
PREFACIO 



]A em 1949 tive a honra de prefaciar uma obra notável do meu querido 
e saudoso Amigo Lois Carré Alvarellos, intitulada «Romanceiro Popular 
Galego de Tradizon Orai» que foi galardoado com o prémio «Padre Feijóo» 
pelo Centro Galego de Buenos Aires, em 1955. 

Atendendo ao seu alto merecimento, este trabalho foi publicado sucessi- 
vamente em vários números do Boletim do Douro Litoral e no fim saiu em 
livro que ficou a ser uma das mais notáveis edicoes do Museu de Etnografia 
e História da Junta Distrital do Porto. Antecedem este excelente Romanceiro 
as palavras proféticas de Manuel Murguia: «gran servicio haria a las letras 
y al pais gallego, el recogiese fielmente, no solo las leyendas, sinó los 
cuentos, fábulas, cantares. etc, etc, esas vivas manifestaciones del sentimiento 
poético del pueblo gallego». 

Ninguém prestou á Galiza maior serviqo nestes domínios do que Lois 
Carré Alvarellos, que bem merece o respeito e a admiracáo dos seus conter- 
ráneos pelo muito que fez em prol da sua Terra. O seu «Romanceiro Galego» 
fica a atestar ás geracóes vindouras quanto pode o amor a uma das mani- 
festacóes mais apaixonantes do saber tradicional. 

Lois Galo Vicente Carré Alvarellos nasceu na Coruña, a 22 de faneiro 
de 1898 e faleceu a 26 de Abril de 1965 na mesma cidade. Foi um investi- 
gador notável e ficou como exemplo bem demonstrativo do que vale o 
estudo persistente e sério. 

Teve na sua própria família uma grande escola, pois era constituída 
por escritores de justa nomeada. Eugénio Carré Aldao, seu Pai, legou uma 

obra que o tornou célebre, assim como seus ilustres irmaos Eugénio e 
Leandro. E ao falar em Leandro Carré Alvarellos seja-me lícito anunciar 
que a «Revista de Etnografia» se sente muito honrada em publicar o seu 
magistral ensaio «Las Leyendas Tradicionales Gallegas». Em 1952 Lois Carré 
foi nomeado membro correspondente da Real Academia Galega, que assim 
consagrou os seus valiosos trabalhos científicos. Quero chamar neste momento 
a atencao para os seguintes: o que escreveu «Sobre el Museo escolar y manera 
de formar/o» que foi premiado no «Certame Pedagógico» organizado na 
Coruña em Setembro de 1926». Em 7 929, novo prémio Ihe é concedido, no 
«Certame Galaico-Castelhano do Centro Galego de Montevideu, pelo seu 
«Estudo encol da Escritura Hemisférica», contribuicao para o estudo da 
História da Galiza. 

Em 1951, também o seu ensaio sobre «Manuel Curros Henriquez. A sua 
vida e a sua obra» obteve novo prémio no «Concurso Literário em home- 
nagem ao grande poeta, comemorativo do centenário do seu nascimento», 
pelo «Centro Galego de Buenos Aires» e publicado em 1953 pelas «Ediciones 
Galicia» da mesma cidade. Outro prémio Ihe é alribuido em 1952, no 
«Certame Literário do Centro Galego de Madrid» pelo estudo «La obra 
romantica de Vicetto (Sintesis valorativa de su obra). 

Esta série de prémios demonstra o valor indiscutivel de Lois Carré 
Alvarellos e marca bem a sua carreira ascensional no campo das letras. 
Se bem qtie fosse fundamentalmente um cientista, escreveu também duas 
novelas: «0 consentimento» em 1926, e o «Alevamento», em 1928, ambas 
com o pseudónimo de Luis Vicencio. No entanto, volto a repetir, foi na 
Pré-História e na Etnografia que se evidenciou a actividade de Lois Carré 
Alvarellos. No que diz respeito á Pré-História, quero recordar os excelentes 
ensaios: «Uu falo alado en el Museo Provincial de Lugo, estudo encol do 
culto fálico na Galiza», Boletín de la Real Academia Gallega, 1945; Una 
nueva pieza para el Catálogo de Torques Gallegos», Boletin de la Comisión 
de Monumentos Históricos y Artísticos de Lugo, 1947; «Piedra con inscul- 
turas en espasante», idem, 1949; «Una representazon do Deus lnnominado 
Pre-Román?», Boletin de la Real Academia Gallega, 1956; «Estudo Encol 
da Escritura Hemisférica», Brácara-Augusta, Revista cultural da Cámara 
de Braga, 1957. (Trata-se dum novo trabalho, apesar de ter o titulo de 
um estudo já e/aborado em 1929 e por mim atrás citado). 

Nos dominios da Etnografia, recordo os «Temas Eo/c/óricos Ga/egos — 
Arte popular escénico — Descrizon de alguns simulacros escénicos» — Boletim 
Douro Litoral, 1954; «Noticia sobre el Castaño y su aprovechamiento en 

Galicia» (Informe etnográfko-folclórico), Boletim Douro Litoral, 1936; 
«História do Folclore na Galiza». ( Comunicazón presentada ao I Congreso 
de Etnografia e Folclore — Braga 1956), Actas, vol. n, Lisboa, 1963; 
Teatro Popular, idem, vol. m; «Labores da Terra. O Trigo». (Comunicazón 
presentada ao Colóquio de Estudos Etnográficos Dr. fosé Leite de Vascon- 
celos. Porto, 1958), Actas, vol. u, Porto, 1959- E, caso curioso, os trabalhos 
mais importantes de etnografia de Loís Carré foram publicados em Portugal 
e mais precisamente no Porto, cidade que ele admirava sinceramente. 

Ainda merecem referéncia especial dois artigos: um intitulado «El Idilio 
del Poeta Aguirre con Felisa Taboada en la Ciudad de Vigo, reportage 
da vida do poeta romántico mais sonado d.a Galiza», publicado no número 
especial do jornal «Faro de Vigo», comemorativo do seu centenário, Vigo, 
1954; e outro: «Sobrado dos Monxes e o Renascemento Galego»; infruxo do 
mosteiro en Vicetto durante a sua estada como soldado, nas loitas civis 
do século xviii, e consecuencias para o rexionalismo». «Lar», Buenos Aires, 
fulho de 1954 e Abril de 1955. 

No entanto, deve dizer-se que as suas duas obras fundamentais 
«Romanceiro Popular Galego de Tradizon Oral» e «Contos Populares da 
Galiza» sao edicóes do Museu de Etnografia e História do Porto. A funta 
Distrital do Porto, ao autorizar a publicacáo destes dois livros, veio prestar 
mais um alto servico á etnografia portuguesa, pois é impossível fazer-se 
um trabalho de investigacáo profundo sem se conhecerem as tradicoes galegas. 

Tal conio )á aconteceu com o «Romanceiro Popular Galego», que é o 
primeiro, e, até agora, o único que sobre este tema e em conjunto se fez na 
Galiza, o mesmo sucede com os «Contos Populares da Galiza», que é tatnbém 
a mais importante recolha de contos populares galegos. Lois Carré Alvarellos 
era justamente considerado nesta matéria, pois, desde 1961, pertencia á 
«Márchen der europáichen Vólker» importante associacao alemá na qual 
figuravam os principais especialistas do Conto Popular de todo o mundo 
e onde Lois Carré publicou nos volumes anuais por esta instituicáo editados 
alguns contos inéditos por ele recolhidos na Galiza. E para maior prestigio 
do seu ilustre nome, foi o primeiro cspanhol que figurou em táo douta 
colectividade. 

Eis, em rápida sintese, quem foi Lois Carré Alvarellos, o autor dos 
«Contos Populares da Galiza». Na «Introducáo» deste seu livro o saudoso 
tnvestigador já nos abre largos horizontes sobre um tema que hoje apaixona 
os maiores tratadistas da matéria. Explica-nos as razoes que o levaram a 
fazer este trabalho, diz-nos quais as caracteristicas fundamentais do conto 

SC ' % T f £Spe T ía qUe Um dia vM em *«< <>**">' tomem 
sobre n a tarefa urgente de um estudo comparativo entre as narrativas 
tradtctonats por ele coligidas com a de diferentes paises europeus. 

Depots de falar sobre o conto popular na «generalidade» faz uma 
«analtse crtttca», para, logo a seguir, nos dar uma rápida explicacáo sobre 
a dtjerenca que extste entre o «conto popular» e a «lenda». Chama também 
aatencao sobre a «Imguagem» e para o que há de espontáneo nesta admi- 

7Z/T° pOV r'j P ! en ° de <<C0l0r ' d ° locah ' sem ^er com isso o 
sentido da «untversalidade». 

Lois Carré Alvarellos num «Estudo Etnográfico» primoroso mostra como 
e dtftctl a recolha dos contos, e o cuidado que nela se deve ter, tois «o 
conttsta» possut uma psicologia própfta e, por isso, é prectso estar bem 
atento a descrtcao e tambem nunca esquecer «o ambiente» que o cerca. A sevutr 
esclarece-nos sobre a finalidade dos «contos populares», para logo nos falar 
sobre as curtosisstmas formas por qtie eles comecam e acabam. A «Intro- 
ducao» termtna por nos apontar as múltíplas «variedades e divisáo dos 
contos» e a dtftculdade que teve em os classificar. O leitor verá as inúmeras 
espectes que se dtstrtbuem ao longo de mais de quatrocentas páginas e 
podera avaltar quanto trabalho despendido para levar a cabo uma tarefa 
desta natureza, onde Lois Carré Alvarellos, com uma paciéncta benedttina 
nos da uma serte longa de contos cujo enredo vai do mais simples ao mais 
complexo dos contos maravtlhosos até ás histórias de animats, desde os 
contos de senttdo reltgioso até aos mais irónicos e mordazes. Isto é tal 
como enstna Lois Carré Alvarellos, através do conto popular podem fazer-se 
estudos fundamentais sobre a psicologia e o gosto estéttco do povo fontes 
prectosas de conhecimentos e de interpretacáo da maneira de ser, dos 

C g°Ile U g7s S 0 ^ gmeS ^ reparÜdaS P elas 1 uatro Provincias 

Neste livro encontram-se registados 262 contos tradicionais, obra exaus- 
ttva e merttorta que o saudoso investigador Loís Carré Alvarellos realizou 
com os olhos postos na sua sempre amada e querida Galiza! 

FERNANIX) de Castro Pires de Lima 
(Direclor do Museu de Etnografia e História do Porto) 

INTRODIZON 



SE A ARTE popular nas suas mais diversas manifestazóns adoita se con- 
siderare como un dos elementos dé meirande valor pra nos fornecer unha 
ideia da espiritualidade dun pobo, en tratándose da literatura popular, pódese 
decir que a estes efeitos, supera con moito a todal-as demais produzóns 
artísticas conxéneres, pol-as circustanzas tan esceicionaes como caraiterísticas 
que en ela concorren, pois para o caso, condensa os mais puros valores do 
esprito dun pobo, por se nutrir de aquelas esenzas que trocadas en forma, 
tención e sentemento, amostran ao través das conceiciós que lle son propias, 
ou pol-a escolla de aquelas pezas de caraiter universal mais do seu aprougue, 
cal é o complexo da ideosincrasia coleitiva nos seus diferentes aspeitos, 
chegando ao mais fondo, e poñéndonos ben de manifesto pol-as tendenzas 
dos teimas e a predileición dos seus gostos, irmanados pol-o tempero artís- 
tico a caraiterizal-a sua veá creadora, o espritualismo ou o brosmo do xenio 
coleitivo, o seu nivel moral, e canto de mais purc ou que aquel de tosqedad 
alenta nos seus anceios e tamén nas suas mais imas creenzas, trocadas para 
o caso en materia para o esparexemento da sua eisistenza. 

É tan grande o convencemento que temos da verdade e importanza 
de canto vimos de decir mais arriba, que tal foi a razón a nos levar a 
emprestarlle a meirande atenzión á literatura popular, de par de outros tei- 
mas de estudo e pesquerizóns a que vimos adicando dende hai moitos anos, 
unha parte das nosas aitividades, no bon desexo de contribuir, sequer 
fagámolo con honesteza, ao mais compreto coñecemento de canto coa nosa 
terra relazóase. N-ese labor de árdega tarefa, longo xa no decorrer dos 



anos, omos recollendo día atrás día, e peza a peza, sempre que atopámol-o 
conxeito, a fartura espallada do noso acervo da literatura popular deTradT- 
Srecer W ° d ° n ° SO f eSCUdar Cakd ° 6 C ° tMn > -trevLonos a volo 

serie de < ' aXUntando n *** n0Sa coleiclón ' mha 

sene de pezas tanto pol-a esenza como pol-a iorma, populares e típicas 

que poden ouvirse en calesqueira curruncho da nosa terra, inda que como 

ouservara quen nos lére, pol-o ponto de orixe que se consina ao pfde cal 

ZTa _ Í lgUta J 10 Pnmeir ° lugar 0 nome do rueiro ond ^ foi recollido 
seguido do nome da parroquia que leva sempre anteposto o do santo 
padroeiro, e logo do nome do auntamento e o do partido xudicial mais o 
da provmcia de ser preciso, - proceden os mais de eles da «Terra das 
Mannas» unha bisbarra de certa largueza onde se abranguen as ribeiras 
das nas da Cruna de Sada e de Betanzos, amais das de Pontedeume e do 
Ferrol, nunha fondura variabre terra adentro, sen pasar dos vinte kilóme- 
tros, ou rebordando pouco mais en moi contados casos. 

Entendendo que compre fagamos costar a xeito de acraración necesa- 
ria enantes de lle poñer fin á presente Introdizón, o por qué prescindimos 
de moitos materiaes que corren en castelan por vilas e cidades, deciremos 
pra nos xustificar que facémolo así, por se fosen chegados en pubricazóns 
de diverso orde do comercio literario con outras terras, pois inda que moi 
i f rSÍÓS gakgaS castelani2 adas no meio ambente onde corren 

pol-a dubeda daxámolas a un canto, como tamén fixemos con algunhas 
vanantes recolhdas de contos que pubricamos, sempre que as diferenzas coa 
version dada a conecer por mais compreta e millor, non pasan da forma 
de espresion e de miudezas sen calesquer importanza, estremándonos no 
caso de pusuir vanos exemprares n-esas condición, a poñen ao pé do conto 
pubncado, os diferentes nomes das localidades onde os recollimos 

Anteponemos a nosa coieición, uns apontamentos a xeito de estudo 
hm la r encol das caraiterísticas do conto popular en xeneral, e falamos a res- 
peitiye da Gahza, do contista, do ambente, do ouxeto dos contos, das for- 
muhnas de comenzo e romate, do agrupamento por crases, e da comenenza 
do estudo comparativo, có bon desexo e a espranza de que ogallá xurda 
un dia non moi lonxano, quen con novas pesquerizóns, e canto poida haber 
de proveito no noso labor e mais no de outros, faga dun xeito científico 
o estudo do parentexo da nosa literatura popular de tradizón oral, coas 
demais da vella Europa. 

Téñase por adaxe do noso estrevemento ao nos enguedellar no árdeeo 
labor de hoxe, a boa tenzón que nos move có nobre anceio de arrequecel-o 

«corpus» do noso folclore en canto se refire ao conto popular de tradizón 
oral, e de mover á imitanza a outros colleitores, porque, se ben é certo que 
por algúns boletís e pubricazóns da arnaxe mais varia díronse a coñecer 
moitos materiás, amais de atoparense espallados e sere moi caristoso o dar 
con eles, non sempre foron verdadeiramente populares, e ainda moitas veces, 
fíxose con engádegas aos deturpar, amais de que apenas se algunha coleición 
por demais curta, inda que có seu mérito, viu a lúz púbrica nos nosos días, 
corréndolle en esto moito millor sorte, ao noso canzoneiro, ao nosso refra- 
neiro, e até ao romanceiro, do que hai ben pouco pubricamos unha colei- 
ción de 147 pezas na compaña de un estudo limiar (*). 

XENERALIDADES 

Compréndese baixo a denomiñanza de Hteratura popular ou tradizoal, 
aquel conxunto de produzóns de xeito literario e caraiter anónimo, que 
corren de boca en boca e transmítense de unhas a outras xenerazóns, amais 
de concorrer n'elas determiñadas caraiterísticas de inxenuidade de fondo 
e sinxeleza de forma, irmanadas con unha chea infinda nos modos de 
espresión. 

Non é do caso, arestora, o nos ocupar nas diferentes tendenzas de 
escola que teñen entrado en retesía encol dos orixes e produzón da litera- 
tura popular, pois xa fixemos algunhas considerazóns a respekive no noso 
«Romanceiro Popular Galego de Tradizón Oral», citado na Introdizón; 
ademitimol-a tese da criazón persoal, da eisistenza de un autor úneco pri- 
meiro, mas, temos pra nós, que a condizón de popular promana, percisa- 
mente, de que a obra de que se trate, ainda sendo froito de un labor per- 
soal, e tendo ás veces un orixe mais ou menos erudito, ao sere conservada 
pol-a tradizón como un algo propio de cada repetidor, perde no decorrer 
dos tempos por mór do labor individual dos millenta membros da coleiti- 
vidade que a trasmiten, o antergo caraiter persoal e sabido, pasando refletir 
o esprito e tendenzas peconiales do grupo, dun xeito mais en consonancia 
coa maneira de facer do pobo, e, compre asinalar asemade, que ningunha 
obra por perfeita que ela sexa, se non responde ás arelas, ou ao sente- 
mento de caraiter coleitivo, quérese dicir, se non soubo cautal-a esenza 

(!) Véxase: «Romanceiro Popular Galego de Tradizón Oral». Junta de Pro- 
vincia de Douro Litoral, Porto, 1959. Separata de Douro Litoral — Boletin da Comi- 
ssiáo de Etnografía e Historia. 



idosincrática da masa popular, non chegará endexamais ao dominio do tra- 
dizoal, porque, non atinando a afondar na i-alma, non fixo acordal-o anoco 
do sentemento étnico, difuso, mas, Jatexante, adormentado, meio incons- 
cente si se quér, pro vivo, ao cabo, disposto sempre a rearxir e se mani- 
festare se ten modo de o facer. 

O tipismo, pois do popular, promana ao noso ver, da espontaneidade 
con que a obra se produxo, cal o froito de un sentemento latexante de 
caraiter coleitivo, cautado por unha individualidade sobresainte con capa- 
cidade de abondo para trocar unha obra tanxibre a que lle da cabo có xene- 
ral asenso, amostrado no apracemento de que a masa da unha boa proba, 
recebíndoa como cousa propia, e amais de a conservar con agarimo, espa- 
llala pol-as terras raianas, e ainda se cadra, pol-o mundo enteiro; unha vez 
chegado ao dominio do pobo por se ter compenetrado có esprito que na 
devandita obra latexa, e que ven sel-o seu propio esprito. 

Outro dos pontos a debater, o da procedenza ou orixe das produzóns 
de tipo popular, no tocante á inspirazón e á téinica, sabidas ou vulgares, 
coidamos tense ourentado dun xeito imperfeito, unilateral, ben pouco axei- 
tado, máisime se cavilamos que sendo a literatura popular unha criazón 
human, responde a causas e ten orixes tan complexos como varios, por 
estare sometida ao xogo de moitas infruenzas; e, así vemos, como ás 
veces, o autor sabido, inspírase ou vai na precura de elementos constitutivos 
ou formaes ao cabedal popular, f acendo doado que a sua obra volte á 
masa de que se non tiña arredado por enteiro, maisque, a sua condizón de 
estilo traballado, como producida pra sere adicado a mais requintadas esfe- 
ras culturaes, somelle na sua aparencia levala ao canto do popular; ou, se 
cadra, é a sua produzón libre nun todo de estas infruenzas costrutivas popu- 
lares, amais de se nos ofrecere encaixada nos moldes de unha téinica da 
meirande polideza, e por enteiro allea á maneira de facer do pobo, na 
que o seu autor imprimiu ourentazóns novas de caráiter persoal, ou fillas 
de infruenzas alleas, a que, por se dare n-ela esas circustanzas a que pouco 
hai referiámonos, decíndoas por esenza ateigadas de sentemento con unha 
fonda tendenza espritoal e moi afins ás coleitivas, comenza por se popula- 
rizare, e sigue logo o proceso enteiro no decorrer do tempo ao través da 
tradizón até se esvair de un xeito ausoluto o artifizo téinico e a persoali- 
dade do autor; e, se esto chega a acontecer cando aquel é sabido, convírtese 
nun labor de transformazón mais fácile e rápida, cando o autor non pasa 
de ser unha individualidade xenial, si, mas sen outro cultivo das suas facul- 
tades criadoras, que o esprito artístico persoal e innato, infruido do meio 

ambente circundante, sendo a sua produzón, unha obra millor ou pior, mais 
menos inspirada, pero sinceira, sin se sumeter aos cánones da sabencia e 
da moda pasaxeira das escolas impeirantes, asemellándose á peconial inxe- 
nuidade das produzóns libres de artifizo, caraiterística do cabedal popular, 
ateigadas dun atrainte saibo de espontaneidade, nas que a sinxeleza e o sin- 
cretismo son méritos cotiás. 

Deixemos ben sentado, pra lle non dar pé ao trabucamento, que a 
condizón de popular de calesquer produzón, seia ou non literaria, non pro- 
mana do feito do seu autor pertenescer a un determiñado estamento social, 
senón das circunstanzas referidas. 

O conto popular que viu costituil-a materia do noso pescudar de hoxe, 
se ben é certo que por ire avincallado á abastosa literatura popular de 
que forma parte, responde en xeneral ás devanceiras definiciós, ten por 
outra parte un caraiter especialismo que o ven diferenciar en certa maneira 
dos outros xéneros afins, e, promana esto, de que o inxente espallamento 
dos seus temas ao través do espazo e do tempo, é moito meirande n-ele 
que nos outros campos literarios, por sere a sua materia de mais fácile 
trasmisión, pois a non prenden nen a medida nen a rima do verso como 
acontéz coas «historias», como os nosos labregos chaman ás narrativas en 
verso, que requiren o seren adeprendidas verba a verba para as deixar ben 
graburadas na memoria si é que se queren lembrar logo. 

O conto popular redúcese, en esenza, a unha narrativa curta con un 
fundo human de universalidade a se trasmitir de uns a outros pobos, cos- 
tituindo este fundo ou teima, o que poderíamos chamar o seu esquelete; 
mas, por outra parte, amóstrasenos infruido de par, en moi diversa grada- 
zón, asegún os casos, pol-o que poderíamos dicir córido local, que non é 
cousa mais ningunha, que o refrexo da persoalidade dos grupos étnicos en 
cuio seo foron recollidal-as diferentes variantes ou versiós de cada conto. 

O meirande número de somellanzas en cada unha das partes das 
numerosas versiós, en comparanza con outra dada, pódenos servir para 
apontar o posibre logar de orixe da forma primeira ou inizal, e tamén, 
si ben ao caso, a terra por onde entrou nun país a forma a provir do 
estranxeiro e o seu camiño de espallamento, si se dar o caso que na forma 
avaliada como modelo, concorresen en maior númaro esas partes ou carai- 
teres tipo da narrativa de que se tratar, que podemos asinalar logo espar- 
xidos ao través de todal-as demais, e poderemos afiuzar mais n-esa crénza, 
se pol-a sua afinidade con outras composizóns da mesma ou de diversa 
arnaxe literaria, pódense avaliar como peconiaíes do grupo étnico onde 



foi recollido o conto consideirado como a mais anterga forma das demais 
versiós. 

Por outro parte, son tamén esas somellanzas o meio mais axeitado e 
eficente para estabrecer o grau de parentexo antre os contos populares dos 
diferentes paises, o que, axudado de outros fautores folclórico-etnográficos, 
pode escrarecer mais de un probrema histórico ao nos fornecer un novo 
rasto poderoso. 

De se propoñer facer un estudo do conto popular, éste debe abranguer 
cando menos dous aspeitos: un, o seu análise crítico, como produzón lite- 
raria, e o outro, o seu estudo folclórico-etnográfico. No primeiro precísase 
consideirare as suas caraiterísticas ; a afinidade e diferenzas que ten coa 
lénda; a sua linguaxe; o caraiter de universalidade e o córido local. No 
segundo, habemos de lle emprestare toda a nosa atenzón, pois ben a meres- 
cen, a quen conta os contos; ao ambente; a cal sexa a finalidade que cós 
contos se precura; ás formas adoito empregadas pra lles dar comenzo e 
pra os romatar; á varieade de teimas e ao seu agrupamento no conceito 
popular do país, e, sobor de todos estes aspeitos de tantísmo interés, ao 
si se quér mais istrutivo de todos eles, ao seu estudo comparativo por ares 
xeográficas. 

Ao presente, e por se non tratar coa nosa coleición de hoxe, mais que 
o dar a coñecel-os materiaes recollidos, estremarémonos no noso estudo 
de xeneralidades, aos diferentes aspeitos da análise crítica, e aos de tipo 
folclórico-etnográfico que fan relazón á nosa terra galega, deixando para 
millor oportunidade a comparanza dos nosos contos populares cós das outras 
rexións da España, para asinalal-a sua posizón no marco xeográfico da 
Penínsua. 

Análise crítico 

De por parte de aqueias circunstanzas pouco hai apontadas que como 
dicimos costituien a caraiterística do conto popular, compre asinalar, unha 
vez dentro do terreo da crítica literaria, consideirando como propiedades 
peconiales de aquele, a sobriedade, refletido pol-a concisón e dun xeito 
xeneral pol-a ausenza de calificativos e descriciós que poderían lle empres- 
tar unha meirande beleza á narrativa, mas, que de non sere esenciás, a 
inventiva popular deixás a un canto; por falla de imaxinazón poética?, non, 
por craridade, con mentes de non estrael-a atenzón dos ointes, da ideia 
fondamental e xenética da narrativa. 

Unha consecuenza inmediata da falla de ese artifizo construtivo, tan 
oposto á naturalidade cotián n-este xénero de produzóns, é a eliminazón 
dos tópicos frolidos e mais dos recursos efeitistas dos que tanto espasá- 
Uase ás veces na literatura culta ou erudita; de ahí promana o recendo 
atrainte de inxenuidade, que fai mais amábele ao conto popular, empres- 
tándolle un certo saibo peconial de eternidade que nas etapes cruciás da 
crise dos estilos cultos, levános botal-a vista ao homildoso venero, na precura 
de remozamento das formas decadentes a rebordar culteranismo choco por 
mais runfleiro. 

O conto popular é naturalista sin que en xeneral caia no bocachán, 
de non ser nos casos propios de ese xénero particular, non recollido por 
nós, n-esta coleición, que eisisten en todal-as literaturas populares e erudi- 
tas do mundo; adaita as suas narrativas, ao que tanto o contista como os 
ouvintes, ven e viven, de ahí, o córido local; sinxelo na forma, a sua lin- 
guaxe nun todo natural, sen escolla, é a da conversa cotián, por eso tamén, 
sen facer esparamexo e como cousa corrente, o que é moi lóxico, ao se 
tratar de certas funciós orgánicas consideiradas porcas pol-os convenciona- 
lismos sociaes, que o non son no mesmo grau para o elemento popular, 
e mais ainda para o campesio, refírense a elas pol-os seus nomes, unhas 
veces có gallo de facer risa, outras, por non sentil-a necesidade de se valere 
de eufemismos. 

Úsase moito do parrafeo, mas, éste, adoita en xeneral ser sinxelo e 
rápido, sen grandes parrafadas nen compricazóns, cuase que sempre de 
perguntas e respostas curtas; e, outra particularidade do conto popular, e 
dun xeito moi especial en aquelas narrativas mais longas e con meirande 
trambilico, achegadas ao romance e con un fondo mais ou menos mara- 
villoso, ven a costituir unha acusada tendenza á repetizón de certos pará- 
grafos enteiros, dun xeito invariabre, sen o mais lene troque, nen de ponto 
nen de coma. 

Pra romate, engadiremos, que eiquí, na Galiza, hai unha variedade de 
contos populares como se verá, que coidamos ainda sen os coñecer que 
tamen os teñan os outros pobos, o dos que é a sua caraiterística a breve- 
dade, podéndose dicir de eles que viran arredor dun dito, dicaz, ás veces, 
ou chusqueiro, outras, cando non é que levan en sí unha sentenza filosó- 
fica; teñen amais cuase que sempre estes contos un certo saibo epigramá- 
tico, non sendo raro o emprego de aqueles ditos na conversa cotián, sem- 
pre que ven ao caso, e eles son como un estraito do contido dos devanditos 
contos, a correr de voca en voca. 

Somellanzas e diferenzas antre o conto e a lénda 

De par do conto popular e moitas veces a se confundir con ele, corre 
a lenda; n-esta, que pode ser de duas crases a sua vez sudivididas, compre 
sahentar como as mais principaes as históricas e as míticas. Na coleición 
que hoxe damos ao prelo, incrúiense non poucas lendas; prescindimos das 
de caraute historico, por se tratar de narrativas de tipo local a correr en 
determinado logar, enantes que de narrativas de tipo xeneral, maisque, a 
cotio leven aparellados certos elementos míticos en formas mais menos puras 
mas, damos non embargantes algunhas relazoadas con seres sobrenaturaes 
ultraterreos, pol-o seu fondo mítico e relixioso, que veñen ser como a fideí 
espresion mais típica da crendice popular coas suas estranas criazóns mes- 
turadas de certo sentemento medoso con un aquel de chuscada, froito e 
ímaxen da i-alma do noso pobo, a se refrexar nas suas creenzas ao través 
de esas tres facetas pnncipaes relazoadas co aén, cós entes sobrenaturaes 
e coas ideias piedosas; facémolo así, porque esta crás de léndas non é 
pnvativa dun ponto dado, e se nós recollímolas n-esta ou na outra terra 
atopanse cós mesmos caraiteres e somellantes miudallas de non seren nun 
todo lg uaes, espalladas por todo o ámeto do país, probándonos así, seren 
como os contos, a estes efeitos; logo, pódense ter por iguaes a estes, inda 
promanando dun diferente orde de ideias. 

Nas léndas, pol-o xeneral, créese, o que non acontez cós contos, inda 
que poida haber ointes capaces de se identificare con algún dos hero's da 
narrativa, chegando sentil-as suas mágoas, aledándose coas suas ledicias, ou 
prendendo da inquedanza pol-os seus apretos e contrallas. Das léndas 'que 
recollemos, cóntanse como edificantes, unhas; de adevertenza ou pra pro- 
catar, outras, e pra romate, algunhas, tambén, como sucedidos, ou de sim- 
pres pasatempo; n-esta crás de léndas, é ben xeneral o aparescer avincallado 
con elas algún veciño, que foi para o caso o autor ou particimeiro nos 
feitos de que se fala, cando non é como acontéz moitas veces, que o 
mesmo contista dí pasoulle a ele, ou tivo modo de o ver; eis, pois! a dife- 
renza esenzal antre os dous xéneros, de por parte de que na 'lénda' acúsase 
unha meirande intensidade do sobrenatural, que chega costituil-o ámago da 
narrativa, no entanto que no conto, o sobrenatural cando eisiste, aparéz 
trocado en fantástico e maravilloso, mas, inda así, se non emprega sempre 
tampouco, por se ter releixado ás narrativas de caraiter chegado ao do 
romance, que por esa condizón, ofrécense mais «traballadas» sen se arredar 
da peconial sinxeleza, cal si se tratar de produzóns de mais outa cras, che- 

gadas ao pobo de outras crases mais cultas para as que foi composta, e 
dimpois de ter pasado por un proceso de adaitazón pra se afundir nas 
correntes eternas da literatura popular. 

A linguaxe 

Como todo o produto a correr antre as masas, e por elas modelado 
pra o axeitar aos seus gostos e tendenzas, os contos populares vístense 
ca linguaxe da rua e do campo, por eso, pódese dicir das belezas que 
atesouran na fala, ou da polideza ao se espresare, da eufonía, do sente- 
mento, ou da crueza nos conceutos e nas ideias, tanto como do argu- 
mento ou teima aos caraiterizar, que son propios do idioma e refrexo do 
tempero estético do pobo que precura n-eles o esparexemento do seu esprito, 
pois, no conto popular, non eisiste o artifizo cultista, nen un tencionado 
debezo de locemento que leve a contrafacer as esenzas formaes populares, 
cal acontéz có froito do labor dos artistas profesionás; no conto popular, 
xa o dixemos, todo é natural e espontáneo, de ahí a necesidade pra o non 
despoxar das meirandes mostras das suas galanías, que se impoña a reco- 
llida dos contos tal e como os conta o pobo, sen efeites nen troques; por 
eso, nós damos á pubricidade, na fala nativa, os que tivémol-a sorte de 
recoller, reproducindós tal e como ouvimos contalos. 

O córido local e o caraiter de universalidade 

Dado o caraiter de xeneralidade que lle imprimimos aos presentes apon- 
tamentos, parécenos o estar fora de logar o afondar de mais n'estes concei- 
tos, no que se refire a canto poida facer referenza á caraiterística diferen- 
cial dos materiaes dados hoxe a coñecer, pois se non trata de un estudo 
de comparanza, por eso estremámonos en seguil-a tónica marcada dende 
o comenzo de estas disgresiós sen outro fin que o de fixal-a nosa posizón 
ao nos enfrontar cós problemas que elas abranguen. 

En liñas devanceiras siñalamos xa, enantes de agora, a doble faceta de 
universalidade e da impresión de córido local, que son peconiales do conto 
popular, atribuindo á primeira condizón a eisistenza dun fondo psicolóxico 
tan humán, que é de todol-os tempos e de todol-os pobos; o amor, a ino- 
zenza, o sentemento, a afouteza, o sacrifizo, a bondade de curazón, a obe- 
dencia, a sinceiridade, o desprendemento, e, en cabo, todal-as bélidas cua- 

lidas da i-alma humán; e enfrontadas con elas, a fachenda, a xenreira a 
envexa, o espnto comenenzudo; o eterno lidar antre o ben e mail-o mal 
pra producil-o anoto nos ointes, acucial-os mais nobres sentementos, e soer- 
guel-o espnto enfortecendo o ánemo pol-o exempro; e de par, atopámonos 
con aquelas outras produzóns que precuran o facer risa pra nos levar a 
esquecer inquedanzas, fadigas, e delores, dos que o cotian vivir e tan 
costuso; casos de inxenio lisgairo, de artice, ou de situazóns chusqueiras 
rematadas de xeito chocalleiro pra os enxuizar poñéndos no facheiro, moito¡ 
pequenos defeutos e debilidades humáns, das que a cotio búlrase o pobo 
de moi boa gana e abertamente. 

A cór local, tanto proven do ambente físico, como dos faitores inter- 
nos de orde psicolóxico do grupo human onde o conto se recolle; no pri- 
meiro de estes faitores, infruyen a paisaxe e o xénero de vida, que con- 
tnbuien en certa medida a ourentar e a dirixil-a preferenza pol-os teimas; 
e, no segundo, o gosto estético, o sentemento espritoal, a maxinazón, á 
vaguedade ou a concrezón, a sobranceiría do ensoño, ou o prosaismo da 
vida; a polideza ou a toscalleiría, e, se en ocasiós danse casos de certa some- 
llanza nos xéneros de vida de diferentes pobos, e no ambente físico onde 
se desenvolven, que veñen a nos espricar o espallamento de determiñados 
teimas en grandes ares espacíás, ou en grupos humans alonxados antre sí, 
e non moi afins antropolóxicamente consideirados, como queira que o córido 
local, proven da mestura ou xogo dos fautores internos e'mais dos esternos, 
as diferenzas, débense daquela, ao infruxo podente e teimoso do esprito 
racial, ao que corresponde a meirande importanza, por promanar de ele as 
forzas a lle emprestar vida puxente a particularidade diferencial que cha- 
mamos córido local; porque, tense notado que nen a unidade mais menos 
estreita de cultura, nen os vincallos políticos sociaes de tipo histórico, ao 
fin e ao cabo formas nun todo aicidentaes, teñen forza de abondo para 
esmorecer, nivelándós nun todo indiferenciado, aos caraiteres psicolóxicos 
peconiales dos pobos, pois para o conquerir, precísase o decorrer de moi 
longos períodos de tempo, e a práitica de unha fonda mistura cotian e 
compreta dos seus elementos humans. 

Rematadol-os apontamentos encol das considerazóns xeneraes e chegado 
o caso de concretal-as nosas ouservazóns de tipo etnográfico donándolles 
un caraute descritivo e particularizado, pasamos a nos referire ao que tive- 
mol-o conxeito de ver alí por onde desenvolvimos as nosas aitividades de 
recolleita folclórica, tracexando o seguinte 

Estudo etnográfico 

E cotian antre moitos de aqueles que adican as suas aitividades a árdega 
tarefa da recolleita de contos e outros materiaes da literatura popular nas 
mais varias das suas manifestazóns, o se non preocupar gran cousa de quen 
seia que llos forneza, como tampouco paran mentes nas circunstanzas nas 
que foron recollidas as pezas, sen se deprocatar que non ten o mesmo valor 
hterario un conto, pedíndolle a calqueira que nol-o diga, ou ouvido no 
muiño, cando as xentes, de vagar, lerean por pasal-o tempo, ou, a corón 
da lareira no inverno, nas xuntanzas a que leva o frio e mail-a choiva coas 
longas noites, por seren circustanzas nas que axudan o ambente e mail-o 
momento, no que cada un di o que sabe, ben disposto ao se sintir acuciado 
pol-o exempro dos demais. 

Porque, o conto, como todal-as produzóns mais menos artísticas, gaña 
moito cando a ocasión empréstalle cór e saibo axeitados, e se é así en 
todol-os casos, cando o pobo valse da mesma fala nos diferentes estamentos 
sociaes, maisque eisistan sempre certas diferenzas de linguaxe propias das 
crases mais modestas ou menos cultas en comparanza coas xentes de mais 
outa posizón, calcúlese cales son de feito as fadales consecuenzas para os 
materiais recollidos, cando o contista, afeito a se valer dun léisico moi dife- 
rente de aquel do que se val o seu descoñecido interlocutor — ou que 
ele cando menos tal lle supón, dada a sua condizón de home da cidade, 
circunstanza para a sua inxenuidade, de abondo a lle conceder unha supe- 
rioridade non sempre efeitiva, e da habela, promanante de outras causas 
moi diferentes — , fai por se poñer de par das circunstanzas no seu bcn 
desexo de adaital-as suas narrativas a quen llas pide, con un interés pra 
ele non sempre comprensibre, porque, pol-o xeneral, as xentes sinxelas do 
campo, non sempre chegan comprender tanta cursidade dos estranos pol-os 
seus contos e as suas cousas, o que moitas veces, lévaas a contalos cuase 
en esquelete, mancos a cotio do por miudo ás veces moi interesante, e ainda 
o que é pior, deturpados sempre, no entanto o non coñecen a un, conse- 
cuenza natural de unha xustificada reserva filla de un caraute desconfiado 
a forza de continas bulras. 

De aquí promana á nosa maneira de ver, a probeza maxinativa e a 
espresión defeutuosa e bárbara de algunhas versiós que temos visto inzadas 
de formas ausurdas a desfigural-a linguaxe orixinal na que se pretendeu 
recollel-as; por outra parte, non todos temol-a mesma habilidade, e un 
entendendo por tal a persoa afeizoada a contar contos, doutada dun 

aquel natural para o facer, que amais delíciase contandós, chega posuir 
unha arte adequerida coa práitica, axudada da propia tenzón, que fai as 
suas narrativas moi superiores e moito mais correitas que as da xenerali- 
dade, manca de aquelas facultás, pois se esa xeneralidade pode referil-o 
conto por coñecelo a perfeición, non sempre atina a lle emprestal-a gra- 
cia, ou o anoto e mail-o interés requeridos por non sere capaz de abran- 
guel-a forza espositiva e a craridade de conceitos que tan diferentes fan 
o discurso dun bon orador e o latricar de calquer badueiro; porque, tanto 
a maneira de se valer dos pousos, e do xeito de modular algunhas 'verbas, 
como a tenzón posta no dicir, e tantas outras cativas miudezas asociadas', 
fan moi outro un mesmo conto. 

O contista 

Coñecida é de todos a caraiterística da nosa poboazón galega, espallada 
por todo o ámeto da rexión en pequenos rueiros mais menos alonxados os 
uns dos outros, asegún sexa a natureza particular das diferentes terraxes, 
mas, a cotio, próisimos e numerosos, a non ser en algúns casos da montana, 
onde os núereos de poboazón son mais compaitos e menos numerosos; esta 
caraiterística, da pé ás xuntanzas de tipo familiar antre os veciños do rueiro, 
en de chegando as longas noites da invernía, pois de vran, debido á inten- 
sidade do traballo do día, e ao curto das noites, de par das moitas festas, 
se se non deixan de facer por compreto estas xuntanzas, fanse tan curtas 
e pásanse tantos días sen ensexo pra elas, que ao seren reducidas a unha 
mínima espresión cuase pódese dicir que non contan. 

N-estas reuniós, nas que é cotian axúntanse mozos e vellos de amos 
os sesos, máisime si no logar no hai unha taberna que é o verdadeiro 
casino rural dos varós, sempre hai un contista, muller ou home, a se enca- 
rregar voluntario da animazón do xuntoiro, contribuindo a meirande con- 
correnza de veciños gostantes dos seus contos, o que non embargantes se 
non opón a que todol-os presentes conten algunha cousa, mas, o bezo prin- 
cipal, é sempre o contista, chegando moitas veces a sua sona amais de atrair 
aos conveciños, a dar pé pra que se lle convide con gosto a moitas festas 
das parroquias lindañas pra se deliciar cós seus contos no decurso do xantar. 

O contista por natureza, adaita á perfeición a linguaxe ao xeito e 
calidade das suas narrativas; alonga ou encurta os pousos asegún conveha 

pra lles emprestar meirande efeito; en ocasiós arrousa mais menos as ver- 
bas, ímprimíndolles millenta infleisiós variadas con verdadeira arte e un 
dito, unha sentenza, un mesmo aldraxe, adequiren có seu dicir un' re'levo 
tan diferente as mais das veces pol-a tenzón que lle pón, que non hai 
manmra de lle dar traslado ao papel a eses elementos de vida das narrati- 
vas, que asegún se estilen, fainas gañar ou desmerecer para os ointes- 
todas estas cualidás son por enteiro persoaes, mas moi cotiás nos nosoi 
contistas, amda sen seren dos millores, pois tampouco son cousa estrana 
a mesma masa en xeneral, endeben n-esta, non aparezan salientadas da 
mesma maneira. 

Bós contistas son a cotio os xastres e cantos adicados a profesiós seden- 
tanas, non embargante, por mor do caraute peconial da nosa poboazon 
campesía, corren bisbarras enteiras ofrecendo os seus servizos pol-as portas; 
algo somellante acontez con moitos dos probes a quen non hai moito, é 
quizaves ainda agora pase en algunhas terras cós de sempre coñecidos,' se 
lles daba casa cuberta para pasal-a noite. 

Algún bon contista temos ouvido tamén na nosa nenice e ainda na 
puberdade, cando có gallo da sacha do millo ou da sega do trigo, baixa- 
ban as collas de montañeses para axudar no labor, e, romatada á tarefa 
do día, axuntábanse a carón do lar os xornaleiros cansos do traballo, a 
familia da casa, e algún veciño, mas, esto, lévanos como si dixeramos, ' da 
man, a nos ocupar do ambente, no que a cotio, ofrécese o ensexo de escoi- 
tal-os contos populares. 



0 ambente 

Como é natural, o conto require o concurso de varias persoas, pois se 
ben é certo que abonda con duas, unha que diga e outra que escoite, 
asegún acontez moitas veces, non é menos certo que un meirande númaro 
de ointes sempre acucia ao contista, que poucas veces falla nas xuntanzas 
labregas ainda sendo familiás, e sin se dar de conta, ele mesmo, fai ver- 
dadeiras demostranzas da sua arte, millorando a maneira do seu dicir, e 
contando o meirande númaro de contos do seu roportório, que algún dos 
ointes arrequece encoraxado pol-o exempro do contista, cando non é sim- 
prementes, porque, lembrando o que ele sabe, sinte unha verdadeira nece- 
sidade de lle facer compartillar aos demais en aquelo que para ele foi un 

deliciamento. N-este xeito de xuntanzas, a mescla de idade e seso dos ointes 
é grande, e asegún sexan os mais, nenos ou maores, así soe sel-a arnaxe 
dos contos, porque ainda que as mais das veces se non ropare moito en 
quen escoita, adoita se precurar sempre axeital-as narrativas á condizón 
dos ointes. 

En poucas verbas pódese pintal-a xuntanza: o lume a alaprear bam- 
baneante e ledo na lareira; nos escanos de arredor, a canalla e os vellos; 
moi chegada á lareira, sentada nun tallo, a dona da casa atendendo o lumé 
e aparellando a cea; non tan achegados á lareira, mas, sen se arredar moita 
cousa, rapazada e mozarría da casa e de fora; homes e mulleres; ás veces 
a familia chega ao andamio onde están as manxadoiras do gando que os 
da casa cóidanse de mantere, e onde ao chegal-o seu tempo fanse as peque- 
nas esfollas; algunha muller fía; outras veces, axudan todos ou unha parte, 
a debullal-o grao para levar ao muiño a moer; un ou dous candiles de 
petróleo ou de aceite, alumean medoñentos, tomando as figuras un tinte 
bermello pol-o alaprear do lume da lareira, poboando-se os curros mais 
escuros de movibres somas. 

E, se no inverno, por mor das noites que tan cedo comenzan e pol-a 
crueza do . tempo que leva a botar longas horas ao agarimo da lareira, é 
cando se ofrece o conxeito mais favorabre para ouvir na casa os contos 
populares, non se vaia coidar que é a úneca adaxe; o galego é un grande 
afeizoado a dicir e mais a escoitar contos, e sempre que atopa o modo por 
unha xuntanza de calesquer crase, xurde o contista con grande e xeneral 
contentamento ; así, oímol-o namentres agardan no muiño homes e mulleres, 
variando os contos asegún que sexan mulleres soias, ou que os concorrentes 
sexan de amol-os sesos, e tamén asegún haxa mais xente moza ou mais 
xente vella, inda que ás veces atópanse vellos de esprito mozo e chusqueiro 
capaces de trocal-o ambente mais contrario; no muiño, o úneco a traballar 
é o muiñero, os demais folgan, a menos que algún bote unha man, se hai 
mais de unha pedra, e ten presa por se marchar. 

Na forxa, onde tamén axúntanse ás veces algúns veciños que agardan 
a sua vez, pois é xeneral costume que cada un axude ao ferreiro ora tirando 
pol-o barquin e logo baticando no ferro riba da zafra có pesado macho, 
xurde tamén o conto, mas, agora, axeitado ao gosto dos homes con un seu 
aquel de sal e de tenzón. Nas fiadas, nas tascas do liño, e nas esfollas do 
mainzo, a concurrenza cuase que sempre con mais mozas e mulleres que 
homes e mozos, fornece contos dende o romancesco maravilloso, de traballos 

e de premios até os do trasno e de meigas, pasando pol-os de bulras, os 
de nsa, e toda a variedade dos roportorios; como en estas xuntanzas cólei- 
tivas hai sempre mais de un contista, estabrécese antre eles, sen o decrarar, 
unha porfía que lles empresta mais atraitivo interés, e así tamén acontez 
pol-o xeneral nos xuntoiros que, como non hai moito dixemos, teñen logar 
ao se recolleren dempois da árdega tarefa do día os xornaleiros da mon- 
tana que ofrecen os seus rudes brazos para os traballos de estazón, alí 
onde a familia non é de abondo para tanto labor. 

Xurde coa mesma espontaneidade o conto, nas reuniós que teñen 
logar có gallo do velatorio cando morre un veciñno, ou por mais grados 
acontecementos, como cando se trata de celebrar un casamento, e tamén, 
arredor da táboa ben servida nos farturentos xantares da festa do santo 
padroeiro da parróquea, días nos que, o dono da casa ten a fachenda de 
que ninguen ofreza mais abastanza do que ele, nen teña un meirande 
númaro de festexeiros, pois chégase en moitas parroquias a convidar a estes 
xantares a cantos estranos veñen ao logar, e aos probes incrusive; e do 
mesmo xeito que en todal-as reuniós de que falamos, tamén é ben aco- 
llido o conto popular, pol-a mozarría que ao pé da fonte axúntase no 
entre lusco e fusco do serán, en algunhas aldeias; é dicir, o conto popular 
é ben recibido, namentres se descansa, se agarda, ou se traballa en comu- 
nidade, se a natureza do traballo se non opón ao palique. 

De ahi, que xastres e costureiras seipan tantos contos, o mesmo que 
podemos dicir de solós, zoqueiros e cesteiros cando van de porta en porta, 
inda que antre os derradeiros se non poida apricar con tanta propiedade 
como dos primeiros, cicais, creemos, porque, namentras os artífices da 
agulla traballan dentro da casa e cuase que sempre rentes das mulleres 
que atenden os seus labores cotiás, aos outros, tócalles de traballar soios, 
e lévaselles a un logar mais isolado, nun alpendre, ou na bodega, nas depen- 
denzas da eira ou do curral. 

A nenice escoita os contos que lle din os maores na sua casa e nas 
casas dos veciños, mas, quizaves poidamos dicire, sen medo de nos enganar, 
que o meirande cabedal das suas colleitas ten logar cando xa un pouquiño 
mais grandes os nenos, axúntase con outros rapaciños da sua mesma edade 
ou somellante, ao iren apastal-o gando na braña ou en herdades lindeiras, 
dimpois de se fartaren de brincar. 

Ouservará o caro leitor que, até o de agora, referímonos sempre á 
familia do campo, á meirande masa da nosa poboazón mas non a úneca, 

pois na nosa Galiza, rexión de costas largacías e de rías abondosas a se 
adentrar nas terras mariñás, eisiste asemade espallada en núcreos de diversa 
importanza, cantidade de xentes que ainda adicadas a un xénero de vida 
diferente do peconial da grea labrega, ten con ela unha certa somellanza, 
sen contar que n-esas aldeias de mariñeiros hai sempre mais de unha casa 
de labor a formar parte do conxunto, non sendo raro tampouco, inda que 
o xeneral antre os pescadores é que cando mais traballen unha horta, que 
algún de eles compartille en parte os costumes dos seus veciños labregos, 
cicais, porque o noso mariñán, a non ser en aqueles casos que habita en 
logares mais ben hermos, pol-a crueza dos ventos mareiros, non crebou por 
enteiro as ataxentas que o avincallan có seu irman campesio, sendo cotián 
nas terras mais vizosas, cal acontez en moitas aldeias das rías, onde cuase 
tanto como a pesca antre os varós é peconial antre mulleres e rapaces o 
se adicare a recolleita de mariscos, é cotián, repetimos, o se atopare pol-os 
camiños e corredoiras, ou nas searas, verdadeiros tipos de lobos de mar a 
quens lles non produz amporro, leval-os bois do carro ou apuñal-a rabela 
do arado. 

A pesares de esta certa somellanza de costumes, sendo as cociñas das 
casas dos pescos mais pequenas que as dos labregos, e non precisando dos 
labores que levan a estes no inverno a se axuntaren a carón da lareira, as 
tertulias nouturnas teñen menos importanza que antre os seus irmans que 
viven do traballo da terra, porque os homes en xeneral, ainda os vellos, 
vanse á taberna se non andan no mar, non quedando na casa senon as 
mulleres, algú vello, e a rapazada miuda. 

É un caso cotian que poidemos ouserbar moitas veces, o de que, namen- 
tres hai moitas aldeias campesías onde se non atopa unha soia taberna, 
nas de pescadores, ainda nas mais cativas, é raro, en troques, aquela onde 
haxa una taberna soia, e téñase en conta que nas aldeias de pescadores 
a necesidade adoita ser sempre moito meirande que antre os labregos, como 
meirande é tamén a diferenza do seu viver antre as etapes da costeira, e 
mais ainda si se presenta boa, e a crueza da invernía; mas, nos non dei- 
xemos levar da natural tendenza a enxuizar de lixeiro; non caiamos no 
erro de atribuir esa afeizón dos pescos pol-a taberna, e non vexamos tam- 
pouco n-ese vezar de esbauxamento e miseria a vizo e desordeada impre- 
visión; non, mais que a eso, inda que algo haxa no fondo, habemos encul- 
par ao xénero de vida, que trai como consecuenza tan dispares situazóns 
a produzir unha necesidade incontíbele de fartarse, dimpois de longos días 
de fame endexamais satisfeita; atribúiase asemade a afeizón dos pescos 

pol-o augardente, a necesidade impeirante de lle emprestar calor ao corpo 
non sempre farto, mas a cotio esposto á rixeza das noites no mar, traba- 
llando en pequenas lanchas sen outra defensa escontra a friaxe e a choiva, 
que as lixeiras roupas de augas a cochal-as camisetas de franela, amais 
de que, as xuntanzas da taberna con un xerro de viño diante, ou un pucheiro 
de caña, é outro desforro, tamén compensazón, das longas horas de soedá, 
isolado no mar, onde o pesco bota o mais da sua vida; e ahí temos, na 
taberna, outro lugar de xuntanza axeitado pra contaren contos, como tamén 
o son as horas do xantar a bordo, nas lanchas de moita xente, arredor 
da caldeira onde cada un mergulla o seu coberto na precura da mastoca, 
até matal-a fame; a bordo, nas horas de lecer, unha vez rematada a faena 
cotián, e namentres en terra reméndanse os aparellos, ou cando uns, rentes 
dos outros, sentados no chan, empatan a carnada nos anzols do palangre, 
tamén atopan modo axeitado os nosos pescos pra contal-os seus contos. 

Pra romate, engadiremos que se ben é certo que nas vilas e cidades 
cóntanse ás veces contos que son escoitados con xeneral satisfaición, o 
ambente é moi outro, e os teimas dos contos tamén; ao se dispoñer nas 
reuniós f amiliás — vilegas de mais variados e meirandes meios de destrai- 
mento, o conto popular foise deslocando de antre os maores, pra se trocar 
nun estrumento con que entreter á nenice, adaitándose con marcada pre- 
ferenza os teimas romancescos maravillosos, os de simpres divertimento e 
os exemprares, sendo mais raros os de animás, dos que en troques tanto 
gostan os nenos da aldeia. Un podente elemento de introduzón dos contos 
populares do campo, nos fogares vilegos, é o servizo doméstico que moi- 
tas veces delicia á nenice de que coida coas suas vellas narrativas. 

Tamén antre o elemento que se axunta nas tabernas, ben que proveña 
da aldeia ou dos bairros, é faitible o recoller algún conto, o mesmo que 
en certas xuntanzas de homes, mas, daquela, o reportorio e a base de 
contos de risa, algo porcos ás veces, ou dicaces, nos que de preferenza 
arrexuase con xeneral contento a certa crase social. 

Vinalidade dos contos populares 

Ao non ser todol-os contos de unha mesma natureza, o ouxeto que con 
eles se persigue é moi vario; en dendes de logo, habemos recoñecer que as 
mais das veces non son outra cousa que simpres pasatempo, inda que algúns 
de eles, de esa cras que dixemos epigramática, lémbresse a cotio na con- 

versa diaria; con todo, e dun xeito principal, os contos de risa non teñen 
outra tenzón postreira. Esto non quér dicir, non embargantes, que o conto, 
calqueira que sexa, non leve sempre algunha insinanza de calesquer orde, 
pois, a cotio, vemos en eles o trunfo e o premio da inoeencia, da bondade, 
da honradéz, e pol-o xeneral, cando unha ou cando outra, de todal-as vir- 
tús, inda que tampouco deixa de haber algún caso a poñer de relevo a inxus- 
tiza con que na vida correspóndese moitas veces á virtude, axudando pol-a 
contra á malvadez se sabe se encobrir con un capelo de enganosas aparen- 
cias, maisque, ao cabo, se faga xustiza; de por parte, eisáltase tamén no 
conto popular a artice, desemulando certos pecadiños como fallas beniás, 
se con eles se correxir meirandes males. Como vemos, o conto popular que 
en certa maneira refrexa o cotian vivir, garda sempre algunha insinanza, 
mas, como non é esta a causa única que leva a contalo, se non pode dicir 
en xustiza que se lle dise vida pra servire de exempro. 

Os afeizoados ao conto popular, maisque se delicien oíndó, e gosten 
do sinxelo anoto que lles produz se é de caraute romancesco, non adoitan 
creer n-ele, se, craro está, esceituamos á canalla, ocurrindo todo o contrario, 
como xa tivemol-o ensexo de o facer costar mais atrás, cando se tratar das 
léndas de asunto ultraterreo nas que se cree ás cegas en xeneral, e cando 
se contan, faise có ánemo de precatar certos males e contratempos, se non 
é, como proba da eisistenza de castigos eternos pol-o mal proceder; como 
lembranzas das bulras e falcatruas do trasno; como resultado de remedios 
escontra as malas aiciós das meigas e narrativas dos seus feitos e diverti- 
zóns; cóntanse tamen antre estas léndas, outras de caraute edificante, ás 
veces relazoadas coa vida de algún santo, e os contos de cande Deus Noso 
Siñor andaba pol-o mundo, inda que moitos de estes tan avincallados coa 
rude eisistenza da grea campesía non sempre compre crasificalos n-esta crás 
de léndas. 

Formuliñas pra lle dar comenzo e poñer remate aos contos 

Nos contos populares galegos non hai unha forma que prevaleza 
sobor das demais pra lles dar comenzo, cal se de algo ritual se tratar, 
pol-a contra, son varias, maisque se asomellen, as que nós atopamos e reco- 
llimos, e ainda tivemol-o conxeito de comprobar que un mesmo contista, 
e para a mesma narrativa, valse de calqueira de elas nas diferentes ocasiós 
que dí o seu conto; así temos ouvido: «unha vez», «dise», «ele era», «ele 

foi», e tamén: «ele eca, ou ele foi unha vez», «cóntase», «houbo unha vez», 
«dis que unha vez», «diz que houbo unha vez», e tamén: «aló lonxe, moi 
lonxe», «hai moito tempo», eicétera, porque os contos galegos refírense 
sempre a un pasado, empregándose amais algunhas outras fórmulas seme- 
llantes antre si e sempre a virar de arredor dos mesmos conceitos; cando 
se trata de contos de animás, ou se algún de eles entra como autor prin- 
cipal, adóitase comenzar: «cando os animás falaban», ou «foi nos tempos 
nos que os animás falaban»; e, en de tratándose de contos nos que interve- 
ñen el Siñor e os seus Apóstolos, ou a Santisma Virxe, emprégase: «cando 
o Noso Siñor andaba pol-o mundo», e, «cando a Santísma Virxe andaba 
pol-o mundo». 

Ao contrario do que acontez coas fórmulas pra lle dar comenzo aos 
contos, as de lle poñer remate úsanse menos, e para eso mais ben antre 
rapaces, ou cando unha persoa maior conta contos aos picariños; de estas 
recollimos : 

Colorin, colorete, 
pol-a chimeneia 
saiu un foguete. 

e estas outras: 

Colorin, colorado, 

o meu conto éromatado, 

que conte outro 

quen teño de lado. 

e 

Conto contado, 
burro aparellado, 
que conte outro 
quen teño de lado. 



e na cidá da Cruña, son moi correntes para lle poñer romate aos contos 
romancescos nos que os herois se casan, estas outras que ouvimos moitas 
veces en castelan, antre os nenos, porque en castelán tamén, cóntanse os 

contos inda que seian os mais típicos do país, a non ser nos bairros onde 
sigue falándose o galego: 

Y se casaron, 
v'ívieron felices 
comiendo perdices, 

y a mi no me dieron 
porque no quisieron. 

e tamén: 

Y se casaron 
viviendo felices, 
comieron perdices, 

y me dieron un hueso 
que aqui lo tiengo teso. 

e ao dicir, erguen a man có dedo de asinalar estricado. 



Variedás e división dos contos 



Falamos xa dos logares mais axeitados pra escoital-os contos popula- 
res, algunha cousa dixemos tamén encol do contista, mas pouco foi o que 
falamos das preferenzas de idade e seso por este ou pol-o outro xénero de 
narrativas; en primeiro logar compre que asinalemos, pra que se non esqueza, 
que o axente mais favorable para a conservazón do tradizoal é a muller, 
que de feito costituie o núcreo consuetudinario mais podente da sociedade! 
seguíndolle no orde de importanza a nenice, tan conservadora eomo ela, e 
logo a vellice, pol-a forza do poder evocador, pol-o apegamento ao pasa'do 
próisimo e aos costumes adequeridos, e por riba de todo, por esa tendenza 
ínnata^tan human de tornar aos gostos e o demerxer da idade primeira; en 
canto á edade viril, inda que gañada pol-o ambente e as tendenzas espri'toás 
da raza, amóstrase mais dada ao infruxo esterior e aos fenómenos internos 
de transformazón, maisque os seus produtos e suseguintes efeitos aos se 
esvair na masa do acervo común, deixe moi lene amósega cando a chega 
deixar, que non é sempre. 

A muller, o neno, e o home, este na edade viril e na vellice, amoí- 
tran unha meirande preferenza por este ou aquel xénero, o que é' dábele 

asinalar pol-a escolla que fan dos teimas, inda que, non embargante con 
esto non queiramos siñificac unha ideia de escrusivismo ou cousa que se 
lle pareza, pois, se a muller gosta mais de contar e ouvir contos roman- 
cescos de amores e sentemento, de maxinazón, de traballos e aconteceres 
maravillosos, e de narrativas mitolóxicas de todo o orde, non soio non 
abafalla os contós de tenzón, mais menos godalleiros, e os dicaces, senón 
que tamén gosta de eles e fai pol-os precurar, o mesmo que fai cós de 
artes e enganos pra facer risa. 

Os nenos e rapaces novos, cuia intelixenza espértase afoutada pol-a 
solicitude das nais, se non poden evanecer do demerxer fémeo en custiós 
de gosto literario, e van formando o cabedal do seu reportorio artístico 
na materia, acugulando narrativas de maxinazón con feitos maravillosos e 
traballos; de criancil galdrideza; de inxenio ou de artice e mais engano; 
de animás que falan e viven ao xeito dos homes; parlotarías de rezado, 
e as léndas míticas, de trasno e dos esDritos ultraterreos, estarrecedoras para 
a crendice da canalla, a deixar tan fonda amósega, que no decorrer da 
vida das sinxelas xentes do campo, fai trimbillicar os sentementos ances- 
traes arraizados no mais fondo da i-alma popular como un algo consus- 
tancial. 

Por outra parte, os homes amostran unha meirande preferenza pol-as 
narrativas curtas, de marcado naturalismo, crú, en moitas ocasiós, dicaces e 
de rexuba ao través de feitos bulrescos de variabre comicidade: notándose, 
como có decorrer do tempo ao ire chegando á vellice, os contos de pasa- 
tempo van deixándose a un canto, ao seren deslocados pol-as narrativas 
de xeito sentencioso e filosófico, sendo moi cotian antre os vellos o costume 
de sacar, sempre que atopan modo pra o facer, algún conto que teña rela- 
zón mais menos direita cós millenta feitos da vida cotian, ou que veñen 
a conto na conversa. 

Pra romate, cómprenos o recoller a crasificazón que có acerto peconial 
do seu fino istinto ten feito o pobo da profusón dos contos populares, 
axuntándós de acordo cos seus teimas e dos seus protagonistas ; baixo a 
denomiñanza xenérica de contos, sen un calificativo específico, comprén- 
dense pequenas hisorias ou narrativas de maxinazón, de xeito romancesco, 
maravillosas ou fantásticas; contos de amores sentimentaes, de trabalhos e 
contrallas; de loitas de inxenio, e millenta motivos mais, incruíndose tamén 
composizóns curtas da mais varia arnaxe pra adivertimento, outras das que 
se tira algún insiño filosófico, carauterizadas por un fondo sentido crítico, 
mas, como estas condizóns danse mais menos maisque sexa en distinto 




grao nos mas dos contos populares, pódese engadir pra millor esprical-o 
criterio que paresce preside a forma de crasificazón, que n-este primeiro 
grupo, o mais amplo de todos, collen en xeneral, aqueles contos non abran- 
guidos baixo denomiñanzas mais precisas como son as de «contos de xas- 
tres», de «curas», de «tontos ou parbos», de «ladrós», de «eisaxero», de 
«animás», de «cando Deus o Noso Siñor andaba pol-o mundo», da «Virxe», 
do «trasno», de «meigas», da «Santa Compaña», eicétera, eicétera, pois, 
baixo a denomiñanza de «contos pra facer risa» compréndense moitos dos 
outros grupos, tantos, como de por parte de arrexuar a detremiñadas crases, 
e poñer de relevo os seus defeutos e baldas, crian situazóns e desenlaza- 
mentos paveros ou chocalleiros capaces de atrical-a gargallada. 

O estudo comparativo 

Como xa enantes de agora algo zoroñamos. teimaremos que o com- 
premento obrigado de todo traballo folclórico, constituieo o estudo com- 
parativo dos materiais recollidos, cós provindos de diferentes circos cultu- 
raes mais menos afins, e canto mais numerosos millor, pra determiñar os 
paralelos ou desomellanzas que nos leven a poder asinalar o grau de paran- 
texo antre uns e outros, as infruenzas mutuas se as houber, e coa posibre 
procedenza das pezas recollidas, detremiñal-a sua traieitoria espacial; pro- 
cedemento que levará asemade a coñecel-a importanza da are de espande- 
mento, e o proceso evolutivo das formas orixinás ao través do tempo, do 
espazo, e das diferenzas étnicas. 

Como se ve, o estudo comparativo, é cicais de todol-os relazoados có 
conto popular, o mais complexo e difícile, por abranger có triple aspeito 
de teima, fondo e forma dos materiaes estudados, o coñhecemento e cando 
menos unha nozón ampla, das relazóns históricas e do desenvolvemento 
cultural de aqueles pobos tomados para a comparanza dos seus contos popu- 
lares; é o primeiro dos aspeitos formaes, como sabemos, pol-o ter dito 
enantes, o teima, ou esquelete, que cal dixemos mais atrás costituie o ele- 
mento transmisíbele pol-o seu caraiter de universalidade, e son os outros 
dous, a roupaxe con que se visten e a peconial tenzón e sentemento que 
lle imprime cada pobo, os caraiteres que calificábamos de córido local; 
para o discernimento de tal variedade de facetas descriminándoas cal o caso 
require, asinalándolles os seus respeitivos valores, requírese un esprito ana- 
lítico moi agudo e coñecementos da meirande vasteza, amais de dispoñer 

de un bon cabedal de materiaes con que traballar, pra conquerir que a 
comparanza sexa feita da maneira mais compreta e coa perfeición posibre. 

Tal é a razón de que o presente traballo dadal-as moitas dificultás que 
encerra o facer siquera un estudo comparativo do conto popular galego 
dentro do ámeto peninsular, non pase de recoller un «corpus» do noso 
acervo rexional, coa tenzón de servir de bezo a outros pesqueridores, ao 
tempo que para ofrecer unha mostra da ricaz canteira onde coidamos é 
doadc tirar novas pezas ben numerosas con que arrequecel-a nosa aportazón 
de hoxe, dada a variedade de teimas e diversidade de estilos recollidos por 
nós nunhas cantas pequenas localidás próisimas, aparte de algunhas pezas 
que tivemol-o conxeito de conquerir en logares espallados da nosa terra. 

Para romate, salientaremos como ao través do conto popular pódense 
levar a cabo interesantes estudos de diverso orde, dos que non son os 
menos importantes aqueles que nos poñen de relevo, a psicoloxía, o gosto 
estético, e as incrinaciós do pobo onde corre, de por parte do valor que 
teñen como fontes de coñecemento, pol-o ricaz cabedal informativo que 
costituien aprol de costumes e feitos da vida, creenzas, eicétera, eicétera. 

CONTOS ROMANCESCOS DE 
MARAVILLAS, E OUTROS 



1 — 0 PAXARO DE OURO 



ELE ERA un rei que tiña tres fillos, e prantou na sua horta unha 
maceira que tiña unhas mazás portuguesas de linda cór bermella que era 
moito o que sabían, e o siñor el rei, andaba doente porque todol-os días ía 
contal-as mazás, e todol-os días faltaba unha, e daquela, chamou ao fillo 
mais vello e díxolle: 

— «Oooué!, a ver, meu fillo, tí érel-o mais grande dos tres irmás, 
quero que me digas quen é que come as miñas mazás ; — e deulle unha 
escopeta pra que fose gardal-a maceira. 

O rapaz botou todo o día pé da maceira, e ao chegárea noite, tomoulle 
o sono e durmíuse. Pol-a mañan, cando o siñor el rei foi contal-as mazás 
faltaballe outra, daquela o siñor el rei berroulle ao fillo, decindo: 

— «Fuche tí, quen a levou». — E, meteuno na cadea. 
Chamou pol-o outro fillo, e dislle tamén: 

— «Tí, érel-o segundo dos tres irmás, quero que me digas quen é que 
come as mazás» : — e deulle a escopeta pra que fose gardal-a maceira. 

O segundo fillo fixo como o mais grande, botou todo o día pé da 
maceira, e ao chegárea noite, tomoulle o sono e durmiu-se. Pol-a mañan 
ao contalas, faltaba outra mazán, e o siñor el rey volveu berrar có outro 
fillo: — «fuche tí, tamén, — díxolle, — quen a levou», — e meteuno na 
cadea có mais grande, e andaba a cada paso mais doente porque xa non 
tiña mais que unha mazán que tamen estaba para pintar e o terceiro fillo 
ainda era moi novo. 

— Padre, — díxolle o pícaro, — deixeme a min ir gardal-a maceira. 

— Non, meu fillo, se teus irmás non souberon e púxenos na cadea, 
que é o que tí vas facer? 

— Eu heille gardal-a mazán, padre. — E tanto fixo, que o siñor el rei, 
consentiulle en que fose gardal-a maceira. 

O irman pequecho botou todo o día pé da maceira, e en de chegando 
a noite, fixo pra se non durmir, e non durmiu, e viu vir um paxaro apou- 
sar nunha ponla da maceira pra peteirar na mazán e fuxir coela, mas o 
rapaz ceiboulle un tiro, e se o non matou, arringoulle unha pruma; pillouna, 
e moi contente, foilla levar ao siñor el rei, espricándolle : 

— «Padre, ten de poñer libres a meus irmás, sacándoos da cadea, pois 
non eran eles os que levaban as mazás portuguesas da sua maceira, que 
era o paxaro de ouro. 

— E, daquela, tí víchelo? 

— Viiiín!. Gardei a maceira pol-o día, e ao de chegal-a noite non 
fun durmir, seguín axexando, vin chegar un paxaro grandismo a se pousar 
nunha ponla, e cando ía peteirar na mazán, broooun!, ceibeille un tiro, e 
arringueille unha pruma, mas fuxiu voando. 

— Ula, a vel-a pruma? 

— Vel-a ahí ten. 

— E mais é certo, — diz o siñor el rei, — pois, eu quero ese paxaro. 

E o mais pequecho dos irmás fixo de que poñeran aos outros dous en 
liberdade sacándós do carce, e daquela o siñor el rei, axuntounos e díxolle 
ao mais grande: 

— Xa vos eu perdoei de non ter sabido quen arroubaba as miñas mazás 
cando ían pintar, soubó o mais pequecho, e, agora vas ir tí cañal-o paxaro 
de ouro pra o engaiolar. 

— Irei, — diz o fillo mais grande, e partiu na sua precura, mas no 
camiño cruzouse coa raposa e perguntoulle ela: 

— «E logo, onde vas? 

— Onde hei ir?, e, a tí que é o que che importa? 

— Xa sei onde vas, — roñou a raposa, — ven de par de min. — E cami- 
ñaron xuntos, e a raposa levouno á xolda, e alí quedou a brincar. Pasaron 
días, e como non tornara, o siñor el rei, chamou ao segundo fillo e man- 
douno ir na precura do paxaro de ouro que o mais grande non trouxer. 

Foise o fillo meian, e tamen atopou á raposa no camiño, que lle per- 
guntou como fixera ao outro irmán: 

— «E logo, onde vas?. 

— Onde hei ir?, e, atí que é o que che importa?. 

— Xa sei onde vas, — falou a raposa, — ven de par de min. — E cami- 
ñaron xuntos, e a raposa levouno á xolda como fixera có outro, e alí que- 
dou tamen a brincar. 

Como o segundo irmán tampouco tornou, o mais novo pedíulle a seu 
pa.i, q siñor el rei, que lle dese licencia pra ires ele; o pai non quería, 
mas tanto e tanto rellou n-ele, que conqueriu a licencia e foise. Como os 
outros, atopou tamen á raposa no camiño, e ao lle perguntares: 

— E logo, onde vas?. 

Díxolle ele moi abaixado: — «Vou na precura de paxaro de ouro que 
o quér meu pai, o siñor el rei, porque lle arroubaba as mazás portuguesas 
cando ían pintar. 

— Pois, leva este camiño, e atoparaste c'unha casa moi escura; non 
petes na sua porta, sigue endiante, e depois, chegarás de contado a outfa 
casa chea de luz; petas na porta, abriranche sen veres a ninguén, e na 
horta, na primeira arbre, verá-lo paxaro de ouro que agarda por tí; cabo 
de ele, penduradas na mesma ponla, hai duas gaiolas, unha de pau e de 
ouro a outra; píllal-a de pau, engaiólal-o paxaro, e veste correndo; se píl- 
lal-a de ouro, o paxaro berrará, e ao despertares á familia da casa val-o 
pasar moi mal. 

O rapáz foise, pasou pol-a casa escura, chegou á da luz, petou, abrí- 
ronlle a porta, e viu na horta o paxaro e as gaiolas, quixio facel-o mandado 
da raposa, mas a gaiola de pau pareceulle tan ruin para o paxaro de ouro, 
e a outra era tan bonitiña, que pillou a gaiola de ouro, e ao metel-o paxaro 
dentro tanto e tanto berrou, que toda a familia que había na casa arrodeou 
ao rapaz, e falou un patronciño vello: 

— «E, tí, querías de nos arroubal-o paxaro de ouro? 

— O non roubaba, tiña de llo levar ao meu pai, o siñor el rei, pra que 
o coñescer. 

— Boeno, — dixo o vello, — daquela se non queres perdel-a vida has 
de me traeres o cabalo de ouro. 

O rapaz que era arriscado prometeulle de o traer, e deixárono par- 
tir; ao saires, atopou outra vez á raposa. 

— E logo, hom, como é que non fixeche o que che eu dixen? 

— Era tan bonitiño o paxaro e tan ruin pra ele a gaiola de pau ! 

— Pois xa vés o que fixeche. 

— E agora?. 

— Sigue a camiñar, chegarás a outra casa, entras na bodega do alprende, 
e na corte, hai un cabalo que é o cabalo de ouro, e riba do bastardo, teñen 
duas albardas, unha, é de ouro, e moi ruin a outra; píllal-a mais ruin, 
aparellal-a besta, e veste a correr; se lle pós a albarda de ouro, o cabalo 
rinchará e a familia da casa prenderache e xa nunca mais voltarás. 

— Foise o rapaz, como a outra vez, matinando de faceres como a 
raposa dixer, mas, cando viu o cabalo e as duas albardas, cabilou que o 
cabalo de ouro, non podía ter outra albarda que a de ouro, mais que lle 
pesar, e arreouno con ela. Cando brincou n-ele para sair aos catre pés, o 
cabalo rinchou, e rinchou tanto e tan forte, que recordou toda a familia 
e prendérono: 

— Oooué!, fixo o mais vello do fato, — e, daquela, tí querías arrou- 
barnol-o cabalo de ouro, lambón?. 

— Eu o non roubaba, leváballo ao vello que con moita familia garda 
o paxaro de ouro. 

— Boeno, — diz o vello, daquela si non queres de perdel-a vida, has 
de me traeres a principesa dos cabelos de ouro. 

E foise o rapaz e díxolles que traería a principesa, e deixárono partir; 
tocou a andar, e por fin, chegou ao castelo da principesa dos cabelos de 
ouro, e díxolle o siñor el rei pai da principesa: 

— «Tí vés buscal-a miña filla, non sí ?. pois, eu dareicha se ela é gus- 
tante, se me sacas estes dous montes que asombran o meu castelo. 

— E que tempo me das para o facer? 

— Douche seis días, e se non sacas os montes, sacareiche eu a vida. 
Foise o rapaz, e traballou a reo pol-o día e pol-a noite, e xa foran 

pasados cinco días sen o traballo arrequecer, cando presentouse a raposa 
e díxolle ao rapaz: 

— E logo?, xa ves en que apreto estás metido por te non guiares dos 
meus consellos, mas, como és bo, axudareiche, — e, coa mesma, comenzou 

esgatuñar coas unllas nos dous montes, e de contado tirounos de ali. 
Cando o siñor el rei pai da principesa viu pol-a mañan, quedouse pampo. 

— E, fixéchel-o, — dixo, — amecáchesme!; boeno, pois xa que gaña- 
ches, leva á principesa; — e deulla; o rapaz partiu moi contente con ela. 

Foron á cás do cabalo de ouro; moita familia alí había; recibíronos 
moi ben, e o velliño da outra vez, xa tiña ao cabalo pol-a cordella e rosmou: 

— «E, tí, gañar, gañáchesme, pro, deixa que xa...!, — e, deulle o cabalo 
coa sua albarda de ouro; montou a principesa de acabalo de ele, e seguiron 
a andar. 

Na cás do paxaro de ouro cando viron chegar ao rapaz có cabalo de 
ouro, tamen había moita familia, e o vellouquiiño dixo: 

— «Demo de rapaz, tí sei que me amocas?, e trouxeche o cabalo de 
ouro!, toma o paxaro xa que o gañache, mas deixa que xaaa...!. — E o 
rapaz piilou o paxaro na sua gaiola de ouro, e marchou có cabalo e a prin- 
cipesa. 

Xa pasaran a casa escura e ía moi canso o rapaz de tanto carmñar, 
cando viu á raposa e dizlle: 

— «Oes, non te sentes no peitoril do pozo pxa que os teus irmáns te 
non boten n-ele. 

— Que han botar; — e sentouse no peitoril do pozo, e ao pouco, viñe- 
ron os irmás e guindárone dentro, mas, tivo sorte porque o pozo tiña 
moito brizo, e se non mancou nin afogou, e a raposa que xa vira todo, 
meteu seu rabo tranqueiro dentro do pozo para que o pillara o rapaz, e 
ao se prendere n-ele, pillou a escape a raposa e tirouno do fondo do pozo. 
Ao chegares fora, xa non estaban nen os irmás, nem a principesa, nen 
cabalo, nen gaiola có paxaro; daquela o irmán pequecho seguíu o camiño 
da casa, e atopou un velliño cego moi pobre, que andaba a pedir, e tro- 
caron de roupas: ele, parecía daquela e probe, e chegou á sua casa sen 
decir quen fose por ver se o conoscían, e falou có pai, o siñor el rei, que 
o non conosceu, mais o paxaro que non cantaba, o cabalo que non comía 
e a principesa sempre tristeira en dentes que chegara cós outros irmás, 
deron, ela, em rir, o cabalo en comer, é o paxaro en cantar. O siñor el 
rei púxose contente; marchou o probe, e a tristura voltou gañar aos tres. 

O siñor el rei, quedouse moi sentido, e outra vez voltou o probe, e 
cantou o paxaro, comeu o cabalo e a principesa rebuldou; daquela o siñor 
el rei dixo: 

— «Por qué é, que facedes esto? 



29 



E a principesa espricoulle o que pasar, e cando o siñor el rei soube 
que o probe era seu fillo, xa o non deixou marchare, casou coa principesa 
e todos viviron contentes. 



Santaya de Cañás. — Carral. — A Cruña. 



2 — IRIA E O CABALO BOLIGAN 

UNHA ves era un rei que tiño unha filla, e como estaba viudo sempre 
andaba matinando en que había casar. 

— Eu non quero casar ainda, que son moi nova, — dicía a filla. 

— Pois tés que casar, que eu xa vou andado, e non quero que en 
morrendo quedes desamparada. 

O rei presentáballe á filla todol-os seus palacianos, pra que escollera 
home; mais a ela lle non gustaba ningún. 

Un día que iba chorando pol-a horta do pazo sentiu que a chamaban 
moi caladiñamente. Non viu ninguén, e como pasaba por diante do estrabo 
mirou se estaría alí agachado o que lle falou. 

Daquela viu que o cabalo Boligán, que alí estaba ollando pra ela, 
chamouna outra vez: 

— Iria! 

— Iria son, — dixo ela. 

— Choras porque o teu pai quérete casar? Pois non chores. Dille que 
casarás có home que teña os dentes brancos, igualiños e de marfin. Coido 
que non haberá ninguén, e así non casarás hastra que ti queiras. 

A principesa púxose moi leda con aquelo e foillo dicir ao rei que 
casaría có home que tiver os dentes igualiños, brancos e de marfin. 

O rei botou un pregón por todol-os estados; porque quería casar a 
sua filla. 

Pasaron moitos días, e cando algún cabaleiro se presentaba no pazo 
do rei pretendendo a principesa, logo se lle miraban os dentes, e víase que 
todos eran feitos por artistas e postos no lugar dos seus. A uns dábanlles 
de paus, a outros metíanos eu cabozos, por falsarios. 

A principesa estaba moi leda, e logo mandaba que os ceibaran e os 
deixaran ir en paz. 

Un día chegaron arautes anunciando a vinda dun podente señor, rei 
dun largacío estado con moitos vasalos. 

Houbo grande rebolicio no pazo, fixéronse festas pra recibilo. A prin- 
cipesa Iria encomenzóu a sentir impacencia, sería aquel o seu futuro marido? 

Mas cando chegou, a ledicia xeneral trocouse en acedume e dó, por- 
que tal rei era mouro. Pero como tiña os dentes de marfin e todos brancos 
e parellos; Iria tivo que se casar co'el. 

Ao día seguinte díxolle o rei mouro a Iria: 

— Tés que te aparellar pra vires camigo á miña terra. 

Ela foise a chorar para a horta. Daquela o cabalo chamouna e díxolle: 

Tes que lle pedir a teu pai que xa que casaches, que che deixe levar 
o faco Boligan. Se me non levas contigo estás perdida. 

A principesa pediulle a seu pai que lle deixara levar o cabalo Boligan, 
e o rei, como estaba apadumado por ter casado a sua filla con un mouro, 
deuxoulle leval-o cabalo inda que o tiña con moita estima porque non había 
outro coma él en todo o reino. 

O mouro foise coa sua muller camiño dos seus estados. Andiveron 
moitos, moitos días. 

A principesa cansábase de tanto andar d'acabado. Pedíulle a seu home: 

— Podíamos pousar uns días nun castelo que atopemos. 

— Non. Quero chegar axiña. — E seguiron andando. 

Un día o cabalo do mouro ao pasar onde uns bois, gañou medo e 
deu tal pulo que o mouro caeu e magoouse na testa quedando esvaido. 

— Agora eu podería f uxir, — dixo Iria. 

— Pois da volta, — repricoulle o cabalo, — pero ten tino que non 
acorde o teu home. 

Iria fuxiu, mas despois de levar todo o día correndo a todo o correr 
do seu faco, sentiuse cansa. 

— Quixera pousar un pouco. 

Pois vaite a aquela casiña que hai n-aquel outeiro. Pero tes que te 
amostrare xangal e mandible, sen decir que és principesa. 

Na casiña vivía unha velliña e pedíulle casa cuberta por aquela noite. 

— Casa cuberta dareicha; o que non podo e ofrecerche cama porque 
non teño mais que a miña, — e engadiu rindo, — soio se foras unha princi- 
pesa, que daquela daríacha. 

— Inda que fose principesa durmiría no chan enriba de unhas pallas, 
que son moza, e a vostede cómprelle a cama. 

— E se queres cear non teño senón unhas papas. 

— Boas son, — dixo Iria. 

Pol-a mañán, inda o sol non rayara, ergueuse Iria e despediuse da 
vella agradecéndolle o seu bon acollementq. 

— Es unha boa rapaza, — dixo a vella, — e por se che poida ser de 
utilidade, garda estas duas oousiñas. E deulle un cacho de pelica de ovella 
e un agulheiro con unhas agullas. 

Iria surrindo gardou aquellas cousas e volvendo a se mostrare agra- 
descida, foise en precura do seu cabalo. Montou nel e botou a galopar. 

Levaba moito tempo correndo cando coidou que outro cabalo iba atrás 
d'ela. Ollou para trás e viu que a seguía o seu home. 

— Probe de min, coitada e desditada, que o mouro me sigue! 

— Ceiba o cacho de pelica que che deu a vella, — aconselloulle o 
seu faco. 

Ela botou no chan a pelica, e unha mesta brétema cubriu a terra ás 
suas costas. Daquela puido seguir correndo namentres o seu home tivo 
que refrear o cabalo porque non vía o camiño. 

De tanto cabalgar sentiu sede e parouse pra beber nunha fonte, tamen 
bebeu o seu cabalo, e despois voltaron á carreira. Mas pol-a tardiña, Iria 
sintiu atrás de sí o troupelear de outro cabalo. Ollou com medo do que 
fose o seu home, e non se enganou. 

— Ceiba as agullas no chan, — díxolle o seu f aco. 

E Iria deitou as agullas no chan. Alí onde caeron erguéronse irtas 
penedías e o mouro tivo que se deter diante d'elas e ir dando a volta de 
arredor. 

Iria puido fuxir outra vez, mas á mañá seguinte, viu que o seu home 
non deixaba de a perseguire. 

— Agora si que estou perdida! 

— Arríngame unha seda e botaa no chan, — díxolle a cabalo Boligan. 
Iria arringou a seda, botouna ao chan, e formouse un grande rio que 

a arredaba do seu home. 

Cando pasaban por diante de unha casa beira do camiño, díxolle o 
cabalo: 

— Vai a esa casa e pide que che vendan un traxe de home. Tes que 
te vestir de home pra poderes fuxir millor. 

Iria foi á casa, pediu que lle venderan un traxe de home, e como 
o pagou ben, díronllo. Vestiuse de home e seguíu o seu camiño. 

Chegou a unha grande cidade e dirixíuse cara a unha pousada, mas, 
ao pasar por diante do pazo do rei, éste qu estaba no patin, viuno e como 
lle gostou o cabalo, chamouno. 

— Ei, rapaciño!. Quéresme vender ese cabalo? 

— Non vendo; non señor. 

Chegou á pousada, e mentres lle quitaba os arreos ao faco e lle botaba 
de comer, o animal díxolle: 

— Mañán, ao pasares por diante do pazo, o rei vaite voltar a chamar. 
Si non queres verderme vaite dicir que quedes ao seu servicio. Como si 
non quixeres, mandarate matar, tés que lle decir que sí, que quedas ao 
seu servicio. 

E así foi. O rei chamouno e volveu a lle pidir que lle vendese o cabalo. 
Iria respondeulle: 

— Non vendo; non señor. 

— Pois daquela quédate ao meu servicio. 

— A seu servicio quedarei; si, señor. 

O rei fixo que lle deran outro traxe mellor a Iria, quen dixo cha- 
marse Payo; mas cando o viu vestido coa roupa de paxe, quedóuselle 
mirando pasmado da sua fermosura. 

— Payo: Es un guapo mozo, — díxolle. 

— Tamen o foi meu pai, siñor, — retrucou ela. 

O rei desconfiou noustante de que fose unha muller e perguntoulle 
a un dos seus homes de cencia: 

— Cómo pode recoñecerse se unha persoa que está vestida é home 
ou muller? 

— Cando esté sentada bótelle vosa maxestade unha mazán no regazo. 
Se é muller abrirá as pernas, e se é home as axuntará para coller a mazán. 

Mas cando Iria foi dar de comer ao seu cabalo, díxolle éste: 

— O rei quér saber se és home ou muller, e cando estés sentada hache 
botar unha mazán. Coida de axuntar as pernas pra que che non caya. 

Así foi que ao lhe dicir o rei: 

— Payo, pilla esta mazán. Aos rapaces gústanvos. 

Ela axuntou as pernas e colleuna. Mais o rei viu que Payo poñíase 
moi córado, e que os ollos relucíanlle como luceiros, e se non convenceu. 
Voltou a perguntarlle a outro dos seus sabios: 

— Cómo pode coñecerse se unha persoa que está vestida é home ou 
mulher ?. 

— Dígalle que vosa maxestade ten medo pol-a noite e que se quede 
ao pé da sua cama. Se é home quedarase; mas se é muller non quererá que- 
dares por vergoña. 

Mas cando foi a botar de comer ao seu cabalo, díxolle éste: 

— O rei quér saber se és home ou muller e hache pedir que quedes 
denoite ao pé da sua cama porque disque ten medo. Ti vai e non digas 
que non. 

E cando o rei chamouna e faloulle pra que se quedar pola noite ao 
pé da sua cama, ela díxolle que sí, que iría. 

E foi. Pero ao se comenzar a espir o rei, Iria tivo que lle confesar 
que era muller e que non podía quedar alí. 

O rei, que era mozo, doulle unha aperta garimosa decíndolle: 

— Xa eu coidaba que eras muller; porque non pode haber un home 
tan formoso como tí, nin tan feitiño de corpo. Dime quen ti és?. 

— Señor, eu sou fiila d'un rei. 

— Pois tés que te casar comigo. 

E como a ela gustoulle o rei, casaron: porque a nai do rei tamen 
encantoulle a sinxeleza e fermosura da principesa Iria. 

Un día chegou ao pazo a nova de que un grande exército de mouros 
entrar n-aquelas terras. O rei tivo que botar apelido chamando dos seus con- 
des, e axuntando o exército púxose ao frente e foi combatir os invasores, 
montado no cabalo Boligan que lle pareceu mais forte e lixeiro. 

Iria, a coitada desditosa, comprendeu que o rei dos mouros era o seu 
primeiro home, que a buscaba asañado, e sentiu medo por sí e pol-o seu 
amado esposo o rei; o seu desespero foi grande e grandes os seus choros, 
e a principesa pariu dous fillos. 

A raiña nai enviou un menaxeiro c'unha carta pra lle dicir ao seu 
fillo como a sua muller tivera dous fillos como dous soles. Mas o mensa- 
xeiro, chegada a noite, entrou nunha pousada e un mal bome que alí pou- 
saba, arroboulle canto levaba, e tamen a carta; e por s'adivertir escribiu 
outra carta dicindo que a muller do rei parira duas alimarias que somella- 
ban dous cadelos. 

O rei cando leu aquela carta botouse a chorar; mas, en cabo, como os 
fillos eran seus, contestou a carta da nai dicindo que posto que Deus os 
mandara, había que se resinare. 

Cando o mensaxeiro voltou, e namentres durmía, o maldoso que lle 
roubara a primeira carta pilloulle tamen a resposta, e trocouna por outra que 
dicía: 

— «Non quero fillos, e debedes de os facer matar». 

Así quería se vingar do rei, porque disque unha ve2 fixérao azoutar, 
por ladrón, na praza púbrica. 

Cando a raiña iecibiu aquela carta moito chorou. Coidou que o rei 
virárase tolo; pero non querendo comprir a orde, falou coa sua nora pra 
ver o que podían facer. 

Iria, a coitada desditosa, carpiu con dór, malpocada! Mas en cabo, 
como non viron cousa millor, decidiron que Iria se fose cós filliños en pro- 
cura das terras do seu pai. 

E marchou cós seus dous filliños, un en cada brazo, soia, e vistida 
honestamente pra que ninguén a coñecese. 

Camiñou, camiñou hastra que chegou a noite, e agachouse antre uns 
penedos porque non vía casa cuberta por ningures. 

— Ai, coitada de min!, — layábase, — ai, probiños dos meus fillos que 
non temos quen nos valla!. 

Cando rayou o sol, viu moi leda que o seu cabalo Boligan estaba alí 
diante d'ela. 

Aloumiñouno, agradescida á sua presencia. 

— Viñen porque sei que me precisas. Non ha tardar en chegar o teu 
primeiro home, o mouro; mas non teñas medo, que eu loitarei con él. Se 
o venzo e quedo vivo, seremos felices. Se morro, colle o que teña na boca 
e chántao no chan, 

Nesto xase sentian as petadas do cabalo, e axiña apareceu o mouro coa 
espada na man. Mas o cabalo Boligan botouse a ele e trabouno cós seus 
dentes feros. Loitaron os dous desesperadamente e en cabo caeron un pra 
cada lado, mortos os dous. Iria viu con sorpresa que o seu cabalo conver- 
tírase nun lanzal mozo, pois era un príncipe encantado, e chorou por ele; 
mas lembrándose do que lle dixera, meteulle a man na boca e collendo a 
língua chantouna no chan, onde daquela ergueuse unha torre de pedra, 
e ela e mais os seus fillos quedaron dentro. 

Aconteceu que fallos os mouros do seu rei, foron vencidos e escangalla- 
dos, e o rei branco, marido de Iria voltou ao seu pazo. 

Grande foi o seu dó ao se atopar sen a muller e os fillos amais cando 
soupo, porque a sua nai contoullo, cómo e por qué se fora do pazo. Deter- 
minou en sair de contado en procura d'ela, e montando a cabalo foise correr 
terras do mundo. 

Despois de moito camiñar, días e días, unha vez atopou outro caba- 
leiro, xa de anos, longa barba prateada, e falando contoulle como iba en 

busca da sua filla que marchara cun mouro sen nunca mais ter novas de 
ela. Daquela determinaron de iren xuntos, e ao par un do outro seguiron 
o camiño. 

Mas, andiveron e andiveron e en ningures dábanlles novas nen da 
filla d un, nen da muller e fillos do outro. Pasaron meses; pasaron anos, 
e sen atopar o que precuraban, os dous homes iban xa cansos e desalen- 
tados cando chegaron a unha torre isolada no monte. Como era noite 
petaron pra pediren casa coberta. Depois de cear, a dona díxolles a dous 
neniños que con ela tiña: 

— «Enantes de vos ir deitar pedídelle a benzón a estes dous cabaleiros; 
primeiro ao mais novo e despois ao vello. 

— Cómo!, — dixo o rei, — primeiro hase pedir ao mais vello e de 
maior respeto. 

— Non, — repricou a dona, — primeiro é o pai e despois o abó, — 
porque ela conocéraos. 

Daquela todos díronse apertas garamisoas cheos de ledicia e nunca 
mais voltaron a se arredaren uns dos outros, senón que xuntos fóronse 
para o seu reino onde reinaron ditosos moitos anos. 



San Xián de Sergude. — Carral. — A Cruña. - — Foi-nos fornecido pol-o noso 
irman Liandre. 



3 — A ALBRE DAS TRES TORONDAS Q) 

ELE FOI unha vez un fillo dun rei, que cando voltaba de unha cazata, 
ouviu falas de mulher que non entendía; quixo saber que era, e viu unha 
moura a partir unha crúz con unha macheta; ao fillo do siñor el rei pare- 
ceulle que aquelo non estaba ben feito, e dirixiuse á moura a lle tiral-a 
crúz das más; porfiaron un pouco, mas, gañou o home, e daquela a muller, 
sulfúrea, comenzou de bradar na sua língua estrana, pra logo, ollhando ao 
rapás, botarlle unha maldizión: 

— Inda tí vaias parare a albre das tres torondas! 

(*) Iñoramos o sinificado da verba «toronda», que ben puidera ser unha detur- 
pazón de «toronxa» certa laranxa da India, mas non embargantes conservámol-a. 

Dende aquela, o fillo do siñor el rei, debecía por saber o que era a 
albre das tres torondas, e como tiña de facer pra dar con ela, e foi tanto 
o que medrou o seu anceio, que un día dispuxo de a ire buscar, e mon- 
tando no seu cabalo Pensamento, botouse polo mundo na sua precura. 

Moito andivo, moito, non deixou porta sen perguntar n-ela, e dimpois 
de tanto andar, chegou ao cabo á casa das estrelas; cando petou na porta, 
aparecéuselle unha velliña enrugada, mais vella que o tempo, e deman- 
doulle : 

— E logo, tí que é o que queres, rapáz? 

— Siñora, — dixo o fillo do siñor el rei, — eu saín da casa na precura 
da arbre das tres torondas, e non dou con ela, non atopo quen me de 
razón. 

— É, que está moi lonxe, moi lonxe, mas, non sei onde ele é. Se 
quixeres agardar un pouquecho, logo virá a miña filla mais vella, que 
esa sí que ela sabe onde é. 

O rapáz agardou, e de chegal-a filla, entrou na casa decindo que tra- 
guía moita fame e que alí recendía a carne molar de home novo. 

A nai díxolle que era certo, que chegara un rapaz que andaba na pre- 
cura da arbre das tres torondas, e que se poidera queríao axudar de boa 
gana; a filla mais vella quería comer e ao cabo díxolle á nai: 

— Mándeo á casa do sol, que alí o meu irmán, ele ha saber; — e a 
vella mandou ao fillo do siñor el rei, que fose perguntar na casa do sol, 
e alá foi. 

O fillo do rei emprencipiou o novo viaxe, e de chegar á casa do sol, 
mandárano que fose á casa da lua, que como muller era sabedora de mais 
cousas; e na casa da lua, tivo que agardar á sua volta, porque chegou cando 
era noite, e a lua andaba fora. A lua tampouco sabía onde estaba a albre 
das tres torondas, mas, dixolle: — » 

— Vaite da miña parte á casa do ár, que ele corre toda a terra e 
amais de saber de esa arbre da que ti andas na precura, ele mesmo guia- 
rache se eres home a andar oomo ele anda. 

Chegou por fin o fillo do siñor el rei á casa do ar, e de lle dicir que 
o mandara a lua, recibiuno moi ben, prometéndolle de o servir, non embar- 
gantes díxolle: 

— Eu levar, lévote, mas, ti sabes que para ires tes que marchar de 
par de min?. Mira, que si non corres 1 ben, deixareiche no camiño. O rapáz 
brincou no seu cabalo, e coa mesma díxolle ao ár: 

— Vena xa; vostede ande ben, siñor, que eu heino seguir. E partiron 
os dous, e daquela o ar, vendo correr o cabalo Pensamento, fixo ele: 

— Non coidei que foses tan lixeiro; sei que ainda corres mais que min. 

— Cómo n'o hei ser, siñor, se ao meu cabalo chámolle Pensamento, 
porque corre tanto como corren os pensamentos. 

Ao cabo, o fillo do siñor el rei, chegou a un lindo xardin onde se 
atopaba a arbre das tres torondas, e daquela o ar, asinalándolle pra ele 
díxolle: r 

— Eis, ahi tés a arbre das tres torondas. 

O fillo do siñor el rei, decontado que as viu, pillounas sen perda 
de tempo, e brincando outra vez no cabalo, botouno aos catro pés; do pó 
do camiño e de tanto correr de acabalo, gañou moita sede, quixo'matala, 
e non atopou fonte, nen pinga de auga; lembrouse das tres torondas qué 
levaba no fardel, e cavilou que ben podía abrir unha pra se refrescar a 
gorxa, e abriuna; de o facer, apresentóuselle unha fermosa doncela que 
sen perda de tempo demandoulle: 

— E logo, tí tés auga pra me lavar, pieites pra me peitear, e un espello 
pra me mirar? 

— Non, — dixo o fillo do siñor el rei, pois o rapáz non tiña ningunha 
de estas cousas, e daquela a moza decíndolle: 

— Non sabes canto é o que perdiches, — voltouse á toronda. 
Quedou moi sentido o home e seguiu o seu camiño; mais adiante, xa 

esligaba coa sede, abriu outra toronda, e outra vez aparecéuselle unha 'fer- 
mosa doncela, mais linda e xangal que a de enantes, decíndolle como a 
primeira: 

— E logo, tí tés auga pra me lavar, pieites pra me peitear e un espello 
pra me mirar? 

— Non, — voltou a lle dicir o fillo do siñor el rei, pois o rapáz non 
tiña tampouco ningunha de estas tres cousas, e daquela a moza, dicín- 
dolle tamén: 

— Non sabes canto é o que perdiches, — voltouse á toronda. 
Quedou tan sentido o home como quedara a primeira véz, e prometeuse 

non abril-a terceira toronda, por mais sede que tiver, até se facer coas tres 
cousas que as rapazas pedían, e precurou pieites e mais espello, e en che- 
gando diante de unha fonteliña, abriu a terceira toronda, e a doncela era 
ben mais belida que as devanceiras, e cando lle pediu a i-auga pra se lavar, 
os pieites pra se peitear, e o espello pra se mirar, o fillo do siñor el rei 
foille dando cada cousa, non desaparecendo a muller que quedou onda ele, 

e casaron. O fillo do siñor el rei, mandoullo a decir ao seu pai, e agardou 
que chamara por ele. 

No seu tempo, a doncela trouxo un fillo, o siñor el rei mandounos a 
chamar aos tres, e tanta era a presa que o rapáz tiña por levar onde os 
seus pais os siñores reises a linda muller que tiña, e mais o pequeno, que 
de contado poñéronse en camiño. Chegados a unha fonte, ao pé dun car- 
ballo, xa na raia do reino do pai, o mozo ordeou de se adiantar ele na 
precura de unha carroza e roupas de festa pra facer unha boa entrada no 
pazo reial, e deixou a muller, encarregándolle moito de se non deixar vere 
de home nen de calesquer outro human. 

Cando a nai na veira da fonte tiña o neno no colo, presentóuselle a 
moura sen que a vise; escomenzou por aloumiñar no pequeno e moito foi 
o que o loubaba pra gañal-a vontade da nai, e dimpois de parolar un 
pouco díxolle a ela de lle facer un lindo peiteado pra cando o seu home 
viñer; confiouse a rapaza, e foi daquela, cando a principesa deixouse gus- 
tante que a outra a peitear, cando a malvadosa moura, aproveitando o con- 
xeito de lle andar no cabelo, espetoulle unha agulla enmeigada na cabeza, 
e de súpeto trocouse nunha pomba que voou ao carballo, pillando a moura 
o neno, e poñéndose no canto da nai. 

Non tardou en voltar o fillo do siñor el rei; e de ver unha muller 
tan feia e requeimada, fireuno tanto, que se non puido calar, e díxolle: 

— E tí, muller, cómo foi ipra te virares tan feia? 

— E, como había sere, tanto tradache, tanto tradache, que acabou por 
me tomal-o sol. 

O fillo do siñor el rei, entrou avergoñado na casa do pai, facendo 
por non seren visto; ao siñor el rei, lle non gustou cousa a nora, e tomoulle 
moito a mal ao fillo, que o enganar levando a aquela muller para o pazo 
reial; non embargante, a nora do siñor el rei, quedou na casa, e víase moi 
satisfeita. 

Ao mesmo tempo que o cortexo do fillo do siñor el rei pasaba pol-as 
portas do pazo, o xardiñeiro do siñor el rei, viu chegar unha pomba que 
dende aquela, deu en revoar pol-as arbres da horta, e de gañar fieza che- 
gábase a ele a lle dicir: 

— Xardiñeiro, xardiñeiro, cómo é que lle vai ao fillo do siñor el rei 
coa sua moura?. E respondíalle o xardiñeiro: 

— Moi ben, siñora. 

Logo, e sempre o mesmo, voltaba a lle perguntal-a pomba: 

— E o filliño que fai?. 

— Unhas veces rí, e outras veces chora. — E despois de falar o xar- 
diñeiro facía a pomba cal se chorar: 

— E, a probiña da sua nai por eiquí tan soia. 

O fillo do siñor el rei, cando soubo da pomba, deu orde de a apillar 
sen lle facer mal; e cañárona ben, que a pomba era moi manseliña, e levá- 
rona pra casa do fillo do siñor el rei; a moura, de que a viu, quixo que 
a mataran; o neno, tomoulle moita lei, e un día, o fillo do siñor el rei, 
acariñándoa, deu coa agulla da cabeza, e turrando po'r ela arringoulla; 
desfeito o encanto, trocouse outra vez na muller do fillo do siñor el rei, 
e de se descobrir a malvadez da moura, o siñor el rei, dispuxo que a bota- 
ran nunha caldeira de aceite fervendo. 



Campamento. — San Xurxo de Iñás. — Oleiros. — A Cruña. 



4-CONTO DO HORTELAN E O ENCANTAMENTO DA 
MOURA 

N-OUTROS tempos había moitos encantos e diz que eran cousa dos 
mouros. 

Ele era unha vez un hortelan que tiña de muller unha moza moi 
linda e deulle un fillo; e un día, chegouse pol-a porta unha moura alou- 
miñando o neno; viu a nai, e de que a viu a moura, foi moi contenta e 
fixolle mais festas ao neno; daquela a nai gañou confianza e lerearon as 
duas, mas, a moura, nun descoido da outra, espetoulle unha agulla na 
cabeza, dixo unhas verbas remoidas antre os dentes, e virouna un pombo 
que partiu a voar cara ás fragas. A moura quedouse na casa e fixo que 
o hortelan a non conoscese. 

Pasaron días, e cando o hortelan traballaba as suas terras, viña un 
pombo pousarse nas ponlas das arbres da horta e dicíalle: 

— «Hortelan, hortelan, rí ou chora o filliño da señora? 

— Respondendolle ele: 

— Unhas veces ri, e outras veces chora. 
E daquela seguía o pombo: 

— «E a probiña da nai anda a chorar de ponla en ponla, — e coa 
mesma voltaba a voar cara ás fragas. 

Moito deu en cavilar e hortelan, por mor do pombo que tanto o 
seguía, e matinou de o apillar; armoulle un ichó, e cañouno; sen sabel-o 
por qué, deu en acariñalo, e viu, como onde teñen a crjsta as galiñas 
tiña o pombo coma un carracho grande, agarrouno, quíxollo tirar, e ao 
turrar d'ele viu a cabeciña da agulla da moura, e a tempo que a sacaba, 
viu tamen como o pombo iase trocando na sua propia muller. 

Diz que a moura matárona, ou despareceu, fíxose cínza, non se sabe 
ben de certo. 

San Lourenzo de Meixigo. — Cambre. — A Cruña. 



5 — O ENCANTO E AS TRES IRMÁS 

ELE ERA un fragueiro que tiña tres fillas, e unha vez foi traballar 
a un monte lonxe da casa e tiñanlle que leval-o xantar. O camiño era 
por atallos montesíos e pra que se non perdera a rapaza mais grandiña 
que había lebarlle o xantar, matinaron de que como para iren atoparía 
sempre algún campañeiro de viaxe que a guiara, fose deixando un sinal 
ao passar e xa ao dal-a volta non tería dúbida. 

Marchou o pai, foise atrás a filla, e levou unhas espiguiñas de mainzo 
que degraiu pol-o camiño deixando un regueiriño de graos pra se guiare 
logo; e chegou, mas a pouco de vir de volta faltou o mainzo porque os 
paxaros comérano, e a rapaza perdeuse no monte; rompeu a chorar e des- 
pois de moito virar e revirar sin se arredar apenas do sitio, chegou a 
noite, e por fin viu a luz d'unha casiña; foi petar na sua porta e abriulfe 
un vello. 

— Por qué choras, miña nena, e como ves d'estas horas petar na miña 
porta ?. 

E vaise a nena e contoulle a sua disgracia. 

— Non chores, muller, non chores, — aloumiñouna, — parécesme boa, 
e eu que son soliño e vello, acubuxareite por esta noite. Fai algo de comer, 
vel'ahí tés un pouco de todo n-esa artesa, son probe, mais un procuriño che 
non ha faltar. 

Tranquilouse a rapaza, amañou un bo xantar, e despois de se fartar 
dixo: 

— E agora onde se durme?. 

O vello fitouna e demandoulle: 

— Daquela non vas arranxal-o gando?. 

— Booooh!, téñolle moito sono, — respondeu. O vello erguéuse do 
chete onde se quentaba e amostroulle o sobrado, — «alí, — dixo, — atopa- 
rás un ban axeitado com un bon leite, durme tranquiliña que mañan estarás 
na cás teus pais. 

Vaise a nena, pilla o candil, e deixando ao vello ás escuras sen outra 
lus que o alaprear do lume na lareira, despareceu detrás da porta do sobrado, 
e decontado, ouvíuse un berrar irtio e un estronicio, lociron como faiscas os 
olliños do vello, e c'un surriso nos labres rosmou: — «boeno», — e unha 
fonda escuridade encheuno todo. 

Na casa, a nai e mais as irmás, ao ver chegada a noite e que a rapaza 
non voltara, desgustaronse moito, mas a segunda irmán propuxo: 

— «Como o padre esta moi louxe chegaría aló tarde e lle non que- 
daría tempo pra voltar con día; quizaves que agarde a vir mañan. 

— Pode ser, — engadiu a nai, — mas, é preciso lavarllel-o xantar mañan 
outra vez, quén vai ire?. 

— Irei eu, — diz a pequena. 

— Tócame a min, — atallou a segunda. E chegou a hora e posta a 
cestiña có xantar despois de lle dar moitos consellos a nai, tocou a andal-a 
rapaza. Estranou de non atopar a irmán no camiño, e gañon medo cando 
viu que non estaba tampouco có pai, mas emporiso, cando ele perguntou 
pol-a irmán como chegara, mintiu ela pra o non disgostar ; — «chegou moi 
cansa e daquela viñen eu», — dixo. 

Saliu de volta, pero as franguilliñas de broa que botara pol-o camiño 
pra se non perder logo, como pasara có mainzo da outra, coméranas os 
paxaros e perdeuse ela tamen; rompeu a chorar coma a irmán, e despois de 
moito virar e revirar sin se arredar apenas do sitio, chegou a noite, e por 
fin viu a luz d'unha casiña; foi petar na sua porta e abriulle un vello. 

— Por qué choras, miña nena, e como ves d'estas horas petar na miña 
porta?. 

E vaise a nena e contoulle a sua disgracia. 

— Non chores, muller, non chores, — aloumiñouna, como fixera coa 
outra, e con todo pasou igual que pasara coa irmán mais grandiña, e como 
ela, berrou con pasmo, de camiño que un estronicio terribre abaneou a 
casa do vello. 

A nai non quería deixar ire á pequena, mais ela tanto e tanto rellou, 
que conqueriu o permiso e asegurou fachendosa que había saber o que 
for de seu pai e mais das duas irmás. Botou cavilando toda a noite sen 
pegar ollo, e de mañanciña, foi veira do rio enchel-os petos de areiñas 
brancas e gordas como garabanzos, e partiu, e chegou onda o pai e dou a 
volta, mas viu no camiño unhas froliñas tan boniteiras, que parou pillar 
un ramiño, e como estaba moi cansa, sentouse, gañouna o sono, e durmiuse; 
cando despertou era noite, e como non saira a lua non atinou coas pedri- 
ñas e perdeuse tamén ela; chorou, e coma as outras foi atraguida pol-a 
luz da casa do vello, petou na porta, e como as outras entrou tamén, e 
contou as suas coitas, mas, cando o vello ofreceulle de xantar, ela pergun- 
toulle se ele comera e se tiña arranxado o gando; díxolle que non, e daquela 
amañou un compango para os dous e botou comida a unha vaca e ás ovellas 
que había na corte; recolleu us polos que quedaran durmir fora da capoeira, 
barreu a cociña e o andamio, fixo cear ao vello primeiro atendendó como 
se fose unha sua neta, e cando rematou ela, denantes de se ir deitar fixolle 
por un pouco compaña na lareira e contoulle de como estaba disposta a 
non parar no intre non atopara ás suas irmás. Daquela o vello que era un 
encanto, contoulle como ele as tiña castigadas por larchanas e non se coi- 
dar mais que de elas; insiñoullas na corte na forma de ovellas, e tanto 
chorou e pediu a pequena, que o vello doéndose por ela, perdoounas e 
dixolles: 

— «Sabede que debedes a liberdade á vosa irmán, sede boas para ela 
e querédea moito, daquela seredes libres e felices, mas se lle facedes mal 
heivos castigar. — E marcharon todas; a cás do vello despareceu nun tre- 
bón, e viviron sempre felices porque fixeron como o vello dixer. 

San Lourenzo de Meixigo. — Cambre. — A Cruña. 



6 — BRANCAFROL 

UN RAPÁZ beleigán e xogador, un día que lle non viñan as cartas e 
perdera canto levaba, matinou de xogal-a i-alma, por ver se gañaba algún 
diñeiro, mas, atordoara con tanta perda como tivera, e non atinon unha 
no xogo; tamén perdeu a i-alma, e o que lla gañou, que era meigo, púxolle 
un prazo pra se entregare. 

O rapáz non quixo cavilar na cousa e seguiu como sempre en borias 
e xogueta; unhas veces, gañou, outras, perdeu, e chegado o día, dispúsose 
ire onde o meigo. Nun camiño, o rapáz, atopou unha velliña a pedir 
esmola, e como ele non levaba outra cousa, doulle o carolo de pan que 
iba comendo. 

A vella, que era moi falangueira, agradeceulle a esmola, e quixo saber 
quen ele era e pra onde iba; o rapáz contoulle canto lle pasara naquela 
sua mala hora, e díxolle como iba pagal-a sua débeda, e a onde; a vella, 
daquela, marmulou: 

— «Meu pobre, pra mal sitio vas; estás perdidiño, mas, xa que tí fuche 
bon pra min dándome o carolo de pan que tanto che sabía, vouche dicir 
o que has facer pra saires con ben do teu apreto; — e díxolle: 

— «Seguindo este teu camiño, decontado chegarás á marea, e na ribeira 
haberá tres rapaciñas a brincar na i-auga; elas, ao se dispir, poñeron a 
sua roupa na veira do mar onde uns xuncos; as tres son meigas; as duas 
mais grandes son mouras, e a mais noviña é cristián; as roupas das mouras 
teñen a cór verde, e a que vexas branca, é a da mais nova das rapazas; fai 
pol-a apillar sen seren visto, agáchala, e agarda; dimpois, o demais, ti verás 
como has facer». 

Seguiu o rapáz o seu viaxe, e cando chegou onde a vella dixera, viu 
ás rapazas; pillou a roupa da pequena, agachouna, e agardou. Pouco foi 
o que as rapazas tardaron en sair da i-auga; vestíronse as meirandes, e a 
pequecha botouse dun lado pra outro na precura da sua roupa que non 
atopaba por ningures; no intre, o mozo, acubillado, nen deu fala nen 
sinal de si; as mouras vistíronse, e como non quixeron agardar pol-a irman, 
marcháronse; a outra, de se ver soia e sen atopal-a roupa, prendeu a cho- 
rar. Daquela foi cando o rapáz deixándose ver, levoulle a roupa, e xa 
vestida poñéronse lerear; ele contoulle a sua historia e díxolle do apreto 
en que estaba, e a rapaza, boa rapaza, díxolle que non tivese medo pois 
ela xa facería pol-o axudar. A rapaza díxolle que o seu nome era Bran- 
cafrol. 

Cando chegou o rapáz á casa do meigo, díxolle que iba disposto a 
redemil-a sua i-alma traballando; o meigo respondeulle que era gustante, 
mas, que había facer canto ele lle mandase, e púxolle o primeiro traballo 
dicíndolle: 

— «Pra mañan, hasme traballar ese monte, semealo, segal-o trigo, mal- 
lal-o, moel-a f ariña, e cocerme un bolo á noite. — O rapáz moi pereno, pro- 

meteu de llo facer como ele dixera, e coa mesma, foise pé de Brancafrol, 
e díxolle: 

— Oes, xa falei có teu pai que é gustante, e púxome o primeiro tra- 
ballo que che veño dicir pra que me axudes. 

— E ele que é?, — demandou a rapaza; o mozo díxollo, facendo ela: 
— Boeno, non te apures que todo se facerá. 

E a filla do meigo coa sua meiguería fixo como o pai quixer, e na 
do serán, o rapáz presentoulle ao meigo o bolo cocido. 

— Oaaaah!, — fixo o vello, — quen foi que che axudou? 

— Ninguen!, — atallou o rapáz, fun eu có meu saber. 

Xa pasado ó primeiro traballo, vaise o vello, chama o rapáz e ponlle 
outro pra o día seguinte, mandándolle: 

— Pra mañan, hasme prantar unha viña, podala, atala, enxofrala, 
facel-a vendima, pisal-a uva, e pra noite, hasme ter viño novo; o rapáz, 
moi pereno, prometeu de llo facer como ele dixera, e coa mesma foise pé 
de Brancafrol, e díxolle: 

— Oes, o teu pai, leveille o bolo, e púxome outro traballo para mañan, 
e véñocho dicir pra que me axudes. 

A rapaza preguntoulle o que era, e de o saber, díxolle como enan- 
tes: — «Boeno, non te apures que todo se fará». 

E como a outra vez, a filla do meigo, coa sua meiguería fixo como 
o pai quixer, e na do serán o rapáz presentoulle ao meigo un xerro de 
viño novo. 

— Oaaaah!, — volta facel-o vello, — quén foi que che axudou? 

— Ninguen, — atallou o rapáz, — fun eu có meu saber. 

O vello llo non quixo creer, alritouse moito e púxolle o mais caris- 
toso de todol-os traballos, mandándolle: 

— Mañan, hasme de traer un anel que foi do meu abó, e perdeuno 
hai moitos anos no puzo grande do rio, e si es home pra o facer, deixa- 
reite marchar, mas, se o non trais, terasme que dal-a i-alma decontado; 
o rapáz, moi pereno, prometeulle de llo facer como ele dixera, e coa 
mesma, fpise pé de Brancafrol a llo dicir, mas, emporiso, perdeu a xor; 
quedárase abrayado de tan seria que era a cousa. 

A rapaza ouivino falar e dicíndolle que non gañara medo pois ela 
íbao a axudar, mandoulle ire á veira do rio onde o puzo grande, facéndolle 
levar un mantén, un coitelo grande dos de matal-os cochos, e unha gar- 
rafa das meirandes; e xa no lugar, a rapaza, dispuxo o manten no chan, 
ben tendidiño, e ordenoulle ao rapáz que a tallara en cachiños pra os 

meter na garrafa e botala ao rio. O rapáz de primeiro non quería facer 
tal cousa, por medo do que poidera pasarlle á rapaza, mas, logo, rematou 
por facer canto ela propuxera. Ao estar tallando o corpo da muller, nun 
descoido caeulle fora do manten un cachiño moi pequeno e rolando, 
rolando, foi parar ao rio onde brincou unha troita pra o engulir. 

Chea a garrafa, guindouna o mozo no puzo cal a rapaza dispoñera, 
e viu como afondaba; deixou de a ver, e ao pouco, voltou sair en froto 
de novo; recolleuna, e valeiroima decontado riba do mantem, onde de 
sócato, xurdiu da morea de talladas Brancafrol, quen xa traia o anel posto 
no dedo, e, foi daquela, cando a moza fíxolle ver ao rapáz como perdera 
o dedo meimiño por mor da tallada que comera a troita. O rapáz ao recol- 
lel-o anel foise todo contente a llo levar ao vello meigo. 

O vello, cós ollos faiscantes, tiroulle o anel das más do rapáz, e con 
un aquel cheo de carraxe porque adoecía, díxolle ao mozo que como o vía 
tan listo se non quería desfacer de ele, e propúxolle casar con unha das 
suas fillas, mandándolle escoller cal lle parescía a millor pra facela a sua 
muller; matinando de descobrir así cal era de elas a que lle axudaba. 
O rapáz, que de verdade non tiña cousa de parvo, se non deixou apillar, 
e allegando o non coñecer a ningunha das fillas, propúxolle de botar sor- 
tes facendo que as tres irmans metesen cada unha a sua man envolta nunha 
luva por debaixo de unha porta; o meigo consinteu, e o rapáz, con artei- 
rice, sen que os demais se deprocatasen, apalpou as luvas pra se quedar 
coa man de Brancafrol, faltosa do dedo meimiño. 

Escollida a moza, o meigo casou á sua maneira aos dous rapaces. Bran- 
cafrol, que sabía canto iba pasar, cando chegou a noite, dispuxo de que 
se non deitaran, e mandou ao rapáz que aparellara para un viaxe a millor 
basta da corte, aconsellándolle que non pillara a mais locida, que era o 
Vento, nen a mais branca, porque era a Lúz, senón a mais magra de todas e 
coma ningunha traballada, que era a mais lixeira, como o Pensamento; 
foise o rapáz, e coa presa, para gañar tempo aparellou a Lúz, que foi a 
primeira que atopou, e cando foi chamar pol-a moza, ela enantes de saire, 
deixou un pouco de cuspe onde a porta do ban, deixou outro pouco aos 
pés do leito, e ainda deixou algún tamén, no antepeito da fenestra dicín- 
dolle ao rapáz: 

— Esto fíxeno, pra que cando chame o pai, responda o cuspe por 
min; — e, coa mesma montaron de acabalo e fuxiron, mas, a rapaza atris- 
touse ao ver que o mozo sen se coidar do consello que ela lle dira, trocou 

de bestas, deixando na corte a mais lixeira, que ela levaría de millor gana, 
e como xa Ue non quedaba tempo, quíxose conformare e partiron a escape. 

No intre que os rapaces a todo o correr da sua besta deixan a cada 
vez mais longe a casa do meigo, vaise o vello e peta na porta do ban, 
chamando pol-a filla, pra saber se xa durmían, e a meiguería da rapaza 
fíxolle dicir ao cuspe de pé da porta: 

— Quén é, e que é o que quér? 

— Son eu, — respondeu o meigo, — que xa coidei que durmiríades. 

— Inda non, pero fáltanos pouco. 

Foise o vello, e de alí a un pouco, voltou petar outra véz, respondén- 
dolle o cuspe de onde os pés do leito: 

— Quen é, e que é o que quér, — mas, como o cuspe comenzaba de 
se sumir, as falas que dixo, somellaban cal si o sono lle atrapallal-a língua 
da rapaza. 

— Son eu, — respondeu o vello, — que xa coidei que durmiríades. 

— Inda non, pero fáltanos pouco, — dixo con grande traballo o cuspe. 
E voltou marchal-o vello botándose de conta que xa non tardarían 

en se durmire; pasou algún tempo mais, e ao vir chamar de novo, tocá- 
balle de falar ao cuspe da fenestra que o fixo como un borboriño, gague- 
xando, mesmamente cal se o que falaba, fixérao dormexando, e daquela 
o meigo, abriu a porta moi apousiño pra que se lle non oucese, e cando 
viu o ban valeiro e a fenestra aberta, quixo comprendel-a bulra; encar- 
raxou tanto, que somellaba un can doente, saindo sen perda de tempo, 
a aparellal-o seu cabalo Pensamento pra se botar na perseguizón dos que 
fuxiran. 

Como o meigo montaba no cabalo do Pensamento, que corría moito 
mais do que o da Lúz, e amais non tiña dó de ele afincándolle coas 
esporas pra que andivese mais lixeiro, non tardou en apillar aos rapaces, 
mas, enantes, Brancafrol, que tiña moita sabencia, ao se dare de conta 
que o pai iba atrás de eles, e sen lle dar tempo de chegar, trocouse en 
eirexa, ao cabalo convirteuno en crego, e ao rapáz en sancristán, pra que 
tocase á misa, insiñándolle o que tiña que dicir cando o meigo lle per- 
guntase; e chegou o meigo, e díxolle: 

— Homiño, e logo, non viu pasar dous rapaces montados n-unha besta 
branca? 

— Si, señor, a misa vai escomenzar agora, — dicíalle unha e outra vez 
o sancristan até que o vello encarraxado, deixouno quedar. 

Chegou o meigo a casa gañado do desazo, por se non poder vingar, 
e a muller, facendo risa de ele, chamoulle burro e cantas hai que chamar, 
e dicíalle: 

— Pro tí como non quixeche comprender, hom? non vías que a eirexa 
era a tua filla, o crego o cabalo, e o sancristan ese beleigan que ti metiche 
n-esta casa? Vaite alá, corre, e que desta vez se non rían de ti. 

Marchou outra vez o meigo, e dimpois de moito correr, cando iba xa 
aos apillar de novo, voltou a se deprocatar Brancafrol, e daquela, trocouse 
nunha horta, fixo do cabalo a garula, e do rapáz un vello hortelán, espri- 
cándolle o que lle tiña de dicir ao pai que non tardou en chegar deman- 
dando: 

— Homiño, — dixo, — e logo, non viu pasar dous rapaces de acabalo 
de unha besta branca? 

— Non teño queixa, non, siñor, pois gracias a Deus a colleita é 
moi boa. 

Desesperou o vello, e como non tiraba nen ren de aquela cabeza de 
babeco, foise bradando camiño da casa. 

A muller do meigo adoeceu porque o papoia do seu home deixouse 
sempre enganar coma un rapáz, e daquela brincando ela de acabalo, botouse 
na perseguizón dos rapaces, e de adiviñala Brancafrol, trocouse de sócato 
nun rio de moitisma auga, facendo do cabalo lancha, e do rapáz un bar- 
queiro; a nai, meteuse no rio, e como os non puido apillar, botoulles unha 
maldizón, pedíndolles, que cando calesquer persoa díralle unha aperta ao 
rapáz, que ele se esquecera de Brancafrol. 

Afogada a meiga no rio, Brancafrol, voltou tomal-a sua forma, e con 
ela, o cabalo e mail-o rapáz, que daquela dispuxo de ire ele diante a 
sua casa pra amañal-as cousas enantes de levar a Brancafrol pra ela; e 
fixérono así, maisque a rapaza o non quería deixar ire soio, lembrando 
a maldizón da sua nai. 

Foise o rapáz deixando a Brancafrol nunha aldeia do camiño, e de 
chegar antre os seus, fórono ver todol-os veciños que sabían da sua historia 
e con eles foi tamén unha velliña que lle deu unha aperta, facéndolle 
esquecer a Brancafrol como lles pedira coa sua maldizón a meiga. 

Pasaron días e mais días, e cando xa levaba decorrido algún tempo, 
a probe de Brancafrol, querendo comprender o que pasaba, foise camiño 
da aldeia do rapáz, e chegou cando ele íbase casar con outra moza. Bran- 
cafrol entrou na festa, quíxose facer coñecer do mozo, e ele esquecérao 
todo; ela amostroulle a man manca do dedo meimiño, díxolle quen ela era, 

mas, ele non lembrava cousa; daquela, Brancafrol, enfrontándose có siñor 
cura, pergúntoulle: 

— Dígame, siñor cura, que facería vostede se perdendo a chave da 
eirexa e dimpois de marcada outra pechadura, enantes de trocala, atopara 
a outra chave? 

— Pois, que había facer, — dixo o siñor cura, — deixaría a pechadura 
vella, e adiós. 

— E se un home casado, esquecera por un meigallo de que xa tiña 
muller e fora casar con outra, que facerían ao se presental-a primeira? 

— Pois ela era a que tiña o dereito, — dixeron os presentes. 

— Brancafrol, daquela, dixo como ella era a muller do rapáz, e pediu 
licencia pra lles contar un conto, que non era senón a sua propria historia; 
de principio o rapáz, non quería roparar no que Brancafrol dicía, mas, 
pouco a pouco, foise prendendo nas suas falas, e comenzou de se lembrar, 
como dun soño lonxano que iba acrarando, até qué, botándolle os brazos 
a Brancafrol, apreixouna nunha forte aperta, decrarándoa a sua muller. 

7 — OS TRES LABORES 

HOUBO unha vez un petrucio que tiña moitos fillos e inda que era 
casa ricaz, como daquela o vinculeiro levábase todo, fórense todol-os irmás a 
correr mundo os uns atrás dos outros, cando ían chegando a se poder valer 
e gañal-o pan; mas, de entre eles, o mais novo, era, como se fora o sero- 
dio d'unha tonaxe: unha verdadeira frangulla, sen chegar a nepe, emporiso; 
cativo de corpo e doentío, afeito a que todos se bulrar de ele, fixérase 
un cocainas, sendo mais gustante de apastal-o gando pol-os montes que 
vivir antromedio da familia. Todos moqueábanse do probiño, e como calaba 
consentindo, tíñano por babeco; non había labor noxento que ele non 
fixer, traballava arreo e ninguén o quería na casa, malpocado!, ele era 
obelleiro, e gardaba o gando mais mal gracioso de coidar: sua compaña 
cotian eran os cás e os añagotos; ás vacas e os cuxos :si os levar, dáballes 
tan bon trato que de agradecemento lambíanlle a cara e as más. 

Por fin, chegoulle como a todos o día de marchar: fixo un embrullo 
cós dous farrapiños que tiña, e tocou a andar; soio a nai verteu unha 
bágoa esvaida sen sair dos ollos; afeizoado á soedade, tirou cara á mon- 
tana e foise a andar, un, dous, moitos días, e pediu pol-as portas, e pasou 
fame, entalado o corpo coa friaxe, e por fin chegou a un casal da mon- 
tana, grande como un pazo, pediu traballo, e tomárono de criado. 

Aquela familia era moi estrana; no casal non había outro home que 
o dono da casa; había algúns criadiños, nenos ainda, pra apastal-o gando, 
os demais, todo eran mulleres. Pasaron poucos días e o rapáz afixérase moi 
ben; era moito o traballo mas lle non poñia medo; os donos eran moi 
farturabres e daban moi bo trato aos criados, e, ele, mais que traballara 
arreo, estaba contente; inda que era novo facia de todo, tanto como un 
home pode facer: traballaba na terra, rozaba no monte, estraba nas cortes, 
pisaba no toxo, porque na casa se tiñan moito armentio e mais moito gando 
miudo, tamen tiñan moitas bestas, e como tanto traballaba e tan ben o facía, 
sei que unha criada vella na casa, gañoulle xenreira e fíxolle canto mal 
puido, e si denantes o amo mirábao bem, dimpois, ela dixéralle quen sabe 
o qué, e o amo quixó botar da casa, mas, as catro fillas que íiña pediron 
pol-o rapáz e o pai prometeulles que se saía con ben dos traballos que 
ele lle poñeria deixaríao quedar pra cando ele morrer, mas se non saia 
de aqueles traballos decontado botaríao fora. 

O rapáz traballou mais que nunca, non durmía, nen acougaba; tanto 
labor traballaba nele como o frebón, e íase mirrando pouco a pouco, mas, 
emporiso, como estaba contento na casa, seguía terne que terne maisque 
se esgotar, e un día, chamouno o amo: 

— «Oes, tí, cando viñeche á miña casa inda traballabas algo, mas 
agora xa non é o mesmo, eu non son ningún nifrán, pro paréceme que 
vou ter que che poñel-a conta se non fás mais do que fás. 

— Eu, meu amo, — balbeou o rapáz. 

— Non f ales, non f ales, — atalloulle o outro, — vouche poñer tres labo- 
res para faceres, e se non sales con ben, xa o sabes, bótoche fora da casa. 

O rapáz quedou sen lor; que sería o que pasar pra lle dar aquel mal 
trato?. — Moito era o que cavilaba, cando o amo chamouno outra vez; 
era pol-a noite, — e díxolle: 

— «Mañán, vas sacal-o gando: léval-o onde queiras e ao voltar pol-a 
noite ha vir tan cheo que ten de pasal-a cancela do curral a bailar. 

Pol-a mañanciña, o rapáz pillou un carolo de broa na artesa, e sacou 
o gando pra a braña; se de noite non pechara ollo escismando, nen pol-o 

camiño, nen na braña, fixo outra cousa; o can lambíalle as más, brincaba 
do seu redor, facíalle festas, tan tristeiro o vía, e o rapáz caviloso, nen 
reparou. 

O gando daba xenio de o ver, tan cheo estaba, mas, como facelo bai- 
lar?; voltaba tristeiro pra casa, pois con ser tan renarte como ele era 
non dira coa saluzón, e quén vos dí qua ao salvar unha gavia un dos bois 
parteu unha das pernas de diante; daquela, o rapáz, ollando pra coxedade 
do boi, tivo unha ideia, abofé!, e de contado fixo o que cavilar. Cando 
viña chegando á casa ouviuno quen quixer, cantando con todal-as suas for- 
zas, e dinantes de entrar no curral berrou moi forte: 

— «Eeeeü, meu amo, veña vel-o gando que vai entrar no curral, — e 
chegou o amo e viu como todo o gando ao coxear cunha perna partida, 
somellaba mesmamente que bailar; moito adoeceu daquela o amo e decíalle 
o criado: 

— «E logo, baila ou non baila, meu amo?, e, amais, traió ben cheo, 
non si?. 

— Gañouche!, — díxolle con carraxe a tía, e revorano as fillas con 
zomba; e daquela ele, o amo, berrou sulfúreo: 

— «Deixade que xa 

Pasaron días, e outra vez chamou o amo pol-o rapáz: 

— «Vasme leval-as bestas ao monte, — díxolle alritado, — e si pol-a 
noite non veñen todas a rir, xa non sairas da casa, mátote. 

O rapáz quedou caviloso, mas non foi tan fonda a sua tristura, ele 
tiña gañado afiuzanza de abondo, e cando no monte un cabalo axexando 
unha besta regañou os dentes ao ar nun rincho, ele refregou as mas. Pol-a 
noite entraron todal-as bestas na casa a rir; todas, sen unha fallar rega- 
ñaban os dentes coas barbadas caéndolles, pois traíanos a meio tallar. 
Con aquele xa levaba dous traballos feitos, gañando sempre. 

Mas cando chegou o terceiro, por mais que escismou, non sairía do 
apreto se unha rapaciña que ele moitas veces acorrer sen saber quen ela 
era, non viñer na sua axuda. Sabedes o que lle pedir o amo?, pois, que 
fose ao río grande, e no puzo mourelo, que apillara um anduriño que tiña 
un celeiro de pinchas douradas e que llo levar; así espricoulle o mozo 
dimpois de lle contal-os outros traballos á rapaza; — e, como hei facer?, 
— dicía con desazo — botareime de solago pra pescudar nas cachopeiras 
onde poida ter acubillo, mas, atinarei co ele? quén o souper; e teño que 
atopalo, si, porque heino atopar mais que lle coste. — A rapaza deproca- 
touse que ele dubidaba de atinar có anduriño e logo propúxolle: 

— «Déixasme te axudar? 

— Tí ?, — f ixo ele con estraneza, pois a rapaza era cativa e f eia. 

— E logo?; pois, sí, eu. 

• — E, que é o que farás? 

— Enfiuzarás en min? 

— Enf iuzo, mas, dí ; que é o que f arás ? 

— E o non decirás a ninguén? 

— Non. 

— Facerás canto che eu dixer? 

— Facerei. 

— Has ter moito callo. 

— Terei. 

— Pois daquela escoita: 

— Eu son filla do amo; ele é un baluro que sabe de magacía e qué- 
rete perder; a dona, que é a tía, quérenos moi mal a todas nós; o andu- 
riño que che ele pidir é un noso irman que ela enmeigou, disque por puni- 
zón, mas foi por xenreira, e eu sabereino atopar. 

— Solagaraste no puzo? 

— Non; se tes caílo, xa che eu dixen, esnaquizasme, metes os cachi- 
ños todos nesta garrafa e bótal-a no puzo, e cando a vexas en froto pillal-a. 

— Así o farei se ti es gustante. — E foise o rapáz e tallouna toda 
en cachiños tan pequechos que todos colleran na garrafa, mas se non 
deprocatou que un dos mais cativiños foi rolar ao rio e o non puido pillar 
porque unha troita brincou e papouno; mergullou a garrafa no puzo, e 
agardou a tremer; decontado voltou a se ver en froto, entrou ele no río 
e apillouna, fixo como a rapaza dixer, e outra vez aparesceu onde ele, e 
agora traía nunha presa o anduriño do coleiro de pinchas; que contente 
ele se puxo, mas reparou como a moza perdera o dedo meiniño da man 
dereita. 

— E como foi?, — demandoulle. 

— O anaquiño que rolou ao río, — respondeulle. 

E foise o rapáz camiño da casa. Cando ele chegar, atopou furente ao 
amo, e a dona apurrando nele: 

— Son tuas fillas que o axudar, son tuas fillas. 

E daquela o amo argallou unha maraña para saber quen ela fora, e 
se vingar. 

— Boeno, gañache, — dixo, — e xa que vas quedar na casa casarás 
nela, escolle moza. 

Mais o rapáz que non era o babeco que os demais coidaban, propuxo: 

— Sonlle todas tan garridas que non atino; e, non sería millor que 
escollera vostede? 

— Non, eu quero que escollas tí. — Aficaba o amo. 

— Eu non sei, quereríás todas, e como non vai sere, deme vostede 
unha, a que quixer, e de non, botemos sortes. 

— Pois daquela botamos sortes; como queres que fagamos? 

— Que todas e cada unha delas pasen unha man, poño por caso, a 
man dereita, por debaixo dunha porta, e pra que sexa millor, metida 
nunha luva. 

E fixérno así, mas o rapáz ben soubo descubril-a man que non tiña 
o dedo meimiño; o pai escramonou, e o mesmo día casáronse e pol-a 
noite cando entraron no «cuarto», a rapaza que,lía de corrido os pensa- 
mentos da tía, comprendeu que apurraría no pai pra os matar en vinganza, 
e daquela puxo un pouquiño de cuspe a caron da porta; outro pouquicho, 
de par dos pés da cama, e outro, onde a fenestra, e fixo baixar por ela 
ao mozo o mandoulle fose aparellar unha besta, mas, enantes de que saira 
aconsellou : 

— Non pillela-a mais gorda, que é o «Vento»; non pillel-a meian que 
é a «Lus»; pilla a que parece mais ruin porque é a que está mais trabal- 
lada pois todos viaxan nela, que é o «Pensamento». 

Mas o rapá-z, coas presas, pillou a «Lus»; a moza deprocatouse decon- 
tado e sentiuno moito, — mais como non habían perdel-o tempo en tro- 
cala, brincaron de acabalo d'ela e partiron a escape. No intre que eles 
corrían aos catro pés, petaba o pai na porta do «cuarto»: 

— «Sei que durmides?, — e o cuspe de onde a porta respondeu: 

— Inda non; qué é o que quería? 

— Nada, — dixo o pai, — foi por saber, — e marchou. 
Ao pouco tempo voltou petar: 

— «Sei que durmides?, — e o cuspe de onde os pés da cama que 
escomenzaba secar respondeu: 

— Inda non, que é o que quería? — e pol-a fala somellaba que fose 
adormecendo. 

— Nada, — dixo o pai, — foi por sabere, — e marchou outra vez, e 
cando voltou perguntar: 

— «Sei que durmides?, — o cuspe da fenestra, seco do ár, respondeu 
como se balboar adormentado: 

— «Iiiinda noooonhe... — e non djxo mais, daquela o pai foise, abriu 
a porta con cautedade, e cando viu a fenestra aberta e a cama sen desfacer, 
adoecía; xa daquela a tía aparesceu no curral coa besta «Pensamento» pol-a 
cordella, e díxolle ao amo: 

— «Brinca de acabalo desta besta e bota atrás d'eles, que decontado 
os apillarás. — Eso fixo o pai, e de sócato chegou onde os mozos, mas 
como a rapaza ouvira e coñescera o catraplinar da besta que montaba o 
pai, díxolle ao rapáz: 

— «Ves, xa cho eu dicía, meu pai apíllanos, — e, coa mesma, dunha 
bulsa que levaba, tirou unha presa de foula e botouna por atrás do cabalo; 
daquela soergueu do chan unha brétema tan mesta para atrás, que o pai, 
inda que montado no «Pensamento», parou, xa non puido correr mais, e 
os mozos de acabalo da sua besta corrían, corrían, que era moito miragre; 
e outra vez sentiron atrás de sí o catraplinar do «Pensamento» ; daquela, 
foi que a rapaza tirou da sua bulsa unha presa de garabanzos e xurdiron 
a eito e tan espesismos que se non podía pasar, penedos e mais penedos 
grandismos e redondos como queixos. O pai volveu parar, e os rapaces 
corrían, que era moito miragre. 

Cando outra ves o pai ía chegar onde eles, foise a rapaza, arringou 
un dos seus cabelos e botouno atrás do cabalo como dinantes fixera coa 
presa de foula e a presa dos garabanzos; daquela, presentouse un río 
grande, grande, que era moito medrar; de primeiro viron e sintían ao 
amo a berrar na outra banda, despois chegou tamen a tía, estaba doente, 
pillou a besta do home, brincou nela, e botouse no río; ao pouco, levábana 
as augas, afondou por tres veces e desapareceu. 

E diz, que a rapaciña de tan cativa e'feia que ela era, trocouse unha 
boa moza, grande e boniteira, das que enchen unha casa, e casaron de 
verdade e foron moi felices vivindo con moita abastanza e tendo moitos 
fillos que non tiveron que sair pol-o mundo ao jren grandechos. 

Mera. — San Cosme de Mayanca. — Oleiros. — A Cruña. 

8 — A FILLA DO REI 

ALÓ, lonxe, moi lonxe, houbo un rei que tiña unha filla, e co gallo de 
que non vise sol nen lua pra que non coñecese home nen muller, e casala 
ao seu gusto con quen ele quixer cando o tempo fose chegado, ordenou 

de facer unha torre moi grande, que non tiña mais que unha porta, e fixo 
levar a ela á crianciña, con criados e donas pra que tivesen man da nena. 

^ No decorrer do tempo, a picariña fíxose unha moza, e, maisque non 
sabía do mundo que nunca vira, un día quixo crebal-a sua cadeia, e cando 
todos durmían, foise amodiño, amodiño, pra que non sentisen, e de che- 
gar a porta, abriuna mais amodiño ainda, e ollou pra fora; era unha noite 
de locente lua, e a rapaciña moito gustou de aquela lúz de prata; gañou 
algunha cousa de medo coidando que podían descobrila, e meteuse outra 
véz pra dentro, mas, en dendes daquela, endexamais puido se esquecer da 
raiola da lua. 

Pasaron algúns días, e o seu anceio por gustar unha vez mais da 
maravilla prohibida, levouna baixar de novo, mas, destonceas, xa se non 
estremou botal-a cabeza de fora, acuciaba mais, unha forza tan estranha como 
superior decidiuna deixal-a torre, e así o fixo. Todo para ela era novo, 
estrano e maravilloso; apenas levaba camiñando unha carreiriña, apare- 
céuselle prantado no meio do camiño, un carneiro que ao vela, pediulle un 
bico; a meniña llo non quixo dar, e o carneiro que llo non tomou a mal, 
ofreceuse a guiala pol-o mundo. 

A rapaza foi gustante en levar de par ao carneiro, e daquela, ele, pre- 
curoulle unha casa de servir onde había duas mulleres, unha nai e mais 
unha filla, soio, que, o carneiro, enganouse ao escoller, porque aquelas 
duas mulleres eran meigas, e ademais turdias, pois gostaban de asoballar 
á rapaza e de lle facer mal, tendo que pasar tantos traballos que quíxose 
despedir sen que as amas llo consentisen, e tanto foi o que teimou a 
pobriña, que ao cabo doéronse de ela, pro emporiso, poñéronlle como 
condizón que primeiro habíalles leval-a caixa dos demachiños. 

Díronlle as vellas a diresución de os sinales pra que poidera dar coa 
casa onde había atopal-a caixa dos demachiños, mas, calaron os traballos 
que tiña de pasar e outras moitas cousas, pois, se era moito o que elas 
acuciaban tel-a caixa, non era menos o empeño que tiñan de ver que a 
rapaza as non poidese deixar. E a moza andivo un día, e outro, e moitos, 
desfacendo os peiños nos estripos dos camiños até que ao cabo, atopou a 
un burro que estaba farto de comer palla e pideulle herba, e ela, mal- 
pocado, doéndose de ele, foise, e deulle unha farta de herba; o burro 
gañoulle lei e díxolle: 

— Rapaciña, fuche boa pra min, dime, pódoche servir eu en algo? 

— Non sei, — dixo a nena — , porque eu quería dar coa casa onde 
teñen a caixa dos demachiños. 

— Ven de par de min e insiñareicha, — respondeu o burro. 

A rapaza £oi có burro e chegaron á casa, o burro mandouna antrar 
na eira e ele quedou no camiño. 

Cando a mociña deixou a eira na precura da porta da casa e pasaba 
pol-o curral, atopou un boi que xa estaba farto de non comer mais que 
herba e pediulle pan; a rapaza deulle un bó carolo de broa, e daquela 
o boi díxolle: 

— Rapaciña, fuche boa pra min ; dime, pódoche servir eu en algo ? 

— Non sei, — respondeu a nena, — o que eu quería era saber se a 
caixa dos demachiños gárdase n-esta casa. 

— Vaite pol-a porta da horta, — díxolle o boi. 

E £ixo así a rapaza, e cando iba a se meter pra dentro atopou un 
galo que estaba comendo millo e pediulle trigo; ela deullo, e o galo 
demandoulle: 

— Onde vas, rapaciña; que ves precurar n-esta mala casa? 

— Eu quería a caixa dos demachiños. 

— Pois pasa, vel-ahi tés enriba da artesa. 

A rapaza pasou, pillou a caixa dos demanchiños enriba da artesa e 
saiu con ela; inda non chegara pasal-a porta, cando apareceu na cociña 
atrás de ela, unha vella, moi vella e moi feia, berrando como unha con- 
danada, pra lle poñer medo e que deixara a caixa, mas, a rapaza, agar- 
rouna millor, e saiu a correr; daquela a condanada da vella berroulle ao 
galo: 

— Oes, mal galo, que non soubeche gardal-a porta, prendeme esa 
nena. 

E o galo lle non quixo facer caso. A vella, a cada vez mais furente 
berroulle ao boi: 

— A ver tí, larchán, que tampouco soubeche gardal-o curral, préndeme 
esa nena. 

E o boi tampouco quixo de lle facer caso á vella. E cando a rapaza en 
cabo iba pasar diante do burro, a vella que non deixaba de berrar, man- 
doulle: 

— Tampouco ti me facerás caso, condanado? Préndeme esa nena e 
tíralle a caixa miragreira que me arroubou. 

O burro púxose ornear, e tampouco obedeceu a orde da vella. 

De se ver libre da vella, a mociña púxose andar mais amodo, e coa 
cursidade da rapazada, quixo saber o que levaba a caixa; abriuna, e non 
viu cousa; seguiu o seu camiño, e de chegar onde as amas díxolles: 

— Ms, eiqui teñen a caixa dos demachiños, se me non enganar. 

— Non, te non engañache, — dixéronlle as duas meigas, — esa é. Fixe- 
ron uns acenos moi estranos, rezaron non sei que cousa remusgando, e 
abriron a caixa con moitas precauciós, e, diron un berro irtio, que tanto 
tiña de desazo como de desespero: 

— Fuxiron!, — engadindo logo carraxentas : — E tí que fixeche, conda- 
nada, abrichel-a caixa no camiño! 

As meigas, ao ver a caixa vaieira, dimpois de berrar coa rapaza até 
Ue poñer medo, fixérona voltar por outra caixa; e aló foi, e tróuxoa, sen 
a abrir, e deulla, e elas viron os demachiños que a rapaza non; e poñé- 
ronse moi contentas, mas, a non deixaron marchar sen enantes impoñerlle 
outro grande traballo; díronlle un lote grandísmo de roupa, impoñéndolle 
que enantes de meial-o día, había traela lavada, seca, cosida e mais pran- 
chada; a rapaciña foi para o rio moi atristada, e comprendendo que non 
tiña tempo de facer tanto labor, prendeu a chorar, e de sócato, apresentóu- 
selle o carneiro pra lle dicir: 

— Por qué é que choras, nena? 

Ela contoulle as suas mágoas, e o carneiro, daquela, mirando aos catro 
ventos, fixo: 

— Carneiriños a lavrar; carneiriños a pranchar», — e ainda non roma- 
tara de falar, aparesceron fatos de carneiros que fixeron todo o traballo 
decontado. 

Ao cabo, a rapaza puido marchar, e levada pol-o carneiro, chegou ao 
pazo do seu pai, el siñor el rei; andivo toda a horta, pasou o xardin, e 
de chegar onde a casa, o carneiro quíxose marchar, mas, ela, que lle tomara 
lei, llo non consentiu, dicíndolle que o tiña de levar de par onde o seu 
pai, e coa mesma, nunha fontela de pia que había no xardin, lavou o 
carneiro moi lavadiño, peiteoulle as lans, e púxolle un lindo carabel antre 
os cornos, e presentouse diante do siñor el rei con ele, decíndolle ao pai: 

— Eis, eiquí tes o meu salvador, — e coa mesma, pillou garimosa a 
cabeza do carneiro antre as más, e deulle un bico no fuciño. 

O cariño feito pol-a rapaza ao carneiro, tiroulle o encanto, e trocouse 
nun príncipe lanzal e moi guapo. O siñor el rei agradescido, quixo casar 
coa sua filla a principesa, e casaron, e foron moi felices, vivindo moitos 
anos despois de teren moitos fillos. 



Campamento. — San Xurxo de Iñás. — Oleiros. — A Cruña. 

9 — AS FILLAS DO ZAPATEIRO 



ALÓ nunha terra de lonxe, dis que houbo unha vez un zapateiro que 
tiña tres fillas moi guapas, e de todas elas, a pequena era a mais linda, 
amais de que entramentres as duas irmans mais vellas eran fachendosas e 
todo dios parescíalles pouco pra falaren con elas, a mais nova era moi 
abaixadiña e sen se mirar quen fose, a todos falaba tratando tamén a 
todos igual; un día voltaba da caza o fillo do siñor el rei, e como botara 
moito tempo no monte e o suor e o pó poñérano moi zapateado, amais 
de estar tomado do sol, cando ademirado por tanta fermosura dirixíuse a 
Ues pedir unha sede de auga ás rapazas, as mais grandes lle non quixe- 
ron facer caso, e pol-a contra, ainda fixeron risa da irman mais nova por 
Ue dal-a i-auga ao cazador. 

Pasáronse uns días, e chegou pol-a porta do zapateiro, o príncipe, con 
grande compaña de siñores e donas con moi ricaces rouparías; e con grande 
solpresa das fillas do zapateiro, que quixeron recoñocer n-ele ao cazador 
de quen se tiñan moneado as duas mais vellas, viulle pedir ao zapateiro 
se lle quería dar a filla mais nova para casar con ela; e o pai, deulla, e 
casaron, facendo moita festa, e viviron moi felices; e de ter pasado o 
tempo, a principesa trouxo dous xémeos, que era groria de os ver. 

Un de aqueles neniños podía ser rei, como tamén a sua nai sería raiña 
ao morrel-os reises vellos; e tanta era a envexa que as outras fillas do 
zapateiro tiñan da que casara, que facíanlle canto mal podían, por non 
seren elas raiñas como había selo a irman, e así foi que a irman mais 
vella, cando recolleu os nenos, dixo que nasceran mortos: meteunos nunha 
bacía, e foinos botar pol-o rio embaixo. 

A bacía cós nenos, que ía en froto pol-o rio, chegou á represa de un 
muiño; a muller do muiñeiro viu aquelo, e gañada da cursidade, quixo 
saber de que se tratar, e ao recadala e abrila, atopouse cós dous anxeli- 
ños; doéuse de que ipol-o mundo anden xentes tan malinas que poidan 
facer o que con aqueles crianciños fixeron, amerceouse de eles, e chamou 
pol-o muiñeiro, prometéndose amos que os nenos criaríanse na casa. 

Correu o tempo, moito tempo, e un día, a filla do muiñeiro que tamen 
era ruinciña de seu, dixolle aos nenos que xa ían grandechiños, que eles 
non eran os seus irmans, pois foran recollidos na casa por caridade, que 
lle estaban comendo o seu pan. Os rapaces, daquela, sen lle decir cousa aos 
que tiveran por pais, botáronse pol-o mundo, a servir, e chegaron petar 
nunha porta onde a dona era unha vella, quen ao velos e saber das suas 

rudes mágoas, fíxolles entrar e quedarse con ela. Os irmans eran neno e 
nena, moi abaixadiños e traballadores, gañándolles moita lei a boa vella, 
que era unha dona moi podente, e todol-os días ía comer na casa do siñor 
el rei. 

Aquela vella, disque botaba moito tempo na compaña dos dous irmans 
e que lles non tiraba os ollos de riba; eles servíana; eles coidábana, e 
facíanlle compaña; pasou así algún tempo, e un día díxolles a vella que 
os quería servir ela para ver como eles facían; e serviunos, e dimpois de 
servilos algunha vez mais, quixo levalos con ela a xantar na casa do siñor 
el rei e, levounos, e a filla mais vella do zapateiro quixo de os coñecer, e 
daquela, pra se desfacer de eles pra sempre, outro día que foron ao pázo 
reial, púxolles soliman no xantar; descobriuse a tempo o criminoso feito, 
e o siñor el rei puniu á má muller facéndoa queimar. Moito foi o que pediron 
os rapaces á sua nai, pol-a vida da malvadosa irman, pero disque non houbo 
quen lle vaiese. 

O siñor el rei recoñeceu os seus netos e levounos onda ele; no entanto, 
morreu a vella, e deixoulle toda a sua riqueza pra os dous irmás. 

Campamento. — San Xurxo de Iñás. — Oleiros. — A. Cruña. 



10 — A FROL DO LIROLAL 

A DONA do pazo da torre, d'unha terra de lonxe, picando na montaña, 
era moi alta señora e tiña tres fillos, dous mais grandechos e o outro un 
picariño louro de cara escachada e cabeliño rizo; no pazo da torre, era 
moita a largueza que había e moitol-os criados, era unha casa farturabre: 
ao seren horas de xantar, o repinico d'unha campaiña aprenxaba a viaxei- 
ros e a probes, fosen badios ou do lugar, a cantos tivesen mester de matal-a 
fame, sin lles perguntar quen eran nin de onde viñan; á dona da torre 
queríana todos. 

Un día odentou; e dende aquela dou en esmalloar; uns, dicían que 
tiña a «sombra», outros, seguraban que era a frida d'ollo, pasaba moitas 
horas a chorar; chamaron médicos, manciñeiros, e ninguén atinou có mal; 
a dona do pazo da torre esmorecía; xa non tiña lor; cando via ao filliño 
mais novo, costáballo caro de non saloucar e íaselle a xor; os probes da 

bisbarra moito pedían por ela a el Siñor; seu mal era a fala da familia 
agradecida e así chegou ao saber unha velliña a quen ela valeu unha vez, 
— disque a vella era ou sabia ou meiga, quen o souper, a sona tiñá — 
mas, foi o caso, que cando soubo como a dona do pazo da torre mirrárase 
en pouco tempo, tocou a andar e carrandeando, chegou petar na sua porta; 
pediu de ir vela, e comprendeu decontado o mal que ela tiña, sentenciado: 

— «Hai que lle ir buscal-a frol do lirolal que medra na ribeira e ten 
que a ir pillar un inocente». 

Foise a vella, e no pazo da torre non houbo outra fala; o picariño 
que andaba a brincar, ouviu aos criados e foise pé da naiciña a lle propór: 

— «Mi madre, disque a vella Fachuca a feiticeira, falou que si un 
inocente trouxer a frol do lirolal que medra na ribeira, tiraráselle o mal, 
e ele é certo?. 

— E, meu fillo, — marmulou a nai. 

— Déixame ire a min, mi madre?. 

— Cómo has ires tí, malpocado, tan noviño que és?. 

— Imos nós, imos nós, — adiantáronse os outros irmás mais grande- 
chos, sempre enciumados por coidare que a nai se demerxer pol-o mais 
novo. 

A dona do pazo da torre, atariñou, e cavilando se ela morrer o que 
sería de seus nenos, deullel-o consentimento chorando a fío; consellou n-eles 
canto puido e poñéndolles unha boa merrenda quixós vere marchar. 

Os rapaces, andiveron, andiveron, e xa ían cansos cando chegaron á 
ribeira: e non toparon o lirolal. 

Chegados que foron na casa sen leval-a frol do lirolal, deran todos en 
chorar e a nai gañaba a todos; quén, chamou mintireira á vella, quén, diz 
que os rapaces non souberan esculcar, e no peito da nai a mágoa foi mais 
fonda porque cavilou que os fillos non fosen inocentes; e foi daquela que 
a teimosía do pequecho venceu do brigar da nai. 

Foise a andar o cativo, e os outros marcharon tamen; ele, andivo, e xa 
non podía mais de cansazo e de fame cando chegou á ribeira; as espadanas 
froleceran desque estiveran os irmás, e entromedias de tantos liros marelos, 
pareceulle que o chamar o millor de todos, que tiña a cór da viola, pillouno, 
e sentiu que se lle barreran a fame e tamen a canseira; tocou a andar a 
escape, e xa vía no fondal o pazo da torre, saíronlle no camiño os dous 
irmás que brincaron n-ele e matárono: fixeron unha cova, metérono n-ela 
e botáronlle terra de por riba, logo, foron a correr pra chegar de contado 
coa frol do lirolal que tiña de lle tiral-o mal á sua nai. 

E a nai sanou, e todos foron contentes, mas todos tamen tiñan a 
mágoa da perda do picariño, de non sel-os irmás mais vellos que viran 
írense co ele, aqueles seus ciumes de outrora. E chegou un día, e a nai foi 
mirar unhas terras, e viu que nun curro medraba un purreiro de froles de 
ouro, arringou unha, e ouviuse unha voz a dicir: 

— «Non arringuel-os meus cabeliños, 
que son loiros e rkiños, 

os meus irmás me matar, 
pol-a frol do lirolal. 

A nai quedou solpresa, ollou de redor sen ver ninguén, e arringou outra 
frol, e a mesma voz cantou: 

— «Non arringuei-os meus cabetiños, 
que son loiros e riciños, 

os meus irmás me matar, 
pol-a frol do lirolal. 

daquela a nai deuse de conta, coñesceu a voz, cachou na terra, e saiu o 
fillo picariño que alí o tiñan enterrado. 

San Xian de Almeiras. — Culleredo. — A Cruña. 



11 — A FROL DO VIOLAR 

UNHA nai que tiña tres fillos, viu un día, no que adoentou, e dixéronlle 
xentes de ben, que si quería sanar era ben que tomara auga da frol do 
violar que medra en terras de lonxe. 

Os raipaces de tal oiren quixeron ir na precura do frol miragreira; a 
nai non quería deixalos partir, mas, ao cabo acabou consentindo, e ama- 
ñando unha boa merenda pra o mais grande, deixouno que marchara, pedín- 
dolle moito que se gardase e tivese moito tino có que facía. 

Andivo todo o día o rapáz, e de chegando a do serán, atopouse no 
seu camiño con unha mulleriña que levaba no colo un meniño a chorar, 
e tívolle o pé dicíndolle: 

— Rapaciño, dasme unha codechiña de pan para este meniño que chora 
coa fame? 

— Boh!, siñora, que coma cañotos, — respoudeulle ele, e seguiu a 
andar, mas, logo, virouse pra atrás e demandou: 

— E, por onde é que se vai a esas terras de lonxe, onde diz que hai 
a frol do violar? 

— Toma, — díxolle a muller, — bota a rolar este bailarete, e ali onde 
pare, peta na porta. 

Fixo o rapáz como lle mandar, e foise a correr atrás do bajlarete que 
era mouro como unha doa grande dun rosario, e cando parou diante de 
unha porta, moura tamen e grandísma, petou, a saíulle un demo que botán- 
dolle man guindouno dentro. 

Como pasaron moitos días sin se saber nada do fillo mais grande, o 
meian quixo tamén de sair na precura da frol e mais do irman; a nai que 
non quería perder mais fillos lle non daba o consentemento, mas, foi 
tanto o que pediu, que ao cabo rematou por ele amañar tamén a sua 
merenda e dimpois de lle dal-os consellos que enantes dira ao irman, mar- 
chou atrás do outro. Andivo todo o día e de chegando a do serán, ato- 
pouse no camiño aquela mulleriña que levaba no colo un meniño a chorar, 
e tamén a ele tívolle o pé cal fixera có irmán mais grande, decíndolle: 

— Rapaciño, dasme unha codeciña de pan para este meniño que chora 
coa fame? 

— Boh!, siñora, que coma cañotos, — dixo ele, e seguíu a andar, mas, 
logo virouse para trás e demandou: 

— E por onde é que se vai a esas terras de lonxe, onde diz que hai 
a frol do violar? 

— Toma, — díxolle a muller, — bota a rolar este bailarete, e alí onde 
pare, peta na porta. 

Fixo o rapáz como lle mandar, e foise a correr atrás do bailarete, 
que era mouro coma unha doa grande dun rosario, e cando parou diante 
de unha porta, moura tamén a grandísma, petou, e saiu un demo que botán- 
dolle man guindouno dentro. 

E chegou a vez pra que o irmán pequecho pedise de sair na precura 
da frol miragreira e dos outros dous rapaces; a nai, o non quixo deixar 
sair en moitos días, e nen quería oir fala da sua marcha, dicíndolle mais 
de unha vez: 

— E, como vas ir tí, malpocado!, cómo vas ir tí, tan noviño, que ainda 
es un crianzo? 

Retrucándolle o neno: — non son, non, mi madre, olle que xa vou 
grande; — e brincando enriba de unha mesa estricábase canto podía pra 
parescer mais home; e, tanto fixo unha e outra vez, que ao cabo conqueriu 
que lle amañaran unha merenda como aos irmáns, e partiu na sua pre- 
cura cavilando de traelos e tamén a miragreira frol do violar. 

Andado o seu camiño, atopou a mulleriña que levaba no colo un 
meniño a chorar, e tamén a ele, como aos outros, tívolle o pé decíndolle. 

— Rapaciño, dasme unha codechiña de pan para este meniño que 
chora coa fame? 

E como o rapáz era moi bo, vaise, e collendo a merenda que levaba 
no seu fardeliño ao lombo dislle á siñora: 

— Tómea toda, siñora, tómea toda. 

A mulleriña pillou unhas frangullas e demandoulle ao rapáz: 

— E a onde vas ti, tan soliño, hom a onde vas ti ? 

— Voulle na precura da frol do violar, pra lle facer pol-o mal a miña 
naiciña. 

— Pois xa que tan bó fuche para min, toma este bailarete, bótal-o 
a rolar, e na porta onde pare, petas, e adiós. 

Fixo o rapáz como a mulleriña lle mandar, e foise a correr atrás de 
bailarete que era branco, branquiño coma unha espelencia, e cando parou 
diante de unha porta grande e branca, petou, e viñeron dous anxeliños 
pra o meter pra dentro: a mulleriña do neno era a Virxe, e o mais novo 
dos irmáns entrara no ceo. 

Os irmáns maiores que estaban no inferno, de que viron ao pequecho 
no ceo, berraron por ele, e viunos, e, encheuse de tritura; e daquela, os 
outros ao coadun berraronlle: 

Dánol-a man, irmán 
retrucando ele: 

Non vol-a podo dar 
vai vil-o siñor San Pedro 
e pódema tallar 

En cabo, dimpois de decorrer alguns días, o mais novo dos nenos quixo 
voltar pra casa pra lle levar a frol de violar á nai adoentada, e, como era 
tan bó, pediu tanto pra que botaran fora do inferno aos irmáns que ao 
cabo botáronos, e cando iba camiño da casa atopouse cós outros que lle 
pediron a frol, e como ele llel-a non quixo dar, matárono e leváronlla, 
dimpois de enterral-o seu corpo nunha cova que abriron no monte. 

Chegaron os outros á casa coa frol do violar, fixeron pol-o mal da 
nai, e recobrou a saude, e houbo moita festa, mas, todos tamén tiñan a 
mágoa da perda do picariño, de non sel-os irmás mais vellos que viran 
irese co ele, aqueles seus ciumes de outrora. 

E, chegou un día, en que a nai foi mirar unhas terras, e viu nun 
monte de toxo un purreiro de froles de ouro lindísimas, arnngou unha, 
e ouviu unha voz a dicir: 

Non arringuel-os meus cabeitños, 
que son louros e riciños, 
os meus irmáns me matar, 
pol-a frol do violar. 

A nai quedou solpresa, ollou de arredor sen ver a ninguén, e arringou 
outra frol, daquela, a mesma voz solermeira voltou cantar: 

Non arringuel-os. meus cabeliños, 
que son louros e riciños, 
os meus irmáns me matar, 
pol-a jrol do violar. 

daquela a nai deuse de conta, quixo coñecel-a voz, cachou na terra no sopé 
das prantas das froles, e ao pouco tempo deu có fillo picariño que alí o 
tiñan soterrado. 



Santa María de Cambre. — Cambre. — A Cruña. 

12 — AS TRES NENAS E A VIRXE 



ELA ERA unha madrasga que tiña duas fillas suas e outra do seu home 
que fora viudo; todal-as tres eran de un tempo; da fillastra non tiña dó, 
e moito era, en troques, o que ás outras tiña respetadas; a fillastra, era 
moita cousa de abaixadiña, e as outras duas eran malvadosas, e sempre a 
asoballar n-ela, facíanlle canto mal podían; ninguen había que as quixer, 
pol-o irrespeitosas e a mala crianza que lles diran. 

Cando as mandaron á escola, tiñan que ire a outra aldeia, e todal-as 
mañáns a nai poñíalle as duas fillas unha boa merenda nas suas bulsas, 
entramentres que a fillastra non levaba outra cousa que unhas códeas de 
pan; cando a campá tocaba as doce e saían as nenas da escola, comían 
a merenda no souto, e un día chegou por alí onde as duas irmáns, unha 
muller con un neno no colo, e o picariño que viu como as nenas. comían 
na sua merenda pediu que lle diran a ele; as fillas da madrasga lle non 
quixeron dar nen un nisco do que comían, e o neno emperrenchou ; a 
nai daquela faloulle á mais grandiña das duas irmáns: 

— Neniña, dasme un pouquiño da tua merenda para o meu picariño? 

— Que coma cornos, que coma cornos; — respondeu a rapaciña. 

O neniño tiña na man un bugallo, e caeulle; ao chegar ao chan 
medrou decontado de grandor e fíxose de gágata, locindo como se fose 
de vidro, e foise a rolar camiño abaixo; a nena sentiu o anceio de o 
apillar, e foise atrás de ele a correr; rola que te rola, o bugallo chegou 
a un portal grandísmo, e meteuse ¡por un burato que tiñan as madeiras, 

a nena petou na porta pra que lle diran o enredo, e daquela saiu un 
demo que a chimpou pra dentro. 

No intre, a mulleriña do picariño faláballe á outra irmán: 

— Neniña, dasme un ppuquiño da tua merenda para o meu picariño? 

— Que coma cornos, que coma cornos; — respondeu tamén a outra 
nena. 

E o neniño deixou caer da man outro bugallo, que ao bater no chan, 
loceu como se fose de vidro, e foise a rolar camiño abaixo; medrou de 
contado de grandor, e fíxose de gágata; a nena sentiu o anceio de o apil- 
lar e foise atrás de ele a correr; rola que te rola, chegou a un portal 
grandísimo, e meteuse por un burato das madeiras a nena petou na porta 
pra que lle abrisen, e saiu o mesmo demo de enantes, e chimpouna tamén 
pra dentro. 

Cando a fillastra chegou pé da mulleriña do neno, que era a Santisma 
Virxe, ela dislle como lle dixera ás outras: 

— Neniña, dasme un pouquiño da tua merenda para o meu picariño? 

— Non lle traio merenda, siñora, senón un caroliño de broa, mas, 
tómeo todo se o quér, tómeo todo. 

— Non, miña neniña, non, abonda un pouquiño, — dizlle a Virxe; e 
daquela ríndo o neno, deulle outro bugallo, branco, moi branco, de práta, 
e a Virxe espricoulle: 

— Botao a rolar, e a porta onde pare, peta, que hai un lindo xardin 
para as nenas que son boas coma ti és. 

A nena tamén foi a correr có bugallo, que parou diante de unha porta 
branca; petou, e dous anxeliños levárona dentro, nun xardin con moitos 
carabeles e paxaros a cantar, e, había tantos neniños 

As outras nenas no inferno gañaron moito medo, e viu un demo mais 
mouro que un chamizo a lles perguntar: — E logo, onde vos querés dei- 
tar, nun leito de agullas, ou nun de alfinetes? 

Estarreceron as duas irmáns, e a mais grande das duas cavilando que 
os alfinetes non aguilloarían tanto como as agullas, vaise, e di: 

— De alfinetes. — De sócato, sintiron aformigal-as picoadas por todo 
o corpo; xa as tiñan deitadas, e viron enriba, no ceo, como a outra nena 
brincaba cós anxeliños, e chamárona pedíndolle: 

Dánol-as más, irmá 

Respondendo ela: 

Non vol-as podo dar, 
que vdi a vir San Pedro, 
evainol-as cortar. 

De ial oir, as duas irmáns diron en chorar; tamén chorou a outra, 
porque era moi boa, e viu o siñor San Pedro perguntarlle que era o que 
tiña, por qué era que choraba, e destoncias ela tanto foi o que pediu pol-as 
outras, que a Virxe sacounas do inferno, e dende de aquela, diz que foron 
moi boas, ben mandadas, e que foi moito o que quixeron á irmanastra. 

San Xian de Sergude. — Carral. — A Cruña. 



13 — SIÑORAS, MIÑAS BOAS SIÑORAS 

N-UNHA aldeia, había unha nai e unha neniña, sua filla, que eran moi 
pobriñas, mas, emporiso, a nai que era moito o que quería á nena, f acíalle 
ire todol-os días a escola que había en outro rueiro da parroquia, e como 
quedaba lonxe da casa, poñíalle un pouquecho de merenda n-unha bulsiña. 

A nena, para chegar a escola tiña que pasar por un souto, onde había 
unha casa na que vivían tres siñoras moi velliñas, que tiñan un can moi 
grandismo para as gardar; cando a picariña pasaba por diante de aquela 
casa, viña o can, e comíalle a merenda; a probiña, de non comer pasaba 
moitiña fame, e ía esmirrando pouco a pouco. Un día, a nai,púxose ropa- 
rar n-ela. e díxolle: 

— E tí que é o que tés, miña nena, que a cada día adelgadas mais? 
A nena o non quería dicir, mas, ao cabo falou: . 

— Siñora, é que o can das donas do . souto, cómeme . a miña merenda 
cando eu pasar por alí. 

— E tí por qué llo non dis ás siñoras, muller? 

— Porque non quero que lle fagan mal ao can. 

— Non llo fan, muller, non, se llo dicir con boas maneiras. •• 

E foise a nena, e cando ao pasar, o can comeulle a merenda, foise, 
e petou na porta das siñoras. Saíulle unha vella, moi velliña, moi velliña, 
e ao pouco, viñeron atrás as outras duas, ainda mais vellas, demandando 
unha: 

— Qué é o que tí qués, neniña? 

— Siñoras, miñas boas siñoras, — escomenzou a picariña, — eu viña a 
lles dicir que o seu can, o seu bon can, tenme o pé todol-os días no camiño, 
cando vou para a escola, e engúlese a merenda que a miña nai, miña boa 
nai, amáñame para xantar; e de me comel-a merenda o can, o seu bon 
can, eu paso moita famiña, porque a miña nai, boa nai, me non pode poñer 
outra cousa, que somos moi probiñas. 

— E tí que é o que queres que lle f agamos ao can ? 

— Abonda que o prendan cando eu pase. 

— Pois descoida, miña nena, descoida, que habemos facer coma ti 
dís, e xa non mais salirá o can a che comel-a tua merenda. 

— Moitas gracias, siñoras, miñas boas siñoras, e desemulen que eu 
viñera a me queixar. 

Saiu a nena, e as tres velliñas comenzaron a falar: 

— Evos unha nena moi ben criada, — dixo unha. 

— Habíamoslle de dar un premio, — dixo outra. 

— Pois eu, daríalle, — dixo a terceira, — que canto mais se lave, mais 
bonita se volva. 

— E, eu, pídolle, — dixe a primeira, — que se chorar, bote pérolas no 
canto das bágoas. 

— Pois, daquela eu, engadiu a segunda, — pedireille que ao falar, bote 
pol-a sua boca, ouro e pedras finas. 

A nena foise para a sua casa, e ao lle contar á sua nai a conversa 
coas vellas, viron con pasmo como ao falar, cain no chan ouro e pedras 
finas; gañou medo a nena, e chorou, e daquela, caían dos seus ollos a fio, 
locentes pérolas. 

Nai e filla chegaron a ricas en pouco tempo, e unha veciña cobizosa, 
mas que fose moi ricaz, quixo saber de onde lle viñan tantos cartos á 
viuda veciña, e foise pé de ela para o pescudar; a mulleriña díxolle canto 
lle tiña acontescido á sua picariña e daquela, a veciña rica, gañada da 
envexa, decontado que chegou á sua casa chamou pol-a filla e díxolle: 

— Oes, tés que ire á escola do Vilar, e cando ao pasares pol-o souto 
saia o can das tres siñoras a che comel-a merenda, vaste ond'a elas a lles 
dal-as queixas; xa verás despois como temos tanto diñeiro como a veciña. 

— Eu á escola non vou, — foi o primeiro que dixo a nena, porque 
era moi lacazana e gostaba mais de brinquedos que dos traballos; mas, 
tanto dixo a nai, que ao cabo foi, e cando o can das siñoras do souto 



68 



coméulle a merenda, ela foi petar na sua porta saindo a velliña mais nova 
a demandar: 

— E logo, que é o que tí qués?, neniña. 

— Siñoras, miñas más siñoras, — fixo a nena, — eu véñome queixar 
do^can, o seu mal can, pra que lle peguen por me comel-a merenda, que a 
miña nai, miña mala nai, púxume para ire á escola; e dígolles siñoras, 
miñas más siñoras, que se non castigan o can, o seu mal can, eu heiilo 
matar. 

As tres vellas, que xa estaban todas xuntas, ollaron as unhas pras 
outras anoxadas, e dixo unha: 

— Eis unha nena ben mal criada. 

— Tiñamos da insinar, — dixo outra. 

— Pois eu pídolle, — dixo a terceira, — que canto mais se lave mais 
feia se volva. 

— E, eu, pídolle, — dixo a primeira, — que cando chore, as suas bágoas 
tróquense en sapiños. 

— Pois daquela eu, — engadiu a segunda, — pedireille que ao falar, 
bote cóbregas pol-a boca. 

A nena foise a escape para a sua casa por ver se ela tamén botaba 
ao falar ouro e pedras finas, mas, cando chegou pé da sua nai e escomenzou 
de falar, viron as duas con pasmo como o que saía eran cóbregas; prendeu 
a choral-a nena, e daquela caian dos seus ollos tantos sapiños como bágoas 
botaba. 

Nai e filla tiñan tanta envexa e era tan grande a sua malvadez, que 
quixeron se vingar, e un día pedíronlle á veciña que deixara ire con elas 
a nena, e levaríana a unha romaría; a nai a non quería deixare ire, mas, 
foi tanto o que pediu a pequecha que ao cabo marchou con elas, e ao 
pasar por un monte, fóronse, e arringáronlle os ollos e deixárona quedar; 
a nena púxose chorar sen saber onde ir, e de alí a un pouco viu un rapa- 
ciño con un fato de ovellas, e levouna con ele para a sua chouza. 

Cando a mala veciña voltou para a casa, foille dicir a nai da nena 
que a sua pequena perdérase na romaría e non tivo modo de atopala, sendo 
moital-as bágoas que daquela chorou a probe muller. 

O rapaciño que recolleu a nena, mirou moito por ela, e aloumiñándoa 
decíalle que non pasara pena, que ele había de a saber levar onde a sua 
nai, san e con vista, porque, a neniña, contáralle canto tiña passado, e ele 
matinou unha destrucia que habíalle sair ben; coa mesma, encomenzou 
facer un campanario có ouro e as pedras finas que botaba a nena ao falar, 

e poñíalle pra o enfeitar, aquelas pérolas locentes que ela choraba, e tan 
pronto como o deu feito, botouse pol-o rueiro rogando: 

— Quén me leva un campanario de ouro pol-o ollo dun gato?; quén 
me leva un campanario de ouro pol-p ollo dun gato?. E cantas mulleres 
o viron, como era tan lindo cobizábano todas, e non tiñan acougo a matar 
nos gatos pra mercal-o campanario do rapáz, mas, ele lles non facía moito 
caso e seguía endiante, até que chegou onde a casa da mala veciña, e a 
filla quixo que lle mercaram o campanario, dando a nai un dos ollos da 
veciña que levaran para a casa. 

O rapáz tan pronto como recolleu o ollo, faltoulle tempo pra llo ir 
poñer á nena que xa decontado podíase servir de ele, mas, lle non dei- 
xaba á rapaza pasar da soleira da porta, e a nena era tan mandadiña que 
non pasaba de alí; o rapáz fixo outro campanario e vendeullo tamén á má 
veciña pol-o outro ollo da nena, e cando tiña os dous ollos ben postos no seu 
sitio e vía como sempre, levouna á casa de ela; a nai púxose moi contenta, 
e pediulle ao pastorciño que si quería quedar con eles, e alí quedou, e 
cando lles chegou o tempo, casaron os dous rapaces e houbo moito festa. 

Colorin, colorado, 
este conto é romatado, 
que conte outro 
quen teño de lado. 

San Xian de Sergude. — Carral. — A Cruña. 



14 — A SEREIfvíA DO MAR 

ELE ERA un rapáz da aldeia, e mariñeiro, que ía a se casar con unha 
moza veciña cando chegara a festa da parroquia; tiña en por si unha lan- 
cha no mar, e como traballaba sen axuda, ele, gobernaba o aparello si 
se descompoñer ou rachar, cosía na^vela e facía todol-os labores no mar e 
na terra, e unha noite no outono, turraba da lancha na praia pra a sacar 
á terra, cando ouviu unha doce cantiga: escoitou e quedou solpreso, nunca 
tan boa voz ouvira, nin tan meigo dicir; cando recordou era moi entrada a 
noite. 

Chegado o novo día, non fixo senón cavilar na estrana cantadeira; no 
meio do traballo, tanto no mar como na terra, ao se lembrar, caia nun éstase, 
e a nada atendía có anceio de ver chegal-a noite por ir mirar se de novo 
sittía a doce cantadela. 

Aquela noite nada ouviu, e dende aquela, moitas veces agardou aga- 
chado antre as penas da banda do con, de onde pra ele saía a voz, e a 
moza que ia sel-a sua muller, tamen agardaba por ele, mas, en valuto. 

Os compañeiros do rapáz e os veciños todos, deprocatáronse de que 
algo estraño lle pasar; non falaba con ninguem; se non vía como denan- 
tes na taberna po-las noites fixérase tristeiro coa saudade, e fuxía de onde 
habia familia, díxose daquela que mais de un veciño vírao pol-a noite a 
camiñar vagaroso po-la veira-mar agachándose logo, estaría enmeigado? 

Ao cabo, unha noite de luar, sei que cando ía de novo sel-a festa do 
inverno na que o rapáz casaría, de novo ouviu o cantar ; axexou, axexou có seu 
fitar de mariñeiro afeito a escudrumar no escuro da noite e mais na brétema 
mesta, e, viu, surtindo da escuma das ondas, unha muller guapísma; avan- 
tou ele pol-as penas na sua precura, e de chegar pé d'ela, namorou-se tan 
fondamente que non atinou a ver como a muller aquela tan guapísma, de 
loiros cabelos e ollos da cór das augas verdes do mar salgado, tiña de muller 
solmente meio corpo, pois a outra mitade, éravos de peixe, escamudo e todo: 
era a sereiña do mar. 

Pasou o tempo, mas dende aquela noite, endexamais ninguén voltou 
ver o mozo na aldeia nen en sitio ningún; e, disque, tamen dende aquela, 
en tal día, viña todol-os anos cantar a sereiña, non sei ben se na baixía de 
Bazuril (diante da praia onde recollimol-o conto), ou nas mesmas penas da 
praia, por onde o con, na precura de acadar outro mozo, e de o non levar, 
gañada da iria, seu cantar era tan fero, que levantaba as vagas do mar 
grandes coma casas; o bater do vento arringaba as arbres na terra, e a 
escuma da maruxia petaba nas portas das casas da ribeira como a chamar 
pol-os mozos; probes, daquela, dos que andiveran no mar!, afogaban 
todos. 



Mcra. — San Cosme de Mayanca. — Oleiros. — A Cruña. 



15— O ZAMPON 



ELA ERA unha picariña que todal-as mañás saía da casa para iren a 
escola, e como a escola quedáballe lonxe, que non estaba no ruejro, a nai 
poñíalle nunha bulsa cós seus trebellos, un pouquecho de merenda. 

A nena atopaba sempre no seu camiño, a unha formiguiña que un día 
pedíralle de comer, e daquela, como era unha neniña moi baixada e de 
moi bos sentementos, sempre, ao vir da casa ou cando voltar da escola, 
botaba frangulliñas da sua merenda no formigueiro da formiga do camiño. 

Unha mañan, todal-as nenas da escola andaban a chorar cando chegou 
a picariña que viña do outro rueiro, e perguntoulles : 

— Qué é o que tedes, por qué é que chorades? 

— Porque, disque mañan vai vir un zampón que vai a nos zampar a 
todas; — contoulle unha das nenas suas compañeiras. 

Aquele día a picariña dou volta mais cedo para a casa; tamén ela 
choraba, e cando chegou pé do formigueiro, pousou toda a merenda que 
traguía sen encetar, para que as formiguiñas comesen; daquela foise a for- 
miga sua amiguiña e demandoulle: 

— E logo, que é o que tés, que non encetache a tua merenda e non 
fás senón chorar? 

— Choro, — dixo a picariña — , porque, disque mañan vai vir un zam- 
pón que nos vai a zampar. 

— Pois non chores, muller, non chores; tí tiráchesme moita famiña 
da casa, e daquela, eu hei mirar por ti; afiuza en min e vai mañan á 
escola. 

Chegou o outro día, e a nena afiuzando na formigiña do camiño, foi 
como sempre para a escola; cando chegou ao formigueiro, xa a formiga 
agardaba por ela, metéuselle na bulsa e mandouna de seguir adiante. 

Na escola non había nenas, quedara soia a maesa a chorar, e cando 
viu chegar a picariña díxolle: 

— Pra que viñeche, muller; e tí pra que viñeche? Ou é que non sabías 
que vai vir un zampón que nos vai a zampar? 

E a nena afiuzando na formiga sua amiga, retrucou: 

— Non zampa, siñora, non; xa verá como nos non zampa. 
E chegou o zampón berrando: 

— Oaaach!, eu son o zampón que vos veño zampar! 

E daquela, vaise a formiga, sal da bulsa da picariñá, e dílle: 
— E eu son a formiguiña que en picándoche o cú, fágoche liscar, — 
e coa mesma, foi, mordeulle no cú, e o zampón fuxiu berrando. 

Mera. — San Cosme de Mayanca. — Oleiros. — A Cruña. 



16 — A MADANELA 

HAI moito tempo, disque houbo unha moza que casou con un mozo e 
viviron moi ben, e tiveron fillos, mas, un día, o home seique buscou un 
apaño, e dende aquela non houbo mais paz na casa. 

O home, recadaba canto podía pra llo levar á moza; foise perdendo 
o bon pasar da casa, facíase venda de todo pra sacar cartos, e chegaron 
a se poñer tan mal as cousas, que vivían con-apretos de caseiros maisque 
fosen labradores dos bós, de casa forte, e todo, por mor dunha mala muller. 

A dona da casa xa non tiña xor, e non facía senén chorar; seu home, 
sei que non quería saber das suas mágoas; fora bon, e fixérase ruin, bou- 
raba nos fillos sen ter un por qué, botábaos de onde sí, e a ela, á muller, 
a Madanela, lle non daba fala. 

A muller esmirraba e fixo mentes de deixal-a casa e levar con ela aos 
filliños; mas, o home lle non dou tempo, pois foi ele quen a botou fora, 
como se bota un can sarnoso. 

A muller, miña xoia!, foise ipol-o mundo traballar ao xornal, coa canga 
dos fillos ao lombo, e houbo moitas xentes de ben que a quixeron axudar. 
Ela, miña probe, tanto, tanto choraba, que mesmamente parescía que que- 
ría perdel-a vista dos seus ollos, e cando unha vez, levando a un dos nenos 
pol-a man, e ao outro no colo, atopou no camiño a unha mulleriña que 
coma ela tamén levaba o seu neniño no colo, camiñaron de par, e daquela 
a outra demandou: 

— Qué é o que tés, muller, que tanto é o que choras ? 

— Ai, siñora, — díxolle sen pousal-os ollos n-ela, — véxome soliña no 
mundo con dous fillos que Deus me deu. 

— E logo o seu pai? 

— A muller contoulle a sua historia de lástimas, e ao roparar na com- 
pañeira, viuna tan linda, tan linda, e o meniño a lle surrir dun xeito, e 

parecéronlle tan locentes, que non soube se gañar medo ou que foi que 
pasou por ela que comenzou a tremer. 

Aqüela siñora, que debía de sel-a Santisma Virxe, aloumiñou n-ela, e 
foi collendo azos; loitaría e traballaría para crial-os seus neniños; o home, 
probe, bon castigo tiña consigo e coa lurpia que o enchouchara. 

Pasou algún tempo, pouco, e o home camiño da roiña, viuse un día. 
corrido a paus da sua propria casa, por outro achego novo, que a candonga 
que ele puxera no canto da sua muller, levara pra onda sí. Daquela, quixo 
comprender o que perdera botando da casa a sua muller, e botouse pol-o 
mundo na sua precura. 

Un día, atopáronse os dous, e tanto e tanto fixo o home, que a muller, 
como era pai dos seus fillos, dispúxose a marchar con ele e poñéronse 
camiño da casa; chegando onde un rio que se botara de fora, e cando ían 
cruzal-a ponte, viron vir moi fachendosa montada nunha besta e con un 
home de par, a candonga que lles metera a roiña na casa. O seu compa- 
ñeiro, tivollel-o pé a Madanela e ao seu home, pra deixar pasar primeiro 
á sua muller, e daquela, o rio afundiu a ponte; quedáronse todos sopresos 
e o borboriño de unha voz mimosa aconsellou no ouvjdo de Madanela: 

— Sigue, non teñas medo. 

E Madanela, cun fillo da man, outro no colo, e o seu home de par, 
botou-se a andar afiuzando na voz misteriosa. 

Miragre; as augas do rio abríronse, deixando un camiño no meio, e 
todos eles pasaron sen se mollar, mas, cando os outros dous quixéronos 
seguir, voltaran a se axuntar as augas, e tragáronos, levándós o dioibo como 
se fosen enxurrada. 



Eirís de Enriba. — Santa María de Oza. — A Cruña. 



17 — O RAPÁZ E O XIGANTE 

HOUBO unha vez, disque, dous pais que tiñan un fillo, e como eran 
caseteiros moi probiños pasábanas moi estreitas, e un día o fillo que se non 
era neno tampouco podíase dicir que fose un mozo, dixolle á nai. 

— Madre, vostedes xa van vellos e eu pronto vou a sere mozo, qué- 
rome botar pol-o mundo pra gañar moitos cartos e sacalos de traballos. 

— Ai, meu fillo!, — fixo a nai, — eche noi caristoso o se botar pol-o 
mundo; pásanse moitos traballos e non atoparás en ningures o agarimo dos 
teus pais. 

— Maisque así seia; teño xa bon corpo para traballar e non terei dó 
d'ele no intre lles non traya un bon precuro. Para vostedel-os dous pódense 
ir valendo sen min, e eu tamén hei ir buscando. 

E, así foi que o fillo botouse pol-o mundo como ele quería. 

Foi pidindo traballo de porta en porta, xuntou algúns cartiños, mas, 
eram tan poucos que non quixo voltar pra casa e seguíu endiante. 

Na casa de un amo que tivo, onde pousaban homes de todal-as terras, 
ouviu falar unha vez a un estranxeiro, que cruzando o mar nunha lancha 
e facendo arribazón na outra banda, quen quixer, achinaría en ben pouco 
tempo, mas, había ter moito callo pra sair con ben dos traballos que había 
pasar. 

O rapáz botou as sua's contas, e quixo comprender que con traballos 
como os que até daquela tivera, pasaríanse moitos anos enantes de que ele 
voltar á sua casa; os seus pais xa ían pra vellos, e se cadra cando ele chegar 
xa estarían mortos; — «Non, eso non, — dixo escontra si, — hei voltar de 
contado, maisque me custe, teño que facer cartos en pouco tempo, e sin os 
arroubar», — e coa mesma, foise, mercou unha lanchjña cós seus aforros, 
aparellouna, e meteuse ao mar. 

Pasáronse moitos días, pasou moita fame moura, e pasou tamén sede, 
xa non termaba do corpo de tanto bogar, e por fin tocou en terra; apenas 
saira da praya, chegou a un campo verde, e caeu a durmir. 

Non soubo o tempo que alí pasou; ao acordar, viu pé d'ele, un xigante, 
mouro, moi feio, moi feio, cós dentes regañados, unllas de can nas más, 
e que non tiña mais que un ollo na testa; o rapáz lle non gañou medo, 
viu que a terra era rica, as prantas moi vizosiñas, e tanto armentio e ovellas 
a apastar, que quixo comprender como aquela era a terra que ele buscaba. 

O rapáz, díxolle ao xigante: 

— E, logo, quéreme tomar de criado, siñor? 

— Ooooot!, — dixo o xigante, — quérote comer. 

— E cómo vai sere eso, siñor, si non vallo cousa; ropare, siñor, que 
non teño senón os osos envoltos pol-o pelexo. Se me toma de criado cando 
engorde xa me poderá comer. 

— Oaaaat, — voltou f acel-o xigante, — daquela vente comigo. E levouno 
a unha cova, mais grande que moitas casas xuntas, con unha cociña, que 



75 



era moito miragre de cociña e con imha lareira, onde quencían ao lume 
uns potes nos que collía un boi enteiro sen lle tallal-os pés nen a cabeza; 
mas, a cova, non tiña senón un burato para entrar, e o corpo do xigante 
cuase que enchía toda aquela porta. 

Cando camiñaban para a casa, o rapáz quixo comprender que o xigante 
era sabedor do que pasaba en toda aquela terra, e mais que tiña de arre- 
dor, porque o seu ollo, pol-o día, vía como diz que ven as aguias, e pol-a 
noite, vía como ven os gatos e mais as alimarias, ou millor ainda, como 
ven as curuxas que non viven senón pol-a noite. 

O rapáz, apastaba o gando, aparellaba a casa e facía o xantar; en 
pouco tempo xa volvera ben; comenzaba de se poñer carnudo, e reparou 
que o xigante que non facía senón comer e durmir, en acordando, lle non 
tiraba ollo de enriba; daquela ele, foise, e dixo: 

— Sei que tí vas querer de me amolar? Pois, deixa que xa o verás; — 
e pol-a noite, cando durmía o xigante facendo tremel-a cova có seu ron- 
quexar, no intre que compoñía algunha cousa pra o xantar, quentou no 
lume un espeto, e cando xa tiña cór da cereixa, furoulle o ollo do xigante, 
queimándolle ben queimado todo de arredor; decontado, a cova toda chei- 
rou a carne torrada, e o xigante a bradar, deu en brincar coma un tolo e 
se bater en todal-as partes coa delor, xuraba coma un condanado, dun 
xeito que poñía medo a calqueira. 

As ovellas que durmían nun curro da cova, gañaron medo, e quixeron 
fuxir, mas, o xigante poñerase na porta escarranchado e non deixaba sair 
senón unha por unha. 

— Sei que me queres apillar, — cavilou o rapáz, — pois deixa que agora 
vou; — e ao falare, pillou as pelicas de ovella de que fixera un leito, 
botounas por riba do lombo, e saiu ás gatiñas antre as ovellas. 

Cando se viu fora dixo para escontra sí: 

— Ora o demo!, queríasme amolar, e amoleite, — e berroulle logo ao 
xigante despois de axuntal-a grea de ovellas pra levalas consigo: 

— Conservarse!, e até mais ver, amigo! 



San Xian de Sergude. — Carral. — A Cruña. 

18 — 0 SEGREDO HUMAN 



HOUBO unha vez un rapáz que moito se lle daba pol-os estudos; os 
veciños todos da parroquia non tiñan outra f ala que da sua sabencia, e os 
pais enchíanse de fachenda. 

Cando a canalla saía da escola a brincar, ele, íbase caladiño pra casa 
cal se fose un vello, a matinar nas leiciós que o escolante lles aprendera, e 
así foi como en pouco tempo soubo tanto, e tan ben, que era sona na parro- 
quia que xa lle non tiñan cousa que adeprender na escola; todol-os veciños 
gostoban do seu falar, e ainda que fosen vellos ían na precura do seu 
consello. 

Un día cando voltar da escola, atopou no camiño unha lagarta arnal, 
que os compañeiros, pouco había, partiran a calourazos. Os dous cachos 
da lagarta que ainda estaban quentes, tremelaban no chan; daquela o rapáz 
considerounos por um pouco, e deu en escismar o que son a vida e mail-a 
morte, e cando chegou á casa, pé do pai, xa formara ao seu modo unha 
ideia do «segredo human». 

— Padre, — dixo ao chegar onda o vello, — eu vin nun camiño unha 
lagarta arnal partida en dous cachos, por qué, — se pouco había inda era 
viva, — ao tronzala morreu, e os cachos que emiporiso siguen a brrncar pol-o 
chan, deixan logo de se mover? 

— Fillo, — respondeulle o pai, — o que son a vida e mail-a morte, soio 
el Siñor poderá decilo, nosoutros có noso cativo saber, non abranguemos 
senón o que Ele, coa sua grande sabencia ten disposto que seipamos. Eu 
podereiche dicir á miña maneira pol-o que morreu a lagarta arnal que ti 
viche, e coma min, outros homes de mais sabencia aprenderanche a sua 
maneira o como se produz a vida e o por qué acontez a morte, mas, toda 
a sua cencia como a miña, non é outra cousa que un falar, dicirancho con 
verbas moi bonitas, ben compostas, boh!, verbas ao fin, suposiciós. 

— Do home, diciranche, que ten um corpo e mais unha i-alma, e que 
a i-alma aniña no corpo no intre que alenta a vida, mas, o que lle pasar 
despois da morte, quen o souper? ninguén sabe o que hai no alen, ninguún 
difunto quixo vir a nos contar o que aló hai...; disque, — engadiu, que 
andan almas en pena pol-o mundo, sei que veñen remediar males que fixeron 
en vida; a pagal-as débedas dos seus pecados, outras; mas, que eu seipa, 
en ningures se dixo que diran coñecenza de tan alto misterio como o do 
«segredo human». 

E, calou o vello, o rapáz quedouse caviloso, e de sócato fixo con 
arretino: 

— Pois, eu hei conqueril-o «segredo human» ; percorrerei todal-as terras 
do mundo, falarei a todol-os homes de mais sabencia que atope no meu 
camiño, e ao cabo eu hei saber en que mana o «segredo human». Déame 
a sua benzón, padre, e decontado partirei a comprir có meu fado. 

Resistían os pais sen dal-o consentemento, porque vían ao fillo moi 
novo, mas, tanto e tanto foi o que porfiou, vírono tan disposto, que por 
fin, unha mañanciña doce, partiu da casa levando ao lombo un pequeno 
fardel que a nai compoñera; marchaba ledo, afiuzando no porvir, cheio de 
ilusiós, enfortecido pol-os bós consellos dos pais e coa sua benzón. 

Botou, un, dous, moitos días a andar, e ao chegar a un camiño mon- 
tesio, arredado, onde non había casa, njn ser vivo, nin froito, nin pranta 
del Siñor, aparecéuselle unha bélida muller, tan guapisma, que daba xenio 
de a ver, e faloulle: 

— A onde vas, rapaciño? 

— Vou percorrel-o mundo na precura do «segredo human», — dixo. 

— Pois toma esto que che eu dou, e lembra sempre do que che eu 
diga, — e coa mesma deulle un embrullo, engadindo: — Estas son as botas 
de cen leguas, con elas correrás o que ningún homan puido facer nos séculos 
que foron; podes ir pé dos maesos de mais sabencia, pasar por todal-a escolas 
de mais sona; estudia, adeprende canto poidas, e ao remate, búscame outra 
vez, eu sempre estou no mais outo picouto que teña montana de este mundo. 
Como eres valente, vouche dicir que non conquerirás ese teu anceio, mas, 
con todo, traballa con azos, traballa, que o teu enforzo se non ha perder 
como non foron perdidos os de moitos mais, e eu, agradecereicho sempre; 
o meu recoñecimento iralo vendo pol-a miña axuda. 

— Quén é vostede, — marmulou o rapáz — que tanto poder ten, e se 
me di que non vou conqueril-o «segredo human» tanto fai por me afoutar 
pra precuralo? 

— Non sou ningunha fada, meu neno, que o tempo das fadas aca- 
bouse, son a Cencia, que axuda a cantos esculcan na precura do saber, e 
coma ti son arriscados e traballadores ; eu pago o seu esforzo e o seu sacri- 
fizo, ofrecéndolles o coñecimento do saber alleo, póñolles na man o froito 
conquerido pol-os que foron e pol-os que ainda son. 

Esvaiuse a fulxente visión, e o rapáz calzou as botas que Ue diran, 
e botouse a andar; non quedou curro na terra onde ele non fose, ni'n home 
sabido a quen non falase; esculcou no saber dos mais homildosos, traballou 

arreo, o seu nome conqueriu sona nos mundos do saber, e xa vello, canso. 
e sen forzas, mas, emporiso có mesmo anceio de cando rapáz partira da 
casa, foi precural-o cume mais alto que ten montaña de este mundo, e 
alí deu coa Cencia, cal lle ela dixera: tiña ela o mesmo caris de outrora, 
o decorrer dos anos a non avellentaran, díronlle mais luminosidade, fixé- 
rana mais millor moza, sempre nova e a cada vez mais perfeuta. 
Cando a Cencia viu chegar ao que coñecera de rapáz, díxolle: 

— E logo, conqueriche o teu ouxeto? 

— Non puiden, — respondeulle ele, — adeprendin canto pode chegar a 
saber un home, axudei a comprender, e fixen por dar razón de moitas 
cousas que enantes se non sabían, mas, o que é, do «segredo human», sei 
o mesmo que sabía, lle non conquerin cousa. 

— Si, hom, é certo, xa cho eu dixen, lembras?, propoñéraste un labor 
que as tuas forzas non podían acadar porque ainda Aquele que todo o 
pode, non dispuxo có seu grande poder que ninguén chegase a comprendel-o 
«segredo human», que eu tamen coma tí desconozo ainda, mas, emporiso, 
como soupeche sere dos bos, o teu trabalho foi o dun home sabido, e o teu 
esfozo có de moitismos mais que foron nos tempos, son agora e han ser 
no decorrer dos anos, algún día han vel-o premio dos seus degoros por ter 
afiuzado en min. 

San Xian de Sergude. — Carral. — A Cruña. 

19 — OS TRES IRMAS 

N-UNHA aldeia había dous pais que tiñan tres fillos, e vaise a nai e 
quixo facel-a partixa en vida, mas, o patrón que tiña moito saber a non 
deixou, e díxolle: 

— «Boooh!, deixa que morramos. 

Morreu a muller, a daquela foi o vello quen cavilou en lle facel-a 
partixa aos fillos, mas, viulle o trasacordo e dixo: 

— Boooh!, seique, inda será millor que a fagan cando eu morra. E tam- 
pouco fixo a partixa. 

Asi foi que cando morreu por fin o vello, os rapaces fixeron a partixa 
e cada un recolleu o que a ele couvolle en sorte, e seique non había tanto 
como coidaran, pois, ao mais grande, tocoulle un lampo; ao meian tocoulle 
un galo, e ao mais novo tocoulle unha escada, que outra coüsa non había 
na casa que fose de eles. 

— E, como vai sere esto, rapaces ? — f alou o mais vello dos irmás,— 
hai que se botar pol-o mundo pra tental-a sorte; eu irei de primeiro. 

Foise o irman mais vello coa sua fouciña, e correu moitas terras, moi- 
tas terras, e por fin chegou a unha aldeia da montaña no tempo da ceifa, 
e contratouse de xornaleiro para segar; e viu como aqueles veciños arrin- 
gaban a presas os pés de trigo uns, como se fose Hño, e os outros, tronza- 
ban a palla coas unllas..., así non romataban nunca, que o labor lles non 
arrequecía; e foise ele coa sua fouciña e cundíalle tanto o traballo, que 
os montañeses quedábanse pampos e quixeron de lle mercal-o lampo, e 'como 
o rapáz era agudo coma un pimento, dixo que o non vendía, mas, tanto 
porfiaron aqueles homes, que ao cabo pedíulles dez mil reás e mercáronllo. 

Cando o rapáz chegou á casa berroulle aos irmáns: 

— EeeÜ, vide acó rapaces; vide, que eu veño rico! 

— E logo, cómo foi?, — demandaron os outros. 
Espricoulles canto pasar, e fixo o irman meian: 

— Agora you eu, que a min me toca. E foise. Tamén correu moitas 
terras, e un día, pediu pousada nunha cas a por mor de pasal-a noite a 
cuberto, e díronlla. Alí non sabían o que eran os galos, e a familia da 
casa miraba moito o que ele levaba. 

Deitouse a durmir, e pol-a noite, acordou có estrondo que facía o fillo 
dos patrós aparellando aos bois para os xunguir ao carro. 

— E logo, — demandou ele, — sei que tedes viaxe de lonxe que ides 
sair con noite? 

— Non, ho!, — respondeu o vello, — é que imos buscal-o día. 

— Buscál-o día? 

— Si, hom; ti o non sabías? hai que o ir buscar, que en por si non 
ven, e se o non traemos é sempre noite, e como ía sere eso? Cada vez vai 
un veciño có seu carro. 

— Oeeé!, hoxe tráyovol-o eu, que teño eiquí un busca días; — e apal- 
pou o galo que tiña de par. 

— E, trais ? — dixo o mozo. 

— Cómo pode sere eso; eu non cho quero creer, — engadiu o vello. 

— Pois trayo, maisque vos pese, — respondeu o rapáz; — xa veredes. 
— E o galo cantou unha vez. 

O rapáz da casa non tiña ganas de ir có carro buscal-o día e dicíalle 
ao pai: 

— Mi padre!, e pra que habemos sacal-os bois se este home disque trai 
un busca días? 

— E se o non trouxer, — f ixo o vello. 

Cantou outra vez o galo e xa escomenzaba raial-o día pol-o abrente. 

— Ele é certo, ele é certo!, — berrou o rapáz, e axuntáronse todol-os 
veciños e quixeron mercal-o busca días; o mozo o non quería vender e foi 
tanto o que lle porfiaron que pediu dez mil reás, e díronllos; cando os 
tivo nas más pillou a escape, non fose que viñera o trasacordo. Correu canto 
puido, e cando cuase que xa se non vía a aldeia, viu un fato de homes cor- 
rendo atrás de ele e berrando: 

— Homiño!, homiño!, teña o pé, díganos: e que é que come o busca 
días? 

— Cómelle como os hooomes, — berrou ele sen deixar de camiñar, e 
os veciños que quixeron comprender que comía aos homes, voltaron cara 
á aldeia e mataron ao galo. 

O segundo irman chegou a casa cós dez mil reás e contou como lle 
fora pol-o mundo; daquela, dimpois de o ouvir dixo o mais novo: 

— Boeno, logo agora tócame a min — ; votou a escada ao lombo e 
marchou. 

O irman mais novo chegou á casa do cura, e viu que andaba arredor 
de ela laiándose e ollando para o tellado. 

— E logo, qué é o que lle pasa, siñor cura?, — demandou. 

— Que me chove na cama e quería retellal-a casa e non teño modo 
de chegar ao tellado. 

— Se quér, retellareilla eu. 

O siñor cura foi gustante e o rapáz afincou a sua escada no veiril, e 
brincou no tellado; ao tiral-as tellas pra poñelas millor, viu por ante as ripas 
ao siñor cura que agachaba debaixo do xergón unha bulsa de cartos pra 
lle dicir que non tiña con que lle pagar, e daquela vaise ele, e ao sail-o 
siñor cura, meteuse por un burato que abriu e pillou a bulsa, saliu pra 
fora, retellou e baixou do tellado; o siñor cura lle non quixo pagar alle- 
gando que non tiña con que, e o rapáz foise, pois, maisque o siñor cura 
lle non pagou, ele levaba ben cobrado unha boa presa de cartos. 

Cando chegou á casa coa escada ás costas, preguntáronlle os jrmáns: 

— E logo, cómo foi? 

Ele, contóul-o todo, ríronse. axuntaron os cartos, e poideron mercal-a 
casa e mail-o lugar. 

San Xian de Sergude. — Carral. — A Cruña. 



20 — O ADIVIKK) 



HOUBO unha vez un solón, que tiña moitos fjllos, e andaba a traballar 
pol-as portas, e inda que no vran tiña mais traballo do que podía facer, de 
inverno pasábanse moitos días de fame por mór de que non atopaba 'casa 
que o chamar, e os aforros chegaban pra pouco, tantos eran pra manter; 
e asi foi, que unha vez, despois de ter pasados traballos a heito, sen lor,' 
canso da sua caiñeza e se non conformando a vivir arregueixado, ordeou 
de sair pol-o mundo mais que chovese ou que o sieiro entalecese o corpo. 

^Petou en todal-as portas, pro ningunha tiña traballo, dábanlle unha cun- 
quiña de caldo e un cacho de broa que non é bon negalos cando os hai; 
recollía tamen pataquiñas ou panciño, e senón, unha espiguiña para a muller 
e os pícaros, mas eso non era o que ele quería; ele, andaba na procura de 
trabalho, como se non souper que no inverno levanse zocos e gárdanse pra 
bon tempo os borceguins e os zapatos. 

Un día que chovía a Dios dar, chegou a unha porta, petou, e inda 
que a muller da casa correu mirare quen era, botouno decontado; deman- 
dou ele de se quentar na lareira, e nen caso lle fixo, pechando a porta; 
daquela foise, e acobexou no alpendre, e coidando de se agachar pra que 
o non visen, fixo unha cama na penica; en algures había pasal-a noite, 
que non era un can pra durmires ás rapadas, e a sua casa estaba lonxe. 

Inda non quencera, cando viu que viña un home petar na porta; coidou 
que era o dono da casa, mas deprocatouse decontado que era un apaño: 
parescía o sancristan; agachouse mais pra que o non víse, e axexou o que 
pasar; ao se meter pra dentro aquela xente, alucou ele pol-a fenestra da 
cociña, e, meu Dios!, que foi o que viron os seus ollos!, vería ben?; refre- 
gou n-eles, mas era certo: riba da artesa, brancos mantens, molete, unha 

boa xerra de viño, f ontes de carne e de chourizos a fartar ! e coa fame 

que ele tiña! Cando cavilaba que facer pra entrare na festa, sentiu as pasadas 
dun cabalo, e alumiñoulle unha ideia: se fór o patrón!. 

Meu dito, meu feito, a besta entrou no curral; axexou outra vez na 
cociña, e viu desmanchar espavoridos home e muller; logo, entrou ele no 
forno; agachou ela no queixón da artesa as fontes de came e dos chouri- 
zos; o molete e mail-o viño meteunos no chete, e non acougara ainda, cando 
seu home que xa fora recollel-a besta, entrou pol-a porta da cociña; falou 
daquela ela a tremer: 

— «E logo, deixache o viaxe? 

— Deixei, vai unha friaxe que tolle. 

— Mas ? 

— Chamoume o tio Mingos o taberneiro, e como ía ser tarde, e chovía 
moito, matinei de o deixar pra outro día, e como n-hai perda 

— Home, pero — dícia a muller, cando petaren na porta. 

— Vai vere quen chama, — dixo o home; e cando a outra despechaba 
a porta voltaron petar: pum!, pum!, pum!. 

— Canta presa, — volveu f alal-o patron, e botou a cabeza por vere quen 
era, e non vos era outro que o solón. 

— Oooouht!, — fixe daquela o amo, e bradou; — «tí sei que coidas que 
a miña porta e a porta dun muiño? 

— Brrreee...!, — respondeu o zapateiro, — e, non haberá por ahí un 
corrunchiño na lariza, pra me quentare un pouco no lume, que vou molla- 
diño e tolleito coa friaxe? 

— Pasa daquela e quéntade, — dispuxe o da casa. E pasou, e quen- 
touse, e miraba con moito aquel o saco onde levaba a sol, porque a ferra- 
menta deixáraa no alpendre; o patrón reparou n-ele, mais non dixo nem 
ren; inda falaron d'abondo, a muller sacou a caldo; o solon engulipaba 
que mesmo daba xenio de o ver, e riu o outro: 

— «Tiñas fame, e sei que está bon, non sí? 

— Tache quentiño, tache quentiño, — repetía o do saco ; mas algo pasar, 
porque, o que fór que houbera dentro do saco risou: 

— «Srrrí!, srrrá!, — e deu un pulo; os donos da casa quedaron sol- 
presos. 

— Qué é, o que ele é?, — demandou o home, mas o zapateiro, sin 
contestar fixo como que escoitaba, e outra vez ouviuse: 

— Srrí, srrrá!, — daquela contestou ele: 

— «Elle un adiviño, sabe, e algo é que me vai dicir. 

Volveu brincar o de dentro do saco, volveuse ouvir o «srrrí! srrrá!, e o 
solón como se falase có seu adiviño foi dicindo: 

— «Diz que somos parvos, de coméremos caldiño e broa, Diol-os dea, 
tendo millores cousas na casa. 

O patrón riu ás gargalladas: 

— Teu adiviño non val nada, — dixo, — na miña casa non pode habere 
outra cousa porque son probe , aü, si o houber!. 

— Pois ele é certo, — asegurou o solón, — que o meu adiviño díxomo 
e non minte; e o adiviño pra que se non moquearen d'ele, brincou outra 
vez e repetiu: «srrrí!, srrrá!, srrrí', srrrá!. 

— Que é o que dí agora ?, — lerou o da casa a rir. 

— Pois, dí, que no queixón da artesa haiche unha fonte de carne e 
chourizos. 

— Ula a ver? 

E foi o zapateiro e sacou canto dixer; o outro regalou os ollos e a 
muller perdeu a cór. Outra vez voltou a falar o adiviño e apareceron molete 
e viño, daquela o patrón propúxolle ao zapateiro: 

— «E, tí véndesme o adiviño? 

— Que hei vender ! 

— Douche canto me pedir, — e por fin fixeron trato : a besta, unha 
parexa de almalles, e unha boa presa de cartos; o solón quixo marchar, 
mas o adiviño a berrar e berrar: «srrrí!, srrrí!, srrrá!, non calaba. 

— Que é o que ele dí?, qué é o que ele dí?, eu lle non entendo, — 
dicía o amo da casa. 

— Pois, dí; pois, dí... 

— O qué? 

— Que foi o demo quen trouxo a cea. 

— Asús!, — dixo a muller facendo o sinal da cruz. 
— G5mo vai sere? 

— Pois foiche, e inda está na casa. 

— Na casa, dis? 

— Sí, e metido no forno, na figura do sancristan. 

Foise o home sacal-a tampa do forno, e ao vel-o sancristan, pillou un 
fungueiro e brincou a paus co-ele. 

San Xian de Almeiras. — Cullerede. — A Cruña. 

21— XANIÑO DESPIDO, PELICA DE OVELLA 



AQUELA muller vivía nunha pallociña fora do rueiro; era mais probjña 
que as arañas e mais vella que unha meiga; non tiña ren, pero tiña un 
fillo, seique, porque na casa non había outra alma e non embargante tiña 
un crianciño. 

Como tanta era a probeza e non tqpou nen un farrapo pra cochal-o 
neno, espidiño como ele estaba meteuno antre a cinza da parromeira e 
poñendolle de por riba o borrallo da lareira quentáballe o corpiño; como 
a vella non tiña leite, leváralle unha ovella que lle dira un dos veciños 
do rueiro, e así foi criando no neno que era moito miragre de Dios como 
medraba. 

No decorrer do tempo, o crianzo chegou a picariño, e cando xa era un 
rapáz, díxolle a vella un día: 

— Oes, vaite ao monte apillar unha ombrada de leña. 

O rapáz que nunca saira da casa porque andaba dispido, agardou pol-a 
noite pra que o non visen en pelicos, e foise pillal-a leña; fixo un bó 
feixe, porque, maisque fose noviño era incorporado como un home ben 
comprido, e quixo marchar pra casa; a ovella que levaba de par, gañou 
medo, e choutou dando en correr atolada, e n-estas, o rapáz, viu como pil- 
laba atrás de ela un home grandismo, coma un xigante, quen como a non 
podía pillar tiroulle un mocazo cunha moca que levaba na man, e lle non 

atinou, mas, tronzou a cantos pinos batera, e un de eles ao caer pillou 
debaixo á ovelliña, e matouna. O rapáz, sulfúreo, botoulle as más ao 
xingante, loitaron, perderon pé e andiveron aos emborcallós, e cando ele 
mais lixeiro puxo man na moca pra lle arrear ao outro, o xigante axionllado 
pediulle mercé e díxolle: 

— Xa que fuches bó pra min, toma, leva a moca, que si con ela pegas 
ninguén mandará en tí. Gardá ben, hache servir de moito. 

O rapáz como era bon quixo de o perdoar; tivo man da moca, esfo- 
lou a ovella, deulle terra ao corpo, e marchou pra casa coa pelica e có 
feixe de leña. Contoulle á velliña o que pasar, e pediulle pra que lle ama- 
ñar a pelica, pois quería se cochar co-ela; fora da sua ovelliña, e quería 
xa que a non podía levar de par como enantes, conserval-a sua pelica aca- 
rón do corpo. 

Outra vez foi o rapáz ao monte, atopou unha velliña que tamen ela 
andaba apañando carabullos, e tan vella ela era, que non tiña azos pra 
tirar pol-o corpo e ainda menos pol- leña que axuntara; o rapáz que tamén 
ía cargado de un bon feixe, doeuse ao vela, e cando a velliña pediulle 
que lle botara unha man pra soerguel-a mane la de pitelos, ele botouna riba 
do seu feixe e o mesmo fixo coa vella, seguindo logo o seu camiño. Chegados 
a unha encrucillada a vella quíxose quedar, e ao lle agradescer ao rapáz 
o seu servizo, deulle un chifre e díxolle: 

— Xa que fuches bó pra min, toma, leva este chifre, e se o tocas, 
non haberá home ou ser vivo que non baile; gardao ben, hache servir 
de moito. 

O rapáz gardouno e seguiu o camiño da casa. 

Pasou tempo, e outro día que chegara mais lonxe, atopou un vellc 
no seu camiño que lle pediu se quería pasalo ao lombo por un bulleiro 
que ele non podía salvar. Levouno, e de deixalo na outra banda, o vello 
tirou a pucha da cabeza e díxolle: 

— Fuche bón pra min, e como eu non son ningún desleigado heiche 
agasallar; pra te lembrares do vello ehi vai esa pucha, que onde quér que 
a botes, atrás irás ti. 

Partiu moi contente o rapáz, e de chegares á casa, como todolos veci- 
ños cando o vian facían risa de ele a lle alcumar: 

— «Xaniño despido, peljca de ovella» — foise ele e dislle á nai: 

— Madre, eu vou a me botar pol-o mundo ; os veciños f an risa de min ; 
eu vou ter que lles zoupar un día, e non quero lles facer mal; botareime 
pol-o mundo onde ninguén me coñeza, — e, pillando a moca do xigante, 

o chifre da vella, e a pucha que lle dira o vello, botou-se pol-o mundo cal 
dixer. 

Dimpois de moito andar entrou de criado nunha casa pra apastala-a 
avenza pol-os montes, e un día que baixou a aldeia soubo que o siñor el rei, 
tiña unha filla tan atristada, que non había cousa que lle fixera risa, e 
botou pregón que casaría a filla có home que atinara a lle facer rir; e, 
contaban os veciños, como dende aquela, era un miragre os siñores a pasar 
en romaxe cara á vila do siñor el rei. 

Xaniño quixo ir ver, e recadando a moca, o cifre e mail-a pucha, aló 
foi. Quedou pampo de tanto señorito que alí viu, e cando quixo entrar 
pra dentro, tivéronlle o pé os que gardaban a porta. 

— Ei, tí, home nú, pelica de ovella, onde vás, non ves que eso non 
é pra ti? 

— Eu vou onde vou, e a min ninguén me ten o pé, — dixo, e aprei- 
xando con unha man aos dous pol-a coliga, un primeiro e outro despois, 
chimpounos a un canto; correron moitos atrás de ele e daquela voltexando 
a sua moca, non houbo ninguén que fose home a se lle achegar, e foi 
tanto o balbordo que fixeron, que o siñor el rei mandou un da sua com- 
paña pescudar o que pasaba, e cando o soubo, quixo ver a Xaniño e man- 
douno pasar. 

Nun sobrado grandismo estaban o siñor el rei e a principesa, e moita 
familia, moita; todo era señorio. Cando entrou Xaniño despido, pelica de 
ovella, as mulleres fitábano de riba en baixo, era tanto home!, e algúns 
cabaleiros quixeron facer risa de ele. A principesa ollabao xangal, e daquela 
foi un de aqueles siñores e non sei que foi o que dixo que fixo rir a can- 
tos con ele estaban, tomoulle a mal Xaniño, e apillándó pol-a coliga coma 
se fose un boneco púxoo no alto. Como berraba o siñor, meus neniños, e 
como esperneaba no ár, era cousa de o ver, mesmamente parecía unha 
arrán, e así foi como a principesa botouse a rir; repinicaba nas gargalladas 
que era moito miragre; os outros cabaleiros adoecían e poñeron man nas 
espadas, porque habedes saber que esta nosa historia foi no tempo que os 
siñores levaban espada, mas, foise Xaniño dispido, cuspiñou nas más, e 
recadando a moca, comenzou de virala por riba da cabeza con tanta forza, 
que soio o ár que facía botou atrás á família que había no sobrado. 

A principesa foi moi gustante do rapáz, e pediulle ao siñor el rei que 
o vestisen como un cabaleiro, mas, como non atopaban roupa como lle 
compría, foron chamar xastres pra lla facer, e levárono de onda aquela fami- 
lia. Cando o vestiron parescía outro home, tan guapismo estaba, e daquela 

os cabaleiros encirraronlle os soldados ipra que o prendesen e o non deixa- 
ran pasar, mas, Xaniño, coa sua moca fixo tanta estrangueira que gañá- 
ronlle medo, e seguiu adiante. 

O siñor el rei tomoulle moito a mal a Xaniño que lle escadrillara 
tantos soldados, e quíxose vingar de ele, porque, amais, lle non quería dal-a 
filla, e cando durmía pol-a noite arrouboulle a moca. Chegada a mañan, 
quixo Xaniño despido, ir pé do siñor el rei pra lle sacal-a moca e o non 
deixaron; o siñor el rei tiña tanto medo que metérase nun castelo que tiña 
de arredor balados altismos, mas, Xaniño, foise, e tirou a pucha por riba, 
e ao cair dentro, decontado viuse ele tamén. Houbo pasmo antre aqueles 
homes; gañáronlle moito medo; o siñor el rei, pra que lle non fixera mal, 
levouno xantar de par de ele e mais da principesa, e deulle tanto viño, 
tanto, que chegou embebedar. 

Namentres Xaniño dispido durmia a bebedeira, atárono con moitas 
cordas, e amañaron de o enforcar; cando acordou, tíñano para encolgar da 
ponla dun carballo; soio a principesa ollábao con un aquel de tristura, e 
foi a ela a quen lle pediu tirarlle o chifre do peto e poñerllo na boca: 
Virxe querida!, que maneira de brincar todos, homes e bestas, cás e todo: 
brincaban atolecidos, e tanto bailaron, tanto bailaron, que xa non podían 
mais os corpos; ninguén podía mais; o siñor el rei pedíalle a Xaniño dis- 
pido, que deixase o chifre, que o non mataba, e Xaniño, demandaba: 

— E caso coa sua filla? 

— Non, — dicía o siñor el rei, — dareiche canto queiras. 

Xaniño seguía a tocar, e xa levaban as pernas gastadas cuase até os 
xionllos, cando o siñor el rei deu o seu consentimento pra que casaran, e 
daquela, Xaniño, quixo gardal-o chifre, e caeron todos espalancados os 
bailarís. 

Xaniño dispido, pelica de ovella, casou; as festas duraron moitos días, 
houbo fartas para todos, e diz que ele foi rei e viviu moitos anos, sen que 
ninguén fose home a lle poñer preito, e 

Colorin colorete, 
pol-a chimeneia 
saiu un fogete. 



Barbeito. — Santaia de Cañás. — Carral. — A Cruña. 

22 — 0 MAL VECIÑO 



HABÍA nunha aldeia un home bon como o pan, pero malfadado para 
todal-as suas angueiras. 

Casouse, mas a muller non andaba nada boa, e somente tiña folgos 
pra botar fillos a este mundo. Oito anos había que casara e oito fillos brin- 
caban d'arredor de ele pedíndolle pan, e o pobre do home non collía de 
abondo pra tan grande rolada, porque os seus bes eran cativos. 

Un día que iba camiño da feira por mór de vender un porco pra pagal-a 
renda, ouviu berros pedindo acorro. 

O home deixou o porco e correu ver o que acontescía, e atopouse con 
un vello que estaba deitado no chan e tiña un pino tumbado enriba de si. 

— Vállanos Deus! — escramou o home, e púxose con todal-as suas 
forzas a tiral-o pino de riba do vello; conforme o iba soerguendo, o vello, 
as arrastas, fixo e fixo e acabou por se ver ceibo do peso que o esmagaba.' 

— Fíxolle moito mal ?, — perguntoulle o home ao vello. 

— Coidei morrer!, mas, gracias a ti estou como cando sain da miña 

casa. 

— Endeben ! 

E cando o probe do home voltou ao camiño non atopou o seu porco. 

— Ai, probe de min!, — layouse, — e cómo hei facer agora, nen como 
vou pagal-a renda! . 

Daquela o vello díxolle para o consolar: 

— Non te aqueloutres por eso, home.Se ¡por me valeres perdíchel-o 
teu porco, eu douche a miña besta, que pol-o que fixeches por min ben 
a mereces. 

— E, vostede vaise quedar sen ela? 

— Xa saberei arranxar. Vaite coa besta, e non a vendas, que poida que 
ela seia a tua sorte. 

— E, cómo hei pagal-a renda? 

— Vaite para a tua casa como che eu digo, que a besta hache dar para 
pagala. — E coa mesma, o vello salvando unha silbeira desapareceu. 
O home, caviloso, montou de acabalo da besta e voltouse para a ca^a. 

Inda ben non chegara ao curral, a besta gasteou, e o home viu anotado, 
como. a besta ciscaba moedas de ouro. 

— Esto é cousa de encantamento, — escramou, mas, nun istantiño apa- 
ñou as moedas de ouro e co'elas foise correndo para a casa. A muller cando 
viu gañou medo decíndolle: 

— E tí que fixeche, home? 

— Eu non fixen mal ningún, que fixen ben, — dixo, e contoulie a 
muller canto lle acontecera; os nenos aquel día fartáronse e ela non facía 
senón dicir: 

— Gracias sexan dadas a Deus, que en cabo poidemos matar a quen 
nos mataba!. — Porque, mataram a fame que acababa con eles. Mas, un 
home moi ruin e moi cabizoso que pasaba pol-a corredoira oíuna, e botou 
a cabeza pol-a porta pra ver o que acontescía. Viu a toda a familia de 
arredor da artesa comendo a fartar; viu unha moreiña de onzas, e maxinou 
o que ele poida que non deixara de facer, entrou, e sen mais, fixo: 

— Se me non dades a metá de esas onzas, agora mesmo vou chamal-a 
xustiza pra que vos enforque por ladrós e asasinos. 

A muller a tal ouvir, gañou moito medo; o home, pra xustifical-a 
sua riqueza contoulle o que lle pasar có vello, mas, o mal veciño llo non 
quixo-creer e dicindo: 

— Eso o non quero creer, — fixo que saía, engadindo: — voume decon- 
tado pé da xustiza, que seique hoxe aparesceu un tratante morto, e tiveche 
que ser tí quen o matou pra o arroubar. 

— Que si... 

En cabo, o cobizoso veciño dixo que calaría se lle deixaba leval-a besta 
pra ver como era aquelo. E por medo, deixáronlla ire, mas, despois a non 
quixo devolvere, e o coitadiño do home, viuse tan probe como denantes 
de atopar ao vello da besta. 

Unha tardiña que baixaba do monte de rozar na leña, atopouse có 
velliño, que levaba unha mesa ás costas e coñeceuno, e saudouno con moita 
ledicia e perguntoulle se seguía tan .rufo como sempre asegún acarizaba, 
e, ainda quixo saber se o pino que o tivera meio esmagado lle non fixera 
mal algún. 

— Non, — dixo o vello, — estou forte coma un buxo. E tí, cómo che 
foi coa besta? Vendíchela? 

O home contoulle canto lle pasara có mal veciño, decíndolle como 
lle levara a besta pra nunca mais voltarlla. 

— Culpa foi tua, — díxolle o vello, — se calaras o bico e gardaral-o 
segredo; ninguén tiña por qué saber nada, e a besta seguiría na tua casa. 

— O non sinto por min, — dixo o home, — senon pol-os meus fillos, 
que poderían comer ben e medrar, e así non poden. 

— Pois, porque sei que ti eres un bon home e un bon pai, pra que 

nunca lles falte cousa aos teus fillos, vouche facer un presente. — E coa 
mesma deulle a mesa que levaba ao lombo. 

O home quedouse ollando pra ele, e domiandoulle: — E, que é que 
ten esta mesa. 

— Que cando seian horas, dislle: «cóbrete mesa», e ela ofrecerache 
con fartura canto poidas desexar. — E así foi, obedecendo ao mandado do 
vello, a mesa cobriuse con un branco maten e riba de ele, molete a rodar, 
e fontes de carne de cocho, chourizos, patacas; sen faltare o peixe, os ovos, 
e que sei eu cantas cousas mais, pois alí había tamén queixo, viño, non 
había cousa de falla; o home regalou os ollos ademirado, e íballe dal-as 
gracias ao vello, mas cando mirou xa o non víu. 

— Cousa de encantamento é!, — dixo pra escontra si. Comeu un pouco, 
porque tiña fame, bebeu un groulo, e despois engadiu: 

— Quedeiche ben fartiño, se os meus fillos poden comer outro tanto 
todol-os días, pra qué queremos mais ? — E, n'esto viu que a mesa quedou 
tan valeira como estaba denantes. Cargou co ela ao lombo e levouna pra 
casa. 

— Tí que trás ahí, hom?, — perguntoulle a muller cando o viu chegar. 

— Cala, — díxolle ele, — e chama pol-os nenos. — Subiron todos ao 
sobrado, e cando estaban d'arredor da mesa dixo o home: 

— «Cóbrete mesa». 

Ao ver tanta fartura riba da mesa, os pequenos encomenzaron a chou- 
tar coa ledicia. 

— Calade e comede, — díxolles o pai, — que njnguén seipa ren do que 
aquí pasa. E todos obedeceron. 

Así foron vivindo algún tempo; mas, o mal veciño gañado da envexa 
e cobizoso, vía con pasmo como os nenos engordaban malia da probeza en 
que todo o demais amostraban, e aquelo comenzou de lle boligar nos miolos. 
Até que chegou o día da festa e daquela dixo: 

— Deixa que hoxe hei saber o que é que pasa na cas do veciño. — 
E cando o bon do home arrodeado de toda a sua xente e dos festexeiros 
chegados de outras parroquias, xantaban ledos no sobrado, alí apareceu ele 
metel-o fuciño. 

— Vaites, vaites!, — escramou cando viu aquela mesa tan ben posta e 
acugulada dos millores manxares, — tí algunha argallada tes pra poñeres 
tanta fartura de cousas que eu non pode abranguer coas miñas onzas. 

Todos botáronse a rir, porque como xa estaban no romate da festa o 
moito viño que beberan tíñaos contentes. 

— Tés que me dicil-o teu segredo, — cuase bradou con un aquel de 
arruallo o mal veciño. 

— Eu non teño cousa que lle dicir, — retrucou o home. — se non é 
que me devolva a miña besta, que a levou emprestada e ainda non ma 
volveu. 

— A besta é miña, que tí deixáchasma por te librare de ire á cadea 
ou quizaves de cousa pior. 

Home e muller gañaron medo e quedaron calados sen saber o que facer. 

— Esta mesa lévoa eu pra miña casa, — dixo daquela o mal veciño 
botándolle man, porque cavilaba, e estaba no certo, que aquelo había ser 
cousa semellante ao encanto da besta. 

— Todos estamos fartos e arromatouse o xantar pra hoxe, — dixo o 
dono da casa, e como por arte de encantamento canto había riba da mesa 
desapareceu. Mas, o mal veciño, terne que terne, cargou con ela e mar- 
chou; non sabía e segredo mas agardaba que chegado que foran horas, a 
mesa había de se encher de novo, e como así non foi, acabou por arrom- 
bala no fayado. 

O piquer é que o home, a muller e os nenos voltaron pasar fame; e, 
unha serán que o home romatado o traballo estaba sentado na eira cavi- 
lando que podería facer pra que o mal veciño lle devolvese a besta que 
ciscaba nas onzas e a mesa da fartura, atinou a pasar por alí o vello que 
Ue dira amal-as cousas. 

— Qué é o que tés, hom?, — perguntoulle o vello, — Por qué estás 
tan caviloso? 

— Siñor, — dixo o probe do home, — é que cavilo nas moitas cousas 
boas que vostede me dou, e no moito ben que co elas podería facer, se 
non fose que o mal veciño me non quere volvel-a besta, e tamén levoume 
a mesa. 

— Pois deixa, — atalloulle o vello, — que hoxe voute facer un presente 
que ese sí que poida que che traia a felicidade. 

— Ai, siñor, vostede é a miña salvazón. 

— Toma este fol, — seguíu o vello, — lévao pra casa e manda chamar 
a ese mal veciño; cando chegue dislle que che devolva o que che levou; se 
non quer, ti abres o fol e dis: — «descomponte moca», e xa verás como 
encabo ele hache devolver a besta e mail-a mesa. 

— Ai, siñor, se asi fora, eu sería felíz pra o que me resta de vida. 
Que Deus lle pague o ben que me fai. 

— Ti sé bó, e abur. 

O home entrou na sua casa moi ledo pol-a espranza que lle dira o 
vello, e mandou ao fillo mais vello que fose chamar pol-o mal veciño que 
non tardou en se presentar porque xa coidaba que iba ser outro encanto 
e facía mentes por se edonar de ele. 

— Qué é o que queres, — entrou perguntando. 

— Siñor, é pra que me devolva a miña besta e mail-a mesa. 

— Lerias, lerias; tí estás tolo, sonche miñas e moi miñas e non contes 
que chas devolva. 

— Pois ten que mas volvere. 

— Non maxines tal!. 

Daquela, vaise o home, abre o fol, e dis : — «descomponte moca» e 
de tal facer, unha moca tremendisma saiu do fol e escomenzou a bourar 
como adoecida no cobizoso veciño. 

— Ai, ai, ai, — layábase o mal veciño a cada baloucazo que levaba, e 
comenzou de berrar: 

— Arreda esa condenada moca e dareiche a mesa! 

— E mail-a besta. 
— ;A besta non. 

— A besta tamén. 

Ao cabo o mal veciño que xa non termaba do seu corpo moido a 
paus demandou: 

— Arreda esa condanada moca e devolvereicho todo! 

O home doéndose do veciño abriu de novo o fol e a moca recolleuse 
de novo. Mas, cando o mal veciño viuse no camiño fora da eira, entroques 
de se recollere á sua casa e devolver a besta e mail-a mesa como prome- 
tera, foise buscal-a xustiza, e voltou cós civis á casa do home. 

Cando chegaron, o home sintiase forte, pois tiña no folecho quen 
falando por ele defendía os seus dereitos; así foi que ao vel-os gardas 
perguntoulles : 

— Qué é que qeren vostedes na miña casa. 

— Préndano, préndano, e póñano na cadea, — berraba o mal veciño. 

— Devólvame a miña besta e mail-a mesa que me levou, — pedía o 
outro. 

— Este home dí que tí es un criminoso, — f alou un dos gardas. 

— Minte, non é certo. Ele levoume emprestada a miña besta e mais 
unha mesa e non mas quere voltar. 

— E non as volves a ver mais, pois vante enforcar; eu farei que te 
enforquen. 

O home non quixo saber mais, estaba farto de espasallos, así foi que 
abrindo o seu fol dixo: 

— «Descomponte moca», — e a moca obedecendo botouse fora do fol 
e pin, pan; pin, pan; comenzou zorregar sen dó nos outros tres. 

— Ai, ai, ai, berraban todos, e os gardas que tamén levaban o seu, 
aconsellaban ao mal veciño que restituise o roubado, porque quixeron com- 
prender que quen dicía verda era o home; e ao mal veciño lle non quedou 
outro remedio senón ire pol-a besta e mais poi-a mesa e devolverllas ao 
home, quen decontado recolleu na corte o animal e poñendo a mesa no 
sobrado díxolle: 

— «Cobrete mesa», — e a mesa aparesceu servida de súpeto, fartan- 
dose de comer os gardas e a familia da casa, pois o mal veciño füxira 
pra se dare unhas fretas de augardente e se deitar na cama. 

E colorín colorete, pol-a chimeneia vai un foguete. 

Fornecido pol-o noso irman Liandre, foi recollido en San Xian de Sergude. — 
Carral. — A Cruña. 



23 — CAIO, OU NON CAIO ? 

VIÑA un soldado de servir ao siñor el rei, e traía moito camiño andado 
e moita fame, cando chegou a unha aldeia, perguntou pol-o pedáneo e 
presentándolle o canuto da licencia e mais o boleto pra que o atendese, 
pediulle casa coberta, auga e sal. 

O pedáneo díxolle que como vía o rueiro era moi probiño e non había 
casa pra que o soldado apousara, a menos que quixera ir durmir no casal, e 
púxolle por diante, que pra durmiren no casal tiña que sere moito home 
e ter moito callo. 

— Teño eu mais callo que un boi, — dixo o soldado, — e se me dan 
un coto de palla, durmo alí millor que o siñor el rei nun paxe. 

— Mira o que f ás — f ixo a muller do pedáneo, — que no casal seique 
andan ánemas do outro mundo e non é ben de as atentar. 

— Booooh!, lerias, siñora, lerias. 

— Non son lerias, non, — atallou un veciño, — a casa está enmeigada, 
de certo. 



94 



E dixo outro: 

— Mas, disque, que se hai un home valente que durma unha noite 
n-ele, que desfai o meigallo. 

— Ese home son eu, — f alou o soldado, — que é o que aventurades ? 

— Unha boa merenda, de ovos e touciño, con chourizos e carne de 
porco, mais o viño ou a cidra pra amolecer o pan trigo e a freba. 

— Seia, — dixo o pedáneo, — e si non és home a botal-a noite enteira 
na casa, antre os veciños sacámosche a merenda do coiro. 

— Veñan os ovos, veña o touciño ea carne de porco, traguede os chou- 
rizos e o pan trigo, non deixedel-o viño, e levádeme unha tixola, aü, e 
mais a leña pra facel-o lume, e a palla pra durmir n-ela. 

Saleu o soldado, foron todos con ele, e leváronlle a leña, a carne, os 
ovos, todo, unha cestada que chegaba ben para facel-a festa de unha casa; 
o soldado mirou a cociña, percorreu toda a casa que cheiraba ao zalobre 
porque tiñan sempre amouroada, atrancou ben as portas e as follas das 
contraventás ; se lle querían facer unha trasnada pra se moquear, o que 
entrara na casa, de certo que non había sair pra fora; inda non chegara 
a noite, alcendeu o lume, deitouse no escano da lareira, e durmiuse, como 
durmen os soldados, con un ollo aberto, mesmamente coma as lebres; pronto 
acordou coa fame; enteou o lume, puxo a tixola, e botou unhas pataqui- 
ñas ben talladas, tres chourizos touzados, seus cachiños de touciño, e logo, 
os ovos ben batidiños; aquelo rescendía pra lle volvel-a vida a un difunto, 
e n-estas, síntese unha voz pol-a chimeneia a dicir: 

— Caio, ou non caio? 

O soldado que xa botara algúns grouliños de viño ao corpo, por mór 
do calore que lle daba a racheira que encendera na cociña, sentíase moito 
home, e sen lle tomar medo a trasno nem cousa do outro mundo, respon- 
deulle como se fora outro cristián: 

— Caite, mas, non te caias enriba dos meus ovos. 

E coa mesma, plooon!, caeu na lareira no canto do lume a perna nua 
dun home. 

— Boeno logo, — dixo o soldado que estaba af eito a ver cousas pjores 
na guerra, — arredareite do lume, que non será ben que te queimes, — e tirou 
de ela pra o seu lado. 

Pillara o garfo pra Ue poñer forma aos ovos, e outra vez ouviuse: 
Caio, ou non caio? 

— Caite, mas, non te caias enriba dos meus ovos, — fixo outra vez o 

soldado, e daquela caeu outra perna; arredouna tamén para onda a outra, 
e xa iba darlle a volta aos ovos repetiu a voz: 
Caio, ou non caio? 

— Calte, mas, non te caias enriba dos meus ovos, e, a ver se romatas 
de unha vez, — dixo sen lle facer caso; e, plooon!, plooon!, plooon!, cae- 
ron un brazo, outro brazo, o corpo, e logo a cabeza. 

Ao estaren xuntos todol-os cachos formouse un home, e daquela baise 
o soldado e dille: 

— Daquela, xa que quixeche vir, seral-o meu compañeiro para esta 
noite. 

— Serei se ti és gustando. 

— Pois pilla un tallo e séntate, que imos comel-os ovos. 

O home feito dos cachos puxo a man na orella pra escoitar e dixo: 

— Non che podo, que xa cantou o galo a primeira vez; voume; és 
un home valente, e por me sacares de penar, é pra ti esta miña casa e o 
logar que deixei; — e coa mesma desapareceu; o soldado ouviu cantar un 
galo ao longe no rueiro, era a segunda vez que cantaba, ía chegal-o día. 

Pol-a mañan cediño viñeron petar na porta do casal, eran o pedáneo 
e mail-os veciños; o soldado non abría a porta, e xa ían botala abaixo can- 
sos de bourar n-ela, cando despechou o soldado; aquele día houbo festa 
na aldeia e a sobriña do siñor cura morto, que era a dona do casal, quixo 
ver ao soldado, e de velo, gustoulle tanto que quixo casar con ele. Así 
foi como o soldado fíxose dono do casal e do lugar que tiña. 



San Xian de Almeiras. — Culleredoe. — A Cruña. 



24 — O QUEIXEIRO E O LADRÓN 

ERA un queixeiro que mercaba queixos nas feiras da montana pra os 
vender nas da mariña, e un día cando viña con unha cesta chea, atopou un 
home no camiño que lle dixo: 

— «E logo, quereríasme dar unha farta de queixo? 

— Quererei, si a pagas. 

— Pago, hom, pago; douche dez reás. 

O queixeiro, que daquela os queixos ían moi baratos, folgábase da 
changa. — Dez reás, — cavilou, — se apenas os valen tres queixos dos mel- 
loriños que levo, e son bós, así Dios me salve, — e díxolle ao home; — 
«coma daquela hastra se f artar», — e pousou a cesta no chan. 

O outro, partiu un queixo, e comeuno; partiu outro, e comeuno tamén, 
e, así levou catro, cinco, que sei eu, sen se ver cheo nunca; o queixeiro 
que comenzou suando, rematou a chorar; perdera toda a ganancia do día, 
e, ainda mais, e aquele home seguía moulando sin se encher, mas, ao 
reparar que o queixeiro choraba, díxolle: 

— «E, ti que tés, hom? 

— Siñor, — falou ele, — os dez reás que me deu, moito hai que os ten 
comidos, e mais vinte, e, trinta, mais, ainda, pasa dos corenta 

— Boeno hom, boeno, téñoche lástima e pararei de comer, mas, esto, 
servirache pra non seres confiado, — e coa mesma foise. 

Quedou cavilando o queixeiro, pero ao fin carregou outra vez a cesta, 
e tocou a andar; mais adiante, viu un ladrón que viña cara a ele, e lem- 
brando o que pouco había dixéralle o outro, matinou de enganar ao ladrón 
e lle poñer medo, mas, cómo?, tivo a sorte de dar cunha boa ideia. 

Botou con disimulo man a un queixo da cesta que levaba tapada, e 
fixo como se pillara un seixo grande no chan; encarouse có ladrón e des- 
facendo o croio entre as más, díxolle moi pereno: 

— «Daquela qué é que che trae por eiquí, hom ? 

O ladrón gañou medo; viu como o queixeiro desfixera o croio como 
se fose broa esgarolada, e propúxolle: 

— «Queres facer compaña conmigo?; seremos os mais podentes e vivi- 
rás como nunca viviches; pan trigo e carne a rodar; viño, cartos, mulle- 
res... canto queiras; fartaraste de todo, queres? 

O queixeiro, mais morto que vivo e pra sair do apreto, fixo: 

— «Pche!, probaremos logo, se ti queres, — e coa mesma fóronse á 
casa do ladrón quen ao chegar propuxo: 

— «Daquela facerémol-o xantar, non sí? 

— Faaái; — respondeu o queixeirc, e o outro dispúxose a amañar algu- 
nha cousa, pero non tiña auga e ordenou: 

— Oes, tí, pilla un tope e vaite á fonte. 

O queixeiro viu unha media pipa, e levouna, dispúxoa baixo o picho 
da fonte e deitouse no campo; xa pasara un bon cacho cando apareceu 
o ladrón. 

— E tí, — preguntou, — cando pensas voltar? 

— Cando se encha o tope, hom; — respondeu. 

— Trouxeche unha media pipa. 

— E logo, vou estar vindo a i-auga a cada paso? levareina toda 
d'unha vez. 

O ladrón cavilou: «que forza ten este home, me non conven anoxalo, 
heino ter sempre contente; — e, coa mesma, pillou a medía pipa menos 
de mediada e con moito traballo levouna á casa. O queixeiro seguíuno 
rindose pra seu chaleque. E, houbo que ir por leña: 

— Pilla unha corda, — dixo o ladrón, — e trai uns garabizos. 

O queixeiro botou man dun adibal e foise con ele; ao chegares á 
fraga, buscou os carballos mais grandes que había xuntos, e amarrounos; 
despois, deitouse e agardou. Non tardou en aparecel-o o ladrón berrando: 

— «E tí, hom, que f as deitado ? 

— Agardo a xiada que cae ao devalo do sol, porque se agora pillo 
a gaveliña que teño atada farase moito pó. 

O ladrón regalou os olhos, — «que forza ten este home», — volveu 
a cavilar; — facer un feixe de carballos e amarralos con un adibal; — e 
como denantes, pra que o compañeiro se non incomodara, có machado que 
trouxera, tumbou un carballo, fendeuno, e levou un feixe brandido de achas, 
seguido do queixeiro. 

E, fixeron de xantar, e, xantaron, e despois de comer cada un por 
catro, propuxo o ladrón: 

— «Imonos dar unha farta de figos na horta? 

— Imos; — respondeu o queixeiro; e xa na figueira, non dou fala, e 
facía moito ruido a comer nos figos, encheuse todo por diante de cachos 
da pelexa dos figos e meteu outros nas orellas como se de adentro lle 
viñeran sair pol-os ouvidos, despois agardou. 

— Eeeeü, tí, — berrou o ladrón, — fartáchete? 

— Inda non, — respondeu o queixejro coa boca chea, — maisque me saen 
pol-as orellas. 

O ladrón arredou unhas follas e mirou sorpreso ao compañeiro, ao 
ver como viñan aparecéndolle os figos de dentro das orellas; — tamén o 
eu hei facer, — propúxose, e atuaba có dedo os figos que xa lle non pasa- 
ban a gorxa; mas, hóubose dar por vencido e baixou da figueira: o con> 
pañeiro seguía enriba deixando caer pelexas e mais pelexas. 

— Boeno, baixa xa, gañar, gañaches, mais inda habemos facer outra 
proba pra saber quen é mais home dos dous. Gústanche as papas ? 

— Uuuuü, abofé eche moito o que me saben: quen as catar! 

— Daquela, imos ver quen come mais. 

E o ladrón que se non remexía de tan cheo, púxose facer un pote de 
papas. Inda fomegaban as cuncas, e o queixeiro prencipiou a aventura. 
Caro lle custaba ao ladrón comer mais, pero como era home de moito 
peito, acabou por rematal-a primeira cunca, emporiso, seus ollos como os 
d'un bébedo, pechábanse cuase, e o queixeiro enguliu tres, catro cuncas, 
que sei eu, mas o ladrón xa non podía con elas, — gañáchesme, — dixo, 

— eso que son moito home, mas, con todo, imúltoche a quen mais corra. 

— Se tí o queres, iremos, logo, — acetou o queixeiro e poñéronse a 
correr. 

O ladrón fixo un esforzo témero, mas pouco foi o que tardou en dei- 
xar de ver ao queixeiro que correndo con todas as suas forzas cavilaba: 

— «se me apilla vaime matar, — e vendo vir unha muller frente a ele, 
sacou unha navalla e encetou o fol de pelica de ovella que encolgara do 
pescozo debaixo da camisa como unha alxabeira para facer que comía as 
papas, e cichounas decontado fora, ao mesmo tempo que seguía a correr. 

A mulleriña cando o viu, dou en berrar e ao chegar pé do ladrón que 
non se tiña, preguntoulle ele: 

— «Mulleriña, e logo, viu un home que vai a correr diante de min? 

— Vin, así Dios me salve, — respondeu, — e vai tolo; corre coma un 
condanado, e para avantar mais, con un coitelo cortou a barriga e botou 
o bandullo de fora. Aü, Nosa Señoriña do Carmelo! 

— Condanado, — rosmou o ladrón, — fíxome trampa, pois cala que..., 
e tirando da sua navalla tamén cortou a barriga, mas, non puido correre, 
e a pouco, caeu sen vida facendo unha poza có proprio sangue. 

E, diz, que o queixiro, fíxose dono dos roubos do ladrón e depois de 
gastar ás más cheas, inda morreu riquísmo. 

San Lourenzo de Meixigo. — Cambre. — A Cruña. 



25—0 AFILLADO DO DEMO 

HAI moitos anos, houbo en terras de lonxe, disque, un matrimonio que 
non lograba fillo ningún; morríanlle todos ao nascer. 

Home e muller doíanse do que chamaban o seu mal fado, e cando por 
terceira vez a muller ía ser nai, aconselláronlle : 

— Por qué non bautizas ao fillo na encrucillada ? 
A muller faloulle a seu home e ele asentiu: 

— Bautiza, daquela. 

— E se non aparez padriño?, — fixo. 

— Xa vira muller, xa víra, e maisque seja o demo eu déixolle que 
bautice; o piquer é tel-o fillo. 

— Asús!, hom, non fales así, que estarrece, — dixo a muller. 

E cando foi chegado o tempo, sairon da casa con noite pecha: a mul- 
ler, o seu home, e a veciña que aconsellara de bautizar o que fose, na 
encrucillada; a veciña portaba na cabeza unha cestiña cuberta con manten 
branco, e na que levaba un queixo e mais un molete sen encetar ningún dos 
dous. Dende que pisaron o limiar para fora, non deu fala ningún dos tres. 

Chegaron á encrucillada, a veciña pousou a cesta veira do camiño; a 
muller que ía ser nai, sentouse cabo do regato que por alí pasaba, e o 
home, agardaba axexando no escuro da noite se algunha alma chegar; 
ían sel-as doce, e si daquela non viña o padriño quedarían sen fillo. E o 
padriño apareceu; era un cabaleiro; seguindo o costume, sin dar fala nin- 
guén, o pai levou ao padriño pé da nai e acenou pra que souper o que 
se quería; o padriño que era toco da man dereita, mollou a esquerda na 
i-auga e cruzou a barriga da nai, mas, non soubo facer ben a crús; dim- 
pois, sentáronse todos de arredor da cesta e tamén sen dar fala, o padriño 
partiu pan e queixo e deu un cacho a cada un non sendo á nai, e ao 
rematar de comer, marcháronse todos tan calados como viñeran. 

Pasaron días e nasceu un neno grandismo, que era moito miragre; a 
nai perdera aquel medo que tiña que non facía senón chorar porque a crús 
que fixera o padriño ía moi mal feita. E o neno criouse que non había 
outro do seu tempo como ele grande, nin outro tan agudo para as tras- 
nadas, nen tan listo para adeprender calquera cousa: ele soubo moi axiña 
facer de todo, e ainda era moi novo. 

Un día botouse pol-o mundo, e como gostaba de aventurar cós homes 
aos que sempre gañaba, unha mañan que quentaba moito o sol e pasaba 
onda un muiño e viu que na represa bañábase a brincar a mozarría, ele 
moqueouse de uns que se non estrevían a se botar de solago onde había 
moito fondo, e daquela, os outros, encabuxáronse e insultárono a que o 
fixer ele, pois coidaban que non era home a facelo; e ele foi, e fixo canto 
dixer, e ainda mais, deixando pampos aos outros; e daquela, un dos rapa- 
ces, roparando nunha nódoa de pelos que ele tiña no lombo, dixo: 



100 



— Cante!, cómo o non ha facere, se é afillado do demo?, védelle o 
sinal no lombo. 

E o rapáz colleu tal amporro de aquela sua nódoa, que nunca mais 
quixo que o vise mngún de aqueles mozos, nen nunca mais tampouco vol- 
tou a se dispir onde houber familia. 

Foise pé de siñor cura, e contoulle a chorar o que lle pasara. — Malo, 
malo, — dixo o outro, rezou unhas orazóns e faloulle logo: 

— Se fás sete romaxes sen comer ourta cousa que algunha codia e 
un pouco de auga, durmindo sempre no chan, oindo misa en todal-as 
eirexas que atopes no teu camiño, rezando arreo, e dando a esmola que 
recollas a outros mais probes do que tí, daquela pódeste salvar, e hal-o 
saber, cando botel-a man e non toques esa tua nódoa peluda que te noxa; 
mas, se non fas o que che eu digo, ao morrer, levarache o demo onda ele' 

O rapáz, fixo canto o siñor cura lle mandar, mas sempre que ás aga- 
chadas apalpaba o Iombo, tocaba a nódoa. 

Xa chegara a home feito e seguía a camiñar por todal-as terras; gañara 
sona de santo, e un día, atopouse no camiño con un velliño que coma ele 
andaba pol-as portas a pedir; ele axudouno e deulle unhas códias e comen- 
zaron a falar; o vello estranouse de que sendo mozo e baril, botárase a 
somellante vida, e a forza de falar e mais falar, ele quíxolle dicir o que lle 
pasar e o moito que lle doía cavilar que podía morrer sen que a nódoa 
se lle sacar, pois daquela, tiña que ir parar ao inferno pé do seu padriño 
que lle tiña gañada a i-alma. 

O velliño demandou: 

— E, daquela, que é o que tí queres? porque tí fuche moi bo pra min, 
e eu teño ipoder pra che dar o que ti pedir. 

Ele regalou os ollos e dixo : — E daríamo, de certo? 

— Darei. 

— Daquela, eu sería gustante en vivir mais cen anos. 

— Está ben, — dixo o outro, — así será. 

Ele, cavilou se sería o siñor San Pedro, que andaba pol-o mundo e 
que viña a darlle o premio que o siñor cura dixer, e xa coidou que tería 
tempo de abondo para que a nódoa desaparecera e salvarse de ire ao inferno, 
mas, o velliño voltou falar e dixo: 

— Agora que cando ese tempo pasar heite chamar onda min; — ele, 
daquela, gañou medo, viuse perdidiño e remusgou, baixo, sen se estrever: 

— E, se pedira outra cousa, daríama tamén? 

— Darei, pero non pidas mais senón tres cousas. 

Ele voltou cavilar e fixo: 

— Daquella, darame unha mesa que en se sentando en ela outro que 
non seia eu, se non poida erguer sen lle eu dal-a licencia? 

— Dou. 

— E, daquela, darame unha figueira de ricos figos, que o que a ela 
agavie de non sere eu, se non poida baixar sin lle eu dar licencia? 

— Dou. 

— E, daquela, darame unha bulsa onde queipa canto lle eu meter, e 
que se non poida sacar sen lle eu dar licencia? 

— Dou, e non pidas mais que xa moito pediche. 

E pasou moito tempo, e despois dos cen anos, o demo maior, que ele 
era e non outro o velliño que se lle aparecera no rapáz, axuntou a todol-os 
outros demos, e díxolles: 

— Oides, quero un ben listo, ben listo, pra facer un labor na terra. 
— E presentouse o mais listo, e mandouno buscar ao afillado porque os 
cen anos xa se pasaran e non parecera pol-os infernos. 

Chegou o demo pequeno onde o afillado do demo que xa era moi 
vello, e díxolle: 

— Oes, ti, xa pasou moito tempo desque tratache có meu amo de ires 
pé de ele dimpois de cen anos, e como tí non fuchesi véñote busear, estás 
disposto? 

— Estou, abofé, mas, será millor que denantes de nos marchar probe- 
mos un bocadiño, non si?, a min, parécemo; senta, senta, nesa mesa que 
está de par da lareira. 

Sentouse o demo pequeno, e daquela o afillado do demo tirou do 
lume un cazolo que tiña con compango, porque daquela xa o home vivía 
na sua casa e deixara de andar pol-as portas, comeu o compango, e partiu 
moi pereno; quixo sair tamén o demo pequeno, e non puido deixal-a 
mesa. 

Volveu pasar moito tempo, moito, e en cabo, o afillado do demo 
doeuse do demo pequeno, e deixouno marchar, mandándolle: 

— Oes, dille ao teu amo, que veña a me buscar ele, que senón non 
quero ire. 

Cando o demo pequeno contoulle ao demo maiore que o seu afillado 
non quería ire se ele mesmo o non ía buscar, enrabechou; bradou canto 
quixo chamándolle as millenta, e mandou a outro demo en quen ele moito 
afiuzaba. 

O afillado do demo que xa moito sabía, prometeulle ire con ele decon- 
tado, e pediulle que lle apillara uns figos para o camiño; vaiche boa!, o 
demo agaviar agaviou á figueira, mas, cando quixo baixar, viu-se tan preso 
na arbre como estivera o outro sentado na mesa, e tamén, inda pasou ben 
tempo denantes de o deixar que se fose; e mandoulle tamén: 

— Oes, dille ao amo, que veña a me buscar ele mesmo que senón 
non quero ire. 

0 demo maior, non agardou a que o outro contara o que lle pasar; 
mais doente que un can doente, partiu ele na precura do afillado: 

— Xa veredes, xa veredes, — dicía, e saiu bradando. 

Apenas chegado cabo de ele, o afillado, tolo de contente, deulle unha 
apreta: 

— Padriño!, meu padriño!, tanto tempo que o non vin, xa coidaba, 
padriño, que morrera, porque o siñor San Pedro, díxomo, e quíxenllo creere, 
mas, cando viñeron os seus criados e souben que vivía, pillei ao siñor San 
Pedro, e metino nun saco; véñao ver, véñao ver que encollidiño está. 

— E, fuche capáz ?, — demandou o demo. 

— E daquela, non son o afillado de vostede? 
Riu o demo afagado, e pediu: 

— Ule a ver! 

E ao meter a cabeza no saco, foi o renarte do afillado, e botando por 
ele meteuno drento, atou forte, e poñendó no lombo, chegouse onda casa 
do ferreiro que estaba na forxa, e pediulle: 

— Oes, e tí quererasme facer un favor, hom, que cho hei estinw 
moito? 

— Ti decirás. 

— Mállame este saquiño de lan, hom, que está moi teso e se non pode 
espilir. 

— E cando levaban un pouco de baticar n-ele cós machos, comenzou 
de facel-o demo: 

— Ai, ai, sácame de eiquí, sácame de eiquí, que te non levo! 

Conto contado, 
burro aparellado, 
que conte outro 
quen teño de lado. 

Barbeito. — Santaya de Cañás. — Carral. — A Cruña. 

26 — O AFILLADO DA MORTE 



ELE era un home moi probiño que tiña un fillo e queríao batear, mas 
como era tan probe non atopaba quen lle quixera ir de padriño, e o 
siñor cura sen padriño dicía que llo non bateaba. 

O probe do home botouse pol-o mundo na precura de padriño, e 
foi así que deu con un cabaleiro moi ben portando que lle preguntou: 

— Homiño, e logo tí que tés ho, que tan triste vas ? 

— É, siñor, que teño un filliño e queríao batear, mas, como sou probe 
non atopo quen me queira ire de padriño. 

— Vouche eu, daquela, se ti queres ? 

— E, quen é vostede? 

— Eu sonche o demo! 

— Ai, Xesús!, meu Deus!, arrenégote!. 

O demo de oir tal desapareceu, e o homiño tocou a andar outra vez. 
Mais adiante, atopou outro cabaleiro mais ben portado que tamén lle 
tivo o pé pra lle dicir: 

— Homiño, e logo tí que tés, que tan triste vas ?. 

— É, siñor, que teño un filliño e queríao batear, mas, como son tan 
probe non atopo quen queira ire de padriño. 

— Vouche eu, daquela, se ti queres. 

— E quen é vostede. 

— Eu sonche o mesmo Deus. 

— Ai, Siñor, vostede tampouco me val, que non é moi bó, pois a uns 
dallo todo, namentres que a outres lles non da cousa, se non son traballos, 
— e coa mesma tocou a andar. Mais adiante atopou outro home ; o de 
agora érabos ben feio, abofe, e téndolle o pé ao homiño, díxolle: 

— Homiño, e logo tí que tés ho, que tan triste vas? 

— É, siñor, que teño un filliño e queríao batear, mas, como son tan 
probe, non atopo quen me queira ire de padriño. 

— Vouche eu, daquela, se ti queres; e prométoche que o meu afillado 
ha de se facer rico porque heille dar un ben de Deus. 

— E quén é vostede ? 

— Eu sonche a morte. 

— Ai, vostede si que val, é xusticiera; tanto leva aos probes coma aos 
ricos, que todos somos fillos da morte! 

E fixeron o trato, e bateouse o fillo, e cando foi grandecho chamouno 
a morte pra lle dicir: 



104 



— Eu prometinche de que ías sere moi rico. 

— Prometeu, mas, como vai sere? 

— Pois, vaste facer médico sen estudos. Cando seipas de un adoen- 
tado, vaste pé de ele, se me vés de par da sua cabeceira, xa dís que non 
ten romedio; doulle pra morrer. Se estou aos pés da cama, daquela é que 
ainda non é a certa; daslle uns grouliños de auga tépeda, una lostregazos 
con ortigas, o que ti queiras, e xa verás cantos cartiños gañas. 

E, foise o rapáz e fixo canto o seu padriño lle dixer; de primeiro, 
tiña que ele andar na precura dos doentes, mas decontado era a familia 
que andaba atrás de ele; queríano levar todos que vise os seus enfermiños. 
Aquele sí que era un ben de Deus, paleabavos nas onzas, e tantas tiña, 
tantas tiña, que as non daba gastadas e tiña que botalas a asonllar. 

Un día chamárono para asistir a un home rico, que non quería morrer 
e deixal-os bés de este mundo, e ofrecéronlle moitos cartos, moitos, e daquela 
foi cabo de ele; cando chegou viu ao padriño pé dos seus cabezales, e fixo 
un mal aceno. Os da casa ofrecéronlle mais diñeiro, era cuase. que unha 
fertuna, e ele non tiña cousa que facer, mas, eran tantos cartos que aten- 
tábano e púxose cavilar como faría; de súpeto, cando viu xa ao home no 
pasamento, foise e mandou: 

— Sacalo da cama, — e ao deitar de novo, púxolle os pés para onde 
tiña a cabeza. O padriño acenou moi feio e o home salvou, mas. disque 
o afillado morreu alí mesmo de pé, que a morte tiña que levar unha i-alma 
e levouna. 



San Xian de Sergude. — Carral. — A Cruña. 



Temos outra versión na que: 

Un día o afillado quixo que o padriño lle amostrase as lampariñas da vida, 
e amostroullas ; quixo vel-a sua, e viuna, e como lle quedaba moi pouco aceite pediu 
que lle poñeran outra nova, mas o padriño non quixo e foi daquela que ele quixo 
bulrar ao padriño, pero o padriño matouno. 

N-esta versión recollida no mesmo lugar que a devanceira, se non dix como 
o afillado quixo bulrar ao padriño. 

27 — CONSELLO DE PAI 



O PETRUCIO do Casal estába a morrer, e chamou pol-o fillo; cando 
quedaron os dous soios dixo o vello: 

— «Meu fillo, sinto o momento de deixar este mundo, voume sen 
pesar, vivin como compre a un home de ben e denantes de morrer heiche 
dar un consello que seguirás sempre, se queres; ser feliz e prosperar no 
mundo: «non fies de mulleres, en home de xustiza nin en besta bella»; 
— e, coa mesma morreu cal un paxariño sen pena nin dór. 

A muller do fillo quixo saber o que lle encarregava o vello petrucio 
o por qué quixo que non houber ninguén diante; nada lle dixo o fillo, 
pero mais cada vez andaba ele caviloso a se preguntar sempre cal sería o 
segredo e a verdade que contiña o consello do pai, até que un día en que 
moito escismara veira do rio, cando entrou na casa a xantar viña mais 
triste e preocupado que de cotío. 

— Tí algo tés, — díxolle a muller, — qué é o que che pasa ?, non 
comes fien durmes, vaste adoentar. — Ele seguiu calado, e de alí a un 
pouco cal se lle costar caro e se confesare falou: 

— «E, que, fixen unha morte, sabes, non llo digas a ninguén, senón, 
somos perdidiños así Dios me salve. 

— E logo, cómo foi, onde a ficheche, a quén matache?, — chormicaba 
a muller. 

— Non me perguntes, déixame!, déixame!, non me fales mais; si 
ouvir algún veciño probiños de nós; somos perdidiños! 

— Mas, dí, hom!. 

— Non digo nada, non digo nada; enterreino na represa de muiño. 

— Asús!, Dios me valla, probiños de nós. 

— Non fales, muller, non fales, que si o chega sabel-o mundo!. E, tí 
calarás, non sí, muller?. 

— É que coidas que sería capaz?, como o hei dicir?. 

O home saiu de novo, a muller choraba na cociña; mais tarde, cando 
ía coa sella á fonte, atopouse coa comadre no camiño; a outra, viulle os 
ollos inchados do pranto e demandou: 

— «E logo, ele que foi pra chorares tanto que levas os ollos como 
patacas ?. 

— Nada, muller, nada, cousas da vida, — fixo mordendo a lingoa pra 
non falare. 

— Sei que o compadre anduboche có lombo, ou é que ten unha moza? 

— Nada de eso, así Dios me salve. 

— E daquela, muller, e daquela?, conta, ou é que non confías en min? 

— Eu confiar ben confiaba, mas a cousa eche moi seria; se o mundo 
souper... estabamos perdidiños. 

— Boeno, muller, boeno, boh!, se soio é pol-o mundo, non te apure.f 
muller que inda que o eu seipa, de min nada ha sair. 

E confiadamente a muller contou canto sabía á comadre que tiña o 
home segredario do xuzgado, dicíndolle: 

— «Ai comadriña, por Dios non llo diga a ninguén, senón sómoslle 
perdidiños. 

— Descoida muller, descoida, ou non sei eu o que fago?. 

Nacía o día cando na porta do Casal, petaban un fato de homes cál 
se fór á porta de un muiño: pum!, pum!, pum!, mirou a muller e recol- 
leuse a chorar : 

— Aü, meu Toniño querido, aü, meu Dios, que é a xustiza!. 

— Tí que fixeche, muller, tí que fixeche?, — falou ele. ' 

— Eu nada, Toniño, eu nada; e ven o compadre e mail-o alguacil, e 
os guardias, aü, meu Toniño querido, sómosche perdidiños!. 

— Boeno, muller, boeno, fixéchela boa!, pois agora deixa que peten, 
— e, coa mesma, sacou a besta da corte pol-a porta da eira e brincando de 
acabalo n-ela, comenzou a Ue arrear e partiu os catro pés; pouco durou a 
carreira, nun principio o animal corría, corría, mas decontado quedou sen 
folgos; era unha besta vella e de nada lle valeu a vóntade, gastou as for- 
zas, e así foi que o home caeu nas más da xustiza. 

- — E, ele qué foi, hom ?, — demandou o compadre. 

— Tí decirás, — respondeulle ele todo pereno, — qué é o que me 
queres? 

— Ben o sabes, xa que fuxías. 

— Eu non fuxin, levaba a besta ao monte. 

— Canté!, — engadirou os «guardias», — remata decontado, fala. 

— Compadre, tí quéresme ben, hom, e vés por min na compaña d'estes 
homes ?. 

— Aü, compadre, fixeche unha morte. 

— Faría e todo, se és tí quen o dí. 

— Fixeche, así Dios me salve, eu seino ben. 

— Ulo morto? 

— Enterráchelo na represa. 

— Imos aló daquela, — e foron todos; noso home moi pereno, os 
outros espavoridos por tanta tranquilidá no que.matou, que callo tiña!, e, 
chegaron á represa, e o compadre dixo: 

— «A ver, desentérrao; — e ele respondeulle: 

— «Ai, non, hom; eu, enterrar, enterreino, agora tócache a tí, desen- 
térrao. — E o compadre pillou un raño e cachou. 

— «Eeeih!, — dixo un garda civil, — xa sal o morto, — e amostrouno 
ao dicir; era o rabo dun can vello que o fillo do petrucio Antón do Casal, 
enterrara na represa do muiño despois de matalo. Rironse os civís e mail-o' 
alguacil, e o segredario do xusgado póndose sulfurio dixo: 

— Tí quixéchete moquear de min? 

— Eu non, hom, mas tí, fálteme Dios que ben me querías amocar!; 
ben dixo o meu pai denantes de se morrere: «non fies en mulleres, en 
home de xustiza nin en besta vella», e ele é certo: que a muller, descobríame, 
tí meu compadre queríasme amocar, e a miña besta como vai vella correu 
moito en principio pra fuxires, mas, logo cansou. Canto saben os vellos, 
alabados eles sexan!. 



San Xian de Sergude. — Carral. — A Cruña. 



28 — UNBONXUEZ 

ELE foj un home que cando saiu para un viaxe, viu un peizoco no 
camiño, e como se non quixo voltar pra casa, houbo de o pasar moi mal. 

Cando iba chegando a un lameiro por onde tiña que pasar, ouviu a 
un homiño que moito berraba layándose ás veces, cando se non poñía a 
bradar falándolle a unha besta pra que andivese; o noso home doeuse do 
outro, e foi ver se podería valerlle coa sua axuda; chegou decontado onde 
o que berraba, e viu que era un arrieiro con unha arreata de bestas que xa 
pasaran o lameiro, a non ser unha que perdera pé do pasal e metérase na 
lama, onde canto mais facía por sair, mais era o que se mergullaba, pois 
tanto era o que cangaran ao animal que có peso se non podía valer de seu. 

O arrieiro cando viu ao outro home pediulle axuda, e ele botoulle 
unha man apillando o macho pol-o rabo entramentres que o arrieiro turraba 
pol-a cabezada, e tanto e tan forte tirou o home, que acabou por lle arrin- 
gal-o rabo, perdéndose o animal e canta carga con ele levaba. 

■ O arrieiro, que de primeiro chóraba pedíndolle axuda, agora berraha 
co home chamandolle as millenta, e dicíndolle que ele fora o causonante 
de tanta perda, chegando engadir que tiña que lle pagal-o nacho e a mer- 
caduria que iportaba, e onde non, amenazouno coa xustiza. 

O probe do home non tiña cartos, e dixo que ele non pagaba cousa 
que fora por lle facer un servizo e non era xusto o pagar unha culpá 
que non tina; o arrieiro comenzou de barafustar de tal maneira, que o 
outro amedoñouse e deixoulle facer, consentindo en canto ele quixer así 
roi que o arrieiro, deixando a sua arreata na casa dun veciño, pillou a besta 
cabeceira e montando de acabalo de ela, f.xo que o probe do home fose 
con ele que o ía demandar diante do xuez. 

Cocainas como era o outro, nen forza fixo, e deixándose levar foi 
andando a pé de par có da besta; cando chegou a noite como ainda que- 
daba moito camiño por facer, o arrieiro dispuxo de se parar nunha casa 
para pedir pousada, e como ele era o que mandaba, paráronse. 

Ao arrieiro, que era alí ben coñecido, recibírono de moi boa gana 
mas, a muller da casa, non vía con bos ollos ao probe feireante que ato- 
para e peizoco no seu camiño. 

En de chegando a hora de comer algunha cousa, o arrieiro pediu que 
lle amanaran uns ovos con touciño, e o compañeiro que tina poucos cartos 
e levaba unhas talladas de cocho nun fardeliño, pediulle a pousadeira se 
llas quería rustrir, e ende non se lle emprestaba unha tixola pra quentar 
un pouco a sua cativa mantenza; dimpois de moito roñar, a muller dei- 
xoulle a tixola ao home, pero ele tivo que cociñar se quixo, e a cada vez 
mais abaixado púxose a facel-a fricolada. Non sei o que for que aquelo 
tivese, mas, o caso era que moito rescendía, tanto, que a muller da casa 
por se atopar grávida antoxóuselle o comer aquelo, e o probe do home 
que non tiña outra cousa por se portare tan mal con ele, llo non quixo dar. 

A muller foi tanto o que enrabechou, que se malpariu, e a cría non 
se logrou traendo o desespero aos pais; e quen vos dirá que o dono da 
casa pedíulle contas ao probe do home!. 

— E que vou facerlle eu?, — dicía o enculpado, — que vou a lle facer 
eu, se a culpa non foi miña? 

Mas o dono da casa non quixo velo así e díxolle que lle poñería 
cutra demanda, e axuntándose có arrieiro foise na sua compaña. 

Aquela noite o probe do home non durmiu, cavilando como facería 
pra se librare de aquelas demandas; e chegou a mañan, e poñéronse en 
camiño, e ao pasaren por diante de unha eirexa, ocurríuselles de se parar 

un pouco aproveitando a soma das arbres do adro, e daquela o probe do 
home, deu de. súpeto có romedio que tanto buscaba para os seus males; 
entrou na eirexa, subiu ao coro, brincou no tellado pol-a portiña do cam- 
panario, e dende alí, pumba!, botou-se de cabeza ao chan pra rematar de 
unha vez; mas, quixo a sua má fada, que ao mesmo tempo saira o san- 
cristan pillal-a corda pra tocal-as campás, e matouno, sen se facer ele cousa 
de mal. 

Viñeron a muller e o fillo do morto a lle pidir contas, e como ele 
nada era o que podía facer, tamén quixeron demandalo, e o fillo do san- 
cristan aunouse có arrieiro e mais o dono da pousada e foron todos xuntos. 

Ao cabo, chegaron os catro homes pé do xuez que tiña sona de ser 
moi xusto. 

— Vimos, siñor, — comenzou o arrieiro, — a lle pidir xustiza contra 
este home que foi moito o mal que nos fixo; a min, fíxome perder un 
macho con canta mercaduría levaba, e digo que é xusto que pague o dano. 

— E a min, — dixo o pousadeiro, — fíxome malparir a muller, cando 
agardaba o fillo que había ter man da casa ao sere eu vello, e digo que 
é xusto que pague o dano. : 

— Pois eu véñome queixar, — f alou o f illo do sancristan, -^- de que ese 
mal home, botouse dende o campanario da eirexa riba do meu pai pra 
lle dar morte, e o probe do padre era quen termaba da cása, e agora que 
morreu vainos acabala-a miseria, por eso eu digo que é xusto que pague 
o dano. 

O xuez quedouse calado un pouco tempo, e logo dixo: 

— Se foi como decides; mas, vos non ten de parecer mal o que fale 
o enculpado. — E fixo que o home contara como pasaran as cousas, e 
iogo, dimpois de escismar un pouco sentenciou, que o arrieiro había poñer 
outra besta tan cangada como a que perdera, no mesmo sitio e do mesmo 
xeito, e pra ver de quen fora a culpa, ele turraría pol-o rabo e o home 
pol-a cabezada; se a besta saia con ben, o enculpado tería que pagal-a 
outra besta e mail-as mercadurías, e de se afondal-a segunda besta, tiña que 
Ue pagal-o arrieiro danos e perxuizos ao homiño. 

Ao pousadeiro, ordenoulle que levara para a sua casa ao home tra- 
tándó a corpo que quixer, até que a pousadeira voltase a se atopar grávida 
e trouxera outro neno como o que malparira pra repetil-o feito de lle negal-o 
compango, e se voltaba malparir, había pagal-os danos o home, e endenón 
pagaría o pousadeiro. 

E ao fillo do sancristan, díxolle, que levase con ele ao home, que o 
poñese onde caeu enriba do seu pai, e que daquela subise. ele ao campa- 
nario e tirárase enriba pra matalo. 

— Aaaaah!, — engadiu logo, — e sabede que eu mando, que de o not\ 
facer así, nada vos debe o home que quedará libre e sen culpa. 

E, disque, que ningún de aqueles homes quixo repetil-a proba, dei- 
xando marchar tranquil ao feireante que vira ao peizoco cando saiu 
da casa. 

San Xian de Sergude. — Carral. — A Cruña. 



29 — O ESTUDANTE E OS FRADES 

UNHA vez era un estudante que ía nun viaxe e pillouno a noite no 
camiño, e como non viu casa ningunha por alí cerca, foi petar na porta 
don mosteiro pra pedir casa cuberta onde pasal-a noite. 

Os freires recibírono moi ben e sacáronlle de comer mais do que ele 
nunca comera; fartouse, e roparando que os freires andaban todos con 
grande inquedanza a se falar baixo os uns aos outros, e o estudante como era 
moi falangueiro e tiña moita cursidade, achegouse a un de eles e deman- 
doulle: 

— E logo, siñor, que é o que pasa que todos andan tristeiros e presos 
da inquedanza, seique hai algún mal na casa? 

— Hai, abofé!, e mais bo, meu fillo; tí sabes que n-esta terra hai 
dous mosteiros? 

— Ben sei. 

— E, tí sabes que é moi pouca terra para tanta casa? 

— Non sabía. 

— Pois si; así é, e por iso, sempre os dous mosteiros andan a rifar, 
qüe os bés son poucos e moito quen coma. Pois, eche o caso, que hai moi- 
tos anos andamos en preito, e sempre gañábamos nós, por falarmos millor 
que eles, mas, agora o siñor Arcebispo concedeulles que fagamos retesía 
sen falar, acenando non mais, e ainda hai cousa pior, eles serán os que 
emprincipien. 

— Aaaah!, — fixo o estudante, — cousa seria é; e, que é que van facer? 

— Eis a custión; o siñor abade non sabe o que facer. 

— Se ele quixer, eu axudaríalles. 

— Tí? = — e o freire levou ao estudante pé do abade; chegaron a un 
acordo, e agardando pol-o día da retesía, o estudante aproveitou o tempo 
enchéndose de cousas boas poñéndose coma un bazuncho. Cando chegou a 
hora, vestjron ao estudante de freire, e na compaña de outros mais, apre- 
sentouse no outro mosteiro. 

Fixéronos pasar pra dentro sen daren fala, e metéronos nunha peza 
chea de freires, cregos, e mais moitos Bispos. Poñeron ao estudante no 
cabo dunha táboa ben servida para xantar, e no outro cabo poñeron ao 
freire do outro mosteiro, e seique era o prior de eles, e feito un sinal pol-o 
Arcebispo baise o prior e pon un dedo no alto; daquela o estudante amós- 
tralle dous; vai o outro e ponlle tres, mas, ao lle tocal-a vez, o estudante 
ergue a man pecha; atariña o prior e pilla unha mazán, mas o estudante 
pon a man num molete amostrándolle a toda a compaña que aprobou con 
un aceno poñéndolle termo á retesía e dándolla ele por gañada. 

Ao chegar ao seu mosteiro o estudante e a sua compaña, fóronse os 
freires a escape pé do siñor abade que estaba impedido e non tiña acougo, 
e demandoulles : 

— E, ele que houbo? 

— Gañamos, — respondéronlle. 

— E, cómo foi? 

— Pois verá, — falou o mais vello, — o prior do outro mosteiro soer- 
gue un dedo dicindo sen falar: «Hai un dios», e daquela o noso rapáz 
insinoulle dous, o que quería dicir: — «pai e fillo»; logo, o outro respon- 
deu amostrándolle tres dedos como dicindo: «Pai, Fillo e mais Esprito 
Santo», ao que o estudante presentou a man pecha, querendo dicir: — 
«todol-os tres non son senón un». 

— O prior de eles atariñou un pouco, e apillou unha mazán pra dar 
a entender:— «Deus viu ao mundo», mas, o noso inda soubo responder 
poñendo man nun molete có que insinaba: — «e nos deu o seu corpo» 
gañando a retesía; foi moi alaudado por todos. 

— E, cómo soube ele de lle buscal-o retruque ?, — perguntou o siñor 
abade. -> 

— Ten moitos estudos, — fixo o frade. 

— Seique o non quero creere eu así. 

— Imoslle perguntar. — E, forono buscar ao refeutorio onde sempre 
estaba comendo; cando entrou, perguntoulle o siñor abade: 

— E logo, hom, sei que saliche con ben da tua retesía e que gañache 
o preito para este convento? 

— Fixen canto puiden, e non sain mal. 

— Conta, cpnta. 

— Pois mire, siñor, ele acenou pra me dicir: — «vouche dar un pau», 
e daquela fun eu e respondinlle tamén acenando : — «eu dareiche dous», 
«pois eu mátoche tres», fixo soerguendo os tres dedos, e como eu non que- 
ría quedar por menos pechei a man e poñéndoa en alto fíxenlle saber que 
habíalle eu dar mais, seique gañou medo e quixo calar, mas, ao pouco, 
pillou unha mazan e insinouma pra que comprendera que ía mandarma a 
cabeza, pro eu daquela botei man do molete pra que vise o bon que o 
coñecía porque era velliño e amais de non ter forza para facer tal, víase 
que era mais bo que o pan, e sei que atinei, porque daquela todos viñé- 
ronme dal-a razón. 

Disque de tal oir quedáronse pampos os freires, e que o siñor abade 
a surrir, díxolle aos compañeiros: — «Así sonvol-as cousas todas de este 
mundo, non sempre os mais listos son a sair con ben, moitas veces poden 
mais os estrevidos. 

E fixéronlle bós presentes ao estudante que seguiu o seu viaxe moi 
contente. 



Viveiro. — Provincia de Lugo. 



30 — ARRIBA, DIFUNTOS! 

O XASTRE e o zapateiro estaban a mal, porque o xastre debíalle uns 
poucos cartos ao zapateiro e llos non quería pagar; o xastre tiña sona de 
pufento, e o zapateiro dicía a quen quixer, que pol-as boas ou pol-as malas 
habíalle de pagar. O xastre ríase e non pagaba; daquela un día o zapateiro 
alritouse, botou man da coitela, e, bradando, xurou que se lle non pagaba 
os cartos, arrincaríalle o coiro pra solare uns borceguíns. 

Cando o xastre soubo que o zapateiro ía na sua precura, fixo que 
adoentaba e púxose a morrer; todos na casa carpían; o pranteo ouviuse 
lonxe, e xa de morto o xastre, levaron o seu cadabre para a eirexa: poñe- 
ron o cadaleito no meio, catro fachos de arredor, e ao chegal-a noite, a 

familia que enchía a eirexa foise indo pouco a pouco; quén ía quedar con 
ele pra lle facer compaña?, pois quedaría o de sempre, o zapateiro, que era 
moi aforrón e traballaba toda a noite aproveitando a lúz dos fachos pra 
non gastar na casa o gas do seu candil, porque, o zapateiro, amais de afor- 
rón era un destemido. 

A eirexa da parroquia tiña unha crúz de prata de moita sona, e mais 
un copón, que diz que valía en ouro canto pesar, e daquela, inda había 
collas de ladrós no monte... 

O zapateiro púxose baticar na sol, e como estaba soio, cavilaba nas 
suas cousas, e dixo pra escontra sí: 

— Este condanado moqueose de min, que quixo morrer e me non 
pagou os cartos que me debía; mas, eu xureillas e voume cobrar, que do 
seu coiro vou tirar un cacho pra solare uns borceguins. 

Falando, botou man da coitela, e xa ía dispir ao morto pra lle ence- 
tal-o coiro, cando sentiu andar ria porta da eirexa. 

— Eeeei, carafio!, — dixo, e púxose escoitar. A cada vez o ruido era 
mais forte. 

— Sei que matinades de me poñer medo? — Pois, agardádevos un 
pouco. — E agachouse como puido. 

O xastre daquela si que tremaba; arrepiara cando viu ao zapateiro coa 
coitela na man disposto a lle arringal-o coiro, mas, agora, que sería o que ía 
pasar?, virían de fora, ou serían as Ánemas pra se vingar da sua falsía, 
que viñan por ele?; xa o coiro lle non chegaba ao corpo, porque para mais 
o zapateiro marchara e deixárao soio. 

Cedeu a porta, e o xastre mirando de esguello, viu entrar aos ladrós; 
traían sacos cheos de roubo, e seique viñan rifando: 

— Si eu fixen mais, se ti non fixecbes cousa; se vós querédel-o todo!, 
— e decidiron de facel-a partizón denates de roubar o que na eirexa hou- 
ber, e, emborcaron no chan moita cousa rica: prata, roupas, cartos, que sei 
eu, e un saqueto de onzas de ouro, e poñéronse a facer moreas; ao xastie 
íanselle os ollos, e ao zapateiro que alucaba dende o seu curruncho, uuuuih! 
como cobizou todo aquelo, porque éravos un ben de Deus! 

Quen partía era o capitán, e un dos ladrós sei que quixo saber se o 
morto tiña cousa que valera e achegouse a ele, e foi daquela que o zapa- 
teiro saindo aos troupeleós da sua agachada, e puxando canta cousa atopou 
por diante pra facer estrondo, ao tempo que berraba, dixo logo con voz 
que somellaba cousa do outro mundo: 

— Arriba, difuntos! 

E o xastre que non podía mais có medo, quixo fuxir e erguéndose nc 
cadaleito berrou tamén: 

— Aló imos todos xuntos! 

Os ladrós non quixeron mais, pillaron a escape; caeron os fachos, 
matouse a lúz, e ás escuras, xastre e zapateiro querían apañar todo pra sí, 
e rifaban a berrar coma os condanados. 

Xa sen folgos, pararon os ladrós nun arboredo no frente da eirexa, e 
dixo o capitan: 

— «Homes valentes!, e deixáchedel-o todo! 

— Inda que o deixaramos, — falou un. 

— É que ningún ten callo pra ire aló?, — falou o capitán. 

— Vou eu, — dixo un mozo, — se me aumentás a parte. 

— Feito, — dixeron todos. 

E foi; cando pasou a cabeza entre as follas da porta, viu moito escuro 
e sentiu os berros das Animas a bradar, con unhas estocazóns e tanto bater 
de cousas, que era moito miragre, mas, algo quixo comprender que foi 
moito darlle ao zoco. Cando chegou onda os compañeiros nen alentar podía 
e aconsellounos : 

— ímonos, ímonos, que anda o demo antre eles; seranvol-as ánemas, 
pero mais millor parece o inferno; cando eu quixen pasal-a cabeza pra 
axexar berraba unha voz: — Todo é pra min, todo é pra min, e amais 
quero os meus cartos que se os me non das, xa o sabes, arríncoche o 
coiro. 

San Xian de Almeiras. — Cullerede. — A Cruña. 
San Xian de Sergude, Carral. — ■ A Cruña. 



31 — AVENTURA DE DOUS ARRIEIROS 

ERAN iles dous arrieiros veciños que tornaban a casa dimpois de un 
viaxe, e atopáronse nun camjño, e cando a noite chegar, pasaban as suas 
arreatas diante dun mesón que tiñan moi coñecido. 

Ao se abaixar dos machos e metérense no alprende, viron a porta amou- 
roada e quedaron solpresos, mas, un d'iles que era o mais listo, petou na 
porta unha e mais veces, e por fin, apareceu a ama da casa e mandoulles 
petar n-outra porta porque ela non tomaba viaxeiros. 



115 



— E, cómo vai sere iso, daquela?, — demandou o arrieiro. 

— Non, non tomo viaxeiros, porque estou soia, morreume o home, 
probiño, tan boiño que il era, e non quero homes na casa pol-a noite. 

— Pero, siñora, — dicía o arrieiro que non era tan listo, — cómo vai 
sere iso, onde quere que vaiamos petar agora? e, si unha noite total vaise 
decontado, non seia maliña, ande, déixenos quedar que vímoslle moi cansos 
do camiño! 

— Ai, non lle podo, sabe, non lle podo, il que vai dicil-o mundo? 

— Boeno, siñora, o mundo sémpre dí se quér; — dixo o outro arrieiro. 

— Deixareinos logo, hoxe, pro, non volvan mais. 

Cando o arrieiro menos listo quixo dal-a volta pra levar a sua arreata 
á corte, o compañeiro xa marchara, e daquela ao estar aparellando os 
machos perguntoulle o compañeiro: 

— «Cómo é que tú viñeches decontado trael-a tua arreata sen agardar 
pol-o consentimento da ama? 

— Booooh!, vaiche boa, porque xa sabía que o daba. Se está sen 
home 

— Qué é que queres dicir? 

— Que hoxe terei eu que ver con ela. 

— Hom, non digas! 

— Así me falte Dios!, qué aventuras? 

— Roubaríache o que quixer 

— Pois eu aventúroche o cabalo pedrés. 

— Me falte Dios!, pois se tú aventuras o teu cabalo pedrés, eu, aven- 
túroche a miña besta branca que é millor. 

— Trato feito. 

E fóronse os dous arrieiros a cear na cociña; cando cearon, dixo o 
mais listo: 

— Daquela, eu voume á corte coas bestas, non seia que den en rixar 
e manquen algunha. 

— Deixa que agora bou eu, — d.ixo o outro, — tu baixa mais tarde. 

— Boeno logo, como tú vexas. — E o mais listo subiu ao sobrado, 
namentres abaixo na corte quedaba o outro deitado nuns mollos de pallas. 
Pasou algún tempo, e o de baixo acordou ao ouvir como se laiar a ama 
da casa: 

— Aaaaü, meu defuntiño; probe defuntiño, estou perdidiña, que pecado 
tan grande, que malvadez che eu fixen, meu defuntiño querido! 

E o arrieiro de baixo sen agardar a saber mais engadiu: 
— Carafio!, a quen me amolache foi a min, que perdin a miña besta 
branca ! 



Santiago de Ribas Pequenas. — Bóveda. — Monforte. — Lugo. 



32 — O SINOR TOMAS O CELIBATO 

CÓNTASE, que unha vez, había nunha aldeia, unha casa onde morrera 
a nai e quedaban dous nenos e duas nenas ben noviños ainda, e dise, que 
o pai que tamén adoentara estaba moi apuradiño e chamou a un seu 
irman colibato e díxolle: 

— Oes, eu morro, e quedan os meus neniños sen agarimo ningún, que- 
res tú de os recoller e crialos?, a casiña e o lugar hanche dar ben pra 
os manter. 

— Recollerei, hom, recollerei, non es tú o meu irman? 

E morreu o home, e o celibato recolleu os sobriños pra casa; pasaron 
os anos, os nenos medraron e o celibato que se chamaba o siñor Tomas, 
deu en se queixar do reuma; os rapaces facíanlle todo o labor, porque xa 
eran mozos, e as rapazas coidábano coma un pai, poucas gracias, que coma 
un pai criounos a eles todos. 

O siñor Tomás o celibato tiña cousas moi raras, como dis que teñen 
todol-os homes que nunca tiveron muller, e de caer no leito có seu mal; 
os sobriños fixéronlle todol-os romedios mas ele seique non quería sanar 
e botaba os días enteiros e mail-as noites a salayar, e onde non nun berro 
contino. 

Trouxéronlle o médico, e botouno fora dicindo que o picoara; viñe- 
ron manciñeiros e mais mulleres das que fan pol-o mal, e o siñor Tomás 
o celibato por mais romedois que ele facer seguía sen sanar, até que en 
cabo, un día, chegou unha mulleriña e díxolle: 

— E logo, inda sigue igual?, eu ben sei como sanaba, se quixer. 

E o siñor Tomás o celibato quixó saber, e destonceas falou a vella: 

— Pra ti sanares, téñenche que levar de meia noite, nun cadaleito, ao 
lombo de catro homes con mais outro que vaia diante cun fachuzo de pallas 
alcendjdo, a virar tres veces de arredor da eirexa, e sen que ninguén dé 

fala; e tú, díxolle ao vello, — decirás a borboriño novo Padrenosos e trece 
Salves, e verás como ao vir xa volves pol-o teu pé. 

O siñor Tomás o celibato, dende aquela, xa non quixo mais meici- 
ñas nen caseiras nen das outras, e botaba os días a dicir: 

— Por eso, se me levarades dal-as voltas de arredor da egrexa, eu 
sanaría, e como non queredes de me levar, eu xa non podo ser mais home. 

Aos sobriños doíalles de lle non facer pol-o mal como a velle dixera, 
e un día, estando na taberna, falaron aos homens decíndolles que era unha 
vergoña moi grande o que en toda a aldeia non houbera tres homes que 
tiveran peito a levalo, porque os sobriños eran dous e de haber mais eles 
estaban dispostos ao facer, e daquela uns mozos que había cós homes pro- 
poñeron: 

— Oides, se pagades a merenda imos nós. 

Os sobriños pagaron a merenda, escolleron tres mozos e fóronse os 
cinco na precura do vello; xa tiñan na casa o cadaleito que lle foran pedir 
ao sancristan, botaron un pouco de palla e poñeron n-ele ao vello, cochá- 
rono con unha manta pra que o non pillara o frio e fóronse sen decir fala, 
có fachuzo alcendido diante pra lles amostral-o camiño, dispostos a dal-as 
tres voltas de arredor da egrexa. 

Cando ían virando de primeira vez ao redor da egrexa, e ao pasar 
por diante do camposanto que estaba rentes do adro e tiña dous castiros 
grandismos diante da porta, ao vel-a lúz e sintir o borboriño do vello que 
iba a rezar, unha bandada de pombos que se apousara nas arbres pra pasal-a 
noite axotouse, e os rapaces que ouviron o seu revoar antre as follas, como 
ían cheos de medo, coidaron que eran as ánemas dos defuntos que viñan 
do camposanto no sua precura e guindando fachuzo, cadaleito e vello, 
espaventados, díronlle ao zoco canto poideron fuxindo cada un sin agar- 
dar pol-os outros, tripando leiras e matos, salvando balados, o que fose 
que se lles poñer por diante, mas, cando cheos de medo axuntáronse no 
rueiro, fixo un de eles: 

— Oides, e si levaron ao siñor Tomás o celibato, — e decidíronse, axun- 
taron mais mozos, e voltaron a egrexa na precura do siñor Tomás. Cando 
chegaron, decontado diron có cadaleito e coas mantas, mas, o siñor Tomás 
o celibato non aparescía; moito miraron por ele, e xa cansos e cheos de 
anguria pol-a sorte que lle poidera correre, tamén os sobriños voltaron 
pra casa; nunca tal romedio fixeran, dicían abrayados; era tanta a sua dói 
que se non estrevían entrar na casa, mas, cando o fixeron, alí estaba a 

caron do lume o siñor Tomás o celibato, quen có medo que gañara tanto 
correu que sanou pra sempre do seu mal do reuma. 
Ben dixera a velliña curandeira. 



Santiago de Ribas Pequenas. — Bóveda. — Monforte. — Lugo. 



33 — O ESCRIBAN 

N-UNHA terra de lonxe, vivía n-unha vila un escriban que non tiña 
moi boa sona ; o que menos, chamábanlle trampulleiro ; era cutreño, non había 
cousa que non enguedellara, tiña tempero de preiteante e ademais era un 
beleigan que fixera do seu traballo un ladroizo. Cando tiña moitos anos, 
diz que morrera pra descanso dos homens. 

Sua y-alma apresentouse nas portas do ceo sen que ninguén saiba como 
puido pasal-a ponte estreita, mas, a ninguén lle estranar, pois tiña tanto 
saber que sempre buscaba unha maña pra enganar aos demais; pro, ele 
£oi, que petara xa mais de unha vez na porta de San Pedro, e como ninguén 
lle abrir, volveu bourar como se fór na porta d'un muiño, e foi daquela 
que por unha bufarra atinou a vel-as barbas do siñor San Pedro que lle 
non facía caso, e póndose sulfúreo berroulle: 

— «Eeceih!, demo de vello, sei que non ouces? 

Ao siñor San Pedro anoxoulle que lle chamar vello e remusgou: 

— «Lisca d'ahí, escriban do demo, que estas miñas portas se non des- 
pechan agora pra tí. No ceo se non quér xentualla. 

— Deixa, que xa, — respondeu o escriban, e pillou a escape camiño 
do inferno, cavilando ele sabía o qué, pois acenaba sulfúreo e seguía a repe- 
tir ameazante: — «deixa que xa, deixa que xa... 

Cando chegou ao inferno, os demos xa agardaban na porta, mas, tam- 
pouco lle diron paso e botárono fora. 

— «Qué coidades que sodes vos?, — roñou o escriban, — sei que mati- 
náchedes que viña na precura da vosa compaña?, gardade o inferno, hom, 
gardadeo, que o que é por min estavos ben libre; — e, inda que fixo por 
desemula-a contrariedade, ben se descobría a sua carraxe cando partiu e 
ía batendo con rabia no chan có caxado que levaba. Non andivera moito, 
e parouse cavilar: — «Oooout!, — fixo, — e surriuse, algo tencionaba, unha 

nova maraña, quizaves; e, así foi: como tiña tanto mundo e tanto saber; 
ele, cando vivo, ía moito á misa e era moi bon cristian, porque, sabía 
como moitas xentes é o primeiro a que miran e non reparan no demais, e 
por outra parte, tíñalle moita conta amizar cós santos, e moito rezaba e 
moitas velas ievaba sei que era ao San Antón: e, agora lembrou: 

— «Se lle eu pedir que me levar pra dentro do ceo, como me non 
vai facer, se somos amigos e nunca nada me deu ?. — E, pediullo, e o 
santo foise pé do siñor San Pedro, e o siñor San Pedro non quixo lle dar 
paso ao escribán, e daquela San Antón, conocendo que se gaña mais indo 
por riba, faloulle a Dios, Noso Siñor, e como o siñor San Pedro aconsel- 
laba de que non, e Dios, Noso Siñor, quería servir a San Antón, dispuxo, 
que a y-alma do escriban voltase á terra, e tomando o corpo d'un vello, 
fór de porta en porta pedindo pol-o mundo endiante ate que atopar quen 
ende lle falando do escriban desexáralle a groria. 

Foise a escape San Antón, contarlle ao escriban o que conseguira, e 
mandouno outra vez á terra, mas, ao seu devoto, fíxolle moi pouca gracia 
e pregando o bico, encamiñouse compril-a sua penitenza. 

Moitos anos botou na nova vida pedindo esmola e pasando pol-a mais 
moura caiñeza sen ouvir outra cousa que pestes e maldizóns cando do escri- 
ban falar; mas unha vez, atopou unha vella, tan vella, que as mesmas 
meigas o non son tanto, e tan miserenta, que arrepiaba de a mirar; ache- 
gouse a ele no camiño, e cando coidaba que Ue querería pidir algunha 
cousa, ofreceulle: 

— «E logo, compadre, sei que as cousas non van ben, que a famiña 
eche moi moura e es mundos de agora non son os de denantes, non sí?, 
— e, coa mesma, engadiu: — «tí levas fame, ne certo?, — e có pasmo do 
escriban deulle unhas códeas sen as ele pedire, e comenzaron de falare, 
e a vella, recordando — «as boas almiñas que a socorrer», — lembrouse do 
escriban. 

— E logo, tan bó ele era?, — atalloulle o home a tremer. 

— Erao, así Dios me salve, — f ixo ela, — maisque as língoas do mundo 
botáranlle pestes: nunca lle eu pedira cousa, tiña sona de tan fero!, mas 
un día, recadara tan pouco, que ao ver, doume un arrouto e pedinlle 
esmola, daquela, pásmate, vaise, e deume un carto e non quixo a volta!, 
cousa que ninguén fixera; érache moito home, mais que mintiran as lín- 
goas, así Dios me salve, e que el Siñor lle pague e o teña de par, que 
ben merecente é. 

O escriban non quixo ouvir mais; xa atopara redenzón, e pegou a 

escape camiño do ceo seguro do seu trunfo; moito correu, ao chegare xa non 
tiña folgos, chamou pol-o siñor San Antón, e contoulle todo, mas o siñor 
San Pedro, non despechou a porta e aconsellou ao compañeiro fose cabo 
de Noso Siñor pra ver o que ele dicía, e alá foi o siñor San Antón pedir 
outra vez pol-o seu devoto. 

Noso Siñor escoitou canto dixo o siñor San Antón e atalloulle logo: 

— «Vaites, vaites!, daquela voltou, hom?, quén o había dicir!, pois, 
mándalle a Pedro da miña parte que despache a porta, mas, como teu 
escriban foi sempre un trampulleiro gardádevos ben, e tede tino có que 
facés. 

Foise caviloso o siñor San Antón, e dimpois de falar có siñor San 
Pedro, ordearon entre os dous de amostrarlle o ceo ao escriban, coidando 
de lle non consentir en pasar outra cousa que a cabeza por ntre as follas 
da porta, e fixérono así, mas, o beleigan do outro, tencionou forzal-a porta 
pra se colare dentro, e se o non puido conquerir foi porque o siñor San 
Pedro, estaba precatado. Sóubolle mal ao escriban non sair coa sua, mas 
gustaba tanto de axexalo todo, que decontado esqueceu o axe de telo á 
porta, e mirou, mirou, cal se quixer levare todo coas olladas, e entre tanto 
ben de Dios que alí había, chocouüe a cordialidade de tanta familia, e 
cavilou : 

— «Oes, aqui, non sería malo entrar, que de certo non hai outro escri- 
ban, — e propuxolle ao siñor San Antón: 

— «Se tí metéresme pra dentro imos ás partes, queres ? Faceremos boa 
changa, e prométoche que cando tí mandar, póñolle preito a Dios, Noso 
Siñor, e sentaraste tí no seu canto. 

San Antón tremeu estarrecido da brasfemia, e o siñor San Pedro, arri- 
moulle un lestregago tan forte ao escriban coas chaves que tiña na man, 
que por segunda vez foi dar nas portas do inferno, e como os demos tam- 
pouco o quixeron, dend'aquela, a ánima vadia do escriban camiña no vento, 
e na invernía, como ele xa vai vello e ten moito frío, loita por se meter 
nas casas aldeás pra se quentar na lareira, e brua coa carraxe se non atopa 
paso, e se se mete por entremedio das tellas ou baixa pol-a chamineia, non 
son tan irtios os seus berros: teñen un aquel mais human, mais como as 
meigas fuxen nas muxicas ao velo chegar, ele para pouco, e vaise atrás 
d'elas asubiando. 



San Xian de Almciras. — Cullerede. — A Cruña. 

34 — UN PREITO 



UN HOME a quen lle non ían ben as cousas, dimpois de moito cavilar 
decidiuse a deixal-a casa e botarse pol-o mundo, e así o fixo; levou moitos 
días de camiñó sen atopar traballo de modo, e vía gañado de anguria como 
lle baixaban os cartos que levaba no peto; un día, foi petar nunha porta 
pedindo algunha cousa de comer, e díronlle dous ovos, vendo con pasmo 
cando quixo pagar que xa non tiña con que. Prometeulle ao dono da casa 
que voltaría chancellal-a sua débeda, e seguiu o seu camiño. 

Pasáronse anos, e o home que saira da casa por lle non ire ben as 
cousas, fixo sorte, e decidiu voltar onde os seus, vindo agora cangado de 
pesos; e, ao pasar por diante da casa onde comera os dous ovos que dei- 
xara sin pagar, parou chamar pol-o dono, e díxolle como fora que fixera 
sorte e que viña disposto a lle pagal-a sua débeda. O dono da casa que xa 
se non lembraba nen dos dous ovos nen de que llos dira en fiado, ao 
ventar cartos, cavilou que podería facer unha boa changa, e non quixo 
recollel-o peso que o outro lle daba pol-o valor dos ovos e mais dos xuros, 
allegando, que dos dous ovos puido ter sacado duas pitas, as pitas chega- 
rían a galiñas, as galiñas poñerían nos ovos, e vendendo nos ovos podería 
axuntar cartos pra mercar un carneiro, e criando en ele un pouco, con mais 
os ovos que seguirían poñendo as galiñas, facería moitos cartos; así foi 
que o dono da casa pediu moitos pesos, que o home lle non quixo dar, 
e daquela o outro, púxolle unha demanda e foron ao preito. 

O home chegou ao seu rueiro, mas, non estaba contente por mor do 
preito que lle poñeran por ser bó, e querer pagal-a sua débeda; falou na 
casa do que lle pasar, e un vello seu veciño quíxolle valer, e díxolle: 

— Deixa, hom, deixa, non te queiras levar do desespero, descoida, e 
afiuza en min, que eu arranxarei. 

Xa estaba un pouco mais tranquil o home, cando o chamaron do 
xusgado; foise aló, e ao seren horas, pediulle ao siñor xuez, de que agar- 
dara un pouquiño que o seu valedor chegaría decontado; o siñor xuez 
que era un bon home, agardou, mas, o dono da casa tiña moita presa e 
pedía que se fixera o xuizo; o siñor xuez xa non puido agardar mais e 
escomenzou o aito; o dono da casa contou á sua maneira toda a historia, 
e dixo dos moitos cartos que perdeu ao lle comel-o home os dous ovos; 
o siñor xuez quérelle dal-a razón, e cando están n-estas, fala o vello vale- 
dor do home, que acababa de chegar: 

— Siñor xuez, — dí, — escomence de novo o xuizo, que eu non ouvin 
canto ese home dixo. 

O siñor xuez non quixo, e perguntoulle ao vello por qué foi que tar- 
dou tanto. 

— Ai, siñor, — f ixo o vello, — tardei un pouquiño, porque quixen 
cocel-as fabas que vou sementar mañan. — Ríron todos, e o dono da casa 
que xa estaba doente, encarouse co siñor xuez a lle perguntar: 

— E logo, siñor xuez, é que vostede vai escoitar a ese home, que 
está tolo? 

Atallando o vello: 

— E, por qué é que dís que eu estou tolo? 

— Porque un home que teña o seu acordo, se lle non mete na moleira 
o sementar fabas cocidas, que non poden nascer. 

— É, cómo foi que comeu os ovos este home?, — engadiu daquela o 
vello. 

— E, cómo había sere, cocidos. — respondeulle o dono da casa. 

— E daquela, — voltou falar o vello, — cómo é que as fabas cocidas 
non nascen, e de ovos cocidos pódense sacar pitos? 

— É unha razón, — dixo o xuez, — e este home, se paga ou ovos, xa 
non ten que pagar cousa mais ningunha. 



San Xian de Sergude, Carral. — A Cruña. 



35 — DEIXE QUE XA... 

O TIO Xacobe era home de moita sabencia e amais era home moi inte- 
reseiro e mo.i leiseante; poñéralle preito a todol-os veciños e saiu sempre 
con ben, porque nunca perdía un; mas, un día, saíronlle mal as contas. 
Un seu veciño tiña unha maceira que botaba as ponlas por riba do bardal 
da horta do tio Xacobe, e ele cavilou : — «Se eu teño dereito ás mazás 
que can na miña, as que da a ponla tamén podo pillalas eu», — e púxose 
a recollelas, mas, cando o viu o veciño, non llas deixou pillar, e foise ele 
e desafiouno que ía a Ue ipoñer preito; o veciño díxolle que fixera como 
quixer e que fose onde millor lle parecese, e que si o tio Xacobe non tiña, 
ele buscaríalle testemuña. 

Calou o tio Xacobe, e o veciño pillou as mazás que quedaban nas 
ponlas da sua maceira que pasaban por riba do bardal do vello. 

O tio Xacobe marchou, e de chegando pol-a porta do escriban, pediu 
licencia e pasou pra dentro; o escriban ao velo perguntoulle : 

— E logo, tio Xacobe, qué é que o trai por esta casa ? 

— Pois, siñor, pasei onde a sua porta, e dixen : — «Canto hai que non 
vexo ao siñor escriban, e, como tiña vagar, entrei botar unha parrafada. 

— Daquela, é que agora non ten ningún preito? 

— Voulle vello, siñor, voulle vello, e, pra o que un vai vivir..., amais 
de que xa sabe o que se dí: — «Mais val unha mala avenenza, que un bó 
preito», e senón aquelo de que «A quen mal queiras, en preito o vexas». 

— Aü, tio Xacobe, e se todos falaram así, que sería de nós? 

— Boooh!, o falar lle non ten cancela, e porque eu diga eso xa sabe 
que lle non quero mal, e do que eu teña... e, apropósito, a vostede gús- 
tanlle as pavias do Riveiro? 

— Gustan. 

— Si, gustan? pois, deixe que xa... 

Seguiron falando, o vello contaba moitas historias dos veciños e de 
sócato dixo: 

— E, sabe quen será que me contaron que tiña custión con un veciño, 
porque sei que as ponlas de unha maceira do outro pasábanlle por riba da 
sua e queríalle pillal-as mazás? 

— Non sei quen podia sere. 

— E daquela, a vostede que lle paréz, que tiña, ou que non tiña 
dereito? 

— Home, o uso é, que a froita que caia é para o dono da terra onde 
caeu, mas, a que está na arbre a non pode apillar, que non é de ele. 

— E, por qué?; a arbre asombra a terra, e se a terra non da, cóbrase 
da froita da arbre que lle arrouba o sol. 

— Por eso é que recolle a que á terra cair; da tua terra non leva 
cousa, a froita críase da seiva da arbre, e coma a arbre é sua, e medra 
na sua horta, a froita, non pode ter outro dono, ou é que tí es dono do 
ár por riba da tua horta? 

— Non son dono, non, mas... 

— Quen poñera preito coma tí dís, perderíao; en dereito, a froita inda 
que caia e do dono da arbre, e si a quere deixar apañar a outro, ben, 
como se non quixer. 

— Ten que deixar, ten que deixar, é o costume, vostede sábeo ben, 
que o dixo. Logo, o que eu digo: — «se o veciño ten dereito para apa- 
ñal-a froita que caia, pode pillar tamén a das ponlas, porque, a froita 
que se non pilla romata por se cair, non si?, daquela, que mais ten pillala 
un pouco enantes ou un pouco despois? 

Cando deixou ao escriban, o tjo Xacobe, quixo comprender que non 
compría de ile poñer preito ao veciño. Pasaron días, o tio Xacobe moito 
escismara: pillou unha escada e unha serra, e foise tumbal-as ponlas da 
maceira do veciño; xa tronzara unha, e escomenzaba con outra, cando apa- 
resceu o dono da maceira; rifaron, o veciño díxolle que lle partiría unha 
perna se teimaba en lle tronzal-as ponlas da sua maceira; o tio Xacobe 
falou de lle poñor preito, e foise ver ao escriban. 

— E logo, tio Xacobe, que é que o trai por esta casa? 

— Pois, siñor, véñolle, porque o outro día ofrecínlle as pavías do 
Riveiro, e cando cheguei á casa, os rapaces coméranmas todas, mas, dejxe, 
deixe, que non ha perder cousa. Gústanlle as troitas?, sí, pois, deixe 
que xa... 

E como sempre poñéronse falar, e o tio Xacobe, argallou un conto 
pra saber se gañaría o preito de llo poñer ao veciño, e cando marchou 
quixo comprender que non compría de llo poñer. 

O veciño do tio Xacobe, que lle non gustaban as custiós e menos 
ainda o se meter en xustiza, coa carraxe que tomara, foise, e ao outro día 
tronzou a maceira. 

— Ei, carafio!, — fixo o tio Xacobe, — e tí, seique quéresme amo- 
car? eso si que non, — e coa mesma foi pé do escriban. 

Cando o tio Xacobe pediu licencia, o escriban refregou as más «por 
fin as troitas», — cavilou, mas, o tio Xacobe, non levou pavías nen troitas; 
aquele día xa falou ao chegar: 

— Siñor escriban, o meu veciño tronzon a maceira, e quérolle poñer 
preito; ele non podía cortala sen me pedir consentemento ; eu, apañaba 
as mazás que caían na miña, e se ele tronza a maceira non podo apañal-as 
mazás, faime unha perda, e como me fai unha perda ten que me dar 
resarcimento, non sí? 

— Home, habería que estudial-a custión, e teño tanto traballo. 
Como eu, como eu, así foi que me esqueceron as troitas, pro, 

téñolle na casa unha lebre que é moita lebre, e, a vostede, gústalle a 
lebre? 

— Gusta, abofé. 

— Pois, deixe que xa... 

— E, daquela que é o que lle parez do meu preito ? 

— O seu preito, tio Xacobe, xa llo eu estudarei ,e, deixe que xa... 

Santa María de Cambre. — Cambre. — A Cruña. 



36 — O ESTUDANTE E O VIÑO 

O VINCULEIRO tiña o fillo a estudar en Santiago, e ao chegal-o vran 
viu ipasar uns días na casa, e, seique daquela quixeron comprendel-os pais, 
que o do estudo era un dicir, e que o seu fillo mais sabía de andar de riola, 
de esmorgas e de mozas, que de adeprender nos libros; o rapáz, na casa, 
facía moi ben o camiño da adega, e se non podía, ou se se perder, quen 
o precurara xa sabía como todol-os veciños que na taberna dábase con 
ele. Quérese dicir, que o rapáz andaba sempre n-ela; a nai non facía 
senón chorar, e pediulle a un seu veciño que era albeite e home moi res- 
petábele, de lle falar ao rapáz pra que deixase a bebida, decíndolle: 

— Tí que eres tan sabido, hom, non terías modo de lle tirar ese seu 
feio costume que vai sel-a sua roiña? 

— Descoida, muller, descoida, que eu lle falarei, e se lle falo xa verás 
como non bebe mais. 

E un día, o albeite, que saira pra un viaxe de acabalo do seu burro, 
encarou có fillo do vinvuleiro que estaba na porta da taberna e díxolle: 

— Non che da vergoña, hom; non che da vergoña?. É, que agora os 
estudantes non facés millor cousa que vos embebedar? 

— E, boa cousa é; non lle hai millor que o viño, — ríu. 

— E, tí tés estudos, hom, tí tés estudos, e f alas así ?. A mozarría de 
agora sodes pior que os animás. 

— Por nos gustal-o viño?. E, como non vai sere así, tanto como é 
que sabe?. 

— O viño fai moito mal, quen moito viño bebe non chega a vello; 
se eu vou entradiño en anos é porque nunca catei demais. Saben mais que 
vós os animás; eles non beben senón auga. 

— Canté!, porque lles non dan viño. 
— Maisque llo dean. 

— Facemos unha aventura ? 

— Non quero aventurar cousa, mas, emporiso, eu dígoche que non 
hai animal que beba o viño. 

— Eu digo que si o cataran... 

— Tí non sabel-o que dís, e asegúroche que o burro de quen todos 
£an risa, con sere burro, sabe mais do que tí, e senón, ahi tés ao meu, 
ponlle viño a ver se é que cho bebe. 

O rapáz pillou na taberna una cunca de viño e chegándolla ao fuciño 
do burro díxolle: — Bebe, — o burro virou o fuciño facendo: — «fruuuu!». 

— Víchelo!, — atallou o albeite. 

— Agarde un pouco, — pediu o estudante, e logo apareceu outra ves 
con un bon cacho de molete mollado en viño, meteullo na boca ao burro 
quen o enguliu decontado e regañou os dentes pedindo mais; o rapáz 
botouse a rir e demandou: 

— E agora, qué o que dí meu tío? 

Recollido no tren viaxando da Cruña ao Ferrol. 



37 — VOSTEDE VAINA PERDER TODA 

O SIÑOR cura chegou á ribeira porque seique tiña un viaxe na outra 
banda; a lancha da pasaxe levárana para gobernar, e daquela tivo que 
chamar por un homiño que andaba a pescar no meio da marea. 

Seique o homiño non ouvía ou facía como de quen, mas, tanto foi 
o que berrou o siñor cura, que o outro, en cabo, quixo o ir buscar e pasouno 
para a outra banda. 

— E, tí estarás eiquí cando eu volva, hom?. 

— Se non é moito o que tarda, pois, estarei. 

— Daquela, pagareiche logo o teu servizo. 

— Booooh!, eso lle non fai. Despache logo, e veña decontado, porque, 
seique o tempo quérese descompoñer. 

— Boeno ; logo, por un pouquiño. 

Foise o siñor cura, e o homiño da lancha voltou ao seu traballo no 
meio da ria; o vento saltou, e comenzou de bater con forza, diron en se 

formar carneiros na i-auga que escureceu como escurecera o ceo; tomou moi 
mal cariz o día. 

— Se non fora pol-o siñor cura, brincaba en terra. — cavilou o mari- 
ñeiro, porque non mataba cousa, e foise á outra banda agardar pol-o via- 
xeiro. Comenzou de roñar un pouco, e non tardou en se ire poñendo 
sulfúreo, a cada vez mais, e así foi que cando chegou o siñor cura, o 
mariñeiro estaba doente. 

— Non imos poder pasal-o mar, — dixo cando viu ao outro. 

— Home, pois eu teño que estar na casa pol-a noite. 

— Pois lle non vai poder sere. 

— E daquela?, mas, nós, habemos pasar seia como seia, ou seique tés 
medo ? 

— Medo eu?, ai, siñor, non sabe o que dí; eu fíxenme vello na marea, 
e a marea e mais eu sómoslle bos amigos, pro como son un pouco reverte 
seique me non quere; xa por mais de tres veces perdin a lancha e a min 
botoume sempre fora. Se non vou é por vostede que non é mariñeiro. 

— Lévame, e dareiche unha boa presa de cartos. 

— Boeno logo, pro despois non diga. 

E botáronse pol-o mar; o vento facía moita forza, a lancha ía mar 
afora, e o mariñeiro comenzou remusgando e xa por algunha vez dicía 
cousas feias. O siñor cura gañou medo e púxose rezar, o mariñeiro moita 
forza facía cós remos e a lancha era pouco o que avantaba, en troques, 
andaba mais apresa mar afora. O siñor cura cheo de anguria pediulle ao 
mariñeiro: 

— Reza tí tamén, hom. 

— Non teño tempo, — dixo, — nin sei pra qué ? 

— Disgraciado, — fixo o siñor cura, — perdiche a mita da tua vida. 
A lancha deu un brinco e dimpois un bandazo como pra se mergullar 

no fundo das augas; o siñor cura berrou: 

— Aaaah!, — e daquela díxolle o mariñeiro: 

— Siñor cura, vostede adeprendeu a nadar? 

— Non, — respondeulle o outro. 

— Oooü, pois daquela, eu perdería a mitade da miña vida, mas, sei- 
que vostede vaina perder toda. 

A Pasaxe. — San Vicencio de Elviña. — A Cruña. 

38 — TAPALETEIRAS 



HABÍA unha nai que tiña tres fillas: duas moi locidas e boas mozas que 
tatexaban ao falar e mesmamente parescían duas babionas, e a outra, moi 
espilida, moi falangueira, pero pouca muller de corpo. 

As duas rapazas boas mozas non tiñan con quen casar; os rapaces 
da parroquia facían risa de elas, e, os de fora, chegábanse a elas e cando 
falaban, fuxian pra nunca voltar; a outra, acodíanlle tantos mozos que 
corpos tivera; a nai, quería casar ás que eran boas mozas, porque, seique 
tiñan tan pouco de aguixadas para o traballo, como eran pouco graciosas 
para o falar, e non lle tiña conta casal-a outra, porque tamén, se era aguda 
para lerear cós mozos, tampouco tiña acougo cando había que facel-o 
labor. 

A madre viu nunha feira, a uns parentes de lonxe, e lereando viu a 0 
tergo o falar das fillas e do casamento, e, resultou que os parentes tjñan 
un seu veciño con un fillo que quería casar, e como daquela os casamentos 
eran de trato, propuxeron de lle falar ao veciño, e seique así o fixeron, 
¡pois, mandáronlle un aviso á nai das rapazas, de que o veciño quería ir 
cabo de ela para amañar o concerto, e que de camiño levaba ao fillo para 
que o visen as mulleres e ver se a ele gustáballe tamén a moza. 

A nai, mandoulle ás fillas boas mozas, de que se compeñeran ben 
guapas, e como quería facerlle unha boa convidada aos que viñan, saiu 
mercar algunhas cousas á tenda, e denantes de marchar encarregoulle moito 
ás rapazas: 

— Eu vou á tenda e virei decontadiño, e se no entanto eu estou fora 
viñer ese home, non tapaleteedes ; se podés non falar, non faledes, e se 
o facés, falar ben pouco. 

— Xa facelemos como di voslede. 

Ao pouco de marchal-a nai, e cando as rapazas estaban soias petaron 
á porta. 

— Pódese pasar? 

De tal oir, a millor moza sal mirar, e dille ao que petaba que era 
o veciño do parente de lonxe, que traía de ipar ao seu fillo, un mozo ben 
posto, de verdade. 

— Si, si. 

Entraron os homes e comenzaron de falar, pero as mozas nada dicían; 
os homes estranábanse e seguían a falar, elas, córaban mais a cada vez; 
o mozo gustáballes ás duas, e daquela cada unha quixo parecer millor 

que a outra: mais disposta, mais falangueira..., e, foi unha, e como no 
lume tiñan un pote, acenándolle á outra demandoulle: 

— Felveu, Lela? 
E diz a outra: 

— Felveu. 

E daquela a primeira querendo mandar, fixo: 

— Pois, sacalle o teto, e métele culela. 

E vaise a outra, gañada da iria, retrúcalle alritada: 

— Tapaleteira, polque tapaleteache, non che dixo mi madle que non 
tapaletealas ? 

E cóntase, que daquela os homes non quixeron saber mais, e fóronse 
decontado con tanta presa, que ainda hai quen dí, que non deixaron de 
dar ao zoco até que chegaron á casa, non fose que os chamar. 

•\ 

San Xian de Almeiras. — Culleredo í ^ Q [u ña. 
Santa María de Cambre. — Cambre ¡ 



39 — QUEN MANDA NA CASA ? 

HOUBO unha vez un rei que quixo casar, mas, como disque era moi 
amigo de se precatar a tempo, enantes de se casare, quixo saber quen era o 
que mandaba na casa, e falou con un seu criado en quen moito afiuzaba, 
pedíndolle que lle dixera sen o enganar quen era o que mandaba na sua 
ele ou a muller; e, daquela o criado dislle: 

— Siñor, inda que outra cousa pareza, na miña casa quen manda é a 
miña muller, e coido que sempre será así por ondequer. 

Ao siñor el rei lle non gustou de ouvir tal, pois non quería que as 
mulleres mandasen, e díxolle ao criado: 

— E, como vai sere eso?. Se a tí che pasa así, é porque eres pouco 
home, mas, non todos son coma tí. 

O criado dixo tel-a seguranza de que en todal-as casas pasaba igual, 
e daquela vaise o siñor el rei quere facer unha proba e propón de que 
vistan outras roupas, e de iren pol-as portas a perguntar ao home e mais 
á muller, que é o que queren mais millor, se un cabalo ou unha vaca, 
porque dí que así saberan quen é o que manda, xa que o cabalo é para 
os homes e a vaca para as mulleres. 

Vanse os dous homes axudados de moitos criados, e levan unha grea 
de cabalos e outra de vacas; chegan á primeira casa, petan na porta, e 
chaman pol-os patrós pra que veñan o home e mail-a muller, e de chega- 
ren dínlles, que o siñor el rei mandoulles a repartir antre os veciños caba- 
los e vacas, pra que deixaran en cada casa, un cabalo ou unha vaca, asegún 
os da casa quixeran. Home e muller, cada un pedía pra sí, e tivo o siñor 
el rei que lles facer comprender que non podían deixar senón unha das 
duas cousas. 

O home, pide o cabalo, — di, — para ire aos viaxes, para levar o grao 
ao muiño, pra carrexala-as feixos de herba; e a muller, dimpois de o dei- 
xar falar canto ele quixo, pediu a vaca, porque daba leite, amais traia 
cria e ainda axudaba no labor da terra. O home se non quería dar con- 
forme, mas, en cabo, rematou por se convencere e como era millor o que 
a muller quería; así foi que deixaron quedal-a vaca. 

O siñor el rei, e os seus criados, foron a outra casa, e a outra, e a 
moitas mais, e sempre foi igual. Xa lles non quedaba mais que unha vaca, e 
ainda levaban todol-os cabalos. 

O siñor el rei, via que o seu criado dicía verdade, mas o non quería 
creere; cando ohegarou a outra casa, alí o home tiña moito xenio e a probe 
da muller vivía asoballada; apenas comenzara de falar o siñor el rei, o 
home pediu o cavalo, e a muller non dixo ren, era ela moi pouquiña 
cousa, e se non estrevía de falar diante do seu home; ao cabo deixaron 
un cabalo. 

Emprenderon camiño de novo, e o siñor el rei que enantes ía moi apou- 
cado, agora endereitouse, dicíndolle fachendoso ao criado: 

— Xa ves que ainda hai algún home que manda na casa, e cando tal 
falaba, sentiron as pasadas de unha besta atrás de eles, viráronse, e viron 
vir ao home que tanto xenio tiña e que asoballaba á probe da sua muller; 
traía o cabalo pol-a cordella, e berraba por eles: 

— Eeeih!, homiños, homiños; — os outros agardárono e daquela ele 
espricoulles de como tivera un trasacordo, e pediulles, se llo non tomaban 
a mal, se quererían trocarlle unha vaca pol-o cabalo. 

O siñor el rei, deulla, e dimpois de cavilar, díxolle ao seu criado: 

— Oes, sei que me non caso, que non quero que a muller mande 
en mim. 

E, disque, que o siñor el rei morreu solteiro. 
Recollido nun viaxe en tren ao Ferrol. 

40 — UN VELLO QUE PON OVOS 



NUNHA aldeia había un vello celibato e moi miserento, que no seu 
tempo non casara, porque era moi rico e non quería que ninguén lle sou- 
bera das suas cousas e de canto tiña, amais de que tampouco quería 
muller pra non ter que mantela, de por parte que como ele dicía, as mulle- 
res fálano todo, e non hai cousa da casa que elas non seipan, parecéndolles 
pouco todo o tempo para contalo por fora. Non, ele non quería muller, 
pois de metela na casa logo saberíase na bisbarra do tesouro que ele gar- 
daba, e non faltaría algún galafate que quixera llo arroubar. 

Esa foi sempre a sua razón para se non casar, e pasou moitos anos 
vivindo soio; mas, un día, adoentou e coidou morrer sen ter ninguén aos 
seus cabezales, foi moito o medo que gañou daquela ao se ver como un can 
sarnento; acodíronlle os bós veciños e en cabo curou cós seus coidados, e 
foi dimpois de sano ao se ver soio de novo, cando deu en cavilar na 
comenenza de se precurar unha compaña pra mentres vivira, e ordeou 
de se casar, pediulle consello ao veciño, e sóubose decontado por toda a 
aldeia. Todal-as mulleres solteiras entradas en anos, as viudas, e ainda as 
mozas da bisbarra botáronlle o ollo, porque o vello tiña moito capital, e 
se tiña a sona e ele era de certo que facía unha vida miserenta, tamén o 
era que vendía moito froito ao recollel-a colleita, e tiña moi boas moreas 
de onzas no fondal da ucha. 

O bon do vello, era moito o que escollía, e seique non atopaba moza 
do seu xeito, pois ningunha lle servía; unhas, por moi novas para rexir 
vida; outras, por folgazanas, por faladoras, que sei eu, a todas poñíalles 
chata; os veciños ríanse e dicían que non casaba, mas, ao cabo, deu con 
unha rapaza coma ele quería: era un pouco babeca, disque, tiña algo de 
esquerquenada, pois era contrafeita, pequerrecha, e amais, cuase que non 
sabía falar, mas, o vello cav.ilou que era a muller que a ele conviñalle, 
porque, asi, ningún home lla querería, e como cuase non sabía falar, tam- 
pouco podería dicir moita cousa; non embargante, como a dúbeda pren- 
dera n-ele, o vello quíxoa probar, e unha noite díxolle con moito segredo 
pra que a ninguén llo contara: 

— E logo, daquela ti eres gustante en te casares conmigo? 

— Se vostede o quér ? 

— Boeno, boeno, así é como a min me gosta, mas, enantes de nos 
casar téñoche que decir un segredo que a ninguén llo dixen. 

— E, por qué mo vai dicir?, se vostede o sabe xa é de abondo. 

— Si, muller, si, mas, como é unha cousa que a min me pasa. 

— Aaaah!, daquela. 

— Mira, pro non llo digas a ninguén, que non quero que se seipa, 
pois é moita vergoña. 

— Non dicirei, siñor, non, que vou eu dicir. 

— É, que teño unha chata, sabes, da que non hai quen seipa, e ao 
millor ti, cando cha diga, non me queres. 

— Boooh!, siñor, eu queró sempre. 

— Pois, é que eu, todal-as noites enantes de me deitar poño un ovo de galiña. 

— Asús!, — £ixo a rapaza, — e como pode sere eso? 

— Pois é, sabes, é; non llo digas a ninguén se é que me queres por- 
que, de sabelo a familia da aldeia eu non caso contigo. 

— Como o vai saber, siñor ? eu llo non vou dicir. 

E pasouse aquela hora; o vello seguíu ao seu labore e a rapaza mar- 
chouse para a casa, que xa lle tardaba a hora de llo dicir á sua nai pedín- 
dolle que llo non contara a ninguén pra que o vello non desfixera o 
casoiro que xa tiña amañado; mas, a nai, foise a escape a llo dicir ao pai, 
e se a filla contáralle que o vello poñía dous ovos cada noite, a nai xa 
dixo tres; o pai falou có compadre en moito segredo, e díxolle catro; o 
compadre, contoullo á sua muller, e xa dixo cinco; non quedou no rueiro 
quen o souper, con moito segredo, eso si, pero sóupose; do roeiro correu 
pol-a parroquia, chegando a oidas do siñor cura, e a cada vez que o conto 
pasaba de un a outro, o que o contaba aumentáballe un ovo; así foi que 
cando chegou ao siñor cura, eran moitas duceas e ele quixo saber por cur- 
sidade se ele era certo, e fixo chamar ao vello pra ele perguntar como 
podía ser que un home poñía tantos ovos nun día, pro ele tamén ao facel-a 
pergunta aumentáralle outro ovo aos que lle dixeran. 

E, disque, que o vello, ao ver que nen as tontas saben gardar un 
segredo, enfurruñouse tanto, que xa non quixo casar, e seguiu solteiro até 
que morreu. 

San Xian de Sergude, Carral. — A Cruña. 

San Pedro de Belmil. — Santiso. — Arzúa, provincia da Cmña. 

41 — SANTO ROMEDIO 

HABÍA unha nai que tiña duas fillas e o pai lles non quería mozos. As 
rapazas adoecían porque non podían tunar coma as outras mozas, e a nai 
adoecía tamén, porque dicía ela: 

— Cómo vai sere, se así se non van poder casar. 

E chegou un domingo no que as rapazas foron ao baile e habían 
trael-os mozos á porta; a nai quixo axudalas, e cavilando, ordeou unha 
maraña e díxolle ao home cando a tarde meiar: 

— E logo, Manecho, seique hoxe non durmes? 

— Xa durmin, muller. 

— Pouco puido ser que ainda é moi cedo. 

— A min paréceme que non. 

— E logo, tí, non ves o sol que alto vai. Durme outro pouco, hom, 
total pra o que tés que facere; durme, e descánsache o oso. 

— Se es ti quen o di, durmirei daquela. 

E Manecho deitouse, e prendeu n-ele o sono e durmiu. Xa era noite, 
e a muller abaneando n-ele dicíalle: 

— Manecho, Manecho, erte, que xa vai vil-o día e tés que leval-o 
grao ao muiño. 

O home acordou solpreso, amañouse a escape, pillou o saco de mainzo, e 
foise a cas do muiñeiro; pediu licencia, entrou, e como e:taban comendo dixo: 

— Bos días nos dea Deus, e, que aproveite; hoxe seique almorzan 
cedo, que ainda non abriu o día. 

— Cómo dís bos días e que almorzamos cedo, hom, se ainda é noite 
e estamos cenando. 

— Ei, carafio!, — fixo Manecho dando un pulo porque quixo com- 
prender que a muller fixera risa de ele. Pediu a chave do muiño foise, e 
moeu a sua fariña, que como era moito o grao e moi pouca a i-auga 
levoulle moito tempo, e daquela sí que non quedaban moitas horas de 
noite cando voltou pra casa, e ao pasar pol-a eira, botou man dun fun- 
gueiro no carro; pousou o saco da fariña pé da artesa, foise ao sobrado, e 
ao chegar á cama onde a muller durmía á desancha, pillou a paus con ela, 
e dicíalle con moita sorna: 

— Esperta, Marica!, esperta!; erte que vai vil-o día. — e veña bourar 
n-ela un pau atrás de outro, sen deixar de lle dicir : — erte, muller, que 
vai vil-o día, eeerte!. 

E disque dende aquela, nunca mais pasou pol-as mentes de Marica, 
valerse de marañas para con Manecho; foi santo romedio. 

San Xian de Sergude, Carral. — A Cruña. 

42 -A MULLER QUE ANDABA AO RIVES 

ERA unha muller que sempre andaba ao rivés, quérese dicir, que non 
sabía senón o atricar con todo dios e mais ainda có seu home que era un 
Xaniño que sempre había facer o bue ela quixer, pois era a que mandaba 
na casa. 

Un ano pol-o vran, chegou unha romaría que o home quixo ir ver, 
e coma ele tamén tiña a sua aquela ordenou unha destrucia, e cando esta- 
ban no traballo, púxose falar coa muller e díxolle: 

— Tí non quererás ire á romaría, porque eu tampouco vou. 

— Que non quererei; que non quererei, pois, si, que qero ire; e que 
tí non vas?, vaia si vas; tés que ir, e senón xa o veremos, cando eu fale. 

E de chegal-o día, o home, que ben sabía o que se facía, xa de mañan 
cedo adicouse a mantel-os cabalos, e cando foron horas, díxolle á muller: 

— Vou leval-os-cabalos ao monte. 

— Aaaü, — fixo ela, — non levas non, que vas vir conmigo á romaría. 

— Pero muller, como queres que eu vaia con tanto labor como hai? 

— Pois has ire, maisque che pese; manten logo os cabalos. 
O home fixo como que mantiña os cabalos e logo engadiu: 

— Para tí, aparelleiche o cabalo branco, pois o roan levareino eu, 
que é moi bravo. 

— Non, o roan levareino eu, maisque seia bravo, e ti levarás o branco. 

— Mira que é moi bravo e vaite tirar! 

— Mais que me tire, levareino eu. 

E marcharon cada un montado no seu cabalo, e cando chegaron ao 
pasal do rio grande que levaba algo de chea, o cabalo da muller quíxose 
espantar, e tirou con ela, que abrayada ao se ver guindada nas augas se 
non pido poñer en pé e levouna a corrente; o home daquela ao vela desa- 
parecer, marchou rio arriba, pol-a ribeira, e atopou con un veciño a lle 
demandar: 

— E logo, hom, qué é o que che trai por eiquí ? 

— Caeume a muller no rio, no pasal. 

— E cómo a non vas precurar rio abaixo, hom? 

— Non, carafio!, que ela sempre andivo ao rivés, e ten que estar rio 
arriba. 

Barbeito. — Santaya de Cañás. — Carral. — A Cruña. 



43 — TRES PRA MIN E DOUS PRA TI 

XAN de Acolá casárase, e a muller mandaba na casa; djsque era moi 
asoballadora, mas, emporso, Xan de Acolá seique vivía felis; ele tra- 
ballaba e ela folgaba; ela comía piperetadas e ele langreaba coa fame, 
mas, Xan de Acolá vivía felis. E, chegou un día que un seu veciño faloulle 
a Xan de Acolá: 

— Xan, tí como fas que vives felís? 

— Eeeeh!, — fixo o outro, — dicireicho, xa que es gustante de o saber: 
pol-a mañán, a miña muller fai o que ela quér, e, pol-a tarde, eu fago o 
que quér a miña muller. Vel-ahi tés. 

— Home, — dislle o compañeiro, — e, como ha sere eso así, non és 
tí o home. 

— Son. 

— E daquela, como deixas que ela seia quen mande ?. En todal-as casas 
ben levadas quen manda é o home. 

— É, ele é certo ? 

— Así Deus me axude. 

Xan de Acolá foise decontado para a casa e atopou á muller que como 
non contaba con ele estaba fritindo catro ovos. 



136 



— E tí que f ás, muller ?. — Fixo Xan de Acolá. 

— Estouche fritindo catro ovos: dous pra min e dous pra tí. 
E tí non sabías que agora vou sere eu quen mande na casa ? 

— E, fúcheloo sempre, — fixo a muller con sorna. 

Son, — fixo ele, e pillando outro ovo guindouno na tixola, — así, 

— dixo, — tres pra min e dous pra ti. 

— Tres pra min e dous pra tí, — retrucou a muller coma unha garela. 

— Non, — fixo ele afincando no que dicía, — tres para min e dous 
pra ti. 

A muller voltou a retrucar poñéndose moi alta: — Tres pra min e 
dous pra ti. 

E ele encarraxou e bradaba: — Dixen que tre para min e dous pra 
ti, e así ten que ser. 

A muller dixo daquela a chormicar: — Tres pra min e dous pra ti. 

— Tres pra min e dous pra ti, carafio!, e como pille a vara dos bois, 
has de as levar no lombo. 

— Eu querome poñer doente, — dixo a muller xa mais maina ao vel-a 
vara dos bois, — tres pra min e dous pra ti. 

— Se adoentas tamén podes morrer, porque han ser tres pra min e 
dous pra ti. 

— Pois morro, — fixo ela, e botouse no chan tan longa como ela era. 
Daquela foise Xan de Acolá, e deitouna no leito, repetindo; — son 

tres pra min e dous pra ti. 

E a muller como unha i-alma de outro mundo inda voltou dicir nun 
borboriño: — non, son tres pra min e dous pra ti. 

Viñeron as veciñas, poñérona moi postiña, e cando foron horas meté- 
rona no cadaleito. Xan de Acolá chegouse a ela e díxolle moi amodiño: 

— inda é tempo, tres pra min e dous pra ti. 

— Non, — seguiu facendo ela, — tres pra min e dous pra tí. 

O home deixou que a levaran, e pol-o camiño sempre que pousaban o 
cadaleito achegábase á muller pra lle dicir: — tres para min e dous pra ti. 

Mas, ela, sempre a retrucal-o mesmo: — Non, xa cho dixen; tres pra 
min e dou pra ti. 

A porfía non tiña fin e cando entraron no campo santo, e xa pé da 
cova, cós catro homes que a levaban de arredor, e o enterrador de par, 
esquerquenouse Xan de Acolá, e achegando a sua faciana á da morta díxolle 
pol-o baixo: — Tres pra min e dous pra ti. — E daquela baise a morta, e 
sentándose no cadaleito berrou canto puido: 

— Non, eu quero comel-os cinco. 

Os homes que portaran coa morta, e o enterrador, pillaron a escape, e 
hai quen dí que tanto eles como a familia que fora no enterro iña non 
deixaron de correr no día de hoxe. 

Barbeito. — Santaia de Cañás. — Carral. — A Cruña. 

44 — PIOLLOSA 

ERAN un home e mais unha muller que se non levaban ben nen mal; 
ele era bon home, e calaba sempre pra non rifaren, mas, ela, era ruiciña, e 
testan, sempre había sel-a sua. 

Disque, un día, ela pelaba nas patacas veira do lar, e ele fumaba un 
pito no escano; e, vaise ela e dille: 

— Oes, ule a ver, hom, mírame eiquí que é moito o que me come, 
— e asinaláballe no pescozo, por baixo da trenza do pelo. 

Foise o home, mirou, e catoulle unha pulga grandísma, era como un 
boi, e matouna antre os polegares. 

— Sei que era un piollo?, — demandou ela. 

— Non, era unha pulga, — fixo ele. 

— E como ía sere unha pulga, hom, debaixo da trenza do pelo ? 

— Pois érache unha pulga e mais ben boa. 

— Non ipodía sere unha pulga, hom, que tiña que sere un piollo. 

— Dígoche que non. 

— Pois si era unha pulga, por qué a non insiñache daquela? Era un 
piollo, e mais tiña que sere dos bos. 

— Xa che dixen que non, que era unha pulga. 

— Leria, leria, era un piollo e mais ben gordo. 

— Víchelo? 

— Non, pero eu ben sei que era un piollo. 

— Boeno, o que ti queiras. 

— O que tí queiras, o que tí queiras; non é o que tí queiras, é que 
era un piollo. 

— Déixame en pás que che non teño gañas de lerias. 

— Craro, non tés gañas de lerias porque che non dou pol-o gosto 
decindo que era unha pulga; e cómo cho hei dicir, se era un piollo. 

— Tanto tén, muller, tanto tén, cala xa de unha ves: 

— Cala xa, cala xa; cómo hei calar se era un piollo? 

O home calou, e pillando un tizón no lume pra encendel-o pito, vol- 
touse ao escano, mas, a muller, seguiu remusgando, e £ixo outra ves: 

— Así sodel-os homes, queredes levar sempre a razón; pois non era 
unha pulga, que era un piollo. 

Alporizouse o home e mandoulle á cabeza o tizón que tiña na man, 
bradando carraxento : — Toma, pra que cales. 

Chorou a muller, mas, emporiso, seguíu na porfía, e o home que xa 
o tiña quente coa sua teimosía, pillou a vara dos bois e malloulle o lombo, 
mas ela seguía a chorar dicindo: — Era un piollo, era un piollo. 

O home xa non era dono dos seus feitos, pillouna no brazado e 
saindo pra fora, foise veira do rio, mas, ela, cuase sen forzas pol-a tolena 
que levara e de tanto berrar inda dicía: — Era un piollo, era un piollo: 

Tan cego ía o home que chimpouna no rio; ela quixo facer pé, e as 
augas levárona, e ainda tiña folgos pra berrar: — Era un piollo, era un 
piollo. 

Como as pernas lle non termaban, caeu; afondou por duas veces, e 
ao sacal-a cabeza fora da i-auga, coa boca cheia de ela ainda berraba 
mal como podía: — Era un piollo, era un piollo; — e cando non puido mais 
que o corpo se lle non vía, disque ainda tivo forzas pra sacar as más de 
fora, seique por riba da cabeza e como xa non podía falar, acenaba como 
se catar piollos. 

San Xian de Almeiras. — Cullerede. — A Cruña. 



45— O MORTO RESUCITADO 

DISQUE hoübo unha ves unha muller, que pol-a sua disgracia tiña un 
home tan amigo do viño, que sempre andaba n-ela, bébedo a non poder 
mais; era pouco traballador e moi folgazán, amais de ruinciño, e dáballe 
tan mala vida á probiña, que estaba engurrada e sumida do moito traballo 
e das tolenas que lambía como premio; un día o home, voltou como nunca 
bébedo e layándose coa delor de barriga; botou toda a noite berrando e 
retorcéndose na cama, e, en cabo quíxose morrer. 

A muller choraba a fio e berraba diante dos veciños dun xeito que 
encollía o curazón, e ao se quedar ela soia na casa, non facía senón cavilar 

na sorte que lle viñera pol-a porta, de a librar de aquel larchan que aca- 
baba con ela. 

Fixéronlle o velono ao difunto, e ao sere horas, lavárono moi lavadiño, 
vestírono ben composto coa millor roupa que tiña, e poñérono logo no tombo 
pra marchar con ele ao campo Santo; a muller veuno ir e ainda non que- 
ría creer que fose certo o se ver libre de tan mal home. 

Marchou o enterro, e ao pasar por un camiño que tiña moitos car- 
ballos ás veiras, as ponlas baixas das arbres barrían a cara do difunto, 
porque daquela se non adoitaba o emprego de cadaleitos, e o tombo non 
tiña tampa, que era todo ele como unha padiola. De lle limpal-o fuciño 
os ramiños baixos das ponlas, un de eles que seique tiña un guello, pren- 
déuselle no nariz ao morto, quen sentándose no tombo, levou as máns á 
facie comenzando a berar con desespero; os homes que o portaban, ao se 
deprocatar que o morto queríase :soerguer, deixárono caer no chan e pilla- 
ron a escape; cantos iban no enterro tamén fuxiron arrepiados; o home 
tamén gañou medo, qué era o que ía pasar? 

O home sentouse no chan, apalpou o corpo, púxose de pé, e querendo 
comprender que non tiña cousa rompida, e que estaba san e forte, voltou 
pra casa, e seguiu vivindo pra castigo da probe muller. 

Decorreu o tempo, e dimpois de algúns anos, un día o home quixo 
morrer de certo, e morreu; a muller aquela ves foi có enterro, e poñéndose 
de par dos que levaban o morto, os non deixou pasar por debaixo das 
arbres, nen marchou do campo Santo no intre se non asegurou que o bébedo 
quedaba ben enterrado. 

Santiago de Ribas Pequenas. — Bóveda. — Monforte. — Provincia de Lugo. 



46 — O CALDO DE PEDRIÑAS 

ELE foi un cazador que andivo todo o día no monte, e de chegando a 
noite quixo comprender que estaba perdido, e morto de fame; xa coidaba 
non ter onde se acobillar nen cousa que se levar á boca, cando dou con 
unha casupa no fondal de un quenllo. Petou na porta, e saiulle unha 
vella, e daquela vaise o home e pídelle pousada. 

— Aü, siñor, — fixo a vella, — sómoslle moi probiños e lle non pode- 
mos dar o que non temos. 

— "Pro, casa cuberta sí que poderán darma? 
— Pase daquela, inda que sómoslle soiños. 

Meteuse o cazador pra cociña, e no chete da lareira había un velliño 
a se quental-as canelas no lume. 

— Este home quería comer algunha cousa e xa lle dixen que non 
tiñamos, que somos moi probiños, — dixo a muller. 

— Pagaría o que fose, — retrucou o cazador. 

— Non lle temos, siñor, non lle temos cousa, — atallou ela. 

Calou o cazador e saiu pra eira; ao pouco entrou de novo con unha 
presa de pedriñas do grandor de noces, e dixo: 

— Auga, sí, terana? 

— Canta quixer, — respondeulle a patronciña. 

Daquela, foise o cazador, pillou unha canada de auga, e púxose lava- 
ricar nas pedriñas como quen fai un labor de moito coidado; e unha ves 
que rematou engadiu: 

— E logo, non terán por ahí un cazoliño? 

A vella foi pillar un, e deullo; ele, encheuno de auga, botoulle as 
pedriñas dentro, e achegouno ao lume. 

— E, daquela ?, — demandou a vella. 

— E, non terán unha mingalliña de unto, maisque seia como unha 
castaña? 

Aparesceu o cacho de unto, ben mais grande que a castaña inda con 
non sere moita cousa, e foi a lle facere compaña ás pedriñas. 

— Se agora tivera duas pataquiñas e unhas berzas? 

O vello foinas precurar no hortelo, e viu logo con elas. O cazador 
pillou unha meia garf ela, e revolvendo as pedriñas da sua ola — saljrá 
ben, — dixo, e pediu unhas areiñas de sal e unha presiña de f abas ; despois, 
demandou unha frebiña de cocho; o caldo arrecendía que era unha gloria, 
e cando. estivo cocido, pediu que lle disen un caroliño de broa ; díronllo, e 
daquela, foise, sacou o caldo nunha cunca, esfrangullou n-ela a broa, e 
púxose coma un bazuncho, e cando rematou demandáronlle os vellos: 

— E logo, siñor, as pedriñas? 

— Gárdenas para outra ves, — respondeullel-o cazador, e coa mesma 
deitouse durmir moi ricamente na andamio, onde botara uns cotos de 
palla. 

- 

Martinete. — San Cristobo das Viñas. — A Cruña. 

47 — O BOTICARIO E O SEÑOR EL REI 



HABÍA un boticario moi listo, moi listo, que tiña unha muller guapísma, 
como un carabel, e queríanse moito, pero o boticario inda sin se cansare 
da sua muller, gustábanlle moito as mozas e sempre andaba entre elas. 
Cando a sua muller o soupo, e foi pronto, porque nunca faltan malas 
almas que gustan de facer mal, foise pé de señor el rei e díxolle: 

— «Meu señor el rei, eu véñome queixar do meu home o boticario, 
porque é mais gustante das mozas do que é de min, que son a sua muller. 

— Pois eu chamareino, e có que lle hei dicir, quererate a tí, e deixará 
ás mozas, e si non 

— Aü, por Dios, que lle non pase mal ningún, porque daquela, seique 
prefiro velo seguir atrás das mozas. . 

— E logo, tanto o queres? 

— Señor, é meu home, e pai dos meus fillos. 

— Boeno, muller, boeno, descoida, — dixo o señor el rei, e a muller 
marchou sen sabere se iba contenta ou tristeira. E, un día, o señor el rei, 
chamou o boticario e díxolle: 

— «Cómo é, que tendo unha muller tan guapísma como tí tés, andas 
sempre atrás de outras mulleres e déixal-a tua soia na casa. Por qué é que 
a non queres?. 

— Eu quéroa. 

— E daquela?. Pois, sabe, que eu son gustante en que deixes ás mozas 
e volvas á tua muller, e dicireiche, que si e non fás, vou dicir que che 
corten a cabeza por seres mal mandado. 

— Aü, señor, — diz o boticario, — eu obedecer ben lle obedecía, mas, 
eu heille pidir meu señor el rei, que denantes de mandar de me sacal-a 
vida que me deixe un ano, pois teño pra min que denantes de se rematar, 
e sen que llo eu diga, meu señor el rei ha de me dal-a razón a min e non 
quererá de me cortal-a cabeza. 

— Home, se así fose, serás pra sempre o meu amigo, e si me enganar, 
nin a tua muller nen criatura nada do mundo terá poder pra te salvaren. 

Pasou un pouco tempo, e f oise o boticario e díxolle á muller : 

— Toma, ahí tés estas perdices e fai por compoñelas ben que trallo 
convidados. 

E chegou o boticario có señor el rei, e comeron as perdices e soupé- 
ronlle moito; e, ao pouco tempo, volveu outra vez e tamén comeu perdices 
e díxolle á boticaria: 

— Tes que ir vel-a raiña e insiñarlle compoñel-as perdices, porque en 
ningures comin cousa que tanto me souper. 

E foi a boticaria a lle insiñar á raiña compoñel-as perdices; e o boti- 
cario, levou outra, e moitas veces, a xantar con ele ao señor el rei e nunca 
lle poñía outra cousa que perdices, e daquela díxolle o señor el rei: 

— Cómo é, que sempre que xanto na tua casa non como outra cousa 
que perdiz?. 

E diz o boticario: — «señor, porque a perdiz, elle bocado de reises; 
voulle dare eu a meu señor el rei, patacas e touciño? 

— Tráemas, — fixo o siñor el rei, — porque, a perdiz, é moita cousa 
boa, mas, todol-os días a reo, enche. 

— E, daquela, se todol-os días un mesmo xantar enche a meu señor 
el rei, eu, que non son mais que boticario, pódeseme cortal-a cabeza por 
buscar outras mozas inda que teña a muller bonita? 

Calou o señor el rei, e diz logo: 

— «Eres moi listo, e gañáchesme, mas, ten en contra que tua muller 
val mais que todal-as perdices do mundo e que si a perdes, non terás 
cousa igual. 

E diz que o señor el rei, non mandou que lle cortaran a cabeza ao 
boticario inda que seguíu endo tan moceiro como denantes, mas dende 
aquela, diz tamén, que foron moi bós amigos. 



Barbeito. — Santaia de Cañas. — Carral. — A Cruña. 



48 — O SIÑOR EL REI E A VELLA 

FOI unha vez un rei que casaba coas mulleres mozas da sua terra, e 
despois que tiñan o primeiro fillo, facíás matar, porque, asegún ele dicía, 
dimpois de pasal-o apreto, a muller perdera o millor que tiña; porque unha 
pedra, un pano, ou unha táboa onde se fai un burato pra tirar por ele 
calquera cousa que está do outro lado, xa endexamias volta a se pechar. 

Nas terras do siñor el rei, había una nena moi linda, e a sua nai 
que era moi velliña, tiña moito tino pra que ningún criado do siñor el rei 
a vise, mas, un día, viuna un, e quíxolla levar ao siñor el rei, e levouna, 
e foi tan gustante o siñor el rei de a ver, que quixo casar con ela, e casou, 

que ninguén podía se opoñer; pasado o tempo, a nena ía ter un fillo, e 
non facía senón chorar porque xa sabía o que lle agardaba; a velliña sua 
nai moito aloumiñaba n-ela, e pedíalle que non chorara que xa ela arran- 
xaría. 

E a nena tivo o fillo, e a vella que non saía do pé de ela, cando 
comprendeu que o siñor el rei dispuña as cousas pra que a matar, faloulle 
e díxolle: 

— Por qué vai facere eso, meu siñor el rei? 

— E, daquela, é que ti non sabías que é o que fago sempre? Porque, 
a muller cando tivo un fillo non volve ser o que foi, perdeu o millor. 

— Non, siñor, non é así, — dixo a vella a chorar, — si vostede fose 
gustante eu amostraríalle que non hai tal. Non a mate, pol-a Virxe!, siñor, 
— pedíulle caendo de xionllos. 

— Facerás o que dís, mas, sabe, que se non atinas a me convencere 
mátote tamén a ti. 

— Seia, siñor ; daquela veña ; — e levou ao siñor el rei veira do rio. 
En de chegando á ribeira, a velliña pillou unha pedra, chegouse á mesma 
veira, e pumba!, mergullou a pedra na i-auga. 

— Viu?, — díxolle fachendosa a vella ao siñor el rei cando a i-auga 
dimpois de ter pasado a pedra axuntárase de novo facendo circos, — - sómoslle 
así as mulleres, dimpois que o fillo nasce, voltamos pechar como a i-auga, 
onde caeu a pedra. 

E diz que o siñor el rei quixo de se convencer e gracias á destrucia 
da vella non fixo matar a aquela muller. 

Santa María de Cambre. — Cambre. — A Cruña. 



49 — A ENVEXA 

NUNHA aldeia había un home e unha muller moi probiños, ordearon 
de se casar, e como non tiña cousa con que poñer vida, foron onde o siñor 
el rei e contáronlle canto lles pasaba; o siñor el rei oíunos e doéndose de 
eles, chamou por un seu criado e mandoulle que lles dese unhas boas 
presas de cartos. 

Os veciños, cando os viron chegar e que facían unha boa casa, qui- 
xeron saber de onde tiraran os cartos. O home e mail-a muller contaron 

canto lles pasar, e daquela houbo algúns veciños que lles tomaron teima 
gañados da envexa, pol-a sorte que tiveran; e un día que eles iban traba- 
llal-o agro, axuntáronse algúns de aqueles homes e ordenaron de Ue poñer 
luma á casa, porque era a millor do rueiro. 

Cando o home e mail-a muller voltaron do seu traballo, non atoparon 
outra cousa que unha morea de cinzas ainda quentes; os dous sentírono 
moito, mas, albendraron un no outro, e dixo en cabo o home: 

— Cala, muller, non chores, que eu arranxarei. 

— Si, — engadiu a muller, — volta falares có siñor el rei. 

O home pillou un cesto de man ben comprido, enchendo de cinzas e 
carbós, e marchou onde o siñor el rei; fixo por chegar denoite e pediulle 
pousada; o siñor el rei ordenou de que lla desen, e díronlla; o home 
durmiu toda a noite, e de chegal-a mañan, pediu licencia par falar có 
siñor el rei, díronlla, e contoulle de como pol-a noite no entanto que ele 
durmía queimáranlle o presente que lle levaba na cesta, e insinoulle a cinza 
e os tizós; o siñor el rei chamou pol-o criado e mandoulle dar ao home 
moitos pesos; o home foise camiño da aldeia, e fixo outra casa millor que 
a primeira; os veciños que lle tiñan envexa, cando tal viron, quixeron saber 
de onde tirara os cartos; o home e mail-a muller contáronlles todo, e 
daque os malos veciños fóronse e poñéronlle lume ás suas casajs. 

Os veciños foron todos con cestos de tizós e cinzas á casa do siñor 
el rei para que Ues dese cartos a eles tamén, e o siñor el rei fixo que fosen 
botados fora sen lles dar cousa. 

Cando chegaron a aldeia os homes iban encarraxados pol-a perda das 
casas e terlles saido mal a changa con que contaban; ;tan doentes iban, que 
decidiron buscar ao home e mais á muller pra lles dar un bo escarmento 
pol-os enganar, e foron, e como o home iba nun viaxe e a muller estaba 
soia, matárona; o home cando o soubo, e dimpois de lle dar terra, voltou 
pé do siñor el rei e contoulle as suas mágoas á sua maneira, e daquela 
vaise o siñor el rei que xa lle tiña tomado lei ao home, e chamou por un 
seu criado pra lle mandar que lle dise mais cartos ao home, que marchou 
moi satisfeito. 

Os malos veciños agardaban a velo chegar á casa, e ao saber do conto, 
todos foron correndo a matar ás suas mulleres par logo ire pé do siñor 
el rei por se agora quería darlles diñeiro; e cando chegaron, ao velos o 
siñor el rei e saber do que fixeran, mandounos poñer todos na cadea. 

San Pedro de Bermil. — Santiso. — Arzua. — Provincia da Cruña. 

50 — O ESCRIBAN E O LABREGO 



HAI moito tempo que paoou o meu conto, ditque, e ele foi, que había 
unha vez un labrego poñendo nas patacas nunha sua leira, e pasou o escri- 
ban dando un paseio. 

— Boas tardes, — saudou o escriban, — e que Deul-as dea boas. 
Contestou o labrego ao saudo e engadiu: — E logo, seique vai dar 

un paseiño, siñor? 

— Así é, — dixo o outro. 

— Que sorte é a sua, — fixo o labrego, — boa vida leva, e un, sempre 
a fozar na terra para ao romate morrer de fame. 

— Daquela, é que tí coidas que eu non traballo? 

— Aü, siñor, non digo tanto coma eso, mas, o que é trocaba de ben 
boa gana o meu traballo pol-o seu. 

— Tí coidas?; podemos facer un trato. 

— Hai, siñor, vostede non vai cachar na terra, e eu lle non sei facel-o 
seu labor. 

— Podémol-o arranxar todo. 

— Vostede decirá. 

— Douche un peso diario, e tí non has facer cousa mais ningunha 
que a que che eu diga, e ha ser fácile, abofé. De acordo? 

— De acordo. 

O labrego foi á cás do escriban, quen o puxo pasal-as follas dun car- 
tario; — «esto non é traballo pra gañar un peso», — cavilou pra escontra 
sí, o labrego, mas, dimpois de pasar toda a mañan con tan ruin tarefa, 
cando romatado de xantar princiipiou de novo, xa paresceu que lle quería 
costar caro, non embargantes, pasou o día e o seguinte, mas, ao terceiro 
díxolle ao escriban: 

— E, diga, siñor, sempre vai sere así? 

— Sempre, — respondeulle o outro sen ollar pra el. O labrego rañou 
a cabeza e por fin estreveuse dicir: 

— Aü, siñor, daquela, seique prefiro bourar na terra. 



Pontevedra. 

51— A VELLA E O ESCRIBAN 



NUNHA vila pecquecha, había unha vella que tiña unha tendiña de 
cacharros diante da porta, e un día, pol-a mañán, o can dun ,seu veciño 
que era escriban, tripou pol-os cacharros e fendeu os mais de eles. 

A muller primeiro quixo berrar, mas, viulle a tempo o trasacordo e 
daquela calou; non dixo ren, mirou as olas e pucheiros rotos, recolleu os 
cachos, e botou as suas contas. 

Pol-a tarde, foise, e petou na porta do veciño: 

— Hai licencia?, — dixo. 

O escriban que estaba a riscar nunha folla de papel, sen deixal-o seu 
traballo contestou: 

— Pase, pase, — e cando viu á muller cabo de si demandoulle: 

— E logo, qué é que a trai por esta casa, siñora? 

— Siñor, eu, sonlle unha probe, ben o sabe; non teño outros bés que 
unha tendiña de cacharros diante da porta. 

— Ben o sei, e qué? 

— Pois mire, siñor, eu, como son unha probe, teño que mirare moito 
pol-as miñas cousas. 

— Boeno, déixate de andrómenas. 

— Pois, eu viña, porque, tívenlle un grande avairo na miña tendiña, 
e, cavilando, cavilando, lembreime de vostede, e dixen: — «O siñor escri- 
ban é moito home de ben, e o siñor escriban é home moi sabido, se o 
siñor escriban quixera de me valer, a ele pouco caro lle costaba», e daquela, 
pois viñen pé de vostede pra se me axudar; a min fíxome un mal un 
veciño, e eu quería saber se me valería a xustiza. 

— E, o teu veciño ten bés, ten con que responder? 

— -Ai, ten, siñor, e mais ben que ten, así Deus me salve. 

— Pois a ver, conta, muller, conta. 

— Ele pouca cousa, siñor, mas pra min que son probe, xa se sabe, 
supon moito. O meu viciño ten un can; e o can de meu viciño vaime sem- 
pre á cociña por mór de larpar algunha cousa, e hoxe cando o vin tireille 
un pau aos rebolazos e deille no lombo, e ao fuxir, tripoume as olas da 
tendiña e fendeu as mais de elas; moitos cachiños fixo, probe de min, foille 
unha estragueira... 

— Uuuuh! 

— Agora xa sabe a que viña, siñor; teño dereito a lle pedir ao meu 

veciño os cartos das olas, non sí?, e se os non quér dar podereino meter 
na xustiza? 

— Si, muller, si. 

— E daquela, como hei f acer pra noq perdel-o dereito ? 

— Tí dixécheslle algo? 

— Non, inda lle non dixen cousa. 

— Pois daquela, vaite pé de ele, disllo, e se che non quér pagar, veste 
decontado onda min. 

— Ben está, si siñor; e, mire, agora dicireillo. 

— Sí, muller, sí, dillo. 

— E, que, o can, era o de vostede. 

Aaaah!, — fixo o escriban, — e canto é que valían os pucheiros? 

— Valíanlle dous pesos, de non ser mais, siñor. 

O escriban abriu o queixón da mesa, e tirou os dous pesos que lle deu 
á veciña, e díxolle: 

— Quedamos pagos? 

— Quedamos, si siñor, moitas gracias, vaia pol-a i-alma dos seus difun 
tiños, — e foise a vella, mas, cando ía pasar da porta pra fora díxolle o 
escriban: 

— Oyeu, siñora!, esqueceume unha cousiña, veña acó, — e cando a 
vella voltou engadiu ele: — «E, vostede non sabe que os escribás non lle 
andamos de valde, que tamén cobramos por traballar?, vostede vaise, e a 
Dios; non, siñora, non lle é por ahí, sabe, agora chegoume a min; ten 
que me deixar tres pesiños pol-a «consulta». 

Río de Quintas. — San Vicencio de Elviña. — A Cruña. 



52 — O CEGO E O RILLOTE 

ELES eran un elliño cego e mail-o rillote que o levaba pol-a man; pillou- 
nos a noite no camiño e foron petar nunha porta pedindo casa cuberta; 
a dona da casa doéuse de eles pol-a noite de invernía que facía e levounos 
á cociña, sacoulles unhas cunquiñas de caldo, deulles un bon carolo de 
broa e dimpois que cearon, botoulles dous cotos de palla na adega, e dívolles. 

— Aquí estaredes quentiños e podedes durmir á desancha canto 
queirades. 

o cego levaba un burriño con alforxa pra ele non portar coa alxa- 
beira, e metérono con eles na adega; o rapáz non vía onde amarralo e 
prendeuno na billa dunha pipa de viño que alí había, e deitouse na palla 
a durmir onde o vello. 

O burro seique bezou a palla e quixo comer n-ela; a corda lle non 
daba para chegare a ela, e comenzou turrar cada vez con mais forza, até 
que tanto e tanto turrou que arringou a billa da pipa; o viño deu en 
xurrar enchoupando o chan, e chegou á palla, e o vello que acordou mollado, 
acaneou no rapáz dicíndolle: 

— Condanado, e tí que fixeche, hom?, molláchesme todo, cocho. 

— O rapáz, adormexado, remusgou: 

— Eu non fixen nada; demo de vello, e non sería vostede? 

O vello tentouse, pareceulle daquela que había auga debaixo da palla, 
e uliu a man que tiña mollada, destonceas deprocatouse que era viño facendo 
abrayado : 

— Rapáz, rapáz, non fuche tí, hom, non fuche tí; é viño!; erte, erte 
decontado que non sei que é o que pasa. 

Daquela o rapáz a tal oir erguese roñando, botou escas, predeu o can- 
dil, e viu o que pasaba, dicindo: 

— Siñor amo, siñor amo, o burro esfondou a pipa do viño, temos que 
fuxir. 

— Lévame á porta, lévame á porta, — pediu o vello. 

— Pechárona, — fixo o rapáz, que turraba de ela con desespero sen 
a poder abrir. 

— Estámosche perdidiños, — dicía o cego, — si ao menos eu vise! 

— Hai unha bufardiña, — dixo o rapáz, — se vostede quér eu podo 
botarlle pol-as pernas pra que chegue a ela. 

— Daquela bota, se é que podes. 

E foise o rillote e botou pol-o vello que saiu pol-a bufarda pra fora 
seguido do rapáz. 

Aquí párase o que dí o conto, agardando que algún dos que escoitan 
pergunte como é do caso: — «e, o burro», conxeito que aproveita o con- 
tista pra lle atallar. 

— Levántalle o rabo e salúdao. 

Porque este é un conto de «chasco» para dicir no antroido. 



Santa Locaya de Perillo. • — Oleiros. — A Cruña. 



149 



53 — OLEME O GRUÑO (PORCO) 



DAQUELA inda a familia adoitaba dar casa cuberta pol-as noites, aos 
probes que ian petar á porta pol-a tarde, e un día, chegaron petando na 
porta dun curral un ceguiño e mail-o rapáz que traguia de criado; a dona 
da casa levounos á cociña e insiñándollel-o pote díxolles: 

— Eis, ahi tedel-o caldo, sacade unha cunca. 

E foise o rapáz e viu que andaba no caldo un bon cacho de touciño 
e quixo sacalo na sua cunca, pro achegóuselle o demo do vello, porque o 
cego era vello, e dislle estricando o fuciño: 

— «Uuuuiiü, óleme o gruño, trai pracó rapáz, e tirándolle a garfela da 
man achegouse ao pote e veña remexer, e mais remexer, até atinar có tou- 
ciño que andaba en froto no caldo, bulrando ao criadiño que degoaba ao 
vdo comer. 

Ao outro dia de mañan, sairon da casa, e o rapáz que non durmira 
de noite, escismando como se vingar, seguía caviloso sen reparar no camiño; 
e, chegaron a outra casa que tiña diante da porta da aira unha boa barra, 
e denantes de decil-o «Avo María Purísma», puxo o cego diante de un 
dos chantos da barra e dislle: 

— «Siñor, brinque un pouquecho que hai un regato, — e foise o cego, 
brincou, y-esnafrouse no chanto. 

— E tu, condanido!, — berrou o vello sulfúrio, — que fixeste, fillo 
dun can? 

— Eu, siñor, non f ixen nada, — dixo o neno, — e logo, é que vostede 
ole o gruño, pro non oleu o chanto? 

Santiago de Ribas Pequenas. — Bóveda. — Monforte. — Lugo. 
Tarroeira. — San Martiño de Tabeayo. — Carral. — A Cruña. 



54 — QUEN E O OUTRO ? 

CHINTO e Manecho, eran dous bos compadres sen teren levado ningúu 
fillo á pia, pois éranvol-os dous solteiros, mas, cando un se perder atopá- 
base onda o outro. Os veciños decian que no rueiro e na parroquia, cuase 

que en toda a sua terra, eran os mais podentes; e quen algo quixer, a eles 
tiña de se achegar. 

Eran os dous moi fachendosos, e de sentilos falar, en ningures ato- 
paríase ninguén coma eles sabido e disposto, coma eles amigos dos amigos, 
nin quen tanto ben fixera pol-os demais. Certo, que sabian con quen gas- 
taban os seus cartos, e nas tabernas onde eles ian, cando un, cando outro, 
pagaban uns netos e ainda algunhas «rondas» aos presentes, que ninguén 
fala tan ben de un, como cando lle ten conta, e a familia agradesrida ou que 
agardaba a selo, gabábaos coa cobiza de lles sacar algunha cousa. 

Chinto, andaba sempre a gabar a Manecho; falaba da sua sabencia e 
da sua liberaleza, e Manecho, alaudaba a Chinto; quérese dicir, que cada 
un botaba pol-o compañeiro, e, asi, foi que sen nada valer, conqueriran 
sona e probeito os dous, mas, có tempo e as louvanzas dos homes que a 
cotio tanto mal fan, chegaron a se encher de arruallo os dous compadres 
e acaeulles tan mal, que víuselles facer estreito un soi camjño para os 
dous, e un día, cando chegados na cima da podencia tiñan unha enche- 
rolada con moitos amigos comillós, falouse do mal que andaban as cousas 
e de que sería ben nomear quen fose falar ao siñor el rei pra lle pidir 
que mirase un pouco pol-a terra; a Chinto, pareceulle moi ben, e dixo que 
ele, soio sábía de dous homes que non tiñan volta pra o mandado; — «Un, — 

engadiu — , é o compadre Manecho, e o outro — dixo ollando tencio- 

neiro o compadre, mas Manecho, desasmando do aceno do outro, e rom- 
pendo có costume, fixo: 

— Eu, si, decis ben, mas, non vexo quen seia o outro. 

Río de Quintas. — San Vicencio de Elviña. — A Cruña. 



55— O BOTA POR ELA 

UNS di que era un home, outros, din que era unha muller, eu o non 
sei, mas, de creelo, pode que houber o.s dous. 

Uns din que foi nunha vila pequecha, outros, din, que vivía nun pazo 
aldean, quen o souper, pode tamén que fose un calquera dos dous. 

Home ou muller, que mais ten; que fose na vila, ou que fose na 
aldeia, tampouco importa cousa, o caso é que foi, disque. 

Era mais probiño que as arañas, e a sua magreza era tanta, que lle 
non quedaba mais que o pelexo para termar dos osos; era de moi boa 
crianza, coidadiño!, e a familia doíase de ele, mas, tiña unha mala chata 
pol-a que moitos gañáranlle xenreira: era moi fachendose e sempre tiraba 
a asoballar aos demais se falar de cartos ou das boas cousas pra comer; 
ninguén tiña coma ele. 

Un día que seique o xantar non fora moita cousa, atopouse no camiño 
con un dos seus veciños, e prendeu a falar con ele, porque era moi abai-< 
xado con todos, e de ir falando viulle o frato e arroutou, e de se depro- 
catare para que o outro non comprendese que tiña o calleiro como se di 
«coa capa a moer no pe», adiantouse: 

— Desemule, siñor, pro, é que hoxe xantei tan forte e vou tan farto... 
E o outro que xa estaba de volta, fixo pra se rir: 

— E logo, hoxe que foi? 

O bota por ela falou con apromo: 

— Hoxe comin un poliño que estaba tan bon... 

— E mais é de certo, — dixo o outro, — que ainda leva as prumas nas 
barbas. 

E o que levaba nas barbas, eranvos unhas frangullas de bolo do 

pote. 

San Xian de Sergude. — Carral. — A Cruña. 



56 — A BARBADA Q) 

EHA unha casa de moita familia: a patrona, era a bolita; morrera o 
petrucio había anos e ela casara na casa fillos e fillas; de netos había unha 
recobaxe. 

Como a bolita era quen mandaba, ela dispoñía o labor de cada un, 
mercaba e vendía, cobraba as rendas, e a ninguén facía contas; era dona 
de todo e seique ademais era mesquiña e de moi ruin xenio; debecíase pol-a 
carne de porco.e pol-as larpeiradas, e ademais de lambona, non había cousa 
que lle chegara. 

C 1 ) Pol-a provincia de Lugo, chámase barbada á lingua do porco que leva 
ao remate un bon cacho de freba. 

Un día as mulleres da casa dispoñeron de cocer unha barbada no 
caldo, e a vella marchou ver un monte e non voltou en tempo para o xan- 
tar; o caldo recendía que daba xenio de tanta grasa como levaba; ainda 
que todos estaban na casa e mais que fosen horas, ninguén comía, todos 
agardaban pol-a vella coma sempre, mas, foi tanto o que tardou que coma 
iban ter que marchar de novo ao traballo, a filla mais vella decidiu de non 
agardar mais e sacou de comer; cando os demais viron a barbada, degoá- 
banse pol-a catar, e os maores non quixeron encetala, porque sabíalle moito 
á vella, e querían que estivese ela para a partir, así foi que deixárona que- 
dar no pote para a noite; remataron o xantar, e voltaron ao traballo. 

Ao vires a vella, xa non había ninguén na casa; encamiñouse ela á 
lareira, tiroulle o testo ao pote, mergullou a garfela no caldo, e decontado 
sacou a barbada; pillou un cacho de pan na artesa, e non tardou en engu- 
lipar carne e pan; encheuse coma un bazuncho; recadou unha roca, puxolle 
unha fusada de lá, e foise dormexar rentes do borrallo no escano da lareira; 
ao chegares a familia pol-a noite dimpois de rematado o labor, foron uns e 
outros na precura dos seus currunchos; alcendeuse o lume e quentouse o 
caldo; a vella seguía a durmir, e deixárona, mas a filla ao sacal-a cea non 
atopou a barbada, e daquela, maliciándose algo, foi chamando á canalla un 
por un: 

— Fuche tí, quen comeu a barbada?, — perguntáballe a todos, e todos 
decían que non; estonces, un dos mais cativos foille turrar pol-a saia á 
bolita e perguntáballe: 

— Madriña, madriña, e logo, quen f oi que comeu a barbada ? 

A vella que ouvía ben, fixo que durmía, e remusgando botouno fora. 
Outro neto mais grandecho, estreveuse sacudila por un brazo, e vai ela, 
dalle un pau coa roca, e dille: 

— Demo de rapáz, ti qué é o que tés hoxe? 

Maliciábanse os maores quen fora que comera a barbada, e baise un 
dos fillos mais vellos, demandoulle: 

— Madre, e daquela, seique comeu vostede a barbada? 

— Comin a talladiña que me deixastes. 

— Eh!, — voltou facel-o fillo. 

— Mais comestes vós, — repricou a vella, — cando non podestes coa 
que quedou. Ora o demo. 



Santiago de Ribas Pequenas. — Bóveda. — Monforte. — Provincia de Lugo. 

57 — TARDE PIACHE 



ELE era un sancristán que tiña un fillo a quen facía que lle axudar a 
barrel-a igresia, tocal-as campás, remudal-a i aug benta nas pías, e cuase 
que sempre, matal-as luces e pechal-as portas pol-as noites. 

O rapáz que era un fedello, gostaba mais das brincadeiras que do tra- 
ballo por levian que fose, e gañáralle moita xenreira a unha vella beateira 
que todal-as noites maisque ouvise tocal-as chaves, non remataba cós seus 
pregos aos santos, e có que mais tempo botaba, moito mais que con nin- 
gún outro, era có San Antoniño da cacha pelada, que ten ao Meniño 
no colo. 

O rapáz deprocatouse que amais de lle rezar falaba con ele, e quixo 
comprender que algo era o que lle pedía, e posto a escismar argallou unha 
destrucia pra saber o que a vella falaba; e, vaise unha noite e aprovei- 
tando o escuro agachouse debaixo do altar desencolgando un pouco o man- 
ten pra que non vise a beateira, e agardou; ao ipouco de estar alí chegou a 
vella e púxose rezar, primeiro un Padre Noso, ao rematare aquele, outro; 
dimpois unha Ave María, e outra mais, e tamén algunha Salve, e que sei 
eu cantas cousas mais até que en cabo comenzou falar; de principio o rapáz 
lle non puido entender, e non soubo o que ela dicía, mas, pouco a pouco 
quixo comprender que a vella pidíalle un mozo ao santo, e daquela como 
era moi amigo de se monear dos demais, o fillo do sancristán, finxindo a 
voz, díxolle á vella que amais era moi ruin de corpo: 

— Tarde piache! 

Mas a muller que era moi refervida, reaxindo decontado, retrucoulle 
sulfúrea: 

— Cala, rapáz, eu fálolle ao teu pai, que contigo non é nada. 
San Xian de Sergude. — Carral. — A Cruña. 



58 — DESEMULE, SEÑOR, QUE COIDEI QUE ERA UN PAXARO 

NA ALDEIA, había un convento de freiras, e diante do convento era o 
turreiro, e de par do convento e mais pol-o frente fixeran moitas casas. 

Nunha casa pequecha e terrea que non tiña senón unha fenestra, sem- 
pre aberta, e unha bufarda empoleirada no tellado, vivía un zapateiro que 

era un demo d'un bébedo, e levaba o compaso ao baticar na sol, cantaro- 
lando cantigas de bulra e brasfemas; do mesmo xeito que outros solós como 
ele, tiña diante de sí un melro engaiolado ao que lle adeprendera asubiar 
un son da familia impiedosa das vilas, e un día que chegou un seu parente, 
seique do Brasil, trouxolle un loro verdeal, moi bonitiño, que moito falaba 
e garguexaba de cotio: grrrrr!, grrrrr!, grrrrr!. 

Como o zapateiro era un barallán moi mal falado, e botaba cada esto- 
cazón que poñía medo, o bon do loro, adeprendeu axiña moitas grosezas 
e antre elas, a se mocar do siñor cura e das beatejras cando pasaban ao 
convento, isendo levada en falas da familia a conduta do condanible solón, 
atricando a indinazón de uns e a rexouba dos outros. 

A mala sona do zapateiro foi medrando a cada vez, e un día adoentou 
de resultas d'unha bebedela e delibradamente fixo chamar ao siñor cura 
pra facer repentimento de unha vida delida, e nun arrauto, comprendendo 
que era chegado o momento de facel-o viaxe, díxolle: 

— «Eu sonlle moi probiño, siñor cura, xa ben o sabe, e eu ben quixera 
deixarlle unha boa manda, pero non teño, non teño; se quixer, eu deixa- 
ríalle o melro pra vostede e o loro para as freiras do convento. 

O siñor cura, contente por terlle gañada unha y-alma ao inferno, recol- 
leu o melro e mandou por un rapáz o loro para o convento; as freiras 
recibiron con agrado ao animaliño e comenzaron de lle facer festas, mas, 
o paxaro, reverte como o que fora seu dono, dou en botar estocazóns e 
mais en lles chamar cada cousa, que fóronse, e sen mais cavilar guindárono 
fora; o probe do loro que xa esquecera de voar, foise ao peón camiño 
endiante, e xa entre lusco e fusco apousou nun bico d'unha pedra no camiño, 
daquela, apareceu por alí un home mozo un pouco bébedo, e reparando 
no paxaro quíxó apillar e botoulle a man, mas o animaliño escramonado, 
deu un pulo e fuxiu: o home daquela pillou atrás d'ele e caeu moitas 
veces cando coidaba cañalo, por fin, remusgando: 

— «Paxaro do demo, tí sei que coidas mocárete de mim?, — tirou de 
chaqueta e botoulla enriba; daquela o paxaro ao se sintire aprisionado 
comenzou de estocar, e tantas e tantas dixo, que o home espaventado, reti- 
rou a prenda e desculpouse medoñento: 

— «Desemule, siñor, que coidei que era un paxaro. 



Río de Quintas. — San Vicencio de Elviña. — A Cruña. 



155 



59 — 0 MUIÑEIRO E O SIÑOR SAN PEDRO 



DISQUE houbo unha vez un muiñeiro, que adoentou e púxose tan 
maliño, tan maliño, que viu roldal-a morte cabo de sí, e seique, unha noite, 
cando se viu mais pequeñino e xa todos na casa tíñano por morto, tivo un 
soño, ou £oi de certo, que nunca puido de se saber, e viu, como dimpois de 
moitos traballos caristosos pra pasal-a ponte estreita, chegou pé do siñor 
San Pedro, e ao lle pidir de entrar no ceo, díxolle o outro: 

Nooón!, nooón!, tí ao meo non vas; non fuche muiñeiro na terra?. 

— Fun. 

— Pois daquela, cómo vas pasar, hom?. Tanto como arroubadel-os mui- 
ñeiros; tí non podes ir se non é ao inferno, de maneira que, lisca!, lisca xa!. 

— Eu, siñor, — falou o muiñeiro moi abaixadiño, — non arroubei cousa; 
o carpinteiro fixérame unha maquía unha miaxiña mais grande, mas, eu 
me non quedaba senon coa maquía que era de dereito. 

— Si, si, xa eu sei; e, dime, por qué a non fixeche esa miaxiña mais 
cativa do que era de razón? 

— Eu, siñor, non quería morrer, nen quería ire ao inferno; e, seipa, 
siñor, que son un bon cristian. 

— Canté!, daquela que é o que querías? 

— Se eu non morrer agora, eu, siñor, restituirei; tiña a medjda moi 
grande, non sí?, pois xa lle dixen que restituirei se vostede me dar tempo. 

— Teral-o tempo, hom, vas vivire outra vez, mas, sabe que se non 
restituies, ao te chegal-o tempo entrarás de cabeza nos infernos. 

— Asús!, que medo. — Fixo o muiñeiro, e foi o caso que dende aquela 
deu en mellorar e en troques de morrer, viuse outro home. 

De primeiro andivo moito tempo atristado, nen morrera nen fora ao 
inferno, mas, tiña tanto medo de que poideran pasal-as duas cousas, que 
non quixo mais ser muiñeiro; non fose o diaño que a medida turrara de 
ele para a condenazón. Escismou, escismou moito, e, como tiña alguns car- 
tiños forros, fíxose tendeiro; como ele dixer, era un bon cristián, e quixo 
restituir; o siñor San Pedro xa vería como ele era bó, e merecente do ceo; 
o seu pecado fora poñer pra a maquía unha medida unha miaxiña mais 
grande do que compría, pois agora, estaba disposto a poñer todal-as medi- 
das da tenda unha miaxiña mais cativas do que era de razón, como o siñor 
San Pedro dixéralle, e, adeus, xa quedaban na paz; e fixo tal como cavilou; 
o que se non soubo, foi o que dixo o siñor San Pedro cando muiñeiro 
morreu de certo, nen soubemos tampouco onde ele foi parar dimpois de 

morto, inda que temos pra nós que está no ceo, e que todol-os tendeiros 
foron muiñeiros de primeiro, como lle aconteceu ao do conto, pois debe 
ser para restituir que poñen as medidas unha miaxiña mais cativas do que 
é a razón. 

Río de Quintas. — San Vicencio de Elviña. — A Cruña. 



60 — UN AMO E MAIL-O CRIADO 

HOUBO unha vez un patrón que tiña tanto labor na rasa, que non podía 
con ele, e ordeou de tomar un criado para lle axudar; así disiposto, pre- 
curou un mozote ben encorporado e forte, e dimpois de facer trato con 
ele, levouno onda si, e xa o primeiro día de ter entrado na casa, mandouno 
nas primeiras horas da mañan que fose rozar louza a un monte, que era 
moita a falla que de ela tiña na casa. 

O rapáz, foise ao traballo, e cando chegou ao monte que estaba sen 
encetar, pareceulle que o toxo estaba moi estéreo e gañou medo de se espiñar 
moito as más; así foi como decidiu, dimpois de moito cavilar, que era millor 
de lle dal-a volta ao monte pol-os catro ventos, pra ver se por algún dos 
lados tiñan comenzado a rozalo e onde non, se o toxo era mais mol e lle 
non magoaba as más; tanto e tanto andivo de arredor do monte, que cando 
se deprocatou, eran horas de ir xantar, e daquel dixo que era millor mar- 
char pra casa e asi o fixo. 

Ao velo chegar o amo, quixo saber o labor que tiña feito, e per- 
guntoulle: 

— E logo, cundeuche o labor? 

— Siñor, — fixo o cirado, — como o monte estaba por encetar, deille 
volta de arredor e non souben por onde comenzar, maisque, botei a mañan 
pra precurar un sitio ben gracioso pra comenzal-o meu labor. 

— Boeno, hom, boeno; xa arranxaremos, — e sen dicir mais, o amo 
dispuxo que lle sacasen o caldo ao criado, e púxolle diante un pan enteiro; 
o criado pillou un coitelo, e cando arromatou de tallar un bo cacho, foise 
o amo e díxolle: 

— Oes, sei que soubeche encetal-o pan, e, cómo foi que non atinache 
pra encetal-o monte?. Pois, mira, sabes o que che eu digo: que ti pra min 
non vales; podes ir na precura de outra casa. 



A Tarroeira. — San Martiño de Tabeayo. — Carral. — A Cruña. 



61 — TRECHO DUN CONTO 

ELE era un amo que tomou un criado que comía moito, e seique saíalle 
caro por tanto como ele comía; e o amo, vaise un d'ía que seique non 
había pan que lle chegara ao rapáz, púxose a mirar pra ele e díxolle: 

— Oes, hom, seique, che sabe o pan, que moito é o que debullas 
n-ele? 

— Ai, meu amo, — fixo o criado, — eu do pan mol póñome coma 
un fol. 

Calou o amo e deixoulle facer, e cando marchou o rapáz có gando, 
o vello faloulle á parenta: 

— Oes, tí, este condanado de este rillote que metemos na casa vai 
acabar con nós; tanto é o pan que ele come; con ele, un cocedoiro non 
che dura nen tres días. 

— E, que é o que imos facer, — demandou a vella. 

— Ele dí que do pan mol ponse coma un fol; que che parece se lle 
coceramos moito o pan pra llo poñer ben teso?, — e, así o fixeron; e os 
dous vellos cando chegou o rapáz, foron roparar como facía, e viron con 
pasmo que o condanado comía tanto como denantes, e daquela fíxolle 
o vello: 

— E logo, hom, sei que tamén che sabe o pan duro? 

— Aü, siñor meu amo, eu para o pan duro téñolle o dente agudo 
e póñome coma un burro. 



San Lourenco de Meixigo. — Cambre. — A Cruña. 

62 — UN AMIGO DO TRABALLO 



A VELLA Fanchuca ten un fillo longo como un biorto e teso coma un 
esteo, mais fraco que un coiro vello. 

Ao fillo da tia Fanchuca, disque lle non vai ben domeal-o lombo; . 
uns din, porque anda a morrer de fame, outros ¡seguran que por lacazán; 
ele é o caso, que cando na eira, cando pol-os arredores, sempre se lle pode 
ver deitado. 

A tia Fanchuca é moi miserenta, traballadora como poucas, mas, aos 
seus, faillas pasar estreitas. Como ela xa vai vella e o fillo non da pan- 
cada, vaise e dille un día: 

— E tí, hom, cando é que pensas traballar? 

— Aü, mi madre, eu traballar ben traballaba, se poidera, mas o meu 
corpo me non terma, que a capa anda sempre a moer no pé, e o pelexo da 
barriga axúntase có do espiñazo. 

— Home, non digas. 

— Cómo non hei dicir, siñora?. É que vostede viu algún día que un 
saco valeiro tivérase en pé? 

A vella cavilou un pouco e dis logo: 
— Eu remediarei. 

E, dende aquele día, encheu no fillo como se fose un animal 
da ceba. 

O rapáz, moito gañou; parescía outro, e a nai ende o vendo forte e locido 
voltou a lle dicir un día: 

— Oes, agora me non dicirás que a capa moe no pé, e os pelexos da 
barriga axúntanse cos do espiñazo. 

— Abofellas que non, mi madre 

— E daquela, cando vas traballar ? 

— Aü, siñora, si un saco valeiro se non ten en pé, cando está ben 
cheo non hai quen o domee. 

San Xian de Sergude. — Carral. — A Cruña. 



63 — PAN, PAN 

DISQUE houbo unha vez un rapáz que seique lle non tiña moita lei ao 
traballo, mas que en troques, gostaba moito da boa vida e de se adivertire, 
e daquela matinou de se casar se atopaba unha muller ricaz; e, atopouna; 
cartos e bés, eravos un ben de Deus o que ela tiña, mas, feia e ruin corpo 
tamén o era de abando. 

O rapáz casou, e cando se poñía a xantar, ollando para a muller, remus- 
gaba sempre pra escontra si: 

— Aü, pan, pan, se non fora pol-o pan, eu me non casara con cara 
de can. 

Pasou algún tempo, e a muller quíxose deprocatar do que o seu home 
dicía, e chegou a se poñer moi tristeira, e non facía senón chorar. 
Unha veciña viuna chorar un día e demandoulle: 

— E logo, comadre, ele que é o que ten que anda a chorar? 

— E, que é o que hei ter?, — díxolle primeiro por lle non contal-as 
suas coitas, mas, logo, rematou por llo dicir todo, e daquela foise a outra 
e aconsellouna : 

— Se é que queres que o teu home che non diga así cando se pon a 
xantar, o primeiro día que ele romate de dicir a sua retónica ti faslle: 

— Aü, pan, pan, por non teres pan, casaches con cara de can, que 
si pan tiveres, casaras con quen quixeres. 



160 



E a probe da muller de tal ouvir quíxose albendrar, e foise mais tran- 
quil; e cando o seu home dispoñéndose a xantar dixo o seu rezado de 
sempre: 

— Ail, pan, pan, se non jora pol-o pan, 
eu me non casar con cara de can, 

— retrucoulle ela decontado como a comadre lle aconsellar: 

— Ail, pan, pan, por non teres pan, 
casaches con cara de can, 
que si pan téveras 
casaras con quem quixeres. 

Escoitou o home e calou caviloso; foi santo romedio, endexamais vol- 
tou dicir cousa; seique quixo comprender, disque. 

San Xian de Sergude. — Carral. — A Cruña. 

64 — POR UNHA PUNTA 

ELES eram unha vez uns noivos que queríanse casar e andaban na pre- 
cura de casa onde facel-o seu niño, e un día, atoparon unha tal e como eles 
a querían, era moi boa, e tiña un ban que viña moi ben pra poñer n-ele a 
cama, mas, tiña unha punta ben comprida espetada na parede, e como cada 
un dos noivos miraba o que a ele mais Ue conviña, díxo ela: 

— Aü, que ben, cando teñamos un neniño podémoslle poñer eiquí o 
berce, — e destonces ele, reparando na punta da parede dixo : 

— É certo, e amais eu, podo encolgar n-aquela punta a seira coa fer- 
ramenta, — porque ele era carpinteiro. 

— Quita de ahí, tí estás tolo ?. — Atallou a rapaza. — Vas encolgar 
ahí a seira da ferramenta, pra que lle calla na cabeza do meu neniño e 
que mo mate?. Non!, eso si que non!, non cho verán os teus ollos. 

Por mór da punta, comenzaron porfiar e foi tanta a sua contencia 
que chegaron rifar pol-o sí ou pol-o non, que de unhas cousas pásase a 
outras, e así como foi que aqueles mozos tan ben levados desfixeron o 
casoiro. 

Santa Man'a de Cambre. — Cambre. — A Cruña. 

65 — UN HOME DE TRESCENTOS ANOS 



HOUBO unha vez un rei a quen diz que lle dixeron, que no seu reino 
vivia un home que tiña trescentos anos, fixo risa primeiro de quen llo 
dixer, quíxollo creere dimpois, e daquela, mandou perguntar onde era o 
sitio no que vivía, e foise sen mais có gallo de velo. 

Chegou a unha casa probiña e viu un home na eira escollendo na 
louza, e fíxolle: 

— «Eeeeih!, daquela tí que fás, hom? 

Virou o outro a cabeza, e inda que o corpo facíase vello, érao moito 
mais a sua cara chea de enrugas; o siñor el rei cavilou: — «eis o meu home», 
e perguntoulle: — «e, cantos anos tés, si mo queres dicir, hom? 

— E, dicir, dicirei, siñor, que lle non hai mal ningún de o facer: téñolle 
douscentos. 

— Moitos son, — remusgou o siñor el rei, — mas, dixéranme que eran 
trescentos, é que daquela me enganar? 

— Ai, non, siñor, así Dios me salve, ese de quen lle falaron elle meu 
pai que está dentro da casa. 

E o siñor el rei, cheo de pasmo entrou pra dentro; alí había outro 
home quentando o forno. 

— E logo, — dixo o siñor el rei ao chegar, — onde é que vai ese home 
que diz que ten tresentos anos? 

— Sonlle eu, meu siñor el rei, — dixo virándose para o recibir o vello, 
porque era moitismo mab vello que o de fora. 

— E, por qué sabes que eu son el rei? demandou. 

— Pol-o faixin (?), maxestade. 

— Ben; e tí inda tés azos para o labor que fás? 

— Xa pode ver o siñor el rei. 

— E, daquela cómo é, que fixeches pra vivir tantos anos e ter inda 
forzas pra traballares? 

— Dicireillo, meu siñor el rei: — comer pan de oito, beber viño de 
tres, e a muller por mes. 

Cavilou o siñor el rei, e por mais que escismou, non entendía o que 
o vello dixer, e daquela ele que o axexaba, surriu: — «espricareille ; e 
como llo dixer, fixó. 

— Ao dicir, comer pan de oito, comprenderase que ha ser cocido cada 

oito días. 

— Ao dicir, beber viño de tres quérese dicir que ha ter tres anos. 

— E, ao dicir, a muller por mes, quérese dicir que non conven folgar 
con ela mais que unha vez cada catro semanas. — Riuse pregando o bico, 
e logo engadiu: — quén así faga, durará outro tanto tempo como eu 
durei. 

Torre. — San Cristobo de Mesía. — Mesía. — Ordes. 



66 — O BOLITO E MAIL-O NETO CAMIÑO DA FEIRA 

UNHA vez ía o bolito á feira e o netiño ordeou de que o levara con ele; 
aparellaron a besta, e poñéronse en camiño. 

O vello, levando a besta pol-a corda, e o neto, teso como as gueifas 
d'un arado, facendo como un home, e estricando os pés sen chegar as estri- 
beiras, marchaban pol-o camiño cheos de fachenda; daquela, pasaron outros 
feireantes e falou un d'eles: 

— «Ti vés, o vello vai a pé, cando xa non ten folgos pra andare, e 
o rapáz, como un lambón, tan pereno de acabalo; cousas que se ven nos 
mundos de agora. 

E, daquela o neno díxolle ao vello: 

— «Padriño, ouviu o falar de eses homes?. Eu non quero ir de aca- 
balo; abáixeme, e monte vostede que xa é vello, eu irei a andar, que teño 
boas pernas. 

E baixou o neno pra se montar o vello; andiveron un pouco, e unha 
mulleriña que pasaba marmulou: 

— «Hai que ter peito, hom, o home de acabalo como un galaf ate, e o 
neniño a camiñar trillándose dos pés. Hainos ben sen concencia! 

E f ixo o vello ao rapáz : — «denantes tí, e agora eu, non somos ben 
mirados por íremos de acabalo se o outro camiña, daquela baixareime eu 
tamén e camiñando os dous ninguén terá nada que nos decire. — E f acéndo 
cal o dixer, seguiron o seu camiño tirando o vello da besta e marchando 
de par o rapáz; mas, a pouco, un fato de mozas e mozos ríronse d'eles 
a fartar: 

— «Hainos mais burros que os burros, hom, mirade que levar unha 
besta folgada e tan ben mantida pra ir camiñando a pé matando o corpo!, 
heche ter ganas, abofé; os burros sonche eles. 

O bolito miraba ao neto, o neto, ao bolito, e díxolle: 

— «Padriño, e daquela se montármol-os dous non sería millor ? 

— Montemos, logo, — respondeu o vello, e, meu dito meu feito, brin- 
caron os dous de acabalo da besta. 

Andiveran ben pouco, cando outros feireantes mirando para eles, falaron: 

— Non che debe sel-a besta sua, que lle non ten dó; il-os dous de 
acabalo da besta, probe animal, pásalle como aos cristiás fora y-alma, 
naceu con ben mala sorte si é que o vello é seu dono; o que é, non ha 
durar moito traballandoa tanto, — e siguían así falando ao se perder no 
fondal do camiño. Daquela diz o neno: 

— «Padriño, e logo como imos f acer para lle dar gusto ao mundo ? 
Cavilou por un pouco o vello, e rascando a coliga, dixo: 

— «Mira meu filliño, fagamos o que quixer, e non facendo mal, deixa 
que falen; boh!, o mundo eche así sempre, non che hai quen atine a lle 
dar gosto. 

San Xian de Almeira. — Culleredo; San Xian de Serguedo. — Carral; Santa 
María de Cambre. — Cambre. — A Cruña. 

67 — QUEIRA OU NON QUEIRA 

ELE foi unha vez un home que matinou de ir de boria a unha romaría, 
e falando na cás de un veciño dixo ele: 

— Domingo vou ire de romaxe. 

— Si Deus o quér, — atalloulle unha vella. 

— Queira ou non queira, — retrucoulle ele. 

— Non digas tal, que é temeridade, — dixo a outra, — pódete casti- 
gal-o Siñor. 

— Boh!, — respondeu sen facer caso; e chegou sábado, e o home brin- 
cou nunha pereira para apillar unhas peras para o camiño, e cando mais 
confiado estaba, raaá!, fendeu unha ponla e o home caeuse no chan par- 
tindo unha perna. O home escomenzou bradar coma un condanado. 

— Vés, xa cho eu dicía, como vas ire agora á romaría ?, — díxolle a 
veciña. 

— Irei, maisque lle pese. 

— Si Deus o quér, hom, si Deus o quér. 

— Queira ou non queira, — voltou ele a dicir. 

— Inda non adeprendiche ?, e cómo vas ire? 

O home fixo aparellal-o carro, e fixo dispoñer uns cotos de palla pra 
se encamare n-ela; despois, fixo que o deitaran, e puxo os bois a andar; 

ao tripar unhas pedras do camiño, un dos bois, escorreu e partiu un cornó, 
a mulleriña aconselloulle ao home de voltar para casa, e ele non quixo, e 
seguiu; pouco mais adiante partiu unha perna o outro boi. 
— ■ Vés, repetiu a vella, — xa cho eu dicía. 

— Boeno, — fixo o home, — daquela, outra vés irei, se Deus o quere. 
San Xian de Almeiras. — Cullerede. — A Cruña. 



68 — QUEIRA OU NON QUEIRA 

UN home sal da casa con un cuxo pol-a corda camiño da fejra, e ató- 
pase con un vello seu veciño que lle dí: 

— Onde vas con ese cuxo, hom ? 

— Onde hei de ire, á feira. 

— Se Deus o quér, hom, cómo o non dís? 

— Porque, queira ou non queira, eu hei ire á feira. 

— Non f ales así, non fales así, non seña que che coste caro. 

— Booooh!, — fixo ele, e seguiu o seu camiño; niais adiante, espantóu- 
selle o cuxo, caeu, e tronzou un corno; ele amarroullo como puido, e falando: 

— ela foi boa;, — seguíu a andar. Atopou a unha mulleriña que de lle vel-o 
sangue e o corno rompido do cuxo, cursidosa demandou: 

— Homiño, e logo, onde vai, e que foi o que lle pasou ao cuxo? 

— Vou á feira, — dixo sen lle dar outra fala, e a muller correxiulle. 

— Se Deus o quér, hom, se Deus o quér, cómo o non dís ? 

— Porque, queira ou non queira, eu hei ire á feira. 

Mais adiante o cuxo mancouse de unha perna; o home xurou un pouco 
e seguíu o seu camiño, e sempre que lle perguntaban onde iba, sempre dicía: 

— Vou á feira; — e cando lle aconsellaban de engadir: — Se Deus o quér, — 
retrucaba : 

— O non digo eso, iporque, queira ou non queira eu hei de ire á f eira. 
Mas, caéronlle as soberbas, e foi ele mesmo quen escorregou e fíxose 

mal; daquela, vendo que xa non podía seguir, decideuse voltar pra casa, e 
agora cando algún lle perguntaba: 

— E logo, onde vai?, — dicía ele moi abanxadiño: 

— Vou pra casa, se Deus o quér. 

Lugo. 

69 — SE NON COMPRA NON COMPRE 



EU non sei si sería de certo, mas, a min contáronmo, e disque unha ves, 
chegouse a unha mesqueteira de esas que venden nos mercados, un home 
de outras terras, seique da Alemaña, ou da Francia, un ingrés, eu o non sei 
ben, e quixo aprecial-a que tiña a muller, seique, puxo man nunha cesta de 
noces e demandoulle: 

— Cómo se pelan? (comment s'appelle), — non sabía falar moi ben, 
víase que era estranxeiro, e daquela a mulleriña díxolle: 

— Non se pelan, siñor, cáscanse. 

— Ca man, ca man? (comment, comment?), — fixo ele, e a muller espri- 
coulle: 

— Coa man, non, siñor, cunha pedra. 

E non sei que raios entendeu aquel home que moito buliu a dicir: 

— Xa non compra pan, xa non compra pan (je ne comprend pas, je 
ne comprend pas) ; e a mulleriña deprocatándose que o que aquel home 
quería era o facer risa de ela, respondeulle sulfúrea: 

— Boooh!, siñor, seique te gañas de leria?, pois, se non compra, non 
compre, que outros virán. — E voltándolle as costas lle non voltou facer 
pinga de caso. 

A Cruña. 



70 — A FARTA DO FESTEXEIRO 

ELE era un home esfameado que nunca fora a unha festa, e chamárano 
de festexeiro para outra parroquia. Cando na casa onde fora pasou do anda- 
mio para a cociña, mirando de esguello para a lareira, viu tantos potes, olas 
e pucheiros de arredor do lume, que fixéronlle medral-os dentes na boca, 
cavilando no moito e ben que ía xantar. 

De seren horas, poñéronse todos de arredor da táboa e trouxeron a sopa; 
o home, serviuse pouco pra lle deixar ben sitio ao que despois viñese, trou- 
xeron o cocido, e cuase que o non probou, namentres os demais comían a 
fartar; pasouse logo o tempo sen traer cousa de novo, e ele que non comera 
de modo, estreveuse perguntar: 

— E logo, cando chega o demais?, — quedando solpreso ao lle dicil-a 
dona da casa: 

— Rematouse. 

O home calou caviloso, e ao pouco, engadiu: 

— Boeno logo, daquela, trállanme a sopa. 

Santa María de Cambre. — Cambre. — A Cruña. 



71 — SE CALO, REVENTO 

ELA era unha rapaza que tiña un mozo que lle non querían na casa; o 
seu pai lle non deixaba tunar, e tampouco podía ir á misa a non ser cando 
a levaba de par a nai; os domingos, as mozas do seu tempo adivertíanse no 
turreiro, e, ela, miña xoya!, estábase na casiña como as vellas. Pra poder sair 
un pouco, xuraba e perxuraba que lle non daría lado ao mozo, e se a nai 
quería de deixala ire, o pai, terne que terne, seguía a negal-o consentemento. 

Un día, foi tanta a teimosía da rapaza, que a nai en cabo deixouna ir 
vel-o baile do turreiro, mas, impoñéndolle como condizón que non había 
falar có mozo, e pra se asegurare de como o non facía, pois de vela, o pai 
íá escadullar, fíxolle levar a unha irmán pequecha que había dicir canto vise. 

Foise a rapaza, e de chegando onda mozarría, viu decontado o rapaz a 
Ue facel-as veiras; ela botábao fora, mas, dicíalle ele tan lindas cousas, que 
cando a irmanciña a lle turrar pol-a saia lembráballe o que a nai dixera na 
casa, tirou unha perra que lavaba no peto do mandil, e díxolle á pequena: 

— Toma, e cala; tí lle non dirás cousa á madre, non si? Si és boa, 
heiche dar mais. 

A cativa atolecía coa sua perra no peto, cantas cousas podía ela mercar... 
E, a moza, falou canto quixo có seu rapáz, e ainda botou unhas xeiriñas 
no baile. Ao chegal-a noite, cando na casa perguntoulle a nai: 

— Tí non falarías có rapáz? 

A moza moi perena asegurou que non, e como se estrevera no seu falar 
a dicir como a irmanciña podía de o revorar así, baise a pequena e volvén- 
dolle a perra berroulle alritada: 

— Toma, garda a tua perra, que eu se calo revento. 

San Xoan de Friol. — Friol. — Lugo. 

72 — E, COMO ESFRIAN O CALDO ? 



ELA era unha viuda moi probiña, moi probiña; moito mais probiña que 
as arañas, e tiña un fato de fillos, pequechos, tan pequechos que collían 
todos debaixo dun paxe, con sere moitos; e un día, o mais grandiño que 
apenas se era como unha frangulla, foi, e díxolle: 

— «Mi madre, eu xa logo son un home e podía botarme pol-o mundo; 
déixame ir servir?». 

— Aü, meu filliño, — dislle ela, — eu deixar, deixo, abofé, se tí es 
gustante, mas, o servir eche moi caristoso, meu filliño; non coides que as 
casas de servir sonche bés de herdar; vaite cando queiras, mas, inda has 
botar de menos a tua casiña, pois con toda a probreza val moito mais a casa 
de cada un, que a casa mais ricaz cando é allea; maisque che pese, pois a 
tua eche sempre boa, o que che non é a allea, onde ao criado novo danlle 
pan e ovo, e ao criado de vello danlle o pon do demo. 

Foise o rapáz cavilando no que a sua nai dixer, e como era moi espilido, 
sempre que chegar a unha casa demandaba: 

— E logo, sei que queren un criado?. — Se lle dicían: — non — , seguía 
camiño adiante, e cando unha vez dixáronlle: — «sí, queremos», — pregun- 
tou decontado: 

— E, cómo esfrian o caldo n-esta casa?. — Mirouno con estraneza a 
dona, e respondeulle: 

— E, con qué ha de se esfriare?, con augua, meniño, con augua. — 
O rapáz daquela tocou a andar; outro día ao perguntar: 

— E, como esfrian o caldo n-esta casa?, — dixéronlle: 

— Soprando, meu neno, soprando. — Tampoco lle conviu e seguiu pra 
diante; e en cabo aconteceu dimpois de moito camiñar, que cheqou onde 
unha velliña, e ao lle dicir ele: 

— E, como esfrían o caldo n-esta casa?, — fixo ela: 

— Con pan, meu f illiño, con pan. — Daquela o rapáz cavilou que a 
casa era boa, e quedouse n-ela; e dis que atinou tan ben, e deuse tan bon 
xeito có seu saber, que botou alí moitos anos; tomáronlle lei os vellos e 
seique foi o seu herdeiro. 

San Xian de Almeiras. — Culleredo. — A Cruña. 



168 



73 — NON CHE SEI COMO AQUEL CAN PARA SIN POLAINAS 



HOUBO unha vez, xa vai por moitos anos, dous velliños que vivjan soe- 
dosos, e se foran levando con pacencia os anos mozos mais que non tiveran 
fillos, ao chegaren a vellos, maiormente a vella, layábase de non ter unha 
filla pra lle facer compaña na casa, e o vello, layábase tamen, cavilando que 
a caste finaria con eles, e mais ainda que caeria a casa, e o lugar que tantos 
anos traballara e tanto caro custarelle de o arrequecer, pasaria quen souber 
a que más estranas. 

Moitas veces pol-as noite acarón da lareira, as lerias dos dous vellos 
eran das mesmas falas, e de ecamiño que o tempo decorrer, chegaran falar 
do soliños que eles vivian e do bon que seria ter algún rapáz na casa que 
os coidar e termar da facenda cando algún faltar, e un día propuxo a vella: 

— E, si fixéramos un trato coa «Pichona» da Barreira, pra que nos 
deixara o fillo meian, ela, que tantos menos ten? 

— Cal, ese rillote que anda pol-as portas a pedir? 

— Ese. 

— Tan esfameado? 

— O mesmo. 

— E ti quererialo?. Se pon medo!. 

— Agora, porque vai esfarrapado, tem unhas guedellas a lle comel-a 
cara, e, tan porco, e tanta miseria como ele ten, che non deixa ver o que 
ele é. 

— Huuum!, — fixo o vello. 

— Amais, eche moi espilido. 

— Como ser, éo; certo que o é, é moi agudo. Vai facer un beleigan 
cando mozo... 

— Non digas, hom. 

E foi a vella quen falou coa «Pichona» e o picariño que andaba pol-as 
portas a pedir e arrastrado por todol-os camiños, viuse un dia ben calzado 
e ben vestido, mantido a corpo que qués, e como a vella dixer, puñerase 
locido e lindo como unha madama; quen lembrar ao velo, o meniño esfa- 
meado e porco que denantes ele era?. Mas, fixérase tan fachendoso e bota 
por ela, que, diz que unha mañan de crua invernia, esquecendo dos tempos 
pasados, como a ele tiñao moi respetado a vella: con boas cirolas de liño, 
bon calzón, millor chaleque, e chaqueta de coleiro pespunteado mesmamente 
como un home, amais de meias de lan e polainas de bon pano burel, ao 

ver pasar un can có pelo repuxento e todo engruñado por mór da friaxe, 
dixolle a un seu veciño: 

— Oes, non che sei como aquele can para sen polainas! 

O Martinete. — San Vicencio de Elviña. — A Cruña. 



74 — OES, SEI QUE TI TAMEN MERCACHE LEÑA? 

DISQUE era unha vella que como non tiña ningén, vivía soia na com- 
paña dun loro e mais dun gato, e corríanlle, que era mais miserenta que 
vella, apesares que se lle non contaban os anos de tantos que ela tiña; e, 
seique vivía na vila nunha casa de siñores que tiña dous pisos. 

Un día, ía pol-a rua un homiño que levaba ao lombo un feixe de leña, 
e cando berrou: 

— Quéeeen merca léeeeña?, — chamaron da casa da vella: 

— Suba, suba, o da leña. — E f oise o home e subiu, petou na parta, e 
a vella, sulfuria, botouno fora. 

— Desemule, siñora, — f ixo o home, — eu coidei que chamaran de esta 
casa. — E, foise, mas, cando chegou á rua, ollou dun lado e mais do outro 
e como ninguén o chamar, rogou outra vez: 

— Quéeeen merca léeeeña?. — E, daquela lle non coubo dúbeda que era 
a vella quen o chamar, pois dixo outra vez sen se coidar de mudai-a voz: 

— Suba, suba, o da leña. 

E foi, e subiu, e rifaron os dous vellos, e de estar n-estas, ía unha muller 
pol-a rua rogando con pinas e ouviuse berrar dentro da casa: 

— Suba, suba, a das pinas. — E foise a vella, e dicindo: — «conda- 
nado !», — bateulle a porta nos fuciños ao da leña, pillou a basoira na cociña, 
e chegando pé do loro que tiña na ventan, bourou n-ele canto quixo até que 
o paxaro puido fuxir a se agachar debaixo da cama da vella. 

A boa da muller andaba doente, e, no intre, o lambón do gato, non lle 
brincou na ola e arrouboulle o cacho de touciño que andaba en froto no 
caldo!. Tamén o gato apañou uns bós lostregazos e foise correndo có lombo 
baixo a se agachar debaixo da cama, e cando chegou refregando o corpo 
dormente pol-os paus que levara, demandoulle o loro: 

— Ooes, sei que tí tamén mercache leña? 

Río de Quintas. — San Vicencio de Elviña. — A Cruña. 

75— A BESTA PERDIDA 



UN rapaz foi unha vez levar a besta ao monte; deixouna no mato logo 
de lle poñel-a solta, e agachou as cadeas a rentes de un pino macho que 
medraba entromedias das silvas de unha gavia. 

Depois de cortar un feixe de herba no prado, abrirlle aos regos, e 
facer outros laboriños, voltou en precura da besta, mas, xa non deu co-ela. 
Cacheou o mato; berrou a chamar pol-o animal, e cando, xa canso, coidabá 
perdida comenzou de se layare: 

— Ai, probe de min, que perdin a besta!. Onde irá a miña besta! 
Nesto sentiu o aletexo dun paxaro. Eravos un corvo, que se pousou 

nun guello dun pino. 

— O rapáz repetiu nun choro: 

— Onde irá a miña besta! 
Daquela o corvo púxose berrar: 

— Comina, comina! 

Ergueu a vista o rapáz abrayado, mas logo tivo un súpeto pensamento, 
e perguntou berrando canto puido: 
— E, iba con albarda ou sin ela? 

— Coela, coela, — fixo o paxaro. 

— Amocáchete, que non era a miña! Berrou o rapáz con unha gar- 
gallada. 

Foinos fornecido pol-o noso irman Liandre, quen o recolleu en San Xian de 
Segude. — Carral. — A Cruña. 



76 — OS SINALES 

DISQUE que unha ves, era un cabaleiro inda non vello, que adoentou, 
e víase moi apuradiño cando presentándoselle a morte quixo levalo; pediu 
moito o home pra que o deixaran quedar na terra, que gostaba moito de 
vivir e parecíalle moi pronto pra morrer xa daquela; pediron tamen moito 
por ele os veciños, pois seique era moi bó amo e facía moito ben pol-as 
xentes das suas terras, e tiñan moito medo que de morrer ele viñéralles outro 
amo mais ruin; e tanta foi a teimosía de todos, que a morte amerceando, 

consentiu en deixalo quedar prometéndolle pra enantes de o chamar de 
novo, que había de lle pasar aviso valéndose de sinales, e destonceas que 
se dispoñera a seguila decontado, sen buchircar cando ela viñera outra vés. 

Pasou moito tempo, o cabaleiro seguiu sendo un pai para os veciños 
da bisbarra toda, e os veciños tíñanlle moita lei; mas, como no mundo non 
hai pé de persoa que non morra, chegoulle a sua hora para deixar de certo 
a compaña dos vivos; o home que xa estaba un veilo feito, tíñalle moita 
lei á vida, e como ainda non quería morrer, ao ver outra ves á morte ao pé 
dos seus cabezales, comenzou por lle dicir: 

— E logo, cómo é que voltas por mim sin me mandares os sinales que 
me prometeras? 

— Que che non mandei sinales, dís?, e logo, non perdiche o cabelo ate 
encalvexar?; e non che caeron os dentes?; non estás xa a tremer, e como 
as pernas te non terman do corpo, non adoitas levar um caxado pra millor 
camiñar gañando seguridade?, e, os teus ollos, é, que ven como vían cando 
eras un mozo?; non perdiche tamén do ouvido até quedar cuase xordo?, 
qué mais sinales querías daquela? 

— Así é?, — fixo o cabaleiro. 

— Sí, chegou a tua hora, e voute levar. 

O home foi moito o que atristou, mas, quixo comprender que era de 
xustiza, e que nada podía de lle opoñer. Daquela levouno a morte. 

Santiago de Compostela. 



77 — O VELLO E MAIL-A MORTE 

ELE era un vello, moi velliño, que tíñalle gañado moito medo á morte, 
e tanto era o que cavilaba como viría e a que hora podería chegar, que 
disque nen tiña xor, nen era vivir como ele vivía. 

Un día que estaba tomando o sol sentado nun tallo na porta da casa, 
sen ele saber de onde, chegou un fato de crianciños berrando e rindo coas 
suas brincadeiras: e daquela o vello que non facía senón cavilar sempre no 
mesmo, tivo unha boa ideia: quixo comprender que era o millor pra bulral-a 
morte, e como o que acorda dun sono, fixo: 

Aoot!, — ergueuse do seu asento, e arrastando nos pés, todo engruñado, 
que millor o non podía facer, meteuse amodiño na casa. Cando voltou pra 
fora, traía a cacha pelada e quería somellar no seu vestir como se fose un 
neniño; meteuse entromeio dos crianciños a brincar coma eles aos emborcallóns, 
e sintiuse felís; a «pelada», xa non viría para o levar, que era como un mais 
antre tanto neno, e a morte anda sempre na precura dos vellos. 

Decorreu algún tempo, e unha ves que andaban todos a brincar, chegou 
a morte pelada coa sua gadaña e lle non tiraba os ollos de riba ao probe 
do vello; e, encabo, acenoulle, mas ele que miraba de esguello, fixo que a 
non vía, e daquela, vaise a morte, botoulle unha man a un hombreiro e 
turrando por ele dislle: 

— Vi acó rapáz. 

— Qué é o que quér, siñora ?, — fixo o vello f alando coma un crianzo. 

— E logo, sacáronche o pelo? 

— E, sacaron, si siñora. 

— E quen foi que cho sacou? 

— A nanaie... 

— Boeno, hom, boeno;... pois, mira: tés que vir conmigo... 

— E como vai sere eso? 

— Dicireicho xa que o queres saber. Tí xa sabes que eu levo sempre 
conmigo aos vellos, non sí?, Pois tantos levei que xa non queren que leve 
mais, e daquela, fun, e díxenme eu, agora será ben que leve algún anxeliño, 
e voute levar a tí... — e levouno. 

Eirís de Riba. — Santa María de Oza. — A Cruña. 



78 — É NA PORTA DO LADO 

ELA era unha muller moi gorda e respetadiña, porque nen ía as leiras 
pra que a tomase o sol, nen facía cousa en ningures; andaba pol-as casas 
dos veciños sempre a se queixar do seu mal: 

— Aaaaü, miña filla, estouche perdidiña, non podo mais, este meu mal 
acaba conmigo; sempre sofrindo, sempre penando, millor quixera morrer! 
— mas, non moría, non, a cada ves engarrábase mais á vida; o que ela que- 
ría era non traballar e pasalo ben; xa non era nova, e como tiña boa pibela 

as veciñas gostaban da sua leria e facían canto podían pra que lle non falla- 
ran os bos precuros, e lle non deixaban facer ren. 

Cando estaba sentada nun tallo á porta da casa, cantos pasaban non 
deixaban de lle perguntar: 

— E logo, tia Antona, cómo é que vai hoxe? 

— Mal, meu filliño, mal, val mais morrer. Qué fai un coma min soiño 
no mundo? pasar necesidade, eso que eu teño a sorte, gracias ás veciñas, 
Deus as garde, de que che me non falla cousa. Aaaü, canto estimaba de 
morrer; eu pídollo a el Siñor, mas me non quér ouvir pra meu castigo; canto 
maliño paso, canto, aáaaü, se me ouvise Deus e quixera de me levar!... 

E acontesceu que uns mozos bulreantes, unha noite alcenderon fachuzos 
de pallas e poñéronse brincar en rolda diante da porta da vella, e un de 
eles petou na porta; a vella acordou có barullo, ergueuse, e denantes de 
abrir, mirou pol-o ferrollo da porta, viu o lume dos fachuzos e demandou: 

— Quén é? 

— A morte!, — respondéronlle — non é n-esta casa onde vive a tía 
Antona, que sei que chama por min a cada dia? 

Contestando a vella con falas arrepiadas: 

— Non é aquí, miña filla, non é aquí; vaia mais adiante, que é na 
porta do lado. 

San Xian de Osedo. — Sada. — Betanzos. — Provincia da Cruña. 



79 — A VELLA E A MORTE 

ELES eran dous casados vellos moi ben levados, e un día que estaba a 
vella soia na casa, viulle petar na porta a morte branca, porque denantes 
avisaba a morte cando un iva morrer e disque que eran duas irmáns: a morte 
branca que dava os avisos, e a morte moura, que levaba aos que morrían. 

De chegando a morte falou: 

— Aquí estou eu, que son a morte branca e véñoche mandar que lle 
digas ao teu home que esté disposto porque en de cheganda a noite, vai 
vir miña irmán a morte negra pra o levar onda sí. 

— Cómo vai sere eso, levarme o home e quedarme eu soia cando xa 
vou vella; como hei eu de me valer se mo levades?, — chormicou a muller. 

Ao chegar o vello pol-a noite, a velliña a chorar contoulle o conto, e 
cavilaron que o millor era o non sair da casa e cando viñese a morte negarllo. 
Así o fixeron; cando sintiron petar na porta, vaise o vello e meteuse no 
forno, e a vella púxolle a tampa. Entrou pra dentro a morte negra, e pediu 
pol-o home; — non está, — respondeulle a vella, — vai nun viaxe; ten que 
voltar outro día. 

— Non podo, non podo, — f ixo a morte, — teño de o levar hoxe mesmo. 

— Pois terá que marchare sen ele, que lle non está na casa, a menos 
que o deixe para outro día... 

— Non lle podo, que teño de levar conmigo a un morto, e de o non 
atopar a ele, terei que te levare a ti, — e foise cara á vella. 

— E, cómo vai sere?, — engadiu a muller cheiña de medo, — agarde 
daquela un istantiño que logo virá, e a condanada da vella pra que a non 
levara a morte acenaba sinalando pra o forno. 

San Lourenzo de Meixigo. — Cambre. — A Cruña. 



80 — MORTE PELADA 

ERA un matrimonio ben levado de verdá; ela moi boiña era, sen despre- 
ciar a ninguén, e ele, era un home de ben: traballador como poucos a cada 
día melloraba o lugar, e tiña a sua dona respetada como ningunha; todol-os 
veciños daban boas falas de eles; comenzaran con pouquiña cousa, mas por 
seren ben levados era a sua unha casa ricaz, de moita fartura. 

Un día, cando xa non eran mozos, falaron acarón da lareira: 

— Certo é que enchímol-a casa, que as tullas reverten o grao, que nas 
arcas non colle nen un fio mais de brancura, que témol-o hórreo ■ atuado de 
mainzo, que o gando da xenio velo, e os cochos están como penlas de man- 
teiga; certo, tamen, que os untos e os xamós fan ollar pra riba na cociña, 
que o baño está brandido coa carne de cócho, que temos un peso pra gas- 
tare..., certo, certo; temos un ben de Dios, mas, — fixo ela, — falla o millor; 
xa logo imos indo vellos e non temos ningún fillo, que nos peche os ollos 
e que siga a nosa caste... 

— Boooh!, — dixo o home, — e que falla temos^ d'eles? 

— Estamos tan soios! 

— Así estivemos sempre, deprocatáchete agora? 

— E si morre un de nós, que vai sere do outro? 

— Daquela quérese dicir que eu vou morrere? 

— Non teño medo de min, — f alou a muller, — eu cavilo, qué será da 
casiña e o qué será de ti, cando eu morra, porque, se ti morreras, eu iba 
atrás, morríame decontado contigo; sempre xuntos na terra, ao ti faltares 
eu pediria de morrer na mesma hora. 

— Leria, leria. 

— Así Dios me salve! 

E diz que daquela o home sacou a tampa do forno que tiña cheio de 
pan a cocer e meteuse dentro; cando a muller reparou, berrou moi forte, 
levou as más á cabeza e regalou os ollos, escumaba pol-a boca como unha 
condanada, mas non se movía do sitio, nen ollaba pra o forno, arrepiada, 
virara a cabeza á porta da cociña por onde entraba un galo depenado can- 
tarolando, e por fin, sen voz, chea de medo remusgou: 

— Pasa, morte pelada, pasa, e vaite ao forno, pasa, non pares en min. 

— Eih!, carafio, veigache o diaño!, — bradou o home, e deixando o 
forno, pillou unha hacha e brincou a paus coa muller e mais có galo. 

San Xian de Sergude. — Carral. — A Cruña. 



81 — PASA, MORTE, PASA 

ERANVOS unha ves dous vellos, e como o home caera eibado na cama 
poñéndose moi enfastioso có seu mal, decontado chegouse fartal-a parenta, 
e seique lle non daba moi bó trato, mas pra que os veciños se non deproca- 
tasen, cando tiña xente diante layábase pedindo pol-o probe doente: 

— Aaai!, meu probiño, canto me doi de te ver así; mais quixera sere 
eu quen o pasar; aaaü, miña almiña, se el Siñor me ouvise e quixera de 
che tiral-o mal inda que eu morrera. Mortiña pelada, se has levar un, lévame 
a min e déixao a ele, miña almiña!, que nunca mal ningún fixo a ninguén. 

E sempre, sempre, pedía á morte pra sí, se había salvar ao vello, mas, 
unha noite, fóronse uns rapazolas, depenaron un galo, e pasárono pol-a 

gateira da porta como pasan os romeiros pol-o burato de San Bieito (*) e 
de se ver o animal dentro, foise decontado onde a vella que moulaba un 
cacho de broa sentada na pedra da lareira, e ao vere aquela cousa que no 
fusco da cociña somellaba como alma do outro mundo, dixo asinalándolle 
o cocho onde o seu home dormexaba : 

— Pasa, morte, pasa, vaite pra aquel leito e leva ao meu home, que o 
probe xa vai velho amais de estar doente. 

San Xian de Sergude. — Carral. — A Cruña. 



82 — A MONTAÑESA E O MARIÑAN 

ELE foi unha vez un bon mozo mariñan que chegou a unha feira da 
montana có gallo de mercar unhas ovellas, e atopou unha vella montañesa 
que tiña un f atiño de años e mais algún animal mais vello ; a vella tiña de 
par unha nena, sua neta, pra lle axudar a ter man do seu gado; e como a 
muller era falangueira e adivertida, roparando no mariñan que moito era 
o que miraba os animás sen os apreciar nen se dispoñer a entrar en trato, 
chamouno por se monear, e díxolle: 

— Aü, mariñan, e tí non quererás casar, hom?; ven acó, mira, eiquí 
teño a miña neta, unha boa rapaza, que moita muller non é, hom, mas, xa 
sabe ter man de unha casa; eche de moi boa caste, así Deus me salve; non 
era eu tan grande coma ela, e cando casei, non che tiña cousa; o rapáz tam- 
pouco, mal pocadiño; tiñámol-o corpo, mas có traballiño chegamos axuntar 
un ben de Deus. Oxe, non fallan na corte, un bó par de bois, e outro de 
almallos, catro vacas do leite cós seus cuxos; cinco cochos da cría; vintacinco 
ovellas, a besta có seu poldro, e mais un cabalo; boas tullas de trigo e de 
centeo; un hórreo de mainzo para o gando; ben de brancura nas uchas; far- 
tura de carne de porco e de patacas no celeiro, e amais, cobos de abellas na 
horta; e boas galiñas; e cás pra gardalo, e ainda temos micos para pillal-os 



( x ) Romaría moi sonada, en Mercuin. — San Xoan de Anceis. — Cambre. — 
A Cruña. 

ratos. O lugar é noso, e temos caseiros a traballar outras terras; e ainda hai 
gando ás ganancias. 

— Aü, mariñan, ropara na nena, que en toda a Mariña n'a hai como ela! 

Conto montañés pra facer de menos aos mariñás, disque. 
Barbeito. — Santaya de Cañás. — Carral. — A Cruña. 



83 — O RAPÁZ E MAIL-A LEBRE 

DIZ que houbo unha vez un rapáz, que andaba có gando, e viu unha 
lebre encamada durmindo; pillou a sua vara, e cavilou falando pra contra si: 

— Vouna matar a paus, e despois, vendoa; cós cartos que me dean, 
merco unha galiña, ponme unha ducia de ovos, e deitoa; cando saque os 
pintos vendós tamén coa galiña; merco un bacoriño, e dimpois de cebalo, levó 
é feira e cós cartos da venda merco un cuxiño; crio un ipouco n-ele, e, alá 
vou, camiño da feira; como o castelán hamo pagar ben, fago moito diñeiro, 
merco un cabalo, e ao brincar n-ele, ergue a cabeza, regaña os dentes e fai 
riijijijü, mas, despertada a lebre, deu un pulo, e foise a correr pol-a gándra 
endiante. 

San Lourenzo de Meixigo. — Cambre. — A Cruña. 



84 — A GARDADORA DE SANTOS E FESTAS 

ELA era unha mulleriña a quen o traballo lle non f acía mal porque era 
moi lacazana e botaba a vida larchaneando, pois dira en gardar festa todol-os 
días có gallo de estar adicados aos Santos, por eso dicía: 

Lús, día das Aritmas é, 
o martes de San Antón, 
carta feira San Xosé, 
o mercado é quinta feira, 
sesta feira é da Pasión, 
sábado d'ta da Virxe, 
e domingo festa enteira. 

Maisque a muller non fixera nunca ren, morreu denantes que o home, 
e cando quixeron de a amortallar, nen roupa tiña que poñer, e daquela, 
unha veciña de boa i-alma, ordenou pra que se non vise que levaba a roupa 
de cada día, de apañar unhas ombradas de xestas no monte, e botarllas de 
por riba ao cadabre, no tombo onde o levaban ao campo Santo. 

- Facíalle o pranteio o home dende da fenestra do sobrado ao tiral-o 
cadabre pra fora da casa, e vendo como có trastumbo do tombo ao andare 
os que o levaban, descobríase o corpo da defuntiña, dixo ele a choromicar: 

— Ail, miña gardadoriña de Santos e festas, 
relóceche o cú antromedio das xestasl 

A Cruña. 



85 — PREGUICIÑA 

ELE era unha picaríña sempre avacoada, que se non movía por cousa; 
sua nai sempre a berrar con ela, e, ela, vaiche boa... 

Unha noite, dormexaba no escano acarón da lareira, e a nai prá espilir 
decíalle: 

— Abre os olliños, Preguiza!, — remusgando ela sen lle facer caso: 

— Miña nai, non póoodo! 

— Abre os olliños, Preguiza! 

— Miña nai, non póoodo! 

Mas, como a vella tiña moita sabencia, engadiu: 

— Toma unha cunca de grelos, — e daquela a rapaciña acordou ata- 
llando: 

— A velos? 

E disque que a nai a tal ver, sacoulle unha cunca de caldo, e poñéndolla 
nas más demandou: 

— Preguiciña, queres pan? 

— Si siñora, si mo dan, — dixo a nena. 

— Pois vai pillal-o coitelo. 

— Aaaaü, siñora, daquela non llo quero, — e a nai tamén para a insi- 
nar non lle deu o pan e fíxoa pasar sen ele. 

San Xian de Almeiras. — Culleredo 

San Xian de Sergude. — Carral Cruna. 



86 — A VELLA QUE IBA POL-O MONTE 

CANDO a canalla pide moitos contos e quen os di vai canso, saca este: 

— Unha ves era unha vella que iba pol-o monte, queres que cho conte? 
— E se aquel a quen llo dí respóndelle «sí», ou «non», sigue o que conta: 

— Eu non che digo: «sí», — ou, — Eu non che digo: «non», eu dígo- 
che que, «Unha ves era unha vella que iba pol-o monte, si queres que cho 
conte?». E, siguen así, até que van cánsol-os dous, ou si cadra, cando o outro 
contesta «sí», remata o que conta: 

— Pooois, a vella que iba pol-o monte, diz que levaba un cesto, e, en 
xa non sei mais de esto. 

San Xian de Almeiras. — Culleredo. — A Cruña. 

*¡ 

Temos outra variante recolhida en Sergude que remata: 

— Pooois, voucho contar: As nenas do cú cosido, Dios mío querido, non poden 
andar. 

CONTOS DE PARVOS OU TONTOS 



87 — ANDADAS DE TRES IRMANS 

ERA un pai e tiña tres fillos. O mais vello díxolle un día: — «Meu pai, 
eu quero ir correr mundo». O pai deixouno ir porque ainda quedábanlle 
os outros. 

O rapáz foise pol-o mundo adiante e chegou a unha vila moi grande 
onde estaba o pazo do siñor el rei. Alí pediu traballo. Perguntáronlle que 
sabía facer, e dixo: — «Son tecelán». 

— Pois vas ' tecer un manto para min, — díxolle o siñor el rei — se o 
fas ben, heiche pagar como nunca soñaches, mas, tamén, se é que o fás 
mal, fágote enforcar por mintireiro e fachendoso. 

O rapáz gañou medo; mas, -como xa non podía se voltar atrás, enco- 
menzou a traballar con moito tino. Pero o seu traballo non era grande cousa. 
— Probe de min, — layábase — vanme enforcar, e pra esto deixei a casa 
do meu pai ? — Mas, non vía modo de f uxir, e choraba. 

Na buf arra apareceu a cara engruñadiña de unha vella. — Qué tés, 
mozo, do que é que te layas ? — , demandoulle. 

O rapáz contoulle as suas coitas. 

— Eu axudareite, — díxolle a vella. — mas, tés que me prometer que 
aquelo que che dean pol-o traballo hasmo levar para a miña casa. 

— Levarei. 

— Pois desfai todo o que fixeches e escomenza de novo. 

Obedeceu o rapáz, e viu con pasmo e ledicia que o traballo arrequecia e 
milloraba moito. Pol-a mañán tiña xa un rjco manto tecido de ouro e prata. 

Cando chegou o siñor el rei ademirouse, e díxolle: — «Es dino dun bon 
presente; dime, que queres millor, casar coa miña filla ou levar un burro 
carregado de ouro? 

— Quero o ouro, — pediu o rapáz. 

Díronlle o burro coas alforxas acugaladas de onzas, e o rapáz foise 
ledo coma un paxaro. Mas, ao pouco, saiulle a vella ao camiño e recra- 
moulle o seu dereito. 

O rapáz recoñeceu que lle salvara a vida, e deulle o burro cangado de 
ouro, mas, envergoñado, se non estreveu a voltar para casa e púxose a servir 
por medo de outra mala aventura. 

O irman meian, quixo tamén ir probar sorte, e pediulle licencia ao seu 
pai para que o deixara. — Vai, — díxolle o pai; — non quero opoñerme ao 
teu desexo, e queira Deus que teñas mais sorte do que o teu irman de quen 
non voltamos saber cousa. 

O rapáz meian foi tamén dar ao pazo do siñor el rei, e pediu traballo. 
— Qué é o que ti sabes f acer ?, — demandoulle o siñor el rei. 

— Son xastre, — dixo. 

— Pois tés que me facer unha casaca como non haxa outra. Se a fás, 
heite pagar ben pagado; mas, se non atinas, fágote enforcar por mojnante. 

— Ai, probe de min!, — layábase o rapáz pouco despois. — Qué é que 
vai ser de min que non sei senón facer groseiros calzóns e coletes de burel 
ou de pardomonte? Vanme enforcar! Quen che me dera na cás do meu 
pai!. Nunca che eu de ela saira!, — e carpía o coitado. 

Mas, apareceulle tamén a vella meiga, e díxolle que ela axudáballe se 
lle prometía dar o que lle pagasen. 

— Darei, — dixo o rapáz, que non viu outra maneira de se librare 
da forca. 

E cando foi ver o siñor el rei, atopouse unha casaca feituca e xeitosa 
como outra nunca vestira. 

Daquela o siñor el rei díxolle: — e ti que é o que queres millor, casar 
coa miña filla ou que che dean un burro cangado de onzas de ouro? 

— Eu quero o burro coas onzas de ouro, — dixo o mozo: e pasoulle o 
mesmo que lle acontecera ao seu irman. A vella levoulle o burro coas onzas, 
e daquela, envergoñado, tampouco voltou á casa. 

Ao cabo de algún tempo, o fillo mais novo díxolle ao pai: 

— Mi padre, eu quero, como os meus irmans ir ver mundo e a pro- 
bal-a sorte. 

— Tí, meu fillo!. Qué é o que vas facer se es meio aparvado.Os teus 
irmans non voltaron e pensas ti fazer mais do que eles, que tiñan un oficio 
e eran mais homes do que ti? 

— Pois eu quero ir! 

— Vaite daquela, e que teñas moíta sorte. 

O rapáz mais novo chegou tamén ao pazo do siñor el rei. — Eu quero 
me facer rico en pouco tempo, — dixo, — que é que hei facer para acadalo ? 

— Fareite eu rico, — díxolle o siñor el rei, — se é que pós boa á miña 
filla, que os físicos non atinan a lle tiral-o mal que ela ten. 

— Eu probarei, — djxo o rapáz, — lévame cabo d'ela. 

— Mas, mira que se a non sanas f ágoche enforcar. 

— Maisque o fagas; tí dasme algún tempo? 
— Deica mañan. 

O rapáz foise pol-a rua endiante cavilando en como facería para lle 
tiral-o mal á principesa, e cando ía mais aglayado nos seus pensamentos, 
tívolle o pé a vella meiga que lle dixo: 

— Ben sei por qué é que cavilas. 

— Saberás. 

— Eu pódolle tiral-o mal á primcipesa se é que tí me fas presente do 
que che dean pol-a librare da sua doenza. 

— Xa o veremos. 

Faille un cocemento de estas herbas e que tome a i-auga ben quente 
con un pouco de zucre. 

O rápaz volveuse ao pazo, coceu as herbas e fíxolle tomal-a i-auga de 
elas á principesa. Pol-a mañan xa estaba boa. 

Cando o viu o siñor el rei perguntoulle: — E ti, que é o que queres 
millor, casar coa miña filla, ou levar un burro cangado de onzas de ouro? 

O rapáz mirou para a principesa que sei que non era nada guapa nen 
moi feita de corpo, e, como era algo parvo asegún decían os da casa, cavi- 
lou que era principesa e abondaba, por iso respondeu: 

— Eu, cásome se me deixan. 

— Está ben, dixo o siñor el rei — , vexo que non cobízal-o ouro, e 
esa eche unha virtude, porque, non está no ouro toda a felicidade. 

O rapáz riuse, porque, ele ben sabía que casando coa principesa había 
ter mais ouro do que o burro poidera levar. Saiu do pazo moi ledo, e ato- 
pouse outra vez coa vella. 

— Non me trás o que che diron? 

— A min non che me deron cousa. 

— Mintes. 

— Non minto. Amais eu díxenche que «xa o veríamos», sen me obrigar 
a cousa ningunha. 

— N'eso levas razón, — dixo a vella, que era moi solerte, — e nada 
che recramarei; mas, e ben que veñas á miña casa para saberes unha cousa 
que che ha convir. 

O rapáz foi aló, mas, decontado pesoulle, porque viu que pechaban a 
porta sen o deixar sair. 

— Agora tés que nos servir de criado, — dixo a vella. 

— Non sei si servirei, porque nunca fixen tal. 

A vella daquela deulle a fregal-as olas; mas, o rapáz ao fregalas, esca- 
chounas todas. 

O home da meiga que era moi encorporado díxolle daquela todo enra- 
bechado: 

— Ti, crebal-as olas crebáchelas, mas, eu, vouche facer comel-os cachos 
pra que adeprendas a ter mais tino. 

— E mais comerei, — retrucou o rapáz, — para os meus dentes non hai 
cousa que non poida rilar, son mais duros que o ferro. 

— Non te monees; cala, ou douche unha labazada. 

— 'Non das, non; porque non eres home, teño eu mais forza do que 
ti; a que non esfarelas unha pedra como mim?, — e tirando do peto un anaco 
de queixo vello, esmagouno coa man. 

O xigante ademirouse. — Este home pode mais do que min, — cavilou, 
— e teño que matalo, senon estou perdido. 

Pol-a nojte mandaron ao rapáz que se deitara no cocho da cociña, e 
eles fóronse para o sobrado. O rapáz deitouse, mas, ollando para o teito, 
viu que por riba da sua cama había unha trapela. Esto non está ben, — fixo 
pra escontra si o mozo — e, pol-o sí ou pol-o non, durmirei fora. E botouse 
a durmir enriba do escano da lareira. Pol-a meia noite acordou c'un grande 
estrondo; foise ao cocho, e viu que chimparan unha grande pedra de muiño 
dende o sobrado enriba da cama. 

— Salvéicheme de boa, — cavilou o rapáz; e, erguendo a modo a moa, 
púxoa a carón do leito, e djmpois deitouse a durmir. 

Ao pouco baixaron o xigante e mail-a meiga, perguntando con moita 
aquela : 

— E logo, rapáz, que f oi eso ? — , e cando coidaban que non terían 
resposta, pois xa contaban que o rapáz estaría esmagado e morto, respon- 
deulles: 

— Boooh!. Non foi nada sjñora; seique caeu pol-a trapela un lixo do 
sobrado, mas, dinlle cun dedo e boteino de riba de min. Daquela os outros 
gañáronlle medo e chegado o día dixéronlle que podía marchar, mas o rapáz 

dixo que non sería se lle non daban a xorna, e como era parvo fixo que 
lle volveran os dous burros que lles tiñan arroubado aos irmans coas xejras 
ben cheas de onzas, e como era tanto o medo que lle tiñan díronlle todo, e o 
rapáz coa sua riqueza marchou moi contente, vestiuse de fidalgo e foise ao 
pazo do siñor el rei; casou coa prjncipesa e despois chamou ao pai pé de ele. 

E como o rapáz disque era algo parvo, viviu feliz coa sua muller a 
principesa chegando a moi vello, dimpois de ter moitos fillos e ainda moitos 
mais netos. 

Conto contado 
burro aparellado, 
que conto outro 
quen teño de lado. 

Foinos fornecido pol-o noso irman Liandre, quen o adeprendeu de neno en 
San Xian de Sergude. — Carral. — A Cruña. 

88 — 0 MATA LOBOS 

ERAN dous irmans que quedaran horfos. 

O maor era moi espabilado e o mais novo meio parvo; así foi que o 
maor, díxolle a seu irman: 

— Ou, Xan, xa ves que morreu o noso pai. 
E Xan ollando pra ele repricoulle: 

— Ben o vin; e mais vin como o deixaron soterrado no adro, metido 
nunha caixa de pau; e alí vano comel-os vermes. Millor era que pol-a noite, 
cando ninguén vise, fóramol-o tirar d'alí. 

— Eso non pode ser, Xan. O noso pai morreu e xa de nada nos ha 
servir endexamais. 

— E daquela que imos facer? 

— Pois temos que partil-os nosos bés antre os dous, e gobernarnos 
pol-a nosa conta como poidamos. De sorte que, como eu son o mais vello, 
a min tócame a casa e mail-a horta, e tí pódeste quedar có burro. 

— S'eu levo o burro xa me dou por conforme; así poderei ir correr 
mundo. 

— Paréceme moi bem. Daquela escusamos partir mais nada; o gando, 
as terras, o mato e mail-o prado quédome eu con eles tamén. Pol-o demais, 
se che vai mal pol-o mundo adiante, podes vir comer unha cunca de caldo 
conmigo, que na casa do teu irman non ch'ha faltar. 

• — Agradézocho. 

— Fóronse durmir, e pol-a mañan cediño, Xan aparellou o seu burro, 
montou nel e foise corredoira adiante decíndolle ao irman: 

— Boeno, hom, xa que fuches bon pra min, se chego facer riqueza 
heiche dar un bó presente. 

— Pois que Deus che axude, meu irmán. 



Xan camiñou todo o día. Subiu montes e atravesou veigas; en cabo 
atopouse c'unha montaña altisma, e como quería ver o que había da outra 
banda, inda que o seu burro xa iba canso, encamiñouse ao cume. Mas, des- 
pois de un bon cacho de camiño empinado antre penedías e toxeiras, o burro 
non puido mais e chimpouse no chan derrubando ao cabaleiro. 

— Vaiche boa, — dixo Xan — , Eu quero rubir ao coto da montanha, 
quero ver se está o mundo da outra banda, e se o meu burro non anda, 
eu non sei como vai ser; porque, eche ben certo que non podo levalo. 

Xan sentouse e agardou a ver se o burro quería voltar a se poñer en 
pé, e no entanto, púxose a rilar un codelo que ainda levaba no peto. Cando 
estaba nesto, viu un can moi grande e moi fero que o fitaba con ollos 
faiscantes; mas, como Xan era destemido, recadou a moca por se o can 
tencionaba de o trabar, cousa que non debía entrar nas suas contas, pois 
o rapáz pronto vju que o can a quen quería trabar era o pobre do burro, 
pois foi a ele a quen botouse regañando os dentes. 

Xan lle non deixou tempo para que lle tocara siquera. Dun pulo púxose 
cabo dele, e dun mocazo botoulle os miolos de fora. 

— íbache deixar que me mancaras a miña besta?. Ela seríache boa! 

O burro, có medo que pasara, ergueuse espavorido, e Xan, cando o viu 
en pé, botou o can morto enriba da albarda, e collendo o burro pol-a cor- 
della seguiu camiño monte arriba. Ende chegando ao cume, agachábase o 
sol no horizonte; un fato de casupas con cuberta de palla unhas, e con lousas 
de pizarra outras, erguíanse nun terreo que mais somellaba un ermo que 
un pobo. 

— Vállame Deus, onde eu viñen dar!, — escramou Xan, mas emporiso 
dirixiuse a unha d'aquelas casas que melhor lle paresceu pra pidir casa 
cuberta por aquela noite. 

A pouco, viuse arrodeado por un fato de homes e de mulleres que fita- 
ban para ele con curiosidade, dicindo: 

— Trai un lobo!, matou un lobo! 

— Esto é um lobo?, — perguntou daquela Xan, que non sabía como 
eran os lobos, porque nunca vira un diante de si. 

— Si, é un lobo!, dos que nos acaban có gando; dos que non nos dei- 
xan vivire; dos que matan os roxelos todos, e se cadra comen os nenos que 
le alonxan das casas do lugar!. — Fixeron os veciños falando a un tempo. 

— E, por qué os non matades?, — perguntou Xan. 

— Non podemos co eles. 

— Pois xa vedes como eu matei un. Este é o millor mata lobos que 
hai no mundo, — e Xan amostráballes a moca con que matara o lobo, mas 
a familia coidaba que o dicía pol-o burro, animal que non viran nunca na 
sua vida, e como arrumbaba mais que os carneiros e que os lobos, maxina- 
ron que aquele era o mata lobos. 

Un home perguntoulle: 

— E logo, ti venderías este animal? 

— Si, si, véndenos o teu mata lobos, — berraron moitas voces. 

— Non o vendo, — dixo Xan, — maisque me deades todo canto tedes. 
Pero foi tanto o que porfiaron que en cabo Xan, decidiuse a lles dei- 

xal-o seu burro a troque dun bó fato de ovellas e majs um pucheiro de 
onzas que axuntaron antre todol-os veciños do lugar. Mas como estes eran 
algo desconfiados, quixeron primeiro probar se o animal que somellaba non 
ter nada de fero, podía matar os lobos. Daquela Xan, díxolles que para 
proba abandaba unha noite, e así foi que meteron na igresia media ducia 
de años e mais o burro, deixando a porta aberta pra que, cando chegasen 
os lobos ao ulido das ovellas, poidera o mata lobos dar cabo de eles. 

Fóronse todos para as suas casas moi ilusionados; Xan meteuse na 
igresia, empuñon a sua moca, e pechando a porta de xeito que non poideran 
entrar os lobos mais que un a un, agardou. 

A 1Ú2 da lanpariña do altar alumeaba moi pouco, e Xan pujdo ver na 
escuridade da porta entreaberta os dous puntiños lumiosos dos ollos dun 
lobo. Os años encomenzaron a berrar có medo, nervosos e desacougados. 
Xan, cabo da porta ergueu a moca, e cando a testa do lobo asomou pol-a 
abertura, descarregoulle un baloucazo que o tumbou. 

— Vai un, — dixo, e turrou por ele pra dentro botándó a un canto. 
Non tardou en aparescer outro lobo que matou como o primeiro; e 

despois outro, e outro. Cando saliu o sol e os montañeses acodiron á igresia, 
viron unha ducia de lobos mortos. Xan tivera o bon coidado de untar as 
pezuñas e os fuciños do burro có sangue dos lobos mortos, e non lle custou 

caro ningún facerlles ver que fora o probe animal o que fixera tal mor- 
tandade. 

Os montañeses moi ledos, porque coidaban se veren para sempre libres 
de lobos, entregáronlle a Xan a ola de onzas e mail-as ovellas prometidas 
en paga do mata lobos, e ele cargando coa ola ao lombo e botando diante 
o fato, foise monte abaixo. 

Ao cabo de tres días de camiñar chegou á cás do irmán. 

— Xa estás de volta, — díxolle o outro. 

— Xa. — Repricou Xan. 

— E este fato de ovellas? 

— É meu. Vendin o burro e pagáronme coas ovellas e mais co'esta ola 
de onzas. 

— Meu irmanciño, meu irmanciño, — díxolle o irmán maor, — moita 
ledicia teño de te ver, e quero regalarte como mereces; imos xantar xuntos 
e amais de caldo vouche facer un bon compango. — E puxo ovos con chou- 
rizo e touciño mais un pouco de fariña que pasou pol-a tixela. Tamén encheu 
un xerro de cidra. 

Mentras xantaban, o irmán perguntoulle onde estaba aquel rueiro que 
tan ben pagaba os burros, e Xan deulle todal-as indicazóns que lle poideran 
servir para ire alí se tal quería; o que non lle dixo, en como fixera para 
vendel-o por aquela riqueza que traguía. 



O irmán maor mercou varios burros, e aló foise, de mañancjña cedo, 
coidando que os ía vender e voltaría c'unha grande riqueza. Mas cando 
chegou á montana e o viron, todol-os montañeses caeron riba de ele con 
gadaños e paus e díronlle unha somanta que foi moito conto, ademais de lle 
matal-os burros «pra que adeprendera» aos enganar outra vez vendéndollle 
mata lobos de aqueles. 

O probe do irmán estivo alí deitado nunha cama de molime até que 
puido repoñer forzas pra emprendel-o camiño de volta á sua casa. Pra que 
se lembrara sempre da sua fazaña, os montañeses díronlle as pelicas dos 
seus burros, e o home chegou a casa de volta cangado con un embrullo de 
pelicas. 

— De ónde vés, meu irmanciño, e que é eso que tras ás costas? per- 
guntoulle Xan cando o viu. 

— Do infermo!, — retrucou o outro. — E estas que trayo son pelicas de 
demos!. 

— E mais serán, — escramou Xan. 

— Teñen moita virtude, — asegurou o irmán, — e se vas co'elas pol-o 
mundo adjante poida que fagas unha boa feira. No entanto eu coidarei as 
tuas ovellas e mail-as tuas onzas. 

— Está ben, — dixo Xan. — E gardando no peto un bon cacho de broa 
e outro de touciño, meteu as pelicas nun grande saco, botouno ao lombo, e 
foise. Despois d'andare todo o día, e cando xa iba sentindo gañas de se 
deitare, chegou a unha casa que somellaba ben abastada porque tiña sua boa 
horta; unha eira na que había tres medas de trigo; dous hórreos ben com- 
pridos, e alpendres, cortes e bodegas. 

Anoitecía, e ainda que fora víase un pouco, na casa había lúz e pol-a 
fenestra albiscábase o interior. A artesa cuberta c'un mantén, albo como a 
neve, e de por riba unha fonte acugulada de chourizos; outra, con unha 
empanada encetada; un xerro de viño, a xusgar pol-o que se vía nun vaso 
meiado; molete; queixo... tantas cousas... Sentado diante da artesa, un 
creguiño comía con voracidade, e coidábase de mollal-a gorxa de tempo en 
tempo. Unha muller, moza e garrida, contempraba con arroubo aquela soberba 
figura de larpeiro. 

— E mais eu non deixaría de Ue axudar nese labor, — cavilou Xan pra 
escontra sí. — Paréceme que debería petar á porta, — seguiu-se, — que mais 
a tempo non é doado chegar a ningures. 

Mas, nesto sentiu pisadas de cabalo, e viu como a muller poñíase escoi- 
tar con medo. Dimpois, apresadamente meteu no forno canto había na artesa, 
e o bon do crego agachouse dentro de unha hucha que alí había a un canto 
da lareira. 

— Vaites, vaites..., — dixo Xan, estranado, — somella como se tivesen 
medo do que ven no cabalo. — E deixouse estar á esculca. 

Un home, despois de se desmontare e amarrando a besta a unha argola 
que había onda porta, petou. A muller tiroulle a tranca á porta e despechou 
o ferrollo. 

— Ai, meu homiño, — dixo, — non contaba contigo agora. 

— Tampouco eu contaba chegar hastra mañán; mas o meu compadre 
iba de viaxe e non puiden parar con él, así que seguín de camjño. 

Entraron os dous, e, a través da fenestra, inda que leviaciñamente, Xan, 
ouvíaos falar. 

— E cómo vou f acer, meu home, pra che poñer a cea ?. Non teño senón 
un pouco de caldo. 

— Pois dame o caldo, que teño unha fame adoecida. 

Xan pensou: — o mesmo ca min. — E sen o pensar majs, achegouse á 
porta e petou. 

— Quén é? perguntou a muller. 

— Un probe camiñante que pide casa cuberta. 

— Ai, Dios mio, siñor, a ver se ten mais sorte noutra porta, que, pobre 
de min!, non lle teño cousa algunha para lle dar. 

— Abrelle muller, — berrou o home, — a un camiñante non se lle deixa 
fora denoite. Hoxe por él, mañan por mim! bótalle unha cunca de caldo. 

A muller abriu, e Xan buliu a se meter na cociña. 

— Boas noites nos de Dios a todos, e a Santa Paz sea n'esta casa! — 
saudou Xan, e botou o seu saco no chan a carón de si, cando se sentou 
fronteiro ao patrón. 

O home comía xa o seu caldo, e a muller, despois de servir a Xan, 
sentouse na beira da lareira. 

— E que é eso que leva no saco, se se pode sabere?, — demandou a 
dona, que, como todala-as mulheres era moi curiosa. 

— Elle un meigo, — repricou Xan. 

— Ai Xesús!, — e a mulher santiguouse. 

— Un meigo!, — escramou anot'ado o home. 

— Téñoo escravizado neste saco empréstame moi bos servizos. 

— E pódese vere?, — dixo a muller achegándose. 

— Non, porque se abro o saco fuxe como se fora fume, e se non pode- 
ría apillar. 

— Eche cousa estrana. 

— De meiguería. 
— ■ Ten razón. 

— Se ese mejgo poidera facer que o caldo se convertise en boas talla- 
das , — dixo o home. 

— Xan puxo un pé enriba do saco e fixo renxer as pelicas «chrr, chrr». 

— Qué é o que dís ?, perguntou Xan como dirixíndose ao saco. E che- 
gando o ouvido, fixo renxer de novo as pelicas. 

— Sei que fala?, demandou o home. 

— E mais dí que, xa que quér unhas talladas, vaillas amañare nun 
instantiño. 

— E amañará? 

— Cando el o promete, — e outra vez renxeron as pelicas. 

— E agora que dí?. 

— Eu non entendo cousa, — dixo a muller. 

— Como é meiguería non o entendo senón o seu amo. 

— Pero, que é o que dí? 

— Disque xa se está cocendo o compango no forno ! 

— Bah, boh, boh!, — dixo a muller, — eso non pode sere ! 

— Hola mira a vere, — ordenoulle o seu home. E queiras que non, a 
muller abriu a porta do forno e apareceu canto alí gardara. 

— E mais é certo!. — Dixo o home moi ledo. E botando man a empa- 
nada púxose a comer un bon cacho. 

— Coma vostede tamén, amigo, que lle pertenece como a min. 

E Xan non se fixo de rogare, comendo e bebendo coma un famento. 

— Se eu tuvera un encanto así, — dixo o home, — podíame facer rico. 

— A eso vou eu, — f alou Xan. — Encamíñome a un mato onde hai un 
penedo que disque ten un tesouro ao supé. 

— Esto é cousa do demo, — berrou a dona; Xan fixo renxer as pelicas. 

— Qué dí, qué dí ?, — perguntou interesado o home. 

— Dí que o demo pode perder unha i-alma, mas que non pode atopar 
un tesouro; e que pode mais él que o demo. 

— Tamén quería eu ver eso. 

— O qué, o demo ? 

— O tesouro. 

As pelicas renxeron, e Xan facendo que escoitaba, erguéuse con cara de 
pasmo : 

— Di que si queremos vel-o demo que ele nol-o amostrará; mas que 
teñamos coidado non vaia fuxir, que podería facer moito mal pol-o mundo. 

— Pois vexámolo. 

— Ai, non, por Dios!, que me da moito medo, — djxo a muller. 

— Con tal de o non deixar fuxir... Que nol-o amostre ben agrilloado. 

— Chrr, chrr, chrr, — f ixeron as pelicas. 

— Que o temos metido dentro da hucha. 

— Ai, Xesús, ai, Xesús!. Non a abrades, que pode fuxir!, ai, probes de 
p.ós se fuxe! 

— Tamén quero eu ver que cara ten o demo ! 

— E mais eu. — E os dous homes achegáronse á hucha, e moi amodiño 
soergueron a támpa. Viron unha cara horribre, conxestionada, espavorida, e 
pecharon a escape pra que non fuxira. 

— É ben feio! 

— E, agora que facemos có demo? 

— Chimpalo no rio. 

— Ai, Xesús, hai, Xesús!, layábase a muller. 

— Non teñas medo muller que non fuxe. Imos amarrar c'unha corda 
a hucha. E amarrárona. 

— Agora acabemos de cear. — E cearon. 

— Eu mercaríache ese meigo, — dixo o home. 

— Non o vendo. 

— Daríache por él. . . 

— Non o vendo. 

Mas, tanto porfiou o home, que en cabo, Xan vendeulle o seu «meigo» 
por un folecho cheo de onzas e mail-a besta. 

— Estimaríache que levaras «eso» e o chimparas no rjo de camiño 
que vas. 

— Non deixarei de o facer como ti queres. — E nafeuto, inda non 
rayara o sol, puxeron a hucha enriba da besta, e alá se foi Xan camiño 
do río. 

O crego que iba dentro da hucha batía dentro. Xan perguntou: 

— E logo, que é o que queres ? 

— Que me deixes sair. 

— Non, que perderías moitas almas; voute chimpar no rio. 
— Déixame sair e fareite rico. 

Pero Xan non fixo caso e seguíu arreando a besta hasta chegar ao rio. 
Na ponte desamarrou a hucha e chegouna a beira. 

— Por Dios, non me tires a i-auga que afogareü. — Déixame e face- 
reite rico!. 

En cabo, Xan, deixouse convencere, e abriu a hucha. O crego saiu e 
deulle unha bulsa chea de onzas. Xan montou de acabalo e foise a escape. 
As ferraduras ao bater nas pedras do camiño botaban chispas, e Xan pen- 
saba pra escontra si: «O demo que saiu da hucha poida que sexa causa da 
perda de algumas almas; mas, o piquer é que non perda eu a miña». 



O irmán de Xan, asombrouse moito cando o viu chegar de acabalo, e 
mais ainda cando viu tantas onzas coma ele traguía. 
— É que vendin as pelicas!, — díxolle o outro. 

— E notn farías como cando vendíchel-o burro?, — atalhou o irmán. — 
Inda me doen as costas. 

— Non sei si che doen ou non: nin sei o por qué che han doer. O que 
sei é que vendin primeiro o meu burro, e agora as pelicas que ti me deches. 

O irmán quixo saber como fixera para sacar tanto diñeiro por aquelas 
pelicas que tan pouco valían; pero Xan non lle dixo mais, senón que él as 
vendera, e que por elas outivera todo aquel ouro. Despois de moito cavilar, 
o irmán mercou outros burros, matounos esfolounos, e cando tivo as pelicas 
suas, meteunas nun saco e foise pol-os rueiros pregoando: 

— Pelicas, vendo pelicas; as millores pelicas de burro!. — E cando lle 
perguntaban o precio pedía por elas un disparate. Ninguén Uas quería, e 
todos comenzaran a coidar que estaba tolo e ríanse d'ele. Pero, anda que 
anda, pasou pol-a casa onde Xan fixera o seu negocio, e como o home tivera 
tempo de ver que aquelo fora un engano, tal carraxe pillou ao ver ao irmán 
de Xan, que botou man a un fungueiro e arreoulle tal somanta que o dei- 
xou escontromiñado. 

— Probe de min!, — layábase o rapáz, — que ben vexo que estou 
pagando as que fixo o meu irmán!. Pois cala, que tamén ele ha de mas 
pagar a min!. 

E cando chegou á sua casa días despois, non dixo nada; mas, pol-a 
noite pillou un saco e denantes que Xan se decatara, xa o tiña metido nel 
e ben amarrado por fora. 

— Agora, pra que me non voltes a enganare, voute chimpar no puzo. 
E cargou co ele ás costas. Mas, p>ra maor seguranza, matinou de o levar 
a un puzo abandonado que había nun campón; estaba un pouco lonxe, can- 
souse no camiño, e pousando o saco nun arredor foise tomar un neto á 
taberna. 

Xan estaba calado dentro do saco; mas como sentir pasar gando empren- 
cipiou a se layar: 

— Ai, ai, ai!. Que eu non quero ire, non quero ire!. 

Un mozo que iba có gando estranouse de ouvir aquelo e achegándose 
ao saco perguntou: 

— Onde é que non queres ire?. 

— Quérenme casare con unha principesa y eu non quero. 

— Mesmo es ben burro. Había de sere eu! 

— Pois métete ti no saco e deixame sair a mjin. 

— E casaríanme a min coa principesa? 

— Casarían; porque ninguém saberá que te trocaches conmigo. 

— Pois hala xa!. — O mozo desatou o saco, Xan saiu e despois de 
se meter o outro no seu sitio amarrouno. Ele chamando o gando deu volta 
para a casa apresadamente. 

Nesto, o irmán, que xa viña de volta da taberna, botou de novo o saco 
ás costas, e en de chegando ao puzo chimpouno dentro; despois, moi satis- 
feito voltouse para casa cantarolando. Mas, ao chegar e ver ao irmán que 
estaba acomodando o gando: 

— E tí?, — perguntoulle moi anotado. 

— Pois, vel'ahi tes!, — dixo Xan. — Cando cheguei ao fundo do puzo 
sentín que abrían o saco, e ao sair de ele atopeime diante d'unha rapariga 
bélida coma unha rayola de sol. 

— «Eu son a fada da i-auga fría; — díxome, — e como sei que tí es 
un bon rapáz, quéroche facer un presente». E deume este gando, e mais 
levoume por un camiño que vai sair mesmo no meio da fraga do castro. 
Pero, seique ainda ten mais e paréceme que a calquera que aló chegue darayo 
tamén. 

— E dará?, — perguntou o irmán, relocéndolle os ollos coa cobiza. 

— Penso que sí. 

O irmán botouse a correr e foise direito ao puzo. Alí enbaixo no fondo, 
estaba ainda o mozo debatíndose por ver se podía salvarse. Sentiu barullo 
na i-auga, e dirixíndose ao fundo perguntou: 

— Señora fada, inda está ahi? 

— Estou, estou, dicía o mozo meio afogado. 

— E dame a min o gando ? 

— Acodídeme, acodídeme, — berraba o mozo, mas, como estaba dentro 
do saco e tiña a boca chea de auga, o outro soio ouvía: 

— Di...di..., — e a ele parecíalle ouvir: — Sí, si... — por eso sen o 
pensar mais con tanta cobiza como tiña, chimpouse de cabeza embaixo. 

E, colorín, colorete, 
pol-a chimeceia arriba 
vai un joguete. 



Foinos fornecido pol-o noso irmán Liandre, quen o recolheu en San Xian de 
Sergude. — Carral. — A Cruña. 

89 — OS DOUS IRMAS E A VELLA 



ELES foron dous irmás dos que un era listo e tonto o outro; quedaron 
orfos moi novos e vivía pé d'eles unha das bolitas que ía moi velha, moi 
vella, vellísma, entalada pol-a canga dos anos, cega, eibada, e tan esgotada 
que non daba toa. 

O irmán tonto, non traballaba nen facía ren; coidaba da vella e comía; 
o comer sí que facíao ben, abofé!, daba xenio velo, era moito o seu modo 
de comer cando tiña o qué; o irmán listo, traballaba a reo e cuase que non 
comía; canto lle daban na cas do vecjño onde andaba ao xornal, leváballo 
á velliña e ao irmán inocente; o probe do home era un rapaz novo e mais 
somellaba un vello; non tiña xor pr'as festas nen brincadeiras de mozos; 
seu vivir era unha escravitú, sempre arrastado a trabalhar e a cotio cavilando 
como facer pra se redemir, redemindo aos seus da caiñeza. Matinou de poñer 
de criado ao irmán, e non fixo nada, porque o tonto, que era mojto renarte 
coa sua tomteira e gostaba mais da larchanería que do trabalho, se o facían 
gardal-o gando, botábase durmir, se o cangaban con feixes de herba, ía 
estrandoa pol-o camiño e cuase nen unha ombrada chegaba á casa; ninguén 
o quería levar, que nen pagaba o caldo que ele comía, e houbo quedar na 
casa como sempre, a coidal-a vella. 

Os dous irmás rifaban moitas veces, e un día díxolle tantas e tantas 
o listo ao tonto, que o probe do rapáz prendeu nun pranto que mesma- 

mente somellaba a perrencha d'unha crianza; cando o listo partiu, recomen- 
doulle: 

— «E, coida ben á madre, dalle as papas, non seia que llas comas tí, 
como de cote, que es un condanado d'un lambón. 

O tonto remusgou pol-o baixo, estaba doente, e, ao irmán viral-o escouce 
da casa, foise á lareira, tirou o testo do pote, pillou a garfela e unha cunca, 
e quitoulle as papas á vella; ele quería facer algunha cousa, habíalle mos- 
trar ao irmán como valía mais que ele con sere listo. Unha ideia boligáballe 
no maxin, mas quería tempo, e pra facelo, quixo rematar de contado 
arranxando logo á vella: inda mon eran horas, mas fixo: — «boooooh!, 
tanto ten que coma antes ou que coma despois, o caso e comer»..., e foise 
pé da vella, darlle as papas que as non quería, mas ele entupiu n-ela o que 
puido, e com'a a vella arrechal-os labres por ter empapuxado, bateulle a 
cunca nos fuciños, e fose coa forza que lle deu, fose por mor do moito 
tempo que lle atuou o nariz e mail-a boca facéndolle acorar, o caso foi 
que a vella morreu, e ao se deprocatar o tonto, abaneou m-ela atolado: 

— «Esperte madre, esperte; sei que non ouce?, demo de vella!, sei que 
quixo morrer?, probe de min, probiño, que hei facer agora?, — berraba, e 
botouse correr con desespero; chegou ao fondal da horta, xa non berraba, 
parou, deitouse, e durmiuse, malpocado!. Cando o irmán chegar pol-a noite 
houbo matalo: 

— «E tí, hom!, tí que fixeche, hom?, perdímonol-os dous por tí!, demo 
de rapaz, érel-a miña acabazón, a pior disgraciá; e, cómo vai sere agora? 

— Non berres, hom, non berres, está caladiño, — dixxo o tonta, — xa eu 
arranxarei, eu arranxarei, e imos sere ricos, xa ti o verás, imos sere ricos. 

O tontó argallou a maraña: pillaron a vella e sairon da casa; ía mais 
que meiada a noite, e un homé a petar na porta da tenda bouraba mais 
que na porta de un muiño, berrando pol-o tendeiro con falas estrañas; 
cando comprendeu que a familia andaba de pe e virían abrir, agachouse; 
o tendeiro alumeando có candil axexou no escuro e non viu ninguén; eatá- 
base deitando e voltaron petar; berraban as mesmas falas estrañas de denan- 
tes e quixo comprender : ■ 

— «Manecho!, abre, Mameecho!, Dios cho pagará, hom v que é cousa 
de moita presa, — e foise o home outra vez a abril-a porta; tampouco viu 
quen petara, mas sintiu rír ás gargalladas, — será o transno?, — cavilou, e 
non, non ero o trasno, ouviu falas de rapaces, e comprendeu que era unha 
azoxoña. Bateu a porta, e pillando unha acha d'un capón, roñando pol-o 
baixo, agardou que viñeran petar outra vez, disposto a mancar quen fose; 

xa coidaba que non viñan, cando petaron outra vez, agora os berros somel- 
laban un balboar de vello, abriu de sopeton e o que petara non puido £uxir, 
daquela arreoulle un pau tan forte na testa, que caeu no chan. Pillou lúz, 
£oi mirar, e que viu ? era una muller, matárá coma un can, f ora a i-alma, quedou 
pampo; non sabía que facer, se chamar pol-os da casa, se pechala-a porta e 
deixala alí; seguía engruñado por mor de lle miral-a cara cando ouviu pasa- 
das no camiño; quixo fuxir e agacharse na casa, mas espaventado, pren- 
deu n-ele a entaladura do medo, e xa se non puido movere; a pouco, o 
tonto, brincando no candil púxollo diante dos ollos e deu en berrar: 

— «Maneeecho, e ti que fixeche, hom, matache unha muller?. Dios!, 
meu Dios, e como puido sere eso?, aaaaü, Naneeecho, Naneeecho!, matares 
tí unha muller, hom!, — berraba cada vez mais o demo do tonto. 

— Cala, condanado, cada, — dixo o tendeiro acordando, — cala, ou 
mátote a ti tamén. 

— Aaaaü, aaaaü, o que acabas facer, quen o ía dicir!. 

E temendo que os veciños ouvisen e o meteran na xustiza, prometeulle 
ao tonto : 

— «Cala, hom, cala, non foi nada, lévame esa muller e dareiche unha 
boa presa de onzas. 

— Xúrasmo, — demandou o outro. 

— Xuro, asi Dios me salve!. 

— Pois daquela, dame primeiro as onzas. 

— E logo, é que che non afiuzo? Pois xa chas darei. 

— Non quero; hasmas dar agora. 

E o tendeiro deulle as onzas e daquela foise o tonto e recolleu a vella 
morta e levouna; cando chegou pé do irmán e contoulle o que fizer, llo 
non quixo crer, e salagou as mas nas onzas pra se convencer que eran de 
certo. 

O tonto deixou os cartos e foise outra vez coa vella ao lombo. 

Aquela mañan cando o siñor cura saiu có seu libriño na man leel-as 
suas orazóns a pasear debaixo da barra, viu no fondal da horta unha 
muller cacheándolle as patacas; entrou na casa, pillou a carabina pra lle 
poñer medo e descargouna ao ár; cando de novo mirou a muller por ver 
se fuxira, coidou morrer có pasmo, regalou os ollos: a muller caéra no 
chan, — «como puido sere?», — preguntábase, e botouse correr pra mirar 
quem era e ver se ainda lle podía valer. Peleiaba por soerguela e sentiu 
chorar, a espranza deulle azos, — «inda vive, — dixo, — benia a el Siñor 
que me non deixou facer un crime», — mas, a muller estaba morta e ben 

morta, quen choraba era o tonto, a berrar a cada vez mais, disposto a empren- 
cipial-o pranteio. O siñor cura estarreceu; cómo facer pra se librar do apreto?, 
a familia xa comenzaba sair par'o traballo e podía ouvíl-os berros do ino- 
cente, había que lle tapal-a boca, mas, cómo?, botándolle a culpa para lle 
poñer medo?, non valeu, o tonto víralle poñel-o punto coa carabina, ascgún 
dicía, ele aseguraba que non, pero a muller alí estaba morta; quixo tirala 
de alí e o tonto lla non deixou levar; por fin propúxolle un pauto, e daquela 
o rapáz decidiu que a levaría pra casa, se lle facíia as misas e se lle daba 
unha boa presa de onzas pol-o sacar do apreto. 

O siñor cura prometeuno todo pra se desfacer da morta e do demo do 
rapáz: ao pouco tempo fixo como que lle levaba o viático, e todo o rueiro 
soubo de como a vella morrera na sua camiña d'un afogo do sangue, e che- 
gado o momento, fíxose o enterro como poucos houber, mais tonto non 
era contente porque as onzas do siñor cura non sabía a cór que tiñan. 

Rematado de sepelil-o corpo, achegouse o tonto ao siñor cura e díxolle: 

— «Siñor cura, ula as miñas onzas, — o cura surriu daquela, que era 
o que lle importaba a ele xa, se saira con ben do apreto. 

— As tuas onzas, — díxolle berrando ao tonto, — déchesmas pra 
pagal-as misas e mail-o enterro, non si?, pois agora sonche miñas. A fami- 
lia que había de par, riuse, porque sabía que o probe do tonto non tiña 
cartos, mais ele reprendeu: 

— «Eu pídolle os cartos, porque a min paréceme siñor cura, que lle 
non rezou os responsos oa direito, — a familia voltou a se rir, e atallou o 
sancristan: — «Tí sei que loleas, hom?. 

— Non loleo, non, que ele é certo, e como dixo os responsos ao revés, 
a madre non pode ire aos ceos como eu paguei, vai andar as arrastras 
pl-os camiños do mundo; e, os cartos son meus. 

O siñor cura encabuxouse, mais pra facer que o tomaba a rir prome- 
teulle: 

— «Boeno, hom, boeno, se ela viñer, dareiche tuas onzás e moitas mais, 
cantas tí queiras... 

— Oíchedelo ben todos?, — perguntou o tonto, e a familia toda fixo 
risa por seren cousas d'un tonto. 

Pasáronse as horas, o tonto foi recadal-a besta do abade que durmía 
nun mato perto do adro, desenterrou a vella, montouna de a cabalo, botoulle 
un bo ligame pra a asegurar, e dimpois de lle poñer unha campaiña amar- 
rada n-unha man, arreoulle uns lostregazos á besta, e cando a noite mediar, 
os veciños todos do rueiro ouviron o catraplinar do cabalo e o repinico da 

campaiña, e se algún mais valente botou a cabeza fora pra ver o que ele 
era, puido recoñecerl-a vella dos dous irmás, de a cabalo da besta do 
crego, abaneando todo o corpo, que voltara ao mundo por mor de lle ter 
rezadol-os responsos ao revés, e pra que o siñor cura lle volvera ao tonto 
as onzas que lle prometer. 

San Xian de Almeiras. — Culleredo 
San Xian de Sergude. — Carral 
A Cruña. 



90 — A VELLA E O FILLO PARVO 

UNHA muller, xa vella, quedou viuda. Depois de feíto o enterro do 
seu home, chamou pol-o fillo que xa era un mozote, e díxolle: 

— Meu filliño: eu quedei sen home e ti sin pai; mas, como xa eres 
mozo, compre que termes da casa... 

— Eu termar da casa, mi madre?, — atallou o rapáz que era parvo. — 
Está asentada no chan e pesa moito. 

— Digo que tés tí que mirar por ela... 

— Ai, eso sí que o farei; mirareina canto vostede queira. 

— Agora o que tés que facer é ires á feira e traerme un papel de 
agullas; porque cós loitos téñoche moito que cosere. 

— E cómo hei f acere, onde as dan ? 

— Non as dan, meu fillo: telas que mercare. Toma, aquí tes cartos, 
vaite á feira e perguntas onde venden as agullas, mércalas, e as gardas ben 
gardadas para que as non perdas. — Foise o rapáz á f eira e á tardiña voltou 
a casa. 

— E, ule as agullas?, — perguntoulle a nai. 

— Boa duda teñen. Gardeinas ben gardadas como vostede me dixo, 
e elas chegarán decontado á casa. 

— Pero, non as tras tí? 

— Non, que as gardei nun carro de palla que trae o noso veeciño. 

— Ai, probe de min!, — layouse a vella. — Pero, cómo vas dar c'oelas 
nun carro de palla, hom?. Debíchelas gardar nun peto ou espetalas na 
lapela da chaqueta; que tontiño es Dios mio! 

— Deixe, siñora, deixe que pra outro día xa o sei. 

E outra vés díxolle a vella: 

— Oes, rapáz, váiteme mercar unhas puntas de piso, que temos que 
concertal-a artesa e mais o chideiro do carro; e, a ver que é o que fás 
agora. 

— Ben sei, siñora, ben sei, — respondeu o mozo. 

E cando chegou de volta, traía todal-as puntas espetadas nas lapelas da 
chaqueta estragando a prenda, que non quedaría mais retrizada de a rilal-os 
ratos. 

— Xesús, Xesús!, — berrou a nai ao velo. — Cando adeprenderás que 
os petos na roupa fanse pra gardal-as cousas e traelas de modo!, ai, meu 
fillo: tí es mais parvo do que eu coidaba!. 

A vella non facía mais que se layar das parvadas do fillo, e unha 
veciña díxolle: 

— Oes, e ti non sabes que é bon o lle ofrecer unha vela a un santo mira- 
greiro pra lle tiral-a tonteira ao rapáz, por qué non fas unha proba?. — 
E a vella así aconsellada decidiu de lle facer pol-o mal ao fillo; xuntou os 
seus cartiños, e disposta a facel-a romaxe levando o mocjño unha vela do 
seu altor, ao chegal-o día da feira mandouno mercal-a vela, encomendán- 
dolle moito de a non esrtagar. O rapáz foi á feira, mercou a vela, atouna 
nunha vara tan grande como ela, e fixo que lla envolveran ben envoltiña 
en moitos papés. Cando voltaba para a casa deu en chover tanto e tan forte, 
que o rapáz púxose coma un pito mollado; os papés que lle poñeran á vela 
desfixéronse todos, e a vela pingaba como as tellas de un tellado en día 
de choiva. 

Ao chegar á casa o rapáz non atopa á nai, berra por ela, e como lle 
non di cousa quixo comprender que non estaba; daquela vaise ao forno 
que está ben quente porque coceran pol-a mañan, tíralle a tampa, e mete 
a vela dentro pra a enxoitar; pouco había que poñera de novo a tampa 
do fomo e riu satisfeito, porque a vela xa vai bótando a i-auga fora. Ao 
chegal-a nai, contalle con moito aquel canto fixo, e a mulleh botándose 
as más á cabeza vaí tiral-a do forno, mas, chegou tarde, pois flofi atopou 
outra cousa que os fiaños do pábio, porque a cera derretérase toda. 

E, como en cabo lle non levou vela ningunha ao santo, o rapáz seguiu 
tan parvo coma sempre. 

Foinos fornecido pol-o noso irmán Liandre, cjuen o recolheu en San Xian de 
Sergude. — Carral. — -A Cruña. 

91— AS DO MANTO MOURO 

HABÍA no rueiro dóús vellos que tiñah un fillo tóntó, e os vellos eran 
tan apañadiños que non comían para ó nón gastar, quérese dicir,. que eran 
moi cutres, e non tiñan pinga de farturabres. 

Un ano, criaron un cocho, e matárono, e dimpois de o chamuscar e 
fregalo ben fregadiño, foi o matachin e abriuno, tiroulle todo o bandullo 
e as entranas, e nun garfo que tiña unhá trabe na bódega, encolgouno 
cabeza abaixo como é costume; pasou aquela noite, e ao outro día como 
era domingo e os vellos non querían perdel-a misa, fóronse, e chamaron 
pol-o rapáz que xa era un mozote, pero tan tonto que a sua cabeza non 
rexía: era un inocente. 

— Escoita!, — díxolle a vella, — nós imos á misa, eo ocho queda na 
bodega, coida de ele e non seia que o leven; non saias da porta. 

— Ah-e, ahe-e, — riu o rapáz regañando os dentes; e os pais marcharon 
á misa. De alí a pouco, chegou um pobre por un camiño pasantio que 
entestaba coa eira, e f ixo risa do parvo que con unha f ouce ao lombo estaba 
prantado diante da porta da bodega todo fachendoso. 

— E, tí que é o que fás ahí, hom; sei que estás gardando a casa pra 
que cha non Íeven ? 

— E, non-e, — dixo o tonto fácendo coma un neno, — estou a gardal-o 
cocho que matamos honte, pra que mo non arrouben, que os pais van na misa. 

— Van na misa e déixante quedar soio!, e, se no intre que guardal-a 
porta entranche pol-a ventan? 

— A non ten-e, e o posigo da horta deixámolo atrancado. 

— E botaríadel-a chave, non si ? 1 

— A chave téñoa eu-e. 

— Ula á ver ?. 1 

— Vel'ahí tés, — e tirou de dentro da camisa unha chave grandisma. 

— E tí, seique moquéaste? 

— E, non-e! 

— Si esta chave non colle na pechadura, hom ; — e non collía de certo 
porque turraba con ela posta do revés. 

— Vai vere si tés outra na casa, porque esta non val. 

E foise o rapáz, e o probe que era un gatuno, fixo a golpillada sacando 
o cocho da bodega e agachandoo no palleiro enantes que o tontó voltar, e 
cando viu, inda o probe seguía de coma de quen a zoscar coa chave na 
pechadura; en cabo, atinou e abriu: 

— Tí moqueácheste de min, nonsí rapáz?, que eiqui non hai cocho 
nin farrapo. 

— E non-e, e non-e, leváronmo, — fixo o rapáz abrayado. 

— Por onde, se estaba pechado?. 

— O non sei, mas, leváronmo. 

— Leria, leria. 

— Dígoche que non-e, leváronmo, así Dios me salve; que estaba eiquí. 

— E o rapáz asinalou para o garfo cheo de moscas. 

— Canté!, — fixo o probe, fóronche estas, — amostroulle as moscas que 
inzaban o garfo, — sabes, sonche as do manto mouro, que para elas non 
che hai cousa ben gardada; pídelles que cho devolvan. 

O rapáz ollou pra elas coa boca ben aberta, e pediulles unha e rnoi- 
tas veces que lle devolveran o cocho, e cando saiu, xa o probe liscara. Ao 
chegaren os vellos houberon matal-o rapáz; berraron todos, choraba a vella, 
e decidiron que o vello có rapáz fose dar parte á xustiza. 

Cando chegaron pé do íiñor Xués, o vello contou o que pasar, e non 
soubo dicir quen fose o ladrón; o tonto tampouco axudou cousa, e daquela, 
o xuéz, mandounos marchare. Pol-o camiño, o velho moito fixo para que 
o rapáz lembrase, mas, nem por esas; e, xa na casa, volveu entrar na bodega, 
ollou outra vez para o garfo, e saiu a correr. Nen alentaba ao chegares 
ao xusgado, e atropelado berrou ao pasare pra dentro: 

— Siñor, xuéz, siñor xuéz!, xa lembro quen foi; fóronlle as do manto 
mouro, sabe!, eso é; fóronlle elas! 

— E quen son as do manto mouro, hom? 

— E quen van sere?, elas 

O siñor xuéz desesperou, o escribinte ollaba pra os dous a surrir, e o 
tonto levado da iria comenzou de barrar: 

— Foron elas, foron elas, leváronme o cocho, que eu seino ben, — e 
vendo duas moscas a revoar rrba da mesa, dixo asinalándoas: — Vel'as ahi 
ten, siñor xuéz; vel'as ahí ten. 

Daquela si que riron os dous homes ás gargalladas, e dixo o escrebinte: 

— «Pídelles, que che devolvan o cocho, hom; pídelles que cho devolvan. 

— Xa llo eu pedin e non mo diron; tenas que poñer na cadea. 

— Se tí as pillas ! 

— E, eu non lle podo, que fuxen. 

— Pois daquela, — dixo o xuéz a rir, — pilla a paus con elas. 

— E onde o hei f acere ? 

— Onde as vexas, hom, onde as vexas. 

E daquela o parvo foise para a casa, pillou un fungueiro, e brincOu 
a paus con cantas moscas vía; e fendeulle a cabeza aos dous vellos, e voltou 
ao xuxgado a lle dicir ao xuéz que xa andaba a matar n-elas, e cando o 
xuéz a rir decíalle: 

— Pois dalles f orte, hom, dalles forte, — viu unha pousárselle na testa, 
e o tonto, daquela, vai, e mándalle un fungueirazo tan forte que escachoulle 
a cabeza ao meio. 



San Xian de Almeiras. — Culleredo 
San Xian de Sergude. — Carral 
A Cruña. 



92 — AS SEÑORITAS DO MANTO NEGRO 

EL ERA unha vez unha muller viuda que tiña un fillo parvo, e non 
podía facer bo de ele. 
Un día díxolle: 

— Escoita, rapáz: hoxe hai feira e vasme levar a vender este pouco 
de unto, — e deulle unha penla de unto. — Pon tino, e mon o des a ninguén 
sen que cho paguen, que val un peso. 

— Ben sei. 

— Mira ben a quen llo vendes e non deixes de me trael-os cartos. 

— Ben sei. 

E foise camiño da feira. Mas ao pasar por unha corredoira saíronlle 
uns cás a ladrar. 

— Gau, gau, gau! 

O rapáz ollou pra eles, e como regañaban os dentes pareceulle que 
tiñan fame, e acordouse que levaba o unto. 

— Querédelo vos ?, — perguntoulle aos cáns. 

— Gau, gau, gau! 

— Pero tedes que pagalo. É un peso. 

— Gau, gau, gau! 

Daquela botoullel-o unto. Os cáns alanzáronse enriba de ele e comérono. 

— Ula ver os cartos, — díxollel-o parvo. Mas os cáns, desque se farta- 
ron, fóronse indo cara á eira. 

■ — Tedes que me dahos cartos!, — berroulles o rapáz. E vendo que os 
cáns llé non daban o diñeiro, agarf ou un f ungueiro do carro que ali había, 
e tiróullo á réboládas. Os cáns fuxiron layándose. O mozo voltou á sua 
casa tan campante, asubiando. 

- — Seique hóxe cumpriches ben?. Alabado seía Deus!, — escramou a nai 
cando o viu. — Vendíchel-o unto? 

— Vendin, — repricou o rapáz moi ledo. 

— E ul'os cartos? 

— Non me pagaron. 

— E daquela?, Non che dixen eu que pediras un peso e que non dei- 
xaras il-o unto sen que cho pagaran? 

— Ai, ai, siñora,pero como me non pagaron arreeilles uns fungueira- 
zos que foron ben servidos! 

Outro día díxolle a nai: 

— Vaste ir á vila, á tenda, mercas un cuartillo deaceite e tráesmo. — 
E deulle o diñeiro para pagalo. 

O rapáz foi á tenda, mercou o aceite e volveuse para a casa. Mas, no 
camiño había unha ermida, estaba a porta aberta, e entrou. Pouco era o 
que se vía porque estaba a lampada sen aceite e a luz amortuxada, 

— Probe santiño, — dixo o parvo do mozo, — xa que teño aquí aceite 
voucho botar na lampada. Ti dasme os cartos pra mefcar outro cuartillo 
e levareillo á miha nai, así non se perde cousa. — E botoulle o aceite; 
mas, cando lle recramou os cartos ao santo, este nen llos deu nen cousa 
lle dixo. 

— Pois tés que me dal-o diñeiro; porque eu hei de lle levar o aceite 
á miña nai. — E como o santo non llo daba, agarróuselle as pernas e turrou 
por ele para abaixo. O santo caeu do altar, e como xa era vello e comesto 
da couza, esnaquizouse. 

— Pois, ahí te quedas, e así adeprenderás para outra vez, — berroulle 
o rapáz. Mas voltou para a casa sen o aceite e sen diñeiro. 

— Tí vas sere a miña acabación! — díxolle a nai cando o viu chegar 
coa garrafa valeira e sen o diñeiro. E para que lle non fixera mais falca- 
truas, a primeira vez que tivo que ir mercar algunhas cousiñas á feira, 
xa mon quixo mandal-o fillo e decidiuse ire ela. 

— Pero tí vaste estare que diño na casa, — díxolle, — e ten moito tino 
non vaia vír alguén e se leve o porco que matamos onte. 

— Non teña aquela, siñora, — respondeulle o parvo. — Eu terei un bon 
pau de toxo na man e coidarei do porco. 

Foise a nai, e un veciño que de boa persoa non tiña cousa¡ encomen- 
zou roldal-a casa ventando como podería levarse o porco da viuda. 

— Non f uches hoxe á feira, Xaniño ?, — perguntoulle ao parvo. 

— Non, foí miña nai. 

— E, cómo non f uches tí con ela ? 

— Porque eu estou gardando o porco. E mais — engadiu — , se quixeres 
ti estar aquí un pouquerichiño pra que ninguén veña, entramentres eu vou 
facer un laboriño, estimaríacho moito. 

— E vaste demorar moito tempo? 

— Non, veño decontado. 

O veciño daquela aproveitou o ensexo; cargou có porco, levouno para 
a sua casa, e voltou correndo pra se poñer diante da porta denantes que 
o parvo voltara. Gando o rapáz chegou perguntoulle : 

— Non veu ninguén? 

— Non. 

— Inda está o porco na casa? 

— Debe estar. 

— Imos ver. 

Foron mirar e o porco xa non estaba no seu sitio. 

— Ai que me arroubaron o porco!, — berrou o probe do rapáz. 

— Pois non viu ninguém entramentres que eu estiven aqui, — dixo con 
moita soina-moina o mal veciño. — Somente se o comeron as señoritas do 
manto negro. 

— E, quen son? 

Como había moitas moscas enriba da mesa onde estivera deitado o 
porco, chuchando no sangue e no pingue, dixo o veciño amostrándollas : 

— Velas aí as tés. Comérono elas que son moi larpeiras; e ainda parez 
que queren comer tamén á mesa. 

— E qué vou f acer ?, — perguntou o parvo. 

— Zorrégalles un bon pau, — aconsellou o outro, — Sempre que vexas 
unha zóupalle sen ter do de ela, dalle duro! 

O parvo aproveitou o consello, agarrou o seu pau de toxo coas duas 
máns, e vendo duas señoritas dó manto negro que se apousaron na fronte 
de aquel home, descarregoulle con todal-as suas forzas un pau que iba 
o demo n-ele, e fendeulle a testa. 

Foinos fornecido pol-o noso irman Liandre, quen o adeprendeu de neno en 
San Xian de Sergude. — Carral. — A Cruña. 

93 — O BABECO 



ELE foi, que un matrimonio pobriño, que non tiña cousa, a forza 
de moitos traballos chegou en cabo a se facer con unha maraña, dimpois 
recolleu unha ola de mel, e tamén chegou matar un cochiño. 

De se ver con estas tres cousas, a muller ordeou de mandar o home 
con elas á feira, e como o home era un pouco babeco, díxolle: 

— Vaite á feira a ver se vendes estas tres cousas ben vendidas, e ten 
moito tino non te deixes enganar. 

— Saca de ahí, muller, cómo me han enganar a min?, — e foise coa 
ola do mel debaixo dun brazo, a maraña encolgada no outro, e un xamón 
ao lombo. 

Non levaba moito camiño andado, e ao pasar por diante de unha casa, 
salíronlle os cás: gau, gau; gau, gau; e o babeco dixo: 

— Ooo!, xa vos entendo; xa sei o que queredes, — e botoullel-o xamón 
facendo: — Para a outra feira xa mo pagaredes. — E engadiu pra escontra 
sí: — Xa levo vendido un. 

Seguiu o seu camiño, e a o pasar onda uns castiñeiros, viñéronse riba 
de ele tantas moscas que o atontécían có seu zoar, e daquela querendo com- 
prender díxolles: 

— OooÜ, xa vos entendo; xa sei o que queredes, — e botándolles a 
ola do mel díxolles: — Para a outra feira xa mo pagaredes. — E engadiu 
logo para escontra sí : — Xa levo vendidos dous. 

Enantes de chegar á feira, deu con unha capela que estaba aberta, e 
como pol-o camiño iba moito sol, meteuse dentro pra se poñer un pouco á 
sóma, e mirando de arredor, viu un santo Cristo na crúz, despido do todo, 
e daquela vaise onda ele, e encolgándolle a maraña dun brazo, díxolle: 

— Malpocado!, e cóm o é que che deixaron nú?; eu non quero que 
pases frio; ahí che deixo esa maraña pra que che fagan unha camisiña; 
xa ma pagarás para a feira que ven. — E moi contente remusgando: — Xa 
vendin as tres, — deu volta para a casa. 

Cando o viu chegar a muller perguntoulle : 

— E logo, moi, pronto vendiche, que deche a volta decontado. 

— Vendin, — respondeu ele. 

— Ul'a vel-os cartos? 

— Hanmos pagar para a feira que ven, — e contoulle todo como pasara 
A muller botando as más a cabeza layábase: 

— Ai, Xesús, que home; ai, Xesús. 

— Non teñen perda, muller, non teñen perda. 

E chegou o día da feira e o babeco foise cedo para ela; ao pasar por 
diante da casa da outra véz voltaron a lle sail-os cás: gau, gau, gau; gau, 
gau, gau, facían, e o babeco díxolles: 

— Veño buscal-os cartos do xamón!, — e os cás parescía como se o 
quixeran comer: gau, gau, gau; gau, gau. — Que o non queredes pagar?, 

— engadiu o home, — xa o veremos. — e foise a paus con eles; daquela 
os cás diron en se layaren e viu o amo da casa. 

— Qué o que che pasa, hom, pra bourares así nos cás?. 

— Ao siñor vendinlle un xamón e mo non quere pagar, — dixo o 
babeco. O dono da casa tiña de convidado un siñor que acababa de chegar, 
e dixo: 

— Boeno, e daquela porque o siñor che non pagou o teu xamón báte- 
las así cós cás? 

O siñor enterouse e mais que elle non mercara ningún xamón nen nunca 
vira aquel home, deulle vergoña de que coidaran que era certo e non 
quería pagar, e pagou o xamón; o babeco ao gardal-os cartos dixo: — «Un 
xa o cobrei», — e tocou a andar seguimdo o seu camiño. De alí foise á 
casa do siñor xuéz e díxolle: 

— Bons días, siñor xuéz, véñolle facer unha consulta. 

— E logo, hom, que é o que che pasa?. 

— Pois mire, siñor, a feira pasada vendinlle unha ola de mel as mos- 
cas do souto decíndolles que xa ma pagarían n-esta, e agora non me fan 
caso e non mo queren pagar. 

— O siñor xuéz, a rír, díxolle ao babeco: 

— Pois mando que onde vexas unha, que a mates dun páu, — e 
daquela vaise o home, e remangoulle un pau no lombo do xuéz porque alí 
viu unha mosca a se limpal-o fuciño; e deu paus riba da mesa, porque 
tamén había moscas, e pol-a casa adiante, e daquela o xuéz ao ver tanta 
estragueira, mandoulle ao babeco que parase, que non matase mais moscas, 
e que ele pagaría o mel; e pagoullo, e despois de gardal-os cartos o babeco 
dixo: — «Xa cobrei dous», — e tocou a andar outra vez. 

En de chegando á capela foi ver ao santo Cristo, que nem tiña a maraña, 
nen lle poñeran camisa, e enfrontándose con ele díxolle: 

— Oes. veño cobral-a miña maraña, pois xa cho dixen que habíasma 
pagar para esta feira, — agardou un pouco, e como o santo Cristo non dicía 
cousa o babeco voltou a falar:— vas lamber un pau se é que non pagas!, 

— o santo Cristo seguiu sen dar fala, e daquela ele foise e tiroulle un 

mocazo ás pernas, mas, levaba tanta forza que escorreu, e foi dar na boeta 
das esmolas escachizándoa e caendo os cartos no chan; o babeco recolleunos 
todos sen deixar un ichavo, e dixo pra escontra sí: — Agora xa cobrei os 
tres e voume p>ra casa, — e así o f ixo. 

Cando chegou á casa viu a correr a muller e perguntoulle : 
. . — E logo, ti cobrache? 
. — Cobrei. 

— Ul'a vel-os cartos?. 

O home valeirou os petos riba da artesa. 

— Que ben de Deus, — dixo a muller, — agora xa somos ricos. 

— Somos, — dixo o babeco fachendoso. 

— Canto val o meu home, — engadiu a muller. 

San Pedro de Belmil. — Santiso. — Arzúa. — Provincia da Cruña. 

i 

94 — 0 BURRO 

ELES eran un tonto e mais unha tonta, e casaron. O pai d'ela qu.ixo 
axudala e díxolle: 

— 'É ben que poñades vida, e iña que non podo moito, hei facer 
algunha cousa por tí; queres que che merque unha vaca? 

A rapaza dixo que sí e foise o vello e mercoulle unha boa vaca na feira. 

Os tontiños non eran mojta cousa de traballadores ; ao rapáz doíalle 
de abaixal-o lombo, e vaise un día falou coa muller: 

, — Oes, sabes que che eu digo?, que a saude non ven do trabalho e o 
traer ao lombo os feixes de herba pra lle dar á cuxa eche moi caristoso. 
O meu pai doume algúns cartiños pra que puxeramos vida, sabes, e eu mat.i- 
nei de mercar un burro pra levar millor o traballo; a tí parecerache ben 
que o faga, non si?. 

Dixéronllo tamén aos pais, paresceulles ben, e daquela os dous ton- 
tiños correron todal-as feiras da bjsbarra sen atopar burro do seu aprace- 
mento; e como o molete e mais e viño sabíalles moito, cando se deproca- 
taron lles non chegaban os cartos pra mercal-o burro, e ao lle perguntal-o 
pai díxolle que non, que lle non chegaban os cartos ; daquela o vello f oise 
e deulle algúns pesos mais pra que poidese mercar un bó animal. 

O rapáz ordeou de ire el soio á feira, pois, de iren os dous non mer- 
carían nunca, que se ele escollía un animal, viña ela a lle poñer chata, e 
deixábano; e cando era a muller quen escollía, daquela a chata poñíalla 
ele, porque decían que n-unha casa ben levada habían mandal-os dous, e 
nunca había unha cousa do gusto de un que o fose do gusto do outro. Bn 
cabo, o tonto, viu nunha feira un burro branquiñi, que era moi pintado, 
Mercouno, e despois de feito o trato díxolle ao feirante: 

— Agora o burro xa é meu ; pódeme dicil-as suas chatas, non sí ? 

— Fixeche boa feira, hom; que o búrro non ten mais defeuto que 
apastar moito e non comer ren rta casa. 

Marchou o rapáz moi ledo, e de chegando ao prado amarrou ao burro 
a un abeneiro pra que se enchera e que tuvera boa vista, e foise camiño da 
casa a lle dicir á muller que xa fixera a feireada. Cando voltaron xuntos 
o burro non estaba alí, y ele fixo: 

— Oooó!, a min non mas das, que xa sei onde fuche. — E coa mesma 
encamiñouse pé do home que lle vendera o burro. 

— E, logo, xeique viu pra casa o burro que me ,vendiche, hom, que o 
deixei amarrado nun abeneiro na beira do río pra que se enchera coa herba 
do prado e agora non está alí ? . 

— E tí como fixeche eso, hom; non sabes que os burrps gostan moito 
de facer sempre cousa contraria á que sé .lles manda?. Aqui non viu, vaite 
aló decontado e mira por ele. 

Botouse andal-o tonto, e camiñando beira do río falaba cuase a berrar: 

— Ogallá non véeeña!; ogallá non véeeña!, — e dicía así porque o que 
ele quería era que viñera, e como o que llo vendei^ dixéralle que os burros 
fan sempre a cousa contraria á que se lles manda, camiñaba repetindo,: 

Ogallá que non véeeña!, — no río andaba un troiteiro que non mataba 
unha, e de sintir ao tonto o que viña dicindo demandoulle: . 

— Por qué é que falas así hom? . ; . , 

— Porque non quero que veña. 

Daquela o troiteiro deulle uns bos lostregazos, e djmpois de lle quen- 
tar ben a lendia ordenoulle: . > , , • 1 

— O que tí tés que dicir é: — «Unha soia é pouco, cento cada día 
— e o rapáz pra non lamber mais paus seguiu o seu eamiño a repetir : 

— Unha soia é pouco, cento cada día. ••<■ ■. 

Cando chegou á ponte, viña un enterro de unha mociña, e a compaña 
que levaba a morta ao lle sintir ao tonto: — ^nha soia é poucb, cento cada 

día», — coidou que pedía que morresen todal-as mociñas da aldeia, e deulle 
outra tolena, mandándolle dicir: — Queira Deus levala ao ceo. 

Deixou o tonto de seguil-o río; marchou por antre leiras e dicía como 
Ue ordearan: 

— Queira Deus levala ao ceo; queira Deus levala ao ceo, — facendo 
fuxir cós seus berros a unha perdiz gordisma, e viu o cazador que lle apun- 
taba e tamén bourou n-ele mandándolle dicir : — «Que seia ben gorda, e 
cómea no prato», — e así foi repetindo por todo o camiño, e como viu 
moverse uns pés de mainzo nunha leira por si era outra perdiz e andaba 
por alí o cazador, berrou mais forte: — «Que seia ben gorda e cómea no 
prato», — mas daquela saliu de alí un home que estaba facendo un labo- 
riño e mallou tanto n-elle que deixou ao probe do tonto por morto. 

San Xian de Sergude. — Carral. — A Cruña. 



95 — FÓRONVOS OS LADRÓS 

UN DÍA apareceu que arroubaran na eirexa a boeta das ánimas, dei- 
xándoa esfondada no adro, e levaran a cruz parroquial e o cális, que era 
o que mais valía. Os fregueses andavan espaventados e o siñor cura chamou 
os gardas civís, mas, se mon soubo que fora; o roubo quedaría sen punir. 

Outro día, un rapaciño parvo que había na parroquia, andaba nun 
camiño con dous cochos a apastar, e cando pasaba o siñor cura onde ele, 
foise e botoulle o alto dicíndolle: 

— Siñor cura, siñor cura, eu seille quen f oie. 

— Que sabes quén foi o qué, hom? 

— O que arrouboue. 

— E daquela, hom, víchel-o? 

— Canté! o que quere é que llo diga. 

— Pois craro. 

— Canté!, pois pra llo dicir tenme que dar unha cousa. 

— E que vai sere, hom ? 

— Unha farta de papas de arrose. 
— E daquela dicirasmo? 

— Dicireie. 

— Pois dimo logo, e despois douche as papas de arrós. 

— E nonhe, que despois as non dae. 

— Sí, hom, douchas, xa o verás. 

— Boeno, pois daquela voullo dicire, mas, mire, siñor cura, e non sería 
mais millor que llo eu dixer na misa?, e vostede pradicábao no sermonhe. 

— E mais non che estaría mal do todo. Demo de rapáz!. Boeno, daquela, 
tí deciralo o domingo na misa? 

— Dicirei, abofé!. E, queríalle pedire outra cousa. 

— E que vai sere, hom? 

— Todol-os rapaces fan risa de minhe, non si? 

— Os rapaces sodes todos uns fedellosos. 

— Eu nonhe, que eu non fago risa de minhe. Pois eu quería que os 
rapaces me levasen nas andras por dentro da misa. 

— Gómo vai sere eso, hom, e tí non sabes que nas andras soio se levan 
os santos? 

— Xa o seie; mas, se non vou nas andras non digo quen foie. 

— Non pode ser, non pode ser. 

— Pois daquela o non dicireie. 

— Dicirás, senón mon tés as papas de arrós. 

— Maisque as non teña, o non dicireie se non vou nas andras, e adiose. 

— Sé boiño, hom, sé boiño; verdade que o dicirás, e douche a farta de 
papas de arrós? 

— Non dicireie, nonhe. 

E o siñor cura concedeu que os rapaces portaran con ele nas andras 
pol-a eirexa. E, chegou o domingo, toda a familia da parroquia e moita 
mais da bisbarra enchía a eirexa; o parvo, vestido coa roupa da festa púxose 
de par do siñor cura no altar maior; o siñor cura pradicou tan ben que as 
mulleres romperon a chorar, e despois o parvo rubiu nas andras e os rapaces 
que o levaban escomenzaron dal-a volta por dentro da eirexa, e o siñor 
cura atrás de ele a dicir: 

— Fregueses! queridos irmáns, vede ao inocente que el Siñor alumiou; 
mirade pra os seus ollos có fogo da lús divina; pronto, moi pronto, a sua 
língua limpa de toda mancha deciravos quen foi o sacrílago, que cometeu 
o estarrecedor pecado de arroubal-os cartiños das Benditas Ánemas, e mail-a 
crús parroquial, e mail-o cális!. É un miragre, un miragre que Deus Noso 
Siñor fai valéndose de un inocente! 

Todos có anceio a atender, ninguén alentaba, ouceríase o zoar de un 
abellón se andivera pol-a eirexa, e cando os rapaces das andras voltaran pé 
do altar, o siñor cura, soerguendo as más ao ceo, dixo: 

— Escoitá, escoitá agora o que vai dicir o inocente, unha i-alma limpa 
de todo pecado, porque ele ten a inspirazón divina. Pol-a sua boca fala 
el Siñor, — e dirixíndose ao probiño do parvo demandoulle: 

— Tí deciranol-a verdade, non sí? 

— Dicireie. 

— E tí isabes quen foi o que arroubou? 

— Seie. 

— Pois dí, non teñas medo, quen foi ? 

— Fóronvos os ladroes! 

Rio de Quintas. — San Vicencio de Elviña. — A Cruña. 



96 — O QUE VENDIA AS MOSCAS 

UNHA vez, disque en Betanzos, foi un babeco á feira e chegouse a 
xantar a unha tenda; cando entrou na casa, o dono andaba con un pano 
branco na man atrás das moscas; o babeco mirouno facer, e díxolle: 

— E logo, qué é o que f ai, siñor ? 

— Ando a matar moscas pra venlas. 

— E, véende? 

— Vendo. 

— Uuuuü, pois dese gando téñolle eu ben del na casa. 

— E sí? 

— Síiii... 

— Pois si mo traes, págoche un reiai por cada mosca. 
— E paga? 

— Tí traimas. 

O babeco foise a escape, pillou unhas manelas de fieitos, mollounas 
con leite e pendurounas nas traves da cociña, decontado inzáronse de mos- 
cas, era un fervedoiro; abriu moito un saco, con moito tino colleu dentro 
unha das manelas de fieitos, pechou ben o saco, e bateuno canto puido; 
as moscas esmagadas quedáronse dentro; pillou outra manela, e outra, até 
romatar con todas, e como lle non arrequecían as moscas no saco, foi pol-as 
casas dos veciños que se fartaron de rir, pro ele, maisque se risen, seguiu 
axuntando moscas; cando tiña cheo un saquetiño foise na primeira feira 
á tenda onde comera aquele día. 



212 



— E logo, que trás, hom, — díxolle o dono ao ver co seu saquetiño 
ao lombo. n 

— Que hei traer, esqueceulle? trayo o meu gando pra que me paeue 
cada un a reial, — respondeulle o babeco. 

— Ulo a ver ? 

O babeco desatou o saqueto, o tendeiro tirou unha presa de ele e 
púxose escoller no mostrador; tirou outra presa, escolleuna tamén e díxolle 
ao babeco: 

— Tí que trás eiquí, hom, este teu gando non val. 

— E como é que non val, non son moscas ? 

— Serían, hom, mireinas ben, e en cantas ahí hai, non tés nem unha 
mosca, todos son moscos. 

O babeco baixou a cabeza, pülou o seu saqueto, e saindo dixo: 

— Desemule, siñor, enganaríame daquela. 



Santaya de Cañás. — Carral. — A Cruña. 



97 — OS DOUS IRMANS XÉMEOS 

UNHA vez eran dous irmáns xémeos e cadrubo que eran tan imitantes 
un ao outro, que se asomellaban como se asomellan unha pinga de auga 
a outra pinga de auga, mas, se de caraute e de corpo eran iguaes, eran de 
seu moi diferentes, pois o que un tiña de tonto gañáballo o outro de Ijsto; 
e, chegou o día en que chamaron a quinta pra iren servir ao siñor el rei, 
e como non habían il-os dous xuntos xa que un tocáballe de quedar na 
casa, o mais listo ordeou de botar sortes. 

O mais vello que era o tonto, non quería, maliciando algo do seu irmán, 
pro o mais novo prometeulle tan boa vida si lle tocaba de marchar dicín- 
dolle o ben que estaban os soldados vestindo como cabaleiros, ben mantidos 
e ben respetados, e, amais, que ele de quedar mandaríalle cartos ás man- 
cheas, e tantas e tantas cousas prometeulle, que o bon do tonto cuase que 
estaba disposto a írese sen botar sortes, cando o listo, refregando nas más, 
argallou pra romatar de unha vez o trato sen se comprometer: 

— Non, eu non quero que tí marches sen denantes probarmol-a sorte. 

— Imos botar pallas daquela?, — dixo rindo o tonto. 

— Botaremos papés, — sentenciou o irmán — nun poñerei SI, e no outro 
poñerei NON, e o que saque o sí tense que marchar. 

— Boeno, — fixo o tonto pregando o fuciño, pois inda que era gustante 
en marchar, voltou malieiar prendendo outra vez n-ele o medo do engano. 

O listo escrebiu en dous cachiños de papel, domeounos, e guindounos 
na sua pucha facendo ao irmán de sacar un; tirouno o tonto, mirou pra 
ele, encolleuno mais ainda, e enguliuno, dicindo logo : 

— «Bueno, a sorte está botada, e si son quinto que a sorte me axude; 
vexamos logo o que che a ti tocou. 

E ao listo foi que lle coubo a sorte de ir servir ao siñor el rei. 

San Xian de Sergude. — Carral. — A Cruña. 

CONTOS DE ADIVIÑAS 



98 — ADIVIÑA 

DISQUE hai xa moitos anos, o siñor el rei de unha terra de moi 
lonxe, tiña unha filla moi lista, moi lista, listisma, que estaba en hora de 
se casar, e o siñor el rei, seu pai, que non tivera fillo varón, queríá casar, e 
ela non dera ainda con home que lle aprouguer nos que o pai lle propuña, 
e non quería casar, mas, tanto e tanto fixo o siñor el rei, seu pai, que 
daquela a principesa non atopando millor cousa que facer, propúxolle ao 
siñor el rei: 

— Padre, eu casarei xa que vostede é gustante, pero antes pedireille 
se me deixa poñer unha condizión. 

— Deixarei, muller; dice. 

— Vostede quér que me case pra ter quen teña man do seu reino, 
non si?. Pois daquela, eu quero levar un home que seipa mais do que min, 
e pra probalo ten que me poñer unha adiviña que eu non seipa de lla 
espricar, e, quero, que boten pregóns pra que todol-os homes do reino e de 
fora poidan vir, e se lles eu compreender a adiviña, mandareilles dar de paus 
até lles tirar do corpo a fachenda de se creer mais listos do que min. 

O siñor el rei quíxose conformar e botáronse os pregóns; viñeron prín- 
cipes e condes de todal-as terras, e a principesa, espricou sempre cantas 
adiviñas lle elles poñeron; mulindo a paus os criados do siñor el rei a can- 
tos viñan có gallo de se casar coa principesa. 

En moito tempo non houbo outra fala en toda aquela terra, e como 
xa non viñan príncipes nin condes, pois sei que todos andaban escramo- 
nados, estrevéronse a se presentaren os fidalgos, que tamén os criados do 
siñor el rei, mallaron a paus, pegando mais forte, porque os vían mais che- 
gados ao que eles eran; e foi daquela cando un fidalgo parvo e probe que 

vivia soio na compaña da sua nai nun pazuco da montana, matinou de 
se presentar onda principesa. 

A nai do fidalgo moito choraba, e non facía senón dicir: 

— Probe f illo, probe fillo, que é o que vas f acer, hom ? 
E o fillo aloumiñaba n-ela: 

Non chore, mi madre, non chore, que imos ser ricos. 
A nai do fidalgo fíxolle unha cativa merenda; ele, aparellou a besta 
bella, pillou na cociña unhas códeas que viu riba da táboa e botouse a 
andar. Pol-o camiño iba cavilando en que adiviña había de lle poñer a 
principesa pra que lla non souper espricar, e como a besta quedara sen 
folgos para subil-a encosta, porque era moi vella, botou man de unha códea 
e deulla; ao passaren un monte de arboredo quixo cael-a besta, e daquela 
ele botouse durmir, e cando acordou, tivo que seguir a andar; a besta nunca 
mais voltou a se poñer en pé, e o rapáz quixo comprender que xa tiña a 
sua adiviña. 

Os criados do siñor el rei o non querían deixar pasar e fixeron risa 
de ele, o fidalgo berrou coa iria, e tanto foi o balbordo que fixeron uns 
e outros, que a principesa quixo de saber o que pasaba, e cando viu ao 
rapáz que era un mozo prantado, mandouno pasar; axuntáronse o siñor el rei 
e todol-os seus homes, fixeron yir á principesa, e o fidalgo parvo dixo: 

— Sei ao que veño miña raiña, e non salirei de onde vós sen vos levar 
na miña campaña. 

Ríronse todos pra escontra sí, e ele engad.iu: 

— Non quero engano, o que che eu vou dicir aconteceume no camiño, 
escoita, e ti dicirás como foi: 



A Cuca, códea matou,, 
morta Cuca, catro levou, 
Tirei ao que vin, 
e matei o que non v'tn, 
Farteime do non nado, 
con folías santas asado. 

Adiviña, adiviña, 
eu hei quedar na casiña, 
Dende a cabeza ao pé 
di principesa o que é. 

A pnncipesa non soubo comprendel-a adiviña, escismaba, escjsmaba, 
e ao se pasal-o tempo f alou o siñor el rei : 

— É que daquela tí non atinas? 

A principesa pediu mais tempo, e como tampouco atinou, o siñor el rei 
mandoulle ao fidalgo de se espricar. 

— Cando o siñor el rei fixo botal-o pregón, — comenzou dicindo o 
parvo, — eu quixen vir facel-a proba; a madre fíxome unha cativa merenda, 
apillei unhas códeas riba da táboa da cociña, aparellei a besta vella, e 
víñenme. No camiño, a besta, ao subir unha encosta perdeu as forzas e 
fun eu e deille unha códea; ao pasaren un monte de arboredo, a besta 
quíxose deitar, coidei que tiña mentes de se espoldrexar e deixeina, probe, 
era tan vella!. Boteime durmir e cando acordei, a besta estaba morta; cha- 
mábase Cuca; cheiraba que fedía; tiña aberto o bandullo e a un canto 
había catro corvos mortos; daquela quixen comprender o que pasara: as 
códeas que pillara na cociña tiñan soljmán pra lle levar aos tobos do raposo; 
a Cuca, ao comer a que lle eu dei, estoupou; os corvos bezaron a preada 
e de peteirar n-ela morreron tamén. Boteime pol-o monte endiante, como 
xa comera a merenda e tiña fame había precurar algo que matar; vin unha 
lebre, púxenllo o punto, e prruuuun..., era mojta barriga grande a que 
levaba, esfoleina e abrinna, tiña un lebracho que non nacera, morto tamén 
tocado da munizón; propareino ben proparadiño, e como a leña do monte 
era verde e non quería arder, arringuei as follas duns evanxeus moi gran- 
des moi grandes que a madre poñérame nas alforxas pra me daren .sorte, 
e con elas asei o lebracho, comendo de ele até me fartar; eis miña adiviña. 

E, disque o siñor el rei doeuse moito de ter botadol-os pregós, que a 
principesa chorou canto quixo, mas o fidalgo parvo casou co ela, e co 
tempo viviron todos contentes, pois seique era mais a sabencia do parvo 
que a de moitos ben listos. 

Santa Uxía de Ribeira. — Noia. — Provinda da Cruña. 



99 — CONTO DE ADIVIÑAS 

UNHA vez era un siñor cura 
diante de unha casa viu un rapáz 
díxolle ele ao rapáz: 



que ia por un camiño, e ao pasar por 
a canchaperna da cancela do curral e 

— E lqgo, tí qué é o que fás ahí, hom? 

— Nen estou dentro nen estou fora, — contestoulle o rillote. 

O siñor cura calou e cavilou un pouco, perguntándolle de novo. 

— E o teu pai. 

— Vaille cazar, — dixo o rapáz, — se caza non trai, e si non caza trai. 
O siñor cura voltou cavilar e seguiu perguntando : 

— E a tua nai, tampouco está? 

— Siñor, vai pol-o que comimos hoxe pra o levar ao muiño. 

Calou outra ves o siñor cura, e denantes de seguir camiño voltou dicir: 

— E daquela, tampouco estará a tua irmán? 

— Ai, estalle, si siñor; estalle chorando as risas do ano pasado. 

O isiñor cura xa non soubo mais que dicir; quedouse cavilando e deman- 
dou logo: 

— E tí, espricarasme ou non, canto quixeche dicir. 

— Eu espricarei, si siñor, mas, vaime dar algunha cousa? 

— E tí que era o que querías? 

— Pois eu queríalle que lle non pedise a obrata ao meu pai. 

— Non lla pedirei logo, hom; mas, hasmo de dicir todo. 

— Pois mire, siñor, a miña irman tivo un mozo e casou o ano pasado, 
e agora 

— Boeno, e logo que mais? 

— Hoxe comimos papas feitas de fariña que lle emprestaron á miña 
nai, e agora foi buscar mainzo á leira pra levar ao muiño e devolvel-a 
fariña. 

— Boeno, e logo que mais? 

— O meu pai, tenlle, con perdón, unha boa manta de piollos, e foi 
ao monte ver si os cataba; se os cata, mátaos, e quedan no monte, e se os 
non pode catar traeraos ao lombo. 

— E tí? 

— Pois eu, siñor, non lle estou dentro nen lle estou fora, porque como 
ve, téñolle unha perna de cada un lado... 

■ — Gañáchela, hom! 



San Xian de Sergude. — Carral. — A Cruña. 

San Pedro de Belmil. — Santiso. — Arzúa. — Provincia da Cruña. 

100 — O TRAXE DE PILLO 



ELE foi nunha terra de lonxe onde había un rei que tiña unha filla, 
e disque, un día no que a principesa que era moi nova acariñaba ao siñor 
el rei, viu e catou un piollo nas barbas do paj; dispoñíase a rapaza a 
matal-o piollo e detívoa o siñor el rei, dicíndolle: 

— Tente, miña filla, non lle tirel-a vida que non é un piollo cal- 
quera, ele, cando menos, atopáchelo ina barba dum rei, e como teño pra 
min que ha ser diferente dos que teñen os humans, teño grande cursidade 
por crialo e ver o que pasa. 

A filla, a tal oir, obedeceu e non matou o piollo, meteuno nunha 
garrafiña e coidouno dilixente con tanto meiró, que o piollo deuse moi 
ben e non tardou en lle vir estreita a garrafa; a principesa daquela botouno 
nun barcal, e decontado encheuno tamén; tan grande chegou a ser aquel 
piollo, que o siñor el rei que gostaba moito das cousas estranhas, ordeou 
de lle tiral-a pel pra se facer ela un traxe, pois era cousa tan enxel que 
chegou a se degoxar por ela. O siñor el rei, fixo matal-o piollo, mandou 
aduba-la pel, e chamou un xastre pra que ile fixera un traxe sen lle dicir 
do que era; o xastre, que nunca na «ua vida traballara nen vira cousa como 
ela, endoudecía querendo pescudar a sua caste. 

A filla do siñor el rei que antre unhas cousas e outras de crianciña 
que era, chegara a se facer unha mociña linda e xangal, sintira a chamada 
da vida e debecía por se casar, cousa que o pai non quería; mas, como ela 
era teimosa, tanto foi o que fixo día atrás día, que en cabo o siñor el rei, 
rematou por consentire, impoñendo condizóns, sí, mas consentiu, e así un 
día díxolle á filla: 

— Gañachesme; podes tí mais do que min; mas, como eu son o teu 
pai he.i poñer duas condizóns, a primeira, que tés de te casar có home que 
adiviñe de que foi feito o meu traxe; e a segunda, que casarás con ele sen 
reparar en quen seia, mozo ou vello; ben posto ou feio; ricaz ou p>robe. 

Quedou a rapaza cavilosa, mas, tiña tantas gañas de se casar, que quixo 
se enganar a si mesma e fíxose á ideia de que viría un príncipe lanzal a 
decobril-a adiviña, e acetou as condizións postas pol-o pai, o siñor el rei, 
facendo o trato. 

O siñor el rei, daquela, botou os seus pregóns; chegaron príncipes e 
condes de moitas terras, miraron e apalparon o traxe uns atrás de outros, 
e ningún soubo dicir cousa: ounca tal viran, era un verdadeiro traxe de 
rei, non tiña igual. A principesa adoecía coas gañas de 'Se casar e non 

tiña con quen, maisque, pol-o pazo reial pasaban os mjllores e mais ricaces 
mozos do reino e de moitas terras. Se non fosen aquelas fadales condizóns 
do trato có seu pai, xa ela tería casado. 

Un día, xa levaba decorrido algún tempo, camiñaba pol-a horta a 
principesa de par do seu pai o siñor el rei; ela ía tristeira, e queixábase 
da sua disgracia, pedíndolle ao pai que lle dixera a un de aqueles prín- 
cipes, como fixera o seu traxe de unha pel de piollo, e o siñor el rei non 
quixo, porque de tal facer axudaría a un con dano para os outros; non, 
ele non facería cousa que menoscabal-a sua dinidade. 

A principesa deu en chorar cando comprendeu que o seu pai non face- 
ría cousa. 

Um rapáz labrego que andaba pol-o arboredo sen que o visen, ouviu 
a conversa toda, e comprendendo canto valería para ele o se casar coa 
filla do siñor el rei, presentouse na corte rejal. De primeiro o non querían 
deixar entrar, mas en cabo pasou; insiñáronlle o traxe do siñor el rei, e 
o rapáz, somellando que non sabía cousa, pillouno na man, sopesouno. 
virouno dun lado e majs do outro, apalpouno ben apalpado, el logo dixo: 

— Se non fora tan pequeno o piollo, deciría que este traxe era de 
piollo..., e, maisque os piollos seian tan pequenos, este traxe ten que ser 
da pel dun piollo». 

Mirárono todos a rir, soio o siñor el rei e a principesa se non rían, 
e cando o siñor el rei dixo: 

— Atinache, — os cortesans que denantes riran, poñeran cara de pasmo, 
e o siñor el rei dispuxo pra casar ao rapáz coa prjncipesa, porque o siñor 
el rei, dixo que ele como rei non tiño mais que unha palabra. 



Túy, auntamento e cabeza de partido xudicial. — Provincia de Pontevedra. 

CONTOS DE LADROS 



101 — O BURRO ENCANTADO 

UN HOME ía camiño da feira e levaba un burro pol-a cordella- dous 
gatunos que viron, escismaron a maneira como argallar un ardil; un de eles 
ordeou de lle tiral-a cabezada ao burro e de se poñer ele no seu canto 
no intre que o compañeiro meténdose por atallos íao vender na feira. 

O labrego, fumando, seguía o seu camiño sen se deprocatar do tro- 
que, e o gatuno, que xa cansaba de facer de burro, deu en tirar da corda 
pra que home virara a cabeza; e virouna; e viuno, e cheo de pasmo 
f ixo : 

— E¡, carafio!. 

— Meu amo, e logo, non podiamos parar un pouco?, — dixo o gatuno. 

— Cómo pode 'Sere eso ?, — engadiu o home cós ollos regalados. 

— É, que, — falou o outro, — eu de rapáz nunca adeprendin a dou- 
trina, e o siñor cura chamábame sempre burro; un día tanto se anoxou que 
me dixo: — «Que rapáz, que rapáz, tanto burro és que estabas millor antre 
os animás e cando ía pra casa vireime burro de súpero; dimpois, leváronme 
a feira, tiven moitos amos, e un día mercoume vostede. Hoxe, por mira- 
gre del Siñor, volteime de novo cristián; eu síntollo mo:to por vostede, 
meu amo, mas, non me pode vender, que son un home; será mais millor 
que me ceibe. 

O home, cheo de medo, coidando todo cousa do demo e non de 
el Siñor, ceibouno e seguiu para a feira; o gatuno pillou a escape na pre- 
cura do compañeiro. 

O home foi cavilando todo o camiño e cando chegou á feira, chegouse 
á parada dos burros por ver se mercaba un. Mirou algúns, e viu un de 
boa pranta, chegouse a ele, e quixo de o coñecer; chamouno pol-o nome, e 

o burro tamén o coñeceu, mas o home o non mercou, marchouse a escape 
remusgando : 

— Uuuui!, véigache o diaño!, que te merque quen te non conoza! 
San Pedro de Belmil. — Santiso. — Arzúa. — Provincia da Cruña. 



102 — O APRENDIZ DE LADRON 

ELE ERA un rapáz da aldeia que seique non quería traballar, e como 
tiña moi boas mañas para as volpilladas ordeou de se meter a ladrón, e 
coa mesma foise ao monte onde había unha colla de ladróns e pediu de 
ir ver o capitán. 

Un gatuno levouno pé do xefe, e o rapáz que era moi estrevjdo díxolle: 

— Aquí estou eu, que quero ser da compaña. 

— Tí que vas sere, hom, se ainda non tés pelo de barba. 

— Mais que o non teña, — dixo o rapáz, — e vou insinarvos como se 
arrouba. 

— Tí?, — riron todos, e daquela o rapáz ollando pra un home que viña 
pol-o camiño con unha besta pol-a corda, e unha cabra con unha campaiña, 
presa no rabo da besta, díxolles: 

— Eeeeü, a que antre todos vós con seren tan barbados ningún e capás 
de arroubar a cabra, a besta e a chaqueta de ese home sen lle tel-o pé, e 
sen que se deprocate do que lle levades? 

Os gatunos fitaron os uns pra os outros e daquela o capitán dixo: 

— E tí, faralo? 

— Farei. 

— Quéroo ver. 

— Pois ven conmigo sen dar f ala. — E marcharon os dous có gatuno 
que mais sabía de roubos. 

O home pasou por un carreiro dun monte de toxo e piñejros, e o rapáz, 
con moito tino, tirou a campaiña do pescozo da cabra e prendeuna do rabo 
da besta; o home se non deprocatou daquela, e os gatunos levaron a cabra; 
o home seguía o seu camiño, e un dos compañeiros do rapáz cruzouse con 
ele e de ter pasado díxolle: 

— Homiño, e para que é que leva unha campaiña no rabo da besta? 

— Probe de min, — dixo o home, — quén sería o pillabán que me 
arroubou a miña cabra? 

O home, esbarafustando pol-o camiño, oiu o mear da cabra no mato, 

— «daquela non ma arroubaron, e ven de par de min por antre o toxo, 

— dixo, e prendendo a besta nun piñeiro foi na precura da cabra. 

Espiñado e canso de andar dun lado pra outro, sen atopar a cabra, 
voltou onde a besta, atopándose que desparecera. — «Agora sí que foi boa, 

— fixo para escontra sí, — perdin cabra e perdin besta; malia a feira que 
fixen; nen que me vise un peifoque; e comenzou de bradar coma un con- 
danado. 

Mais adiante, viu un home botado no chan mirando para o fundo 
de un puzo, e quixo comprender que falaba soio, e daquela parouse escoi- 
tar; aquele home botaba contas das cousas que ía facer cando tjrara o 
tesouro do puzo; o feireante quixo saber e perguntoulle: 

— Homiño, e logo que é o que lle pasa para falare soio? 

— Aaaai, meu vello!, no fundo de este puzo haille un tesouro moi 
grandisrno de onde tiro eu cartos para os meus gastos, e hoxe que contaba 
de o tirar todo, esquecéuseme a corda para baixar. 

— Corda levoa eu, — dixo o feireante, — se facemos un trato. 

— Faceremos e todo, — dixo o rapáz, — imos a medias? 

— Paréceme xusto. 

— Pois daquela, como vostede é mais forte, baixa abaixo, pjlla canto 
poida e partimos. 

O feireante dispoñíase a baixar cavilando que aquela ía ser boa feira, 
e o rapáz tívollle o pé dicíndolle: 

— Eeeeü, meu tio, ha tiral-a chaqueta primeiro pra traballar folgado, 
amais que sinón a mancha. — Ao f eireante tardáballe de baixar, tirou a 
chaqueta, pousouna no chan, e decontado baixou ao fundo do puzo; o rapáz 
pillou a chaqueta e foise onda as gatunos. 

— Eis, — dixo, — xa o tedes todo feito. 

— Eres un home, — f ixo o capitán, — tí virás con nós. 

San Pedro de Belmil. — Santiso. — Arzúa. — Provincia da Cruña. 



103 — O LADRON E A NENA 

FOI no tempo en que andaban as collas de ladróns pol-os camiños 
e había un capitán que se chamaba... bueno, me non lembra, e tiña moita 



223 



sona, cuase que tanta como aquela capitana que houbera e da que sabía 
todo o país. 1 

Cantos tiñan na aldeia cousa que arroubar, lle non durmían pol-as noi- 
tes; a famiha tiña moito medo porque lle non había outra fala. 

Na aldeia había unha mulleriña con unha nena, eran caseteiros moi 
probiños; a nai cuase que sempre andaba ao xornal; a nena, facía manda- 
dos, apastaba o gando dos veciños e facía outros laboriños pol-o xeito; 
sacándollo ao corpo e traballando arreo, xuntaron para un cochiño e mati- 
naron de o ir mercar á feira, e cando xa ían marchar, a nai escorreu e man- 
couse; xa non podían mercal-o cocho, mas foise a nena e díxolle á sua nai. 

— Vou eu, mi madre, se me deixa, e xa verá que cochjño mais fei- 
tiño lle trayo. 

A nai non quería, pero foi tanto o que porfiou a rapaza que en cabo 
deixouna ire. 

— Leva ben gardadiñol-os cartos, e ten moito tino, non seia que ato- 
pes ao..., «boeno, siñor, quería lle decil-o capitán», acrarou o que contaba 
o conto, — e si o atopas non lle vaias dicir onde vas- nin lle contes que 
levas diñeiro. Non vaias con ninguén que non seipas quen é. 

— Que lle vou dicir, señora, que lle vou dicir; eu heino coñecer ben, 
se o vexo. 

E marchou a rapaza, e pol-o camiño atopou moitos feireantes, e todos 
falaban do medo que lle tiñan ao capitán se os viña arroubar, e seguiu a 
rapaza andando cuase a correr porque levaba moita presa de mercal-o 
cochiño. De sócato, nunha volta do camiño atopou un home, xa logo era 
un patronciño, e faloulle: 

— Neniña, e, como ves ti soia por eiquí, muller, non levas medo do 
capitán ? 

— Eu, non, siñor, e por qué o hei levar ? 

— E non o teñen os grandes? 

— E vostede teno, logo? 

— Eu non, fago coma tí. 

— Daquela podemos ire xuntos. 

— Se tí es gustante, imos. 

E foron xuntos, e comenzaron de falar, e a nena contoulle ao home 
cantos traballiños pasaran para azuntal-os cartos pra mercal-o, cochiño, 
e canto chorou a nai por non podere ire á feira, e como ela quixo ire, e o 
consello da nai pra que gardase moito o diñheiro e non parase con ninguén 
que non saber ben quen era. 

— E daquela, cómo é que vas conmigo sen saberes quen eu son? 

— Boh!, siñor, e daquela non se ve que é un home de ben? 

— Debeches facer como a nai che dixer, as veces as nenas enganá- 
desvos. 

— Non enganamos, non. 

E chegaron á feira, e demandou o home: 

— E tí vas saber escollel-o cocho? 

— Eu síiii, — f ixo a nena, e foron miral-os cochos que había mos car- 
ros: escolleu un, feitiño de verdá e apreciouno, uúii! querían moito diñeiro, 
e non tiña cartos para tanto; marchouse moi sentida. 

— A tí gústache ese cocho, nena ?, — perguntoulle o home que atopara 
no camiño. 

— Gústame na i-alma, dixo. 

— Pois daquela ven, — e levouna, pediu o cocho, meteu a man no 
peto, e, uúii! naiciña querida, cantismos pesos alí levaba, e mercou o cocho. 

— Toma, — díxolle, — lévallo á tua nai. 

— E cómo vai sere eso, siñor, que eu o non merquei? 

— Merqueino eu, e doucho, e dislle á tua nai, que o capitán non arrouba 
aos pobres, e que si llo leva aos ricos m.iserentos é pra lles dar algo aos 
que non teñen cousa. 

San Xian de Sergude. — Carral. — A Cruña. 

104 — A CAPITANA 

N-AQUELES tempos de enantes, nos que andaban os ladrós a roubar 
pol-os camiños, había un fato que tiña de caporal a unha muller e cha- 
mábanlle a «Capitana». Arroubaba canto quería e onde quér que fose, 
ninguén sabía como, mas ela coñecía sempre onde tiñan cartos e metíase 
nas casas por ben seguras e gardadas, e sempre levaba o seu, sin que a 
xustiza tivera modo de a poñer na cadea. 

Disque era moita a familia que lle axudaba nos roubos, e a se moquear 
dos soldados do siñor el rei, que daquela eran os que prendían aos ladrós, 
e dis tamén, que se moitos axudaban era porque a sua conta lles tiña. 

Unha ves, a «Capitana», soubo de unha casa ricaz onde as onzas 
poñíanse a sonllar; as arcas estoupaban coa brancura; tiñan as tullas cheas 
de trigo, e dous hórreos ben cumpridos de mainzo con mais un cabazo cheo 



225 



tamén; mataban tres cochos no ano; na adega tiñan viño e cidra sobros; 
seu bon par de bois na corte; outra xugada de almallos; tres vacas coas 
crías; unha besta; cochos, ovellas, que sei eu, un ben de Deus; e, o aso- 
pron que a enderezou á casa, un mazote, cuase un home, díxolle: 

— Sonlle moi miserentos, sabe, estrullan aos probes; e aos seus case- 
teiros, téñenos tan asoballados que o desespero acaba con eles; poñen gando 
ás ganancias e acañan aos parceiros; prestan a xuro, e comen os bes de can- 
tos a eles van pra lle pedir axuda. Sonlle merecentes de unha dura punizón, 
siñora, asi Deus me salve, e a xustiza os non castiga porque son xente 
de moito poder. 

A «Capitana» escoitou, e dixo: 

— A xustiza, a xustiza, chámana así e fálase de ela, pro a non hai; 
a punizón non é mais que cando de probes se tratar. — E calou, engadindo 
logo : — Boeno, dime, onde é, que vou eu arranxare eso ? 

E foi a «Capitana» coa sua xente; baixou da montana e chegou á 
mariña, e o mozote que moi ben sabía de todol-os curros, meteunos pra 
dentro da casa. Os homes apañaron canto quixeron enchendo sacos e carre- 
gando bestas, e cando xa ían romatar, o mozote que matara ao vello da 
casa, dispúñase a matar tamén á vella sen se amercear dos seus layos, e 
chamándolle pol-o nome dicíalle ela: 

— E terás callo, hom, terás, callo?, como podes sere tan ruin, ti, a 
quen che sacamol-a fame, que axudamos aos teus pais e cuase que cria- 
mos aos teus irmáns?. Non me mates, hom, amercéate, mira que vou vel- 
liña!. Non teñas medo que te non inculparei. 

Mas, o mozote, ao ver que entraba no ban a «Capjtana», rabenoulle 
a cabeza da vella de fera pancada, non fose que a outra ouvise. 

E a «Capitana» que seique ouvira canto a vella dixer, ceibándolle ao 
mozote un lostregazo na face có seu bergallo, fixó caer e cando no chan, desfi- 
xolle a cara a couces, coas ferraduras das suas botas e coas rodas das 
esporas, dicíndolle: 

. — «Toma, bergallán, pol-a tua avoleza», — e disque non deixou que 
os seus homes levaran cousa algunha da casa dos dous vellos. 

A Telva. — San Xian de Almeiras. — Culleredo. — A Cruña. 

CONTOS DE XASTRES 



105 — O XASTRE DAS LINAS CATIVAS 



ELE ERA un xastre, que andaba a coser pol-as portas, e levaba corri- 
das moitas terras, cando caeu na cas de dous patronciños vellos, moi cutres, 
moi cutres. 

O xastre levaba un rapáz pra lle axudar, a adeprenderlle de camiño 
o oficio; o xastre tallaba, cosia, apranchaba, e o rapáz enfiaba agullas, tor- 
cía fios, riscaba costuras, deganduxaba, e, as veces, daba algunha puntada 
tamén, a mais de axudar ao mestre, cando a casa era de fame e tiñan que 
arroubar algo pra comeren. 

A vella da casa, cativa coma unha filusmía, non saía de pé do xastre, 
nin perdía movimento do rapáz; cosian no andamio pol-a porta da eira, e 
o xastre que vía a anguria da patrona, surría, ou asubiaba unha cantiga, 
mais non daba fala, e a vella fixo: 

— «Arrenégote!, e, tí, hom, coidas de te moqueares de mín? 

— «Así Dios me salve!, — diz o outro, — daquela, por qué é que o dí? 

— E tí, trás un rapáz que bota o día a enfiar nas agullas. Cando 
vas rematar así, coas liñas tan cativas que ele pon?. 

— Canté!, — diz e xastre, — daquela quér que peña liñas longas? 

— Home, como querere, quero, pois a min paréceme que o que paea 
pode pidir, non sí? 

— Poderá e todo, señora, se vostede é gustante. E ríndose para seu 
chaleque falou: 

— Rapáz, enfia esta agulla, e tira por ela deica che eu mande parare. 

E o rapáz, ben mandado, fixo como o xastre Ue dixer; saiu pol-a porta, 
e seguíu pol-a eira endiante ate que o mestre dispuxo de que parara; daquela, 
volveu a entrar, deu a primeira puntada o xastre, e o rapáz saiu outra vez 
para atirantala-o fio, mais cando entrou de novo e dispoñíase a dal-a volta, 
resmou a vella: 

— «Véigate Xuncras!, tí érel-o diaño, e, non vas tardare mais tempo 
así, e non vas gastar mais fio? 

— Daquela?, — respondeu o xastre. 

— Fai como vexas. 

E disque a vella, non volveu a se meter no traballo do xastre, pere axe- 
xouno moito mais, non fose que a enganar. 

Palavea. — San Vicencio de Elviña. — A Cruña. 



106 — AS PUCHAS DO TIO CUTREÑO 



O TIO Cutreño levaba unha pucha peceada de tantos encanos, que 
xa non tiña nada de seu, e por fin, un día na feira, mercou un cacho de 
pano pardo, e foise con ele pé do xastre. 

Oooouh!, — fixo o xastre cando o viu, porque sabia do avarento que 
ele era, e díxolle: 

— «E logo, qué é o que lle trae por eiquí, sei que quér que lle faga 
un traxe para a festa? 

— E, un traxe nonhe, mais se tí poideras de me faceres unha pucha? 

— Ulo pano? 

Amostrou o pano o tio Cutreño, e o xastre pregou o fuciño. 

— Pouca pucha pode facérese, hom, eche un cacho moi cativo. 

— Pois o xastre de Vilaboa, viumo mercare e díxome que tiña de 
abondo. É, que daquela tí es menos xastre do que ele? 

— Eso sí que non, abofe; e o que ele faga, teño de o facer millor eu. 

— Pois daquela, sal ou nom sal a pucha ? 

— Sair, ha sair, por estas, — e bicou a cruz feita cos dedos. 

— E, a tí non che parez que medindo ben poderían>.e sacar duas puchas ? 

— Podería, mais, sairán mais cativas. 

— Mais que sean; e, sacarásmas? 

— Sacarei. 

— ■ Poderías sacar trese? 

O xastre regalou os ollos, — trese?, — dixo. 

— Trese. 

— Sacarei. 

— E, non sacarias as catro ? 

— Sacarei. 

— Pois, daquela se ti queres ben podes sacarme cinco. 

E o tio Cutreño, partiu moi feliz e contento. Cando voltou recollel-as 
puchas, díxolle ao xastre: 

— «E tí, f ixécheme as puchas ? 

— Fixen. 

— Ulas a ver? 

O xastre erguéuse, e pillounas riba d'unha arca: eran un enredo, puxo 
unha en cada un dedo da man esquerda, e levoullas ao seu dono, decín- 
dolle : 

— «Eis, aí as tés. 

Santa María de Cambre. — Cambre. — A Cruña. 



107 — O XASTRE LARPEIRO 



DIZ que unha vez había un xastre moi agudo, con sona de neneiro, 
que andaba a coser pol-as portas, e diz tamén, que non levaba rapaz. 

As malas falas, chantábanlle o dente, e dicían que era un lambón, e 
por iso azoroñaba as casas farturentas desprezando as esfameadas porque 
Ue non conviña traballar n-elas. 

Có gallo de ter doenteza do frato, o xastre larpeiro, non traballaba 
en casa que lle non desen fora do almorzo de papas ou das sopas con 
leite, do xantar, e do compago da merenda, un procuriño a tempo da mañan 
mediar; fachendeaba cós siareiros, do moito labor que ele tjña, de que lle 
non chegaba o tempo pra lle dar gosto a todos, mas, emporiso, casa na 
que caia, costáballe caro de a deixar como ela fose boa, e, si había canalla, 

aaaü, daquela, víase na groria, pol-o que aos nenos lles quería?, non, sei- 
que, pol-as marañas que ele armaba. 

O xastre larpeiro, tiña moito saber, era mais vello que unha meiga, e 
a sua conocencia da familia, éralle caseque tan grande como as camiñadas 
que levaba pol-o mundo; ele sabia que as nais gáñense pol-os fillos, e 
aloumiñaba nos pícaros pra mellor enchel-a andorga; contáballes contos 
cando eran grandiños, facía risas co eles, e se ao caso vjñer, inda tiña 
lor de brinquedos; facíalles de o axudar, pedíndolles de lle pillar cantas 
cousas ele mester, mas emporise, gostaba mais dos crianzos que inda valén- 
dose de seu, balboaban sen chegar a falar, e dábase tan bon xeito, que sem- 
pre cando lle levaban a merenda, ou pol-a mañan traguíanlle algunha 
lambada, argallaba a maneira de se desempiallare de todol-os grandes e 
das mulleres, pra se quedar na compaña do mais cativo; atuaba canto 
podía, bulindo como o ladrón, e coas remiacheiras enzoufáballe os fuciños 
ao neno facendó chorar, ou poñíalle medo pra que fose na precura da nai a 
berrar, e sempre tiña tanta sorte o condanado, que a nai ou a madriña, 
quen na casa houber, sen se deprocatar da feituría do xastre, ollando ao 
cativo enfouxado de prebe, coidaba que o xastre larpeiro non comera por 
llo dar ao neno que tanto quería, e daquela, pasaba sempre, que a ele 
poñíanlle outra piperetada, que era o que ele buscaba. 

San Xian de Sergude. — Carral. — A Cruña. 

108 — A CAPA DOS ENCANOS 

N-UNHA terra de lonxe, había un xastre que tiña un fillo e poñé- 
ralle seu nome, porque fixera mentes de lle aprendel-o seu oficio pra que 
cando ele morrer, seguiran os fillos dos seus rendeiros chamando pol-o 
mesmo xastre que os seus pais chamaran, pois inda que ele non fora, era 
carne da sua carne, tería o mesmo nome e viviría no mesmo heido. 

O meu xastre, andaba a coser pol-as portas, e tiña moito mundo; sabía 
moitas marañas e inda que os do seu oficio teñen sona de pouco homes, 
porque diz que «o xastre non é home nem é muller», ele, ou era distinto 
dos outros, ou algo estrano tiña, porque, achegábase ás saias senón eran de 
costureira ou de frade, e o piquer era, que lle non conviña leval-o rapáz, 
adeprendéndolle oficio dentro da casa onde lle deixaba o traballo disposto 
pra que o axudar. 



230 



Un día, no inverno, o xastre chegou do seu traballo adoentado, doíalle 
todo o corpo, voaba có frebón, e as pernas non termaban d'ele; deitárono, 
que ele non puido; quentáronlle viño con zucre e botáronlle un pouco de 
mal, mais repretaba tanto os dentes có tremer, que houberon facer forza 
pra que surpara; despois foron chamar unha veciña que facía pol-o mal. 

Cando a noite mediar, topábanse soios pai e fjllo no sobrado, a nai 
fora na precura d'unha presa de ortigas pra unhas fregas, e o pai, daquela, 
a&entándose no leito, principiou de balboar falas que o rapáz non entendeu; 
moito acenou, e de súpeto, deu en berrar, quixo brincar da cama, e caeu 
no chan saloucando e a xemer; estarreceuse, e perdeu o acordo. Ao chegal-a 
nai, alporizada pol-os berros, botárono no leito, e coidando que morrera, 
comenzaron berrar có pranteio, mas, ollando como o xastre voltaba do seu 
pasamento e que matinaba por falar, cochárono ben, aloumiñaron n-ele, e 
quixeron que durmira, pro ele non durmía, e a cada vez, salayaba mais 
forte; naj e fillo ollabano tementes; ele, víase como quería de lle falar 
ao fillo sen que a nai ouvise, e pra que ela se fose pedíulle que for á 
cociña por un groulo de viño quente. Ao sail-a muller, acenoulle ele ao. 
rapáz pra que se achegara pé do leito e díxolle: 

— «E logo, eu durmin? 

— Sí, padre. 

— E ouvícheme falare? 

— Sí. 

— E cando berrei ? 
-Sí. 

— E daquela, se me ouvjche f alar e cando berrei, viche ao outro ? 

— Quen é o outro ? 

— Ti és parvo, ou moquéaste?, quén ha sere, hom, o demo. 

— Asús!, — fixo o rapáz, poñendo o sinal da cruz. 

— Viu cabo de min e traguía a capa. 

— Qué capa?, ai!, meu pai, vostede sei que alolea? 

— Non, meu fillo, non; é como che eu digo; eu morrin, e de con- 
tado, viu o outro, cabo de min e quíxome levare; rifamos, eu non quixen 
ire e fuxin, correndo canto puiden; cheguei á ponte estreita, mas ele me 
non deixaba camiñar por ela, poñíame de por diante a capa dos encanos 
que ele fixer coas pezas de pano que eu for rapinando aos siareiros, e como 
non vía o camiño houben caere, e foi daquela que berrei: «Xesús!, valme!», 
e o outro foise de contado bradando, camjño do inferno, e apresentouseme 
o siñor San Pedro a me decir: — «ves onde leva o roubo?», eu daquela 

pedínlle a carpir de voltar á vida pra sere outro home, por eso, filliño 
da y-alma, se te non queres vere n-estos apretos, non arroubes cousa, inda 
que £or pano, e dende boxe se eu sanar, iremos sempre uñ de par do outro 
pra que se me atentar de poñer man en algún pano lémbresme: 

— «Mi padre, ouh mi padre, n-esqueza da capa», e pra remate, se 
non queres verme morrer agora mesmo, xúrame que a ninguén dicirás d'esta 
miña mágoa. 

O rapáz quedou pampo có falar de seu pai, e cando viu ao xastre a 
tremer, regalaronselle os ollos có medo, prometendo: 

— «Non decirei nada, mi padre, non decirei nada, nin deixarei que se 
condene arroubando pezas de pano. 

Decorreron os días, sanou o xastre, e como propuxera, levaba ao fillo 
na sua compaña; avellentaran os dous, o pícaro xa era un mozote, tiña 
en por si tanto traballo como o vello, mas seguían indo xuntos por mor 
do seu pauto; e un día no que traballaban n-unha casa moi ricaz, deron 
en curuscal-os ollos do vello, e abofé que os panos que tallaban daba 
xenio de os ver, endemais un d'eles, era rexo e doce, era moita cousa de 
pano; aquele home acariñaba n-ele con deleito, e ao se ver soio cé fillo, 
aproveitando o lecer, recadou de tesoura e tallou unha boa peza que puxo 
nas más do rapáz borboriñando : 

— «Agáchao, non seia que nol-o vexan. 

O rapáz regalou os ollos e a tremer como se estarrecera desbotou o 
pano e diz ao pai: 

— «Mi padre, ouh mi padre, é que esqueceu a capa» ? 

— ^Boooh!, boooh!, meu fillo, verbe d'eso non fagas caso, que de pano 
como ese che non había ningún encano na capa. 

San Xian de Sergude. — Carral. — A Cruña. 



109 — VÉXOTE 

UN XASTRE que andaba a coser pol-as portas, levaba con ele a un 
rapáz de axudante, e chegaron a unha casa pra cosel-a roupa da festa; a 
casa que era de labradores ricos, tiña sona de ser ben forte, e mais érao, 
mas a vella que a rexía era ainda mais miserenta do que a casa era forte. 

Os xastres escomenzaron o seu labor decontado que chegaron pol-a 
mañan, eran ainda as primeiras horas, e nen cousa lles diron até que foron 
horas de xantar, e ainda destonceas, a vella levoulles duas cuncas de caldo 
que non eran moita cousa, pois non estaban ben cheas; en troques, trouxo 
un bó bolo de pan trigo; o xastre ao roparar no molete medráronlle os 
dentes e quíxose consolar do pouco caldo que lles levaran, porque coidou 
de se dar unha farta de pan; eso sí!, esquecérase da vella, a moi miserenta, 
quen cortou duas rebandas tan fracas, que o xastre, pillando a sua con 
dous dedos e poñéndoa enfrontando ao rapáz, fixo que miraba ao través 
de ela e díxolle: 

— Véxote! 

O rapáz que era un renarte e pillábás no aire, comprendendo decon- 
tado ao mestre, respondeulle: 

— Tamén o eu vexo, meu amo, que a miña rebanda é mais cativa 
que unha lesca de calquera cousa. 

A vella ollou solpresa pra eles, quedou calada por un pouco, e logo 
demandoulles: 

— Por que é que falades así ? 
E foi o xastre quen respondeu: 

— Siñora, é que o forno se non quenta sen leña; e o pan se non fai 
sen fariña, pois así tampouco o home non terma sen mantenza, e os xas- 
tres, sabe, lle non podemos coser se temos fame. 

A vella daquela seique quixo comprender e envergoñou, e mais que 
Ue doera na i-alma, en cabo deixoullel-o molete e tróuxolles mais caldo. 

Santa María de Cambre. — Cambre. — A Cruña. 

110 — O XASTRE E A SILVA 

ELE foi un xastre a quen pillou a noite nun camiño, e ao pasar unha 
encrucillada que tiña moi mala sona, sentiu como lle botaban man nun 
hombreiro para o apreixar. 

O xastre que levaba moito medo, pois os xastres seique nonson homes 
valentes, gañou daquela moito mais e pregou chormicando: 

— Déixame ir, hom, non me fagas mal que son probiño; non levo 
cartos e téñoche moitos filliños; malpocados!, que vai sere de eles se lles 
eu faltar? — E seguía: — Sóltame que non hei dicir cousa a ninguén; amer- 

céate de min que son un probe home. Sé boiño, anda, e xúroche que cando 
teña cartos heichos vir traer... 

E pasouse a noite sen que o outro ceibara ao xastre, nen ele fixera 
cousa por se valere, e cando ao probe do home canso de estar de pé domeá- 
banselle as pernas, o gatuno apreixaba tan forte, que o xastre sintía as 
suas unllas a se lle espetar no lombo. 

Alborexaba cando o xastre estrevéndose voltou a cabeza pra tras nun 
arrauto, e viuse preso nunha silva, daquela foi outro home, sentíuse moi 
valente, que botando man da tesoura, tallou a silva de unha tesourada dicindo 
con moito arruallo: 

— Ai, se foses un home! 

Seavella. — San Pedro de Visma. — A Cruña. 



111—0 XASTRE E AS PAPAS 

O XASTRE tiña unha fame que alampaba, e a vella da casa que era 
unha miserenta, dáballe unha cunquiña de papas tan rariñas que levaban 
mais auga que fariña; o xastre non sabía primeiro como facer, mas, logo 
argallou unha maraña; e cando comenzou de novo o *eu traballo, púxose 
coser moi de lixeiro con pontadas longas e prendendo pouco; a vella repa- 
rou en como facía, e dislle: 

— E logo, hom, cómo é que coses tan de hxeiro; así non vai ben 
como é o mandado. 

— Siñora, — dixo daquela o xastre, — eu cósolle sempre asegún como, 
e como as suas papas cocen lixeiras que mesmamente parescen o repinico 
de unha muiñeira, lixeiro coso eu, mas, tamán seille coser mais amodo, como 
se lle estila na miña terra onde as papas non cocen tan apresa, e son mestas, 
como broa, con bó leite de por riba. 

— E daquela cómo lles fan, hom, pra que cozán amodo? 

— Bótanlle boas presas de fariña. 

A vella de tal oir fixo unhas papas ben mestas, botoulles leite, e o 
xastre comeu a fartar; estonces coseu ben de modo como é o mandado. 

Santa María de Cambre. — Cambre. — A Cruña. 

CONTOS DE CURAS 



112 -O SIÑOR CURA E O GOBERNO DO TEMPO 

NUNHA aldeia de lonxe, en terras da «montaña», disque, era a fami- 
ha de tan ruin caste, que querían que o siñor cura gobernárallel o tempo 
ao seu modo, e se o non facía tirábanlle a vida. 

Así, mataron un, e outro, e moitos mais; o siñor Arcebispo cavilou 
de lles non mandar mais ningún cura, mas, emporiso tíñalle conta de 
non supnmir aquelas parroquias, e axuntou en cabo a todol-os curas que 
ile pedían unha eirexa pra rexire; díxolles de que se trataba e ninguén 
quería jre aló, e daquela adevertiulles que se non ían cousa algunha non 
levaban, e argallaron de botar sortes; e fixérono, e tocoulle a un de eles 
que atristado falou: 

— Chegoume a miña, ela vai sere boa! 

E foise para a parroquia, e viñeron os fregueses, e trouxéronlle moitos 
regalos, moitos regalos: carne de cocho, ovos, fariña, un ben de Deus, e 
dixéronlle que despois da misa do domingo habíanse de axuntar todos 'no 
adro pra que lles gobernal-o tempo, e que si o non facía tiraríanlle a vida. 

O siñor cura daquela moito cavilou e pasou as noites sen pechar ollo, 
a escismar, e chegou o domingo e fixo a mjsa, e sairon todol-os fregueses 
pra o adro, debaixo das cañotas. 

— daquela, siñor cura, vainos gobernal-o tempo? 

— E, gobernarei, meus fillos, gobernarei. 

— Xa sabe que si o non goberna t.irámoslle a vida, non sí ? 

— Sei, meus fillos, sei. 

— Pois daquela fágao. 

— Farei meus f illos, f arei. E, que é o que querés ? 

— Queremos auga, — berraron algúns. 

— Querés auga, filliños, querés auga?, e, querédela todos. 
Daquela berrou outro: 

— Eu quérolle sol, que teño a terra enchoupada. 

— E mais eu, e mais eu, — berraron outros, e a familia a pedir sol e 
a pedir auga se non poñía de acordo, e daquela dixo o siñor cura: 

— E logo, filliños, como vos vou gobernal-o tempo, se vós vos non 
poñés de acordo?. Cando todos pidás a mesma cousa, eu arranxarei. 

E daquela, disque como non chegaron nunca a se poñer de acordo, 
que non mataron ao siñor cura; que a familja non vos hai quen lle dea 
gusto, e nen el Siñor, con ser el Siñor, faino a gusto de todos. 

San Xian de Sergude,. — Carral. — A Cruña. 



113 — O SERMON DO SAN ROQUE 

FOI a primeira parroquia que levou un pradicador de fora para a festa 
do Santo Patrón, e cando chegou o momento de pagar, axuntou-se o vigairo 
cós outros festexeiros e decidiron de lle pagar catro reás por cada unha 
vez que falou do Santo, e asi fixeron. 

Viu o siñor cura e perguntou: 

— «EÜ, que vos pareceu do sermón? 

— Moi ben, siñor cura, moi ben; ninguén viu outra cousa e non hai 
outra fala. 

— Daquela, pagaredes. 

— Pagaremos : o acordo f oi de lle dar catro reás por cada unha vez 
que nomeou o siñor San Roque, e, nomeouno duas, así é que darémoslle 
oito reás. 

— Roeno, hom, boeno, — fixo o siñor cura pregando o bico, — o que 
eu quero e deixarvos contentes. 

— Abofé que todol-o estamos. 

— Daquela pra o ano...? 

— Habémolo chamar outra vez, siñor cura, habémolo chamar outra 
vez se vostede é gustante en vir. 

E chegou o outro ano, e houbo moitisma familia, que non collia na 
eirexa, e denantes de subir ao púlpito o siñor cura, chamou un rapáz que 
truxo co il e dándolle unha cana d'un foguete e mais unha navalla, díxolle: 

— «Oes, tú, pilla esta cana e mais esta navalla, ponte ben abaixo de 
min, e cada unha vez que eu diga: San Roque, ou, Roquiño, vaste tú, e 
tallas un cacho da cana. 

— Ben está, si señor, — dixo o rapáz, e púxose debaixo mesmo do 
púlpito. 

O siñor cura emprincipiou o sermón : — «Queridísmos irmans n-el 
Siñor, que viñestes honrar o bendito San Roque na sua festa, podés estar 
fachendosos como está San Roque no seu altar, por ver tanta familia xunta, 
sí, moita familia, o que pra ninguén é cousa nova, todos sabés moi ben, 
queridismos irmans, como <se quér a San Roque n-esta bendita terra ondé 
novos e vellos, homes e mulleres, todos, todos, teñen mais lei pra San Roque, 
quepra santo ningún, porque San Roque a todos val; e de pregar ao ben- 
dito San Roque, de contado acórrenos; cando morre o gando a eito, quem 
millor que San Roque pra lle tiral-o andacio?, se for a familia a morrer, 
houbo nunca quen poidera coa peste como noso San Roquiño?; oooh' 

diyiño San Roque!; ooouh, meu San Roquiño da y-alma! así seguía o 

siñor cura a pradicar o sermón e a familia choraba; daba tanto gusto de o 
ouvir, que homes e mulleres escoitaban solpresos, e tantas, tantas veces 
nomeou o siñor cura ao San Roque, que a pouco berrou o rapáz dende 
embaixo do púlpito: 

— «Cale, siñor cura, cale, agarde un pouco, que xa romatei a cana 
e vou pillar outra! 



Santiago de Ribas Pequenas. — Bóveda. — Monforte. — Lugo, e Rio de Quintas. 
— San Vicencio de Elviña. — A Cruña. 



114 — TÉÑENCHE UNHA AREIÑA DE SAL DE MAIS 

FOI nos tempos aqueles en que non chegaba o sal pol-as aldeias mais 
que unha vez en cada ano, cando no tempo da matanza víñano trael-os 
arrieiros coas suas arreatas cangadas, e daquela, nas casas, poñíase un 
ataño debaixo do picho do baño pra aproveital-a <salmoira; e, ele foi, que 
o siñor cura da parroquia, que era moi comillón e gustábanlle moito as 
papas, tiña un viaxe e deixoulle dito á criada: 

— Oes, pra cando veña, xa me terás unha boa cunca de papas. 

— Ben está, si siñor. 

E o siñor cura marchou, e cando foron horas, a criada fixo as papas; 
dun barcal tirou a i-auga que o siñor cura non quería senón da fonte do 
picho, que tiña sona de sel-a millor da parroquia, e do ataño da salmoira 
botou unha pinguiña coa garfela. 

Cando chegou o siñor cura xa era ben tarde, e traguía tanta fame, 
que engulipou ele <soio meio pote de papas, e xa arrotaba de farto condo 
dis a criada: 

— E logo, siñor cura, seique están boas? 

— Oooáaa ! , téñenche unha areiña de sal de mais, — respondeu. 

E foi daquela que a criada deprocatouse que fixera as papas na sal- 
moira; craro, figurádevos, cómo non había pasar se todol-os ataños eran 
imitantes? 

San Xian de Friol. — FrioL — Lugo. 



115 — E LOGO, POR MIRAR? 

UNHA vez un padre cura ao sair da casa reitoral viu un rapáz de un 
seu veciño axexando por un burato da porta que tiña a bodega que había 
no corral, e como reparou no surriso do rapáz, entroulle a cobiza por 
sabel-o que era il, e, deuse a volta pra dentro da casa e foi mirar o que 
había na bodega ou que era o que pasaba. 

Cando chegou, viu a ama a refregar nas pernas nunha vacía chea de 
auga; non dixo nada e saiu outra vez, o rapáz inda seguía alucando 
e moito era o que lle prestaba a risa, cando un lapote fíxolle o cíego 
esnafral-o narís descontra a porta, e daquela o rapáz sen buchicar, pegou 
a escape. 

Outro dia, cando o neno viu sair ao padre cura levando a besta pol-a 
cordella, maxinou de se vingare do lapote que lle dira, e foise seguindó 
ás agachadas: tiña un mato o siñor cura estestando cunha seara de trigo 
do pai do rapáz, e de chegando a Ü, púxolle a pexa á besta e ceibouna; xa 
non se vía o cura, e daquela o rapáz, foise, e pillou unha boa bordesca, e 
brincou aos lostregazos coa pobre da besta que coa pexa nos pés non puido 
fuxir: era moita besta, locida e branca, mas, o condanido do rapáz tanto e 
tanto bourou n-ela que emporcouna toda e púxoa feita unha lástima. 



238 



O padre cura cando viu a besta, esqueceu que era cura e bradou canto 
quixo, e ainda mais, e dicía a berrar. 

— «Se eu souber quen foi il!. 

E houbo unha bruxa que en ningures deixa de as habere, e foi, e 
díxolle: 

— «Siñor cura, e daquela, non sabe quen foi?. Pois foille o rapáz 
do seu veciño. 

O padre cura non deu fala daquela e gardoulla ao rapáz; e un día 
que atopou có il num camiño díxolle: 

«Oes, tú, e logo, por qué foi que bourache na miña besta como se 
pisar na empallada? 

Pois, siñor, — dixo o rapáz, — porque cando eu pasei por onde seu 
mato a besta estaba a mirar para os trigos do meu pai. 

— E logo, por mirar ? 

— Ai, si, siñor, que vostede deume un bó lapote porque eu funlle 
miral-as pernas da sua criada. 

Santiago de Ribas Pequenas. — Bóveda. — Monforte. — Lugo. 



116 — AS CABRAS TEÑENLLE O DEÑO 

HABÍA n'unha parroquia un cura, que como a reitoral tiña un cam- 
pón moi grande de par da horta, chamou un día á criada e díxolle: 

— Oes, tú, non che parece que n-este campón e aproveitando un pouco 
o do común, que poderíamos criar una veceira de cabras?. Daríannos leite, 
daríannos cabirtos, e ainda farian esterco pra horta. 

— Poderíamos, siñor, mais eu lle non as coido. 

— Non, muller, non; buscaremos un rapaciño. 

— Daquela, si trae un criadiño, boeno. 

E, mercaron as cabras, e chamaron un rapaciño de criado, e todo o día 
o rapáz, coidaba das cabras no campón pra que non brjncasen na horta, 
e de chegando a hora da merenda o siñor cura dáballe unhas códeas de pan 
ao rapáz e mandáballe que se achegara ao monte para que as cabras tanis- 
caran un pouco nos gomos dos toxos novos. O rapáz, díralle que cavilar 
o que todol-os días da mesma hora fixérano marchar pra o monte, e unha 

tarde fixo que marchaba e quedou axexar, e daquela viu como o crego 
entraba na adega e sacaba un bo xerro de viño fresco, e xa a merenda 
rescendía na cociña; daquela deprecatouse e remusgou pra contra sí: 

— Canté!, non queredes darme merenda, vosoutros pasadelo ben, e 
pra min gardades unhas códeas de pan podre!, xa mas pagaredes. — E ao 
outro dia, foise, e dimpois de marchar, dende o camiño fixo brincar as 
cabras na horta e berrou: 

— Siñor cura, siñor cura, as cabras téñenlle o deño e brincaron na 
horta! 

O siñor cura ao vel-a estragueira que os animáis facian ao tripalo todo 
e botándolle os dentes ás arbres de froita, pousou o xerro de viño no canto 
da porta da edega, e berrando pol-a criada foise atrás das cabras; pouco 
tardou en vil-a ama tamén, e antre os dous veña de berrar; e, torna de 
aqui, torna de ali, non podían coas cabras, e no intre, o rapáz asegurou 
o viño, pillou na cociña os ovos que inda estaban na tixela, botou man de 
un bon carolo de pan trigo, e con todo foi facer unha merenda detrás do 
balado da horta do siñor cura, e, de camiño que engulipaba berrada coa 
boca chea pra facer adoecer ainda mais ao siñor cura que seguía a correr 
coa criada atrás das cabras: 

— Siñor cura, siñor cura, as cabras téñenlle o deño! 

Santiago de Ribas Pequenas. — Bóveda. — Monforte. — Lugo. 



117 — AS PERAS DO SIÑOR ABADE 

A PARROQUIA era moi longa e tiña canalla de abondo; era o tempo 
de cumprir có preceuto, e como o siñor abade non ía dar abasto, chamou 
pra o axudar, ao siñor cura de unha parroquia irmán, mas, de víspora da 
confesión viu un rapáz a lle dicir: 

— Siñor abade, siñor abade, o siñor cura lle non pode vir, que adoentou, 
e mandoume dicir que vostede arranxe. 

— Carafio!, — bradou o siñor abade, — e que vou facer eu agora? 
Foise o rapáz, e o siñor abade mandou chamar ao sancristán. 

— Oes tí, — díxolle, — o siñor cura que eu chamara djsque non pode 
vir mañán, que adoentóu, e, cómo imos facer agora? 

— Non lle sei, abofé! 

— Tí quererías de me axudar? 

— Eu quero, si siñor, e axudareille. 

E, antre os dous amañaron de que o sancristán meteríase nun con- 
fesoiro pra confesare os nenos, e o. siñor abade confessaría ás nenas; mas 
daquela, perguntou o sancristán: 

— Boeno, e cómo hei facer pra os confesare? 

— Pois, pergúntalles de esas cousas, xa tí sabes, e, como a canalla eche 
moi ruin, pergúntalles tamén se foron a me arroubal-as peras, que quero 
saber quem é o lambón que me brincou n-elas. 

— E logo, doulle unhas labazadas ao que fose, au dígollo a vostede? 

— Non, ho, non, que se non pode facer. Tí escoital-o pecado, e como 
o pecado pódese contar pro sen decil-o nome do pecador, tí non mo dís 
pra non faltares, mas, falos iren rezar un Padre Noso no altar maoir, se 
arroubaron unha, e dous si arroubaron mais, que eu xa saberei. 

— Ben, está, si siñor. 

E chegou o outro día, e foron entrando os rapaces; cada pé de rillote 
que era moita cousa, e o sancristán comenzóu chamar n-eles, e un atrás 
todos botaban moito tempo a rezar no altar maior, e xa cuase que non 
quedaban rapaces por chamar, achegouse un mais novo ao confesoiro, e 
ao lle perguntar o sancristán: 

— E, tí fuches ás peras da horta do siñor abade?, — ele fixo: 

— Funhe. 

— E arroubache moitas ? 

— Unha. 

— Non arroubache mais que unha? 

— Non mais, que non tiven tempo. 

— E tí non mintes? 

— Non minto. 

— Daquela dime, roubache mais ? 
— -Roubei unha. 

— Parvo!, pois vaite aló e pilla mais, e dimpois voltas pra rezare 
dous Padre Nosos no altar maior. 



Río de Quintas. — San Vieencio de Elviña. — A Cruña. 

118 — O RAPÁZ O SIÑOR CURA, E O NIIsíO DE MELRO 

HOUBO nunha aldeia, un rapaciño de uns oito a dez anos, que como 
os grandes tamén ele foi comprir có preceuto, e dimpois de lle dicil-a dou- 
trina ao siñor cura que lle perguntaba, entrou en leria con ele; e cando o 
siñor cura quixo saber se tiña algún pecadiño, demandoulle : 

— E, tí non f arás cousa mala, verdá hom ? 

— Non siñor, non fago, — dicía o rapáz. 

— E, contas mintiras ? 

— Non, siñor, que lle non son mintireiro. 

— Boeno, boeno, imos ver daquela. Tí non brincache nunca na froita 
dos veciños? 

— Eu!, — fixo o neno, e quedouse calado. 

— Non mintas, non mjntas, mira que é moito pecado. Fuche, non sí?. 
Fuche, e poida que á miña tamén. Pois sabe para sempre, que o dos outros 
non se apilla, porque é un roubo; e condénaste, que é moito pecado. 

— Ben está, <si, siñor. 

— Daquela non has mintir nunca, verdá? 

— Non, siñor, non hei mintir nunca. 

— E, gústanche os niños? 

— Tamén é pecado? 

— Non, ho, non. 

— Daquela gustan, si, siñor. 

— E tés moitos? 

— Téñolle un de carrizo e outro de chasco. 

— Booooh ! , eses son pouca cousa. 

— Aaaaü, tamén lle teño un de melro. 

— Un de melro? 

— Con catro paxariños. 

— E inda teñen a tiña? 

— Nooóon!, xa están pra voar. 

— Aaaah!, e, onde está? 

— Nas ramalleiras da braña. 

— Ulas? 

E foi o neno có siñor cura a llas amostrar dende o adro. 

Cando ao outro dia pasou gó gando, viu que xa non había niño, levá- 
ranllo; e vm tamén pendurada dun guello nunha pereira da horta do siñor 
cura unha gatola con catro melros novos e os pais a lles leval-a bicada 

Pasaron anos, e no decorrer do tempo, o pjcariño fíxose un rillote 
e xa logo era un mozote, e, como sempre, foi a cando os veciños a com- 
pnr co preceuto, e como de cote, dimpois de outras perguntas díxolle o 
siñor cura: 

— Moito medras, rapáz. 

— Siñor, cada un... 

— Xa estás feito un home. 

— E mais estarej. 

— E, xa terás moza, non si ? 

— Fágolle como fan os demais. 

— E, dime, dime, será unha boa rapaza. 

— A min parécemo. 

— E, será feitiña e nova. 

— Coido que sí. 

— E, quen é, quen é ? 

— Xa llo eu dixen, unha moza. 

— Unha moza, craro, mas, onde vive, onde vive? 

— Na sua casa. 

— Si, hom, si, mas dime, de quén é; de quén é? 

— Boooh!, siñor cura, non lle perda o tempo, que lle non vai sel-o 
conto do niño de melro. 

Castaño de Eirís. — Santa María de Oza. — A Cruña. 



1 19 — O CONFESOIRO NOVO 

FOIVOS unha vez un abade que encarregou a un carpinteiro da parro- 
quia de lle facer un confesoiro novo para a sua eirexa, e cando o viu feito 
foi tanta a sua fachenda, que non facía senón falar con todol-os fregueses 
do ben que quedara, e debezaba pol-o estrenar, así foi, que falando có 
sancristan propúxolle: 

— «Oes, tí, queres que probemos se se ouce bem pol-a rella do con- 
feso/ro novo? 

— Se vostede é gustante probemos logo, — dixo o outro, e, coa mesma, 
foronse os dous ao confesoiro; o siñor cura espotroouse dentro, e, fixo, que 
o sancristan se sentar por de fora, de par de ele, como as mulleres. Cando 
o siñor cura púxose ao seu gusto dixo: 

— «Escoita ben, tí, e contesta cal >se fixeras a confesa. 

— Boeno logo, así o farei. — Dixo o sancristan, e dis daquela o 
siñor cura: 

— «Quen é o lambón que vai todol-os días roubal-os cartiños da boeta 
das Benditas Ancinas?. 

Calou o sancristan e dixo mais forte o siñor cura: 

— «Di, hom, quén é o lambón que vai todol-os días roubál-os cartiños 
da boeta das Benditas Anemas? 

Daquela o sancristan djxo: 

— «Aü, siñor cura, se vostede non berra mais eu lle non ouzo, que 
vai moito vento. 

— Qué dís, qué, que non ouces? que non ouces?; non ouces o que 
non queres, lampantin! 

— Abofé que non ouzo, siñor cura; abofé que non ouzo. — Porfiaba 
o sancristan. 

— Imos ver, logo, — terciou o siñor cura escramonado, — pasa tí ao 
meu sitio e perguntame a min. 

E trocadol-os sitios demandou o sancristan: 

— «Siñor cura, e daquela, quererame dicir quén é o beleigan que anda 
coa miña muller as voltas? 

E daquela respondeu o siñor cura: 

— «Decias razón, hom, dicias razón; vai tanto vento que se non ouce. 
Río de Quintas. — San Vicencio de Elviña. — A Cruña. 



120 — MEU SANTINO SAN AMEDE 

ANTÓN de Acolá, andaba doente; a muller sempre adoentada no 
leito, lle non axudaba no traballo e lle non poñia man en cousa da casa; 
sempre a salayar, queixábase a cotio que as pernas lle non termaban do 
corpo, que a cabeza estaláballe, que o delor a non deixaba acougar, e o 
pobre do home, traballaba a reo; facía o labor dos dous e a cada día 
esgotábase ma.is; ele, que sempre for bareño, puñérase esgurripado coma 

un biorto: ela, en troques, có >seu mal estrano, non esmirraba: tiña unha 
linda cór, e de estar tan respetada na casa, puñérase carnuda e branca; era 
a muller mais locida da bisbarra toda: as outras tomadas do sol e fartas 
de traballar, estaban amaiadas, ela, en troques, era coma unha mazán que 
atenta. 

Antes de que Antón voltar do traballo cotian, sua muller, inda que 
as pernas lle non termaban do corpo, como ela dicja, adoitaba ir todal-as 
serans a se meter na eirexa, moi debotiña ela era; e un día, un veciño 
díxolle a Antón de Acolá: 

— «Tí oes, Antón, sei que a tua muller ten moito que lle pregar 
aos santos, que non deixa día que non vaia a eirexa? 

Antón calou, e aquela tarde deixou o trabalho mais cedo; cando che- 
gou a casa atopou a porta pechada. — Eeeis!, — fixo, e non dixo ren. Can- 
tas veces repetiu o feito, nunca a muller estaba na casa; daquela, un día 
foi e díxolle: 

— «E logo, onde vas todol-os días que si veño cedo te non atopo 
na casa? 

— Vou pedir romedio do meu mal, — dixo ela, — e de sanando, hei- 
che axudar no labor, porque tí Antón traballas moito. 

— Boeno, muller, boeno, — dixo ele, e calou; algo maliciaba, e outro 
día voltou cedo e foi esculcal-a eirexa, alentou forte; a muller estaba alí 
diante de un altar a rezar; foise, e voltou outra e mais veces, e sempre a 
muller a rezar no mesmo sitio; daquela un día agachouse por atrás dos 
santos e agardou que a muller chegar. Ouviuna rezar, e de que rematou, 
escoitou o que falaba e o non quixo creer, que diredes que dicía?, pois, 
decíavos : 

— «Aáááái!, meu santiño San Amede, qué é que lle darei ao meu home 
para que cegue? 

Antón quedouse pampo, mais reaxindo decontado, cando ela voltou 
perguntar o santo axuntando moito as más no alto: 

— «Aáááü, meu santiño San Amede, qué é que lle darei ao meu home 
para que cegue? 

Foise ele, e enfenxendo na vos, díxolle: 

— «Ovos, e mais oooovos!, — porque, Antón de Acolá, degorábase 
pol-os ovos, e a condenada da muller lle non daba ningún, disque, pol-os 
non poñer as galiñas. 

Aquela noite cando Antón chegou a casa rescendian os ovos no curral, 
que daba xénio. 

— Logo, quéresme cego, condanada, — cavilou prao seu chaleque Antón, 
e facendo un aceno engadiu: — «pois, deixa que xa... 

E cuase que todol-os días a muller de Antón de Acolá, puñalle ovos 
a fartar, e díxolle ele unha vez: 

— E logo, sei que agora poñen mojto as galiñas ? 

— O que se dí, moito, moito, non poñen, mas, traballas tanto, tanto, 
que hai que che dar algún procuriño, non seia que adoentes tamén tí. 

— Boeno, muller, boeno, Dios che pagará, — dixo ele, e aos poucos 
días queixábase que non vía ben, refregaba nos ollos, e chegou cegar. 

— Aááá!, probiño de min, — dicía, — que perdin un ben de Dios; 
cómo imos facer? qué vai ser de nós, tí sempre adoentada e eu ceguiño 
de todo? 

— Cala, hom, cala, — confortaba ela, — non desesperes, xa arranxare- 
mos, hom, xa arranxaremos. — E víase no seu f alar mais contentamento 
que tristura. 

E o home quedouse na casa, e viu como a muller facía piperetadas 
que ele non cataba, e como saía con elas todal-as mañás e todal-as seráns, 
mas, denantes levábao a ele á palloza da eira e senón á horta; — e, tí sei 
que me amocas?, — cavilaba Antón cada vez que a sua muller saia da 
casa. — Onde irá, e que é o que ela facerá?, — dicíase outras veces, e che- 
gou a se perguntar : — «E, ele será que ten algún apaño ? 

Como as galiñas deixaron de poñer, pasábanse moitos días sen os ovos 
catar o probe do cego; as cousas viraban mala traza; o recendo das pipe- 
retadas eran cousa de cada día, mas cando unha vez Antón, malpocadiño!, 
díxolle á muller: 

— Qué é que estás facendo? ule que rescende. 

— Non che son eu, atallou ela, — eche na cás da veciña que teñen 
f esta. — E Antón, sabedor que era ela, calou, mas en quedando soio remus- 
gou: — «Teñen festa, conxanada, teñen festa, quen ten festa és tí, pero, 
deixa que xa...— e aquele día viu dende a palloza da eira como entraba 
as agachadas na cociña o siñor cura, que era o festexeiro; e daquela, Antón, 
foise moi amodiño onde os cochos ao cortello, e ao millor de eles meteulle 
o pito alcendido dentro d'unha orella: o cocho deu en berrar e batérese 
nas paredes e trabar os compañeiros que tamén berraban que era moito 
miragre, e Antón de Acolá, saíu de escape do cortello e meteuse na casa 
ás esbarradas berrando pol-a muller: 

— Aááái! Maripepiña, que nos arrouban os cochos, Maripepiña. Aáááü, 
Maripepa, que non sei que teñen os cochos, Maripepiña: — e cando a muller 

e raaii-o sinor cura que foran ver o que pasar entraron outra vez na cociña 
atoparonse con Antón de Acolá cós ollos moi abertos, cheo de pasmo, diante 
da artesa, brandida có peso das fontes de boas talladas: carne a rodar, 
chounzos e porco canto quixer, molete, xerras de viño, que sei eu, tanta¡ 
eran as cousas boas das que moito saben. A muller, gañada de medo ber- 
rou, o siñor cura a tremer cal un bimbio que abanea o vento quería espricar, 
e, Antón de Acolá, apreixando un fungueiro na man, brincou n'eles a paus' 
bradando: 

«Tiña festa a veciña, conxanada, tiña festa a veciña. E por eso 
queríasme cego, filla de cocha! 

San Xian de Almeiras. — Culleredo. — A Cruña. 



121 — PAXARIÑO VERDE, SAL PARA FORA 

HOUBO un ferreiro que tiña unha muller moi guapa e mais nova 
do que ele, e había na parroquia un cura moi moceiro que gustaba de 
atental-as mulleres dos demais e si eran boas mozas moito millor; e, sei- 
que, a muller do ferreiro gustáballe ao siñor cura, e o siñor cura lle non 
parecía mal á muller do ferreiro, e foi así que chegaron a se entendel-os dous. 

Cando o ferreiro tiña moito traballo e a forxa estaba chea de homes, 
ou cando non había traballo ningún e o ferreiro botábase durmil-a sesta, 
o siñor cura que non soubo nunca ninguén como era que ele o sabía, che- 
gaba raposeiro pol-a horta, e poñéndose agachado pé dunha rodeira de 
hortensias que había de par da ventán do vertedeiro da cociña, dicía moi 
baixiño : 

— Paxariño verde, sal para f ora. — E daquela a muller do ferreiro 
que xa andaba ao axexo, íase amodiño, e sempre por atrás da casa, cuber- 
tos^pol-a barra e pol-as mirtas e sabugueiro da sebe da horta, recollíanse 
quér no hórreo, quér na bodega, a se contal-os seus contos, sen que nin- 
guén os vise nen o ferreiro souper cousa, e así pasou o tempo, mas, un 
día, éravol-o tempo das uvas, un nifrán dun rapáz, bon rillote, abofé!, 
cando ía brincar na barra, sintiu rebulir nas hortensias de cabo da ventán 
do vertedejro da cociña, gañou medo de que fose o amo, e agachouse ao 
axexo; daquela viu ao padre cura, ouvíulle o seu falar, e ollou solpreso 
como saía a muller do ferreiro e axuntábanse os dous e metíanse na bodega. 

O rapáz non quería nada ben ao siñor cura, que moitas veces estricá- 
ralle as orellas por lle non sabel-a doutrina, amais, tampouco quería esque- 
cer as labazadas que lle dira cando o apillou, porque lle brincara un día 
nas pavías da horta; e, o rapáz fixo un esbrinzo có contento, algo bon 
matinara de facer, mas emporiso, non quixo deixar de cata-las uvas; comeu 
cantas puido, e meteu unhas piñas d'elas pol-a camisa, despois, foise. 

Pol-a tardiña, viu que o ferreiro estaba soio na forxa a baticar nunha 
ferradura dunha besta, cruzou o curral e meteuse pra dentro. 

— E logo, — dixo ao passar, — quere que lle tire do barquin, meu tio ? 

— Tira si queres, — respondeu o outro, — mas, di, qué é o que trás, 
porque o que é, ti por cousa boa non vés, 

— E, por qué non hei vir? 

— Non sei, non sei; non virás a me facer compaña tio intre que brin- 
can os outros na barra? 

— Boooh!, siñor, eles ándanlle có gando; se todal-as cousas as tivese 
tan gardadas. 

— E daquela, é que teño algo sin gardar ? 

— Algo sempre hai. Si soupera ! . . . 

— É que tí sabes de algunha cousa? 

— E si llo eu dixer, deixaríame ir pillar unha farta de uvas na barra? 
E chegaron facer un trato, e o rillote comeu uvas a fartar. O ferreiro 

lle non quería creere, mas, algo viu despois, e creuno todo, e ao outro día 
pol-a mañan fixo na forxa unha espita de cabeza ben gorda; a sua muller 
tiña o costume de se ire sentar todalias mañás nun cepo que tiña ele na 
forxa rentes da pía onde mergullaba as pezas de ferro pra as aceirar, e foise 
o ferreiro e no mesmo cepo puxo no meio moi ben postiña e espita que 
tirou do fogo coa cór da cereixa un istantiño enantes de que entrase a sua 
muller, e cando chegou ela, zás!, sentouse enriba. 

— Ááaaü, áaaaü, — berraba a se retorcel-as más e levalas ás nádegas. 

— E, logo que f oi, muller, seique queimachel-o cú ?, — dicíalle o f er- 
reiro con zomba, — Agora non terás gañas de ire á bodega ? 

Cando dimpois de xantar foi pol-a horta o siñor cura petar na ventán 
do vertedeiro da cociña marmullando baixiño: 

— Paxariño, verde, sal para fora. 
Respondeulle a vos forte do ferreiro: 

— Téñoche o cú queimado, non podo agora. 



248 



E daquela, disque o siñor cura qujxo comprender o que pasara, e pol-o 
que se poidera seguir, pegou a escape e nunca mais volveu roldar a ca&a 
do ferreiro. 

San Xian de Sergude. — Carral. — A Cruña. 



122 — SEÑOR CURA COMEUNO O GATO 

O SIÑOR cura de unha parroquia de lonxe, vía con desgosto como a 
cada día os seus fregueses deixaban de ire a mjsa, e non sabía que cousa 
facer nen como pardicar pra que volvesen comprir como bós cristiás; a 
cada ves era meirande a sua inquedanza; non facía senón escismar día atrás 
día e unha hora despois da outra sen dar có romedio, até que en cabo un 
día seique deu con algunha maraña, pois ende chegando o domingo, anun- 
ciou dende o púlpito que para o domingo seguinte, ía haber un miragre, 
pois ele tivera un aviso do alto facéndolle saber que ía baixar á terra o 
Espríto Santo, pra saber que veciños ían á misa e cales non, pra llo tomar 
en conta na hora da sua morte.; 

A tal oir, o parvo do sancristán que nada sabía, quedou meio pampo 
e caeu a cavilar; ao írense os fregueses e se atopar soio na sancristía có 
siñor cura, quixo saber e demandoulle: 

— E logo, siñor cura, vostede como vai facer pra que baixe o Esprito 
Santo ? 

O siñor cura a rir, dille: 

— Non queiras ter coidado, hom; xa o verás na sua hora. No entanto, 
ben será que vaias á feira e sen que te vexan os nosos veciños, mercas 
unha pomba ben branca, ben branca, e tráesma agachada. 

Chegado o día do miragre a eirexa estaba chea; axuntara tanta fami- 
lia que non collía unha i-alma mais; romatada a misa, o siñor cura dixo 
o seu sermón como era de costume, e falou de como por desleixados os seus 
fregueses ían todos camiño de se condenar, engadindo logo que ao iren en 
fato á misa como o fixeran, veríaos o Esprito Santo cando chegar, e daquela 
ele pediríalle o seu perdón allegando que se eran unha miaxiña deixados, 
emporiso non eran malos cristiás, e rematou pedíndolle a Deus, Noso 
Siñor, que mandara baixar o Esprito Santo. 

Ao deixar de falar o siñor cura, ouvíronse moi fortes chús pol-o fayado 
da eirexa; os fregueses a tal ver gañaron o estarrecemento, pro, o Esprito 
Santo non baixou como todos agardaban; o siñor cura, tejmoso, seguiu os 
seus pregos unha e outra vés, e cando xa mais que falar berraba enrabe- 
chado, dille dende o alto o sancristán con grande esconsolo: 

Aaaai, siñor cura, e como vai baixar se o Esprito Santo comeuno 

o gato! 

San Xian de Sergude. — Carral. — A Cruña. 



123— ROMPEU A CORDA 

VIÑA a festa do patrón da parroquia, e daquela o siñor cura e mail-o 
sancristán, ordearon de limpal-a eirexa e mail-os santos pra que locisen mais. 
Andaban neste trafego, e o siñor cura, como sempre, queixábase do malos 
que estaban os tempos, de que se non facían cartos, que había poucas 
misas, os fregueses non pagaban o desmo sen roñar e sempre andaban a 
rabenar un monlle de trigo, ou unhas espiguiñas de mainzo do pouco que 
daban, e as mulleres tampouco querían de boa gana leval-os ovos pol-a 
Pascua. 

— Mesmamente paresce que vai vil-o fin do mundo, — dicía o siñor 
cura, — que imos f acer pra lle poñer romedio ? 

— Xa non hai cartos; a boeta das Ánemas tampouco da perna, a 
menos, — engadiu ollando pra o sancristán, — que seias tí quen os leva. 

A tal oir, o sancristán que estaba lavando a cara do santo padroeiro, 
rubido con ele nas andras, virouse pra lle repricar, e, zás!, tirou o santo 
no chan; cando o foron recoller tiña a cabeza rompida como se o degolar. 

O cura e mail-o sancristán gañaron medo; o siñor cura falou dun 
sinal; o sancristán quedouse caviloso, mas, como era moi renarte, en cabo, 
regañando os dentes nun surriso díxolle ao siñor cura: 

— -Agora vai sel-a nosa, — e falaron moito tempo os dous; as veces 
non ían de acordo, pro non rifaban como de cote, volta vai, e volta ven, 
algo bon deberon compoñer, porque ao sajr da eirexa ían os dous moi 
ledos e moi amigos. 

Chegou o día da festa, a eirexa daba xenio de a ver: cantisma cera, 
e cantas froles, era un miragre de Deus; aquele día non deixara de ire 

nen un veciño, o siñor cura falara de un mjragre e todos tiñan anceios de 
o coñecer. 

Subiu o siñor cura no púlpito e moi ben falou, nem que el Siñor falara 
pol-a sua boea... e dimpois, viu o mjragre. Xa lles dixera que non estaba 
ben feito o que eles facían de lle non pagal-o desmo con fartura como o 
uso mandaba; de non dicir misas; de non deixar mandas para o igresa- 

rio 

— Ides por moi ruin camiño, — dicía, — vosoutros mesmos abrídevo- 
1-as portas do inferno como o santo padroeiro quixo de me facer revela- 
zón, non sí, meu santo? 

E todos viron abrayados como o santo padroeiro acenaba coa cabeza. 

— Miragre!, miragre!, — berraron as mulleres as primeiras, e os homes 
quedaron solpresos. 

— Mas inda é tempo!, — berraba o siñor cura, — de vós mana a vosa 
salvazón ou a roiña eterna; non sí, meu santo? 

E o santo veña de acenar coa cabeza. 

— Querémonos salvar!, querémonos salvar!, — berraron todos ao coa- 
dun, e as mulleres choraban. 

— Daquela xa sabedes o camiño, facerémoslle unha función, bota- 
rémoslle misas, e o noso santiño padroeiro pregando por nós a el Siñor, 
libraranos de todo mal. 

— Si, si, — houbo un axirido xeneral. 

Mas o santo non acenou, e daquela o siñor cura defrontandose con 
ele díxo: 

— É que non tés de abondo ? 

— Darémoslle o que quixer, — f íxeron moitos a tremer. 

— Si, daranche canto teñen, tés que nos valer! 

E o santo seguía igual; todos tremaban xa có medo. 

— É que non ouces, meu santo, é que non ouces ?, — berraba o siñor 
cura sen acougo, e, ouviuse a vos do sancristán a berrar: 

— Siñor cura, rompeu a cooorda! 



Río de Quintas. — San Vicencio de Elviña. — A Cruña. 

124 — AS ESTOPAS 



NUNHA aldeia de lonxe, había un crego esfameado que sempre 
andaba a choricar porque non había cartos que lle chegasen, e como xa 
non sabía de onde os sacar, argallou unha maraña có sancristán pra lles 
poñer medo aos veciños da parroquia e sacarlles o que poideran. 

O domingo, dimpois da misa, botou o sjñor cura unha prédica pedindo 
cartos pra gobernal-o tellado da eirexa, e como ninguén botaba perra na 
boeta, deu en falar da punizón de Deus Noso Siñor para os descreidos e 
os ruís cristiás, que non botan man da Santa casa; faloulles do inferno, 
do lume onde ían se queimar dimpois de mortos, e ainda dixo mais, asegu- 
roulles que se non decidían axiña Deus, Noso Siñor, daría cabo do mundo 
mandándolles un fogo pra o asolaren, e cando estaba nestas, abríronse as 
tellas do tellado e vju caer no meio da eirexa unha língua de lume que 
alapreou no chan. Os fregueses arremuiñáronse cheos de medo, mas os 
cartos seguían sen deixal-os petos pra iren cair na boeta; daquela o siñor 
cura pediu mais lume. 

— Siñor, Siñor, tan cegos están estes meus fregueses e tan intresejros 
son, que non dan creto do teu poder, nen medo teñen de ser punidos, dóel- 
les mais perdel-os seus cartos; abrásaos, Siñor, mais que os bós morramos 
a cando eles! 

E o lume voltou caer no meio da eirexa, e desque viron os vecjños 
que el Siñor estaba disposto a queimalos a todos vivos se lle non botaban 
man ao goberno da eirexa, foi un, e resquisando no peto tjrou un realiño, 
chamou pol-o fillo do sancristán, e guindou o diñeiro na boeta; algunha 
vella foi tamén soltando os seus ichavos, todos foron pouco a pouco os uns 
pol-os outros botando algunha cousiña, mas, era tan pouco que lle non com- 
pría á cobiza do siñor cura que seguía a berrar pedindo mais lume, e tanto 
foi o que pediu, que ao sancristán que andaba no tellado rematáronselle 
as estopas, e cando os veciños deprocatáronse que el Siñor xa lles non 
mandaba mais lume, dejxaron de resquisar nos petos porque cavilaban que 
xa tiñan ben comprido con Ele. 

Ao siñor cura seguía parecéndolle pouco o que chinclaba na boeta, 
e adoecía; enrabechado mirou ao alto erguendo as máns, e pediu outra ves 
mais lume, mas daquela o sancristán botando a cabeza pol-o burato das 
tellas, berrou ben forte: 

— Xá lle non hai mais lúume, que romatei as estóoopas! 

Túy. — Provincia de Pontevedra. 

125 — AMEN! 



O SIÑOR abade quixo gobernal-o chan da eirexa que estaba moi mal 
gracioso e chamou a un canteiro pra que o enlousar de novo. 

Despois de traballar un día na eirexa, foise o canteiro pé do padre 
cura e edíxolle: 

— Siñor cura, na eirexa non lle hai Dios que traballe, haille tantas 
pulgas que inzan a un, e, quén pode traballar co comechón? 

— Qué dís tu, hom?, — atallou o siñor cura. 

— Así Dios me salve que elle tan certo como llo eu digo. 

— Home, pulgas, pulgas, pois se hai moitas pulgas bárrense e adiós. 

— Vostede ben dí, tamén o eu coidaba e quíxenas barrer, mas, repó- 
ñense, sonlle pulgas do deño. 

— Asús!, non digas, hom; non digas que ele é pecado. E, botáches- 
lle auga? 

— Botei, e nadaban. 

— Pois daquela, cómo imos f acer ? 

— Eu non sei, abofé que non sei; púxenlles tamén torvisco e non 
fuxen! 

— Cala!, alí ven Manecho do Vilar que é home de moito saber, fala 
con ele. 

E o canteiro falou con Manecho, e Manecho aconselloulle: 

— Xunta cantas ovellas poidas, e canto mais grande teñan a lan moito 
millor, fainas entrar na eirexa, péchallel-a porta, e cando leven algún tempo 
dentro bótalas fora, xa verás como daquela non quedan pulgas na eirexa. 

— E non?, — dixo o canteiro. 

— Non. 

O canteiro fixo como lle mandar; pol-a tardiña levou a eirexa cantas 
ovellas puido, e logo pol-a noite foinas botar fora. 

Na parroquia como pasa en moitas aldeias non había sancristán, e 
cada semana era un veciño a quen lle tocaba da limpar, alcender e matal-as 
luces, e tocal-as campás. Aquela noite foi o rapáz dun veciño facel-o ser- 
vizo, e cando meteu a chave no pecho, ouvjn certos tumbos dentro da 
eirexa, e ao querer abril-a porta bateu n-ele un carneiro grandismo que tur- 
raba pra sair...; o rapáz gañou medo, deulle pra dentro, voltou pechal-a 
porta e pillou a escape á cás do siñor abade. 

— Siñor cura, siñor cura!, — berraba, — sejque lle anda o deño na 
eirexa! 

— Tú que dís, hom?, tú que é o que dís ?, — demandaba o siñor abade. 

— Que lle anda o deño na eirexa, — voltou berral-o rapáz, — eu víno; 
elle coma un carneiro, e tenlle uns cornos grandes, así, con perdón, — é 
acenaba, — e amais, bota lume pol-os ollos e pol-o fuciño cando brua! 

— Carafio!, daquela haj que esconxurar! 

— Esconxure, siñor, esconxure, que eu lle non sei, — fixo o rapáz. 
Daquela o siñor cura revestiuse, xuntaron aos veciños, e díxolle ao 

rapáz : 

— Tú, vés a cando min, e a canto eu diga, asperxindo auga có hjzope 
tí decirás amén. 

Fóronse todos xuntos a esconxurar, e cando o siñor cura abriu a porta, 
un carneiro grandismo que deixaran na eirexa cando botaran as ovellas, 
quixo sair, e ao turrar pra fora enguedellado nas faldras do abade fixo 
que caera levándó por diante, e o siñor cura cheo de medo decía a berrar: 

— Valédeme veciños, valédeme que me leva o deño. 

E os veciños có sancristán berraban ao coandun; amen!, amén! 

Temos outra versión de Barbeito. — Santaya de Cañás, na que é un 
cocho que entra na eirexa, acontecendo ao remate como nesta outra. 

Santiago de Rivas Pequenas. — Bóveda. — Monforte. — Provincia de Lugo. 
Barbeito. — Santaya de Cañás. — Carral. — A Cruña. 



126 — O ZAPATEIRO E SIÑOR SAN PEDRO 

NUNHA parroquia había un zapateiro pelenxjn que sempre andaba 
nela; cada bebedeira que collía duráballe moitos días: boeno, siñor, é un 
dicir, pois denantes de que lle pasar xa collera outra, por eso, nen tiña 
cartos nen tampouco quen lle levar traballo. 

Unha vez como moitas, que o home non tjña perra e na tenda xa lle 
non fiaban, como esligaba coa sede, andaba doente, chegouse pé d'ele o 
sancristán, e díxolle: 

— Oes, mañán é o San Pedro da parroquia, e imos a lle facer función 
coa misa cantada, e, o Santo caeu do altar e esnaquizouse ; tí, imítaslle 
moito, queres facer tí mañán de Santo?. Habémosche pagar ben. 

— Eu?, — dixo o zapateiro, — e cómo vou eu facere de Santo, que 
decirían os veciños? 

— Nós arranxaremos pra que te non conozan, hom. 
— Non quero, non quero, non quero nada cós santos. 

— Mira que che habemos pagar ben; vaite pesáar!, e, total, o que 
vas facer. Darémosche o que tí pedires. 

— *E, daredes? 

— Daremos. 

— E, que é o que vou f acere ? 

— Tí, nada; poñémoste de San Pedro, e coas barbas xa ninguén che 
ha coñescer, e despois xa non tes mais outra cousa wjngunha que facer se 
non é estar moi teso e non dar fala nen acenar. 

— E darasme o que che eu pida? 

— Si, hom, si é que non pides demais. 

— E, que che paréz trinta reiás? 

— Moito pides por tan pouca cousa, mas, se fas ben o traballo 
...Has estar enriba das andras todo o tempo da misa, moi teso, sen dar 

fala nen acenar. 
— ■ Estarei. 

Ao outro día, pol-a mañán cedo denantes de abriren a eirexa, xa o 
zapateiro pelenxin, ben amañado, púxose no altar enriba das andras; daba 
xenio de o ver, facía un San Pedro mojto mais locido que o que rompera, 
e moito mais grande tamén. Cando ía sel-a misa, veciñas e veciños foron 
vel-o San Pedro novo, e todos tiñan falas par ele: 

— Que bonitiño é; que grande, e parece como se alentar. 

Tanta era a familja a enchela-a eirexa, e tanta a calor que facía, que 
o probe do zapateiro esgraxaba a fio; esligaba coa sede; doíanlle as pernas; 
doíalle o corpo todo de tan teso que estaba e sen se mover; mas, brincou 
n-ele unha condanada de unha mosca tan pegañenta, que daquela xa non 
era a calor a lle facer suar, era o frebón que comía n-ele, porque a con- 
danada da mosca, veña de aquí, e veña de alí, cóchegas dun lado e cóche- 
gas do outro, xa se non podía conter por mais tempo: chuscou un ollo, 
chuscou o outro, torceu o fuciño, sempre com medo de que o visen por 
mor de perdel-os trinta reiás, e en cabo, como o demo da mosca sempre 

a zoar de arredor o non quería dejxar en paz pois non deixaba de lle facer 
cóchegas, brincou das andras embaixo e fuxiu como puido, bradando coma 
un condanado e dicindo a berrar: 

— Maisque perda os cartos; malia a mosca e quen a fixo! 

Río de Quintas. — San Vicencio de Elviña. — A Cruña. 



127 — O MORTO SIN CONFESION 

ALÓ, nunha aldeia do cabo do mundo, morreu un vecjño, e como dis- 
que a parroquia era moi longa, non tiveron modo de iren buscal-o cura 
para o confesaren. 

Boeno, o caso foi que ele morreu, e despois de moitos traballiños e 
de ter pasado en cabo con ben a ponte estreita, chegou o home petar nas 
portas do ceo; v.iu o siñor San Pedro despechar, e poñéronse os dous de 
palique, falaron de moitas cousas das que pasan pol-a terra, e en cabo 
foi o siñor San Pedro e perguntoulle ao home: 

— E logo, tí que é o que querías, hom ? 

— Pois eu quería de entrar no ceo, siñor. 
— ■ E tí merécelo, hom ? 

— Eeeh!, a min parécemo. 
— ■ E conf esache ? 
— ■ Non confesei. 

— E cómo puido sere eso, hom? 

— Pois m.ire, siñor, eu vivinlle na terra nunha aldeia que estaba aló 
no cabo do mundo, e como a parroquia era moi longa, pois, non poideron 
traerme o cura. 

— Vaya, hom, vaya; e tí non sabes que el Siñor ten mandado que non 
entre ningún no ceo que se non confesara enantes? 

— Terá, siñor, terá, mas, eu non puiden que non foi que non qu.ixera 
facelo; así, que é o que lle eu vou facer? 

— ■ Pois non entras. 

— Non seia maliño, siñor, axúdeme un pouco, ao cabo, un mais... 

— Non podo, non podo, síntocho moito pero non podo, ti non entras. 

— E se atopase un cura pra me confesare? 
— Daquela sí. 

— Pois, mire no ceo, siñor, mire no ceo e tráyame un. 

— E mais tés razón, ho; agarda un pouco. 

E o siñor San Pedro, meteuse pra dentro, deixando ao home fora da 
porta. Pasaron unha, duas, moitas horas; o probe do home xa non podía 
mais dos pés, con perdón, e, viu o siñor San Pedro. 

— E logo ?, — fixo o home. 

— Non pode ser, sabes, tí no non quererás creer, mas, non pode ser, 
síntocho moito, pro, por mais que busquei e rebusquei en todo o ceo, che 
non puiden atopar nen un ;soio crego. 



Santa María de Dordaño. — Cesuras. — ^Betanzos. 

CONTOS DE EISAXERO 



128 — O MINTIREIRO 

HOUBE unha vez unha raiña que botou un bando prometendo un 
premio moi grande en onzas de ouro para quen lle contara un conto como 
endexamais se oira, e que fose unha mintira tan grande, tan grande, que nen 
pasara nunca, nen nunca poidera ela ser, e de camiño que prometía o pre- 
mio dicía tamén, que quenquer que £ose a porfía sen chegar a contal-o 
conto que se pedía ou con mentes de a enganar, sacaríalle a vida. Díse 
tamén que daquela, había n-unha aldeia lonxana dos estados da raiña, un 
homiño tan probe, tan probe, que nen para fumar un pito tiña, pero en 
troques eran tantos os seus fillos que había nomealos un por un pra sabere 
cantos eles eran, e cóntase, que sabedor o home do bando da raiña, unha 
noite faloulle a sua muller: 

— «Delores, e tí non sabes que a raiña botou un bando dicindo que 
da unha fertuna a quen lle conte un conto todo de mintiras e que endexa- 
mais pasara, nen poida endexamais ele ser? 

— Seino, — respondeu a muller, — e logo ? 

— Tí ben sabes o probiños que somos, — engadiu ele, — que somos 
mais probiños que as arañas, que temos moitos fillos a pedichar todo o día 
pan, que, malpocados!, lles non podemos dar; e, se poidérames facérmonos 
ricos non mais que por contar unha mintira, non coidas que valería a pena 
de se espoñer ? 

— Estreveríaste, hom; daquela é que tí non sabes que poden tirarche 
a vida? 

— Booh!,, — fixo ele, — que mais ten; eu vou vello e canso, xa moi 
vello pra sostel-a canga da casa, e cavilei que se morro ides gañando os 
demais, pois será un menos a comer do pote grande ; — e, chuscou o úneco 

olle que tiña, porque era torto, engadindo logo : — «amais, meu irmán o 
xastre que ten que estar no ceo, ha sair por min; vou facela proba; — e, coa 
mesma pillou na artesa unha codechiña de broa, que mais non había na casa, 
e partiu sen ter en conta que £ose noite. Andivo moito camiño e chegou 
ao pazo da raiña, e douse a coñocer dicindolle aos soldados: 

— «Eeeeih!, rapaces, eis un home que ven contar un conto de mil min- 
riras por unhas presas de onzas; — e os soldados fixeron risa de ele pol-o 
esfarrapado que ía e o non quixeron deixar entrar, mais có balbordo que 
entre todos armaren enterouse a raiña, e ao saber do home gañou cursidá 
e quixo de o ver. Cando chegou pé da raiña, pedíu licencia pra se sentare 
e comenzou: 

— «Unha vez, — mais a raiña atalloulle dicindo: 

— Seipa eu, denantes de tí falares, de onde eres, cómo te chamas e 
por qué eres torto. 

Quedouse un pouco suspenso pol-o medo o home, porque endexamais 
vírase diante de unha tan distjnta dona, mais acordou de contado, e lem- 
brando o perigo de morte que corría, e o desamparo dos seus fillos se 
lles ele faltaba, argallou unha de aquelas suas marañas e dixo: 

— «Señora, pol-o que puiden sabere son fillo da terra e chámome 
«eu», teño un fato de fillos que collen todos debaixo dun paxe, vivo 
co-eles e coa miña muller na meirando probeza, mais todos están contentes 
e dispostos a ben servir á sua ecelenza, e agora que xa sabe de onde sou, 
como me chamo e como vivo, voulle dicir, si mo consinte, como foi que 
perdin meu ollo: 

— «Inda eu era mozo, e xa estaba tan probe como estou agora; un 
día que non tiña que comer e andaba na procura de trabalho, mandáronme 
a cachar nun monte, pasei o día sen que me levaran xantar nen merenda, 
chegou a noite e tampouco trouxeron nada de comer, eu tiña moitísma 
fame, e como inda era un rapáz, prendin a chorar laiándome da miña dis- 
gracia, e daquela, ouviu unha voz como se for de cousa do outro mundo 
que chamaba por min: — «erte», — dicía, — «mira arredor de tí», — fíxeno, 
e, meu Dios!, atopei unha cunca de caldo que rescendía, riba d'unha 
peneda; na miña vida caldo como aquele tiña catado, ía apillal-o, e apre- 
sentóuseme unha galiña e fuxiu coa cunca pra o monte, eu coidei daquela 
que adoecía; veigate o diaño!, díxenlle, e boteime no seu seguemento; mas, 
tanto corría que a non puiden apillare, parouse alonxada de mim e puxo 
un ovo, decontado saiu d'ele un galo e agaviou a un pino, eu sempre atrás; 
chegou ao pindirico e daquela pra o apillar comencei a mandarlle presas de 



259 



!"* Íl 3 , a qUC fr tC1 n ' ek unha leira de sete f errados de semen- 
teira, botei n-ela un melon que de súpeto foi nado, e perdin dentro de ele 

Tdkome C maÍS ° arad ° ; Índ ° Pr ° CUra ' at ° peÍ C ° n Un arrieiro 

— «E logo, tí que fás, hom? 

— Conteille como andaba dentro do melon porque alí perdéranseme 
os meus bois e mail-o arado, e atalloume ele: 

— AÜ, levo eu quince días no mesmo sitio atrás da miña arreata que 
tamen a eu perdin n-ele e tampouco n'a levanto. 

— Volvín a desesperar, agora que xa tiña bois e arado quedábame 
sen nada, malpocado!, mas daquela, ouvin do alto como chamaban por min, 
levantei a cabeza e era o meu irmán dende o ceo, que me botaba un fio 
pra que subira; agarreime n'-ele, e aganchei como se for unha corda mais 
cando chegue! arriba berroume: — «vajte, vaite,-que no ceio soio estamol-os 
xastres e non poden entrar os que o non son», houben de baixar destonces, 
pero o meu irmán mediu mal a liña de fio, e como me non chegaba pra ire 
apousar no chan cain de cabeza n-unha canteira pé da mjña casa, e era 
tanta a altura e tanta a forza que eu levaba, que espetei a cabeza na pedra, 
e afincou tanto que a non puiden arringar; deixeina quedar, e funme i 
casa por unha picaña, e ao cachar con ela, din có bjco nun ollo, e boteino 
de fora, eis como foi que quedei torto. Se agora quéreme dal-a sua licencia 
pra que conte o meu conto das mil mintjras ?, — rematou o home. 

— Non, non, gañáchel-o premio, — diz que dixo a raiña, e dende 
daquela, con tantas onzas de ouro lle diron, endexamais houbo fame na 
cas do torto. 



San Xian de Sergude. — Carral. — A Cruña. 

129 — O HOME E MAIL-A ABELLA 



UN HOME que iba nun viaxe, vju vir unha abella a lle picar na 
faciana, e daquela o home, foise, cañou a abella e arringoulle a barriga; 
da barriga tiroulle sete arroas de mel; o home non sabía onde botabo mel, 
e púxose rañar na cabeza, e daquela trompezou coa casca dun piollo, e 
quixo comprender decontado o que había facer, e fojse, e vergueu na casca 
do piollo todo o mel que tiña. 

Cando xa tiña trasfegado o mel, o home cavilou que podía derramarse 
e ordenou de atal-o folecho pra que lle non caese, e foise a unha fraga 
percurar unha pértega, vendo con un aquel de pasmo cando pousou o 
machado, como un carrizo peteirou o fol cichando o mel pra fora pol-os 
furados; o home asañou, e tiroulle de rebolo o machado ao carrizo, espe- 
tándollo tan fondo no lombo, que chegou a se perder na pruma, e daquela 
foise o home, e púxolle lume ao carrizo, e disque ardeu a pruma toda que 
facía unha boa morea de cinza, e púxose precurar no borrallo o machado 
que perdera, mas, o non atopou senón a manceira que era de pau de castaño, 
pois o machado como era de ferro, deretérase coa calor, e de ver tal, o 
home layábase: 

— Pobre de min!, ai probe de min!, que má sorte a mjña!, cantas 
perdas fixen n-este día! 

San Xian de Sergude. — Carra). — A Cruña. 



130 — TER TINO CÓS LIXOS 

HOUBO unha vez un home tan comechín que lle non chegaba cousa; 
comía e bebía por vinte, e, unha vez, falando na taberna, fixo unha aven- 
tura de que ele era capaz de beber canto leite pasaran as leiteiras para o 
mercado da vila: de gañar, os compañeiros pagarían o leite e unha farta 
de viño para todos, e de perder, sería ele quen pagar. 

Unha mañanciña sairon ao camiño o comechín, os tres ou catro que 
con ele aventuraran, e algún veciño curioso; chegou unha leiteira, dimpojs 
de lle pedil-os xerros, levounos ao bico e papou todo o leite sen deixar 
un ris; era moito miragre como ele engulir, chegou outra leiteira e volveu 
facel-o feito; as mulleres quedábanse pampas e xa non marchaban pra vel-o 
remate da aventura, mas, deron en vir moitas leiteiras xuntas e pra aforrar 
traballos porque era moi larchan, o lambón, ordeou de botal-o leite na pía 
d'un lavadeiro e deitándose no chan puxo o fuciño no picho do pilón. Foi 
moito miragre de Dios o xeito de beber aquele home, os outros esgraxa- 
ban cavilando no moito que ían ter que pagar, e un d'les a escismar deu 
en lle facer unha trampullada, e fíxolla; botou no pilón o burro d'unha 

leiteira con seirós e xerros; o condanado do comechín enguliuno todo enteiro 
e atuando o cano do pilón coa man, protestou: 

— «Eih!, rapaces, non hai direito, non seiades trampós, ter tino cós 
lixos. 

Santa María de Cortiñan. — Bergondo. — Betanzos. 



131-UNHA ESPIÑA 

ELE £oi un home que ía ao mercado da vüa, e ao sair da casa e pasar 
pol-o curral, espiñouse; ao andare, a espiña magoáballe no pé, con perdón, 
mas non quixo voltar atrás pra non perder tempo, nen tampouco quixo 
mirar pra tirala porque ele dícia: 

— Booooh!, unha espiña pouca cousa é, e un home non vai perdere 
un viaxe por eso; sigue adiante Antón, e cando voltes á casa xa cha tirará 
a tua muller. 

E así chegou á vila, coxeaba ás veces mas emporiso non deixou man- 
dado que non fixera; rematou o mandado, e maisque a espiña díralle picoa- 
das que chegaban como se dixeramos ao cerne, porque ían ben mais adentro 
do pelexo, fixo a pé o camiño da casa, e, ende chegando, berrou pol-a 
muller : 

— Marícaa!, eéeih, Marícaa; vi acó, muller. 
Viu Marica a escape, e daquela Antón pediulle. 

— Tírame esta espiña que metin nun pé, muller. 

— Asús!, — fixo ela, e tiroulle a espiña; mas, non era de toxo, nen 
era de silva, nen tampouco de pranta coñecida, éravos. que diciredes que 
era?, pois, éravos, unha punta de piso, e espetáraa toda. 

San Xian de Sergude. — Carral. — A Cruña. 



132 — A LEBRE DO TIO MINGOS 

O TIO Mingos, éravos un vello bolreante que gustaba dos rapaces 
pra lles contar feitos da sua mocedade, e un día que viñan dous mozotes 
de volta d'unha cazata, chamounos e dimpois de lerear un pouco contoulles: 

— «Vosoutros ben sabedes do mato da Revolta, non sí?, e sabedes do 
monte de leña que o 2oqueiro ten atrás de ele?, pois un día, saira eu ao 
raiar coa miña carabina, e, en de chegando á Revolta, ouvin o zonido de 
duas táboas a bater; non era un andavía, pois non eran tempos, ollei d'un 
lado, ollei do outro, e, que fun vere?, as orellas d'unha lebre, grandes 
com'a vela d'unha lancha, que saían por riba do toxo de cano do monte 
do zoqueiro; logo, — dixen, — o meu zonido non eran táboas a bater senón 
o alentar da lebre!, daquela afouteime e funme achegando como puiden, 
ceibeille un tiro por baixo e a munizón tronzando a leña fixo unha crareira; 
brinquei no monte, e alí estaba morta a lebre mais grande que viron ollos: 
fun chamar o albañil que andaba na labrada, e cós bois soleámola pra 
fora; botámola no carro, e leveina pra casa; pedinlle a besta ao tio Manecho 
do Perucho, e poñéndolle a lebre de través, funme vendela á vila; costoume 
moito caro de chegar aló; a besta ía brandida pol-o peso, e a min díronme 
en doel-os rinles mesmamente cal se me diran de paus; ía partjdiño dos 
cadrís de tanto como houben de me encoller pra que a lebre fose ben 
terciada na besta e non padecere ao se arrastar pol-o chan, pois habedes 
saber, que ás veces, con tanto como ela pesaba e tan grande como ela era, 
caía un pouquecho do lado da cabeza, e ao recollela de alí caíase do iado 
da croca do rabo, máncándose toda a carne a piques de se amourentar, 
maisque, para asegurala, e có gallo de lle encollel-as pernas, que eran 
moooitas peeernas!, botáralle un ligame por baixo da barriga da besta. 

— «Cando entrei no mercado, toda a familia víuse de par de min, 
aquela lebre éravos moito miragre de el Siñor; mas, ninguén a mercaba: 
quén, dicía era cousa do outro mundo; quén, aseguraba era cousa do demo; 
todol-os traballos que eu pasara non serviran pra nada, daquela, funme 
pé dos buxeus, e tampouco eles quixérona mercar; eu adoecía, moito escis- 
mei, mooóito!, e, por fin, matinei o millor: esfoleina, e dimpois de a 
degolar e arringarlle o rabo para que a non conoscesen, funme, e puxen 
un posto e vendínna ás libras decindo que era un almallo; deina barata, 
e n-un instantiño de Dios leváronma toda; aquela si que foi changa: cós 
cartiños que me diron merquei a casiña e o lugar todo. 

— «Aaaaü, éravos moita lebre, aquela miña lebre, na vida dos nados 
vírase outra. 



San Xian de Sergude. — Carral. — A Cruña. 

133 — OS COELLOS DO TIO MINGOS 



O TIO Mingos é un bon home maisque goste fachendear de sel-0 
millor cazador da bisbarra toda; cando sal ao monte, disque, barre cantas 
pezas hai sen deixar cousa para os demais; asegún ele, tamén, njnguém 
ten cás como os seus, nen tampouco tan boa carabina, nen se atopa quen 
poñendo o punto sea o seu igual. 

Ao tio Mingos, ao seu dicir, pásanlle cousas como nunca viron ollos 
dos nados; unha ves, conta ele, saiu ao monte cós seus dez cás, botou toda 
a mañan dendes que abriu o día, e non atopou unha peza: nen lebres, 
nen coellos, nen perdices, nada; nen pombos nen cousa que pagar un tiro. 
O tio Mingos, ía doente e pagábana os cás. 

Xa voltaba pra casa esgraxando a fio, e canso coma un raposo vello 
corrido dos cás, cando os dez cás que ele levaba, comenzaron maticar facendo 
grande barullo, e logo de se parar uliscando, botáronse seguil-o mesmo 
rasto; chegaron a unha roza, e paráronse todos sen se meter no monte; 
o tio Mingos incirrounos, e daquela diron en roñar, estricando as orellas e 
regañando os dentes có pelamio alporizado, como cando gañan medo diante 
de unha fera. 

O tio Mingos avantou tomando precauciós; púxolle munición de meia 
onza á carabina, e dispúxose ao pior; afrontou o monte, e daquela viu o 
coello meirande que viran ollos: estaba sentado ao pé de unha borralleira 
e lavaba a cara coas más; o tio Mingos, púxolle o punto, ceiboulle os dous 
tiros e feriuno, que a carga da carabina non chegaba para matalo. Voltou 
cargar a escape e ceiboulle outros dous tiros ben postos, os cás, arrufados, 
fixeron o demais; despois de morto, encolgouno dunha ponla dun carballo 
e esfolouno, pra levar o coiro que non había como ele; tiña o grandor 
do coiro de un boi; os cás comeron os dez até se fartar, e ainda quedou 
ben mais da mitade da carne para os corvos e mais para as pegas; o coello 
tiña unhas orellas tan bonitas e tan grandes, que o tio Mingos levounas 
vender a vila pra lle facer abanos as siñoras. 

San Xian de Sergude. — Carral. — A Cruña. 

134 — UNHA CAZATA 

ELE era unha vez un rapaciño moi espelido que mojto se lle daba 
pol-a caza: seu pai tiña moita sona de cazador e seu bolito tamén, e foran 

tantos os cazadores que na familia houber que chamábanlles «os coel- 
leiros». 

O rapáz, cando puido termar unha carabina pediulla ao pai, e o vello 
fixo risa de ele dicindolle: 

— «Boeno, hom, boeno, inda che quedan mojtas códeas que roer. 

Recolleu o rapáz a bulra, mas emporiso non esmoreceu; xa ele mati- 
nara ben o que había facer: foise a horta, e d'unha cancela que tiñan feita 
c'unha cama de ferro, vella, que trouxeran da vila, arringoulle un dos pés; 
dun cacho de madeira de castaño que pjllou na eira, amañou a culatra, e 
valéndose de aramios, cravos e ferraxe, gobernou un estopin que mesma- 
mente somellaba a carabina que cobizaba; o demais pouco costuo: pólvora e 
munizóns, sairon dos bastimentos do pai; fixo unha mecha dun cacho de 
baieta; para atuar o cano valeuse d'unha bordesca, e os tacos, sacounos 
das follas d,uns Evanxeus que andaban pol-a casa. 

Aquela noite non puido pechar ollo; moito virou e revirou facendo 
renxel-as pomas do xergón; inda había ben noite, e tan amodiño que nin- 
guen ouviu, deixou o leito e saíu da casa camiño do monte; a friaxe tollía 
o corpo, e o rapáz mais que aterecera a non sentia có anceio que ele tiña. 
Como sabía de todal-as tobeiras da bibarra, foise onde mais coellos había, 
e agachándose atrás d' uns toxos, enfrentouse c'unha crareira chea de tobos, 
sentouse, e agardou. 

Pouco tempo levaba ao axexo, viu chegar un coello, alidou aos catro 
ventos, sentouse, e emprincipiou de leval-a cara coas más; o neno asoprou 
a mecha e xa ia poñer lume no cibo cando outro coello entrou na crareira 
a se poñer de par do primeiro; o rapáz regalou os ollos de contente, e de 
contado viu xurdir coellos de todal-as partes: xa eran tres, xa eran catro, 
e seguían chegando; cando habia nove xuntos, todos en roda a se leval-a 
cara e dispostos como si fora n'unha asuada, o rapáz non puido mais; cra- 
rexaba o día e os coellos podíanlle fuxir, daquela, foi, sorpou ben sopra- 
diña a mecha e foise erguendo moi amodiño, moi amodiño, tiña moito medo, 
non fose que o visen; e, unha vez en pé prendeu na pólvora. Ao .sail-o 
tiro, coa carabina de estopin pousada no cadril dereito, virou en media roda, 
e, prorroooon!, «pateou» aos coellos todos; non salvou un, foi unha des- 
feita, caeron todolos nove. 



San Pedro de Oza (Oza de los Ríos). — Betanzos. 

CONTOS DE BURLAS 



135— CARAFIO!, CO ENCIÑO 

MANECHO, era un «americano» que botara nas Américas e mais nos 
viaxes, disque a lo menos dez meses, e xa levaba na casa dende que dira 
a volta seique dous ou tres mais, e emporjso seguía sen botar unha man 
ao traballo. 

Un día que o pai escollía na louza na eira, Manecho, cabo de ele, 
recollido >no alpendre pra que lle non tomara o sol, movía unha ferramenta 
có bico do pé, e demandoulle ao vello: 

— Mi padre!, diga vosté, mi padre, como llamás vós por acá a esta 
herramienta? 

O pai ollou pra ele e non deu fala. 

— Es que vós no me oís, mi padre?, — aficou ele. 

— Oín, home, oín; e logo, é que tí o non sabes?, esqueceuche? 

— Manecho, nun descoido fixo mais forza có pé, e o mango da ferra- 
menta foille bater nos fuciños: 

— Carafio có enciño!, — dixo. 

— Ai recorcio!, logo lembráchelo decontado, — fixo o vello. 

E disque dende aquela, nunca mais Manecho, voltou esquecer cousa 
da sua terra. 



Santa María de Cambre. — Cambre. — A Cruña. 
Río de Quintas. — San Vicencio de Elviña. — A Cruña. 

136 — MAIS TRISTE TRAS TRUS 



ELES eran dous petrucios montañeses que levaban aos fillos pra s e 
entregar no servicio do siñor el rei, e moito aconsellaban nos rapaces: 

— Tendes que abrir moito os ollos; tendes moito que adeprender; 
escoitade ben como falan os siñores, pra saber, non seia que dimpois se 
vaian ríre de vós. 

Os rapaces non querían parescer montañeses, e ían como pampos 
pol-a rua. 

— Escoita tí, — dicíalle cada un ao compañeiro. 

— Eu xa escoito, — dicía o outro, e parábanse onde vian xente a falar, 
e non querían comprender cousa. 

Pasou o primeiro día, e na pousada dixo un dos vellos: 

— E logo, adeprendedes moito? 

Os mozos abaixaron a cabeza e non diron fala; os pais, atristáronse: 
— Cómo vai sere, probes, se se non van entender coa xente! 

Chegou o momento de se asoparar, os rapaces coa cabeza abaixada non 
cataban bocado, os pais tampouco tiñan gañas de leria, e vaise un dos 
rapaces e dille ao outro: 

— Oes, moi triste trus tras. 

— Cala, hom, cala, que mais triste tras trus. 

Os pais a tal ouvir, botaron unha risada e pediron mais viño, que 
ríano celebrar, e dixo un de eles: 

— Por eso, canto saben os rapaces; xa falan como os aiñores. 

Santa María de Cambre. — Cambre. — A Cruña. 



137 — OS DOUS SOLDADOS 

ELES eran dous rapaces que estaban servindo ao siñor el rej, e pilla- 
ran unha licencia pra vir á casa, e cando viñan de camiño matinaron de 
que farían pra se fachendear cós veciños, e daquela un de eles díxolle ao 
outro : 

— Oes, temos que falar como os «caballeros», porque de falarmos 
como os outros veciños, van facere risa de nós. 

^ — Xa está, — dixo o outro, — fala ti ben, que o que é por min, xa 
verán, xa, que percorrin moito mundo. 

Seguiron o camiño, e cando pouco quedaba para chegar á casa, como 
ía moito calore, entraron nunha tenda pra beber un groulo: atoparon 
moita familia, e a taberneira que xa non era nova botoulles dous netos e 
demandou : 

— E logo, f illiños, seique estades a servir ao siñor el rei ? 

— Si, abuela, — atallou un de eles. 

— E, vides de moi lonxe, hom ? 

— Si, señora, venímosle de andaluceiro, — dixo o outro, e como a fami- 
lia ríse, dixo o que primeiro falara turrando de ele por un brazo para fora: 

— «Cagáchela!, compañeiro. 

Santa María de Cambre. — Cambre. — A Cruña. 



138 — MEU PAI, AI, MEU PAI! 

— MEU paü, ai, meu pai! 

— Que é o que qués, hom? 

— A madre botouse no leito e berra que é moito berrare, seique dí 
que lle doe moito a barríiiga! 

— Pois deixa que berre, hom, deixa que berre se lle fai beeen! 
Pasou un pouco e o rapáz voltou berrare: 

— Meu paü, ai, meu paü, a madre seique quere morrer que berra 
mais a cada paso! 

— Déixame de lerias, hom, déixame de lerias que estou traballando! 

— Mire que lle está moi maliña! E ben que veña á cáaasa! 

— Vaite tí aló, hom; vaite tí aló, que eu che non póoodo!, — dixo, o 
homem, e viroulle as costas ao fillo que berraba dende o fondal da horta. 
Pouco tempo pasara e voltou berrar de novo o rapáz: 

— Meu paü, ai, meu paü. A nai pariu un neno talmente coma 
un cuxo! 

— Boooh! e para eso tanto berrar, hom.-Fixo o home, e remus- 
gando quen sabe o que, seguiu a fozar na terra. 

Pasou tempo, o home traballaba na mesma leira, e dende o fondal da 
norta voltou a lle berral-o fillo: 

— Meu paü, ai, meu pai! 

— Qué é o que qués, hom? 

Que a cocha está facendo a cama e seique quer paríiire! 

— Vaite termar d'ela non seia que vaia a se mancare; corre ben que 
eu vou decontado. E o home deixando a ferramenta, pillou a escape 
camiño da casa. r 

Sarria. — Provincia de Lugo. 



139 — OS MONTAÑESES E A LUA 

ELES eran un fato de montañeses que viñeron á mariña de xornaleiros 
pra sacha, e camiñaban pol-a noite por unha ponte e viron a lua a se refre- 
xar no rio que mesmamente somellaba unha broa, e daquela vai un de 
eles e dí: 

— Oü, vedes unha broa en froto pol-o rio abaixo? 

— Pillarémola ?, — di outro. 

— Pillamos, — fixeron todos; e daquela, o mais listo, que era o caporal 
da compaña cavilou un pouco e dixo: 

— Xa está, eu quedo na ponte, e pillo a outro pol-as pernas encol- 
gando pra fora coa cabeza pra baixo, e pilla ele a outro, e así faceremos 
unha cadea, e o de mais abaixo pilla a broa, e traémola pra riba, e pilla- 
mos unha farta con ela. 

— Xa está, xa está, — revoraron os outros, e coa mesma poñéronse 
facela-cadea. 

Encolgárase un; encolgáranse dous, e non chegaban á broa, pasaban 
moitos trabalhos; e cando xa estaba para se encolgar outro que ia gati- 
ñando pol-os compañeiros, vaise o caporal e di berrando: 

— Eeeü, rapaces, tende un pouco forte, que vou cuspir nas más. — 
E ceibando as pernas do que ele tiña collido solagáronse todos no rio. 

Ponte da Pasaxe. — San Vicencio de Elviña. — A Cruña. 

CONTOS DE ANIMÁS 



L40 — O HOME E MAIL-A CÓBREGA 

ELE era un home que viña d'un viaxe e atopou de través do camiño, 
unha cóbrega grandísma que estaba durmindo e non deixaba pasar. 

— Se a desperto, — cavilou, — cómeme, e si a non desperto non podo 
pasar. Boooh!, despertareina, — dixo, — e coa mesma, foise, e despertouna. 

— Ooeeé!, — fixo a cóbrega. 

— E logo, comadre cóbrega, — dixo o home, — é que non se pode 
pasar por este camiño? 

— iNooóón!, voute comer se me non sacas d'estas pedras onde estou 
presa. 

Foise o home e sacouna, e dixo daquela a cóbrega: 

— Agora sí que te como. 

— Eso non está ben porque fixemos un trato, — dixo o home, e pro- 
puxo : — «Daquela chamaremos adbogado e tí verás como ele dí que estou 
no certo, que me non podes comer. 

— ■ Chaaááma! 

E o home foise na percura de adbogado. No camiño atopou un burro 
vello, — «e logo, — díxolle, — queres ser o meu adbogado?, que lle puxen 
preito a cóbrega, porque durmía no camiño e desperteina pra que me dei- 
xara pasar, e queríame se a non sacaba de unhas pedras; e fun eu, e 
saqueina, e agora quéreme comer. 

— Nooóón!; eu estiven na cás do home e no intre que fun novo tra- 
ballei arreo e dábame de paus, e agora que vou vello botoume fora a 
morrer de fame ou comesto dos lobos; nooóón!, eu non quero axudar aos 
homes, vai petar n-outra porta. — E o home, moi tristes tocou a andar e 
mais adiante atopou un can vello e díxolle: 



270 



— «E logo, tí quererás ser o meu adbogado ?, que lle puxen preito 
a cóbrega, que durmía no camiño, e desperteina pra que me deixara pasar, 
e queríame comer se a non sacaba d'unhas pedras, e fun eu, e saqueina, 
e agora quéreme comer. 

— Nooóó ! ; que eu est.iven na cás do home, e namentres ladrei e fun 
fero amarráronme na cepa dun hórreo, e agora que non sirvo mais que pra 
ir durmir ao palleiro díronme un pau no lombo e botáronme a morrer 
pol-os camiños; nooóó!, eu non quero axudar aos homes, vai petar n-outra 
porta. 

E o home mais triste a cada vez tocou a andar e viuse có compadre 
raposo. 

— E logo, — - díxolle o golpe, — tí qué é o que tés que tan triste vás ? 
— Pois, xa o verás, compadre raposo, xa o verás; eu viña d'un viaxe, 

e atopei á cóbrega que durmía no camiño, e desperteina pra que me dei- 
xara pasar, foise ela, e díxome que quería comerme se a non sacaba d'unhas 
pedras onde estaba presa, e fun eu, e saqueina, e agora quéreme comer; eu 
daquela púxenlle preito e fun a precura de adbogado, atopei un burro vello, 
e díxome que non quería nada cós homes; faleille a un can vello, e tam- 
pouco escoitou as miñas coitas, non quixo facer caso das miñas falas, como 
non hei estar triste daquela? 

— Cala, hom, cala, xa che eu axudarei se tí es bó pra mjn, — díxolle 
o compadre golpe tocando a andar pé da cóbrega. 

— Si son bó pra tí, dixeche?, heino ser home, heino ser; xa o verás. 
dareiche o que me pidas se sallo con ben. 

— Trato feito, — dixo o raposo, e chegaron onda cóbrega. 

— E logo, comadre cóbrega, como foi eso que diz que quere comer 
ao compadre home? 

— Aaaááh!, compadre raposo, eu estaba durmindo na porta da miña 
casa, e, ese home quíxome despertare. 

— Pouco a pouco, pouco a pouco, ule a vel-a casa ?, — fixo o compa- 
dre raposo. 

— Vel-a ahí tés, — respondeulle de contado a cóbrega amostrándolle 
un burato. 

— Tí moquéaste?, — dixo o outro. 

— Abofé que non. Contestou ela. 

— E, como n-un burato tan pequecho vas coller tí que tan grande 
és?, — atallou o compadre Pedro. 

Xa o verás, — dixo a cóbrega, e, apousiño, foise recollendo ate se 
meter toda dentro; daquela, o raposo pülou unha pedra e tapou o burato 
— xa esta o perito gañado, e púxose a rir. 

O home leyou con ele ao compadre Pedro, camiño da casa, e prometeu 
de lle tacer un bó regalo, e, en de chegando a porta berroulle á sua muller- 

-Eeih!, muller, vaite á capoeira e dalle as millores galiñas que 
.temos ao compadre raposo, por me ]ibral-a vida da comadre cóbreea que 
queriame comer. 

A muller foise, e a pouco voltou brandida c-un saco ao lombo- ao 
compadre golpe, medráronlle os dentes có degoro, mas maliciando algúnha 
cousa da muller, dixo pra contra sí: — «uuuúü, úleme a can, — e propuxo: 

— Oes, e, quererías de me botala-as galiñas fora, que teño gañas de 
brincar un pouco? 

— Botareinas se tí queres, — dixo con sorna a muller, — e, onde que- 
res que o faga, na cociña, ou no andamio? 

— Na eira, — dixo o raposo a cada vez mais escramonado. 

E cando a muller abriu o saco sen sair da casa, sairon tres cás brin- 
cando no compadre raposo que tocou o zoco tan lixejro como puido e ao 
se meter no tobo morto de cansazo, dicía pra contra sí a se laiar: — «meus 
peiños meus peás, se non forades vós comíanme os cás». 



San Xian de Sergude. — Carral. — A Cruña. 



141 — O RAPOSO, O HOME, E MAIL-O BURRO 

ANDABA un home cós bois facendo a labrada, cando chegou un 
raposo e díxolle: 

— Oeeeü, teño moita fame e quérote comer un boü 

— Comeralo si che deixo, — díxolle o home. 

— Comereü, — fixo o raposo. 

— 'Ulo a ver, logo; si me levas un boi vou poi-a carabina e mai pol-os 
cáns, e mátote. 

— Tí falas moito porque mandas en min, mas, hasmas de pagar se 
me non das un boi. 

Leria, leria, — dixo o home, e seguiu arando na leira. 
Foise o raposo e maisque adoecese coa fame, agachouse nun mato; 
cando viu que o home sacaba os bois do arado e tirándollel-o xugo pren- 
díaos debaixo dunha cañota diante dun feixe de herba, dixo: — «Vaise 
poñendo ben a cousa», — e como ele cavilara, así o fixo o home: marchou 
pra xantar na casa; cando volveu, os bois xa non estaban alí. 

— Probe de min, — dixo, — o condanado do raposo levoume os bois; 
cómo vou facer eu agora pra llos quitar?. Quén sabe onde os levou!,— 
e púxose berrar pol-os bois e moito layábase pol-os ter perdido. 

Cando pasaba por onde un mato layándose e berrando pol-os bois, 
oiuno un burro que andaba a apastar, e díxolle: 

— Homiño, qué é o que che pasa, hom, que tanto te layas? 

— E, qué me vai pasar, hom, que me vai pasar!, o condanado do 
raposo levoume os bois, porque disque tiña moita fame e quería comerme 
un e eu lle non deixei, e agora levoume os dous. 

— Pois eu sei onde os ten; qué é o que me das, e dígocho? 

— Dareiche canta herba queiras, da melloriña do prado. 

— Ooooü, eche moi ruin merenda. 

— Daquela, dareiche boa palla. 

— Ooooü, vexo que non queres mojto aos bois. 

— Fareiche a millor empallugada que nunca comiche. 

— Non che é por ahí!, sigue a buscal-a xugada e xa veremos si a 
atopas. 

— Xa a atoparei. 

— Fai como vexas, mas, se o raposo queríache comer un boi... 

— E logo, tí que é o que querías? 

— Seique xa tél-o hórreo valeiro ? 

— Canté!, e se che dou unha farta de mainzo disme onde andan os 
meus bois? 

— Para o carro que me costa!, dicireicho. 

— Pois imos logo. 

Decontado, o burro levou ao home onde o raposo tiña agachadol-os 
bois amarrados nun carballo nun craren do monte cabo do seu tobo; foise 
o home, pillounos pol-a corda e levounos pra casa na campaña do burro. 
Cando chegou ao hórreo, pillou unha espiga e deulla ao burro, dicíndolle: 

— Agarda un anaquiño, que bou por un paxe e dareicho cheo. 

Ao burro medráronlle os dentes cavilando na farta que ía apillar. Ao 
pasal-a porta da casa berroulle o home á sua muller: 

— Oes, ti, trae o paxe que vou enchelo de espigas pra lle dar unha 
farta ao burro. 

— E tí, estás tolo?, por qué lle has dar unha farta de mainzo ao burro? 

— Ele devolveume os bois que me lavara o raposo que tiña moita fame 
e quería comer un. 

A muller que tiña a fariña disposta na artesa para amasar un coce- 
doiro, berroulle ao home: 

— Tí si que és burro, hom; tí si que és burro; unha farta de mainzo!, 
dalle unha farta de paus e adiós! 

Daquela foise o home e querendo seguil-o consello da muller recadou 
un fungueiro, e deulle unha boa man de paus ao probe do burro; mallou 
n-ele canto quixo. Todo doido, foi caer espalancado nun arredor, calqueira 
ao velo diciría que morrera, e coas forzas que fixera pra chegar alí, esbar- 
rouse todo: un grajño de mainzo quedoulle no senso. Ao pouco viñeron 
voando unha pega e mais un corvo, e poñéronse falar do burro: 

— Probe, ven se ve, — dicía o corvo, — morreu de pasar traballos. 

— Non morreu, ho, que ainda alenta, — retrucoulle a pega. 

E porfiando un e mail-o outio formaron un bon axirido, a pega a 
dicir: 

— Viiíívo!, viiíívo!, — e o corvo teimoso a lle repricar: 
— 'Mooóórto!, mooóórto!, — até que en cabo, o corvo como mais estre- 
vido apousouse enriba do burro e roparando no grau, foino peteirar e 
escorreulle; daquela o burro abriu canto puido o ollo e apillou dentro a 
cabeza do corvo; apretou ben, erguéuse mal como puido e foise apousiño 
cara á cás do home: a muller de velo chegar regañando os dentes, gañoulle 
medo e pillou a escape, e daquela foise el, meteuse na cociña e poñéndose 
de cú á artesa abriu o ollo e ceibou ao corvo, que de se ver libre, bateu 
as ás, e estragoulle toda a fariña do cocedoiro da muller, estrándoa pol-o 
chan da cociña. 



San Xian de Sergude. — Carral. — A Cruña. 

142 — O RAPOSO E O BARQUEIRO 



PEDRO, o raposo, tiña que pasal-o riue e non lavaba cartos pra Ue 
pagar ao barqueiro, mas, como é moi solerte, decontado argallou unha 
maraña para enganar ao home. 

— Oes, — díxolle, — si me pasal-o rio dígoche tres verdades do mundo. 

— E dicirás? 

— Dicirei. 

— Pois ven, logo. 

Pedro brincou na lancha e díxolle ao barqueiro: 

— Cando o pan de centeo está moi bó, di a familia que sabe como 
o pan trigo, mas, eu, digo que como o trigo non hai centeo. 

— É unha verdade, — engadiu o barqueiro. 

Ao chegares a lancha ao meio do riue, voltou falar Pedro: 

— Cando unha noite de lua está moi crariña, dí a familia: — «vese 
como o día», mas, eu digo que non hai lua que luza como o sol. 

— Tamén é verdade, — segurou o outro. 

E cando chegou a outra ribeira e o raposo brincou en terra, facendo 
unha carantoña falou de novo, e díxolle ao barquejro: 

— E agora dicireiche, que si a todol-os pasas como me pasaches a 
min, ben escusas bulsa para os cartos. 



San Pedro de Belmil. — Santiso. — Arzúa. — Provincia da Cruña. 

143 — O RAPOSO E MAIL-O GATO 



O GATO e mail-o raposo fixéronse amigos, e un día, o raposo pro- 
púxolle ao gato: 

— Oes, tí, queres que vaiamos ás mozas xuntos? 

O gato dixo que sí, e foron, pasárono moi ben, mas, cando voltaban 
pra casa, saíronllel-os cáns ao camjño. O gato, que é moi lixeiro, agaveou 
a unha albre, e o probe de Pedro, viuse pego pra se librar dos cáns. 

Cando o raposo chegou ao tobo, caeu sen forzas, espalancado, e lam- 
bendo nas unllas das mas e dos pés, dicía acorando: 

— Ai, miñas poutiñas poutás, se non forades vós comíanme os cáns, 
e tí gatiño, xa mas pagarás. 

Pasáronse algúns días, e vaise Pedro e sen lle dicir cousa ao gato 
pol-o deixar, dando pé a que todol-os cáns corrérano a ele, propúxolle: 

— E logo, queres vire outra ves ás mozas? 

— Eu si, hom, se ti me levas. 

Pedro, daquela, díxolle ao gato que como ía levalo pé da filla do 
siñor el rei, era ben que se poñese moi pincho, e convenceuno de lle poñer 
zapatos meténdolle os pés en cascas de noces; foron a andar camiño, e ao 
virar nun canto, atopáronse na revolta cós cáns; o gato quixo agavear, 
mas os zapatos lle non deixaron, e caeu no chan; os cáns botáronse a ele, e 
por mais que fungaba e cambaba o lombo, esgazárono, e no intre, o raposo, 
fuxiu moi tranquil rindo á boca aberta. 

San Pedro de Belmil. — Santiso — Arzúa. — Provincia da Cruña. 



144 — O LOBO E O CAN 

UN LOBO e mais un can fixeron irmandade, e trataron, que o can 
había de lle adeprender ao lobo a ventear, porque o pobre Xan, non ten 
olfate; e o lobo, habíalle en troques de lle adeprender ao can a rastexar, 
que o can tampouco sabía. 

O can, tíñalle moito medo ao lobo, por sel-o mais forte dos dous, e 
daquela, amañouse de xeito pra sel-o primeiro en adeprender o que non 
sabía, e dimpois que lle adeprendeu o lobo a rastexar, enganouno e fuxiu; 

así é como o can venta de lonxe e rastexa, no intre que o lobo, sigue 
ventar, e tem que vel-as ovellas ou dar có seu rasto pra chegares a elas. 



San Pedro de Belmil. — Santiso — Arzúa. — Provincia da Cruña. 



145— CATRO AMIGOS 

DAQUELA, inda os animás falaban. 

Foi un día que ao can vello corrérano a paus do palleiro. Estarrecíalle 
o corpo de cavilar como a tía Marica, brincando con ele a fungueirazos 
berraba como unha condanada: 

— «Larchán, lambón, sempre a durmir, sempre a durmir, e a canalla 
a leval-a froita; larchán, lambón, que non gana nen o caldo que come; — 
e mandáballe cada fungueirazo que tocaba ao bater cal si bouraran n-unha 
táboa. 

O can velio inda camiñaba raposeiro, abaixado o lombo, o rabo antre 
as pernas, as orellas cabanas, e a pousiño, a pousiño, non fose o demo que 
o diaño da vella voltara có fungueiro a lle mallal-o lombo por mor de 
lle crebal-as costelas se algunha lle quedar enteira; tiña moitas ganas de 
se deitar, non podía mais có corpo, as pernas lle non termaban, pro tanto 
era o medo que gañara, vira tan chegada a morte, que decidiu de non 
parar no intre non saira do rueiro; coas poucas forzas que tiña, n-unha 
arroutada, matinou de salval-o derradeiro curral pra chegar a unha chousa 
que o levaba ao monte e principiou de correr, boeno, correr, como corre 
un can vello mallado a paus; e ao cruzar pol-a porta, de súpeto, brincou 
riba de ele algo que de sócato non soubo o que ele era, pero púxolle moito 
medo: mirando de esguello, reparou n-outra vella con un coitelo na man 
que viña có anceio de o apillar; e tamén berraba, berraba coma unha con- 
danada; o can vello meteuse por unha silveira, e pol-o mesmo burato que 
abriu espiñándose todo, entrou a vella tamén atrás d'ele, sentíuna mo lombo: 
mas, que vos dicirei, non fora así, quen o encalzar tripándolle as calcañeiras 
era un galo a cacarexar, que o can vello no seu medo non soubera coñocere. 

O probe do can, sen folgos, esparrallouse no camiño; e foi daquela 
cando lle falar o galo, que ele comprendeu, e destonces perguntoulle : 

— «E logo, compadre galo, como foi que fuxiche da cás do home? 

— Uuuú!, — fixo o galo, — éravos moita hora, compadre can; o demo 
da vella sei que agardaba un amigo para unha encherolada e fixo men- 
tes de se dar unha farta cós meus pelexos, asegún falaban as pitas, e eu, 
daquela, fun, e lisquei. E tí, compadre can, como é que fuxes tamén, foi 
por mor de teres rapinado na cociña, ou trabaches á vella? 

— Se así for!, mas, nen roubei cousa endexamais, nen trabei o cú da 
vella, millor fora!. Botáronme a paus, porque vou vello; cando novo, fun 
fero, e prendéronme nas cepas do hórreo, gardéillel-a casa, tornei ao golpe 
do curral e á canalla da horta, e agora de vello, múlenme a paus, e din 
que son un larchan porque xa me non acae outra cousa que ir durmir no 
palleiro. 

— Demo de homes!, — diz o comprade galo, — e agora que vas facer, 
ou tornas á casa?. 

— Á casa?; caaaáá!, calquera volve!, pra que me mallen o lombo?, 
e ti? 

— Vou ir eu?, pra me facer degolar?, non che é por ahí!. Eu bótome 
ao monte se ti ves pra me gardares do golpe; e, faceralo, non sí, com- 
padre? 

— Facerei, si tí o queres, mas, estou tan vello pra cazare, que non sei 
de que hei vivir. 

— Deixa que xa arranxaremos ; facemos unha irmandade e ti verás que 
ven nos vou ire. 

— Fagámola daquela, — e, coa mesma poñíanse en camiño, cando do 
mais alto da albre que os asombraba caeu unha cousa antre eles: o can 
vello regañou nos dentes, o galo dou un pulo espanexando as ás e berrando 
un clo!, clo!, clo!, espaventado; e, que cojdades o que ele foi?, o siñor 
don gato, que andaba fuxido por mór de uns trancazos que apañou por 
arroubar un raxo na cociña. Logo contou a sua historia e pediu que o dei- 
xaran formar na compaña: de contado marcharon todos xuntos a andar. 

Xa levaban moito camiño, e ao pasar por un mato ouviron ornear un 
burro; o galo que se non tiña dos pés, — con perdón, — propuxo de ir 
onda ele, e de chegando ao seu pé díxolle: 

— E logo, compadre burro, sei que está contente, que canta moito? 
— Estouche, abofé. 

— E, como pode sere eso vivindo na compaña do home? 

— Oeeéé!, — fixo, — é, porque boteime fora da sua casa. 

— E daquela ? 

— O trabalho era moito e moi moura a fame, no lombo xa non tiña 
onde levar un pau que me non esfolaran; matjnei unha maraña, fixen o 
morto, e cando o amo foillo contar a un veciño pra me arringal-a pelexa, 
fun, e aos catro pés deixei o curral. 

— Fixeche bén, abofé; — dixo o galo. 

— E como lle non crebache os osos de un couce?, — perguntou o siñor 
don gato. 

— Calquera agardaba por eles, — engadiu o compadre burro. 

— Tes razón, — fixo o can vello, — malia sean os homes e o demo 
que os abatanou!, que cando somos novos e fortes fannos traballar pra o 
seu servizo, e cando imos vellos múlenos a paus e bótanos a morrer de 
fame pol-os camiños. 

E así foi como o compadre burro fixo compaña có can vello, có com- 
padre galo e có siñor don gato. O galo, brincou no recaden do burro, e 
batendo nas ás, berrou seu canto de desafío: «caracacááaaaa!, e coa mesma 
poñéronse outra vez en camiño, prometendo o galo que axexaría de cima 
do burro por sj o home viñer; así ele non desfaría os pés, — con perdón, 
— cavilou, e cavilou ben. 

Unhas veces camiñando, e outras deténdose para apastar ou rebulda- 
ren, chegou a do serán: fixeron concello, e dicidiron de buscar o millor 
sitio pra pasal-a noite; o galo empoleirouse n-unha ponla baixa dun car- 
ballo, e foi aos brincos ate chegar ao pindirico; dende alí, axexou aos catro 
ventos e viu unha casa isolada entromedios do arboredo e arrodeada de 
campós de boa herba; baixou a escape, e chamou aos seus amigos : 

— «Oeeeés!, vinvos unha casa perto d'este lugar, non seria ben que o 
siñor don gato fose mirar se tiña xente? 

— E mais tés razón, — dixeron todos. 

Daquela, o siñor don gato, botouse correr frente á casa e de chegando 
a ela, engomeouse, coa barriga coase ás arrastras e a cabeza ben abaixada 
pra que o non visen, pasou da porta pra dentro; non había ninguén, a casa 
estaba valdeira, non tiña familia, e emporjso víase cinza na lareira, tiñan 
palla os cochos da cociña, e rescendía aos ovos que era moito o que debecer; 
o siñor don gato que non agardaba pol-a fame, sentiu un degaraimento tan 
súpeto bezal-o seu istjnto ladrupeiro, que sen gran traballo descobriu onde 
tiñan agachadol-os ovos e valéndose das suas marañas, chegou a eles e 
chantóullel-o doente; non soubo canto tempo pasar, e xa tiña a barriga como 
un fol de tanto atuar, cando sentiu pasadas no andamio, agachouse, e axe- 

xou; era o can vello que viña na sua procura, e ao coñescer insultouno com- 
partillal-a merenda. 

— Imos chamal-os compañeiros, — propuxo o can vello, e dende a 
porta da eira, cantorolou como se lateara atrás dos coellos; ao pouco chega- 
ron os outros; fartáronse todos, que para todos atoparon mantenza ao seu 
xeito, e cada un d'eles tomou o millor acomodo: o can vello, sen forzas, 
botouse ao canto da porta pé do bastardo; o galo, sempre medoñento, empo- 
leirouse no alto d'unha trabe; o siñor don gato, deitouse na lariza, e o 
compadre burro, acobilliuse n-un curruncho do andamío. 

Picaba na meia noite, chegou pol-a eira un fato de homes baralla que 
baralla, viñan cangados con embrullos e desfeitos de cansanzo, eran gatunos 
que traguían o froito das suas golpilladas; cando ían entrar na casa un d'eles, 
ouviu alental-o burro, e cavilou se sería a xustiza que os agardar, e todos 
pillaron a escape a se agachar n-unha fraga do fondal da horta. Chegados 
alí, sen azos, ao iren acougando, foi un e propuxo de botaren sortes pra 
ver quen lle tocaba de ir en descoberta: e foi, e tocoulle ao mais novo 
que era tamén o mais espilido e arriscado. Partiu, e de chegando á casa 
escoitou: todo era silenzo, e entrou pra dentro; o recendo dos ovos afor- 
migoulle na gorxa, chegouse á lareira ás apalpadelas e fixo mentes de apil- 
lar un tizón, e como o que quiro apillar non era outra cousa que os ollos 
do siñor don gato a locir na escuridá, enrabechou o animal e fungando 
como un fero, brincou n-ele rabuñándolle a facie; adolorido o home, berrou 
cheo de medo e quixo fuxir, mas daquela o compadre burro espertando, 
cando ele pasar pol-o andamio, ceiboulle un par de couces que o fixeron 
afociñar riba do can vello que acordou espaventado chantándolle os dentes 
onde puido, e có estrondo, o galo empoleirado na sua trabe ergueu a cabeza, 
e batendo as ás non deixaba de cantar: — «quiquiriquí !, quiquiriquí! 

Cando o probe do ladrón mais morto que vivo chegou pé dos compa- 
ñeiros contoulles a tremer: 

— «Aaaaáü, rapaciños, somos perdidos, rapaciños!, agora sí que esta- 
mos perdidiños; temos que fuxir de contado se non querés vervos na cadea, 
— e laiábase, moito se laiaba, asi, Dios me salve, e contoulle aos da compaña: 

— «Cando entrei na cociña, un demo d'unha meiga brincou en min, 
e rabuñoume como ves; quixen sair pra fora, e non sei quen foi, malia 
o demo que o abatanou!, doume un trancazo nos cadrís, e afociñei; ao 
querer pasar pol-a porta, un soldado que me non puido botar man, foise, 
e feriume coa sua coitela, e có balbordo que antre todo armaron acordou 

o xuez, e o condanado dende o alto da casa, doente porque eu fuxía, deu 
en berrar: 

— «Traédemo eiquí! traédemo eiquí. 

— Aaaaáü, rapaciños, xa vol-o dixen, temos que fuxjr, estamos perdi- 
diños. 

E diz que fuxiron, e que a compaña dos catro amigos viviu na casa, 
moi regalada e moitos anos, sen que ninguén os anoxar. 

San Xian de Almeiras. — Culleredo. — A Cruña. 



146 — O GRILO E O LOBO 

O COMPADRE grilo aloumiñado pol-a raiola do sol, saiu da sua cova 
e púxose cantar na porta, e a pouco, viuse na soma sen que a ele chegar 
o sol. 

— Eeeeü, — fixo, pregusando as ás, e foise esculcar o que ele fose, 
atopando un corpo grandísmo, peludo e feio: 

— Eeeeü, — repetiu; e virando decontado, matinou de se agachar na 
cova, mais, riba da porta poñeran unha moura pouta; e, que diredes que 
foi?, pois foivos o compadre lobo, que ao vel-o pasmo do grilo, dou en 
se rire ás gargalladas; e, daquela díxolle o grilo: 

— «Déixame o paso, compadre, non tripel-a miña porta. 

— Oooout! — fixo o compadre lobo, e demandou: — «e si non quero? 

— Pofíereiche guerra, — diz o grillo. 

O comprade lobo ríuse moito mais, e fixo: 

— «Daquela, vas tí a me poñer guerra, tan cativo como tí és. E que 
non ves que en de te poñendo unha pouta enriba esnaquízote ?. — E, ao 
así falar quixó facer, mas, o grilo, d'un pulo, despareceu entre unhas her- 
bas, e foise correndo. correndo, a lle dar conta do seu preito a toda a 
bicharamia; así pasou pol-a nespreira, pol-o formigueiro, chegou aos cobos 
d'unha abellarjza...e decontado, a hoste dos mais cativos, brincou no com- 
padre lobo, e inda seguían chegando mais enxamios; daquela, o compadre 
lobo, gañou medo e pillou a escape na precura do compadre raposo. 

— Eeeeü, — berroulle xa de lonxe ao tempo que unha nespra chan- 
táballe o ferrete no cú, — escoita compadre!, — contoulle as suas coitas, e 
o preito en que andaba metido coa bicharamia. 

O compadre lobo, ordenou de que foran os cás chamados ao consello, 
porque tiña pra sí que eles dous eran moi pouca cousa, e daquela o com- 
padre golpe, que moi mal Ues quería, facéndolle ver ao compadre lobo que 
os cás eran ruís compañeiros, díxolle que como tiñan moito medo fuxirían 
decontado se non tomaban precauciós, e daquela, ordearon pra que os 
cás fosen valentes, que sacaran os cús pra os poñer n-unha morea, porque, 
si «o que ten cú ten medo», ao lles sacal-o cú, iríasellel-o medo, e dispuñe- 
ron ademais que todos levaran o rabo teso pra ver como sacaran o cú, e 
saber cando fuxían, se tal chegaban facer. 

Logo que sacaron os cús, fóronse todol-os cás moi perenos e fachen- 
dosos a principial-a guerra, mas, disque a bicharame entroulles con tanta 
carraxe ás picoadas, que os cás, o compadre lobo e mail-o golpe, fuxiron 
como poideron tocando o zoco con tanta arte, que en moito tempo non 
deixaron de correr, e daquela, coa presa, os cás fóronse á morea dos cús, e 
apilláronnos como poideron, así é que ninguén leva o seu, por eso ao se 
atopar dous cás num camiño, cada un úlello o cú ao outro, por si levar o 
que un día perteneceulle a ele. 

San Xian de Sergude. — Carral. — A Cruña. 



147 — A GUERRA DOS CAS 

FOI n-aquel tempo que os animás falaban e vivían do mesmo xeito 
que os homes; daquela había un reino dos cás, como tamén había o reino 
dos gatos e o das lebres, dos paxaros, e tantos mais. 

Un día, o siñor el rei dos cás, chamou a consello aos mais sonados dos 
compañeiros e faloulles de como o siñor el rei das pulgas, poñerallo guerra, 
porque diz que vira á raiña dos cás, a sua compañeira, nas portas do seu 
pazo reial, catando cós dentes as pulgas que inzaban os corpiños dos prín- 
cipes seus fillos. 

O estarrecemento que percorreu o corpo dos presentes, foi como se 
un milleiro de demos atoleirados aguilloáranos con urcas de tres dentes. 

— Eis!, e se lle pedíramos consello e axuda á comadre raposa?, pro- 
puxo un can vello. 

— Falar, falache ben, — dixo o siñor el rei, — mas, quén vai ire pé 
da comadre? 

— Téñovos eu un fillo, — falou outro can mais vello que o de denan- 
tes e con caraute de fero, — évos un mociño lixeiro e de conf iar, que como 
ele non vos hai outro. 

— E, ele saberá f acer bon siso ? 

— Respóndovos eu, — empoleirouse o can pello regañando os dentes. 

— Vaia logo, — anuiron todos; e dimpois de moito latricar para decidilo 
mensaxe, escrbírono nun papeliño de fumar, e nun caneliño moi feituco 
levouno o can vello pra seu fillo; toda a família da asuada alentou con 
forza: coa axuda da comadre raposa mandarían nas pulgas. 

O mensaxeiro, que era un mozo moi agudo, e cobizoso de sona, depro- 
catouse decontado do que había facer e díxolle ao pai: 

— «Ninguén ha saber que levo un mandado, non sí? 
Así é, — sentenciou o can vello. 

— Daquela, aporveitarei un buratiño que como non rescende, ninguén 
irá mirar. 

— É boa a ideia, — ríu o outro. 

E o can novo, fachendoso pol-a gabadela, foise, e agachou o canelo 
onde dixer, partindo a correr, lixeiro como o pensamento. 

Nunca endexaamais chegouse saber o que pasar, mais afirmidase, que 
nen consello nen axuda da comadre raposa recibiron nen recibirán nos 
tempos os cás, e díse tamén, que un día, tanto e tanto morderon as pulgas 
nos cás zugándollel-o sangue, que coidaron adoecer có comichón, e dende 
aquela, fixeron un pauto, pra que as pulgas vivisen como no seu, antre 
o pelamio dos cás todos; eis, por qué é, que os cás están inzados de pulgas. 

Ao siñor el rei dos cás, metéuselle no corpo tan fonda tristura coa 
perda do preito, que chebou adoentar, e denantes de morrer, axuntou de 
arredor a todol-os seus, e faloulles: 

— «Saberedes, que vm arriscado compañeiro voso, partiu un día pra 
lle pedir á comadre raposa, que viñera a nos axudar a esmagal-as pulgas; 
e saberedes tamén, que ainda non chegou ningún dos dous,, mas, eu seino 
ben que ele virá, e coñocerédelo porque a resposta da comadre raposa, 
traina gardada nun caneliño moi feito que meteu no cú; cando o día 
chegar, e có que a comadre raposa dixer, teño pra min que si o facedes, 
daquela, xa non quedará mais can ningún púlguento». — E, coa mesma, 
pechou os olhos o siñor el rei dos cás, e morreu. 

Dende aquele día, todol-os cás cando atopan outro no seu camiño, 
vanlle miral-o cú, porque inda lle non perderon as mentes á chegada do 
seu salvador. 



San Xian de Sergude. — ■ Carral. — A Cruña. 



148 — A PEGA E O RAPOSO 

UNHA vez era unha pega que tiña o niño n-un abeneiro, e un día, 
cadroulle de pasal-o raposo pé da albre cando a pega estaba no niño dán- 
dolle a bicada aos seis peguiños que tinha. Golpe, ao ouvil-o axjrido dos 
pegos, ergueu a cabeza e pasando a língoa pol-o bico falou entresi: 

— «Quén os catara, habíanche estar bós, — e como é moi sabido, argal- 
lou de contado unha maraña, e ollando pra riba e berrando moito faloulle 
á pega: 

— «Marica, ai Marica!, e tí botarasme un pego, muller? 

— Aü, non, que che son meus filliños e dóicheme moito de os perder; 
tantos traballiños como eu pasei pra poñedos como agora os téno! 

E daquela o raposo pondose moi serio fixo: 

— «Eeeeü, onde vas tí, meu rabo mazaroqueiro, trónzame este abeneiro. 
Marica gañou moito medo e chorou; logo chormicou; 

— «Ai! Golpiño, que ruin és; non o cortes, hom, non o cortes, botareiche 
daquela un pego, — e botoullo; esta quería salvar aos outros, pero o raposo 
non marchou; cando rematou de comelo, pediulle outro, repetindo o conto, 
e así comeríallos todos, pro, cando xa non lle quedaban mais que tres pegos 
a Marica, comenzou ela de berrar e foise voando; no camiño atopou á 
madre Marza, que ao vela chorar preguntoulle : 

— «E logo qué é o que tés, Marica, que andas a chorar de esa maneira ?, 
— e a pega contoulle a disgracia que lle pasaba; daquela a madre Marza 
aconselloulle: 

— «Volve cabo do niño, e si Golpe volta a che pidir que lle botes 
un pego, dislle que non queres, e cando che ele diga: — «onde vas tí, meu 
rabo mazaroqueiro, trónzame este abeneiro», díslle tí: — «machado sen 
aceiro non pode tronzal-o abeneiro. 

Foise a pega majs contente, e agardou pol-o raposo que de vela chegar 
volveulle dicir: 

— «Marica, ai, Marica; e logo, non me botas outro pego, muller? 

— Non!, — berrou ela, e fixo ele: 

— «Eeeeü, onde vas tí, meu rabo mazaroqueiro, trónzame este abe- 
neiro, — mas a pega en vez de chorar respondeulle como a madre Marza 
dixer : 

— «Machado sen aceiro non pode tronzal-o abeneiro. 
Quedou burlado o Golpe e regañando os dentes perguntou: 

— »E logo, Marica, quen foi que che dixo eso? 

— Foise a madre Marza que anda acolá en baixo a pescar nas troi- 
tas, — respondeulle Marica. 

Daquela o raposo foille pedjr contas e no camiño atopou ao tio Antón 
de acolá que andaba a apastal-o gando, quen cando o viu díxolle con zomba: 

— «E logo, Golpe, non has ir á miña casa a recoller un par de gali- 
ñas que che eu teño gardadas por seres un bon amigo? 

— Irei, logo, — dixo o raposo, e coa mesma, foise a casa do tio Antón 
de acolá e petou á porta; saliulle a muller do tio Antón e vaise ela e dille: 

— «Daquela, ves buscal-as galiñas, non sí ?, pois agarda un pouco, — 
e ceiboulle un can e mais unha cadela que brincaron n-ele prendendó pol-o 
rabo, pero tanto e tanto tirou e tantismo correu que por fin deixounos 
atrás, e ao se metere no tobo disque dicía salayando: 

— Aü, ai!, meus peiños meus peás, se non forades vós comíanme os 
cás, — e mirando ao rabo esfolado engadiu: — «e tí, meu rabo mazaro- 
queiro, que tirabas de min pra atrás! 

San Xian de Sergude. — Carral. — A Cruña. 



149 — O RAPOSO E A MELRA 

UN DÍA que o compadre raposo morto de fame andaba aos grilos, 
ao chegar debaixo dun carballo ouviu o axirido de paxariños novos cando 
lles levan a bicada; ergueu a cabeza ao alto, e viu unha melra dándolle 
a mastoca aos fillos, O compadre raposo cavilou como facería para enguli- 

par aos paxaros, e nun asús deu coa maraña que percisaba; voltou erguel-a 
cabeza ao alto e fixo: 



— Melra, cocha pelra, 
cantos fillos tes a perna? 

— Teño catro 

— Pois dame un. 

— Non quero, non, 
que os meus fillos son. 

— Meu rabo, 

facerei de ti un machado, 
para tronzar este carballo!... 

A tal ouvir, a melra gañou medo, e estarrecida para non perder todol-os 
fillos botoulle un melro ao raposo que o manducóu nun asús. E voltou a 
lle dicir: 

— Melra, cocha pelra, 
cantos fillos tes a pema? 

— Teño tres. 

— Pois bótame un. 

— Non quero, non, 
que os meus fillos son. 

— Meu rabo, 

facerei de ti un machado, 
para tronzar este carballol... 

A melra bota outro melro que tamén manduca o raposo, e logo fai 
de novo: 

— Melra, cocha pelra, 
cantos fillos tes a perna? 
Teño dous. 

— Pois dame un. 

— Non quero, non, 
que os meus fillos son. 

— Meu rabo, 

facerei de ti un machado, 
para tronzar este carballo!... 

A melra bota o terceiro fillo que manduca o raposo, e logo fai de novo: 

— Melra, cocha pelra, 
cantos fillos tes a perna? 

— Teño un. 

— Pois damo. 

— Non quero, filliño meu, 
pois con un soio 

ben me vallo eu. 

Ao falar así, fuxe a melra levando o melro que lle queda, e o raposo 
agora bulrado ao vela fuxir, di: 

— Maldito rabo, 

por qué te non trocaches nun machado? 

— Se tí me obedeceses, rabo ou morriña, 
fillos e nai ter'ta na barriguiña! 



Loureiro. — San Pedro de Visma 1 
San Xosé. — San Pedro de Visma i 



150 — AVENTURA DO OURIZO E A LEBRE 

UNHA vez unha lebre e un ourizo tiveron unha porfía por quén 
corría mais; o ourizo, facía risa da lebre decíndolle que gañaba ele, e a 
lebre, sabedora de que corría ela mais, fixo unha aventura a morte; con- 
viñeron o sitio onde habían de facel-a proba, e cada uma foise facel-os 
seus preparativos. 

O ourizo que é moi listo, foise ao tobo, e contoulle o conto á ouriza, 
e determiñaron de que ela se agachara no fondal do monte; daquela o 

ourizo voltou pé de lebre e dimpois de face-lo tempo pra que a ouriza ze 
agachara, díxolle á lebre: 

— «E logo, xa estás disposta?, imos cando queiras, e como sei que 
che hei gañar mais que ti fagas, douche ventaxa; tí ponte diante, eu que- 
dome atrás, e xa verás como che paso. 

Botouse a lebre a correr ate acorar, pois mais que correr voaba, e 
remusgaba entre dentes: — «e coidaba de me gañar, malpocado!, — mais 
cando chegou ao cume xa agardaba o ourizo tan pereno. 

— D'esta gañache, — cavilou a lebre, — diaño de ourizo!, — e díxolle 
sen alentar : — «botemos outra carreira; — e coa mesma, corría aos catro 
pés monte abaixo; así repetiron tres, catro veces, moitas mais, ate que xa 
sen forzas, acorando, quedou a lebre tirada no monte, e daquela díxolle 
o ourizo: 

— E logo, quén é que corre mais ? 

— Hoxe gañache tí, — respondeu a lebre, — mas cata que xa veremos 
outro día. 

Riu o ourizo, e torcendo o fuciño díxolle con moita sorna: 

— «Oes, asegúroche que como hoxe gañareiche sempre. 

San Xian de Sergude. — Carral. — Cruña. 



151 — AVENTURA DO RAPOSO E O SAPO 

PORFIABAN unha vez un raposo e mais un sapo, porque o sapo ao 
ver fachendear ao raposo fíxolle bulra; queimouse daquela golpe, e fixo 
risa da maneira de andar de Lucas, a brjncos, e: 

— Qué é que dís ti, qué é o que dís tí ?, — atalloulle o sapo ao rapoos, 
— a brincos e todo, corro mais que tí, e senón ímoloe ver. 

— Imos, daquela, — acetou o raposo rindo. 

— Sí, hom, sí, — fixo o sapo, — pro tí tesme que deixar atrás e agar- 
dar a que me poña ben; cando che eu diga: clou, clou, botas tí a correr. 

— Conf orme. — Diz o raposo, e así o f ixeron, e cando canso de cor- 
rer, xa moj lonxe parou o raposo e virouse preguntando : — «onde queda- 
ría ese demo de sapo. — Lucas, que ía no rabo do raposo brincou no chan, 
e berrou con todal-as f orzas que puido : — «clou, clou, — engadindo logo, 

— «compadre, e saberei o por qué miras pra trás se chegeui dinantes que 
tí ?, non cho dixen xa, que corría moito mais do que tí ?, — adoeceu o raposo 
e voltou pjllar nova carreira, e así unha e moitas veces mais, ate que canso 
de correr, deprocatouse de engano e dixo: 

— Vaite d'ahí rei dos demos, que eu contigo non quero mais tratos. 

San Xian de Sergude. — Carral. — Cruña. 



152 — OS DOUS GALOS 

NO CURRAL había dous galos: un xa era vello, e o outro ía fa- 
cel-o ano. 

O galo novo levaba sempre de par as galiñas vellas e mais ás poli- 
ñas novas, e o galo vello tiña que se conformar facéndolle a rolda a cal- 
queira galiña das que andaban sempre soias. 

Noutro tempo, o galo vello pegáballe ao novo e corríao do curral ás 
picoadas, e agora, inda que o novo se non estrevía con ele, facíalle mais 
mal que se lle pegara; cando vía unha pola boa, ou unha paliña das que 
mais gustaba o galo vello, cacarexáballe e botaba atrás de ela riscando o 
chan coas penas das ás; o vello corría tamén, mas, sempre chegaba fora 
de hora. 

Outras veces, o galo novo, diante de toda a recobaxe de galiñas, can- 
taba e daba brincos batendo nas ás, cousa que o vello xa non podía facer, 
e así a cada ves o galo novo estaba ma.is fachendoso; mas, un día, cando 
todos andaban pol-a horta, chegou un bexato grandismo; as galiñas fuxi- 
ron, o galo vello agachouse, e o novo, fachendeando quíxolle poñer cara ao 
bexato, que despois de lle dar unhas picoadas e o atontecer baténdolle a 
cabeza coas ás, botoulle as gadoupas e levouno pol-o ar. 

Cando o galo novo acordou ía xa moi alto, deu en berrar, e un home 
que andaba pol-as leiras mirou pra ele; o bexato quixo comprender que 
era un cazador e deixou caer ao galo novo pra voar mais alto, e daquela 
o galo novo cando viña pol-o ár berraba canto podía: 

— Homiño, homiño, póñame ben herba de por baixo que senón esna- 
quízome. 

Pontevedra. 

153 — O BURRO E MAIL-O COCHO 



NA CASA tiñan un burro e un cocho, amais do outro gando; ao 
burro dábanlle pouca herba, pouca palla, e entroques dábanlle paus a far- 
tar; o burro non tiña cuase outra cousa que pelexo, e andaba sempre esca- 
drillado; sempre traballando, non tiña modo de espuntal-os toxos do mato 
nen as sjlvas das corredoiras maisque debecese pol-os gomos. 

O cocho non facía cousa; comer boa encaldada, durmir, e pol-a tradiña 
brincar pol-a eira. 

O burro non sacaba ollos do cocho; xa ele sabía o que lle pasar aos 
cochos ao ire de romate o ano, pol-o San Martiño: mas, non había morrere 
ele tamén?, e ao menos o cocho comía ben, non traballaba nen lambia paus! 
quen fora cocho! cavilaba mirando para ele como se adivertía fozando 
no molime do curral, e, cando estaba n-estas, venteou unha burra, ergueu 
a cabeza, regañou os dentes, e orneou con canta forza puido pra entou- 
rengar á femía; o cocho que era novo, gañou medo, deixou de fozar e 
correu atolecido roñando; o burro ollaba pra ele caviloso, e viu logo o 
cocho a lle dicir: 

— Tio burro, tio burro, non faga así que me pon moito medo; por 
qué é que fai así? 

— Porque teño fáaame, moita fáaame, e teño que facer así para que 
os amos me dean de comer e matala; porque, xa saben que se me non 
dan a fartar cómocos a eles e senón o primeiro que vexa, a tí, poño 
por caso. 

— E, como vai sere eso, meu tjo? eu daríalle algo pra que me non 
comera. 

— E daquelaque me vas dar, hom? 

— Non sei, que nada teño meu. 

— Faceremos un trato; mira, tí, deixasme e encalcada na maseira, o 
mainzo e as patacas do refugallo que che poñan na eira, e daquela, xa 
eu non teño tanta fame e xa non fago como viche, non che hei comer. 

— E quen vai pasal-a f ame vou sere eu ? 

— Ti verás si che conven. 

Fixeron o trato, o burro foi gañando carnes, e o cocho non comía cousa 
na reira, e ainda do que lle botabon na maseira do cortello habíalle deixal-a 
millor parte para o burro, porque seique era moito o medo que tiña á 
fame do burro e aos dentes tan grandes que regañaba; o cocho enmagrecía; 
a dona da casa queixábase: 

— Este cocho tan comedoriño e que non engorde; debe tel-o mal. 

E chamaron ao albeite, mirouno, remirouno, apalpouno todo, e en 
cabo dixo que lle non atopaba cousa: 

— Boh!, siñora, o que ten é ruin casta, desfágase de el. 

A muller matinou de levalo á feira e non quixo creer que non tivera 
o mal; cando o albeite marchou botou o cocho do cortello, inda era cedo, 
e non entrara o burro no curral, quixo ela miralo como o mirara o albeite, 
e dicía: 

— Boeno, tí non teral-o mal como dj o albeite, pro, tí algo tés; como 
non teñal-a sombra? 

E daquela foi o cocho e díxolle: 

— O que lle teño é fame, señora ama. 

— Asús!, condanado, e dis que tés fame!, é, que daquela non enche- 
mos en tí para que estés farto, e mais ben farto? 

E foise o cocho, e contoulle á siñora ama o trato que fixera có tío burro. 

— Que che vai comel-o burro!, e tí quixéchello creer?, es tí mais burro 
que ele si llo crés; que che vai comere, home, que che vai comere, se non 
pode, que non ten dentes para eso, pro, deixa que xa o eu amañarei. 

— Condanado, — berraba a vella, — condanado!, xa mas pagarás todas 
xuntas; así estabas de locido, condanado! 

E cando chegou pol-a noite o burro, vaise a vella, pilla un fungueiro, 
e brincame a paus con ele; moito mallou no pobre do burro, foivos moito 
milagre de el Siñor; de tantos paus que levou as pernas xa lle non ter- 
maban e tiña o lombo todo esfolado, caendo no chan coma un saco. 

Botou dous días sen deixal-a corte, e cando outra vez aparesceu pol-o 
curral vaise o cocho e moqueouse de ele: 

— Queríasme comer, tio burro, queríasme comer, pois anda, a ver se 
és home?; agora xa sei que tí non comes cochos; tí comerás herba, si cha 
dan, e comerás toxos, si che deixan, pero tampouco has comer mais mainzo 
nen pataquiñas do meu, lamberás paus da siñora ama, e mais traballos a 
fartar; se és tan valente, reponte a sjñora ama, por qué a non queres comer, 
non dicías tí que che tiñan medo?. Vaiche boa!; burro, mais que burro, có 
teu corpo eu facería o que quixer, pro tí, es ainda mais burro do que te 
chaman. 

Calou o burro, baixou unha orella, estricou a outra, e díxolle ao cocho: 

— Non quixeche de me facer caso e queres sere gordo, xá verás, xa 
verás, deixa que chegue o día, eu facíacho pol-o teu ben; bota bos touci- 
ños, xa verás, xa verás que conta che ten. 

E o día chegou, viña o tio burro con dous feixes de herba ao lombo, 
e de chegando ao curral dille o cocho: 

— Oes, tio burro, eu non sei que pasará que a siñora ama hoxe non 
quixo poñerme de comer. 

— Ooooü, — fixo o burro, — e que o día xa chegou! 

— E daquela que vai pasar, tio burro? 

— Xa cho dicirei mañan. 

O cocho foise deitar no cortello; reparou que non había cousa na 
maseira, nen lle botaran louza nova na corte. 

— Ooooü, — fixo, e non qujxo durmir pol-a noite, escramonado. En 
de chegando o día, viu o siñor amo e abriulle a porta do cortello, o cocho 
íase botar pra fora e ao ver outro home estraño daquela ceou pra trás, tur- 
raron por ele á forza, e deitárono nunha mesa, o cocho era moita cousa 
que berraba: 

— Ouííí!, ouííü, ouííí, — e daquela o burro botou a cabeza por riba 
do posigo da porta, regañou os dentes ao alto, e deu en ornear: 

— Ooiií óóooo!, ooiií óóooo!, non cho dicía eu!; ooiií óóooo!, oóiií 
óóooo!, xa ves agora o que che deu a siñora ama! 

San Xian de Sergude. — Carral. — Cruña. 



154 — O CORVO E O RAPOSO 

— ULA i-ááaauga? ula i-ááaauga? 

Disque dicía un corvo empoleirado nun pindirico dun pino; e, se ele 
berrar, seique era por mór de que tiña unha fame que alampaba. 

Mais abaixo, o compadre golpe, que bezara as galiñas a pastar na 
barda dos trigos novos, camiñaba engoumeado restregando a barriga pol-o 
chan, e de que sentiu berral-o corvo fixo pra escontrasí: 

— Oondanado de corvo, vai a me espantal-as pitas. 

E voltou berral-o corvo no pindjrico do pino batendo o ár coas ás; 
mas, xa non lle fixo mal ao compadre raposo que porteaba na boca a 
millor galiña do curral. 

O corvo que adoecía coa fame, viu ao compadre soterral-a galiña, e 
cando o raposo virou as costas pra ire na precura de mais, bateu ele o ár 



292 



coas ás e prantouse pé do acubillo, mas, fjxo tanto barullo, ao se pousar 
no chan, que cuase que non principiara de escalar na terra, aparesceu de 
sócato o raposo. 

— EeeÜ, compadre, que é o que fás eiqui ?. — Díxolle. 

— Pois eu, — respondeulle o corvo, — arreglo a miña vida. 

— Ooéééé!, — fixo daquela o golpe, — pois eu quérote comer. 

— Non me comas, compadre, por qué me vas comere?, eu non vallo 
cousa pra ti comeres; non teño senón a pruma e a coirame pra termar dos 
osos. 

— Qérote comere, se é que me non dís que é o que fás eiqui. 

— Pois, ando na precura dun anel que perdin, e como o levaba ao 
casamento da madre marza... 

— Daquela é que casa a madre marza? 

— Casa; queres ire aló?, vanche ter unha encherolada... ! 

— Quérote comer! 

— Gomerasme despois se te non fartar hom. 

— Daquelas imos; — e o compadre golpe brincou de acabalo nas costas 
do compadre corvo. 

O corvo errepiado bateu as ás e foi a voar có compadre ao lombo; 
cando pasaba por riba de un monte de leña de cano, o corvo quixo guin- 
dar no ár ao compadre raposo e desemulou: 

— Eeeeü, compadre Pedro, póñase ben que vou rubir mais alto por 
mór de que veñen moitas nespras que me non teñen moita lei. 

— Se me botas nos toxos voume espiñar e daquela cómote, cando te vexa. 

— Non boto, hom ; non boto, — e rubiu mais alto, cuase que tan alto 
como voan as labercas. 

O compadre Pedro gañou medo; as casas víanse pequechiñas, peque- 
chiñas... e fixo o corvo: 

— Eü, compadre, non aprete tanto que tóllenseme as ás; — e coa 
mesma, foi, e guindouno embaixo, riba dun penedo redondo coma un queixo 
e do grandor de unha casa. 

Cando o compadre golpe caía de cabeza pra baixo, berroulle o corvo: 

— Compadre, non coma todo o queixo, garde un cacho que eu decon- 
tado baixo. 

E o comprade raposo a berrar canto podía, dixo: 

— Queixo, queixo, asopara de embaixo pra que che non esnaquice. 

San Xian de Osedo. — Sada. — Betanzos. — Provincia da Cruña. 

155— XAN E PEDRO 



UN DÍA que Pedro ía pol-o monte doente coa fame, ouviu rebulir 
unha cousa por atrás de unhas silveiras, púxose axexar, e quixo vel-as 
orellas de Xan que andaba moi atrafegado. 

— Qué será o que está larpando o compadre, — cavjlou Pedro, e furando 
por baixo antromedio das silvas, prantouse dentro da cortiña. 

— Oooo!, compadre, — fixo,, — cómo foi que deche con ese cobo de 
mel que tiña eu gardado para o día do bautizo? 

— I ele era teu, logo ?, — respondeu Xan. 

— Eera, abofé!, — engadiu o compadre raposo, — mas, coidadiño, xa 
que deche con ele tamén a tí hache tocal-a mitade, que así é de lei. 

— Boeno, hooo!, daquela ímol-o, comer, que eu mesmamente alampo 
coa fame. 

— Paréceme ben, pro, millor será que faga o meu labor de hoxe, pois 
dendes que un ten familia hai que ter man de ela; por eso matjnei de 
cachal-o monte pra facel-a miña sementeira. Cando romate o labor comere- 
mol-o mel. 

— E, terás para moito tempo, compadre, porque o que é a min xa hai 
tempo que a capa moe no pé! 

— AááaÜ, inda tardarei un istantiño; se ti me axudares romataríamos 
decontado. 

— Axudarei logo, hom; non somos compadres? 
— • Abofé somos, — fixo o raposo. 

O compadre raposo levando de par ao seu compadre lobo, foise a un 
mato de novio e comenzando a unllar na terra díxolle ao compadre lobo: 

— Aquí é; si queres axudar, vai cachando tí por esa outra banda. — 
E coa mesma, Xan comenzou tamén a unllar como facía Pedro. 

Pouco tempo había que traballaban, cando Pedro, empoiándose na 
terra comenzou de se layar berrando ao pouco coma un candanado: 

— Aaaü, Xan, váleme que eu morro!; aaü, compadriño que non podo 
mais!. Eu morro!, eu morro, brrr. que morro! 

— Pedro!, Pedro!, que é o que tés, hom? 

— Morro, eu morro; eu seique morro! 

— Pero que é o que che pasa, hom, pra morreres así tan de súpeto? 

— I eu seino, compadre; eu seino?, eu morro e adiós! 

— E como imos facer, hom?, cómo imos facer pra romatal-a sementeira? 

— Faima tí, compadrjño, faima tí, que os meus fillos xa cho pagarán, 
e, amais, cando romatares comes tí todo o mel, que eu, probiño de min, 
eu mórroooo...! 

— Descoida, hom, descoida, — fixo Xan, — eu fareiche o teu labor. 

— Ai, compadre, compadre, canto che eu debo!. Pois xa que es tan bó 
e fasme o labor, voume pra casa, quero morrer pé dos meus fillos, 

— Vaite, hom, vaite. 

E o raposo foise layándose: ai, que eu morro!; ai, que eu morro! 
brrrr...; mas o condanado do renarte de Pedro, aonde ía non era á casa, 
que foi á cortiña larpal-o mel, e cando o rematou, có bandullo cheo coma 
un fol marchouse cantarolando . 

Cando Xan, o bon Xan, dimpois de botal-o día cachando no moote 
foi catal-o mel, atopouse có cobo lambido; canto renegou daquela de Pedro 
exuroullas: — Cando te pille, — dixo, regañando os dentes. 

Decorreu algún tempo, e un día atopáronse no monte Pedro e mais 
Xan, e vai Pedro e dille ao compadre: 

— E logo, emprestouche o mel, compadre? 

— Condanado, quéreste moquear?. — Atallou Xan. 

— Por qué é que falas así?, — demandou Pedro. 

— E logo, non f uche tí quen comeu o mel ? 

— Eu, ti sei que toleas?, maliño como estaba?. Fuche tí, e agora ves 
con ese conto pra que che de outro, non sí?, pois non che é por aí, non, 
non ha ser, que ben se ha ver quen foi que comeu o mel. 

— E cómo ?, — perguntou Xan. 

— Verás, — dixo Pedro, — deitámonos durmir ao sol, e o que comeu 
o mel haye suala barriga. 

— E sí? 

— Si. 

Botáronse durmir Xan e Pedro no arredor dunha leira poñendo as bar- 
rigas ao sol, e Xan caeu a durmir decontado, mas, Pedro, facía como de 
quen; tiña un ollo pechado e ben aberto o outro, e cando o compadre ron- 
caba, vaise amodiño, amodiño, e mexoulle ben pol-a barriga, e dimpois 
berroullé: 

— Compadre, ééii, compadre, tí fuches quen larpou o mel, que esgraxas 
pol-a barriga! 

San Lorenzo de Meixigo. — Cambre. — A Cruña. 

156 — 0 LOBO E O RAPOSO 



XAN e Pedro fixeron irmandade, partían a caza e vivían xuntos. 
Había uns dias que a pasaban estreita e sairon en compaña de mañán, por 
vel-o que pillaban. 

Indo por un camiño viron unha muller que levaba un cesto na cabeza. 

— Oes!, — díxolle daquela Pedro a Xan, — leva un cesto na cabeza, 
seique vai ao mercado. 

— E se vai, qué?, — dixo Xan. 

— Tí es parvo, hom?; si vai ao mercado algo leva que vender. 

— Aaaáaa!, — fixo Xan. 

— Mira, — díxolle o golpe, — eu voume poñer diante de ela, e se tí 
ves que non gaña medo, brjncas tamén no camiño. 

E fixeron así: a muller ao ver pasal-o raposo andivo mais lixeira, mas, 
cando viu ao lobo, daquela, aü, daquela, chimpou o cesto no camiño e pra 
que vos quero pés, pillou a escape como se vise ao mesmo demo. Os com- 
padres, achegáronse ao certo, abrírono, e levaba dentro unha galiña e 
mais unha penla de manteiga; pillaron as duas cousas e dirixíronse ao tobo. 

A galiña comérona decontado; Xan pouco mais lle deixou ao golpe, 
que os osos, e quixo gardal-a penla de manteiga para outro día, xa se 
fartara, e Pedro degoábase por ela, mas non porfiou por moito tempo cicais 
tivese medo, ou quen sabe o que ele argallara. En cabo, sairon outra vez 
os dous xuntos por ver se ainda cañaban algunha cousa, e Pedro daquela 
propúxolle a Xan de se departir indo cada un pol-o seu lado; así o fixe- 
ron, e de se ver soio, Pedro, voltou ao tobo e papou a manteiga: púxose 
coma un Pepe, botou un bó sono, e cando coidou que eran hras de chegal-o 
compadre lobo, foise agachar pra ver cando pasaba. 

Viu Xan, e non traguía cousa; pasado un pouco tempo o compadre 
raposo pillou unha carreira e chegou ao tobo coa língua de fora. 

— Ai, compadre que mala sorte tiven, desque vos deixei moito andj- 
ven sen atopar cousa, e cando cheguei a unha seara preto dun corral de 
onde viñan unhas galiñas, uuúúü, amigujño, que galiñas!, saíucheme un 
home con un pau furado e unha man de cás, que parecían todol-os demos 
do inferno xuntos, e o condanado do home, vírase para min có seu pau 
furado, e proóóón, proóóón!, sorte que non atinou, que se chega atinar, 
véigache o diaño, que amolar ben che me amolaba. Corrin canto puiden, 
e o condanado, vaiche, e incírrame os cás; aaaü, se non fora pol-os meus 
peiños, o que é, compadre, non voltara mais á casa. 

— Sorte tiveche, — díxolle Xan queréndollo creer. 

— E a tí, como che foi? 

— Non atopei cousa. 

— Imos daquela comel-a manteiga, — dixo Pedro lambendo o fuciño; 
mas, a manteiga desaperecera. 

— Fuche tí, — dixo Pedro sulfúreo, — que viñeche enantes. 

— Eu non fun, — repricou Xan, — seríalo tí. 

— Cómo ía sere eu chegando despois? 

— E mais é certo, — dixo o compadre lobo, — mas, un dos dous tivo 
que ser; fagamos unha proba para descubrir quen foi 

— Fagamos logo, — revorou o golpe. E ele mesmo propuxo de se dei- 
tar coa barriga ao sol porque aquele a quen lle suara, aquele fora quen 
comera a manteiga. Fixérono, o compadre golpe somellou que durmía 
decontado, e quedouse axexando a mirar de esguello; o compadre lobo, o 
probe de Xan, o inocente, durmiuse de verdade, coa fame que tiña, e 
daquela, vaise Pedro, érguese a pousiño, e achegándose ao compadre 
mexoulle pol-a barriga; deitouse outra ves e agardou o que ía pasar; cando 
o compadre lobo acordou de alí a un bó cacho, atopouse todo mollado e 
chamou pol-o golpe; Pedro, de primeiro fixo como de quen que non oía, 
mas logo perguntou: 

— E logo, compadre, que houbo? 

— Fun eu, compadre, fun eu, — respondeulle Xan, — mas o non 
sabía. 



San Xian de Sergude. — Carral. — Cruña. 



157 — PARA VIRON 

O COMPADRE lobo adoecía coa fame, era no inverno e non vía 
cousa a que poidera chantarlle o dente; camiña que camiña, sentiu que 
algunha alimaria tripaba as follas secas, deu un pulo, e caeu riba dun 
raposo que viña paseniñamente. 

— Ai, Xuncras te leve que me deches un bó susto!, — dixo o raposo 
arrepiado pol-o medo. 

— Teño moita fame, — repricoulle o lobo, — e voute comer. 

— Ai, ho, agarda un pouco que poida que eu che depare mjllor xantar. 

— Tí que has deparar. 

— Fágoche un documento cedendote un couto que teño cheiño de 
coellos, e se non é certo, sempre estás a tempo para me chantal-os dentes. 

— É moi lonxe?, — demandou o compadre lobo. 

— Decontadiño chegamos, é aquí, á volta do camiño. 

— Imos daquela. E botáronse a andar, porque o compadre lobo debe- 
cíase pol-os coellos, en troques a carne de raposo era para ele o mais 
ruin de canto poidera rilar. 

— Chegarou a un muiño e como facía frio meteronse ao abrigo do 

ortego. 

— Séntate eiquí, — díxolle o raposo ao lobo, — que eu vou na precura 
do papel e mais do tinteiro pra facel-o escrito. 

O compadre lobo sentouse no rudicio, que estaba parado, mas, o 
solerte do raposo foise á canle, turrou pol-a villa, e despechoulle a i-auga 
que caeu con toda a forza no rudicio facendó virar coma un tolo. 

O compadre lobo cando se viu todo mollado e virando e revirando sen- 
tado no rudicio, meio atolecido comenzou a berrar: 

— Virón, virón, para axiña 
que adoezo da miña cabeciña, 

mas o virón non deixaba de virar, e tanto viróu que o compadre lobo ator- 
doado acabóu por caer no rio e alí afogóu. O raposo fuxíu no entanto e 
dicía pra escontra sí mentres corría: 

— Ai, Pedro, quen te vatera 
se artice Deus che non deral 

Foinos fornecido pol-o noso irmán Liandre, quen o recolheu en San Xian de 
Sergude. — Carral. — A Cruña. 

158 — AS MAÑAS DO RAPOSO 

ELE era unha ves un raposo e mais un gato, atopáronse nunha eira, 
e como o gato é moi cursidoso, preguntoulle ao raposo: 

— Dígame, compadre, vostede que sabe tantas cousas, cantas mañas 
ten pra se librare dun nemigo? 

— E vostede cántas coñece? 

— Eu non Ue sei mais que de unha. 

— Pois eu sejlle vintacatro, — díxolle o raposo con moita fachenda, — 
e mais inda me queda un saco cheo de elas. 

— Aaaa!, — fixo o gato. E cando estaban n-estas, aparesceu pol-a eira 
un can ladrando e regañando os dentes. O gato, dun pulo, agaviou por 
unha cerdeira enriba e non parou até se vere nas ponlas mais altas. 

O raposo pegou a escape por antre o millo. Torcía para unha banda, 
torcía para outra, mas sempre a todo correr. Daquela, o gato que vía como 
o can iba atrás do raposo sen lle dar folgo malia das mañas que o golpe 
poñía pra lle facer perdel-o rasto, berroulle dende o alto da cerdeira: 

— Eeeei, compadre, compadre raposo, se non lle chegan as vintacatro 
bote man das do saco! 

Santiago de Ribas Pequenas. — Bóveda. — Monforte. — Provincia de Lugo. 



159 — O CARRIZO E O BODE 

OS CARRIZOS tiñan un niño moi feitiño agachado nunha silveira, 
e un día que a carriza estaba chocando os seus ovos, aparesceu pol-o camiño 
un bode que viña triscando os gomos das silvas; o animal ou gañou medo 
ou bezóu cousa millor do outro lado e tripou a silveira esmagando o niño 
e mail-os ovos. 

Mirou a carriza pra ele que pasou con tanta presa, e quixo de o coñe- 
cer; queixouse a carriza a se layar da estragueira que lle tiñan feito, e o 
bode nen para ela mirou; a carriza moito chorou daquela, e cando chegou 
o carrizo inda a carriza choraba; demandou ele o que tiña pasado e res- 
pondeulle a carriza: 

— E tí non sabes, hom, a disgracia que fixemos hoxe? 
O carrizo temendo o pior voltou demandar: 

— E logo ele que foi, muller? 

— Pasou un bode, desfíxome o niño e mais esmagou os meus ovos. 

— Ei, carafio!, — fixo o carrizo, — se estou eu aquí que couce lle 
daba! 

Atallándolle daquela a carriza delorida: 

— E, que ías jacer tí, meu neno, 
se ten ele mais carne nun pé, 
que tí no corpo enleiro! 

Santa María de Guísamo. — Betanzos. — Provincia da Cruña. 



160 — O CARRIZO 

O CARRIZo (troglodytes parvulum, Koch), andaba un día a brinqui- 
ños na precura de herbiñas e bechos, por un campón endiante; un boi apas- 
taba de par do carrizo, e como o paxariño era tan pequecho, o boi o non 
vía e por pouco ponlle un pé enriba e o esmaga; o carrizo botouse a un 
canto e pareceulle moito mal que o boi o non vise ou fixera menos de 
ele, e deixándose levar da carraxe, porque os paxariños tamén encarraxan, 
prantouse nun vó no espiñazo do boj, deulle dous couces cos seus peiños 
e díxolle furente: 

— E tí, seique queres que te revente? 



Santa María de Beade. — Beade. — Ribadavia. — Provincia de Ourense. 



161 — O SAPO E A ARRÁN 

ELE FOI un sapo que vivía con unha arrán e eran moi ben levados; 
tiñan a sua casiña na beira do rio e a arrán cantóu todo o vran, mas en 
de chegando o inverno, como xa era moi vella, enrugouse toda por mór 
do mal tempo e o sapo comenzou a se fartar de ela. Un día, o rio xelou, 
e a probe da arrán que tiña moito frio non saía da casa, e daquela o sapo, 
pouco mais novo que a sua parenta, mas de coiro mais duro, quixo isaír 

pra dar unha rolda e como a arrán non quixo ire na sua compaña, ele encar- 
raxóu e cheo de fachenda díxolle: 

— Non hai pior pexa 
que ter muller vella, 

retrucándolle decontado ela: 

— Nen pior desconsolo, 
que ter home vello, 
que amais seia tolol 

O sapo asañado pol-o retruque da arrán, foise furente disposto a lle 
dar un escarmento, e matinou de ire de tuna na precura de millor com- 
pañeira; chegou pé de unha arrán nova, petou na porta do seu burato e 
cando ela viu ver quen era, pediulle lume; a arrán ao velo tan foncho como 
vello fartouse de rir de ele e díxolle: 

— Inda que un vello me de o ceu, 
o non quero eu; 

o compadre sapo sen se deixar gañar do desazo a tal oir, foi teimoso 
petando en moitas portas cabo de outras arrás, e njngunha quixo de o 
recebir; nen caso lle fixeron. O compadre sapo parou caviloso nunha 
encrucillada sen saber o que facer, e así estaba ainda cando pasou un fato 
de rapaces que voltaban das mozas, e a un de eles de o ver tan caviloso 
ocurriuselle de espetalo nun pau e poñelo nun arredor. 

A probe da arrán que botou toda a noite soiña na casa, ao ver que 
ía chegal-o día sen que o sapo volvese, gañou medo por ele, e cavilando: 

— Non seia que a friaxe fixéralle mal, — deixou a burata quentiña e 
botouse na sua precura pol-os camiños, berrando a cada paso: 

— Ai, meu queridiño da i-alma, que esta nojte xiou! 

E o sapo que oiu os layos dende o pau onde o penduraran, para que 
a arrán o non vise escoletrado como o deixaron, fixo un esforzo e berrou 
ele tamén: 

— Vella crouqueira, 
pindonga, mangoleteira, 
vaite cara ao rio, 
que para quen namora 
nunca vai jrio. 

Santa María de Beade. — Beade. — Ribadavia. — Provincia de Ourense. 



162 — A PRESA DO SAPO 

ATOPÁBASE o sapo na porta da sua burata tocando o ptiu!, ptiu!, 
da sua frauta, e ouviu canatal-as arrás na beira do rio; cavilou que estaría 
ben o ir ás mozas, e encamiñouse carrandeando cara á ribeira. 

Maisque escomenzaba a noite cando se puxo a andar, amañecía xa 
ao chegar aos primejros prados, e xa locía o sol no alto cando viu de 
perto as augas do rio; agora xa se non oían as arrás e o compadre Lucas 
cavilou que estaban da outra banda; foi na precura do pasal, atopouno 
decontado, mas, a auga levaba moita forza e as pedras estaban moi lonxe 
unhas das outras; botou meio día enantes de se afoutar a brincar na pri- 
meira, mas en cabo brincou, e houbo caer; mirou onde quedaba a outra, 
e tivo medo; cando ouvía cantal-as arrás sentíase moi valente, mas ao 
vel-a i-auga e sintila cantarolar antre as pedras daquela estarrecíalle ; asi 
botou sete días sen sabel-o que facer; era de vran e o río apoucaba mais a 
cada ves; o sapo cavilou que ben podía brincar, pojs agora maisque non 
chegara a outra pedra caería na area do río, e foise, e brincou; mas como 
perdera moitas forzas de botar tantos días na pedra a cavilar, caeu na 
i-auga, e ao ire pol-o río abaixo layábase: 

— A culpa f oi miña por ter tanta presa e non pensalo ben ! 

San Xian de Sergude. — Carral. — Cruña. 

163 — O PISCO 



ALÓ por aqueles tempos nos que os animás falaban, un día, cobreuse 
o ceo de súpeto de escuro nubro, o ár somellaba o bafo dun forno, a tre- 
boada adiviñábase para estalar, e en cabo emprincipiou fortisma; os tronos 
non agardaban un por outro, v.iñan a pares e cada vés mais fortes, mesma- 
mente somellaba a acabazón do mundo; un pisco, empoleirado na cima 
de un tellado, ergueu a cabeza cal se venteara, mirou con un ollo para 
un lado do ceo, e torceu o bico; mirou despois para o outro lado, e voltou 
torcel-o bico; o mal non tiña romedio, o ceo parescía cal sj se quixese 
esborroar esmagando aos nados; o pisco daquela, tan cheo de medo como 
grande era a sua fachenda, deitouse nunha canle antre as tellas e virando 
os pés ao alto, berrou canto puido para sere ben ouvido: 

— Siñor meu, Xesucristo, 
bota, bota, bota o ceo 
sobor das pernas do pisco; 
tenche n-eias moita forza, 
e quedará o ceo fixo. 

Inda non ben romatara de f alal-o paxaro, cando caeu o • trono mais 
forte que oiu alma de este mundo: abaneou a casa toda mais do que aba- 
nearía se tremese a terra; o pisco có medo, perdeu a fala; quixo fuxir e non 
puido, os peiños lle non termaban do corpo, as ás entalecéranlle, viuse per- 
dido do todo, e así foi que ao lle voltal-a fala, berrou outra vés cara ao 
alto, mas agora o non fixo con desafio, estaba moi mainiño, e confesou: 

— Siñor meu, Xesucristo, 

non te fies nas pernas do pisco, 
que lle creban como o brizo; 
estaba tan fario de bechiños 
que che non soubo o que dixol 



Santa María de Beade. — Beade. — Ribadavia. — Provincia de Ourense. 

164 — O LOBO E A VACA 



O COMPADRE lobo acordou do seu sono pol-o bruido da vaca; dun 
pulo prantouse en pé, e axexou por entromedio dos canos da leña onde 
fora encamar; outra ves voltou brual-a vaca, mas no bruido había mais de 
queixa que de asaño; o compadre lobo quixo comprender que non corría 
perigro: ollou pra braña e viu como xa a vaca un pouco esquerquenada 
ainda lambía nun xatiño novo. 

— Ooou!, — fixo lambendo o fuciño e os ollos faiscantes, — quen 
tivera esa sorte, tan tenro que ele é; coa fame que eu teño; había estar 
bó; — sen se poder conter, o compadre lobo oubeou ben forte e daquela 
a vaca ergueu a cabeza, levantou o rabo como se fose moscar, e o compadre 
lobo lembrou cal se ainda o estivera pasando, o apreto en que o poñera un 
día a vaca a correr atrás de ele co rabo ergueito, a cabeza baixa, bufando, 
có fuciño rentes do chan pra Ue turrar, unha ves que por brincadeira ache- 
gáraselle ao xato que tiña daquela apastando un pouco arredado. — Non, 
o que é contigo non quero contos, — dixo pra escontra sí ; engomeouse e 
berroulle á vaca: 

— Acougue, comadre, acougue, que non foi nada; — e remusgando 
engadiu con un aquel de empexa: 

— Ooou! tu lamber ben lambes, mas, se fose eu 

Santiago de Ribas Pequenas. — Bóveda. — Monforte. — Provincia de Lugo. 



165 — OO!, TU XA PODES ANDAR SOIO 

CANDO os animás falaban, era unha ves unha perdís que levaba de 
par a rolada ao peón; os perdigotos xa eran grandechos de abondo; ade- 
prendíalles a voar e a se valer de seu na vida, e díxolles: 

— Escoitai, meus fillos: xa chegou o momento de que cada un de 
vos faga pol-a sua vida; vaise vindo o inverno, e como xa eu vou vella, non 
podo buscal-a mantenza pra todos como cando erades pequechos: tedes que 
vos botar pol-o mundo, mas, como hai homes, e cás, e raposos que anda- 
rán atrás de vós, non esquezades nunca que habedes de lles fuxir: non 
afiucedes n-eles o pior nemigo que temos emporiso é o home, porque é 



304 



moi renarte e traizoeiro, si o vedes con unha cana longa que bota fume, 
fuxídelle: si vedes que pilla unha pedra no chan, fuxide tamén. 

— Mi madre!, — berrou daquela o serodio da rolada que parescía o 
mais cocainas e un pouco parvo, — e se o home trai a pedra na man, que 
é o que facemos? 

Ollou a nai par ele, e dislle : 

— Oói, tu xa podes andar soio. 



Santiago de Ribas Pequenas. — Bóveda. — Monforte. — Provincia de Lugo. 



166 — O RABO DO RAPOSO 

SEMPRE que ía aos xuntoiros de alimarias, fachendeaba o raposo 
facendo alaudo do seu rabo mazaroqueiro que amais da sua lindura, dicía 
ele, facíalle moi bós servizos, pra borral-o seu rasto no pó dos camiños 
ou de se terciar, pra ciscar os mexos que ao fuxir verguera n-ele, borrifán- 
dós nos ollos e nos fuciños dos cás que o seguían moi de perto; e, se tan 
ben falaba do rabo mazaroqueiro, en troques, parescía se noxar das suas 
poutas. 

Un día, ou pra millor dicir, unha nojte, dimpois de botar algunhas 
horas sen catar outra cousa que algún lagarto, lembrou cobizoso as galiñas 
dos veciños da aldeia, e foi tan forte o seu degoro, que baixou ao rueiro; 
de chegando á primeira casa un pouco arredada das outras, como se non 
ouvían os cás, uliscou o ár e quixo comprender que non tiña o por qué 
gañar medo; achegouse ao galiñeiro, coa sua artice abriu a trapela, e 
meteuse dentro; as galiñas diron en berrar, mas ele retorceulle o pescozo 
a unha e foise agachala; cando voltou na precura de majs algo deulle a 
entender que o home da casa agardaba por ele, e daquela, deu a volta sen 
entrar no curral. 

Pasáronse dous ou tres días, e o raposo voltou roldal-a casa; tampouco 
había cás, a cousa estaba ben proparada; chegou ao burato por onde 
entraba ao curral e uliulle a touciño, daquela, escramonado, mirou con 
moito tino darredor, e viu no chan por onde tiña que pasar un garamelo 

grande de ferro, salvou por riba de ele sen se prender, e dirixiu-se ao 
galiñeiro; aquela noite quedárase sen botal-a trapela, era unha sorte; entrou 
a pousiño, matou tres ou catro galiñas sen que as outras se deprocatar 
e de súpeto, comenzaron berrar todal-as galiñas, quixo levar as que matara 
e caeu a trapela; con toda a sua artice non tivo tempo de soerguela, e che- 
gou un home con un fungueiro na man; daquela o raposo fíxose o morto, 
o home precatado, deulle algúns paus na testa e dimpois pillouno pol-o 
rabo mazaroqueiro pra batelo canto quixo na parede; o raposo aloleou e 
daquela si que parescía morto de verdá; o home botouno na eira, e foise 
na precura dos cás dun veciño pra romatar de unha vez có probe do golpe, 
mas no intre, o compadre Pedro acordou, e cando o home chegaba cós 
cás, ele deu un pullo e quixo fuxir, tivo pouca sorte, o garamelo do burato 
do curral prendeulle o rabo, ían chegal-os cás, e daquela como ainda non 
quería morrer fjxo tanta forza e tanto turrou pra sair de alí, que esfolou 
todo o rabo, mas puido fuxir, enganando aos cás que o seguían. 

Ao outro día saiu do tobo, e deitado ao sol mais morto que vivo e todo 
dórido do corpo, querendo comprender que aquelas suas poutas que tanto 
o noxaran valían ben mais que o rabo mazaroqueiro de que tanto fachen- 
deara, comenzou de as lamber djcindo: 

J 

Miñas poutiñas, 

miñas poutás, 

se non forades vos 

comíanme os cás; 

e tí meu rabo mazaroqueiro 

titabas de min pra trás. 



Melide, vila e auntamento no partido de Arzúa. — Provincia da Cruña. 

CONTOS DO TRASNO 



167— TRATO DO LABREGO E O DEMO 

Disque cando el Señor botou ao demo fora dos ceos, o demo, agachou 
o rabo, e metendo os cornos dentro da pucha, quixo vivir antre os hom.es; 
correu moitas terras, e cando chegou á nosa, pareceulle boa e fixo mentes 
de se quedar n-ela, mas ; como o demo non tiña que comer e queria vivir 
de seu, sin traballar nen andar pol-as portas, fixo compaña c'un patronciño 
vello moi traballador, que vivia soio, porque, muller, fillos, e disque 
moitos dos seus netos xa morreran vellos, tan velliño ele era. 

O demo, que non quería traballar, facía a terra mais farturabe có seu 
poder, e o labrego trabaálaba pol-os dous coa condizón de que en boa 
irmandade, ele non recolleria mais que a mitade do froito, do medio para 
abaixo unhas veces, e do medio para riba outras, asegún os casos; douse 
por conforme o demo, refregou as más, e brincou, tan contente, que houbo 
insinal-o rabo. E, chegou o día da ceifa, daquela dixo o vello: 

— ^«E logo, imos segare? 

— ' Vai tí, — > f alou o demo, — i os traros, son tratos. 
— Esqueceume, — dixo o labrego. 

— Esquecería; lembra, o traballo é teu, e eu levo a mitade do froito. 
unhas veces do rnedio pra baixo, e outras, do medio pra riba, asegún os 
casos — Repetiu o demo do xeito que dixera o vello. 

— Ta ben, — ■ dixo o outro rascando a cabeza, — e logo, ti que queres. 

— Qué hei querere? 

— Tí decirás. 

— Pois, eu, — ■ dixo o demo caviloso, — ■ qué é o que quererías tí ?. 

— Hom ; eu, — falou o petrucio picando no cigarro, — xa cho dixen, 
non sí, cando fixemol-o trato? 

— Daquela tí quererás do medio pra baixo? 

— Si es tí quén o dispón quererei, que che me non gusta rifar. 

— Ooooóü, tí sabes moito, pro o que é, a min tí non mas das; son eu 
mais listo; queríalo por baixo, pois daquela lévó eu. 

— E despois? 

— Trocamos de cada vez, — dixo o demo satisfeito. 

— • Boeno, hom, boeno, por min que non seia, — respondeulle o vello. 

E despois de facel-a ceifa ; partiron por 'medio os monlles; ao demo 
tocáronlle os pés, e as espigas foron para o vello. Como arrequecía o grao 
nas tullas, era un ben de Dios, e o demo, non tiraba dos pelos por medo 
que se lle visen os cornos; taba doente, e dende aquela pasou tanta fame, 
que chegou a se poñer seco coma un coiro e mais mouro que a feluxe. 

Cando foron cachal-as patacas pergpntoulle o vello: 

— «E logo, tí que dis ? 

— Que hei dicir, ti, mocaraste de min?, eu quero do medio pra riba, 
non has levalo tí sempre. 

— Boeno, hom, boeno, así será. 

E como o demo levaba do medio pra riba, recolleu um bon carro de 
rama, e as patacas que viñan por baixo, foron pra o vello. 

Diz que daquela, o demo, deu un pulo, e tanto enrabechou, que amos- 
trou os cornos e o rabo e caéndolle os zocos, víronselle os pés de carneiro; 
fixo un aceno moi feio, e despareceu, non quixo mais trato con labregos, 
mas, emporiso, ven moitas veces antre nós inda que se non deixa ver, non 
sei se por medo, ou por vergonza. 



Ans de Tellado. — San Estebo de Paleo. — Carral. — A. Cruña. 

168 — O TRASNO E A LIÑAZA 



Disque unha ve2 a un veciño d'unha aldeia, cando ele ou cando a 
muller, ouvían pol-as noites ruidos estranos como se andivesen nenos a 
brincar na casa. 

— Manecho, — chamaba ela moitas noites, — síntes ? 

— Sonche os ratos muller, ou turrará o gando na corte, — dicíalle o 
home, e coa mesma virábase de outro lado e siguía durmindo. Pero, outras 
veces, era ele que sen recordar de todo perguntaba: 

— Marka, e logo, auvíchelo? Daquela a muller xa non prendía mais 
o sono; era como si un pícaro rastreara a mesa; como se lle costar caro 
rubir a ela, e dimpois, enriba, brincara ao chan... sintíanlle o seu alentar 
e as pasadas lixeiriñas de pés de crianzo. 

Unha noite, prenderon luz no candil e rexistraron o sobrado todo; 
outra vez, acordaron solpresolos dous ao cael-a mesa que fixo tremal-a 
cama; non era cousa deste mundo. Si deixaban alcendido o candil, ninguén 
lles estorbaba o sono, así dormiron 'moitas noites, e cando voltaron matal-a 
luz, daquela voltaron tamen os ruidos: era o sarillo a virar que có seu chio 
alporecíaos; sintíanse outra vez os pulos que o que fose daba na sua estrana 
brincadeira. . . ; pouco a pouco tanto o home com'a muller ían esmirrando; 
non tiñan lor pra nada, e non había outra fala no rueiro e na parroquia, 
e aconseUou unha veciña: 

— ^«Sabedes o que disque é ben facer? poñede unha cunca de liñaza 
a reverter atrás da contravidreira e non vos deitedes; cando sintades que 
a cunca se emborca dicide daquela»: — xa que o tirache apáñao, — e, non 
fagades maís, escoitade sen facer ruido. 

Ao chegal-a noite dimpois de anxangal-o gando e ramatados todol-os 
labores de día, encheron unha cunca de liñaza, ben acugulada, botaron as 
contravidreiras do sobrado e poñeron acarón d'elas a cunca na soleira do 
antepeito, mataron a luz, e có anoto fillo de misterio prendido de anguria, 
agardaron na tranquilada da noite trubada pelno amedrentadeiro rilar da 
couza nas madeiras, e, sucedeu, que a pouquiño abrías e a contravidreira, e 
plaf!, emlbercouse a cunca e caeu no chan; o estrondo d'un trebón non 
tocara mais forte;; sentiuse un ah! afogado, e Manecho, apreixando as más 
da muller para gañar forzas, repetiu as falas da vella: 

— Xa que o tirache, apáñao». — Daquela hoube que ver, ao enfial-a 
raiola da lua pel-a regandixa das contravidreiras a entreabrir, descobriron 
acubillado no chan, pé da liñaza, un homiño pequecho, coma un boneco, que 



309 



collía un a un os graos da liña2a e contaba: — «un, dous, un, dous», — e 
seu dicir, era lene, cal o murmurio das augas do rio, e, — «un, dous ; un, 
dous», — seguíu a repetir todo a noite até o día raiar. 

Éravol-o trasno, que non sabe contar. Nunca mais, nunca mais, voltou 
pol-a casa, aborrecido do traballo que aquela noite levara. 

San Xian de Sergude. — Carral. — A. Cruña. 

169 — O TRASNO E O MAINZO 

Había na aldeia unha veciña que pol-as mañás atopaba sempre o chan 
estrado de graos de mainso, pois disque pol-a noite, o trasno debullaba nas 
espigas que ela tiña enresteadas no sobrado, porque na casa dos mariñeiros 
cóllese tan pouco que ningún ten hórreo. 

A muller andaba doente porque as espigas enresteadas secaban ben, 
no entanto que o mainzo degraido ao gardalo nun saco valorecíase todo 
e rilábano os ratos; cando a muller quixo comprender que era o trasno 
quen lle debullaba todal-as noites nas espigas, procurou por un cordón de 
San Agostiño, e de chegando a noite, agachouse, e cando caiu o primeiro 
grao no chan, miandoulle decontado o cordón onde as espigas e oíu como 
o chilar dun rato e un falar de neno a dicir: 

— Tírame o cordón de riba de min e non volvo mais, tírame o cordón 
de riba de min e non volvo mais. 

E daquela a muller berroulle: 

— • Logo si, condanado; recolle o mainzo que caeu no chan. 

E disque o trasno quixo de o recoller, mas, como seique quería contal-os 
graos e o probe non sabe, botou toda a noite a dicir : — «un, dous ; un, 
dous», — •€ non recolleu cousa, mas, tampouco dende aquela nunca mais 
volveu. 

Seavella. — San Pedro de Visma. — A Cruña. 

170 — TODOS ANDAMOS DE CASA MUDADA 

Non había outra fala na parroquia, na vida dos nados vírase cousa. 
Marica, a rapaza da tia Antona do Curro, aquela moza grande e forte 
coma un carballo, dunha cór de cereixa que daba xenio de a ver, a que 
todol-os mozos cobizaban, xa aon ría; xa non cantaba no prado cando ía 

á herba; esmirraba a cada paso, e mesmamnete somellaba que un mal 
estranb tiráballe a carne ás presas. 

— Ten a sombra, — dicían algúns, — non, é o mal cansado, — dicían 
os outros, e o que tiña a coitada, era que non durmía, nen tiña acougo, 
perdera a xor. 

Pol-las noites, ao se deitar, cando mataba a lús do candil, ao pouco de 
se durmir acordaba solpresa: ouvíanse ruidos estranos no sobrado; a pri- 
meira ves coidou que fora o gando a turrar na corte, mas a pouco, reparou 
que tiña unha persoa ao pé dos seus cabezaes; no escuro a non podía vere 
mas, sintía como alentaba, e deu un pulo a probe medoñenta, daquela, 
quen fose que alí estiver, pillou a escaipe, e sintiu ben craro cal se andivera 
un meniño en brincadeira... 

Foi decorrendo o tempo, e xa cuase que a rapaza afixérase ao brin- 
quedo, cando o trasno, que ele era, así E>eus salve!, deu en brincar no leito 
e beliscáballe as meixelas, acariñaba n-ela, e asopráballe nos ollos se se 
durmia; e outras veces cando non acordaba decontado, asentábaselle riba 
do peito e a non deixaba adentar, leváballe a vida; e, quen podía durmir 
daquela? Eis como foi que Marica da tia Antona do Curro, foi esmorecendo, 
esmorecendo até se poñer engurrada como unha vella. 

Ela non quería dicil-o seu mal, e sóubose, unha noite que os pais 
ouviran dende o seu ban no sobrado, pasadiñas de crianzo, risadas en 
afogo, chouqueleos de zocos grandes en peiños pequechos..., e quixeron 
esconxural-a casa, e a filla non quixo, chorou moito; tomáralle lei ao trasno 
que a amayaba, disque. 

O siñor abade non quixo tampouco esconxurar, e como a tia Antona 
do Curro, tiña duas casas, dispoñeron de írense vivir á outra, 

Xa están na casa nova; xa chega a noite, e ao pouco de matal-a lús 
do candil e prendel-o sono, acordou a rapaza solpresa: sintíase rebulir pol-o 
sobrado endiante, como o arrasto de cousas cativas e os brinquiños dun 
crianzo; acordaron tamén os padres, e todos a escoitar, ouviron cantarolar 
ao trasno moi contente con unha fala feble, moi baixiña, e mesmamente 
como se brincara: 

— Que legria (?), María, 
todos andamos de casa mudada. 

— Que legría María, 

todos andamos de casa mudada. 

San Xian de Sergude. — Carral. — A Cruña. 

171— AS OVELLINAS 



Unha vez que duas veciñas iam de acabalo das suas bestas para a feira 
de Betanzos, e sairan moi de mañanciña da casa, ao pasaren unha ponte no 
camiño, viron duas ovelliñas brancas moi feitiñas na veira do río. 

— De quen serán? — dixo unha das mulleres. 

— No rueiro ninguén as ten, — respondeulle a outra, — e na aldeia de 
riba tampouco sei quen as teña, e tan branquiñas como elas son, tan 
bonitiñas, non che sei, mas, quedaríanlle a algún latarego ou a un veciño 
de outra parroquia que pasou camiño da feira? 

— ■ E mais pode ser, — i dixo a primeira das mulleres, — mas, si ele foi 
así xa o atoparemos de camiño. — E colleu cadá unha sua ovelliña no colo 
e como eran tan noviñas e estaban a tremer coa friaxe da mañan, sin se 
decir nada antre elas, cada unha envolveuna no mantón que levaba. 

Ao pouco, xa non falaron mais das ovellas; eran outras as suas falas; 
de cousas da aldeia e dos trafegos da vida, e cando ían chegando a un 
muiño, unha das duas mulleres sintiu necesidade de se abaixar da besta, e 
pedíulle á oompañeira de parar un pouco; daquela a outra, tamen quixo 
de se abaixar dicíndolle: 

— «Sabes que tamen eu sinto o mesmo, inda que denantes de sair 
da casa... 

— Coma min, — respondeu a primeira, e baixaron as duas das bestas 
pé dun cómaro, dispostas a pousare no chan as ovelliñas que xa esqueceran 
tan cahdiñas e quedas elas ían nos seus cuchurizos, 'mas, a da primeira 
muller, que era a mais feituquiña das duas, rompeu a falar cal se fose un 
meniño pequecho de decir mimoso: 

— Pousame pexa, non me cortel-a mexa, — e botaron correr as duas 
xuntas brincando e meando rebuldeiras cal os pícaros de xolda. 

Cando as duas mulleres solpresas voltaron ao seu sentido', viron as duas 
ovelliñas brancas empoleiradas nas altas ponlas d'unha cañota a rir ás 
gargalladas, moqueándose: 

— «Cucurucú, as nenas das bestas quentáronol-o cú. 

Era o trasno, pois para ele, inda as vellas mais vellas son nenas sempre, 
que ele xa vivía denante de que fose o mundo. 

San Xian de Sergude. — Carral. — A Cruña. 

172 — O TRASNO E AS MENAS DE MUIÑO 



Unha noite ao iren para o muiño cós seus. cocedoiros para moer unha 
recobaxe de rapazas, ao pasar por onde un prado, ouviron o chorar dun 
crianciño, e amerceadas do malpocado, adicáronse á sua procura, atopandó 
acobuxado antre unhas ramalleiras de abeneiros; pillárono decontado doidas 
da sua disgracia, e aloumiñaron todas n-ele a cal mais, quentando o seu 
corpiño miudo e enralecido contra o seio; xa dentro do muiño, caeu o neniño 
a durmir, as rapazas amañáronlle como poideron unha camiña e deitárono 
ben cochadiño; apenas pasara un pouco de tempo, cando as rapazas en 
lerias có muiñeiro estraíronse sen se lembrar do crianciño e ouviron fora 
gargalladas fortes e asuos a eito; sairon todas a escape mirar por ver se 
eran os mozos que viñan á troula e quedáronse paimpas, pois era o trasrio 
que empoleirado no cumio do tellado do muiño, ría ás gargalladas e 
berraba entre asuos: 

— Cucurucúúúúuuu 
as nenas bonitas 
quentáronme o cúúúúuuu! 

San Xian de Almeiras. — Culleredo. 
Santa María de Cambre. — Cambre. 
San Xian de Sergude. — Carral. — 



173 — O TRASNO NA FORMA DE BESTA BRANCA 

Eles eran tres mozos que voltaban da tuna, viñan cantando, e inda que 
non facía moito escuro enganaron o camiño e chegaron ás brañas, na veira 
do rio. 

— E, cómo imos facer agora, — dixo un de eles, — o pontillón queda 
lonxe e n'é cousa de dal-a volta. 

— Si poidéramos salval-o rio? — fixo outro. 

— Pra caer na i-auga, ai non, hoooo, non che é por aí! 

— Dispímonos e pasamos, — f alou o terceiro rapáz. 

— Seique che non rixe a cabeza, — atalláronlle, — noite como é. 

A Cruña. 



Quedáronse cavilosos, e sintiron rinchar un cabalo. 

— Quén virá, — falaron, e non viña ninguén, era unha besta branca 
que algún veciño deixara coa solta ceiba no monte e baixara apastar na 
braña. 

— Rapaces!, — fixo un de eles, — e si pillaramol-a besta, brincáramos 
de acabalo de ela e pasaraimol-o rio? 

— E mais é certo, — renovaron os outros; e coa mesma, botáronse 
atrás da besta que quixo fuxir e non puido; tiráronlle a solta, e levárona 
veira do rio; o mais valente brincou de acabalo da besta, e xa enriba berroule 
aos compañeiros: 

— Ola mirar se pode con outro ? 

— Pode ; que ainda hai logar, — dixo un dos que quedaban, e montou 
tamen dun brinco; aqueles dous queríanse marchar, mas, fixo o terceiro: 

— 'Agardade, agardade un istantiño que tamen eu vou; — e como viu 
que ainda cóllía tamén brincou de acabalo cós compañeiros. 

A besta meteuse no rio, e cando chegou ao meio e meio, o mozo que 
montara atrás dos outros viróu a caibeza e viu a garupa e os pés de atrás 
da besta chantadas na ribeira... 

— ■ Asús, meu Dios ! rapaciños, que é o trasno, — e formou a crús cós 
dedos da man; decontado caeron os tres no rio, e cando agaviaban pol-o 
ribanzo da outra banda todos molladiños como pitos, ouviron as gargalladas 
do trasno a se m'Oquear de eles e fartándose de rir. 

San Xian de Alme'ras. — Culleredo. ) 

San Xian de Sergude. — Carral. > A Cruña. 

Bens, e Seavella. — San Pedro de Visma. — A Cruña. ) 



174 — A BESTA DO MONTE 

Ele era un fato de mozos que voltaba da tuna, e viñan cantando e 
botando asuos como é de costume; ao pasar por onde um mato, viron 
unha besta que o seu dono deixara a durmir no monte porque era no vran 
e na corte facía moito calore; como todos os rapaces ían contentos e con 
gañas de se adivertiren dispoñeron de montar de acabalo e seguiren así o 
camiño da casa; tal como argallaran quixérono facer, tiráronlle a solta á 
besta, e dimpois de botar sortes pra ver quen ía sel-o primeiro a brincar 

n-ela, o primeiro a quen lle tocou botouse de barriga no lomibo do animal, 
e caeu de peito no chan; ríronse todos moqueándose de ele e probou outro 
que quixo dese montar dun brinco por detrás, e tamén caeu no chan; proban 
os demais, un atrás do outro a montar cada um da sua maneira, e todos 
caen tamén un atrás do outro, e daquela um de eles ropara que a besta 
se non move nen ren do seu sitio: pártese en duas pra deixar caelos mozos 
pol-o meio axuntándose as duas partes decontado; daquela ao ele falar 
dicindo o que viu queren creer todos que é unha chuscada do trasno, e 
vanse corridos, e a besta, correndo pol-o monte de par de eles, rise as 
gargalladas para se moquear. 

San Martiño de Lañas. — Arteixo. — A Cruña. 



175 — 0 TRASNO NA FORMA DE GALIÑA CON PITOS 

Unha noite crara de lua voltaba un rapáz da tuna xa eran as doee 
dadas, e cando baixaba por un camiño de monte, ouviu unha choca coa 
rolada de par de ela a piar; parecéndolle estrano que de tal hora andivera 
por alí unha galiña con pitos, mirou de arredor, e viunos no seu mesmo 
camiño; eran tantos os pitos e tan bonitiños coa lús da lua que daba groria 
de os mirar. 

— De quén será ? — cavilou o rapáz, — a algún veciño quedáronlle 
fora; si lles ven o raposo... 

Quixo arrecadalos, e non quido; entroulle daquela a cobiza, e fixo por 
apillar algún de aqueles pitos de ouro, e o non conqueriu, m¡ais que correu 
dun lado ao outro atrás de eles; cando coidaba telos antre as má)s, esvaínse 
como o fume; probando a lles botal-a pucha enriba, cañou algún, e cando 
a paseniño a levantaba, xa o pito desparecera. 

Canso de non conquerir cousa, seguiu o seu camiño, e a galiña que 
enantes fuxíralle, levabá agora de par; có seu choquear quería de Ue 
chamal-a atenzón, 'mas, ele, lle non quixo facer caso e deixouna quedar 
atrás. Xa levaba o rapáz andado un bó cacho de camiño, cando voltou a 
galiña a se lle apresentar diante, no meio do carreiro, e paresceulle que 
agora tanto a galiña como os pitos tiñan medrado, eran mais grandes; a 
galiña, era moito mais que un bó galo, e os pitos eran coma poliñas cando 

xa van poñer ovos; o mozo, daquela apertou con mais forza a cardeña na 
man; non gañara medo, mas, emporiso, comenzou de andar mais lixeiro. 

A galiña seguiu medrando e xa era coma un can, e os pitos, como 
galiñas boas; se a deixaba atrás, cando se lle apresentaba de novo diante, 
xa era ben rnais grande; o rapáz quixo comprender daquela que o trasno 
andaba de por meio, e ao ire chegando as casas do rueiro, voltou a se lle 
apresental-a galiña, agora xa do grandor de unha besta, e de súpeto, brin- 
cou nunha leira de rrigo. Ouviuse un estronicio, e a leira toda alapreou 
nunha labarada; decontado o rapáz uliu un cheiro de cousa do outro mundo, 
ou poida que de xofre; se algunha dúbida tiver, esvaiuse por enteiro, a 
galiña aquela tiña que sel-o trasno, e os pitos tamén. 

De mañan cedo, o mozo, quixo ver como quedara a leira de trigo 
que de noite vira arder, e con pasmo, atopouna coma sempre, e tan vizosa 
que baba xenio de a ver, arrandeando coa bris mañanceira. 

San Xian de Sergude. — Carral. — A Cruña. 



176 — ATRACA, COSME! 

O tio Cosrne era um vello pescador que botara toda a vida no mar 
dende rapáz; unha noite aparellou como de cote para sair ao mar ; e ainda 
non ben levaba andado unhas brazas, ouvin como o chamaban dende terra: 

— ' Atraca, Cosme! 

— Quén é?, — perguntou ele deixando de bogar; mas, ninguén lk 
respondeu. Dispúñase de novo a seguir endiante e voltou repetil-a mesma 
voz de denantes: 

— 'Atraca, Cosme! 

— Para qué hei atracar? Agora non podo, — dixo ele. 

— ^Atraca, Cosme! — repitiu a vos sen lle deixar que falara, 

— Que diaño! — dixo para escontra sí o tio Cosmo, — esto somella 
unha cousa estrana. — E o que se dí: como a cursidade pode mais que a 
prudencia, o tio Cosme atracou a lancha, e non viu a ninguén. 

— Quén me chama, — berrou o mariñeiro, — xa atraquei. — Mas, nin- 
guén dixo cousa. 

— Boooh!, algún que quixo facer risa de min, — cavilou o home, e 
dispuñase a desatracar, cando coidou ver algo estrano que rebulía na praia: 

— Qué podería sere aquelo? 

Paseniño foise achegando ao bulto o tio Coslme, e viu que era un 
carneiro grandismo con uns cornos retortos de moito grandor, e daquela 
ouviu como berraba: méee, méee! 

De quen será este carneiro, — cavilou o tio Cosme, — porque, eu non 
sei de quen teña un carneiro antre todol-os veciños da aldeia, — e dicindo: 

— Boeno, metereino abordo, e mañan xa veremos se aparez o dono, — 
dispúxose a lle botar man. O carneiro deu un pulo, e arredouse do home 
que xa estaba onde ele, e ao brincar voltou berrar: méee, méee! 

O tio Cosme, teimoso, seguiuno, e sempre, cando xa coidaba pillado, 
outra carreiriña levábao mais lonxe. Así ; sen se decatar, pasou moito 
tempo, e xa iba canso e atordoado o bó do tio Cosme, de tantas voltas 
e tanto esquerquenarse para ver de coller o condenado carneiro. 

Voltas de un lado e volta do outro, o animal foise achegando ás penas 
onde o tio Cosme atracara a lancha, e comenzou brincar por riba de elas 
até que dun pulo saltou a bordo e coa forza que levaba desatracou a barca 
e foi pol-o mar abaixo. 

O tio Cosme a tal ver, adoeceu coa carraxe, e o carneiro de pé nas 
bancadas da lancha, deu en se rír as gargalladas; daquela o miariñeiro 
quixo comprender que era cousa do trasno, e quedou corrido. 

Mera. — ■ San Cosme de Mayanca. — Oleiros. — A Cruña. 
Foinos fornecido pol-o noso irmán Liandre. 



177 — O DEMO QUE AS FAI TAMEN AS DESCOBRE 

Ele era un home que ía de noite por un camiño, e atopOuse con outro 
home que non sabía quen era e que lle tivo o pé, dicíndolle: 
— -Oes, tu, onde vas de estas horas? 
E daquela o primeiro respondeulle: 

— E a tú que é o que che importa ? 

— Impórtacheme moito, mas, non fai falla que tu mo digas que xa 
o eu sei. 

— Cómo o vas saber? 

— Pois seino. 

— Abofé? 

— Abofé; vas casa do veciño a lle arroubal-os touciños. 

— Así Deus me salve! quen foi que cho dixo? 

— E a tú que é o que che importa? 
— Dís razón. 

— Vou contigo, queres? 

— Ven daquela si és gustante. 

E marcharon xuntos; cando chegaron pé da porta do veciño a quen ían 
lle roubal-os touciños, foi o primeiro dos dous homes, tiróu do peto unha 
gazúa e púxose zoscar na pechadura. 

— Seique está trubada, que non abre, — dixo, — ou terá a tranqueira 
bofcada? 

— ■ Saca de aí, holm; saca de aí, — dispuxo o compañeiro, e, coa mesma, 
prantouse diante da pechadura, asoprou por tres veces, fixo uns acenos coa 
man, e mandoulle ao home: 

— ' Bota agora pol-a porta, — e a porta abriuse sen mais. 

— ' Hai que saber, sabes; hai que saber, e, por eso o que sabe, sabe; 
pasa agora. 

Entraron os dous; os touciños estaban pendurados en garfos espetados 
nas trabes da cociña e costaba moito caro de chegar a eles dende o chan. 
O descoñecido ordeoulle daquela ao compañeiro: 

— Oes, tú, espabila hom, non seia que acorden os da casa e que veñan. 

— E, cólmo vou faoer se non chego. 

Daquela o descoñecido arrempuxouno a un canto e dislle: 

— Saca de aí, hom, — saca de aí, non valedes pra cousa, todo vol-o hai 
que dar feito, — e coa mesma, botou man de unha mesa, brincou n-ela e 
dicíndolle ao outro: 

— Vai collendo o que che eu deia, — escomenzou desencolgar os tou- 
ciños botándós embaixo; mas, o condanado deu en berrar: 

— 'Aí vai úúúuuu! 

— Non berres, condanado, non berres, que vai ouvil-o veciño e vainos 
cañar. 

E o outro, sen facer pinga de caso seguíu no seu labor e berrou de 
novo, ainda mais forte que a primeira ves: 
— - Aí vai outro! 

— Cala, oondanado, cala ! 
E cando berraba: 

— Aí vai outro, e xa son treése! — aparesceu o dono da casa con un 
pau na man e brincou a golpes có que estaba no chan recollendo nos touci- 
ños, e o da rnesa, que fuxira para se empoleirar no canizo da chamineia 
daquela deu en berrar: 

— O demo que as fai tamén as descobre!,— e ría, ría, ás gargalladas. 

Santiago de Ribas Pequenas. — Bóveda. — Monforte. — Província de Lugo. 



178 — O TRASNO NON QUERE LEVAR CULPAS 

O caso aconteceu nunha casa aldean na que vivían os pais con catro 
fillas daquela moi novas, e foi contado por unha das fillas. 

Cando eu era nena, — díxonos, — andaba sempre o trasno na casa; pol-a 
noite facía un chús baixiño como as pasadas de xente que fose moi amodo; ás 
veces, somellaba falar, ouvíanse tamén as suas risadas en afogo, e facía 
mil picardías; a pobre da besta non tiña acougo con ele: non había noite 
na que lle non entrenzase a clin do pescozo e as sedas do rabo; o padre, 
rosmando sempre, todal-as mañás tamén, tiña que desfacer aquel labor do 
trasno. 

Unha noite, dimpois de un día de moita auga no que o padre tivera 
que facer un viaxe, e ao voltar poñera o chanteiro aberto enriba da táboa 
na sala do sobrado, cando todos durmiamos, o trasno, porque ele foi, que 
non tiña paraxe, tanto era o que ele brincaba, facendo estrondo, ríndo con 
gargalladas de neno, e falando falas do seu estrano falar que ninguén com- 
prendía; por se moquear da familia da casa e lle poñer medo, guindou o 
chanteiro no chan, con un estronicio que ainda que chagase a cael-a casa 
o non facería igual; acordamos todos, pais e fillos, e ninguen se moveu. 

— Foi o trasno, — dixo o padre, — guindou o chanteiro no chan. 

— Y ele romperíao?, — demandou a madre. 

— O non sei, — respondeulle o padre, — xa o saberemos mañán; non 
vos movades. 

Nós, as nenas, que daquela eratmos moi pequenas, gañamos moito medo 
e maisque o trasno non fai nunca mal, cochámol-a cabeza coas mantas, 
durmíndonos en cabo. 

Ao outro día xa de mañan cedo, fomos vel-o chanteiro, e seguía aberto 
enriba da táboa como o poñera o padre ao voltar do viaxe; o trasno 
facíanos moitas chuscadas, gustáballe moito a dómena. 

Decorrera algún tempo, e unha mañan, £un eu pillare unha bacía de 
talaveira que tiñamos no sobrado pra nos laval-a cara e nos peitear, e non 
sei eu quen sería que a pousara no antepeito da fenestra onde eu quíxena 
apillar con tan pouca sorte que caeu na canteiría da soleira, esnaquizándose; 
estaba eu soia, ninguén vira cousa, e fuxin calando o feito. Cando miais tarde 
viu a madre e dixo: 

— E, quén foi que rolmpeu a bacía?, — eu, daquela, calei, e pra que 
me non visen a facie; metinme no curro do unllar, na cociña, facendo que 
apillaba leña para o lume. 

— Sería o trasno, — dixo o padre. 

— ■ Seríao, — volveu a falar a madre, — que de seren as nenas deciríano. 
— ■Daquela eu que vin o choyo tan bon de arranxar, falei: 

— Si, foi o trasno, ouviuno eu pol-a noite, — e quixérono creer todos 
dándose por convencidos. 

E dende aquela ; nunca mais voltamos oil-o trasno na casa, nen viu 
facer mais chuseadas, eu era ainda moi pequena, e non sei si fixemos algunha 
perda por ter ele marchado, que o trasno marchou de certo, porque, disque, 
lle non gusta o levar culpas. 

San Xian de Sergude. — Carral. — A Cruña. 



179 — O DEMO E MAIL-A MOZA 

Unha moza vivía nunha casupiña ela soiña porque morréranlle os pais 
e non tivera irmáns. 

Un día viu pol-a porta un velliño pedindo esmola, foi ela a lle levar 
duas espiguiñas de mainzo, e o vello daquela perguntoulle se tiña xente 
na casa; ela miña xoia!, contoulle que era soliña, e daquela o vello fitouna 
moito nos ollos con aquelas que ele tiña a locir como faiscas, e á rapaza 
barréuselle o sentido e caeu no chan. 

As veciñas atopárona deitada diante da porta, parescía morta non 
quería acordar por mais que a chamaban e sacodían n-ela; nen que esti- 
vese morta, mas non, que alentaba; aquelo era unha cousa estrana, en cabo 
voltou á vida, paseniño, costáballe moito caro, mas acordou sen saber dar 
razón do que lle tiña pasado; e no seu tempo trouxo un neno, e daquela 
dixeron as veciñas que fora un labor do demo pol-o ollar de aquele velliño, 

e tiña que sere así, porque o rapáz cando chegou a grande, era ruinciño, 
ruinciño, e amais de beleigan e reverte era tan malcriado como non había 
outro na bisbarra toda. 

San Xian de Sergude. — Carral. — A Cruña. 



180 — UN DOENTE E MAIL-O DEMO 

Boubo uuha vez n-unha parroquia da montana, dous hotaes tan ricos 
como descreidos, que de rapaces sairan da aldeia pra se botar pol-o mundo, 
e que voltaran inda que non vellos, metidos en anos. Dicían d'eles os 
veciños, que eran moito homes de ben, que eran bós e traballadores, e que 
non soio eran farturabres pra os criados, senon que ademais non deixaban 
que os probres chegados á sua porta marcharan sen comer unha boa cunca 
de caldo có seu bon carolo de broa; disque axudaban aos vedños nos seus 
apretos, e como tiñam moito saber que Ues dira o mundo, quen fose na sua 
precura sempre atopaba bon consello e boa axuda. 

O rueiro e a parroquia enteira, melloraban a cada día; eles facían 
moitas cousas novas de traballo e os demais na sua imitanza facíano 
tamen, así foi que pouco a pouco, como quen di a pousiño, a caiñeza de 
aqueles montañeses foise virando en fartura. 

Moitas bendigos recollían por onde for, mas emporiso, tiñan un mal 
neinigo no siñor cura; aqueles homes tan bós e tan caridosos que daiban 
as mans cheas e facían o ben por onde quér, non ían á misa, non comprían 
co preceuto, levábanse ben có siñor cura, que moitas veces víase na sua 
casa, porque daban boa merenda e tiñan boas cousas de bebere, mas, disque 
aqueles homes non querían sintir falar de misas ; inda que cando unha vez 
os veciños matinaron de gobernal-a eirexa que cuase que se caía de vella, 
eles diron unha boa presa de pesos dicíndolles: — «esto, facémolo por vós, 
que sodes créntes, nosoutros a non precisamos, e meteriamol-os cartos en 
millor cousa. 

Aquel seu feito, espertou a cobiza do siñor cura e deulle moito que 
cavilar; — • «sería que o medo da morte levábaos a demudar?, se así fose!, 
— e matinou, ele ben sabía o qué, pois có degoro alcendéronselle os ollos 
como faiscas; fíxose mais amigo da casa, cuase que non deixou día de ir 
pé d'eles: despois de todo, decíase pr a contra sí: — «có mundo que eles 

teñen non hai en algures onde mellor se pasar,— e cal o raposo na capoeira, 
foise metendo raposeiro na vida dos dous irmas. Cando coidou chegada a 
hora principiou a comecida; éravos moito renarte, mais afoutado pol-a tole- 
ranza dos outros, alanzouse na asaltada: eran tan campechanos aque es 
homes que o labor foi fácile, mas sen proveito; perdera tempo e traballo, 
tíñan'os moito saber aqueles homes pra seren da aldeia, dírallel-o o mundo; 
e o siñor cura quedou doente, porque a eles lles non faltou nunca boa 
argumentazón con que se opoñer ás falas que o outro daba, meténdó en 
mais d'un apreto, pol-o que deixou de falare do asunto en presenza da 
familia. 

Doente pol-a contralla, cada vez mais cobizou de os conquerir arre- 
queoendo có eles o fato dos seus fregueses, e tanto escismou e escismou, que 
rematou por lle tiral-o sono, ate que un día, quixo a sua sorte valerlle 
ofrecéndolle unha boa ocasión: o mais vello dos dous irmás adoentou: 
chamaron ao médico e despois de ollapalo con moito tino, pregando o bioo, 
prometeu de voltar; o doente víase o pobre moi toaliño, pequeniño, mas 
emporiso, inda que con poucos azos tiña todo seu acordo e falaba, traballo- 
samente, pro falaba. Houbo que pa&ar algunhas noites pé de ele; seu 
irman, nen comía, nen vivía, porque o que. ele facía non vos era vivir; sin 
se arredar do leito, terne que terne, e o siñor cura fixo o mesmo, sempre 
acomsellando, semipre a falar da alem, facendo por lle dar azos para o 
pasamento: faláballe da ponte estreita, dos castigos do inferno para os 
descreido's, e da eterna benaventuranza dos xustos, estrevéndose a lle dicir 
que inda 'era tempo de remedial-o mal, facendo un aito de contrición e 
deixando unha boa manda para a eirexa. 

O doente, fitouno con ollos regalados que poñían medo, e traballosa- 
mente, c'unha' carraxe impropia de seu estado falou: — «mééeeerda!», que- 
dando sen forzas e con difícile alentar. Seu irmán quixo brincar có siñor 
cura, mas de sócato, o abade tremendo coma un bimbio e coa cama de por 
medio, fixo un aceno deténdó coa man e bradando: 

— «Impíedosos!, sacrílegos!, condanados fillos de Satán!, que o demo 
vos leve as arrastras pol-os camiños do inferno!, — e foi daquela que acon- 
teceu o miragre: no mais escuro do ban, houbo unha labareda, encheuse 
todo de fume cheirento a xofre, e xurdiu unha figura estrana; non era 
home, nen era besta, apenas se os presentes poideron reparare n-ela; morreu 
a morriñenta lús do candil, e no escuro adiviñábase unha cara moi grande 
e arrendondeada, da cór dos' cadavres, sen narís, con furatos redondos en ves 
de ellos, unha boca rarisma, com'unha fenda; nen tiña pelo; pol-os ollos 

e pol-o narís botaba lume, e na testa levaba dous tutos por cornos e outro 
mais grande riba da moleira; de dentro dos tutos xurdían tres lucceciñas 
verdeás com'as da Santa Compaña: era o demo, disque, asegún se apresenta 
no meio das meigas, pois algúns dos presentes víronlle pol-o peito e mais 
pol-a barriga a pelica de cabra có seu pelamio cheirando a bode; o irmán 
sano botouse a ele, e o demo a querer fuxir pidíalle mercede, que lle non 
fixera mal. 

San Xian de Sergude. — Carral. ¡ 
A. Veiga. — Santa María de Vigo. — Cambre. Í A Cmña ' 
Apontamento. — Este conto do que recollimos unha segunda versión moi imitante 
a esta que pubricamos, e na que o irmán sano tíralle un tiro ao demo, 
resultando que era o sancristán, témolo por un caso típico de unha velk 
peza popular remozada, respondendo agora ao infruxo dos tempos. 

CONTOS DE MEIGAS 



181 — O XOROBADO E AS MEIGAS 

Houbo unha aldeia un xorobado mais probiño que as arañas que andaba 
a pedir pol-as portas e facía algúns laboriños por unha cunca de caldo ou 
por un carolo de broa, e un día que andaba no monte apañando carabulliños 
para alcender un pouco lume na casa, pillouno a noite, e o que nunca lk 
pasara aconteceulle daquela: perdeuse. 

Andivo de un lado pra outro dando voltas e mais voltas sin sabere 
onde ía, até que viu rebrilar unha lús no escuro e tripando pol-os toxos, 
todo espiñado, chegou onde unha casupa. Non tiña eira, non había sinal 
de que vivira n-ela familia, quixo axexar pol-a porta, e non viu cousa, sintiu 
moito barullo no sobrado, foise metendo a pousiño na casa, e daquela oíu 
moitas mulleres a cantar, procurou as escaleiras, e de chegando ao derra- 
deiro degrau botóu un pouquiño pol-a porta e alucóu: de primeiro gañou 
medo, tantas mulleres collidas da man nunha rolda a revirar e brincando 
atolecidas estarrecía, e como berraban: 

— Lús, e martes, e mércoles', tres; 
lús, e martes> ) e mércoles, tres 

e veña de chouquelear levando o son, en cabo, o xorobado tamén quixo 
entrar na xolda, porque era moi chusqueiro, e berrou tan forte como puido: 
oírono as meigas, porque meigas eran aquelas tantas mulleres, e poñérono 
no meio da rolda pra que as dirixir, destónceas ele, fixoas cantar a contra- 
punto, e cando unhas facían: 

— Lús, e martes, e mércoles, tres, 

viñan as outras có retruque: 

— Xoves, e vernes e sábado, seis, 

Tanto e tanto lles gustou ás meigas, que xa ía chegal-o día e ainda 
seguía a farra, e denantes de se retiraren barréronlle ao home a xoroba que 
tiña e deixárono feito un bó mozo, dándolle amais un saqueto con moitas 
onzas de ouro. 

Cando o home chegou á sua casa ninguén quixo de o coñecer, mas deu 
razón de tantas cousas que os veciños quedáronse pampos pol-o que viron 
do troque que n-ele fixeran. 

Pasáronse os días, e como o xorobado que xa o non era deixou de 
andar a pedir pol-as portas e tiña cartos a rodar, un seu veciño xorobado 
e tan cobizoso como gañado da envexa, tanto e fcanto foi o que lle porfión 
que ele ao cabo contoulle o conto como lle pasara, e daquela en de che- 
gando a noite o veciño botouse pol-o monte na precura da casa das meigas, 
e deu con ela; mais lle valera o non dar. 

Tanta era a cobiza do veciño, que apenas chegou prantouse no meio 
da rolda e berrou canto puido. 

— • Vouvos insiñar mellor cousa, escoitade, — e cando as meigas dixe- 
ron como outro xorobado lles aprendera: 

— Lús, e martes, e mércoles, tres; 

— Xoves, e vernes, e sábado, seis; 

atallou ele fechendeando: 

— E domingo, seeete. 

Destonceas sí que foi ela, as meigas todas desfacendo a rolda brín- 
canmie n-ele, e tantas e tantas lle diron coas suas xestas (^), que o xoro- 
bado cobizoso quedou por morto. Cando de mañán acordou non termaba 
do corpo, tanto lle doía^, deixárono molidiño de ves, e ao se apalpare 
reparou con pasmo, que as condanadas das meigas poñéranlle duas xorobas 
no canto de unha e agora levaba unha por diante e a outra por atrás. 

San Xian de Almeiras. — Culleredo. — A Cruña. 
C 1 ) Chaman así á sbasouras, na bisbarra. 

182 — O ZAPATEIRO E O BODE 

Unha vez, era un zapateiro que tiña unha moza moi garrida e prantada 
que non tiña pai, e vivia na compaña da sua nai que xa era vella, n-unha 
casa arredada de rueiro; o mozo non era da mesma terra, e por eso non 
sabía que os veciños lle non tiñan boa lei ás duas mulleres, e que verbe 
d'eso inda que a rapaza era feita como un fuso e lixeira no baile coma unha 
xalgarreta amais de riseira com'as ferreñas d'un pandeiro, nunca tivera mozo 
pol-a 'mala sona que na sua aldeia púñanlle á sua nai. 

O mozo non sabía d'esto, mais deprecatouse que cando ia tunar, a 
vella, ao chegarel-a meia noite, tiña moita presa por botalo fora, apresando 
na filla: — «despacha ese rapaz, muller; despáchao e vente que xa son 
horas», — e, rosmaba, rosmaba moito, sulfúrea se se non ia decontado. E, un 
día, o rapaz maliciou: — «e serán meigas?, serano e todo; pois, cala que 
heine de saber hoxe mesmo»; e tan pronto como a vella fixo: 

— «Erte, muller, despacha a ese», — ele despediuse pra se ire; enrabe- 
chou a moza e foise roñando mais sulfúrea que nunca estivera a vella, 
namentres o mozo inda que o sintía, pois a moza gustáballe na i^alma, foise 
tamen, pois quería saber o que pasar, e dend'o camiño, voltou pra se aga- 
char no alprende da eira: agardou un pouquecho, e foise achegando á casa 
acucuruñado como o raposo que beza as galiñas na capoeira... e dimpois, 
aproveitando un bufarriño que hábía na cocíña, axexóu por ele, e foi daquela 
que viu com'a vella botou man d'unha pedra da parede, arringouna, e 
dimpois de percurar no burato, tirou a caixiña dos untos: refregáronse as 
duas con eles, e montando de acabalo cada unha da sua basoira, falou a 
vella: 

— «Camiño do demo. 

voa, voa, 

por riba da folla, 

e coa mesma, desapareceron as duas como as faiscas do lume entre as tellas 
do tellado. 

O rapaz quixo ir ver; entrou na cociña, pillou os untos, refregouse, e 
como esquecera o que elas dixeran falou: 

— «Por riba dos matos, 
por riba das pedras, 
quero ir onda elas, 

e tamen marchou pol-o ár, que o foi arrastrar por toxos e penedás esga- 
zándolle a roupa e mulíndolle o corpo. Cando recordou, víuse antre moita 
familia no meio d'un monte; todas eran meigas facendo roda e a bailar 
d'arredor do bode, e cando cada unha pasaba de par d'ele íalle bicar no cú; 
o zapateiro, porque o mozo era zapateiro, viuse pillado no meio da roda, 
e levado a brincar coas meigas, e tamen a ele chegulle a vez de bicar no 
bode, mas, en troques de o bicar, coa carraxe que ele levaba, lembrou a 
subela que tiña no peto, botou man d'ela, e meteulk toda enteira n-unha 
nádega do bode, que berrou: 

— «Maéééé!, — pra engadir logo»: — carafio!, quen foi esa? que 
barbas duras ten! 

San Xian de Almeiras. — Culleredo ; — San Xian de Sergude. — Carral. — 



183 — O PAN ENMEIGADO 

Ela era unha veciña que adoitaba facer cocedoiros de moitos pás, por- 
que seique a familia da casa era ben longa, e aconteceulle un día que os 
pás comenzaron de se lle perder todos: ou se lle queimaban, ou tiñan boa 
cara por fora e aos encetar atopábanse que a masa se non tiña becerra estaba 
crua por dentro, cando non era que tiñan tanta auga que non había dente 
de nado capás de comelo, de por parte de lle sair ás veces tan ácedos ou 
tan amusiados que nen o gando e os cás queríano comer, e eso que nunca 
tal vira, pasáballe a ela moitos días sendo moi grande a perda que fixera 
en pouco tempo. 

A mulleriña deu en se queixar a uns e outros, e un día falando coas 
veciñas houbo unha que quixo creer era a feituría de unha meiga e acon- 
selloulle que cruzara a masa na artesa con unha cabeza de allos; fíxó así 
a muller, e decontado a crús por onde a muller pasou o allo, virouse da 
cór do sangue, mas, emporiso foi santo romedio, que nunca mais o pan 
voltou a se lle perder. 

Mera. — San Cosme de Mayanca. — Oleiros. — A Cruña. 

184 — AS VACAS SIN LEITE 



Unha 'muller tiña na casa duas vacas que daban moi bó leite: e un día 
chegoulle pol-a porta un vello veciño que foi a lle pedir que lle dese unha 
cunca del; deullo a muller, e dende aquela, o bon do home non deixou 
día que non fose pedir a sua peita, até que a muller chegou a se cansar e 
negoulla. 

O vello asañouse, e marchou remusgando alritado; dende aquela hora. 
as vacas non voltaron dar nen pinga de leite; na casa todos enculparon 
ao vello e a muller mais que ninguén andaba enrabechada. 

Unha mañan que unha neta do vello pasaba onde a casa, a muller 
chamouna e pediulle de lle dicir ao bolito que voltara a recollel-o leite como 
decote, pois algo era o qtie ela maliciaba de aquel home; aquele mesmo día 
voltou o vello; estaban xuntos todos os da casa cando ele chegou, díronlle 
o leite e íbace sen dal-as gracias nen decir cousa, e daquela a dona da casa, 
sen se poder calar por mais tempo, tívolle o pé e faloulle demandándolle 
se era que non tiña algunha cousa que dicir; o vello non daba fala, mas, 
tanto foi o que enrabechou a muller que chegou a se poñel furente dicín 
dolle ao vello que o iba matar; o home, gañando medo, pediu moi abaixado 
e a tremer: 

— «Que se che garden ben as vacas, mulleo>. 

Dende aquela hora, voltaron as vacas dar tanto leite e tan bó como 
daban enantes, sen que tivesse a muller necesidade de 11 e dar cousa ao 
vello que tivo bon tino de se non deixar ver nunca mais por aquela casa. 

Mera. — San Cosme de Mayanca. — Oleiros. — A Cruña. 



185 — UNHA MEIGA 

Na parroquia había unha veciña que tiña sona de meiga, e as demais 
mulleres se iban para a feira e ainda os homes cando ían nun viaxe se a 
vían no seu camiño, voltaban a escape pra casa, porque ende non, pasáballes 
algunha disgracia, dicían. 

Chegou un día un cura novo e. mooz para a parroquia, e cando ouviu 
falar da meiga, pareceulle moito mal e non quixo creer que a muller tivesse 
ningún poder estrano, esprobando a cantos así falaban. 

Unha vez que o siñcr cura perciasaba levar dous carros de leña á sua 
casa enantes de que chegase o inverno, foi pé de uns veciños pra que lla 
fosen buscar; no camiño, cando viñan de volta para a casa, atopáronse 
coa meiga o siñor cura e os que traguían os carros xa cangados, e os homes 
desacougados quixeron dal-a volta 'pra se non cruzaren con ela, mas o siñoi 
cura fíxos seguir mandándolles afiuzar n-ele e no seu poder escontra da 
malvadés da meiga; os dous homes tranquilados, seguiron o seu camiño 
levando de par ao siñor cura, mas, decontado que cruzaron coa vella, mais- 
que o camiño fose bon sen atoleiros nen dificuldades, emborcaron os dous 
carros ao mesmo tetapo e a leña ciscouse toda pol-o chan rompidos os adi- 
bales con que a levaban atada; daquela o siñor cura quixo recoñecer de como 
era verdade canto decían as línguas do mundo, pois por mais que mirou 
decontado pra trás, a vella xa tiña desaparecdo do longo camiiño. 

Mera. — San Cosme de Mayanca. — Oleiros. — A Cruña. 



186 — MEIGUERIA 

Había un veciño na parroquia que non via modo de lograr un fillo, e 
xa levaba cinco que nascían fortes e de bon ver, e de chegando, aos tres 
ou catro meses, morrían sen ter un mal que se vise; o mundo dicía ser cousa 
re meiguería e enculpaba a unha vella veciña que tiña sona de meiga. 

Unha serán, o home, botou o gando no monte pra que aproveitara a 
fresca pois facía moito calore, e foino recoller un pouco tarde con unhas 
horas de noite; non deu con ele, mas atopou unha cabra coméndolle os 
pés de mainzo de unha sua leira; quixo escorrentala dicíndolle: 

— Cabra, can!, cabra, caan! — que é como se lle berra a este gando, 
mas a cabra en troques de fuxir como el coidaba que f aría, virouse e turroulle, 
pegándolle no peito e tirándó no chan; dando o home fada por se erguer, 
voltaballe turral-a cabra e voltaba ele caer no chan, e daquela o home enra- 
bechando recadou o gadaño que levaba e con asaño cando a cabra viña de 
novo de ele, mandoulle un gadañazo e feriuna nunha perna que outra 
cousa non puido facer. Ao lle sail-o sangue, a cabra trocouse nunha muller 
en pelicos, e viu con pasmo, que era a sua veciña, aquela que tiña sona 
de meiga. 

Coa perda do sangue, a vella perdeu tamén o seu poder de meiga, e 
pediulle ao home que a non matara e que a levara ao lombo á casa de ela, 
prometéndolle que en pago, nunca mais lle facería mal, e ainda miraría 
de axudal-o namentres ela vivise. O holme doeuse de ela e levouna, e de 
chegando á casa agachouna no curral e charnou pol-o veciño perguntán- 
dolle se tiña a muller na casa; o outro díxolle que estaba durmindo e ele 
pediulle daquela que fose mirar. 

O veciño quedou pampo de ver que a muller non esíaba no leito como 
ele creía porque alí a vira un pouco antes, e cando voltou onde o outro 
a lle dicir o que pasaba, ele mandou que se non movese e que agardara un 
pouco namentres ía buscar unha cousa que lle trouxera, e coa mesma foise 
pra voltar decontado coa muller ispida, dicíndolle: 

— E logo, ela será esta? 

A muller envergoñada fuxiu pra dentro da casa como puido, e disque 
dende aquela nunca 'mais fixo mal a ninguén, eso que non perdeu todo o 
seu poder de meiga, como acontescería se ao ferila lle rebanara o dedo mei- 
miño. 

As meigas fan mal por selo, mas se por perda do sangue ou por outra 
causa deixan de ser meigas, có seu poder vaiselles a malvades. 

E do home que non lograba os fillos, dise que ao deixar tranquila a 
meiga, chegou ter oito antre nenos e nenas. 

San Miguel de Filgueira de Traba. — Cesuras. — Betanzos. — Provincia da Cruña. 



187 — A RAPAZA ADOENTADA 

Unha vez n-un rueiro d'unha aldeia había unha rapaciña repoluta e 
leda, tan adivertida, que na sua compaña non se conocían as penas; un día 
emporiso, púxose tristeira: nin cantaba, nin ria, gañada do fastio deixou de 
comer, quedou sen xor; e cal se no seu corpo metéraselle o nemigo, perdeu 
o lor e foise mirrando pouco a pouco; os ollos sempre vichos e ridores, 
esmoreceran para algunha vez locir solmente có frebón, as meixelas rosadas. 
da cór da mazán, poñéronse como de itiriza, os labres, somellaban unha 
froita maiada, toda ela decaendo avellentou cal os carabeles murchos. 

Fixéronlle moitos remedios casañeiros; unha veciña falou de mal cansado, 
outra dos «enemigos», tamen houbo quen lembrou «a sombra», mas con 

remedios ou sin eles o mal seguía seu camiño. Un parente da cidá acon- 
sellouna de a levar ao médico... Boooh!, — fixeron as veciñas, — tés ganas 
que che morra a filla e tiral-o cartos, sóbranche? pois eche igual que quei- 
malos no lume. 

E na sua inquedanza a nai, non querendo deixar de facer algo pol-a 
filla que vía a morrer, pillou un dia, e foron as duas pé d'un baluro de 
moita sabencia. 

— E logo que hai, muller?, — demandou e baluro. 

— Siñor, é, que esta miña filla, xa vostede a vé, ten un mal estrano 
que a forza de tralballar n-ela, vaina mirrando pouco a pouco, e así está a 
probiña, talmente coma unha vella. 

— ' Si, muller, si, xa vexo. — Tentouna por un lado ; pol-o outro, fixo 
mesmamente como un médico que o non faría millor, e logo dixo: — «tedes 
algunha veciña que vos queira mal? 

— Eso si que non, así Dios me salve!, — atallou a nai. 

— Pois, eche mal de ollo, sabes, algunha veciña que é meiga e non 
vos mira de bon mirar. iNon fagas nada, sabes, vaite á casa e ten moito 
t-ino do que fás e do que dis; traime algunha prenda de aquela veciña 
que mais interes poña pol-o mal da rapaza. — E asi foi, pasaron días, e outra 
vez a nai foi cabo do baluro; levaba un pano m'oqueiro e uns farrapos que 
foran prendas de muller. 

— Ele que son?, demandou o manciñeiro ao vel-o embrullo. 
— ■ As prendas. — Af irmou a outra a tremer. 

— 'Abondaba unha, muller. 

— Si, xa o sei, mas, como todal-as veciñas teñen interés, eu, pois non 
sabía cal... 

— i Boeno, boeno, é igual. Vaite, e dille á filla que vexa o que ver, 
que non gañe medo, e que todol-os días á mesma hora pense en mim; eu 
fareille pol-o mal, e, ha sanar, xa verás como ela sana. 

A mulleriña pagoulle o servizo ben pagado, e tornou á casa. Pasaran 
unha, duas semanas, e a rapaza seguía igual ou pior ; pero na sua i-alma 
prendera unha luceciña a espranza; era moza e non queria morrer, o man- 
ciñeiro dixer que curaría, e daquela, iludida, agardou con fé o miragre 
de voltar a cór á sua facie, de se recodir o corpo de formas dondas, e de 
que nos seus beisos andiveran a brincar como noutrora as risadas algareiras. 

Ian todos no labor; como moitas veces quedara soia na casa; tiña un 
forte delor no peito, riba do curazón; tremáballe todo o corpo có frebón, 

voáballe a cabeza, e sintiu como un lene chus; coidando que entrara un can, 
ou que o gato durmido na lariza espertara para gatuñar na artesa, axexou: 
quixo berrar e non puido. Na artesa non brincara o gato, andaba unha 
cabeza de home ou de muller, degolados, mas, tan feia, tan feia, que se 
non sabía de que era, pois non era cousa d'este mundo, e ao sentil-o barullo 
de xente que viña, a cabeza despareceu: estmoreceuse nas sómas da cociña; 
disque era o mal ; aseguran as veciñas, que conxurado pol-o baluro, foise 
adoecido por non poder leval-a i-alma da moza a cando ele. E asegúrase no 
rueiro, que dende aquela, a moza foi a millor e sanou, e se non souberon 
da morte da meiga, foi porque non era veciña do lugar; quen sabe de onde 
ela era, e se viu á rapaza n-unha feira! 

Ans de Tellado. — San Estebo de Paleo. — Carral. — A Cruña. 

CONTOS PIEDOSOS 



188 - XUSTIZA DE DEUS 

Disque houbo unha ves un home moi santo e bon crente, a quen pares- 
cíanlle moi mal moitas cousias que pasan pol-o mundo, porque na sua con- 
cencia as non podía consideirare xustas, nen de razón, e daquela pediulle 
a el Siñor coas suas oraciós que eran moitas, e facendo amais penitenzas e 
xexúns, que lle concedese a gracia de lle amostral-a sua xustiza. 

Ouviu Deus os pregos de aquel hotme, e dispuxo que baixara á terra 
un anxo pra que camiñara con ele de par facéndolle compaña, e dándolle 
razón da xustiza de el Siñor. 

O home e o anxo ían un día a andar, e atoparon no camiño a un gran 
cabaleiro que tiña gañada sona de home de ben; o outro viaxeiro achegouse 
a eles e camiñaron algún tempo os tres de par; cando pasaban unha ponte 
por riba dun rio de augua caudás, baise o anxo, bota pol-o cabaleiro e 
chímpao no rio. O cabaleiro afogou, e ao home santo, arrepiado, pare- 
ceulle moito mal o feito do seu compañeiro o anxo, e díxolle con un aquel 
de carraxe que non puido conter: 

— 'Por qué foi que fixeche tal, non comprendes que non temos dereito 
a lle tiral-a vida a ninguén, que é moito pecado? 

Solpreso o anxo, ollou pra o home santo, e pillandó da man e dicín- 
dolle: — • «Xusga en por ti», — • foille insinar unh a reial moza debruzada 
nunha fenestra, e dimpois de ter pasado onde ela espricoulle ap home santo: 

— •Vichela?, pois de non morrer afogado o cabaleiro, namoraríase de 
ela que é unha mala muller, e deixaría a sua dona e mais aos seus fillos 
na mais moura caiñeza, pra comel-a fertuna na compaña da moza en festas 
e mal vivir. 

A tal ouvir o home santo quixo comprenlde-a tención da xustiza 
diviña. 

Seguiron a sua camiñada os dous compañeiros, e ao virse a noite, petaron 
nunha porta pra pedir casa cuberta; a dona mandounos entrar; na casa vivía 
dous pais novos, e tiñan un crianciño que a nai arrolaba no berce; o anxo 
chegouse ao neno, e sen que o vise mais que o home santo, esganou ao 
meniño. 

Espaventado o home santo saiu da casa, e con ele de par saiu tamen 
o anxo. Daquela o home santo a tremer coa carraxe perguntoulle ao com- 
pañeiro: 

— Que mal puido facer ese anxeliño pra lle tirárel-a vida? 
O outro voltou mirar solpreso pra o home santo e díxolle: 

— Pouco é o que afiuzas en 'min, pois xusga en por ti.. — E amos 
troulle a fadal sorte que lle correría a aquel neno de non morrer cando 
morreu. Daquela viu o home santo, como o crianciño medraba e facíase 
home; era un mal fillo, malvadoso, tiña todaPas chatas e romataba enfor- 
cado con desespero dos seus pais que eran piedosos e bos. O home santo 
non quixo ver mais, tiña xa de abondo, e deulle as gracias a el Siñor, por 
lle ter amostrado como os seus desinios mais que aos homes parénzanos 
outra cousa ; son sempre xustos e pra romediar meirandes males. 

Túy, cidade cabeza de partido xudicial. — Provincia de Pontevedra. 

189 — AXUDATE, E DIOS AXUDARACHE 

Cando Dios Noso Siñoi andaba pol-o mundo, lavaba sempre de par 
algún dos seus apóstolos, e d'antre eles, o siñor San Pedro, non deixaba 
nunca a sua compaña. Un día que camiñaban por unha congostra na pre- 
cura de un pouco fresco por mór do moito calore que facía, cando ían 
chegando a unha revolta, ouviron como un home salaiaba pregando a Dios 
e a todol-os Santos pra que acudisen na sua axuda. 

— Imos vel-o que pasa, Pedro, — diz el Siñor apresando o seu andar; 
seguíulle Pedro, e de contado viron un carro cangado que emborcara no 
camiño, e ao carreteiro de xiónllos, coa cabeza descoberta e as más en alto, 
e a pedir axuda ao Ceo, coa face mollada pol-as bágoas que caían a fio dos 
seus ollos. 

— Que disgraciadiño son, vállame Dios!, e, non terei quen me bote 
unha man siquera? Os santiños do Ceo me axuden, que vou facer eu soliño? 
Probe de min, estou perdidiño se non chega ninguém! Dios me valla! e, 
canto tempo terei que botar n-este traballo? 

O siñor San Pedro, amerceado do probe do home ; que tan bo parecia 
que nen coa disgracia perdía o acougo afiuzando no poder de ,el Siñor 
pedíulle ao seu Diviño compañeiro: 

— «E logo, Siñor, non lle parez que lle botemos unha cheda a este 
probe d'este home? 

Mas, Dios, Noso Siñor, seguiu adiante sen dar fala, nen poñer man 
pra axudar ao carreteiro que seguia con laios e saloucos sen facer por sair do 
apreto. 

O siñor San Pedro, tivo moito que cavilar có feito do Mestre, e se lie 
non dixo cousa por se non estrevere, remusgou canto quixo, facendo surric 
a el Siñor. 

Xa andiveran outro bon cacho, cando atoparon outro carreteiro que 
tiña seu carro metido n-un atoleiro, e o de agora, pregar non pregaba a 
Dios nen aos Santos, mas en troques, bradaba coma un condanado, botando 
por aquela sua moura boca cada estocazón que arrabiada decila, emporiso, 
non paraba seu corpo, botaba d'un ldo, botaba do outro, e afoutaba no 
gando sen se dar acougo. Cando o siñor San Pedor, ouviu berrar d'aquele 
xeito e chegou escoitar tan desasisada maneira de estocar, botou man do 
Mestre e fixo polo arredar, mas ele repúxose e dixolle: 

— ■ «Ouce, Pedro, vel ahí tés o ensexo pra facel-a boa obra que denan- 
tes propuñas. 

O siñor San Pedro, regalou os ollos, e sen dar chío, fixo como o Mestre, 
puxo man ao traballo e daquela antre os tres desatolaron de contado o carro, 
e o carreteiro que o levaba, agradeceullel-a axuda e falando aos bois tocou 
a andar. 

Se de primeiro remusgou o sioñr San Pedro, por vere como Dios 
Noso Siñor, lle non facía caso, e pasaba sen lle dar axuda ao carreteiro 
que invocaba ao Siñor e todol-os Santos, agora, seu pasmo foi mais grande 
por ver como acorrera na axuda dun destemido, e o Mestre, que lía no seu 
pensamento de corrido, díxolle pra o insinar: 

— • «Escoita, Pedro, ti sintes estranía do que eu fixen, e fás mal; se 
nón axudei ao primeiro, fíxeno porque ele tampouco facía por se librar 
do apreto, e, entroquel-o outro, mal falado era d'abondo, estocar, estocaba 
que poñia medo, mas, emporiso, traballaba a reo, de maneira que ele gañou 
a nosa axuda có seu esforzo, maisque suas falas non fosen de escoitar; e, 
non esquezas endexamais esto que che eu digo: 

— «¡Axudate, e Dios axudarache. 

San Xian de Sergude. — Carral. — A Cruña. 

190 — O FIN DO MUNDO 

Contan os vellos, que cando Dios Noso Siñor, andaba pol-o mundo, 
levaba sempre na sua compaña ao siñor San Pedro, e algunhas veces algún 
outro dos seus apóstolos. 

Un día que andaban a camiñar de par de Dios Noso Siñor, Pedro e 
Xan, veu unha treboada tan fortisma, que o día mesmamente parescía noite, 
os lóstregos, rachaban o ceo; os tronos enxordaban, tan forte era o seu 
estrondo, e a choiva, caía a Dios dar; botáranse os rios de fora; de cada 
monte baixaba sua enxurrada arringando as prantas pol-o pé co arreluar 
de pedras e rebo; lóstregos e trebóns, viñam tan seguidos que poñían medo; 
os tres compañeiros acobexáronse n-un balado, e daquela falou Pedro: 

— «Mesmamente paresce que vai rematal-o mundo. 
Surriu el Siñor, e dixo: 

— > «Espaventaste logo, Pedro, non sabes que denantes do mundo rema- 
tar haberá sínales? 

— Seino; mas, deciríase que arremata hoxe. 
E falou Xan: 

— ' «Mestre, e daquela, cando é que terá de se rematal-o mundo ? 

— Cando a miña festa caía coa tua. — Dixo Dios Noso Siñor. 

San Xian de Sergude. — Carral. — A Cruña. 

Este conto foi recollido de unha vella espaventada, no ano 1943 no que 
coincidiron as duas festas e necesariamente remataríase o mundo, asegún ela seguraba. 



191 — NOSO SEÑOR, AS ANDURIÑAS E O PASPALLÁS 

Cóntase, que cando os xudeos guiados por Xudas, andaban na procura 
deel Siñor, perguntaban a canta familia atopar e aos animás e paxaros que 
vían no seu camiño, se sabían donde ele estaba, e pedíanlles tamen que os 
levaran a seu pé, e dise, que o paspallás, agachado nos trigos sen se deixar 
ver, guiounos berrando con toda a forza da sua irtia voz: — «paspallás, por 
ahí ben vas; paspallás, por ahí ben vas»; opoñéndose a que as anduriñas 
a revoar de arredor dos xudeus, fixéranlles trocar de direición; e daquela, 

as anduriñas ao pasaren por diante dos perseguidores dicíanlles na face 
mesma: — ■ «píu píu, mintíu; píu píu, mintiu», mas foi perdido o seu 
esforzo ao trunfal-o mal do paspallás, porque puido mais a berrar coa sua 
irtia voz. 

Xa sabedes agora o por qué, hai 'moita familia que di do paspallás, 
que é un paxaro maldecido e que por eso, inda con non ser moi grande 
de corpo, foi punido por el Siñor, a ser perseguido con cobiza pol-os caza- 
dores, e, por qué, díse en troques das anduriñas, que son sagradas ou ben- 
decídas, e que dan boa sorte á casa onde encolgan seus niños, porque levan 
sempre onde quér que van, a proteición de el Siñor. Dise tamén, que son 
de moura cór, porque dend'aquela, visten loito riba da pruma branca que 
denantes tiñan e da que inda levan unha mostra no peito, onde se prenderon 
un mandil cardoso pra lembrar a quen as vexa os sofrementos de el Siñor. 

Nota. — ■ Recollimos outras variantes de este conto onde no canto do 
paspallás ponse o «chasco», que dí: — «chás chás, por ahí ben vas; chás 
chás, por ahí ben vas», seguindo o camiño a brincar de toxo en toxo e 
apousándose no mesmo pindirico. 

Na vila, antre os nenos, dise das anduriñas que son «bendecidas de el 
Siñor», porque namentres estivo na cruz, revoaban d'arredor a lle levar no 
bico pingas de auga crara pra lle matal-a sede con que acoraba, e da se 
como proba da pureza e escelsitude da anduriña, seu amor pol-a liberdade, 
asegurándose que engaiolada morre decontado. 

San Xian de Almeiras, e Acea da Má. — Santiago do Burgo. — Culleredo. — 
A Cruña. 



192 — A VIRXE, OS XUDEUS E MAIL-A OVELLA 

Hai moitísmos anos, cando a Santísma Virxe con San Xosé e o Meniño, 
andaban pol-o mundo a fuxir dos xudeus que ían na sua precura pra o 
degolaren, díz que os animás que daquela inda falaban, botáronse como os 
homes a espallar por toda a terra, a nova do nascemento de Noso Siñor e 
os miragres que daquela houbo. 

Un día que a Virxe levaba ao Meniño no colo, ouvindo o balbor de 
xentes de armas, agachouse atrás do chouvido d'unha eira, a tempo, que 
un galo empoleirado na grade da cancela berrou un desafío: 

— «Cristo nasceueeeu ! ! ! 

E dende a corte, o boi botando a cabeza pol-a porta e có aquel de 
facer risa do galo e se moquear dos xudeus que non sabían onde se enca- 
miñar, berrou: 

— «Oóóóóónde? 

Mais a ovella, fose por ter gañado medo, ou por laretar o que ela 
sabía, comenzou berrando de camiño: 
— > «Belééeen ! , Belééeen ! ! 

A virxe coidándose descoberta pasou por fera anguria, e encolléndose 
canto puido pra que a non visen, sentenciou: 

— «Ovella ti es, 
ovella serás, 
'mda que te maten 
xamais berrarás. 

E diz que por esa punizón, é, que dende aquela, non mean as ovellas 
mais que bouren no seu lombo, cando as traba o Xan, ou é que o ferro 
do mataohín as degolar. 

San Xian de Sergude. — Carral. — A Cruña. 



193 — A VIRXE, SAN XOSÉ E O NETO 

Cando a Santisma Virxe andaba pol-o mundo con San Xosé e mail-o 
neno de par, houbo unha ves que facía un día de moito calore e o picariño 
esligaba coa sede, pedíndolle con choros á nanai que lle dise de bebeie. 

A Santisma Virxe atristou, porque as queixas do meniño daínlle moito, 
pois xa esgotaran a i-auga que levaban na cabaciña e non tiña cousa con 
que lle matal-a a sede ao picariño; os regueiros, como os rios, baixaban 
avoltos, e se non atopaban fontes en toda a bisbarra que percorrían os 
viaxeiros; camiñaban por terras da montana, o sol quentaba que era moito 
miragre, o ár somellaba o bafo dun forno, e a probe da nai cavilaba como 
facería pra lle levar algunha cousa de frescor aos aburados beizos do neniño 
que parescían se murcharen coa secura; xa cuase que perderan a espranza 
de lle valer á prenda do seu curazón, cando nunha revolta do camiño, ato- 
paron unha casupiña agachada antre a rarnallada de un horteliño de macei- 
ras, e na porta da casupa, viron unha velliña cega. 

San Xosé achegouse á mulleriña e pediulle: 

— Señoriña, e non me dará unha mazán para este neniño que esliga 
coa sede ? 

A vella fixo entrar na casa aos tres, e levándós ao agarimo das arbres 
da horta, deulles unha farta de mazás, porque a probe outra cousa non tiña. 

Comenza comel-a primeira mazán o neno, e ao tempo que ele come, 
a probe da ceguiña vai cobrando a vista n-aqueles seus ollos que un día 
lonxano deixaran de ver. 

San Salvador de Colantres. — Coirós. — Betan2os. — Provincia da Cruña. 

Apontamento. — A etimoloxía popular tira o nome de esta parroquia de outra 
versión de este mesmo conto, na que a vella, ao se deproctar que os 
camiñntes son tres, respóndele a San Xosé : — «pase, pase, e non pille unha, 
collan tres, e de aí o nome de Colantres, disse. 



194 — A VIRXE DO CAMIÑO Q) 

Hai moitos, moitismos anos, diz que había unha casa na que os homes 
todos eran monteiros uns, e canteiros os outros, e un día, chegou un d'eles 
contando que no monte había unha pedra que por moitas veoes arringara 
ele pra unha obra na veira do Miño, e que sempre cando ao outro día a ía 
traballar, desparecera pra se ire outra vez ao mesmo sitio onde ele a 
arringara. Os outros homes da familia, llo non quixeron creere, mas ele 
por tantas cousas xurou ser certo, que daquela todos decidiron de a iíe 
buscar a traela pra casa, por ver se tamen voltaba marchar pra o monte. 

Chegado o outro día, xa pol-a mañan buscaron un carro de bois, 
aparellárono, e fóronse ao monte na precura da pedra; chegaron aló, bota- 
ron nun istiantiño a pedra no carro, e tomaron o camiño da casa, mas, non 
andiveran moito quedaron solpresos: >en de chegando a unha volta do 
camiño, parouse o carro: falábanlle aos bois e querian tirar, mais o carro 
non andaba; miraron se se atolaria, e non viron nen a mais cativa das 
pedras que trubara as rodas; a rilleira era limpa, non había foxo nen gavia; 
o grandor do camiño era o que ao carro conviña; botaban pol-as chedas, 

( l ) Venérana en Tuy e sua «terra», e ten a capela de que fala a lénda a 
4 kms da cidade, na parroquia de Santa Comba de Ribadelouro, do 
auntamento de Tuy, no comenzo da estrada de Vincios, tamen chamada 
da Virxe do Camiño. 

berrábanlle ao gando, e de nada serviu; os bois xa tampouco querían andar, 
prantáranse no sitio pra se non mover mais nen un paso adiante, e viron 
os homes que era imposibre de sair de alí; decidiron daquela de botar 
a pedra no chan, pra voltar ao outro día a mirar o que pasara, e desque 
comenzaron de movela, tamen os bois se movian, e cando a apousaron no 
monte veira do camiño, de contado marchou o carro sen lle falaren ao 
gando. 

E chegou o outro día, e cando os homes viñeron, viron ademirados 
que a pedra xa non estaba onde a deixaran, e atoparon no seu canto unha 
Virxe: quixeron comprender que era un miragre e un aviso, e daquela deci- 
diron e fixéronlle unha capela que inda hoxe ten no mesmo sitio. 

Tuy. — Provincia de Pontevedra. 

195 — A VIRXE DAS VIÑAS 

Unha ves, os veciños de unha aldeia irmanáronse pra lle non dar o 
desmo ao siñor cura, nen lle facel-a gracia da arroa de viño por lume, nen 
moer no seu muiño, nen pisar no seu lagar, nen ainda as mulleres lle levar 
os ovos pol-a Pascua; e, uns disque o fixeran por se non coidar o siñor cura 
da parroquia, e outros, poucos, o sancristán antre eles, enculpaban ao 
«americano» da veciñanza pol-as suas prédicas, pois abofé que tiña sona ben 
merescida de descreido. 

E, foi o caso, que na parroquia, e inda pol-a terra onde estaba, comen- 
zaron de vir os malos anos; o trigo, nen tiña grao, nen tiña palla; o mainzo, 
matábao o vermio; as patacas, podrecían debaixo da terra; nen pintaban 
as viñas, nen os boulleiros levantaban cousa; non se collía unha castaña; os 
prados non botaban herba; o gando pasaba mais fame que a xente, e ao 
non teren leite as vacas, as crias non facían carne. e na feira cuase que non 
daban cartos; era moita a roiña, ate a i-auga da fonte grande secar, e disque 
decían os vellos cando apoucaba que coa seca viría o fin do mundo. 

Canta famiña houbo, canta famiña!; cousa que se non vira na vída 
dos nados; a familia deu en falar: 

— Eche castigo de el Siñor, — decían as vellas, — estáchenos ben, non 
queredes dal-o desmo; decides que non levemol-os ovos; queredes beber vós 
o viño, e moer o voso grao onde vos pareza?, pois mirade o que fixestes; 
el Sifíor nos valla, que vai sere de nós senón?. Fame moura, fame moura, 
pra romatar secos como bacelos. 

A invemía foi chegando e sen pinga de auga nas fontes; nos puzos, 
avolvíase a lama no fondo, tanto a paipoia entrara n-eles; esligaba a familia 
sen auga; esligaba o gando nas cortes, e a terra que era po pol-a falla de 
choiva, se non podía sementar. E, foi unha mañán, que un neno viu a 
Virxe da eirexa entromeio das viñas de cabo da fonte grande; contoullo á 
nai, falárono as veciñas, e decontado axuntouse a familia toda da aldeia; 
foron pol-o sancristán, chamaron ao siñor cura, e marcharon todos xuntos 
a eirexa: a porta estaba pechada, abrírona, e viron que a Virxe deixara o 
altar. 

— Miragre!, miragre!,"berraban as mulleres, e revestiuse o siñor cura, 
e levaron as andras, e trouxeron a Virxe para a eirexa, mas ; ao outro día, 
a Virxe voltaba estar nas viñas de cabo da fonte, e así outra e mais veces; 
daquela, non houbo outra fala na parroquia e inda na bisbarra, e todos 
a escismar, falou en cabo un vello: 

— Quérese dicir, que a fame que pasamos e a punizón da Virxe, pol-o 
feito que fixestes de lle non dar desmo ao siñor cura, de lle non leval-os 
ovos, de lle non leval-o viño, e non moer no seu muiño, nen ir co viño e 
a cidra ao pisar no seu lagar... amais, seique tamén quere dicir que as viñas 
de cabo da fonte teñen que ser pra ela... 

— E serán, e serán, — berraron todos; e foron, e fíxose unha función, 
e díronlle ao siñor cura o que era de costume, e dendes de aquela, disque 
endexamais houbo outra fame na parroquia que é, disque, a mais ricaz da 
bisbarra e ainda da sua terra. 

Barbeito. — Santaya de Cañas. — Carral. — A Cruña. 

196 — A VIRXE DE VALVERDE 

Disque unha ves, hai moito tempo, moito, aparesceu no monte da 
Gándra, na parroquia de Santa María de Cambre, unha linda imaxe de pedra 
da Virxe da Valverde, e ao sabel-a notiza, axuntáronse os veciños e fóronse 
có siñor cura revestido, na precura da santa; levaban unhas andras, o 
pendón da parroquia e moitos fachos e velas de cera; chegados ao monte, 
poñeron a Virxe nas andras, e baixárona en procisión deixándoa nun dos 
altares da eirexa. 

Levaba a Virxe nova algúns días no seu altar, e o siñor cura que seique 
era, disque, moi amiguiño dos cartos, vendeu aquela imaxe para terras de 
lonxe; viñeron un fato de fregueses de aquela parroquia na compaña do 

seu cura pra recollel-a Virxe de Valverde, e os de Cambre pediron o sacala 
eles da parroquia; ao pasal-a raia, a Virxe virouse soia nas andras onde 
a levaban, mirando para a aldeia que quedaba lonxe, no albo, e os fre- 
gueses que tal viron quixeron comprender que a Virxe se non quería ire 
de alí, e dispoñeron de se voltar con ela para a eirexa. 

Aquela mesma noite desapareceu a imaxe do seu altar sen sé saber 
como; os veciños falaron moitas cousas: uns decían que se a Virxe mar- 
chara por onde viñera, outros, chegaban segurar que o siñor cura mandárá 
levar no entanto durmían os seus fregueses, mas, o que de certo pasou 
endexamais se soubo, e foi o caso, que non decorrera moito tempo cando 
un día o siñor cura morreu afogado no rio grande ao caer da ponte embaixo. 

Santa María de Cambre. — Cambre. — A Cruña. 



197 — VALVERDE 

(Lénda da lagoa de Doniños) 

Cando a Virxe andaba pol-o mundo, disque depois de ter percorrido 
terras, chegou un día á cidade de Valverde; alí toda a familia era pagán, 
malvadosa e descreida, a Virxe, a tal ver, atristouse moito. Era tanta a 
perdizón que alí había antre hotmes e mulleres que espaventaba; por ningu- 
res deu coa fé, nen atopou caridade; tampouco había nen un soio cristián. 

A Virxe seguiu o seu camiño sin se deter, que non quixo cousa con 
aquela xente; cavilou que unha cidade como aquela era merecente de unha 
punizón pol-o Siñor. 

Dimpois de rubir unha encosta longa como o penar dos condanados.. 
cansa e sen folgos, có Meniño no colo, chegou en cabo a unha casiña no 
alto do monte; parouse a descansar ao agarimo da soma da barra que tiña 
diante da porta, e ao pouco de estar alí, viu a dona da casa a lle ofrecer 
unha cunca de leite e un carolo de broa. 

Fala que fala, a Virxe soubo que alí vivían home e muller, e que eran 
os únicos cristiás que había na bisbarra toda, e que vivían alonxados da 
cidade porque nen eles gostaban do vivir que aló facían, nen eran ben 
mirados pol-os outros. 

A Virve soubo tamén de como o home tiña baixado á cidade pra facer 
algúns mandados, e dimpois de ter acougado un pouco, seguiu a andar 
camiño endiante. 

Chegaba á villa o home da casa do monte, cando ouviu berrar unha 
muller a pedir aoorro, púxose escoitar, e daquela, espavorido, quixo com- 
prender que era a vos da sua parenta chamando por ele pra que lle valese, 
e ao voltal-a cabeza viuna no mesmo camiño que ele viña de pasar; a probe 
loitaba con desespero por se defender duns homes que a querían matar. 

De que viu a muller en tan grande perigo, o home pillou a escape 
cabo de ela pra lle valer, e viuna como ceibándose de aqueles malvadosos, 
fuxía cara á casa perseguida por eles; o home corría ben, mas o fato que 
ele seguía avantaba moito mais e non tardou en deixalos de ver ao se per- 
deren nunha revolta do camiño; o home daquela facendo un esforzo correu 
moito mais e cando chegou albiscal-a casa, xa de lonxe viu á sua muller 
sentada na porta como cando a deixara a Virxe. Ao chegar pé de ela, o 
home contoulle a aparizón que se lle apresentara, e estando n-estas falas, 
ouviron o estronicio mais grande do mundo, e sintiron sen o ver o balbor 
de moita auga de choiva ao cair do ceo, seguido do enxordecedor murmurio 
da enxurrada a levar canto atopaba por diante. 

Sen se decir cousa, home e muller levados de un mesmo pensamento, 
ollaron os dous para a cidade maldecida, e vírona asolagada. 

Hoxe, hai no logar onde outrora estivera a cidade, unha lagoa, a de 
Doniños, que ten no meio, un puzo que traga a cantos teñen a disgracia 
de pasar por riba de ele, 'maisque a lancha que os leve sexa das merandes 
e mariñeiras. 

O Ferrol. — Provincia da Cruña. 



198- LENDA DO LAGO DE DONIÑOS 

Cando a Virxe andaba pol-o mundo, xa hai moitos anos, moitos, había 
unha cidade descreida e nada caridosa, onde a familia que n-ela vivía, 
dábaselle mais por se adivertir e pasalo ben, que por se coidar pra nada de 
que os demais tivesen fame ou nacesidade de moitas cousas; chegou por alí 
un día a Santisma Virxen levando ao Meiño no colo, e nai e fillo levaban 
fame sen ter cousa pra matala. 

O Meniño pedía pan, e a nai, que deixara de comer ela pra lle dar 
as códeas que lle quedaban, ao fillo que tanto quería, foi pedindo de porta 
en porta sen que ninguen quixera darlle acorro; virábanlle todos as costas 

sen facer caso de ela; a Virxe, cansa de petar en valuto en tantas portas 
e doida de lle non poder dar cousa ao pequeno, decidiuse a seguir adiante 
afiuzando na axuda de el Siñor que os non deixaría morrer de fame, e cando 
ía deixal-o pobo, nunha casiña senlleira que atopou veira do caímiño, viu 
como unha mulleriña que estaba na porta, moito ollaba para o Meniño, ao 
que lle fixo unhas festas ofrecéndolle a ela un cacho de bola e unha cunca 
de leite. 

A Virxe, có gallo de que lle insinara o camiño, levou con ela a muller, 
e cando ían romatando de subir ao monte, ouviron un estronicio moi forte, 
e ao miraren pra baixo atraguidos por tan forte chús, viron como a cidade 
mergullábase nas augas que por sempre a cobriron. 

O Ferrol. — Provincia da Cruña. 



199 — SAN ANDRÉS E MAIL-O SIÑOR 

Cando o Diviño Mestre andaba pol-o mundo levando de par ao siñor 
San Pedro, chegaron un día por Teixido, e atopáronse có siñor San Andrés, 
que saiu aos recebire; gostaron todos moito de se ver de novo, e o santo 
de Teixido dimpois de falar de moitas cousas, queixouse a Noso Siñor dicín- 
dolle con moita humildanza. 

— Aü, siñor Mestre, en que terra tan feia me poñeche, e que lonxe do 
mando; eu quería millor outro logar, estou eiquí tan soio! 

— • Cala, non te queixes, — díxolle o Mestre, — que a familia por te 
ver ten de facel-a tua romaxe e has ter romeiros todo o ano. 

E foi certo, que así é, foi, e seguirá 9endo no decorrer dos tempos. 

Seguiron falando, e volveu dal-a suas queixas o Santo, porque n-aquel 
logar, dixo, non tiñan mais auga pra bebere, que a da choiva, e daquela, 
foise el Siñor, vendo que dicía razón, bateu có seu caxado no chan e fixo 
nascer unha fonte debaixo dos pés do Santo, e a sua auga purisma e mira- 
greira, é a que botan os tres canos da fonte do Santo que está por baixo 
da ermida. 

Dende aquela tanto foi o agradescemento do Santo de Teixido a Dios, 
Noso Siñor, pol-os bés que lle deu, que endexamias quixo deixar aquele curro 
ríspido ; e cando hai moitos anos levárono para a eirexa parroquial de Régoa, 

voltouse ele para a sua ermida, e alí sigue, chegando a milleiros todol-os 
anos, os romeiros de toda a terra a onde chegou a sua sona, e, ben sabido 
é, que ao San Andrés de Teixido, vai de morto o que non £oi de vivo. 

San Andrés de Teixido. — Santa María de Régoa, Cedeira. — Santa Marta de 
Ortigueria. — ■ Provincia da Cruña. 



200 — O ROMEIRO DE SAN ANDRÉS E A COBREGA 

Conta-se que unha vez ía nun fato de romeiros camiño de San Audrés 
de Teixido, un mozo descrénte, levado da xolda e non por ofrecemento, e, 
díse, que no camiño viu unha cóbrega a se arrastar antre as herbas do 
campo; fixo risa d'ela, e partiuna d'un mocazo. Os da compaña arruzáronse 
da feituría agoirando fera pnizón, mas ele, fachendeou da tolemia que 
fixer mocándose dos compañeiros. 

Ao alviscar no lonxe a eirexa de San Andrés, o mozo sintiu-se ferido 
dun mal estrano, portaron con ele os do fato, e de chegando ao ano, mes- 
mamente morría e houbo pedil-a confesión; o abade, cando soubo o que 
ele fixer, brasmoulle e ordeoulle de voltar pra trás e axuntal-os dous cachos 
da cóbrega. 

— E, como o hei facer?, — demandou o rapaz, — se non podo có meu 
corpo, que as miñas pernas non terman? 

E como o siñor cura ordeáralle: «erte e anda», ele púxose en pé e 
camiñou, disque de chegando onda os dous cachos da cóbrega morta, axun- 
tounos a tremer, e viu con pasmo como apregaban, e como se nada pasar, 
a cóbrega comenzaba de se arrastar de novo. 

Daquela comprendeuno todo: aquela cóbrega era unha i-alma que tamen 
facía a sua romaxe, porque, «ao San Andrés de Teixido, vai de morto o 
que non foi de vivo». 

San Xian de Almeiras, — Culleredo ; Santaia de Cañas. — San Xian de Sergude. — 
Carral, — A Cruña. 

201 -A PEDRA DA VIRXE DA BARCA E OS ROMEIROS 
DESCREIDOS 

Aló en Muxía, enfrontada có mar aberto sen lindaños vistos, érguese 
a capela verdadeira eirexa pol-o seu grandor e importanza, adtcada a bm- 
tisma Vi'rxe da Barca, así chamada, porque, d^sque alí chegou pol-o mar 
nunha lancha que dimpois da arribazón, trocouse nunha grande laxe de 
pedra como tamén a vela que levaba, atoas, encalladas riba dos penedas 
que chegan pé da eirexa, e que o mar bate con asaño na mverma. 
H A pedra da Barca, maisque o seu peso seia moito, que o e abala como 
unha folla de arbre, disque, por mandado da Santisma Virxe, e , mse o mira- 
gre na presenza dos creentes limpos de pecado e durante o santo sacntizo 
da misa A da Virxe da Barca, é unha romaxe de moitisma famiha campesia, 
e antre as lendas de miragres que aU se contan, corré esta dos romeiros 

dCSC Un°ano, disque, chegou pol-a banda do mar, un fato de mozos que 
viña en romaxe a Nosa Siñora da Barca; eran mais de vmte; deanase que 
mais ían pol-a xolda que por devoción, pois todos eles eran mal falado 
como descreidos; xuraban P o1k> mais sagrado, e facian nsa de todal-as 
cousas, chegando segurar que o abalar da pedra da Barca era unha m nüra, 
pra lle leval-os cartos aos papoias dos romeiros; non embargante pol-o si 
ou pol-o non, eles quixeron ver se a pedra abalaba, e brincaron todos xuntos 
enriba de ela, primeiro de unha banda, e dimpois da outra; e, por ma 1S 
que afincaron facendo canta forza poideron, a pedra non se moveu. _ 

E non se movía, disque, porque aqueles romeiros non eran bos cnstias, 
nen os levaba a fé; algúns de antre eles, quixérono comprender así, e lles 
non parescendo ben de atental-o santo poder da Virxe, remataron por facer 
baixar aos compañeiros, pra iren todos xuntos pidir perdon dos seus feitos 
desasidos, axionllándose diante do altar da Madre de Deus. 

Non fixeran senón se abaixar da pedra e se poñer en cammo da eirexa, 
cando a pedra de por sí, sen que ninguén se achegase a ela, comenzou de 
se abalar pra que os descreidos desen razón de como se movia e faaa un 
zonido tan forte, cal se batesen moitas prendas de roupa molladas escontra 
as pedras de lavar no rio, como fan as lavandeiras. 

Barbeito. — Sataya de Cañas. — Carral. A Cruña. _ 
Muxía, vila e auntamento no partido xudicial de Cercubión. - Provincia da Cruna. 

202 — A PEDRA DA VIRXE DA BARCA E OS LADRÓS 



Unha noite de crua invernía, unha colla de ladrós chegou a arroubal-a 
capela da Nosa Siñora da Barca, en Muxía; viñeron pra que os non visen, 
dando a volta por atrás da vila, pol-a veiramar, cando o vento mareiro 
batía mais forte, e bruaba a tempestade en toda a sua crueza; os veciños 
recollidos nas suas casas, nada ven, nin saben cousa; mas, apenas entrados 
na eirexa os malvadosos ladrós, a pedra da Barca deu en se bater tan forte 
escontra do chan, e fixo tanto estrondo, que o siñor cura que vivía de par 
da eirexa, camiño por meio, e ainda os veciños de Muxía con estaren 
lonxe, acordaron solpresos, quixeron oomprender o que pasaba, e axuntán- 
dose todos, sen que os gatunos ouvisen cousa nen se deprocatasen, foron 
apillalos cando mais atrafegados estaban enchendo nos sacos a prata roubada. 

A colla toda de ladrós, foi levada a unha bodega gardada por algúns 
homes, onde a tiveron até poñela nas más da xustiza que os meteu a todos 
na cadea. 

Tanto e tanto foi o que bateu a pedra aquela noite, — dise, — que 
fendeu un cacho que ainda está caido de par, e asegúrase que por ter ronv 
pido de miragre, ainda no día, abala o cacho rompido a cando a miragreira 
pedra da Barca. 



Barbeito. — Santaya de Cañas. — Carral. — A Cruña. 

Muxía. — Partido xudicial de Corcubión. — Provincia da Cruña. 

203 — AS DUAS IRMAS E O MIRAGRE DE FREI PEDRO 
MANZANO 



Diz que hai moito tempo, en terras da montana, había un labrador que 
tiña duas fillas; unha, era bonitiña coma un sol, e a outra, feia, feia coma 
un ourizo cacho; a primeira, por sere tan feitiña e tan branca, metérona 
a costureira: era moita finura a sua pra adicala a fozar nas terras; e a outn, 
como nen a sua loura pel, perdería na finura, nen o seu corpo forte coma 
o dun home tomaría mala traza por mór dos esforzos do traballo, adicá- 
bana ao duro labor das labradas e das sementeiras, a rozar no monte, cargar 
e levar o carro, mesmamente coma se fose un rapaz. 

Un día, esta irman sen fertuna, que nada había agradecer aos seus 
pais como muller, pois mais parecia un home con saias que unha moza, e 
pra quen non había festas nen lilainos, lembrando dos miragres de Frei 
Pedro, ao pasare por diante da eirexa onde se garda o Santo, cavilou: 

— «Diz que Frei Pedro, concede canto se lle pide; si me eu atrevera... 
— decidindo súpeto, — » e, por qué nen hei atental-a sorte? — E, meu dito, 
meu f eito, prometeulle ao Santo : — «Frei Pedriño querido, se me f as tan 
gaupa como miña irman, heiche dal-o millor boi que teño na corte». — 
E, disque todo esto pasou cando ía có seu carro na procura d'unha canga 
de louza que xa tiña collida en gabelas no monte. 

Cando a rapaza chegou pé dos seus pais no monte, diz a nai: 

— «E tí, sei que non fuche oxe a coser, como ves no canto da tua 
irman?, non sabes que non quero que te luxes?, onde vai ela? 

O pai, alporizado, bradaba pol-o feito da lacazana mandar á sua irmán 
deixándó a ele sen axudante; a rapaza gañou medo, qué era o que alí 
pasaba?, como podían confundila coa sua irman, tan diferente no caraute, 
no corpo, no vestir... e marmulou balboando: 

— «AÜ, meus pais, como din tal que eu ouzo, se son a mesma ; a de 
sempre? 

— Non és, non, — atallou a nai, — tí defendes á tua irmán pero 
pérdel-o tempo; ela é feia, tomada do sol, e castigada do traballo; tí és 
linda, feituca, e respetada. Arrédate d'haí, deixa os bois, non te achegues 
ao toxo pra te non mancares, vaite á sóma. 

— Mi madre!, — repricou a rapaza tremendo. 

— Non digas, non digas, — atalláronlle, e antre os dous pais a non 
deixaron falar nen espricárese. 

Cando na do serán cangado o carro voltaban camiño da casa, ao cbe- 
garen diante da eirexa, prantáronse os bois; o labrego aguilloaba n-eles, 
berraba, botou pol-a cheda, mais o carro nen por esas se movía, e a rapaza 
daquela, chorosa, puido por fin falare e contarlle a os vellos da promesa 
que ela fixer; encheuse de ledicia a vella, e o petrucio, mais que sentía a 
perda de tan bó axudante, confirmou emporiso con solenidade o voto da 
sua filla, contente do troque; e disque de contado botáronse os bois a 
andar. 

Eende chegando o día do Santo, leváronlle o boi enfeitado con fitas 
bermellas e de moitas córes. 

Santa María de Cambre. — Cambre. — A Cruña, e San Cristobo de Mesia. — 
Mesia. — Ordes provincia da Cruña. 

204 — O ALCIPRESTE DE BETANZOS E FREY PEDRO 
MANZANO 

Cóntase que unha vez un Alcipreste de Betanzos que era parente dun 
xeneral moi sonado, mandou a unha criada á cás de un párroco das inme- 
diaciós a recoller unha imaxe de Frei Pedro que espoñia na parroquial o 
segundo domingo de Pascua, desobedecendo a prohibizón da eirexa de ter 
nos altares a este santo tan querido da familia labrega, porque diz que 
non é santo (^). 

O Alcipreste, enemigo personal de Frei Pedro, de quen aseguraba alpo- 
rizado que non era tal santo, negando que tivera poder de facer miragres, 
mandoulle á criada, pra que todos visen que non era miragreiro como decían, 
que o levara có cú pra riba, e diz, que cando a criada entraba pol-a porta 
da casa levando ao santo como o Alcipreste lle dixer, ele morría supeta- 
mente na rua onde se atopaba, como se fose ferido por un lóstrego. 

Eis a vinganza de Frei Pedro, a quen o pobo labrego ten por santo, 
sen facer conta do que dí e dispón a Eirexa, celebrando unha romaxe de 
moita sona, a onde vai moitísma familia de mariñás e montañeses, con 
moi bós resultados de rendemento para o párroco. 

San Pedro de Oza. — Oza. — Betanzos. 

(*) Frei Pedro Manzano, nasceu en Santa María de Ois, Coirós, partido de 
Betanzos, o 28 de Abril de 1642, e inda que o pobo teno por santo, a Eirexa que o 
non canonizou non reconosce sua santidade. Finou en Sevilla, o 16 de San Xoan do 1690. 

LENDAS E CONTOS 



205 — FLORALBA 

Ele foi, disque, hai moito tempo; había un conde xa vello que era 
o siñor do castelo do Sobroso (San Martiño da Portela. — Mondariz. — Pon- 
tareas, — Provincia de Pontevedra) ; e atopándose moi soio, pois seique 
sempre na guerra non tiña outra familia na torre que os seus criados, ordeou 
de se casar, e foi buscar por muller unha rapaciña nova xangal e fermosa, 
que era filla do siñor de unha terra veciña da sua. 

O conde vello entrou un día na casa, traendo a que xa era a sua dona, 
na compaña dos servidores que lle diran na casa do seu pai, e antre eles, 
viña, un paxe como ela novo e bon mozo. 

Ao pouco tempo de se casar, o conde, afeito á rude eisistenza do 
guerreiro, sentiuse canso da vida caseira que levaba, e déuselle por apelidar 
xente, ordenou as suas hostes, e un bon día partiu a lle facel-a guerra ao 
mouro. 

Na torre. coa condesa, quedou o paxe que con ela viñera da sua terra. 
O rapáz facía moi lindas cantigas, poñíalles o son, e acompañándose coa 
cítola cantáballas á condesa pra a deliciar. 

Al'mas ruís que por disgrada gózanse en lle facer mal aos demais, 
fóronlle có conto ao conde adubándo ao seu xeito pra ferilo mais fondo. 
O vello siñor encarraxou e en má hora para a condesa deixou a guerra, 
correndo camiño da casa, onde ao chegar, sen tomar acougo nen pedir 
razón do que lle dixeran, deulle morte pol-a sua man ao paxe, e sen pes- 
cudar cousa queríalle impoñel-a mesma punizón á condesa; o capelán do 
castelo que o soubo en tempo, acodiu a lle valer defendendo a virtude 
da infelis dona, e daquela o conde que lle non quería creer canto ele dixo, 
prometeulle non embargante conserval-a vida da muller, mas ; emporiso, 
botouna fora da torre. 

Ao chegal-a noite, a oondesa viu petar na porta do castelo facendo 
protestas da sua incenza, e demandando do conde lle dé acobexo pois non 
é culpabre e tería a menos o voltar á casa do pai como se o fose; as 
ordes do siñor eran tan ríspidas, que os criados, por mais que lles doese 
ningún quixo se amercear das suas queixas, e o pregar anguriante da coitada 
perdeuse na noite. 

O vello guerreiro se era rixo na loita, o non era menos no tempero 
do curazón, e nunca quixo perdoar á desditosa muller, enculpada de faltas 
que non cometera maisque ele tivérás por certas; por eso, foi unha e outra 
ves con teimosía a coitada, na precura de xuctiza e do amor perdido; non 
deixou de acodir nen un día fixese o temipo que fixera no decorrer de 
moitos anos, e disque, ainda hoxe, a ánema da morta, ao meial-a noite, vai 
roldal-a torre en roiñas, e asegúrase que as suas falas rpíteas o vento ao 
acariñal-as edras que cobren as pedras do que queda das paredes derrubadas 
pol-o tempo. 

Mondariz. — Ponteareas. — Provincia de Pontevedra. 



206— PUNIZÓN DE PAI 

Conta a lénda que unha doncela xangal e fermosa de linda cór ; ollos 
gazos de doce mirar e louros cabelos rizos, filla do siñor do castelo de 
Quiroga, viu un día nunha festa a un afoutado cabaleiro, mozo lanzal e 
varil, do que moito gustou; precurou o rapás o conxeito de falar coa don- 
cela que cando a vira leváralle a xor, e oferceulle con ardideza o seu amor 
aferboado. 

O mozo, disque, era da outra banda do rio Sil, fillo dun grande siñor, 
mas, non embargantes, o pai da rapaza que seique quería con tolice á sua 
filla, non viu ben o noivado, témero de perdela. 

Sabedores os rapaces de como o pai de ela opoñíase ao seu amor pre- 
curaron a maneira de falar ás agachadas, e como polo día ou pol-a noite 
se non podían ver sen perigo por se atopal-o castelo moi ben gardado, 
argallaron de aproveitar un pasadio segredo e soterrado do que eles sabían, 
que tiña o castelo pra iren de unha a outra banda do rio por dabaixo das 
suas augas, e alí víanse a cotio pra se contal-as suas coitas e se dicir tenrezas. 

Non faltou, como sempre acontez, unha i-alma aviltada aos axexar, e 
descoberto o seu segredo, llo dicir logo ao siñor do castelo. O p'ai, furente, 
ao se saber bulrado pol-a doncela, xurou vinganza nun arrauto desasisado, 
e argallou de lles impoñer unha terribele punizón. 

Dispuxo os seus vixías, tomou algún homes, e decontado que soubo 
da entrada dos nomarodas no fadal pasadio, fixo soerguer en amas as 
entradas ao mesmo tempo, fortes taipas con grandes pedras pra que os 
desditosos alí dentro morresen. 

E din os veciños que dende aquela, leva o rio Sil antre as suas areas, 
ricas pebidas de ouro, que non son outra cousa que anacos dos cabelos a 
lle cair á doncela ao se peitear no fundo das augas. 

Santiago de Ribas Pequenas. — Bóveda. — Monforte. — Provincia de Lugo. 



207 — O CASTELO DE FAME 

Nos tempos que os siñores vivían en torres e castelos, houbo un vello 
criado de un de eles, que con homes de armas gardaba unha das torres do 
seu siñor o Conde, e disque en mala hora namorouse de unha doncela das 
do servizo da siñora Condesa. 

A rapaza que era moi fermosa namorárase nun dos paxes da casa, novo 
como ela e tamén como ela bon mozo, quen xa había tempo facíalle as 
beiras; os dous namorados solmente vivían para o seu amor e sintíanse 
felices; mas dende a hora que o vello servidor sentiu aburado o peito pol-a 
tola paixón, ameazounos terríbele perigo que iñoraron sempre e foi o mal 
que rematou con eles. 

O vello amador sen ferruna, quixo comprender, como era de certo, que 
enrexamais conqueriría o favor da bélida doncela, e matinando noite e día 
na soedá da torre senlleira, decidiuse arroubala valéndose de un seu escravo 
mouro gañado na guerra; o vello criado baixou un dia a vila onde os 
Condes tiñan o seu pazo, e aproveitando calquer descoido levou á rapaza 
para onda sí, facéndoa pechar nun cabozo segredo na torre que ele gardaba 

A Condesa e o Conde que moito estimaban á doncela, fixérona buscai 
pol-as suas xentes que romataron por voltar cansas mas sen conquerir cousa, 
no entanto que o malvadoso do seu vello criado, tamén fixo prender con 
segredo ao paxe, pra que ao saber de como fallaba, creesen os siñores que 

ele fora quen rautara á rapaza; e de telo nas suas mans, encadeouno na 
mesma cella que tiña metido á muller, despeitoso pol-a altiveza con que 
ela desbotara os seus ardentes prometementos de amor. 

Dos homes da torre ninguén mais que o escravo mouro, sabía dos 
presos nen da cella segreda, e sabíao o mouro, por ser home no que moito 
afiuzaba o vello criado; por eso, tamén, a ele encomendáralle o lle levar a 
mantenza, tendo como obriga de subir pé do amo a cada ves a ele dar conta 
de como se atopaban os prisoeiros. 

Un día dimpois de ter decorrido algún tempo, — dise, — cando o 
escravo entrou na cella a lles deixal-o cativo xantar, o paxe, que tiña rom- 
pido as suas cadeas, asaltou escontra o escravo e nunha loita como se non 
viu outra, feriuno de morte, mas, emporiso, o home mal como puido 
botouse fora da cella e pechouna de novo ; seguindo ás arrastas a lle dar 
conta do feito ao malvadoso amo. Este, gañou medo de se poñer diante do 
paxe, tampouco quixo que ninguén soubese do seu feito criminoso, e deixou 
pasar os días sen lles levar cousa aos coitados; cando ao cabo de algúns 
témpo decidiuse a baixar atormentado pol-o remorso da sua tráxica vinganza, 
xa non viu outra cousa que os cachenos dos cadavres, sentindose de súpeto 
ferido de tan grtande pavura que nunca mais lle foi ben. 

O vello criado cando quixo comprender que lle roldaba a morte, mandou 
chamar ao siñor na vila pra que viñese onda ele, e coa fadiga do que vai 
entrar no pasamento, contoulle arrependido a tristeira historia ; e dise, que 
daquela o Conde, tirando a adaga que levaba ao cinto, espetoulla carra- 
xento unha e moitas veces no peito, pois, o paxe era un seu fillo de achego, 
por eso era que o quería tanto. 



A Cruña. 

Apontamento; — ■ Esta lénda refírese ao castelo soerguido na Pena Leboreira, 
na parroquia de San Cosme de Nogueirosa, no auntamento e partido 
xudicial de Ponte do Eume ou Pontedeume, e hai quen di que o feito 
tivo logar arredor do 1401, chamándose o criado (alcaide do castelo), 
Pero Lópes. 

O castelo era da casa de Andrade, cuios siñores moraban no pazo que tiña na 

vila de Pontdeume, capital dos seus estados. 
Ouvímol-a lénda contada pol-o noso pai, cando na sua compaña, fomos por 

primera ves a vel-as roiñas do castelo. 

208 — SAN AMARO PELENGRIN 



Houbo unha ves hai moitismos anos cando os homes eran mais creentes 
e millores cristiás do que hoxe, un piedoso siñor inda novo, que ao recollel-os 
contiosos bés que os seus pais deixáranlle en herdo, compartiu grandes 
riquezas antre os arregueixados, se non quedando pra sí, mais que có cabe- 
del perciso pra facer un longo viaxe que tiña matinado moito había para 
ir en procura do Paradiso. 

Aquel home a quen chamaban Amaro, mercou unha nao, enrolou 
mariñeiros, e afiuzando nos desinios de el Siñor, botouse ao mar con rumo 
descoñecido. O home, bon creente, e moi piedoso, era moito o que resaba 
e as penitenzas que facía, e, gracias a eso saiu sempre con ben dos millenta 
perigos de feras turboadas e arrepiantes trebóns, ao través dun longo viaxe, 
até que arribou a un grande areal soedoso. 

Cando alí chegou, Amaro, quixo comprender que a man de el Siñor 
dirixindo os seus pasos, poñérao en bó camiño e no logar axeitado pra 
chegar en cabo ao termo do seu viaxe na precura do Paradiso que tanto 
acuciaba de ver. Ao brincar en terra, deulle unha ves mais, gracks a Deus, 
e dispuxo que os seus homes agardasen a sua volta na mesma beira do miar, 
partindo ele soio terra adentro sen sabel-o por qué na direición de un monte 
ríspido que agachaba o seu cume antre brancas nubes cal grandes vedellas 
de lan. 

Dimpois de andar algúns días pasando moitos traballos, có corpo dórido, 
morto de fadiga e comesto do frebón pol-o xexún e o cansazo, chegou en 
cabo ao mais alteiro picouto, e dende alí veu enlevado, como no fundo dun 
fermoso val vizoso e farturabre, coutaran con forte balado unha boa parte 
da sua largueza; o relustre de aquelas pedras cegaba os ollos, e ainda mais 
que o balado, foi o portal que o frenxiu; e, a tal ver, o home, pasmado, 
caeu de xionllos pra lle dar gracias a el Siñor pol-a mercé que lle tiña 
feito, e sentindo de súpeto un grande apouso e novas forzas, encamiñouse 
afoutado cara ao que ele tiña pol-o termo do seu viaxe. 

Xa diante da porta, Amaro, petou forte unha e mais veces, e se lle 
non abriron, corréronlle unha trapeliña e viu aparescer n-ela a facie vene- 
rabele dun vedraño de grandes barbas e cabelos brancos, quen demandou: 

— Quén és tí, estrevido mortal, que ves petar na miña porta ? 

— Eu, siñor, sonlle Amaro o pelengrin ; que deixei a miña terre moi 
lonxe, pra vir na precura do Paradiso, e encomendándome a el Siñor con- 
fieime nas suas mans, e Ele tróuxeme a este logar. 

— ■ Moiio mérito é o que ti tés, Amaro, mas, sabe que aquele que todo 
o pock ten disposto que se non abra esta porta para ningún 'mortal, fose 
quen quixer. 

— E non poderei ao menos botar unha ollada pol-a trapela ? 

— Mira, — ■ díxolle o das brancas guedellas, e Amaro ollou afoto. Mas, 
apenas achegárase á trapela, pechoulla o outro dicíndolle que xa tiña de 
abondo. 

Voltouse Amaro resinado pé dos seus compañeiros, e viu solpreso como 
onde ele deixara un soedoso areal, soergueran unha grande cidade que tiña 
un formoso porto con moitos barcos, e un movimento pouco adoitado. As 
xentes que xa non vestian oomo ele, estaban de festa e ao querer sabel-o 
por qué ; espricáronlle como había trescentos anos que un santo varón cha- 
mado Amaro, botara os alicerces da cidade, e que prá o lembrar, os veci- 
ños agradescidos aos moitos miragres que ele facía e pol-a 'moita axuda 
que lles emprestaba, nomeárano o seu padroeiro, soerguéranlle un tempro 
no que lle render devozón e facían a festa no seu día. 

A tal ouvir, Amaro, alonxouse sen dar fala e mirouse nas augas de 
unha fonteliña e, se nos coñeceu de tan vello como ele estaba; encamiñouse 
á eirexa, dixo quen ele era, e dimpois de lle dal'as gracias a el Siñor pol-o 
miragre que tiña feito con ele, morreu de súpeto no santo logar onde se 
atopaba. 

San Xian de Sergude. — Carral. — ■ A Cruña. 

Apontamento. — Lénda adaitada ao xeito popular, que tiramos da versión en 
castelan pubricada por Uxio Carré Aldao (o noso pai), no II volume dos 
adicados á provincia da Cruña, na «Geografía General del Reino de Galicia» 
editada por A. Martin. — Barcelona, s. a.; páx. 445. 

Cando o mentado autor pubricou por primeira vez a lénda no xornal cruñes 
«El Ideal Gallego» nunha data que iñoramos mais que debeu ser arredor 
dos anos 1921 ou 1922 có gallo das festas de Negreira o lús de Pascua, 
dicía tel-a recollido en Sergude (Carral), e ainda que o no seipamos de 
certo, sospeitamos que lla contou un veciño morto arestora que tamen 
a nós forneceunos importantes susidios para este noso traballo da recollida 
de contos. 



209 — O SANTO MIRAGRE 

Ele foi hai moito tempo, séculos xa; había daquela, disque, nos montes 
do Cebreiro, por onde pasaba o camiño francés dos pelengrinos de lonxanas 

terras que facían a romaxe de Santiago, un pequeno mosteiro de frades 
bieitos, do que se non conserva mais que a lembranza, e tiña rentes, unha 
cativa albergaría onde tanto acollían aos doentes, como dábanlle apouso aos 
pelengrís que chegaban cansos, dimpois do caristoso viaxe, que tiña alí o 
romate de unha rixa etape. 

Unha mañán fría, de moita neve e dun vento que tollía o corpo, cando 
mais fera batía a tempestade, un frade decía a misa sin ninguén escoitala, 
e cando dispoñíase a celebral-o santo sacrifizo, sin a ouvir, deprocatouse 
que algunha persoa entraba a pousiño na eirexa; o seu destraimentO' da 
sagrada función, levouo a ollar para o que chegaba, reparando que era un 
cabaleiro ainda coas folerpas de neve sen tirar de riba. 

— «Quén será, — cavilou o frade, — e, cómo se estrevería coa crueza 
de este día, chegar tan lonxe por ver como eu oficio con un pouco de pan 
e outro pouco de viño?» — e tal dicía para escontra sí, de camiño que con- 
sagraba: mas, estonces, a Hostia escomenzou sangrar no cális trocándose 
nun cacheno de carne viva, ao tempo que o viño virábase verdadeiro sangue. 

Dise, que o frade arrependido do seu sacrilexio a tal ver, pediulle 
perdón a el Siñor, no entanto que o cabaleiro marchou como chegara sen 
se ninguén deprocatar, nen saber quen era nen de onde viña. 

Dende aquela, os frades amostrábanlle aos pelegrís a Hostia feita 
carne que conservaban a patena, e o cális có sangue que non callaba. 

Cóntase tamén, que decorrido moito tempo de este Santo Miragre, che- 
gou unha vez pol-o mosteiro, unha raiña de Portugal seguida de moi locida 
cabalgada, en pelerinaxe pra Santiago de Compostela, e ao lle decil-os 
frades do que alí acontescera, o non quixo creer, e daquela, cando xa a 
cabalo da sua besta dispúñase seguilo seu viaxe, espaxotouse o animal 
caendo ela no chan e levouna ás arrastas, feríndose e magoando todo o corpo, 
pol-o que tivo que pedir acorro na albergaría dos monxes botando alí 
algúns días até que en cabo curou, facendo daquela agradescida, unha doa- 
zón aos frades, dina de unha raiña como ela era, e traéndolles dimpois un 
rico cális de vidro e ouro, onde un anxo de el Siñor anovaba todol-os anos 
o divino sangue. 



Apontamento. — Esta lénda, cóntase no mesmo Cebreiro e nas terras da sua 
veciñanza; conservándose na parroquial de Santa María do Cebreiro, ainda 
agora, as duas empolas onde se conteñen a Hostia trocada en carne e o 
sangue callado do Redentor. 

210 — A MALA FADA 



Moi lonxe, moi lonxe, aló en terra da montana, disque había un pai 
que tiña un fillo que Ue saira tan mal criado e tan reverte, que non podía 
facer cousa de ele; nen por lle berrar, nen maisque bourara n-ele arreo; 
o pai chegou a caer no desespero cós feitos desasisados do seu fillo, e foi 
ele mesmo, quen nunha mala hora botoulle a fada ao rapáz, e dende aquela, 
non pasaba día do ano sen que facendo pra que o non visen, botárase fora 
da casa denantes de tocal-as doce badaladas da meia noite. lase a unha 
encrucillada de camiños, despíase, agachaba a roupa, empoiábase talmente 
coma unha besta fora a i-alma, e decontado virábase lobo. Todal-as noitas 
corría sete parroquias, e cando vía aos lobos botarse ás ovellas ou lle poñer 
cara aos homes, ele metíase de por meio pra que non fixeran mal grande. 

Nunca, por mais que ordeaban os homes, poideron cañar aquel lobo 
arnal que tanto impoñía; e o non cañaban, porque seique non podía morrei 
no entanto non comprira a fada de punizón de que eles non sabían. O pai 
chegou maliciar algunha cousa e foi pescudar unha noite se o fillo durmía 
no leito, lle non solprendendo cando o non atopou; daquela quixo com- 
prender, e gañado da inquedanza, voltou outra e mais veces sen nunca o 
atopar, deprocatándose de que o rapáz chegaba sempie unha miaxiña denan- 
tes do abrente caendo daquela a durmir; o probe do vello ao se decatar 
do que pasaba, quixo facer algunha cousa pra lle poñer romedio ao seu 
labor de unha mala hora; foise pé dunha sabia e pediulle pra que lle fixera 
pol-o mal ao seu fillo. A muller escoitouno, escismou un pouco sen dar 
fala, e logo díxolle: 

— Tés que lle tirar namentras durme, a pelica de lobo, e sen lle decir 
cousa a ninguén hal-a queimar. 

Dende aquela hora, o pai todal-as amañecidas ía na precura da mal- 
decida pelica de lobo que o rapáz ao dicir da sabia debía ter gardada e 
nunca deu con ela; e, en cabo houbo un día no que ao seren horas o rapás 
ncn voltou á casa, e na aldeia sóubose que aquela noite, denantes do sol 
raiar a uns veciños que viñan dun viaxe saíronlles os lobos no camiño; eles 
defendéronse e mataron a meirande das feras facendo fuxir ás outras, e 
cando pol-a mañan foron na precura do animal morto, cheos de pasmo, ato- 
páronse có corpo nú do fillo reverte que o pai no desespero malfadara 
nunha mala hora. 

Doiras. — Santa María de Vilarelle. — Cervantes. — Becerreá. — Provincia 
de Lugo. 

211— A DONCELA CERVA 

Uns siñores de unha torre en terras da montana, tiñan dous fillos 
cuase dun tempo: un rapáz e unha rapaciña; criáronse xuntos, de nenos 
brincaron ta'mén xuntos, e se non afacían o un sin o outro. 

Decorreron os anos; o neno fíxose un mozo lanzal, e a nena trocouse 
nunha rapaciña doce e xeitosa; o mozo, moi afeizoado a cazar, botaba o 
millor do seu tempo no monte, atrás dos rebecos e de corzos e cervos cando 
non das pitas monteses ou de se terciar, seguíalle o rasto ás feras: lobos e 
osos. A rapaza, xa muller, adicábase aos seus labores, e os dous, saían ás 
veces xuntos, pasear da acabalo pol-a campía, do que moito gostaba a 
meniña. 

Un día que o rapáz ía no monte, a irman montou na sua besta branca, 
e foise percorrel-as terras da casa, como tantas veces facía; voltou o irmán 
da caza, chegou a noite, e a rapaza non tornara. Houbo grande alarme na 
torre; un mouro agoiro anotou á nai, e foi ao pouco prendendo nos demáis 
todos; sairon os criados da casa, o pai e mail-o irmán, en pequenos fatos 
con fachos alcendidos por ver se daban con ela, voltando en cabo sen a 
atopar, cansos e gañados do desazo. 

Como os días se pasaban e a rapaza non aparecía por mais que uns 
e outrso andaban na sua precura, dírona por morta, e foi moito o que a 
choraron na torre amos e criados. 

Decorrido algún tempo cando xa parescía que ninguén se lembraba 
da coitadiña, un día andando de caza o irmán, viu unha cerva branquiña e 
linda, tan feituquiña, que daba xenio de a ver; botouse atrás de ela o rapáz 
e dimpois de moito seguila chegou en cabo á ferir, e disque o animal, 
deitado no chan, ollaba pra ele como se chorase, mas ele se non deprocatou 
que lle pedise amerceamento até que non era tempo de lle valer; o caso foi 
que o mozo por se atopare soio e lonxe da torre, non podía leval-a peza 
que tiña moitas libras de peso, e daquela talloulle unha man como sinal 
e gardouna no fardel que ele portaba. 

En de chegando á casa o rapáz, foi tiral-a man da cerva, e atopou 
entroques da que ele tiña gardado, a branca man de unha doncela, pin- 
gando ainda no sangue, e abalou estarrecido en reparando que nun dos 
dedos levaba posto un anel que ele quixo coñecer era o da irmán con tanto 
misterio desaparecida. 

Apelidou xente a escape, e fóronse todos a correr na precura da rapaza, 
por se ainda era tempo de a salvar, mas, por disgracia, cando chegaron 
onde ela, atopárona morta, mancada da man, e bélida como nunca. 

Doiras. — Santa María de Vilarelle. — Cervante. — Becerrea. — Provincia 
de Lugo. 



212 — AS TRES FILLAS DO SIÑOR EL REI 

Houbo unha ves un rei aló no tempo dos mouros (seres mitolóxicos 
que se non deben trabucar cós mouros históricos), que tiña tres fillas moi 
guapas, moi guapas, guapismas, e tan boas, tan boas, que logo, disque, 
foron santas pol-o moito ben que facían. 

Morreu o siñor el rei, mas denantes de ele morrer, chamounas pé de 
si pra lles dicir: 

— Miñas fillas ben queridas, chegoume a miña hora, eu vou morrere, 
e denantes de pechal-os ollos quero que seipades como eu son gustante que 
todal-as miñas grandes terras partades en tres partes' iguaes, conservando 
por mentres vivades, cada unha a sua parte. 

A tal oir, vaise a mais grande das fillas e no nome de elas tres repri- 
coulle: 

— Padre sendo vostede gustante en eso, omedecerémol-o, mas non 
será sen grande delor, porque queréndonos tanto como nós nos queremos 
tiñamos disposto de nos non soparar pois queremos comprender que non 
poderemos vivire lonxe unhas das outras sen nos vere a cotio. 

Ao que contestou o pai: 

— Miñas fillas ben queridas, pódese compril-o meu mandado ao 
gusto de todos sen delor para ninguen, as miñas terras son grandes o pode- 
des escoller para cada unha un petón ben alto dende onde se vexan os 
outros dous, 'mandades facel-os vosos castelos n-eses tres petóns, e así veré- 
devos todol-os días unhas ás outras. 

Morreu o siñor el rei, e as fillas compriron a vontade do pai, facendo 
o castelo de cada unha nos petóns que escolleran; castelos que no decorrer 
dos tempos, ao se viren abaixo, deixaron o sitio ás ermidas onde se lle da 
venerazón a cada unha das irmás feitas santas. 

As irmáns asegún esta lénda disque chamáronse Santa Icia, Santa Marta 
e Santa Margarida. 



Santa Marta e Santa Margarida. 

San Martiño de Oca. — Coristanco. — Carballo. — Provincia da Cruña. 

Apontamentos. — 1.° — Ao nos contar esta lénda, engadíusenos, que por ser 
tan pequeno o peton onde estaba a ermida de Santa Icia, e por ter moi 
pouco campo de arredor para a romaria que axuntaba moita familia, 
fixeran unha nova ermida en Centiña, a aldeia mais chegada ao petón, 
e baixaron para ela a imaxe da Santa, mas, como ela quería millor o 
petón, porque dende alí podía ver sempre que quixer, as outras irmáns, 
pasáronse sete anos nos que os veciños de Centiña, baixábana todol-os 
días, e ao chegal-a mañan seguinte, atopábanse que pol-a noite, a Santa, 
rubira de novo a sua vella casiña por mór de poder ver ás suas irmáns. 

2° — O petón de Santa Icia, está na parroquia de San Payo de Coristanco, 
no auntamento do mesmo nome no partido xudicial de Carballo, na 
provincia da Cruña; de Santa Marta, dise que viviu n-outro petón onde 
agora ten a sua ermida, en San Xian de Coiro, auntamento de Laracha, 
tamén do partido de Carballo; e Santa Margarida tiña o seu castelo en 
outro petón que como todos eles vese dende moi lonxe, na parroquia de 
María Madanela de Montemaior, no auntamento de Laracha; as romaxes 
de Santa Marta e de Santa Margarida siguen sendo moi sonadas no día 
de hoxe, e levan ás romarías moitisma familia de todal-as terras, e en 
troques a de Santa Icia, paresce que se perdeu. 

3.° — Unha referenza moi escura e un moi cativo trecho de esta lénda, atopámola 
tamén en Cambre, partido xudicial da Cruña, e mais en Santa Marta de 
Babio, no auntamento de Bergondo, partido xudicial de Betanzos, provincia 
da Cruña; e, en ela, dise que os montes onde tiñan as suas torres eran, 
o castro onde soergueron a eirexa parroquial de Santa Marta de Babio; 
o monte de Santa Margarida, hoxe trocado en parque púbrico, na cidade 
da Cruña, e maisque nos non dixeron cal fose o terceiro, sospeitamos que 
é na parroquia de San Estebo de Morás, auntamento de Arteixo, no 
partido da Cruña, onde nun alto dende onde vense os outros dous, hai 
unha cativa aldeiña que leva o nome de Santa Icia. 



213 — AS DUAS PRINCIPESAS 

Disque unha vez, asegún contan os libros antigos, había en terras de 
lonxe: na Francia ou na Alemaña, un preso que sabia d'estas nosas terras 
de Galiza, e que había seguir na cadea até morrer, por mór de pagar as 
suas culpas, e, un día, apresentóuselle un home a lle dicir; 

— «Oes, tí sabes das duas pedras que hai na «Agra do Mourelo» ? 

— Sí, — respondeulle ele. 

— Pois daquela, se queres verte libre, vaite aló, guindal-as na marea, 
e nunca mais serás preso. 

Viuse o home a Culleredo, e como lle dixeran, pillou a primeira das 
duas pedras, e 2ás!, chimpouna na ría do Burgo; de facelo, viu con pasmo 
como de ela, formábase unha lancha que levaba unha principesa bogando. 
Volveu buscal-a segunda pedra, e cavilaba pol-o camiño: — «E se houbera 
algún tesouro dentro de esta outra pedra?, — e, coa mesma, foi, e partiulle 
un cacho, e viu con desencanto que era mesmamente como son todal-as 
pedras; daquela, convencido de que non tiña meiguería nin gardaba tesouro, 
decidiu rabuxento: 

— «Millor é guindala com a outra, non seia o demo que si a deixo, 
volva á cadea pra mentres viva. — Foise, e meu dito meu feito, tirouna 
cdm a primeira, quedando ainda mais tempo, ao ver que cal denantes, 
formouse outra lancha con outra principesa, seio que a de agora, mais gua- 
pisma que a primeira, estaba mancada dun brazo, que era, acrarou a narra- 
dora, o cacho de pedra que ele lle arringara. 

A Ermida. — San Estebo de Culleredo. — Culleredo. — A Cruña. 



214 — A COVA DO GALEGUIÑO 

Era unha cova que se atopaba na caida d'un monte moi alto nas terras 
da montana, e alí dentro, estaba un xigante, grande, feio e tan forte, que 
mataba un boi apreixándó c'unha man pol-a gorxa. 

Ia ás veces algún home destemido e cobizoso a velo, pol-a sona que tiña 
de gardar encantos e tesouros en moitos sitios, mas, tamen se corría que 
facía cós seus visitantes probas das que ninguén saia, e disque unha vez, 
foi un rapaz da terra da montana, — din uns, — e da mariña, — contan 
outros, — destemido, forte coma un carballo e liste ooma un pimento. 

Ao entrare, o xigante bradou mais forte que o bruar d'un boi ferido, 
tremeu a terra, e o rapaz, terne que terne, coma un heroi, non gañou medo; 
o outro demandou: 

— «Quén tí es, e que trás?, — e o mozo respondeulle moi pereno: 

— «Xa tí o saberás. 

Ofreceulle a man o xigante c'un surriso, e ele, foise, e moi tranquil 
pousou enriba a sua; tan grande e forte como ele a tiña, e apenas se repre- 
sentaba a d'un crianzo na man d'un home feito. O xigante, sempre a surrir, 
apreixoulla, e fixo un aceno de disgosto, o rapaz aquele que a seu par 
somellaba un monicreque, termou forte; éravos de ver, tratábase d'unha 
forza capaz de esfrangullar un penedal, mas ele indifrente, ría, ría, cal se 
estivese de brincadeira, moi distinto de moitos homes feitos que ali foran 
e que ouvindo sen se arrepiaren os berros do xigante cando eles entrar, logo 
coa man desfeita, berraban adeloridos e espaventados como crianzos gaña- 
dos de pavura. 

O xigante renxendo nos dentes, tan doente estaba, demandou: 

— «E logo, disme quen es ou non ? 

— Pra que llo hei dicir, si xa o sabe? 

— Cuuuúúm ! — voltou bradar, — tí es de coiro duro, tí tes nervo, 
érel-o «galeguiño», xa te eu conozo, sabía que tiñas de chegar un día, mas 
non fachendés, inda non gañache, tes moito camiño a percorrer, saiche con 
ben da proba das más, por refregalas con allo, soubeche falar, mas, inda 
non gañache, couboche tel-a sorte de atopares quen che aprender moitas 
cousas, mas, inda non gañache. 

Trecho de conto, recollido en San Xian de Sergude. — Carral. — A Cruña. 



215 — O ENCANTO DO CASTRO MAIOR Q) 

No Castro Maior, hai unha cova que está chea de auga que sal por 
unha mina debaixo da terra e fai logo un regacho, e cóntase de esa cova, 
que garda un «encanto» con tesouros. 

Unha vez, houbo un hdme arriscado que matinou entrar na cova pra 
lle arroubar os tesouros; e, de cavilalo, meteuse pra dentro; pouco andivera, 
e viu no escuro dous castrós grandismos a se empastaren: 

— «Corcio!, — fixo, — se vos non chego ver iache apañar boa!, — e 
como era home de moito callo ; agardou prantado, e cando os castrós 
cearon pra se empastaren de novo, vai ele, e, zás!, dun pulo pasouse pra 
ouára banda. 

( J ) Este castro está en San Pedro de Visoño, Abegondo, Betanzos. 

— «Oeeef!, — alentou, e botouse andar de novo; era cada vez mais o 
escuro, coidaba pasado o perigo, mas emporiso como precatado que era, 
poñia moito tino e andaba a modo, e daquela, ouviu mais adiante bater 
duas cousas con estrondo, e a forza de pescudar, reparou con pasmo como, 
pendurado de un fio, un pé de 'muiño de moitas arroas, rubía e baivaba ao 
se envolvel-a liña nun carrete, ou largar desenvolta. 

O pasmo do destemido durou pouco, e cando o pé de muiño rubíu, 
foise, e fixo como denantes fixera, dou un brinco, e caeu do outro lado. 

— 'Inda quedarán novos traballos?, — remusgou, e foi ainda con mais 
modo. De sócato, viu unha lús na parede, quíxolle botal-a man e pillou 
o ár; a lús non estaba alí, o andamio tiña unha volta que acababa de pasar 
e seguía moito mais; ele quixo comprender de contado, era no cabo onde 
estaba a lús e seguíu o camiñar até chegar a unha grande cámara;' ali víase 
como fora cando loce o sol, e reparou nun velliño caviloso sentado r-unha 
mesa de por frente de tres 'montillós locentes que era o que alumeaba o 
lugar; todal-as moreas eran dun grandor; a mais locente, era de onzas de 
ouro de moito brilar, a que tiña de par era de pesos de prata, xa non 
daba tanta lús; e a outra, non eran mais que cartos e ichavos, ruin cousa, 
e de sere soia, pouco locería no escuro. 

De principio, o home, quedou solpreso; — si levara todo, — cavilou — 
ninguen tería mais cartos que min! — E, coa mesma, saudou ao vello: había 
que se poñer a ben se ele era o dono, mas o vello lle non dixo cousa; 
daquela non voltou dar fala e brincou na morea das onzas de ouro; encheo 
os petos, encheu o chapeu acugulado, amarrou as mangas da chaqueta e 
tamen encheu n-elas como saquetes, di'mpois, meteu onzas na faixa, meteu 
tamen cantas puido pol-a camisa, e na morea nen se notaba, aquel era 
moito ben de Dios; e tocou a andar pra voltar axiña por mais. Canté!, inda 
non virara do todo pra saire, cando morreu a lús e a mais moura escuridá 
encheu o espazo. Cómo sair daquela a pasar onda o pé de muiño sin que o 
esmagar, ou antre os carneiros sin que ao empastárense pillárano no meio? 

O hdme, cavilou, e dixo: — «Será por mór do ouro?, deixarémolo 
quedar, xa outro día virei, levémol-a prata», — e volveu as onzas á morea: 
de camiño que ía botando ás presas n-ela, a lús que era como a do día 
alumeada de novo como un alborexar, e outra vez a locir tanta riqueza! 

Cargouse logo de pesos de prata, como denantes fixera coas onzas de 
ouro; mas, cando xa se dispoñía sair, voltou tamen como denantes a se 

facer noite pecha. Deixou os pesos con fondo delor e tomou das mais ruís 
moedas, porque, como era listo, se non deixaba gañar da cobiza e cavilou 
que inda non levando mas cousa que de aquela morea, agardáballe un 
folgado pasar; ai!, eso sí, mais non contaba que. tampouco puido sair, e 
deprocatouse daquela, que o millor era de conserval-a vida, e deixou os 
tesouros e foise, e cando chegou fora voltou cavilar, mas, agora, quixo com- 
prender o fácile que somella o se conqueriren as ilusións, e o caro que custa 
de as acadar, inda que pouco a pouco váianse empequenando. 

Poceira, — San Salvador de Viós. — Abegondo. — Betanzos. 



216 — A CÓBREGA DO ENCANTO 

Cóntase que unha vez un mozo que andaba nun prado na veira do rio, 
viu chegar un mouro e unha rapaza guapisma, e aquel mouro sei que era 
o encanto. O mozo, agachouse, chegou pé d'eles sen que o visen, a tempo 
que o encanto despois de falar n'unha fala estrana dixo: 

— «O que te desencantar 
tres b'tcos tenche que dar». 

e coa mesma despareceron mouro e muller por riba do rio mesmamente 
como se fose a brétema que barre o ar. 

O rapaz ; cursidoso por vel-o que pasaba, foise ao outro día de amañe- 
cida ao mesmo sitio, e agardou beira do rio nun craro entre as ramalleiras, 
mirándose no boligar das augas; pouco había que chegara, cando ouviu un 
asubio pol-o meio do rio, mirou, e estarreceu; era a cóbrega mais grande 
e mais feia que endexamais viran ollos de home, e avantaba por riba da 
i-auga coa cabeza ergueita, os ollos regalados e botando e recollendo un 
ferrete grande coma o dedo d'unha man, con perdón. O rapaz gañou medo, 
mas emporiso, soubo sere home e agardou terne que terne, con firmidía; a 
cóbrega fuxíu como un lóstrego, batendo a i-auga có rabo, e asubiando, ao 
pouco voltou outra vez, e tamen fuxiu como denantes, e ao vire por terceira 
vez, e terlle dado o terceiro bico o rapaz, a cóbrega perdeu aquele seu 

feitio pra se troeare de novo na bélida rapaza que caeu a chorar antre os 
brazos do arriscado rapaz. 

Dis que daquela o mozo levou á rapaza, e foron casar ; índose lonxe, 
rnoi lonxe, a outras terras que hai pol-o mundo, de onde disque ela era, 
e pra viviren dos tesouros do encanto. 

San Vicencio de Vigo. — Carral. — A Cruña. 



217 — A TENDIÑA DA MOURA 

Ele foi unha ves un mozo que voltaba da tuna pol-a noite, e atopou 
nunha encrucillada do monte, unha tendiña moi alumeada, e con ela unha 
tendeira xangal e fermosa de louros cabelos. 

Parouse o mozo ollar tanta cousa linda como alí había, que era de 
oásmo, e a tendeira que exexaba canto ele facía perguntoulle de súpeto: 

— ■ Qué é o que mais che gosta de canto aquí hai ? Podes levar o que 
millor queiras. 

O mozo daquek a tal ouvir, escolleu unha navalla de cabo moi feituco 
e acariñouna con apracimento. 

A muller da tenda, sulfúrea, deixoulla levar, mas, pediulle a maldizón: 

— ■ Inda sirva pra che tallaren a língua por non saberes falare. — Dende 
aquela hora o mozo nunca mais falou, e ten que acenar pra que o com- 
prendan os demais. 

Así vingouse a moura do coitado que non soubo falar, e que cego pol-a 
cobiza pillou un dos lilainos que na tenda había, pois si dixera como é o 
mandado para o caso: 

— ■ Góstame todo, e a tendeira moito mais, — desencantaba a moura, 
que o facería rico para entramentes vivira, maisque tirara as onzas ás mans 
cheas. En troques, ao pillar unha prenda, xa nunca mais a moura libraríase 
do encanto. 



San Vicencio de Vigo. — Carral. — ■ A Cruña. 

Apontamento. — A moura de cjue aquí como en outros contos somellantes fálase, 
é un ser mítico que nada ten que ver cós mouros históricos. 

218 — A NENA E O HOME DA BESTA 

Ele foi unha ves que unha rapaciña andaba có gando no monte das 
Angras, antre as parroquias de Barrañán, Lañas e Arteixo. 

Cando a nena despois de reparar pol-o gando aadaba nos seus brin- 
quedos, presentouselle un home que viña de acabalo nunha besta grandisma 
que facía ben por tres ou catro das bestas que ternos nós; o cabalo era de 
cór castaño, e o home tiña o grandor que conviña có da besta; levaba ele 
un chapeu moi grande a lle cochal-a cara e debruzábase no pescozo do 
animal pra falar coa rapaza. Se non sabe se o home era novo ou vello, 
nen como era a facie que ele tiña; falar falaba, mas, a rapaza non soubo 
comprendel-as falas que ele lle deu. 

De primeiro, a nena, ao vere aquele home e aquela besta tan grandes 
como nunca vira outros e que calqueira deciría que era cousa de encanto, 
gañou medo, quedando pampa sen saber o que facer nen que dicir, e ape- 
oaa ele marchou, pillou ela a escape, correndo camiño da casa como nunca 
correra, tanto podía o medo que tiña, e de chegar a casa, contoulle á madre 
canto lle acontecera, espricándolle os veciños que foran chegando en 
demanda do que pasara, que ela non soubera falar, pois de lle dicir ao 
home do cabalo: 

— Encanto da miña reverenza. 

dame da tua riqueza, 

que eu darekhe da miña pobreza; 

ofrecéndolle ao tempo o pano que levaba na cabeza, aquele home enche- 
ríallo de ouro e prata fina devolvéndollo logo. 



Pazo. — San Martiño de Lañas. — Arteixo. — A Cruña. 

Apontamento. — Temos outra versión somellante recollida en Ordes (Cabeza de 
Partido xudicial da provincia da Cruña), na que é unha rapaza que leva un 
picariño no colo, e ao pasar por unha corredoira, fonda, sinte un balbor 
estrano nunha leira do alto, sube por un esqueiro, e tamén ve un home 
grandismo nunha besta cal conviña ao seu grandor. 

219 — A GALIÑA DOS PITOS DE OURO 



Unha nena que apastaba un fato de ovellas na croa do castro de Balbén 
(San Vicencio de Vigo. — Carral) , cando andaba mirando por elas pra que 
lle non fuxiran a brincar en algunha leira, sintiu antre o toxo de novío que 
cobría o monte, o chouqueleo de unha galiña; a rapaciña coidou de 
se enganar porque o rueiro cai lonxe, mas, viu que estaba no certo, 
cando aparesceron diante de ela unha choca e os pitiños mais bonitos que 
nunca vira. 

Aqueles animaliños eran moita cousa linda, parcecían como vedellas 
de lan, pol-a sua forma, mas, relocían coma pebidas de ouro; espertada a 
cobiza da rapaza, levouna correr atrás dun pito que desapareceu decontado, 
se non dando por vencida correu atrás de outro que tamén se perdeu antre 
o toxo, e seguiu a correr pouco a pouco atrás de todos, un por un sen poder 
apillar a ningún, e ao írese o derradeiro desapareceu tamén a galiña que non 
ouviu mais. A rapaza, cansa e sen folgos, esgraxando a fío, deu co seu 
corpo no chan, sen azos pra se mover. 

Cando foron horas axuntou as suas ovelliñas e voltou para a casa, con- 
tanto ao chegar canto lle tiña acontescido, e os vellos, dixéronlle que outra 
ves se lle voltara a pasar algo somellante, que tirase o pano da cabeza, 
e botándollo diante á galiña que lle dixera: 

— «Douche a miña pobreza, dame ti a tua riqueza», — porque así des- 
facería o encanto da galiña dos pitos de ouro, e de conquerilo sería rica 
namentras vivise, maisque tirase as onzas a presas. 

San Vicencio de Vigo. — Carral. — A Cruña. 



220 — O CASTRO DE SAN PEDRO DE NÓS 

Antre os rueiros de Coroto e Sarro, en San Pedro de Nós, hai un 
castro; un día de hai moito tempo, un veciño de Sarro, que levaba unha 
leira na croa do castro, cando andaba traballando a terra para a sementeira, 
ouviu unha vos que viña de debaixo de unha grande pedra que había no 
arredor da leira; púxose escoitar, e daquela a vos pediulle se se quería facer 
rico, que levase todol-os días enantes do sol raiar e deixalo enriba da pedra, 
un xerro de leite, e cando poidese unha penla de manteiga, prometéndolle 

que en troques ele atoparía no mesmo sitio ao chegar, unha onza de ouro, 
se o non dicía a ninguén, pois se falaba viríanlle moitos males. 

O home que viu unha boa changa, fixo como a voz le ordeara, e 
cada día ao chegar atopaba a sua onza de ouro riba da pedra, mas, 
enantes de se facer rico, 'maisque tivera xa a sua boa presiña de onzas, a 
muller, cursidosa e desafiuzada, quixo saber a onde ía o seu home todol-os 
días de aquelas horas e quen era que lle daba tantos cartos por un pouco 
de leite; un día perguntoulle ao home, e ele calou sen lle decir cousa. 
Pasou outro pouco tempo, a muller pregou e valeuse de todol-os meios, até 
chorou decindolle que a enganaiba, e o home, terne que terne, calaba sempre, 
mas, as mulleres teñen moito saber e válense de moitas marañas, o caso foi 
que o home chegou unha hora na que lle dixo de como prometera non 
falar nen decir cousa a ninguén, e pediulle que o non marteirar mais pois 
se chegaba falar correíanlle grandes males; o home foi cedendo pouco a 
pouco pol-a teimosía da muller sen ele mesmo se dar de conta, e romatou 
por llo contar todo como tiña pasado. 

Ao outro día cando chegou có leite, xa non atopou onza ningunha, 
aquelo era un mal sinal, gañou medo e non quixo voltar pol-a leira, cheo 
de inquedanza por medo da punizón que lle dixera a vos do encanto. 

Decorreu o tempo sen lle acontescer cousa, e o home daquela quíxose 
sentir tranquil esquecendo o perigo; levou unha tarde apastal-o gando na 
leira da croa do castro, e cando pasaba onda pedra do arredor, abriuse a 
terra, e tragou o millor dos dous bois que levaba o homem, quen inda sentiu 
por un pouco os urros do animal, mas, logo pechouse a terra de novo e 
nunca mais voltouse vel-o boi, nen vivo nem morto. 

Falouse moito do caso no rueiro, e algún veciño díxolle que fora un 
feito da galiña dos pitos dourados que era o encanto do castro. 

Sarro. — San Pedro de Nós. — Oleiros. — A Cruña. 



221 — 0 ENCANTO DO CASTRO DE ELVIÑA 

Todol-os veciños da bisbarra, saben do encanto das croas no castro de 
Elviña, porque alí aparescían uns mouros que daban moitas onzas aos veci- 
ños que Ues levaban gando, leite ou manteiga; e de haber mouros, tamén 
tiña que haber encanto e tesouro, disque. Así foi como un día bai moitos 

anos, un rapáz de Someso, fíxose có libro de San Cibrao e faloulle a un 
seu amigo se queríai ir con ele a levantal-o tesouro. 

Postos de acordo os dous homes que tamén eran veciños, fóronse enan- 
tes do raiar do sol camiño das Croas, e de ter chegado, o do libro fixo 
canto é de cosrume, mas, ao leer, trabúcouse, e leeu ao dereito como é 
mandado para os cristiás, e non ao rivés, como tiña que facer, e daquela, 
levantouse da terra unha cousa que nunca souberon o que foi, se unha 
ramalada de vento ou unha forza estrana e misteriosa, mas, o que si soube- 
ron pois contábano, que o que fose botounos pol-o ár, cal foguetes, e foron 
caer a mais de seiscentos metros do castro, no meio dun prado, perto das 
casas onde eles vivían. 

Gañaron moito medo e correron moi grande perigo, dise, e &e nunca 
souberon dicir que cousa fora a botalos pol-o ár, nen como acontescera, en 
moito tempo aó pechal-os ollos voltaba a eles aquela sensazón de cair no 
buxán, amais de que botaron moitos días antre a vida e a morte, de tan 
forte pancada como levaron ao bater no chan. 

Castro. — San Vicencio de Elviña. — A Cruña. 



222 — O ENCANTO DO «COTO DO CASTRELO» 

O coto do Castrelo, en Uxes é unha marnoa de arredor de seis metros 
de altor, con unha base en circo de trinta ou mais metros; asegún os veciños 
de Uxes e dos rueiros que hai de arredor, dise de sempre que é no Castrelo 
onde o encanto garda o seu tesouro, e cóntase que: 

Unha ves, hai xa moitos anos que se perdeu a conta de cantos foron, 
un siñor cura moi amiguiño dos cartos, sabedor do tesouro, quixo levantalo; 
precurou o «Ciprianillo», fixo que lle aprenderon a leer n-ele, e pescudou 
a maneira como tiña que facer pra conqueril-a sua tenzón; cando soubo canlo 
percisaba, amañou as suas cousas e un día enantes do sol raiar, foise con 
algúns hoimes que axuntara a levantal-o tesouro. 

Ele, revestírase, levaba heizope e auga benta mais unha bordesquiña 
seique de abelaira; os homes, levaban ferramentas e sacos. Comenzaron o seu 
labor, e cando o siñor cura xa leera un bon cacho, sen que os outros desen 
fala, pois, se non pode falar dendes que se axuntan os que entran no choyo, 
aparesceuse un bode grandismo onda eles. O siñor cura sen dar fala ace- 

nouiles pra que cachasen onde aparescera o animal, e daquela faceríanse 
todos ricos, disque, mas, un dos nomes cicais mais cobizoso que os outros 
quixo comenzar enantes que eles e por arroutado, ao abaixal-o lombo pra 
batel-a terra coa ferramenta, o bode deu unha reviravolta e brincou riba de 
ele como se fose unha ovella; o home daquela comenzou berrar espavorido: 
— Aaaai!,, Xesús me valk! 

O bode despareceu como veu sen que ninguen o vise nen soubese como 
foi, e o siñor cura encarraxou moito por ter perdido todo o seu traballo, 
e os outros homes nunca mais quixeron saber de «levantar tesouro». 

Uxes. — San Estebo de Morás. — ■ Arteixo. — A Cruña. 



223 — AS COVAS DE LOURIDO 

O siñor cura que nascera no país, sabía do encanto das Covas de Lou- 
rino, en Sarandós, e precurando a axuda de un veciño de San Vicencio de 
Vigo, de outro de Santaya de Cañás, e un terceiro da sua parroquia de 
Santa María de Sarandós, quixo «levantal-o encanto» e se facer dono do seu 
tesouro, porque todol-os encantos gardan un tesouro. 

Axuntáronse os compañeiros, e fóronse ás covas enantes do sol raiar; 
os homes levaban ferramenta para cachar no monte, e o siñor cura ; reves- 
tido, levaban heizope e auga benta, e debaixo do brazo o «Ciprianillo», pra 
leere n-ele as verbas dos esconxuros; cando ían sair da cás onde se axun- 
tara acbegouse a eles un veciño descreido portando unha carabina, e decín- 
dolles que ía de caza seguíunos ao monte. 

Inda non abrira o día que ainda tardaría en chegar, cando xa estaban 
onde se atopaba o encanto; ninguén daba fala, porque de falar, perderíase 
todo; o siñor cura, riscou o circo no chan con unha crus no meio, e metouse 
dentro de ele; comenzou leer no seu libro do rivés, quérese dicir de atrás 
para diante, e de súpeto, un rebulir antre os toxos, guiou as olladas de todos 
cara ao mesmo sitio, e cuase de debaixo dos seus pés, viron sair unha lebre 
grandisma e branca de cinza, que foi encamar nuns fieitos peirto de eles; 
todos fixerón un «aaaa!», e o siñor cura enrabechou porque perdera todo o 
seu traballo feito. O veciño descreido, púxolle o punto da carabina á lebre, 
e prurruuuuunü, encheuse todo de fume; cando coidaron atopal-a lebre morta, 
viron con pasmo como estaba posta en dous pés, facéndolles coa man un 



370 



3ceno poroo, e fartándose de rír de eles, e despois, marchou, facendo o seu 
camiño moqueándose de todos. 

Decorridos algúns días, voltou o siñor cura con aqueles homes a probal-a 
snrte, mas, ninguén quixo levar ao descreido, e non foi. Como a outra vos, 
levaron ferramenta; o siñor cura voltou revestido, có heizope e mais a i-uaga 
benta se non esquecendo tampouco do seu libro do «Cipriannilo»; fixo o 
seu circo, meteuse dentro, e leeu o seu libro; do mesmo sitio que a outra 
ves brincara a lebre, saíu unha besta, mas, algunha cousa non fixo ben o 
siñor cura, que a besta brincou de acabalo de ele, e tirandó no chan, pate- 
xouno até o deixar por morto. 

Cantos souberon da cousa, dicían que a lebre e mail-a besta, eran 
mesmo demo, e que se a besta non chegou matar ao siñor cura, foi por 
mór de que se viña o día. Dende aquela, hai xa moitos, moitos anos, os 
veciños da bisbarra témense moito de pasar con algo de. noite por onde as 
Covas de Lourido, pol-o respeto que poñen. 

Santa María de Sarandós. — Abegondo. — Betanzos. — Provincia da Cruña. 



224 — A SERPE DE TRONA 

No monte do castro de Troña, disque, había unha serpe grandisma que 
riña amedoñados a todol-os veciño do val, pois adoitaba baixar cando tiña 
fame e levarlles as bestas, as ovellas, ou do gando que fose, e, seique de 
se terciar, asegún se conta, ainda ás veces apillaba algunha persoa con pre- 
ferenza rapaciños ou mociñas e crianzos. Tanta era a estragueira que a serpe 
facía, e tanto era o medo que a familia tiña de que dese en non levar mais 
que xente, que os veciños das parroquias da bisbarra poñéronse de acordo. 
e decidiron que cada lume dise un animal en días sinalados; mas, como a 
familia logo se enche de dar, pasado algún tempo axuntáronse de novo os 
veciños, pois parecíalles moi caristosa a peita a todos aqueles que nunca 
tiveran perda pol-as golpilladas da serpe. 

Dimpois de moito falar, acordouse antre todos de lle dar morte ao 
monstro como millor remedio do mal, e antre todos tamén ordearon de 
cañalo valéndose de unha destrucia, propoñendo en cabo un dos veciños de 
o apillar como se pillan os peixes ao anzol. 

Axuntouse unha morea de novelos de fio que levaron as mulleres, e 
outra de fiaños ofrecidos pol-os cordeiros; con fiaños e fios fixeron os 

homes un embrullo moi gordo no que prenderon ben preso un adibal ben 
forte e ben longo;¡ cobriron o embrullo con unha masa de fariña e carne 
tallada mesturada, e deixáronlla á serpe no mesmo logar onde adoiraban 
lle leval-os animás. Un home agachado púxose ao axexo pra lle dar aviso 
aos demais cando o monstro engulipase o embrullo, e decontado que o 
larpou acenoulle aos outros homes e antre todos tiraron pol-a corda pra 
facer sail-o animal da sua cova, e tan pronto como botou a cabeza de fora 
outros homes díronlle morte, levándó íogo ás arrastas ao adro da ermida, 
onde o enterraron, soerguendo riba da cova onde o meteron, un cruceiro 
que xa caeu de vello, poñéndolle outro novo no canto. 

Troña. — Santa Mariña de Pías. — Ponteceareas. — Provincia de Pontevedra. 



225 — OS XIGANTES 

Un mozo que estaba no muiño, cando levaba pasado algunhas horas 
de noite, reparou como o can que levara con ele pra lle facer compaña, 
dera en ouvear metendo o fuciño pol-o puxigo da porta; cavilando que 
sería por algún can que andaba rolando por fora, botouno de alí, mas non 
decorrera moito tempo cando de novo o can voltou roñar e ouvear; o mozo 
que era valente, quixo saber daquela que era o que pasaba e abriu a porta 
de súpeto, vendo fuxir apresada unha soma a se agachar atrás do muiño. 
Pol-o que poidera ser, o mozo precatado, pillou a eixada de limpal-a canle 
e saiu pra pescudar de arredor; e ende chegando por detrás, viu dous homes 
grandismos que falaban nunha fala que ele non comprendeu, e ao ir pé 
de eles pra lles demandar o que querían, fóronse sen lle dar fala, moi 
amodo, moi amodo, dando unhas canchadas ben longas sen que emporiso 
aqueles seus pés grandismos, deixasen rasto algun no prado ao tripal-a 
herba. 

O mozo, romatado o seu labor cando viña vindo o día, foise pra casa, 
se non chegara gañar medo emporiso tiña un aquel de desacougo, percisaba 
falar do que vira, e ao chegar á casa e se atopar con un seu ifman, contoulle 
canto lle acontescera e daquela dispoñeron de voltal-os dous aquela noite 
ao muiño; armáronse ben armados, e levaron tamen o can; foron de meia 
noite e non atoparon ninguen pol-o camiño; nos prados tampouco diron 
con alma ningunha, non embargante, apenas entraron no muiño e botaron 

a porta, o can deu en roñar e ouvear metendo o fuciño pol-o puxigo; saliron 
os dous mozos dispostos a todo, e viron xa no seu logar aos dous xigantes, 
grandismos, foron onde eles e miráronos ben pra os coñecer, mas o non 
puideron conquerir, pois ao pousal-os xigantes os seus ollos riba dos mozos, 
era tanto o que locían, que os rapaces perderon de velos cal se fitaran 
cara o sol; cando quixeron acordar, non se vían aqueles homes nos prados 
de arredor, nen ooma a outra vez deixaron rasto algún atrás de si ao tripal-a 
herba. Os mozos quixeron comprender daquela, que aqueles homes desapa- 
recían pol-o ar, porque enantes, víranos como estricaban, estricaban cara 
o ceo. 

J 

San Xian de Sergude. — Carral. — A Cruña. 



226 — APARECIDOS 

Pasoulle unha vez a unha rapaza que vivia en Carral, e que tiña un 
rapaz veciño a quen unha noite ao voltar da tuna, apresentóuselle no camiño 
a i-alma d'un difunto, e ao facel-as vintacatro horas morreu de súpeto. 

Ao outro día despois do enterro, cando a rapaza viña de pechar o muiño 
da dona a quen servía, sendo xa noite pecha, n-unha volta do camiño apre- 
íentóuselle o veciño morto; ela gañou medo e fuxíu a correr, facendo cruces 
e marmulando un rezo; chegou á casa morta de medo e non dou fala a 
r.inguen do que lle pasar; ao outro día cando viña de volta a tremer coma 
un condanado na porta do inferno, voltou a se repetil-o feito, mas agora 
denantes de ver o rapaz sentiu as suas falas que lle dixeron: 

— «Marica!, non fuxas que che non hei facer mal, escoita: vai mañán 
ás doce da noite á fraga do Suenllo, e decireiche o que tes de facer pra me 
sacares de penar pol-os camiños. Vai, non llo digas a ninguen; — e, daquela, 
aparecéulle de corpo enteiro, coa mesma roupa que lle poñeran pra o 
enterrare. 

Chegou a nova noite, e a moza, axexada pol-os veciños dispostos a lle 
valere, acodíu á cita, mas, o morto non se apresentou; moqueáronse d'ela os 
outros, e xa coidaba ter todo pasado, cando outro día voltando soia do muiño, 
outra vez aparecéuselle o morto a lle dicir: 

— «Marica!, non fixeche caso do que che e pedín, e sigo penando pol-a 
tua culpa, escoita, inda é tempo de que me vallas; para que eu pouse, e 
me non vexa punido pol-os 'meus pecados a penar polos camiños da terra, 

unha moza solteira ten que faoer a pé a romaxe de Nosa Sdñora da Barca, 
a pedir pol-as portas o xantar de pan e auga, e un eotiño de palla pra durmir 
nos alprendes. Ten que levar un hábito de burel, feito coa esmola recollida 
entre os veciños de sete parroquias, e ten que dicir unha misa en Paleo, e 
outra o día da Virxe na sua eirexa. Esa moza és tí, Marica, váleme que 
inda é tempo! 

Cando chegou á casa, contoulle á dona o que lle pasar, e fóronse 
decontado as duas xuntas pé do siñor cura. Ao outro día, foise a rapaza de 
porta en porta pra compril-a manda do morto, e fixo a sua romaxe a 
Nosa Siñora da Barca, e disque nunca mais ninguén ouviu fala de que se 
voltara presentar ningunha outra vez a ninguén a i-alma do rapaz morto. 

San Xian de Sergude. — Carral. — A Cruña. 



227 — A NAI DAS DUAS NENAS 

Disque boubo unha ves en terras de lonxe, unha muller casada que tiña 
duas nenas pequeniñas cando morreu, e o seu home andaba a gañal-a vida 
por fora, ao xornal; aquel home quedara sen xor, porque non tiña quen 
lle tivera man da casa, pois as nenas, meus anxeliños!, eran moi noviñas 
ainda; e non embargantes, cando o home chegaba pol-a noite, sempre ato- 
paba a casiña ben gobernada e limpa e as filliñas coitadiñas coma aando 
estaban ooa sua nai; o home, deu en cavilar como podería ser aquelo, e un 
día perguntoulle á nena mais grandiña, quen era que o facía, se por sorte 
algunha veciña doéndose das crianciñas botáballes unha man, quedando sol- 
preso ao lle dicil-a nena: 

— É a nanai. — O home o non quix-o creer, mas emporiso seguíu a 
perguntar: 

— E cándo dís que é que ven? 

— Dimpois de que vostede se vai. 

Moito escismou o home, e en cabo, un día, ordenou de ire el mesmo 
pra vel-o que pasaba; e foi, vendo cheo de pasmo que andaba a sua muller 
a barrer; aquelo era oousa do outro mundo, costoulle algún caro o se repoñer, 
mas, repúxose, e, enfrontando con ela díxolle: 

— E logo, és ti de certo: e ; cómo pode sere eso? 

A morta lle non oontestou de primeiro, brasmando tristeira! 

— Ai, hom!, e tí que fixeche?, agora sí que estamos perdidiños!, — 
engadindo logo: 

— Cando eu morrer, doinme moito de ti e mais das meniñas, malpo- 
cadiñas!, por teren quedado tan noviñas sen o agarimo da nai, e dende 
aquela, moito foi o que lle pediu a Santisima Virxe pra que me deixar ter 
man de elas, até que se valesen de seu, e a Virxe, surrindo, doume a potes- 
tade de o faoer namentes que me non vise ollo de cristián; as neniñas 
podíanme vere por seren inocentes, meus anxeliños!, mas, agora que ti me 
viche, e faláchesme, tirácbesme a potestá c xa nunca mais voltarei a as 
axudar; miñas almiñas!, agora sí que quedaron sen nai para sempre, — e, 
coa mesmas, aquel home deixou de ver á sua muller que nunca mais voltou. 

San Xian de Sergude. — Carral. — A Cruña. 



228 — O HOME E MAIL-O ENTERRO 

Ele foi unha ves un home que viña dun viaxe de acabalo de unha 
besta e pillouno a noite no camiño, e cando ía pasando un monte soedoso 
e medoñento, enfrontouse de súpeto sen que enantes sentira cousa, con un 
enterro que levaba moita familia na compaña. 

O home que de primeiro gañou medo, quixo logo coñecer aos que ían 
pasando, e viu que todos eran seus veciños; — «cousa estrana é, — cavilou, — 
n-esta hora e neste sitio, e que ninguén dé unha f ala nen me queiran coñecer, 
cal se me non visen», e tivo o pé no entanto pasaba a macabra procisión, 
roparando con estraneza que non faltaba senón un home de toda a parroquia, 
e que no enterro tampouco ía o maordomo, nen levaba o pendón nen os 
fachos pra poñer de arredor do cadaleito no mortorio da eirexa, que tam- 
pouco caía de aquela banda a onde camiñaban levando o morto. De reparar 
en estas miudezas o home voltou tremer: — «sería un aviso?» 

Cando o home chegou á sua casa anotado pol-o que vira, falou coa 
sua muller, e non tiña acougo, sintiase mal ; até que ela espricoulle que aca- 
baba de morrer un seu veciño, o que o home non vira no enterro, e, cousa 
cursidosa foi, que cando no outro día levárono enterrar, o home viu con 
pasmo, que o enterro era igual ao que ele vira pasar pol-a noite no monte. 

Bañobre. — Santa María de Castro. — Miño. — Pontedeume. — Provincia 
de Cruña. 

229 — A MAN DO MORTO 

Houbo unha vez unha leiteira casada de pouco, que vivia coa sogra, 
e un día, ao chegar da vila, viña cun frebón tan forte que as pernas lle 
non termaban do seu corpo; nen catou e caldo nen fixo cousa, botouse na 
cama a tremer e pediulle á sogra: 

— «Madre, se vestede quixer ir por min mañan á vila? ; estimarialle 
tanto!, estoulle moi maliña, sabe, eu lle non podo có corpo. 

— Boeno, 'muller, boeno, acouga; xa eu irei por ti, acouga, e durme, 
hache facer ben; durme. 

E a boa da leiteira como non se tiña de sono e de cansazo, durmiuse; 
nen sentiu ao se erguer a vella, nen tampouco ouviu o trafego da mañan 
na casa; cando reoordou, o sol rebrincaba en fios de luz a se coaren por 
entromedias das tellas e das ripas do tellado; sentiase moi aleada, mais 
emporiso se non puido erguer e caeu de novo a durmir. Foi denoite, cando 
os homes voltaban do traballo, que recordou outra vez, e sen sabel-o por 
que, con un nó apreméndolle a gorxa demlandou: 

— «Non viu a Madre?, e xa é noite, qué é que lle pasou? 

Os homes repararon daquela no estrano do caso, e ollando un pra 
outro e sen dar fala, matinaram os dous sair na sua precura, cando ouviron 
o seu chouquelear no andamio; ao entrar na cociña costáballe caro de se 
mover a sorro: viña arrepiada, os ollos regalados e o corpo a tremer. 

— Ai !, miña meniña, — dixo defrontando á nora a balboar, — coidei 
morrer sen chegar á casa. 

— E logo? — demandaron todos. 

— i Verés, rapaces, verés, — e contoulles: 

— ■«Onte, deiteime oedo por mór de me erguer con tempo poi-a mañan: 
non podia durmir, tiña tanto medo de acordar tarde que o sono fuxiu de 
min; en cabo, durminme: non sei se pouco, se moito, durminme e acordei 
solpresa; pareceume que quería abril-o día; brinquei decontado do leito, fun 
a fenestra, e ollei pra noite, locían as estrelas ainda ; mas ; víase o refrexo 
do sol no nascente; amañeime axiña e sen facer ruido pra vos non desper- 
tare, sain cós xerros grandes despois de muxil-as nosas vacas, e fun de porta 
en porta. Todas as veciñas durmían, e todas tamen eran a me dicil-o mesmo: 

— '«E logo, tia Antona, ele hai algunha novedade?, e logo ; todas tamen 
seguraban que era moi cedo, que me enganar, mas ta'men todas, cando lles 

eu facía mirar pra o nascente, conviñan en que tiña razón pois xa eran horas 
e ben chegadas. 

— «Recollido o leite, sain da casa andando canto puiden; ao rematar 
de rubil-a encosta da eirexa, chegoume tanto o camiño que houben pousar, 
poñíame moito respeto o sítio, mas eu xa non podía có meu corpo; as 
pernas non querían termar de 'min e con medo e todo, fun, e pousei a cesta 
na veira do camiño e senteime de par do adro. Xa vos dixen que tiña moito 
medo de me parare alí, e si o fixen foi por non ter millor sitio: parei 
moi pouco, a brétema da marea tolliame o corpo, a friaxe chegoume aos 
osos e matinei marchare, mas, o meu apreto foi grande; como erguía eu a 
cesta dende o chan deica a cabeza? probei unha, duas, cen veces, e chegaba 
con ela á cós, mas de alí non podía pasar, íanse'me as forzas, «probiña de 
min», deixen, «se houber unha boa i-alma pra me axudar», mas, quen o había 
facer daquela hora? 

— «Outra vez comencei de pelear e de novo hóubeno deixar; Santo 
Dios!, Santo Dios!, repetía, e ninguen que me axudar, e cando con desespero 
virei a cabeza, vin a meu rente a un «caballero» que chegou sen que o 
sentise. Deille as boas noites e non contestou, daquela non reparei no seu 
feito, pedínlle cuase chorando que me botase unha man á cesta, e decon- 
tado rúbena na cabeza, deille as gracias pol-o ben que me fixera, e tam- 
pouco deu fala, boeno, cavilei, seu servizo foi igual e agradecereillo sempre. 
Poteime a andar e dend'a revolta do camiño mirei pra atrás ? xa non puiden 
velo por ningures; onde irá ; cavilei, un «caballero» tan bó, e d'estas horas?. 
Pronto o anceio de chegar barreume o seu recordo. 

— Mais, Pepiña!, rapaciños!, miña nena querida!, cando cheguei á vila 
e pousei a oesta no chan na precura dun xerro, coidei morrer có medo: que 
decirés que atopei de par dos xerros?, unha man!, a man do «caballero», 
moi branca, moi respetada, con anelos de ouro, mas éravos a man dun morto, 
que non tiña sangue. 

Dende aquela, nunca ben lle foi á coitada, e si a moza sanou, ek foise 
mirrando, mirrando, e na invernia, deixou os vivos pra se encamiñare 
ao alem. 



San Xian de Almeiras. — Culleredo. — A Cruña. 

230 — A MISA DOS DEFUNTOS 

Disque unha ves, unha sardiñeira da banda de Sada, acordou solpresa 
cando xa parescía chegado o día, porque ela, tiña o costume como todal-as 
suas veciñas, de deixal-as casas con un pouquiño de noite cando xa estaba 
chegando o abrente; enganada pol-a lua, que ela non tiña relós, botouse fora 
denoite coidando que eran horas; reparou que as portas das veciñas inda 
estaban pechadas, e se de primeiro coidou que se durmian, logo, quixo com- 
prender que xa marcharan; ela correu como sempre, ou mais ainda, pra lles 
dar akanzo ás compañeiras, e non tardou en chegar onde a ermida de 
San Marcos, antre Vilanova e a Gandra, no camiño que vai de San Pedro 
de Nós a Cambre. 

Como viu a porta da ermida aberta, 'mirou por ela, non sabía que facían 
alí unha misa de cedo, nen tampouco ouvira as badaladas a chamar pol-os 
fieis, mas, a misa ía escomenzar e ocurríuselle de entrar n-ela; había moita 
familia, viu saibo cura da sancristia, e sen o cavilar mais, tamen ela entrou; 
romatada a 'misa, que foi moi lixeira, o siñor cura repartiu fachos, e toda 
a familia en fileiras, camiñou dando voltas arredor das paredes por dentro 
da ermida. 

A sardiñeira quixo roparar que algo estrano pasaba; tanta familia e 
non sentire o seu alentar; todos movendo os labres a rezar, e sen lles oir 
un borboriño; camiñaban, e as suas pasadas se non escoitaban; «nen que 
fose cousa do outro mundo», — cavilou pra esoontra sí a sardiñeira estar- 
recida, e caeu axionllada a rezar; tremáballe o facho nas más, e cuase que 
non tiña forzas cando rematou as suas orazóns. Foise caladiñamente a 
familia toda, sen a sardiñeira saber cómo nen por onde o fixera, e saíu 
ela ta'mén, sen alma no camiño. 

O día seguía sen abrir; pousou nun canto da patela o facho que ainda 
tiña nas más, e cochouno có enceirado; de súpeto, atopouse tan cansa e 
sen forzas, que tivo necesidade de se sentar nun cómaro: quixo daquela 
ouvir ao lonxe o cantar dun galo, e vencida da fadiga caeu a durmir; cando 
ac( rdou locía ben craro o sol no alto; tiña recodido as forzas, e coidou que 
todo o pasado non fora senón un soño, mas, quixo sabelo de certo, e des- 
cochou a cesta pra vel-o facho, atopando que o que alí tiña, non era senón 
o oso da canela de unha perna de home. 

Santa María de Cambre. — Cambre. — A Cruña. 

231 — A RAPAZA E OS DEFUNTOS 



Unha ves que un fato de mozos e mozas con algunha muller mais vella 
ían nunha romaxe, unha das mozas ao pasar pol-a noite por diante dun 
camposanto, queixándose de como lle pesaba moito a cesta que lavaba na 
cabeza coa merenda, dixo por facer risa, que ben podían botarlle unha 
man os difuntos que sería un bó aliviadeiro. 

Seguiron camiño os romeiros, e asegún ían chegando ao logar da 
romaría, mais a cada vez pesáballe á moza a sua cesta na cabeza, até que 
tivo necesidade de pousala pra pillar folgos, vendo con pasmo ao deixala 
no chan, que n-ela levaba a man dun morto volta para abaixo tal se quixera 
afincar na cabeza da rapaza; gañada de medo, a moza quíxoa tirar de alí, 
e non puido, viñero na sua axuda os da compaña e tampouco o puideron 
conquerir por mais forza que tivesen. 

Estando n-estas, unhma velliña que ninguen soubo quen era nen por onde 
chegara, díxolles que pra se librare da canga de aquela man, tiña a rapaza 
que voltar ás doce da noite ao camposanto onde fixera risa dos difuntos, 
a lles pregar con homildanza que a perdoasen e mais que lle tiraran aquela 
man que tanto lle pesaba enriba, porque, cousa miragreira ou feitizo do 
outro mundo, foi o que, maisque pousara a cesta, a cada ves seguía •sendo 
meirando o peso que ela riba de si sintía; e seguiu aconsellando a vella, 
que levase pol-o día á eirexa de aquela parroquai unha vela ben comprida 
para as benditas Ánemas. 

Envergoñada do seu feito desasisado, chea de medo e con sinceiro arre- 
pendemento, compriu a moza a sua penitenza e viuse en cabo libre da 
punizón que os difuntos poñéranlle por facer risa de eles. 

Santa María de Dordaño. — Cesuras. — Betanzos — Provincia da Cruña. 



232 - A I-ALMA DO OUTRO MUNDO 

Disque unha vez un home, andaba a rozar leña no monte, e roparou 
nun pombo con mais lindas cores que un peto reial, que revoaba de arredor, 
brincando nos pindiricos dos toxos como fan os chascos; o home, en primeiro 
cuase que non fixo caso do paxaro, mas, logo, matinou de acañalo, e 
daquela faloulle o pombo: 

— «Oes, rapáz, non lembras do tio Chinto, o teu veciño, que morreu 
pol-a Pascua hai un ano? 

— Lembro! 

— Pois eu sonche a sua i-alma, que non ten acougo e anda a penar 
poi-o mundo, e non é por cousa mala ningunha; é por mór que cando me 
vestiron, poñéronme o hábito cosido e non podo me ceibar de ele se non ven 
unha boa i-alma tallarmo de riba a embaixo; tí que és bó veciño tés que 
ire ás doce da noite de hoxe ao monte do Curcio, tállasmo, e adeus heicho 
de ter sempre en conta e rogarei por ti, mas, que ninguén seipa do meu 
nome se falas do que che pedin, senón, somos perdidol-os dous. 

O home, seique deixou o labor e foille contar ao siñor cura o que lle 
pasar, e o siñor cura moito foi o que porfiou por saber de quen a i-alma 
era, mas o home, terne que terne, calou sempre, e o non soubo, pois ele 
prometeuno, e non é ben o non facer unha cousa de pauto coas ánemas, 

Como en cabo era unha boa obra, aconsellou o siñor cura para que o 
home fose ao monte libral-a i-alma do veciño, mas encomendoulle moito 
tamén ao home, que levase unha fouce ben afiada, que se poñera no 
camiño, que riscara no chan con un carabullo un circo grande facéndolle no 
meio unha crús, e que se 'metese dentro a agardar; así o fixo, e serían 
as doce da noite, cando viu aparescer o difunto no escuro; púxose doente 
ao ver o home no circo; non quixo de se achegar a ele por ver se o facía 
sair de alí, e andaba a virar da arredor; no encanto o home, veña de lle 
rnandar gadañazos sen lle poupal-o corpo, até que en cabo, talloulle o 
hábito de riba a embaixo, e houbo daquela tan forte estroniza, que inda 
que coeran todal-as noces do mundo non facerían mais estrondo. 

DaqueLi ao home barreuselle o sentido e caeu no chan sen que nada 
lle pasar, e como estaba no meio do circo, salvouse, senon, disque, ao 
ceibal-a i-alma que andaba a penar pol-o mundo, de lle rachal-o hábito por 
diante pillárao nunha apreta e levárao, e onde non, o demo ou quen queira 
que ele fose levárao tamén. 

Cando o home acordou ao outro día con moitas horas de sol, foise 
decontado pé do siñor cura pra lle contar canto lle pasara, e atopouno morto 
dentro do leito, pois seique a i-alma que non puido leval-o home do meio 
do circo, levouno a ele no seu canto pol-o consello que lle dira. 

Santa María de Dordaño. — Cesuras. — Betanzos. — Provincia da Cruña. 

233 — A ÁNEMA DO PAI 



Era un vello que tiña un fillo e mais unha filla e morréralle a muller; 
era mariñeiro e tamén tiña seu lugariño e un peto ben forro, e de que se 
viu vello, deixou o mar para traballar na terra, casando a filla na casa por 
quen o coidara, e fíxolle un papel que si o coidaba ben deixaríalle o capital 
de bés que ele tiña, e o fillo andaba ao xornal quér na terra ou quér no 
mar, onde saira. 

O vello, despois que lle fixo papel á filla, e que viu que o xenro tiña 
lancha de seu pra ire ao mar, namentres a filla coidaba da casa e mandaba 
nos xornaleiros; e, en troques, o fillo tivera que se botar pol-o 'mundo, 
deu en cavilar que fixera un mal, e gañou medo. 

Un día, na cociña, díxolle á filla: 

— ■ Escoita, dendes que che fixen papel, vou gañando medo; seique 
fixen un mal en che deixar todo o capital a ti, e o teu irmán pol-o mundo 
a gañar un xornal como un probe de solenidá; teño moito medo de morrer 
e pasal-as penas do mundo. 

— Boooh!, siñor, — atallou a filla, — por qué ha pasal-as penas do 
mundo?; se diu, diu do seu, e llo non diu a calqueira, díullo á sua filla que 
ben respetadiña o ten; e o meu irmán, maisque seia seu fillo tamén, é que 
o coida coma min?, ele botouse pol-o mundo porque quixo, que vostede lle 
non pechou as portas da casa, porque llas non pechou, non si?. Amais, 
diulle ele cousa do que gaña?, sábeo gastar ben, verdá, pois, daquela... 

E pasou tempo, e o vello morriu, e unha noite, o home da filla andaba 
no mar; ela mondaba nas patacas na cociña, e oíu un rumbo no sobrado: 

— Dios mio, — dixo pra escontra sí. — seique algo caíu enriba, — e f ixo 
por escoitar o íou a vos do padre a dicir: 

— Miña filla!, 'miña filla!, val a teu pai que anda a penar pol-o mundo, 
pol-o mal que fixo; valme, miña filla, valme; dalle ao teu irman o que é 
de xustiza! 

A muller de primeiro, quixo tomar medo, e como a voz calou, deu en 
cavilar que aquelo non podía ser, e, non fixo caso, mas, poucos días despois, 
durmía na cama e acordou solpresa, oira o tumbo da outra vez, e a voz 
a dicir: 

— ■ Miña filla!, miña filla!, val a teu pai que anda a penar pol-o mundo, 
pol-o 'mal que fixo; valme, miña filla, valme; dalle ao teu irmán o que é 
de xustiza! 

Daquela a muller xa non pido durmir, e cando o seu home voltou 
do mar, díxolle: 

— Oes, pasoume esto: oin un tumbo moi forte, e cando escoitei, o 
padre díxome: — «Miña filla!, val a teu pai que anda a penar pol-o mundo, 
pol-o mal que fixo; váleme miña filla, váleme; dalle ao teu irmán o que 
é de xustiza! 

— Boooh!, — fixo o home, — sonche figuración tuas; qué duda ten o 
teu irmán? 

— Teño medo, — dixo a muller. 

— Deixa, eu non irei ao mar, xa verás como non volve. 

E aquela noite non viu, nen en outras, pero volveu a primeira noite que 
ele marchou ao mar; daquela a muller xa tremaba có medo e choraba, por- 
que non é ben o non facel-os mandados dos difuntos, e o home tamén o 
quixo creer, e aquela noite que ele quedou outra ves na casa, tamén sentiu 
o tumbo, e fixo como a muller a primeira ves: 

— Oes, que f oi o que caíu no sobrado ? 

— Eche o padre, — balbou ela, e decontado sentiuse a vos do vello a 
dicir: 

— Miña filla!, Miña filla!, val a teu pai, que anda a penar pol-o mundo, 
pol-o mal que fixo; váleme, miña filla, váleme; dalle ao teu irmán o que 
é de xustiza. 

E daquela decidiron os dous de ire buscar o irmán; fixérono vir á casa, 
fixeron partizón, e disque xa nunca mais voltou vir o padre chamar pol-a 
filla. 

Seavella. — San Pedro de Visma. — A Cruña. 



234 — A ESTADEA 

Unha ves en que dous rapaces voltaban da tuna ben entrada a noite, 
atopáronse de súpeto na revolta de un camiño medoñento, con unha lús moi 
locente que daba en medrar subindo altisma; os mozos portaban as suas 
bisarmas que outras armas non había no tempo de este conto, e un de eles, 
mais valente, fixo os circos no ár e na terra, riscando no chan, e poñéndolle 
a crús no meio; o outro rapáz entalado pol-o medo, non puido dar razón 

de si, e arrepiado, botouse a correr, trompezou e caeu no chan, ao pouco 
tempo quixo comprender que o levaban pol-os cabelos, tanto era o modo 
de lle doer ao llos estricar; pasárono por riba das silveiras e dos toxos, 
batérono en cantas pedras había pol-os balados e mais pol-os camiños, e 
cando o probe do rapáz coidando morrer, rezaba xa nas letanías, sentiu 
como o guindaban no chan caendo dende o alto, rabuñado, perto da sua 
casa, sen que ao compañeiro como soubo mais tarde. pasáralle cousa. 

San Xian de Sergude. — Carral. — A Cruña. 



235 — A SANTA CAMPAÑA 

ELe foi unha ves que un pai e mais un fillo que xa era home, viñan 
dun viaxe e tiveron a disgracia de seguir sen se deprocatar, sendo noite, un 
camiño que pasaba perto do adro de unha eirex, dándose de conta do mal 
que Ues traía o seu descoido, ao se atopar nunha revolta coa Santa Compaña, 
que ao sel-as doce, sai do cimiterio para faoel-a sua rolda. 

Pai e fillo, viron arrepiados, as luceciñas verdeás dos fachos que por- 
taban as i-almas en pena, e ouviron o borboriñar dos pregos dos difuntos, 
e daquela, que foi tanto o medo que gañaron que quixeron fuxir a escape 
sen o conquerir, porque o vello, xa canso e de poucas forzas, tropezou 
e caeu decontado, sen folgos nen azos pra se valere; o fillo chegou un pouco 
mais lonxe, pero millor lle fora caer como o pai pra se aforrar moitos 
contratempos, xa que, como o vello, tampouco tivo forzas nen saber pra ris- 
cax no chan o circo e poñerlle no meio a crús, como é ben pra se librare 
das cousas do outro mundo en se metendo un pra dentro. 

O pai ao caer no chan, afociñado, quixo comprender que a Santa Com- 
paña pasara por riba de ele, pois sentiu ben no corpo, como o tripaban as 
pasadas dos difuntos, deixándó esmendrellado; fixo un esforzo erguendo un 
pouco a cabeza pra mirar se vía ao fillo, mas, como era noite, o non viu; 
escoitou un pouco, e non oiu cousa, sen dúbeda, levárao a Santa Compaña 
pra portare a crús, o caldeiro da auga benta e mail-o heizope; o pai, daquela, 
perdeu o acordo, e non foi home até o abrir do día; estaba canso e sin 
forzas, doíaile o corpo, quixo poñerse en pé, e as pernas lle non termaban, 

en cabo, 'mal como puido, cuase ás arrastas, foi facendo o camiño da casa; 
o fiüo inda non chegara, e ele, perdida a cór e esgumiado, mais semelhaba 
un difunto. 

Ao rapáz, atopárono logo os veciños; apareceu durmido pé do cruceiro 
da parroquia, collendo unha apreta o talo da crús; o pai, apenas se tardou 
tres días en morrer, e o fillo durou pouco mais tempo, mas, ben pouco 
foi. Ninguém conseguiu de ele que dixese cousa, porque o que vai cós 
difunros, inda que queira, non pode dicir o que ve nen o que lle mandan 
facer, e tampouco quen é o que o fai; non pode viral-a cabeza para ver o 
que leva atrás de sí, por eso nunca ninguén da razón. O úneco que lle é 
doado facer ao que vai coa Santa Compaña, se é que sabe 9e dar xeito, é, 
se atopa a outro disgraciado no seu camiño, o poñerlle nas más a crús, e 
o caldeiro coa i-auga benta e mail-o heizope, librándose de seguir ele ao 
deixar a outro no seu canto, mas, dende o fai, é pouco o que tarda en 
morrer,pois có seu rude traballo de pol-a noite, perde a xor, e vai esmore- 
cendo a cada día mais, mirrándose pouco a pouco. 

Corpo Santo. — San Martiño de Tabeayo. — Carral. — A Cruña. 

Apontamento. — Aseguran os mais, pol-a terra das Mariñas, ao que até o de 
agora poidemos recoller, que da Santa Compaña solmente se ven as 
luceciñas verdeás fosforeantes, sen cousa pantasmal algunha, inda que hai 
escrebidores que falan de unha verdadeira hoste de espeutros que arrodean 
a outros catro que portan un tombo ou un cadaleito, cousa que nosoutros 
nunca tal ouvimos 1 grea campesía; e falan tamén algúns de eses mesmos 
autores, de luces acesas das que hai quen dí que son fachos de cera, 
e quen, que son osos alcendidos; tampouco tivemol-o enxexo de recollel-a 
especie, o que facemos púbrico para o xeneral coñecemento. 

Por terras de Curense, dicíase, asegún Murguía (Véxase «Galicia», páx. a 224), 
xusgando por informazión a ele chegadas arredor de comenzos do derradeiro 
terzo do século pasado, pouco mais menos, o mesmo que nós recollimos, 
coa variante de que as luces se no ven, nótase o seu bafo ao passar, como 
se sinte o borboriñar dos pregos maisque se non vexan os difuntos; 
tampouco fala de que leven tombo nen cadaleito. 

A Estadea, que moitos escrebidores trabucándose relazoan coa Santa Compaña, 
facendo das duas unha, é cousa moi diferente; véxase o noso conto 
«A Estadea», recollido por nós no mesmo logar que este da Santa Compaña, 
e contado pol-o mesmo informador. Temos outras versiós de contos da 
Estadea que confirman nun todo o que pubricamos e que non pubricamos 
agora en gracia a brevedade. 

REZADOS DE NENOS 



236 — CONTO EN VERSO 



Lentie epístola badana, 

cabra enferna non é sana; 

cabra mouca non ten cornos, 

cabra cega non ten ollos. 

N-aquel monte de fraguin fragatis, 

vin estar un cabrin cabritis; 

asomado a un penedín penedatis. 

Pasou por al't un lobin lobatis, 

e dixolle: — «Báixate cabr'tn cabratis» 

cu non me baixo, baixaratis 

porque me comerin comeratis. 

— Eu non te comer'tn comeratis, 

que f'txen xuramento xuramentatis t 

de non comer carne nin carnatis 

dende o mes de xulio ao de xuliatis 

E baixou o cabratis do penedín 
e pillouno o lobatis pol-o pescoctn, 
e botouno para un cabanquín, 
e deixoulle o pestozo e a encarnadura 
Aleluya!, Aleluya! 

237 — A GALINA E OUTROS ANIMAS 

Debaixo dun castiñeiro 

paseando unha galiña 

caeu degarado ourizo 

e un golpe lle deu na crista, 

bota a correr a galiña 

e dille de presa ao galo: 

— Fuxa, señor galo, fuxa, 
que cae o ceo en anacos. 

— Quén llo dixo, ña galiña? 

— Sentin un na coroniña. 
Apreta o galo a correr 

e, có raposo encarando: 

— Fuxa, — dille, — señor Pedro, 
que cae o ceo en anacos. 

■ — ■ Quén llo dixo, señor galo ? 

— Dixo a señora galiña. 
--Quén llo dixo, ña galiña? 

— Sentin un na coroniña. 
Bota o raposo a correr 

e, atopando o can ao paso: 

— Fuxa, — dille, — siñor can, 
que ace o ceo en anacos. 

— Quém llo dís, señor raposo? 

— Dixomo o siñor galo. 

— Quén llo dixo, señor galo? 

— Dixo a señora galiña. 

— Quén 11 o dixo, ña galiña? 

— Sentin un na coroniña. 

Bótase o can a correr 
e có lobo tropezando : 

— Fuxa, — dille, — señor lobo, 
que cae o ceo en anacos. 

Vilancosta. — San Vicencio de Berres. — A Estrada auntamento e partido xudicial 
Provincia de Pontevedra. — Tomado de «Miscelánea del Folklore Gallego», 
pubricada no tomo IV da «Biblioteca de Tradiciones Populares Españolas», 
— Madride. — 1884. — páx. a 101-102. Foi recollido por Marcial Valladares. 

238 — PICO, PICO 

Pko, Pico, mazarico, 

quen che deu tan longo bico? 

— Deumo Deus, por meus traballos 
para picar nos carballos, 

antre as ponlas e ramallos. 

— Xa piquei, e repiquei, 
tres graiños atopei, 

e metinos nun saquiño, 
e leveinos ao muiño, 
ao muiño, a moer, 
os ratiños a comer, 
e pillei un pol-o rabo, 
e leveino ao mercado. 

— Cánto me dades mulleres 
por este porco cebado? 

— Cen reás e un ichavo. 

— Fun por cás da miña tía 
cando o sol e$morecia; 
doume unha cunca de leite, 
a cunca estaba jendida, 
todo o leite me vert'ta. 

— Fun pol-a corredoiriña, 
e atopei unha gaitiña 
que tocaba a rabiar; 

e saíronme os ladrós, 
e leváronme os calzós. 

— Acudide a min veciños, 
con gadañas e fouciños. 

Temos outra versión da mesma localidade, a mitá mais curta, pois o 
seu derradeiro verso, é o que dí: «e leveino ao mercado», rematando de este 
outro xeito: 

Indo por unha corredoira torta, 
atopei unha cabra morta; 
e fun darlle con un pé, 
e a cabra fixo: tnéééeee. 

Santa María de Cambre. — Cambre. — A Cruña. 



239 — 0 GALO PINTO 

Unha ves era un galo Pinto, que ía para o casamento do seu tio Chinto, 
e atopou no camiño un bosteiro con tres graos de millo, e dixo: 

— «De comelos, embouto o bico, e de non comelos é moita perda; — e, 
daquela foise, e comeunos, e como emboutou o bico, pediulle a unha herba: 

— «Herba, limpa o bico ao galo Pinto, que vai para o casamento do 
seu tio Chinto»; e a herba respondeulle: 

— Non quero». 

Daquela vaise a unha vaca, e dille: — «Vaca, come á herba, porque a 
herba non quixo limpal-o bico do galo Pinto que vai para o casamento do 
seu tio Chinto»; e díxolle a vaca: 

— ■ Non quero». 

Despois vai onde un pau, e disse: — «Pau, zoupa na vaca, porque a 
vaca non quixo comel-a herba e a herba non quixo limpal-o bico ao galo 
Pinto que vai para o casamento do seu tio Chinto»; e díxolle o pau: 

— «Non quero». 

Vaise logo onde o lume, e dille: — «Lume, queima o pau, porque o 
pau non quixo zouparlle á vaca, porque a vaca non quixo comel-a barba, 
porque a herba non quixo limpal-o bico ao galo Pinto que vai para o casa- 
mento do seu tio Chinto»; — e díxolle o lume: 

— «Non quero». 

Despois vai onde a i-auga, e dille: — «Auga, mata o lume, porque o 
lume non quixo queimal-o pau, porque o pau non quixo zoupar na vaca, 
porque a vaca non quixo comel-a herba, porque a herba non quixo limpal-o 

bico ao galo Pinto que vai para o casamento do seu tio Chinto»; — e díxolle 
a i-auga: 

— «Non quero». 

E daquela foise pé do burro, e díxolle: — «Burro, bebe a i-auga, por- 
que a i-auga non quixo matal-o lume, porque o lume non quixo queimal-o 
herba, porque a herba non quixo limpal-o bico ao galo Pinto, que vai para 
o casamento do seu tio Chinto». 

En de chegando aquí párase o conto como se se non lembrar, e cando 
algún non sabedor pide de que siga o conto, pergunta o que conta onde 
era que ía, e se algún di: — «no burro», — dille ele: — «levántalle o rabo 
e salúdao», porque este conto dise pol-o antroido pra meter chascos. 



Santa María de Cambre. — Cambre. — A Cruña. 



240 — UNHA AMORA NA SILVA 

Estando a amora no seu lugar, 
viu a mosca pra lle picar. 

A mosca na amora, 

a amora na silva, 

a silva no chan; 
o chan como é duro de todo ten man. 
Estando a mosca no seu lugar, 
chegou a araña para a cañar. 

A araña na mosca, 

a mosca na amora, 

a amora na silva, 

a silva no chan; 
o chan como é duro de todo ten man. 
Estando a araña no seu lugar, 
chegou o galo para a peteirar. 

O galo na araña, 

a araña na tnosca, 

a mosca na amora, 

a amora na silva, 

a s'tlva no chan, 
o chan como é duro de todo ten man. 
Estando o galo no s>eu lugar, 
chega o raposo para o cañar, 

Raposo no galo, 

o galo na araña, 

a araña na mosca, 

a mosca na amora, 

a amora na silva, 

a silva no chan; 
o chan como é duro de todo ten man 
Estando o raposo no seu lugar t 
chegou o can para o escorrentar. 

O can no raposo, 

o raposo no galo, 

o galo na araña, 

a araña na mosca, 

a mos-ca na amora, 

a amora na silva, 

a silva no chan; 
o chan como é duro de todo ten man. 
Estando o can no seu lugar, 
chegou o lobo para o cañar. 

O lobo no can, 

o can no raposo, 

o raposo no galo, 

o galo na araña, 

a araña na mosca, 

a mosca na amora, 

a amora na silva, 

a silva no chan; 
o chan como é duro de todo ten man 
Estando o lobo no seu lugar, 
chegou o home para o matar. 



O home no lobo, 
o lobo no can, 
o can no raposo, 
o raposo no galo, 
o galo na araña, 
a araña na mosca, 
a mosca na amora, 
a amora na silva, 
a silva no chan; 
o chan como é duro de todo ten man. 
Estando o home no seu lugar, 
chegou o pau pra lle zoupar. 
0 pau no home, 
o home no lobo, 
o lobo no can, 

o can no raposo, 

o raposo no galo, 

o galo na araña, 

a araña na mosca, 

a mosca na amora, 

a amora na silva, 

a silva no chan; 
o chan como é duro de todo ten man. 
Estando o pau no seu lugar, 
chegou o lume para o queimar. 

O lume no pau, 

o pau no home. 

o home no lobo, 

o lobo no can, 

o can no raposo, 

o raposo no galo, 

o galo na araña, 

a araña na moKa, 

a mosca na amora, 

a amora na silva, 

a silva no chan; 
o chan como é duro de todo ten man. 



Estando o lume no seu lugar, 
chegou a i-auga para o matar. 

Auga no lume, 

o lume no pau, 

o pau no home, 

o home no lobo, 

o lobo no can, 

o can no raposo, 

o raposo no galo, 

o galo na araña, 

a araña na mosca, 

a mosca na amora, 

a amora na silva, 

a silva no chan; 
o chan como é duro de todo ten man. 
Estando a i-auga no seu lugar, 
chegou o boi pra bibichar, 

O boi na i-auga, 

a i-auga no lume, 

o lume no pau, 

o pau no home, 

o home no lobo, 

o lobo no can, 

o can no raposo, 

o raposo no galo, 

o galo na araña, 

a araña na mos>ca, 

a mosca na amora, 

a amora na silva, 

a silva no chan, 
o chan como é duro de todo tcn man. 



A Cruña. 

241 — O RAPOSO E MAIL-A RAPOSA 



O raposo e mail-a raposa viron o pereiro maduro; a raposa dille ao 
raposo: 

— Sobe e colle unhas peras. 

— Vou cair, — di o raposo, — e se parto unha perna... 

— Anda, que non cais. 

Subiu o raposo, caiu, e partiu un brazo. Daquela dille á raposa: 
— . Oes, vaite á porca que che de catro sedas. 
A raposa vaise, e dille á porca: 

— < Porca, dame catro sedas para lle levar ao meu Peruchiño que caeu 
dun pereiro embaixo, e partiu un brazo. 

— Disgraciado, — díxolle a porca, — pois dille á unha que che dea as 
aveas. 

— Uncha, dame as aveas pra lle levar á porca, pra que a porca me dea 
catro sedas, pra llas levar ao meu Peruchiño, que caeu dun pereiro embaixo 
S partiu un brazo. 

— Disgraciado, — díxolle a ucha, — dille a un ferreiro que che dea as 
chaves. 

— Ferreiro, dame as chaves, pra que a ucha me dea as aveas, pra llas 
levar á porca, pra que a porca me dea catro sedas, pra llas levar ao meu 
Peruchiño, que caeu dun pereiro embaixo e partiu un brazo. 

— i Disgraciado, — ■ dille o ferreiro, — dille á ovella que che dea un 
carneiro. 

— Ovella, dame un carneiro, pra que o ferreiro me dea as chaves 
pra que a ucha me dea as aveas, pra llas levar á porca, pra que a porca 
me dea catro sedas, pra llas levar ao meu Peruchiño, que caeu dun pereiro 
embaixo e partiu un brazo. 

— Disgraciado, — díxolle a ovella, — dille á cadela que che dea un can. 

— Cadela, dame un can, pra que a ovella me dea un carneiro, pra que 
o ferreiro me dea as chaves, pra que a ucha me dea as aveas, pra llas levar 
á porca, pra que a porca me dea catro sedas, pra llas levar ao meu peru- 
chiño, que caeu dun pereiro e partiu un brazo. 

— ■ Disgraciado, — dille a cadela, — dille á panadeira que che dea 
un pan. 

— Panadeira, dame un pan, pra que a cadela me dea un can, pra que 
a ovella me dea un carneiro, pra que o ferreiro 'me dea as chaves, pra 
que a ucha me dea as aves, pra Uas levar á porca, pra que a porca me dea 
catro sedas, pra llas levar ao meu Peruchiño, que caeu dun pereiro e partiu 
m brazo. 

— Disgraciado, — díxolle a panadeira, — dille á vaca que che dea leite. 

— Vaca, dame leite, pra que a panadeira me dea pan, pra que a cadela 
me dea un can, pra que a ovella me dea un carneiro, pra que o ferreiro 
me dea as chaves, pra que a ucha me dea as aveas, pra llas levar á porca, 
pra que a porca me dea catro sedas, pra llas levar ao meu Peruchiño, que 
caeu dun pereiro embaixo e partiu un brazo. 

— Disgraciado, — díxolle a vaca, — dille ao prado que che dea herba. 

— Prado, dame herba, pra que a vaca me dea leite, pra que a pana- 
deira 'me dea pan, pra que a cadela me dea un can, pra que a ovella me 
dea un carneiro, pra que o ferreiro me dea as chaves, pra que a ucha me 
dea as aveas, pra llas levar á porca, pra que a porca me dea catro sedas, 
pra llas levar ao meu Peruchiño, que caeu dun pereiro embaixo e partiu 
un brazo. 

— . Disgraciado, — dixo o prado, — fai que me reguen. 

E a porca fixo que regaran o prado, e o prado deu herba, e a herba 
levoulla á vaca, e a vaca deulle o leite, e o leite levoullo á panadeira, e a 
panadeira deulle o pan, e o pan levoullo á cadela, e a cadela deulle o can, 
e o can levoullo a ovella, e a ovella deulle o carneiro, e o carneiro levoullo 
ao ferreiro, e o ferreiro deulle as chaves, e as chaves levoullas á ucha, e a 
ucha deulle as aveas, e as aveas levoullas á porca, e a porca deulle as sedas, 
e cando a raposa chegou coas sedas, xa o seu Peruchiño morrera. 



San Salvador de Cecebre. — Cambre. — A Cruña. 

242 — O RABO DA RAPOSA 



Unha vez eran unha raposa e mais un raposo que iban nun viaxe; ato- 
paron un bardal que tiñan que salvar, e ai raposa ao brincar por riba de 
ele, arpeou o rabo mazaroqueiro nun guicho, e quedoulle todo esgarrapi- 
zado; o raposo quixo de llo gobernar e non soubo, e ollando para un gato 
que viña polo camiño, díxolle: 

— Oes, dame o rabo pra llo levar á raposa ? 

— Non quero; se me das leite? 

Vaise daquela o raposo onde unha vaca e dille: — Vaca, dame leite, 
que llo quero levar ao gato, para que o gato me de o rabo, e o rabo pra 
llo levar á raposa. 

— Non quero; se me das herba? 

O raposo vaise ao prado: — Prado, dattie berba, que a herba é para 
lla levar á vaca, para que a vaca dea leite, pra llo levar ao gato, para que 
o gato me de o rabo pra lle levar á raposa. 

— Non quero; se me das auga? 

O raposo vaise ao puzo: — Puzo dame auga, que a auga é pra lla 
botar ao prado, pra que o prado me dea herba, par lle leval-a herba á vaca, 
para que a vaca me dea leite, pra lle levar o leite ao gato, para que o gato 
me dea o rabo pra llo levar á raposa. 

— >Non quero; se me limpas? 

O raposo vaise a un mozo: — Mozo, limpa o puzo, para que o puzo 
me dea auga, a i-auga pra Ue botar ao prado, para que o prado me dea 

herba, pra lle leval-a herba á vaca, para que a vaca me dea leite, pra lle 
levar o leite ao gato, para que o gato me dea o rabo pra llo levar á raposa. 

— Non quero: se me dás uns zocos? 

O raposo vaise a un zoqueiro: — Zoqueiro, dame uns zocos, os zocos 
para lle levar ao mozo, para que o mozo limpe o puzo, para que o puzo 
me dea auga, a i-auga pra lle botar ao prado, para que o prado me dea 
herba, pra lle leval-a herba á vaca, para que a vaca me dea leite, pra lle 
leval-o leite ao gato, pra que o gato me dea o rabo pra llo levar á raposa. 

— Non quero; se me das touciño ? 

O raposo vaise ao cocho: — Cocho, dame touciño, o touciño pra llo 
levar ao zoqueiro, pra que o zoqueiro me dea os zocos, os zocos pra llos 
levar ao mozo, para que o mozo limpe o puzo, para que o puzo me dea 
auga, a i-auga pra lle botar ao prado, para que o prado me dea herba, pra 
lle leval-a herba á vaca, para que a vaca me dea leite, pra lle leval-o leite ao 
gato, pra qeu o gato me dea o rabo pra llo levar á raposa. 

— Non quero; se me das f ariña ? 

O raposo vaise ao muiño: — Muiño, da'me fariña para lla levar ao 
cocho, para que o cocho me dea o touciño, o touciño pra llo levar ao 
zoqueiro, pra que o zoqueiro me dea os zocos, os zocos pra llos levar ao 
mozo, para que o mozo limpe o puzo, para que o puzo me dea auga, a i-auga 
pra Ik botar no prado, para que o prado me dea herba, pra lle leval-a 
herba á vaca, para que a vaca me dea leite, pra lle leval-o leite ao gato, 
pra que o gato me dea o rabo pra llo levar á raposa. 

— Non quero; se me das picos? 

O raposo vai ao ferreiro: — Ferreiro, dame picos pra llos levar ao 
muiño. pra que o muiño me dea fariña, pra lle levar a fariña ao cocho. 
pra que o cocho me dea touciño, o touciño pra llo levar ao zoqueiro, pra 
que o zoqueiro me dea os zocos, os zocos pra llos levar ao mozo, para que 
o mozo limpe o puzo, para que o puzo me dea agua ; a i-auga pra Ua 
botar ao prado, para que o prado me dea herba, pra leval-a herba á vaca, 
para que a vaca me dea leite, pra Ue leval-io leite ao gato, pra que o gato 
me dea o rabo pra llo levar á raposa. 

— Non quero; se me das carbón? 

O raposo vai pé dun carballo: — Carballo, dame carbón, pra lle levar 
o carbón ao ferreiro, pra que o ferreiro me dea picos, os picos pra llos levar 
ao muiño, para que o muiño me dea fariña, pra lle levar a fariña ao cocho, 
para que o cocho me dea touciño, o touciño pra llo levar ao zoqueiro, pra 
que o zoqueiro me dea os zocos, os zocos pra llos levar ao mozo, para que 

o mozo limpe o puzo, para que o puzo me dea auga, a i-auga pra lla botar 
ao prado, para que o prado me dea herba, pra Ue leval-a herba á vaca, para 
que a vaca me dea leite, pra lle leval-o leite ao gato, pra que o gato me 
dea o rabo pra llo levar a raposa. 
— Non quero; se me tronzas ? 

E vaise o raposo a tumbal-o carballo, e o carballo ao caer botouse enriba 
do raposo e esmagouno!. 

San Xian de Sergude. — Carral. — A Cruña. 

243 — O VELLO QUE PRANTOU A VIÑA 

Era un vello e prantou unha viña. 

Luns e martes 
de madrugada, 
tras do outeiro 
da pedra jurada. 

Veu a cabra o rilou a viña que o vello prantara, 

luns e martes 
de madrugada, 
tras do outeiro 
da pedra furada. 

Vaise o can e matou á cabra, que rilou a viña que o vello prantara. 

luns e martes 
de madrugada, 
tras do outeiro 
da pedra furada. 

Ven o pau e matou ao can que matou á cabra, que rilou a viña que o 
vfllo prantara, 

luns e martes 
de madrugada, 
tras do outeiro 
da pedra furada. 

Ven o lume e queimou o pau, que matou ao can, que matou á cabra, 
que rilou a viña que o vello prantara, 

luns e martes 
de madrugada, 
tras do outeiro 
da pedra jurada. 

Ven a i-auga e matou o lume, que queimou o pau, que matou ao can, 
que matou á cabra, que rilou a viña que o vello prantara, 

luns e martes 
de madrugada, 
tras do outeiro 
da pedra furada. 

Vaise o boi, e bebeu a i-auga, que matou o lume, que queimou o pau, 
que matou ao can, que matou á cabra, que rilou a viña que o vello prantara. 

luns e martes 
de madrugada, 
tras do outeiro 
da pedra furada. 

Ven a corda, e prendeu ao boi que bebeu a i-auga, que matou o lu'me, 
que queimou o pau, que matou ao can, que matou á cabra, que rilou a viña 
que o vello prantara, 

luns e martes 
de madrugada. 
tras do outeiro 
da pedra furada. 

Vaise o rato, e rilou a corda que prendeu ao boi, que bebeu a i-auga, 
que matou o lume, que queimou o pau, que matou ao can, que matou á 
cabra, que rilou a viña que o vello prantara, 

luns e martes 
de madrugada, 
tras do outeiro 
da pedra furada. 

Veu o gato e comeu ao rato, que rilou a corda, que prendeu ao boi, 
que bebeu a i-auga, que matou o lume, que queimou o pau, que matou ao 
can, que matou á cabra, que rilou a viña que o vello prantara, 

luns e martes 
de madrugada, 
tras do outeiro 
da pedra furada. 

Vilancosta. — San Vicencio de Berres. — A Estrada. — Provincia de Pontevedra. 



Temos outra versión de Cée. — Corcubión. — Provincia da Cruña, que 
comenza: 

Unha vella 
prantou unha viña 
martes de antrotdo, 
pol-a mañanciña. 

Sigue o mesmo orde que a devanceira, e romata. 

0 gato no rato, 
o rato na corda. 
a corda no boi, 
o boi na i-auga, 
a i-auga no lume, 
o lume no pau, 
o pau no can, 
o can na cabra, 
a cabra na viña 
que prantou a vella, 
martes de antroido 
pol-a mañanciña. 

E outras duas tamen con retrouso cambiado, dí a primeira: 



Un vello 

e unha velliña, 

prantaron unha viña, 

na sua hortiña, 

tras da sua casiña, 

en lús de madrugada, 

ao pé da pedra furada. 

e dí a segunda: 

Detrás do cruceiro 
da pedra furada, 
tiña un vello 
unha viña prantada. 



244 — UNHA VELLA TIÑA UN CAN 

Unha vella tiña un can 
debaixo da cama onde ela durm'ta, 
e o can ladraha, 
e a vella dicias 

— Malos demos te leven oul, can, 
que mal agradeces o pan que che dan. 

Unha vella tiña un gato 
debaixo da cama onde ela durm'ta, 
e .0 gato miañaba, 
e o can ladraba, 
e a vella dicía: 

— Malos demos te leven oul, can, 
que mal agradeces o pan que che dan. 

Un vella tiña un rato 
debaixo da cama onde ela durm'ta, 
e o rato chiaba, 
o gato miañaba, 
e o can ladraba, 



e a vella dicía: 

— Malos demos te leven oul, can, 
que mal agradeces o pan que che dan. 

Unha velia tiña un gato 
debaixo da cama onde ela durmia, 
e o galo cantaba, 
o rato chiaba, 
o gato miañaba, 
e o can ladraba, 
e a vella dicía: 

— Malos demos te leven oul, can, 
que mal agradeces o pan que che dan. 

Unha vella tiña unha pita 
debaixo da cama onde ela durmia, 
e a pita piaba, 
o galo cantaba, 
o rat-o chiaba, 
o gato miañaba, 
e o can ladraba. 
e a vella dic'ta: 

— ■ Malos demos te leven oul, can, 
que mal agadeces o pan que che dan. 

Unha vella tiña un melro 
debaixo da cama onde ela durmia, 
e o melro asubiaba, 
a pita piaba, 
o galo cantaba, 
o rato chiaba, 
o gato miañaba, 
e o can ladraba, 
e a vella dicia: 

— Malos demos te leven oul, can, 
que mal agradeces o pan que che dan. 

Unha vella tiña unha ovella 
debaixo da cama onde ela durmia, 
a ovella meaba, 
o melro asubiaba, 
a pita piaba, 



o galo cantaba, 
o rato chiaba, 
o gato miañaba, 
e o can ladraba, 
e a vella dic'ta: 

— Malos demos te leven oul, can, 
que mal agradeces o pan que che dan. 

Unha vella tiña un porco 
debaixo da cama onde ela durm'ta, 
o porco roñaba, 
a ovella meaba, 
o melro asubiaba, 
a pita piaba, 
o galo cantaba, 
o rato chiaba, 
o gato miañaba, 
e o can ladraba, 
e a vella dicia: 

— Malos demos te leven oul, can, 
que mal agradeces o pan que che dan. 

Unha vella tiña un burro 
debaixo da cama onde ela durmia, 
e o burro orneaba, 
o porco roñaba, 
a ovella meaba, 
o melro asubiaba, 
a pita piaba : 
o galo cantaba, 
o rato chiaba, 
o gato miañaba, 
e o can ladraba, 
e a vella dicia: 

— Malos demos te leven oul, can, 
que mal agradeces o pan que che dan. 

Unha vella tiña unha vaca 
debaixo da cama onde ela durmía, 
e a vaca urraba, 
o burro orneaba, 



o porco roñaba, 
a ovella meaba, 
o melro asubiaba, 
a pita piaba, 
o galo cantaba, 
o rato chiaba, 
o gato miañaba, 
e o can ladraba, 
e a vella dicía: 

— Malos demos te leven oul, can, 
que mal agradeces o pan que che dan. 

Unha vella tiña un lobo 
debaixo da cama onde ela durmía, 
e o lobo ouveaba, 
a vaca urraba, 
o burro orneaba, 
a ovella meaba, 
o melro asubiaba, 
a pita piaba, 
o galo cantaba, 
o rato chiaba, 
o gato miañaba, 
e o can ladraba, 
e a vella dic'ta: 

— Malos demos te leven oul, can, 
que mal agradeces o pan que che dan. 

Santa María de Beade. — Beade. — Ribadavia. — Provincia de Ourense. 



245 — UN HOME IA Á FEIRA 

Un home que ía á feira atopou no seu camiño con un rio que callou 
a xiada, e por non ir na precura da ponte, pasou por riba do lazo; cando 
xa tiña pasado o rio e quixo brincar na ribeira, o lazo crebou e o home 
partiu unha perna, e daquela dixo: 

— Que forte és, lazo, partíchesme unha perna, — e o lazo respondeulle: 

— Inda mais forte é o sol, que me derrete, — e daquela dí o home: 

— Que forte eres, sol, que derretes o lazo, e o lazo partiume unha 
perna; — e o sol dille: 

— Mais fortes son as nubes, que me cobren; — e dí o home: 

— Que fortes sodes, nubes, que cubridel-o sol, que o sol derrete o 
lazo, e o lazo partiume unha perna. 

— Mais forte é o aire que nos leva. 

— Aire, que forte eres, que levas as nubes, que as nubes cobren o sol, 
que o sol derrete o lazo, e o lazo partiume unha perna. 

— Mais fortes son as paredes, que me tornan. 

— Paredes, que fortes sodes, que tornadel-o aire, que o aire leva as 
nubes, que as nubes cobren o sol, que o sol derrete o lazo, e o lazo partiume 
unha perna. 

— ■ Mais fortes son os ratos, que nos furan. 

— Ratos, que fortes sodes, que furadel-as paredes, e as paredes tornan 
o aire, que o aire leva as nubes, que as nubes cobren o sol, que o sol 
derrete o lazo, e o lazo partiume a min unha perna. 

— Mais fortes son os gatos, que nos pillan. 

— Gatos, que fortes sodes, que pilladel-os ratos, que os ratos furan as 
paredes, que as paredes tornan o aire, que o aire leva as nubes, que as nubes 
cobren o sol, que o sol derrebe o lazo, e o lazo partiume a min unha perna. 

— Mais forte é a i-auga que nos afoga. 

— Auga, que forte eres, que afogal-os gatos, que os gatos pillan os 
ratos, que os ratos furan as paredes, que as paredes tornan o aire, que o 
aire leva as nubes, que as nubes cobren o sol, que o sol derrete o lazo, e o 
lazo partiume a min unha perna. 

— * Mais forte é o cabalo que me bebe. 

— ■ Cabalo, que forte eres, que bebel-a i-auga, que a i-auga afoga os 
gatos, que os gatos pillan os ratos, que os ratos furan as paredes, que as 
paredes tornan o aire, que o aire leva as nubes, que as nubes cobren o sol, 
que o sol derrete o lazo, e o lazo partiume a min unha perna. 

Ao chegar aquí, o que conta o conto, dí que sigue moito mais e que 
o non dí pra se non facer cansado, e se algún lle pide de seguir, pergunta 
ele: — E logo, onde ibamos?, — e ao lle dicir: — No cabalo, — ele retruca. 

— Pois mételle o fuciño debaixo do rabo. 

San Pedro de Belmil. — Santiso. — Arzúa. — Provincia da Cruña. 

CONTOS PORCOS IRREVERENTES E OUSCENOS 



246 — AS FABAS 

O padre gostaba moito das fabas, comiás no caldo, e debecíase por 
elas guisadas con touciño e boa freba de porco, e se os chourizos poñían 
ccr no prebe, daquela as non deixaba por cousa ningunha. 

Un día seique o padre tiña un viaxe, disque, foi a unlia feira, non sei 
ben de que se tratar, mas, contouse que comeu na taberna, e poñéronlle 
fabas, e tanto buliu ás engulipar, que pasaban enteiras a correr pol-a gorxa 
embaixo, 'maisque estiveran recuadas e resas, encheuse coma un fol, e 
levaba un bandullo, con perdón, tan teso coma un pandeiro, e fixéronlle 
mal; cando chegou á casa, adoentaba, e sin tempo para outra cousa meteuse 
debaixo da meda, onde o carro, e no canto de unha cepa riba da mesma 
soleira fixo o seu labore. 

Pol-a noite caeu un trebón, e a choiva por un lado, e pol-o o outro 
a enxurrada que chegou bordal-a soleira, foron bordando as fabas que 
deixara o padre. 

Ao xantar o vello ao outro día, non tiña o caldiño de sempre, a com- 
paña poñéralle compango. 

— Fabas!, — fixo ele cando as viu, e botouse a elas con anceio. 

— Están boas, estan boas, — f acía, — e, como foi de que as poñeras ?, 
perguntoulle á muller. 

— Pois mira, bem, salira á horta por unhas rabiciñas pra facel-o caldo, 
e ao pasare pol-a meda reparei unha moreiña de fabas que eu non sei quen 
alí as puxo... 

— Puah!, Puah!, condanada de cocha!, — dixo o home aberto aos 
engullos. 

San Xian de Friol. — Friol. — Lugo. 

247 — O VELLO E A LAMPARIÑA DA VIDA 



Houbo unha vez un matrimonio ben levado no que chegaron os dous 
a velliños, e de se veren con un dos pés en alto para o derradeiro viaxe, 
fixéronse moi amiguiños da misa e mais dos santos, pasando os dias cuase 
que a eito a rezar. 

O petrucio era mais vello ainda que a muller e por eso rezaba moito 
mais, pois gañaralle moitismo medo á dos dentes regañados, e fixérase moi 
devotiño do siñor San Pedro, pra que lle non negase o paso pol-as suas 
portas, e, disque un día: 

Atopándose o velliño soio, pé d'unha figueira na horta, chegou pol-a 
cancela da eira outro velliño 'moi vello, de barbas moi longas e tan brancas 
como as cañas que tiña na sua cabeza; de primeiro, o petrucio coidou que 
era un probe que viña pedir, e xa ía rosmar, mas deprocatouse que non tiña 
alxabeira e levaba non mais que un caxado pra se apoiar n-ele: — Quén 
será, — cavilou, — e, qué é que me quererá, se o non coñezo?. — E, ooa 
mesma, como estaba deitado, sentouse no chan e agardou. 

Moito abriu o petrucho os ollos cando o outro chegar ; e chamándolle 
pol-o nome díslle: 

— E logo, cómo imos hoxe? 

E cando reparou que o outro traía moitismas chaves na faixa, de arre- 
dor, regalou mais os ollos e quixo co'mprender que era o siñor San Pedro 
que o viña chamar para o viaxe. 

— Inda non hom, inda non, acouga, — dixolle o outro a surrir; quería 
saber como ías, e o valente que és, amais de si querías algunha cousa, pois 
a tua hora inda non é chegada. 

O petrucio alentou forte: 

— Corcio, — fixo, — gañarache medo. 

— Pois non tremes, hom, non tremes; eu son bon amigo dos amigos 
e non has pasalo mal. 

— ^Daquela, inda teño moito tempo ? 

— Moito non, que xa es moi velliño, pro, inda che queda ; hom, inda 
che queda. 

— ■ E a 'miña muller ? 

— Quédalle moito mais. 

— E, como é que o sabes? 

— -Uuuuuiü, pol-as lampariñas. 

— E, cómo é que son?, eu gustaría de as ver. 

— Queres?, pois xa as verás; heite levar onde elas pra que as vexas. 

— E cando vai sere? 

— Qués vír agora ? 

— Quero. — E fóronse os dous vellos xuntos a carrandear e falando 
como dous amigos que eran; cando chegaron a unha porta grandisma, o 
siñor San Pedro, tirou de chaves, percurou unha axeitada para aquela pecha- 
dura, e, rísrás, despechou a porta e pasaron. Uuuuü, Dios mio, daquela: 
alí era como unha adega grandisma e chea de lús cal se o sol raiar, había 
tantos e tantos vasiños con ceite e unha torcida a lucir, que era un milagre 
de el Siñor; o petrucio quedou pampo. 

— E estas lampariñas..., — dixo a tremer có anoto. 

— Si, — repondeu o siñor San Pedro. 

— ■ Mas, a unhas botáronlles mais aceite que ás outras. 

— Todas levan o mesmo; pro unhas, gástano mais apresa, e outras 
mais amodo. 

— E, daquela, por qué morren os nenos e mais os mozos? 

— Porque fenden os vasos. 

— Aaaah!, e, daquela podo ver a miña lampariña? 
— ■ Póoodes. 

— E a da miña muller? 

— Tamen. 

— Ulas, a ver, logo. 

E foi o siñor San Pedro, e insiñoulle duas lampariñas postas unha de 
par da outra. 

— E logo, — inda dixo o petrucio, — é que sempre estíveron así xuntas? 

— Non, home, non, ao se alcenderen, cando nasce un neno, póñense 
de par das lampariñas dos pais, e ao se casar axúntanse ás do home e 
rnail-a muller. 

— Daquela esta é a miña ?, — e asinalaba a mais chea das duas. 

— Noooóón, esa é a da tua muller; a tua é estoutra, — amostroulle a 
mais valeira, que cuase que non tiña outro aceite que o da torcida; e, n'estas, 
o petrucio non soubo quén, chamaron pol-o siñor San Pedro, foise, e ele 
quixo daquela emborcal-o aceite da 'muller na sua lampariña, mas non puido; 
o vaso apregárase e se non podía arringar: — que farei?, — cavilaba, — qué 
farei ? — e ordeou de sacalo cós dedos. Probou, e lle non collía mais que 
un, e conformouse decindo: 

— Boeno, o caso é ter tempo denantes de que chegue o siñor San Pedro, 
-—e dábase unha presa a meter e sacal-o dedo... mas, quen vos dí que 
nestas, a muller despertouno de sócato a labazadas decíndolle: 

— Cocho!, mais que cocho, que me metal-o dedo no cú inda boeno. 
pero que despois mo leves á boca, eso si que cho non quero pasar!. 

Río de Quintas. — San Vicente de Elviña. — A Cruña. 



248 — O QUE EMPORCOU OS DEDOS 

Ele foi unha ves un home que ía nun viaxe, e véndose nun apreto 
no camiño, foise atrás de unhas penas pra facere o seu labore; mas deuse 
o caso, que chegado o momento atopouse que de arredor non había follas 
nen herbas, todo era cascaxo, e cavilando que non era cousa de botar man 
de unha pedra, foise, e pasou o dedo, e logo facendo ¡puaf!, dimpois de o 
mirar, sacudiuno pra lle tirar o que levaba apregado, mas, deiílle tanta forza 
á man, que foi a se bater na aresta de unha das pedras magoándose, e, 
con un aceno de delor, sen se deprocatar do que facía, berrando un ¡recorcio!, 
ievouse o dedo á boca. 

Sarria. — Auntamento e cabeza de partido xudicial na provincia de Lugo. 



249 — CEN, CEN, CEN ; MIL, MIL, MIL 

Era unha vez un carpinteiro que levaba un axudante parvo, e ao rema- 
tal-o traballo n-un casal onde o chamaron fora da sua terra, seguindo o 
costume, díronlles unha boa merenda con viño a correr; puxéronse todos 
contentes, e por se moquear do probe do parvo, o patrón da casa dislle: 

— «E tí, hom, non quererás un regaliño pra te lembrares de nós ? 

— Eu, siñor, querer, quereríao se mo diran. 

— Logo, que quererías millor, hom? 

— E, eu que sei cal é a sua vontade. 

— Tés razón, hom, tés razón, pois, mira: tí vas ser carpinteiro, non sí? 

— E, serei e todo, siñor. 

— ■ Daquela, lévate esa porta, — referíase o petrucio a unha porta vella 
que sacaran da casa, — é boa madeira, sabes, pesa un pouquiño ; mas non 
atoparás como ela para o teu banco. 

— Moitas gracias, siñor, Deus llo terá en conta cando morra. 

E o rapaz que tiña a forza d'un boi, pillou n-unha man a ferramenta 
do mestre e domeando un pouco o lombo, demandou: 

— «Veña agora a porta. — Os outros, rindo, poñéronlla ás costas; 
engruñouse un pouco, tanbo ela pesaba, e tocou a andar. O mestre que non 
era malo, ía de par d'ele e algunha vez botáballe unha man; o parvo esgra- 
xaba a fío, daquela propúxolle o carpinteiro: 

— «Pararemos un pouquiño, hom?. 

— Se vostede é quen o dispón?. — E pararon; pasouse un pouco mais 
de tempo do comenente porque había levar un mal camiño onde era sona 
que un fato de ladróns arroubaba a bulsa e canto poider aos viaxeiros, e 
lembroullo o vello ao rapaz temendo pol-a presiña de cartos que pillara, 
e. ollando 'medoñentos d'un lado e mais do outro, descobriron con pasmo 
unfabo que viña pol-a valgada. 

— 'Santo Deus!, estámosche perdidiños, — dicía o mestre, — se nos ven, 
mátannos, e levarannos canto teñamos; meu Deus!, axúdanos, — e arringaba 
os cabelos con desespero. 

— Non chore, siñor, non chore, que inda non morremos, — engadiu o 
aprendiz. 

— Mas, qué qués que f agamos se somos perdidiños ? 

— ■ Agavíe ao castiñeiro, non perda o tempo, meu amo. 
E así o fixo mal que ben, pra se agachar entre as ponlas, e cando ía 
rubindo faloulle o rapaz: 

— «Non suba tan apresa, siñor, pille a ferramenta, — e deulle a seira 
onde a levaba. 

— E mais tés razón, — fixo o home, de catoiño que a apillaba; e o 
caso foi, que o parvo quixo rubir tamen a porta ; o seu tesouro. 

— E, como vai sere, hom ; tanto como pesa?, — repriooulle o outro. 
— ■ E miña, non quero que ma leven, — ■ porfiou o rapaz ; e con moito 

esforzo e axudado do mestre que roñaba: — «diaño de parvo, vannos apillar 
por ele», — montaron nas ponlas a porta e fórona levando pouco a pouco 
de camiño que rubian. Cansos como raposos, pararon por fin; xa nada se 
vía, era noite, e apousaron pé da arbre os ladrós do fato;, tamen eles viñan 
cansos, tiveran unha boa xornada de traballos e de froito. 

Un d'eles, alcendeu lume, e amañando un fornelo cunhas pedras, puxo 
por riba unha tíxela, mas, que lle botar se nada tiñan?. Os homes adoecían 
c'oa fame e dirixíndose ao cociñeiro berráronlle: 

— «Eih!, tí, sancristan do demo, a ver se amañas algo decontado que 
adoecemos c'oa fame. 

— Qué hei amañar, hom ; que hei amañar, se nada teño?. 

Fai oomo vexas, pois se non nos das que roer, asámoste a tí como si 
foses un porco. 

O cociñeiro que talmente somellaba un sancristan como lle chamaran, 
tremendo có medo axíonllouse e rezou, dicindo logo: 

— «Deus, meu Deus!, tí que tan alto estás e que sempre miras pol-o 
ben dos teus, axúdame e sácame de este apreto. 

Có esforzo, o medo, e a friaxe que aterecía seu corpo dimpois de tanto 
esgraxar, o bon do parvo sentiu moitas ganas de mexar e díxollo ao mestre: 
— «aguanta, hom ; aguanta un pouco», aconsellou o outro cheo de medo, 
pero foi tarde, porque a tempo que o cociñeiro invocaba a Deus, non puido 
ele aguantar, e deixouno ir; os ourís, runxiron na tíxela. 

— Qué boiño e Deus, que acode na miña axuda, — marmulou o san- 
cristan en aición de agradecemento, e engadiu: — «se agora quixer de man- 
darme algún chouriciño?; e os chourizos viñeron tamién, porque o parvo de 
tanto conterse, viuse no caso de facer algo mais do que fixer, có pasmo do 
carpinteiro que morría có medo. 

Celebraba o cociñeiro o miragre, contaba o capitan as onzas de ouro 
que poñeran a presas no chan, e os outros homes, rifaban pol-o reparto 
trabucando de contino ao que contaba ; ata que sulfúreo berrou: 

— «Calaredes, ladrós!, calaredes pra me deixar contar?, así veña un 
raio que vos aplane a todos!, — E o raio caeu pillando ao capitan o pri- 
meiro e facendo fuxir espavoridos aos ladrós. 

Foi a porta que nos seus apretos deixara o parvo, e que viu ao chan 
con grande estrondo: daquela baixaron os dous homes, e apañaron as onzas, 

namentres o capitan coa lingoa presa e todo ele a medio esmagar ; oontaba 
ainda cal un inocente: — «cen, cen, cen; mil, mil, mil»; — e así seguía, 
cando os carpinteiros xa ricos, coa bulsa cheia de onzas, tocaron a and'ar. 

San Xian de Almeiras. — Cullerado. — A Cruña. 



250 — NON SOPRE, SEÑOR, NON SOPRE 

Todol-os xastres teñen sona de larpeiros e comillós, e diz tamen que o 
levaren rapaces na sua oompaña, mais que para lles axudar no seu traballo, 
é unha trécola que adoitan de que se valer por mór das moitas marañas 
que sempre fan pra enchel-a andorga, pois asegúrase, e non é de mintira, 
que a un xastre non hai en ningures quen o encha. 

Unha vez, traballaban n-unha casa un xastre e o seu axudante, e, sei 
que a pationa tiña moi pouco de farturenta, e ainda que fixo un bó pote 
de papas, non lles sacou 'mais que unha cunca pra cada un, pois prometérase 
de non facer mais papas en todo o tempo que eles traballaran na casa. Se 
o xastre enguliu de oontado, o rapaz fixó n-un Asús!, e os vellos inda seguian 
comendo a pousiño; os xastres alampaban coa fame, e ollaban aos patrós 
degorándose todos. 

A vella dispuxo de se deitaren, e aparellaron os dous cochos que había 
na cociña, pois outro sitio non tiñan, así foi que os donos da casa como 
eran vellos durmiron no cocho do curruncho que era o mais quentiño ; e ao 
xastre có axudante, deitáronos no de cabe a porta do andamio. 

Ao acurruxal-o lume e matal-a luz do candil ; a cociña quedouse ás 
escuras; a pouco, os vellos roucaban e os xastres viraban e reviraban no 
leito sen se durmire, era que «a capa moia no pé» como din cando a fame 
apreta o calleiro; daquela o xastre díxolle ao rapaz: 

— E tí, sei que non durmes?. 

— Non, — respondeu o rapaz, — e, sei que vostede tampouco durme?. 

— Teño unha f ame que adoezo, — engadiu o home. 

— Non será mais do que min, — seguíu o rapaz tan baixo que costaba 
caro de oílo. 

— E o demo da vella fixo papas a fartar pra deixalas no pote? 

— Imos a elas?, — demandou o rapaz estalexando a língoa. 

— Vai tí e traesme unhi cunca, — mandoulle o xestre. 

Daquela foi o rapaz e botouse tan amodo do leito que nen as pomas do 
xergón renxeron; o roñar do gato e algunha faisquiña do borrallo a locer 
na lariza, insiñáronlle o camiño da lareira; as palpadelas chegou ao pote, 
tiroulle o testo e mergullou a ferrada nas papas bastas cümo a broa, engu- 
lipou canto puido coa presa do ladrón e logo de se fartar, encheu a reverter 
outra vez a cunca e foilla levar ao mestre, e ende chegando ao cocho, 
apalpou con canta maineza puido na precura da cara; por fin coidou dar 
co-ela e cbegándolle a culler a boca dixolle moi baixiño: — «coma e non 
fale», — pero o outro denantes de comer sopraba: — «puf!, puf! puf!, — 
aconsellándolle o rapaz: 

— «Non sopre, señor, non sopre, que xa están tépedas, — mais, como 
o outro seguira sen comer e veña soprar e mais soprar, enrabechou o rapaz, 
e emborcoulle a cunca das papas por riba. 

Foi daquela que despertou a vella, e levando as mas ás papas pega- 
ñentas e mornas, abaneou canto puido no vello petrucio pra o facer aoordar. 
e berraba entolecida do abrayo: 

— «Aaaaü, Xacobe, que maliña estou Xacobe, que o fixen sen me dar 
de conta!. 

San Xian de Almeiras. — Culleredo. — San Xian de Sergude. — Carral. — 
A Cruña. 



251 — PAPADEUS 

Houbo unha vez un home que de rapáz fora un rillote, e cando serviu 
na casa do siñor cura, non era moi ben o que lle quería a ama; se o siñor 
cura estricáballe as orellas, porque daquela era ainda un rapáz, o que é 
a ama mandáballe cada lostregazo que iba o demo n-ele; dábanlle farne, 
e faecíanlle 'mala vida, e como apañaba mais lampordias que códeas, quíxose 
vingar e deixou a caisa. 

Botouse polo mundo, correu moitas terras, andivo con siñores e xa 
agora era cousa; falaba, aü, cormo falaba; mesmo daba xenio de o escoitar; 
o siñor cura agora gostaba de latricar con ele, a sobriña que ainda era 

nova, mais do que o rapáz pois nacera cando ele xa tiña marchado da 
casa, debecía pol-a sua oompaña, e a ama, que mesmamente era unha babiona, 
pasmaba coa boca aberta cando o rapáz, falar; sabian ou non sabian que 
era o rillote de outrora? quen o souper, mas, sei que o non sabian. 

A ama do cura que xa logo secomenzaba a ir vella, gostaba moito das 
falas do rapáz, pois chamáballe siñora, e dicíalle que na bisbarra toda non 
había outra dona coma ela distinta, que tan ben parecera, e que coma ela 
enchera unha casa, mas, engadiulle un día: — «Vostede ten que falar como 
falan as siñoras; eu aprendereille se é que quer», — e fixeron un trato: ele 
entrou de criado na casa pra leval-a laboura e ter man dos xornaleiros, 
dirixil-os traballos e adeministral-os bés, e amais, ás agachadas, aprende- 
ríallea fallar a ela. Así foille insinando que nas vilas de lonxe, onde os 
siñores son mais distintos que en ningures, lle non chaman siñor cura ao 
siñor cura, chámanlle «Papadeus». 

Un día que o condanado do gato brincou riba da cama do siñor cura 
e andaba a se layar a ama, dislle o criado: 

— Siñora ama, siñora ama, non fale así siñora, non fale así; afágase 
como os siñores; o gato!, o gato! a cama!, xa non hai quen así diga, siñora, 
dise: «papa o rato», e ao leito chámanlle «os brazos de folganza». 

— Aaaah!, — facía a muller, e ao se quedar ela soia, repetía «papa 
o rato», «papa o rato», «brazos de folganza», «brazos de folganza». 

Outra vez fíxolle creer o condanado do criado, que pra ben falar ao 
caneirado habíaselle dicir «sosten», e «altamira» ao teito. E cando un día 
mandouno por auga á fonte, correxiu ele: 

— Pero siñora, siñora, cando vai adeprender?, non é auga, siñora, non 
é auga, chámase «abonda», — e abonda lle quedou. 

Dedalle outra vez a ama: 

— Boeno, e como é que te chamas tí, que eu inda o non sei? 

— ■Siñora, eu téñolle un nome que n-^esta terra lle non é nada bonito, 
mas, antre os siñores di moita cousa. 

— E sí?; e daquela cómo é? 

— Ollo do cú. 

— Asús!, — fixo a ama, — que porcada. 

— Pois elle moita cousa aló, sabe, por eso eu non lle sou gustante de 
que mo chamen, porque ando a servir. 

— Aaaah! 

E a ama do cura era tan babeca, que daquela xa comenzou a lle gostar 
aquele nome, e ainda que era moi pouca cousa que adeprendía, xa quería 
falar como dis que falaban os siñores das vilas de lonxe, onde os siñores 
son mais distintos que en ningures ; e o rapáz ordeou de que non falara 
até que ele llo dicir; éravos moito beleigán, e se coa ama falaba moito, mais 
era o que ele fallaba coa sobriña, porque xa vos tiña a sua maraña ben 
disposta. E chegou unha noite, apillou o gato, atoulle ao rabo unha manela 
de estopas ben molladas no aceite, e púxolle lume; o gato atoleceu, pillou 
a brincar e a correr fungando coma un condanado, e de non poder sair pra 
tora, aunllou pol-o caneirado enriba; foi daqueJa cando a ama reparou n-ele 
e comenzou a berrar: 

— • «Levántate «Papadeus», de eses «brazos de folganza», «papa o rato» 
vai por «sosten» enriba, e «altamira» está perdida. 

O siñor cura acordou có berrar da ama e demandoulle: 

— Qué é que dís tí, muller, qué é o que dís, que che non entendo? 
E a ama repetía a saloucar: 

— Levántate «Papadeus», de eses «brazos de folganza»^ «papa o rato» 
vai por «sosten» enriba e «altamira» está perdida. 

Cando o siñor cura viu que andaha o lume na casa, tirou da corda da 
campá para dal-a alarma, e ao tocal-as badaladas, todo!l-os veciños foron 
aparecendo pol-as portas;. correron as mulleres con sellas de auga e con 
caldeiros, con cantos topes había nas casas e eran doados pra o carrexo 
da auga, levábanos á fonte, mas, a ama na porta do curral a berrar: 

— ■ «Abonda», «abonda», «abonda», — > fíxolles cavilar que xa mataran o 
lume^ e fóronse dando a volta para as suas casas. 

A reitoral ardía que era moito miragre, o siñor cura a meio vistir saira 
para o curral e cando chegaba á porta, prantouselle de por diante a ama, 
que vendo brincar ao criado na besta do siñor cura levando na recaden á 
sobriña e decíndolle abur coa man, espricáballe: 

— Siñor cura, siñor cura, «Ollo do cú» faime (aquí, quen conta o 
conto acena coa man axuntando e abrindo os dedos riba do polegar) , — 
daquela respondeulle sulfúreo o siñor cura: 

— ^Cocha!, mais que cocha!, cala; sei que coidas que che me importa 
como che fai o ollo do cú? 



San Xian de Almeiras. — Culleredo 
San Xian de Sergude. — Carral. — 



A Cruña. 

252 — SANTOS, SANTOS 



Houbo unha vés un rapaciño, que non era moi listo, malpocado, que 
ía sere, tiña mais ben algo, e non pouco de tontiño, e dábasalle moito pol-a 
misa, que disque quería ser cura; sempre andaba atrás do sancristán: 
facíalle mandados, barríalle a eirexa, se lle deixaban tocaba a ca'mpá, e 
cando cantarolaba, como cantan todol-os rapaces non botaba cantigas como 
eles, tampouco cantaba historias, pra ele non había mais cousa que responsos 
e cantall-a misa, quería ser cura, e adeus. 

O sancristán, non sei se por nome ou por alcume, chamábanlle todos 
Santos, e un domingo seique o home tivo un apreto cando ía comenzal-a 
misa e dislle ao probe do tonto: 

— Oes, tí non queres ser cura? 

— • Quero. 

— Logo, saberás axudar a misa ? 

— E mais sei. 

— E, quereríasme f acer un f avoriño ? 

— Ele que é ? 

— ■ O siñor abade vai dicil-a 'misa e eu quería facer un labor, axúdaslle tí ? 
— 'Axudo; vaite. 

O sancristán que xa lle era moita hora, foise decontado apretando a 
barriga coas máns; saiu o cura ao altar e atrás foi o rapáz; foi dicindo a 
misa, e o tonto fachendoso seguíuno moi ben; levoulle o libro dun lado 
para outro, a seu tempo tocou a campaiña, facía mesmamente como o san- 
cristán, mas, boubo un momento que trompezou e houbo caer facendo moito 
estrondo; o siñor cura mirouno de esguello e como ía xa no meio da misa 
fixo ele: 

— ■ Santos, santos; — o rapáz coidou que lle perguntaba pol-o sancris- 
tán e achegándose a ele dille moi pol-o baixo: 

— Vai nun laboriño, siñore. 

— Santos, santos, — seguía a repetil-o outro. 

— Vai nun labore, — dixo xa mais forte o rapáz, e como o cura repetía 
por terceira ves: 

— • Santos, santos, — cansouse o tontiño e berron forte: 
— 'Xa llo dixen, siñor, vai cagááaar...! 

San Xian de Almeiras. — Culleredo. — l a r - 

Rio de Quintas. — S. Vicencio de Elviña. — A Cruña. — ) A Cruna ' 

253 — UN PESO POR UN PEIDO 



0 siñor cura gustáballe a confesa dos rapaces e cando chegaba o pre- 
ceuto quería sere ele aos confesare. 

Unha ves chamou a un pequeno e díxolle: 

— ■ Ou, tú, hom ! e logo, tés moitos pecadiños ? 

— Téñolle algúns como todos, siñor; mas, un elle 'moi grande. 

— E logo, hom; e logo; conta tú, hom! 

— Aaaaü, elle moi grande, siñor, e seique o non vou contar. 

— Dícemo a min e douche un pataco. 

— Ai!, siñor, seique o non vou contar. 

— Tan grande é, daquela? 

— É moi grande, siñor, é moi grande, e sei que o non vou contar. 

— Cóntao, e douche dous reás. 

— AÜ, non, siñor, elle moi grande, xa llo teño dito. 

— Maisque seia, hom; maisque seia. Non sabes tú que eu son moi bó 
para os rapaces, que sei perdoal-o todo? 

— Eu quería dicirllo, siñor, mas lle non podo. 

— Corcio de rapáz; cóntame ese teu pecado tan grande e dareiche unha 
peseta. 

— 'Douche un peso, corcio! mas, cóntame o teu pecado. 

— Dame un peso?, daquela contareillo. 

— E, ele que foi, hom?, dimo tú. 

— Mire, siñor cura, lémbralle aquela ves que pasou por aquele sitio 
de a cabalo da sua besta, e que estabamos alí todol-os rapaces? 

— > Lémbrame. 

— Pois cando pasou o siñor cura a besta fixo purrúúuu, e daquela, 
aÜ, siñor cura, seique o non digo; elle un pecado grandismo! 

— ^Fala, hom, fala; tú xa sabes quen eu son. 

— Pois..., pois... fun e dixen eu: — «para o siñor cura». 

O padre ríase as gargalladas pol-a eirexa en diante, e vaise outro cura 
de outra parroquia que viñera por mór do preceuto e dislle: 

— E logo, hom, tú que é o que tés que sempre que confesas rapaces 
ríste coma un tolo? 

O padre lle non podía dar fala, mas en cabo dislle a rir as gar- 
galladas : 

— Cómo me non hei rir, bom; cómo me non hei rir ; se paguei un 
peso por saber dun peido da miña besta. 

Becerreá, vila cabeza de partido xudicial da provincia de Lugo. 



254 — OS CORNOS 

Cando Dios, Noso Siñor andaba pol-o mundo, levaba sempre de par 
na sua compaña aos seus apostolos o siñor San Pedro e mais o siñor 
San Xoan, e dís, que facían a vida como todol-os homes e que tiñan as suas 
mulleres, e ao siñor San Pedro, gustáballe mais a muller do siñor San Xoan 
que a que il tiña, e chegaron a se apañar. 

Pasou tempo, o siñor San Xoan non soubo nada do apaño que tiña 
a sua muller, mas o siñor San Pedro, reparou que o compañeiro nacíanlle 
cornos como os carneiros e que lle medraban a cada día; gañou medo o siñor 
San Pedro porque coidou que o siñor San Xoan tiña pauto có demo e 
díxolle a Dios, Noso Siñor: 

— Ouza Mestre, .ao siñor San Xoan, sálenlle cornos! 
E o Mestre respondeu: 

— Saen. 

Calou o siñor San Pedro, pasaron mais días e voltou a lle dicir ao 
Mestre: 

— E, ao siñor San Xoan, sálenlle cornos ! 

— Poñerallos algún, — dixo o Mestre. 

— E, poñeran ?, — respondeu o siñor San Pedro. 

— ^Boeno; e tí que é o que queres ?, — perguntou el Siñor. 

— Pois eu quería que se non visen, — pediu o outro. 

E, dende aquela, é que se non ven os cornos dos casados homes ou 
mulleres, que a muller ou o home teñen algún apaño. 



Santiago de Ribas Pequenas. — Béveda. — Monforte. — Lugo. 

255 — O BISPO E MAIL-O SIÑOR CURA 



Foi nunha parroquia da montana, disque; pra chegar a ela non había 
outros camiños que corredoiras: nen camiño reial, nen camiño vello por 
onde poidera pasar un coche; quen a ela for, tiña que ir a pé ou de a cabalo; 
si chover, mollarse, si quental-o so-1, esgraxar a fio; e, unha ves, chegou 
o siñor Bispo falcel-a visita, cousa que ninguén fixera por ser tan caristoso 
de chegar alí. 

O Bispo, estivo na eirexa, acodiron todol-os fregueses, foron tamén os 
nenos a se confirmaren, cousa nunca vista na parroquia^ e comeu na cás 
reitoral có siñor cura e mais outros curas das parroquias veciñas e moitos 
fregueses dos mais achinados, e na montana haivos casas ben fortes; foi 
unha boa festa, mas, cando foron horas de mandar, deu en chover; caía 
a i-auga a Deus dar, e o siñor Bispo non tiña modo para se ire; cavilouse 
en moitas cousas: de a cabalo, mollaríase; nun carro de bois cochadó con 
mantas tampouoo era cousa, e poñer unha coroza e zocos, cómo ía sere, o 
siñor Bispo de coroza e zocos! 

Decorría o tempo, e decideuse de que o Bispo durmira na casa do 
siñor cura. Chegou a noite, o siñor cura deixáballe a sua cama^ e ele dur- 
miría nun xergón de pomas. 

Cómo vai sere eso?, — dicía o Bispo, — non pode ser, non pode ser. 
A cama é grande de abondo; durmiremol-os dous n-ela. 

Xa os dous eran vellos e durmiron xuntos; pol-a mañán, ao raial-o 
dia, acordou o siñor Bispo: era moita a maneira de petar na porta do curral, 
e dicían a berrar unhas falas que ele non comprendeu; comenzou gañar 
medo, serían os ladrós?, e cando estaba n-estas, sintiu como o siñor cura 
dormexando ainda, dáballe unhas palmadiñas no cú de camiño que dicía: 

— Maripepa!, ei, Maripepa!, erte que xa viu a leiteira. 



Rio de Quintas. — San Vicencio de Elviña. — A Cruña. 

256 — O GAITEIRO MORTO 



Ele era un gaiteiro moi bolreante que sempre tiña gañas de xolda, e 
disque non había festa onde ele estivera que se non encheran todos de 
bailar, nin casa onde o levaran que non ríran todos as cachizas, pois se 
repinicando no punteiro non había outro, contando nos contos tampouco 
ninguen tiña o seu aquel nen o facía coa sorna que ele sabía; e, moceiro, 
úuuuuü, como moceiro, daquela sí que era o úneco; pra moceiro, amigo do 
bon viño e do bó xantar, chiquiños!, non houbo fillo de nai na vida dos 
nados, 

O gaiteiro estaba casado, tiña unha muller, eran moitos os días a que- 
dar ela soia na casa, mas, cando ele chagaba todo eran festas; non tiñan 
moito que oomer mas eran moi adivertidos, tanto, que ele sempre andaba 
coa gaita ao lombo, non traballaba cousa, mas, na casa sempre quen quixer 
podía ouvil-a gaita: — «non hai millor compaña, — dicía ele, — cando 
morra heina de levar de par». 

Un día o gaiteiro morreu, a muller, acoitada, esqueceuse de lle dicir 
ao carpinteiro que fixo a caixa que deixara un sitiño para a gaita ; e así foi 
oue non collía; a muller choraba moito por non poder compril-to gusto do 
s'eü home de levar a sua gaita con ele, e de vela chorar tanto, im veciño, 
foi, e como puido, púxolle a gaita antre as pernas ao gaiteiro; a muller 

quíxose conformar e non chorou mais, pecharon a caixa e sacaron ao 

difunto pra o levar ao Campo Santo. 

Na casa había moita fa'milia, moitos homes e moitas mulleres: a muller 

do gaiteiro emprencipiou o pranteio e as veciñas axudábana; as mulleres 

mozas eran as que mais choraban. 

A muller do gaiteiro na porta da casa carpía e berraba: 

— 'ÁaaaÜ, meu difuntiño querido, que soiña me deixas; e ; que vai sere 

agora demin sen un home na casa? 

— Áaaaü, meu homiño! 

— ÁaaaÜ, que moura disgracia ; proviña de min, áaaai, áaaai! 

— Áaaaü, tan boiño que tí eras que non atoparei outro coma tí, áaaai! 
— Áaaaü, e que vou facer eu agora, soliña, sen tí ; meu sol? Quén me 

vai facel-as festas que ti me facías? quén me vai quental-as candlas no 
inverno?, áaaaü, que desgracia a miña!, mais me valera morrer e que nos 
levaran aos dous xuntiños, áaaai!. Meu homiño da i-alma, que vai sere 
de min? áaaai!; tan ben como o pasabamos có que levas antre as pernas...! 

Santa María de Dordaño. — Cesuras. — Betanzos. — Provincia da Cruña. 



257 — VAL MAIS FACELO QUE MANDALO 

Nunha aldeia había uns labradores moi ricos que tiñan unha filla que 
xa non era moza e que non casaba, porque tivera un mozo de arnistade 
moito tempo, e deixoüna porque andaba en falas da familia da parroquia 
e queríanlle poñer mala sona, pois dicíase que si algo tivera que ver có 
siñor cura: boeno, faladurías, quen pode coas ; línguas. Mas ; o caso foi que 
moza, inda que tiña moito capital, non tiña con quen casar e ganas seique 
tiñás de abondo, e tiñan que ser ben boas porque os pais, dispuxeron de 
facer un casamento de trato que amañaron con uns veciños seus que tiñan 
un fillo un pouco babeco, e maisque non era moi rico, tampouco era un 
caseteiro: pois na casa, collían anada pra comer e mais prá venda; tiñan 
seu bon par de bois na corte; ariaban uns almallos boiños; tiñan tres vacas 
de leite; unha besta; tres cochiños para o amo, e o capital non era cousa 
ruin; o lugar era seu, que non levaban cousa da renda. 

Fíxose o trato, botáronse as municiós, falou a familia da parroquia e 
ainda a da bisbarra, pro, casaron; houbo festa rachada, e, viu a noite. 

Os que xa eran home e muller, fóronse deitar, e o rapás cotao era un 
babeco, non agardou pdl-a moza, e, deitouse primeiro; cando a rapaza 
meteuse na cama, ele durmía como un benditiño de el Siñor. 

Pasou a noite, pasou outro día, e ao se deitar voltou ele a se meter 
diante na cama, e xa roncaba cando ela foi deitarse: 

— «Esto non pode sere así, — cavilou a rapaza, — cómo pode sere?, — 
e chegada a mañan contoullo todo á sua nai. 

— > Agarda, muller, agarda, — aconsellou a nai, — ao millor hoxe. . . 

E pasou outra noite, e a nai falou coa sogra, e a sogra faloulle ao 
seu home, e o pai faloulle ao rapáz: 

— ■ Mira, — díxolle, — tí has facer así, e has facer esto, e has facer 
aquelo. . . 

E o babeoo do rapás perguntaba e acenaba dicindo: 
— 'Boeno, boeno, así o farei; boeno, boeno ; así o farei. 
E pol-a noite, o pai, maliciándose algo, foi axexar detrás de unha porta 
no sobrado, e viu que o rapás se non deitaba, que agardaba pol-a moza, e 
xa lle gustou, mas, cando chegou a caso dábase tan pouco> xeito ; adepren- 
dera tan mal as leiciós, que o pai, saindo da agachada, dixo: 

— Saca de aí, babeco, saca de aí, adeprende: hai cousas que val mais 
facelas que mandalas. 

Recollido na Cruña. 



258 — O MAL DO ZAPATEIRO 

Ele era un zapateiro descreido, que sempre andaba a rifar có cura da 
parroquia e mais có sancristán, e era un zapateiro que non tiña muller 
porque se non casara, mas en troques ; tiña sona de mooeiro en toda a bis- 
barra; vivía soio n-unha casa pequecha, e un día adoentou: o frebón 
comíao, xa non podía nen falar, e acoraba sen lle poder dar a volta ao 
alento porque éravos un miragriño como tiña aquela sua gorxa; non vos 
parescía cousa de este mundo, nen se vira cousa igual na vida dos nados; 

ben dicían as beateiras que era un castigo de el Siñor, pol-o seu falar tan 
impiedoso que ele tiña, e o mesmo pensaban, ou pol-o menos decíano, o 
siñor cura e mail-o sancristán. 

No rueiro non había outra fala que o mal do zapateiro, us, doíanse 
de ele; outros, alentaban ao se coidaren libres das suas zombas e chuscadas, 
dos ferretazos cotiás con que os feria; e moitas mulleres, elas saberían o 
por qué, mais que sintir a sua morte, coa que todos contaban, con tanta 
presa camiñaba o mal, reversíanse como se fose en vinga... 

E, o caso foi, que o siñor cura, pra exempraridá de outros como o 
zapateiro tan bós, — quérese dicir, tan ruis, — que inda algún quedaba na 
parroquia, quixo convertilo denantes de que ele morrera e ordenou có 
sancristán de lle poñer medo pra que fixera confesión. 

Foi entre lusco e fusco cando o siñor cura petou na porta do zapateiro, 
e oomo ninguen respondeu, botou a porta e meteuse dentro; coidou que 
chegara tarde, aquele home éravos mesmamente un difunto, mais tiñavos 
ainda unha lene falmagueira. 

— Chegamos en tempo, — ■ cavilou o cura, e comenzou de lle falar ao 
probe do zapateiro que tan pequeniño se atopaba: 

— ■ «Tí débeste repentir de todol-os teus pecados, — dicíalle o siñor cura, 
— inda é tempo, si non queres penar pol-os camiños!, — e o zapateiro que 
xa non podía mais acenaba apenas có dedo da man esquerda pra decires 
que non: o siñor cura despois de moito porfiar sen conseguir o que ele quería, 
enrabechou e dixo cara á porta: 

— «Entra agora ti, que eu xa estou farto. 

E, daquela, entrou, quen coidades que entrou?, o Padre Santo: tiña 
unhas barbas longas que parescian de cerros de liño, e levaba unha capa, 
que capa!, vermella, como a do siñor San Xoan, que era o patrón da parro- 
quia, e levábá por riba d'unhas saias de crego, e pasou pra dentro con 
solencia, e falou, falou moitas cousas; e o zapateiro virouse, e ollou pra ele; 
o siñor cura surría no escuro, — cavilou, e o zapateiro quixo de se confesare; 
cuase que non podía falar; as suas falas eran como un rouquexo, mas o 
siñor cura e o sancristán achegáronse pra millor oilo: cantas cousiñas ian 
escoitar. 

E, o zapateiro falou; pediuille perdón ao Padre Santo por todol-os 
pecadiños da sua vida que non foran poucos, — dixo, pro mais que ningún, 
doía lle, dixo ele: 

— «O ter folgado a cada día ooa muller do sancristán . . . 

— Ei, carafio!, — dixo daquela o Padre Santo tirando a capa e reman- 
gando as saias a correr cara á porta, — «eso, non és home a mo dicir 
diante d'ela!». — E ; foise na precura da muller, mas o conto foi, que enga- 
día o siñor cura: 

— «Condanada!, e xurábame que era eu soio! 

Rio de Quintas. — San Vicencio de Elviña. — A Cruña. 



259 — UN TONTO E MAIS TRES CURAS 

Houbo unha vez unha rapaza da montana que foi casar na mariña, e 
como era boa moza, fresca de cór e mais carnuda, chamaba a atención de 
todol-os veciños mais que estiveran afeitos a ver rapazas bonitas. 

O rueiro onde vivía a carón do 'mar, tiña un camiño pasantío que pasaba 
por diante da porta da rapaza, e por el, iba e viña moita familia; un día 
íoi a festa da parroquia e amais de moitos festexeiros, axuntáronse para 
cantal-a misa maior os curas das tres parroquias que testaban coa do rueiro. 
Dende aquele día todol-os tres curas comenzaron a pasal-o camiño do rueiro 
por diante da casa da montañesa, que sempre contenta cantaba coma un 
píxaro; unha vez parouse un, e faloulle: 

— «Rapaza, e ti ; quereriaste confesar conmigo?. Ven á miña parroquia 
e alí dareiche un mantón novo de linda cór. 

Outro, outro día, díxolle: 

— «Que ben cantas, rapaza, si eu tivera no meu curral unha poliña 
coma tí!. Cando te confeses, queres vir por aló?; dareiche unha boa saia. 

E o terceiro, tamén outro día, porque cada un foi á sua vez, propúxolle: 

— «Moreniña, moreniña, a do cabelo entrenzado, quéreste trocar n-unha 
gran siñora?, si?, pois vente confesar na miña parroquia... estarás respetada 
como ningunha, e daquela... 

A rapaza contestaba sempre o mesmo, «xa teño a miña parroquia pra 
me confesar», e marchaba cada vez mais encabuxada; os outros todos tres 
igual, ríanse, e algún chegou dicir: — «Boooh!, xa decidirás cando vexas 

que o voso cura non val pra nada; é un vellouqueiro miserento», — e coma 
as visitas eran mais a cada vez, a muller meteuse na casa, amoureou as 
portas, e deixou de cantar; seu ho'me cando viña do mar deprocatouse de 
que algo pasaba, e demandou: 

— «E logo, ele qué é pra te poñeres tan cambiada que non pareces 
a de denantes?. 

Negaba ela en principio, mas tanto e tanto rellou ele, que rematou 
por llo dicir todo. 

— Tá, tá, tá, — fixo, e aconselloulle: — «dilles que estás disposta a te 
confesares, maisque non é preciso de sair da casa; dalles unha hora a todos 
tres, e avísame. 

— Boeno, — asentíu ela, e fixo o que seu home ordeou; voltou sel-a 
muller feliz, e cantou tan forte coma nunca o fixeraj de oootado voltaron 
tamen as visitas dos curas, axexándose os us aos outros pra se non atopar 
na casa, e propúxolle a todos de ir un lús na do serán cando o home 
saira pra o mar. 

Atrás dun balado, xa antes da hora asinalada, agardaba un dbs curas 
? que saira o home; cando o viu baixar cara á ribeira na procura da lancha, 
meteuse dantro da casa: era feliz, ele fora o escollido, cavilou, mas, apenas 
se se sentara, ouviron: 

— «Rosa!, Rosa!, abre, son eu, — dicía o home fora, — quedoume o 
rizón na casa e veño por ele. 

— AÜ, Xesús!, que disgracia!, — choramicou a muller, — Ai! Xesús, que 
estou perdidiña!, — repetía, — e, cómo imos facer, meu Dios!. 

O hOme seguíu bourando na porta, e berraba: 

— «Rosa!, Rosa!, e tí por qué non vés? 

— Xa vou, hom, xa vou, — prometeu medoñenta, e díxolle ao cura 
que tremaba ooma o bimbio: — «pronto, agáchese no forno, — e foise abril-a 
porta. 

— Condanada, como tardaches, — bradou o mariñeiro, — que facías? 

— Estaba facendo un labore, hom, estaba faoendo un labore. 

— Estarías, muller, starías. — Colleu o rizón e marchou outra vez. 
Cando a muller íba abril-a porta do forno, voltaron petar outra vez 

de fora, mas, agora, foi amodiño, coma se foran de tuna. Chegouse a abrir, 
e era outro cura; entrou, e coma denantes, cando se dispoñía a tomar asento, 
volveron bourar na porta. 

Pom!, pom!, pom!, tocaban os golpes, e de novo sintiuse: 

— «Rosa!. Rosa!, veño pol j a roupa d'augas, que vai chovere, abre! 

— Pronto!, — aconsellou a rapaza ao cura, — métase no forno, senón 
estámoslle perdidos. 

Temeuse o cura, pero como petaban cada vez mais forte, e o home 
berraba alritado: — «abre de contado ou tiro coa porta», — nono pensou 
mais e guindouse dentro. • 

Moito roñaba o mariñeiro buscando no sudeste que non atopaba, por 
fin dou con ele, e marchou permitíndolle un raspiro aos que quedaban na 
caS~, mas^ outra vez petaron á porta, baixiño, baixiño, pero moi seguido. 

— Quén é?, — demandou a rapaza. 

— Son eu, abre, — respondeu o murmurio d'unha voz cantaroleira : — 
sou eu, que agardei tanto, tanto, que veño tolleito da friaxe; demo de 
home!, xa coidei que non saía. — E cando se abriu a porta, entrou como o 
raposo na capoeira, o terceiro cura das parroquias con que testaba o rueiro 
a medias mariñeiro e a medias labrego. 

— ■ Tanto bon por aqui, — comprimentou a rapaza. 

— Cala, muller cala, — falou ele, — se tarda un pouco mais tólleme 
o sieiro; que demo de home! 

— Non se queixe, siñor, non se queixe, que logo quencerá, — dixo ela 
facendo o lume, ríu ele de moi boa gana sentándose no chete, con un locir 
nos ollos que solmente os gatos o teñen, e decontado: pum!, pum!, puin!, 
petaron na porta: 

— «Rosa!, abre Rosa; abre; hoxe non vou ao mare. 
O terceiro cura agachouse cos outros e Rosa foi abrir. 

— Púxose moi mala noite, — dixo o mariñeiro entrando, — e tantas 
veces como houben vir hoxe á casa non pode ser mais que un aviso de 
Nosa Siñora do Carme, ou do bendito San Andrés, e así, non vou. 

— E daquela, home, daquela ?, — volveu af ical-a rapaza coa voz a 
tremer. 

— Pois daquela para o non perdere todo, vou quental-o forno e coce- 
remos, así mañán dispoño do día enteiro. 

— ■ Boeno. hom, boeno, fai como vexas, tí saberalo millor, xa que és 
home; mas, a min parésceme que sería millor deitarse, e deixalo pra mañan. 

— Non, non agora: labor feito ben parece, e mañan... se cadra, quen 
o sabe?. — Tirou n-un curro a roupa de augas, as redes e unhas cordas que 

ttaía, e meteu unhas gavelas de toxo na boca do forno; a lapra lambeu as 
canteirías dos marcos da porta, arremuiñáronse as muxicas, e asubiando 
com'as meigas desapareceron pol-a chamineia a se perder no ceo, a vista do 
lume aledou ao mariñeiro que rompeu a cantar berrando mais que ais gaivo- 
tas coas mareiras e os oorvos cando piden auga, así foi que no seu antuisasmo 
non reparou no estrano berrar dos grilos do forno, e con forzas mais que 
humans arrempuxou pra dentro unhas gavelas de leña moura que turraban 
por se botar fora, e, quenceu o forno, mas, cando foi mirar se a canteiría 
branquexara, facéndose de novas, refregou os ollos e dixo: — «fixéchel-a 
boa!; eu os non quería queimar, con quentalos un pouco xa tiñan d'abondo, 
c agora? 

— E, cómo imos sair do apreto?, demandou a muller estarrecida. 

— ■Boooli', deixa que xa... — atallou ele, e quedou caviloso... por 
pouco tempo, pra engadir logo: — «hei chamar a Xelo, o parvo, que como 
inocente sacaranos con ben. 

— Non sei, non sei, — dicía ela medoñenta. 

E pasou a noite e chegou outro día; o mariñeiro failoulle a Xelo, levouno 
á casa, deulle unha farta de viño e bola quente e fixeron o trato; Xelo 
tiña de levar pol-a noite n-un saco un cura morto e guindalo no rio c'unha 
pedra encolgada, e gañaría outra boa farta de bola, viño a correr, unha 
presa de charutos e mais dous reás. O parvo xa quería levar ao siñor cura 
de contado, e costou caro facelo agardar pol-a noite. 

O tempo axudounos: chovia a Dios dar, batia o vento con tanta forza, 
que as arbres xemían, e rompíanlles moitas ponlas; os cás ouveaban agari- 
mados nos palleiros, e como o que arrouba, XeJo, saíu da cás da montañesa 
brandido coa pesada carga. Chegou ao río, puxo no saco unha pedra, e 
mergullouno n-un puzo que se lle non vía o fondo tan mouro com aquela 
noite, e, brincando, ledo, sen facer caso da treboada, endereitouse na precura 
da cás onde lle diran o encargo. Cando chegou atopouse có mariñeiro 
sulfúreo: — «e tí, — berroulle, — galopín!, coidache que ibas pillar outra 
farta de moca?, larchán!, que fixeche do siñor cura que ao pouco de ti mar- 
chares entrou outra vez?, sei que pagou ben e deixáchelo fuxir? 

— E,... e... que...?, — demandou o parvo con tan estranc acenar que 
cuase mais que o que ele era semellaba un home ademirado, — mi... mi... 
mira, así Dios me salve, digoche verdade, sa... sabes. Asolagueino no puzo 
do rio grande. 

— Asolagarías, hom, asolagarías; o que eres ti, é un lambón, — e 
pillando n-un curro un saco cheo amostroullo, — vel-o eiqui tés, mirao ben. 

O parvo estricou o pescozo e cós ollos regalados remusgou: — «X... X... 
Xuncras, de cura!, traí aquí logo a ver, hom. — E voltou facel-o mandado 
oue lle encarregaran. 

Era meia noite cando petaba outra vez na porta, viña empapadiño 
coma un pito, a i-auga caía d'ele a fio, agora estaba ben seguro que o siñor 
cura non tiña voltado, mas, o menos que lle chamar foi «larchán», e 
«galopín», non quería crér o que lle dicían e cando o mariñeiro aseguraba 
que inda estaba alí o cura, ele ríase pois estaba ben seguro que non podía 
ser certo, amocaríano, quereríano enganar?, e pediu: — «ulo a ver», — e, 
viuno, e convenceuse, e unha vez 'mais volveu carregar e saiu rosmando. 
A noite ía moi avanzada. 

— -Uuuuuf !, — fixo o mariñeiro cando viu fora da casa a todol-os curas. 

— E, non nos traerá disgracia?, — marmulou a montañesa. 

— Cala, muller, cala, — engadíu o mariñeiro, — esto tense que arran- 
xar ben, xa o verás. 

Xa había un bó cacho de día cando chegou Xelo; — «agora sí que non 
volve, — dixo, — asolagueino no meio da marea onde o levei n-unha lancha, 
e cando viña de volta, o lambón, pasou de a cabalo ríndose pra mín; 
daquela eu díxenlle: — «e ti sei que queres faoer risa de mín, moquéaste?, 
pois agarda un pouco», e, fun, e c'unha pedra deille cantas quixen; cando 
morreu, leveino outra vez, e agora sí que non volta, inda acabo de vel-a 
besta que quedaba apastando n-un mato, na veira do camiño. 

— Boeno, hom, boeno, traballar, traballache, mas emporiso, ben o 
meresce a farta que vas tomar esta noite; bebe un grouliño agora e non 
deixes de vir a noite. — Dixo o mariñeiro, e púxolle nas más unha boa 
xerra a reverter. 

Cando chegou Xelo ao camiño, levaba tanto viño dentro como denan- 
res pillara auga por afora, e falaba soio a berrar ; mas eran falas que 
ninguen entendia inda que todos mirábano ao pasar; — «vai bó!, — dicían, 
e voltaban a seu traballo ou seguían seu camiño. E aconteceu, que pol-a 
noite, petaron moi forte na porta da montañesa; seu home tamen quedara 
na casa, e axexando por un buraco da porta viu que era Xelo; non deu fala, 
deixouno bourar de firme de camiño que bradaba: : 

— «Veño pol-a merenda e pol-os cááaartos!, os tratos son tráaatos, e 
eu matei ao cúúuuura! 

A muller tremaba có medo, ao home tamen pouco lle faltaba, e súpeto, 
respondendo a unha ideia feliz, botou man do ouriñol que estaba ben cheo. 
e foise, e chimpouno pol-a ventan riba de Xelo. 

Puaf!, puaf!, cocho, mais que cocho!, fillo d'un can!, — bradou o tonto, 
e foi camiño abaixo pretendendo de se limpar e berrando: 

— «Eu matei ao cura, eu matei ao cura e pagáronme con m...» 
Alguns veciños a quen tanto estronicio levou ás portas ouvíndolle 

dicir: — «eu matei ao cura, eu matei ao cura», — fóronse de contado pé da 
xustiza, e o siñor zuez dou na cadea có probe do parvo. 

Interviu e xuez, e virábase tolo sen sacar ren d'aquela cabeza d'ino- 
cente; ele aseguraba que matara ao cura, como fixer e onde fora, mais non 
soubo decil-o por qué, e ao lle perguntar cando o fixera, respondeu moi 
pereno: 

— «Po... po... pois, xa verá siñor xuez, xa verá, fo... fo... foile, 
aquele día que choveu m...», — e como non houbo maneira de facerlle dicir 
outra cousa, deixárono por imposibre e forono meter n-unha casa que din 
de salú. 

Santaya de Cañas. — Carral. — A Cruña. 



260 — E EU POR NON TER DIÑEIRO... 

Ela era unha tecelana boa moza que vivía nun rueiro na raia de duas 
parroquias, e un día viu o padre cura da sua aldeia, e díxolle que era moi 
guapa, e por qué non ía a se confesar con ele; deulle un pouco de leria, e 
marchou. 

Outro día viu o cura da outra parroquia e tamén lereou con ela, e 
cando marchaba díxolle: 

— ' E logo, podo vir por eiquí mais veces, muller, que son moi gustante 
da tua leria? 

A tecelana lle non dixo que si nin que non, rluse, e cando chegou o 
seu home do traballo contoulle o conto: ele, de primeiro encarraxouse, 
dimpois púxose moi serio, e ao pouco rematou por se rire: a muller fitouno 
solpresa. 

— E logo, tí que dís, hom ? 

— Que podémonos facer ricos. 
— ■ Que toleaches ? 

— Abofé que non toleei, téñoche todo o meu senlido. 

— Dí, daquela. 

E conviñeron que a muller convidara aos dous cregos para a do serán 
dun mesmo día, deixando un pouqiño tempo antre a chegada de un e mais 
a do outro. 

Ao vil-o día, e xa pol-a tardiña, o cura da parroquia témero de 
adgunha mala xogada, vaise, e dille ao sancristán: 

— Oes, vaite ver se está o home da tecelana na casa, hom, que teño 
que che falar con ele. 

O sancristán foi, e como sabía ben o renarte que era o siñor cura para 
as boas mozas, maliciouse algo, e falando coa tecelana propúxolle se ele 
podía tamén pasar pol-a sua casa. A muller se non dixo que sí tampouco 
dixo que non, mas, púxolle hora, un pouquecbo mais tarde pra lle dar 
tempo a sair ao abade. O sancristán brincaba de contente, e, chegou a do 
serán. e decontado picou na porta o crego da parroquia. 

A tecelana seguía no tear, e cando o siñor cura poñíase millor í^unha 
mesa que había de par, pumpurrumpumpúm!, petaron na porta; o sioñr 
cura deu un pulo e púxose en pé, e a muller, acenando con un dedo diante 
da boca pra que non armase barullo, levouno ao forno, abriulle a porta, 
e o outro como puido meteuse dentro; outra ves petaba o de fora. 

— Adiante, — fixo a muller, — e daquela entrou o outro cura. 

— E tí que facías, muller, que me non mandache entrar decontado? 

— Estáballe con un laboriño, siñor. 

E canda falaban, pun! pun! pun! cha'maron de novo. 

— 'Qué faceremos?, — dixo o siñor cura gañado do medo. 

— Veña aquí axiña, — < fixo a teoelana, e agachouno dentro da artesa. 
O sancristán meteuse pra dentro coma un raposo na capoeira e cando 

o home estaba todo fachendoso, sentiu vir pol-a eira botando unha cantiga 
at home da tecelana e xa non tivo modo de fuxir, e daquela, como can 
vello que era naqueles andames, agachouse o millor que puido cabo do tear. 

A tecelana movíase como unha xalgareta pol-a cociña adiante, e 
chegou o seu home. 

— Canta fame trayo, rapaza, — dixo, e coa mesma vaise levantal-a 
tampa da artesa. 

— Eü, — ■ fixo o home, — e tí que é o que tés eiquí, muller?, eche bon 
o pan que me gardas, así Deus me salve!; — e dirixíndose ao siñor cura 
engadiu: — «E vostede que é o que fai aí, siñor, saia pra fora que vai 
acorar. 

O crego tremendo como un bimbio, botouse fora da artesa cheiño de medo. 

— Eu que precuraba o pan, — dixo o home, — e atopo un abade; mira- 
rei logo no forno que ainda haberá da fornada. 

A muller desaparecera pechando por fora a porta da cociña, e o tecelán 
tirou a tampa da boca do forno. O cura da parroquia que non podía mais, 
brincou fora como puido. 

— Uf!, — facía, — eu acoro, — e, escumaba pol-a boca e suaba a fio; 
que maneira de esgraxar, era unha compasión. 

— Boeno, — falou o tecelán, — esto ponse bó; — e púxose mirar por 
todolos currunchos como se precurara un pau, mas, de súpeto, virou, e tirou 
do queixón da artesa o coitelo de matal-os porcos. 

— Daquela arranxaremol-as contas, — dixo, e mirou aos dous cregos 
con cara de poucos amigos;>: os outros a tremer non daban fala, batían nos 
dentes, e cando estaban n-estas, o sancristán meteu ruido ao se mover onde 
o tear. 

— Seique ainda hai mais?, — remusgou o tecelán, e sacou ao sacristán 
da sua agachada dicíndolle: — tamén rí, hom? 

Falaron, e os outros viñéronse ás boas, chegando a un trato; e saiu o 
sancristán e voltou logo con duas bulsas de onzas, unha de cada un seu 
cura, e deullas, e as non querían contar porque disque dicían que non había 
boa lús, e daquela o home fixo ir ao sancristán á misa a pillar unha vela, 
e como ele non tiña saquetes de onzas que contar, fíxolle servir de can- 
dieiro. 

Cando foi chegado o día da festa do santo padrociro da parroquia, 
había moita familia para a misa, xa non collía mais na eirexa;' a función 
era moi sonada e viñera pra axudar a cantal-a misa o siñor cura da parroquia 
veciña, quen cando viu diante de todol-os fregueses á boa moza da tecelana 
tan ben posta que daba xenio de a mirar, cantoulle ao compañeiro: 

— Mira a moza que guapiña. 

respondéndolle o outro: 

— Á tua conta e mais o miña, 

e daquela o sancristán, que como sabía de canto encarregábano do chantrado 
nas 'misas canradas maores, engadiu facéndolle o son: 

— E a mtn por non ter diñeiro, 
poñéronrne o cú de candieiro. 

San Xian de Sergude. — Carral. — A Cruña. 



261 — NIN DOUS NIN UN 

A muller do ferreiro era unha boa moza: carnuda, branca, e unha cór 
de mazán na sazón que daba xenio, e o ferreiro éravos un home de moito 
peito, con mais callo que un boi, fora a-ialma. 

Ao siñor cura gustáballe a muller do ferreiro, e ao sancristán tamén 
c os dous andaban atrás de ela. Soubo o sancristán das andadas do siñor 
cura, e o siñor cura das do sancristán, e, un día, foise o crego e chamou 
ao sancristán pra lle dicir: 

— Oes, o ferreiro deprocatouse que ti lle andas facendo as beiras á 
sua muller, has ter tino con ele, que si te pilla... xa sabes que é moito home. 

— É, abofé, — respondeu o sancristán, — por menos de nada tíralle a 
vída a calquera, temlle callo pra eso e pra moito mais; e, vostede sabe o que 
dixo na forxa? 

— Eu non, e daquela ele que foi? 

— Pois, díxolle: por estas que non minto, — e fixo o sinal da crús cós 
dedos da man, e bicouna, — ■ dixo, que xa sabía que o siñor cura facíalle 
as beiras á sua rapaza, e xurou, que ía buscalo, e que si o atopaba que 
habíao capar. 

O siñor cura estarreceu e non dixo fala ; foise. 

Pasaron días, e o siñor cura que tiña un viaxe, reparou que había 
ferral-a besta pois estaba desferrada, e mandoulla ao ferreiro por un rapáz; 
o ferreiro botoulle as ca*To ferraduras e díxolle ao rapáz: 

— Dille ao siñor cura, que o ferral-a besta son dous pesos por ser 
pra ele, que de ser para outro era mais. — O rapáz que sempre andaba 
a&s viosbardos esqueceuse e lle non dixo cousa ao crego. 

Voltou o siñor cura do viaxe, e, nunha serán atopouse có ferreiro nunha 
congostra, e o ferreiro botoulle o alto dicíndolle: 

— Agarde, siñor cura, agarde, non leve tanta presa; voulle facer unha 
contiña. 

De oir tal, o siñor cura a tremer, quixo fuxir, botoulle o outro man ao 
cmbreiro, escorreuselle ele, e pillou a escape; o ferreiro botou atrás de ele 
e dicíalle: 

— Non fuxa, síñor, non fuxa, que non é pra tanto; eu sonlle de boa 
paz, e se non me quere dar agora os dous, deme pol-o menos un pra llo 
levar á miña muller, que o outro xa mo dará calquera día cando o vexa. 

— Nin dous, nin un, — ■ berraba o siñor cura, — nin dous, nin un — e 
corría mais a cada ves recollendo nas faldras. 

San Xian de Sergude. — Carral. — A Cruña. 



262 — O SIÑOR CURA E A NENA DA VACA 

O siñor cura atopou na corredoira a nena da veciña que levaba unha 
vaca pol-a corda. 

— E logo, — díxolle, — seique vas apastal-a vaca ? 
— 'Non, siñor, lévoa ao boi. 

— Que a levas ao boü, e vas tí soia? 
— -Seique si. 

— Daquela, é que non hai xente na casa? 

— Hai os de sempre. 

— Pois eso quen o debía facer é o teu pai. 

— Meu pai non, siñor, que non val, ten que ser o boi. 



Monelos. — Santa María de Oza. — A Cruña. 

